
Eessõna 


See raamat ei pretendeeri Lääne tähtsamate kapitaliriikide poliitiliste protsesside ajaloo 
süstemaatilisele esitusele. Selleks, et neist enam-vähem põhjalikult jutustada, läheks tarvis 
enam kui üht raamatut. Mõnede protsesside kohta on kümnetes eri keeltes kirjutatud terveid 
raamatukogusid. Seda on kerge mõista, kuna paljudesse protsessidesse on nagu fookusesse 
koondatud ajastu klassivastuolud ja poliitilised kokkupõrked. Sageli said neist kohtuasjadest 
olulised tähised ajaloos, nad väljendasid sotsiaalpsühholoogia, olustiku ning kommete 
spetsiifikat. 

On hästi teada, et antagonistlike klassidega ühiskondades kujutavad valitsevad 
ringkonnad oma tegevuse sotsiaalseid ja poliitilisi tagajärgi tihti ette valesti. Seepärast osutub 
feodaalsete ja kodanlike valitsuste poolt organiseeritud protsesside poliitiline mõte sageli 
tegelikult teistsuguseks, kui seda olid oletanud nende initsiaatorid. Ajaloo edasine käik avas ja 
valgustas protsesside selliseid külgi ja aspekte, mille tähendust nende kaasaegsed ei suutnud 
mõista. Suurt osa etendas siin niisuguste dokumentide avastamie ja avaldamine, mis tõid 
nähtavale ühe või teise protsessi salavedrud, mis tervikuna polnud teada mitte kellelegi 
kaasaegsetest. Kui protsessi organiseerijad teadsid näiteks seda, .millisel määral erineb 
kohtualuse formaalne süü tegelikust, siis tihti jäid neile teadmatuks faktorid, mis määrasid 
tema kaitse liini, tema sõprade tegutsemise jne. Ent isegi seda, mida mõned kaasaegsed 
osaliselt teadsid, varjati tavaliselt laia publiku eest. - Alles hilisemad otsingud arhiivides 
andsid võimaluse näidata luureteenistuste etendatud osa ja süüdistusakti aluseks olnud 
asitõendite fabritseerimise põhjusi, astet ja meetodeid. Protsessid olid võitluse selleks osaks, 
kus sellest osavõtjate inimlikud omadused ja kõlbeline pale eriti eredalt avaldusid, kus teravalt 
püstitati moraalse iseloomuga probleeme. See on lisafaktor, mis, tingib järeltulevate põlvede 
huvi kohtutragöödiate ajaloo vastu. Niisugust huvi on soodustanud seegi, et poliitilistel 
protsessidel on olnud suur tähtsus ühiskondliku mõtte ja õigusalase teooria arengus. Sellest 
see raamat kõnelebki. 


Muidugi ei šaa meie ülesandesse kuuluda spetsiaalne juriidiline analüüs, protsesside rolli 
väljaselgitamine õigusteaduse arengus ja mitmesuguste kohtuinstitutsioonide funktsioonide 
muutumises. 

Teoses ei puudutata revolutsionääride vastu suunatud poliitiliste protsesside ajalugu. See 
on omaette laialdane teema, mida pealegi on meie kirjanduses korduvalt valgustatud ja on 
lugejale rohkem tuttav. 

Ehkki enamik poliitilistest protsessidest, millest käesolevas raamatus juttu on, tulenes 
peamistest sotsiaalsetest vastuoludest, sündisid nad vahetult valitsevate klasside sisemisest 
võitlusest, mis vajutas ereda jälje nende kohtuasjade üldilmele, kulissidetagusele võitlusele, 
nende käigule ja tulemusele. Mitte kõigil käsitletud protsessidest polnud esmajärgulist 
poliitilist tähtsust, ent igaüks neist peegeldas omalaadselt ajastu eripära ja konflikte. 

Kaasaegsete suhtumine enamusse poliitilistest protsessidest oli erinev. Poliitilised 
protsessid olid ja on ideelise võitluse osaks. Väga sageli pole pidevad katsed kohtunike 
langetatud otsust uuesti läbi vaadata seletatavad mitte niivõrd sellega, et on avastatud 
dokumente, mis heidavad protsessidele uut valgust, või on saadud uusi tulemusi juba 
teadaolevate dokumentide analüüsimisel, kuivõrd eeskätt otseste poliitiliste sümpaatiate või 
antipaatiatega; seejuures viib tänapäeva reaktsiooni jõudude püüd panna minevik teenima 
rahvavastaseid eesmärke tõe tahtlikule või tahtmatule moonutamisele. Ainuüksi marksistlik 
lähenemisviis poliitilistele protsessidele nagu ka ükskõik millistele teistele 
minevikusündmustele võib anda aluse tõeliselt objektiivse sajandite kohtuotsuse 
langetamiseks, mis tugineb kogu ajaloo kogemustele, kõigi teaduse poolt kogutud ja läbi 
uuritud rikkalike materjalide analüüsile. 


1. Templirüütlite aarded 


Märgatavat poliitilist osa etendanud tähtsaid kohtuprotsesse on teada juba muistsest 
Kreekast ja Roomast. 

Aastasse 399 e. m. a. kuulub seitsmekümneaastase filosoofi Sokratese'protsess Ateenas, 
kelle üle mõisteti kohut selle eest, et ta eitas ametlikku usukultust ja olevat rikkunud noori. 
Ehkki .Sokrates tõestas talle esitatud süüdistuste alusetuse, langetasid tema «kõrkusest» 
riivatud kohtunikud filosoofile surmaotsuse. Sokrates võttis mürki. Sellest protsessist teame 
süüdimõistetu kuulsate õpilaste Platoni ja Xenofoni jutustuste kaudu. 

Tänu süüdistajana esinenud Cicero kõneosavusele tunneme protsesse, mis toimusid 
Roomas Sitsiilia kuberneri Verrese vastu (70. a. e. m. a.), keda oli süüdistatud röövimises ja 
väljapressimises, ning poliitikategelase Catilina vastu (63. a. e. m. a.), kellele pandi süüks 
vandenõu organiseerimist valitsuse kukutamise eesmärgil. Pärast seda, kui impeerium oli 
Roomas asendanud vabariigi, õiendati poliitiliste vastastega arveid tavaliselt ilma kohtu- 
protsessi abita. 

Vanaaja kõige kuulsam protsess — kohus Jeesus Kristuse üle — kuulub ajalooliste 
legendide hulka, ehkki meie ajaarvamise esimestel aastatel vagad võltsijad, hiljem aga lihtsalt 
võltsingutega äritsejad kombineerisid korduvalt koguni selle protsessi materjale. 

Erilisel kohal keskaja poliitiliste protsesside hulgas asub kohus templirüütlite üle. 
Templirüütlite vaimulik ordu (nimetus Jeruusalemma templi järgi) tekkis pärast esimest 
ristisõda XI sajandi lõpul. Ta sarnanes paljuski selliste «uskmatutega» võitlemiseks määratud 
organisatsioonidega nagu hospitaliitide või Teutooni ordu, mis oli teatavasti keskajal saksa 
«Drang nach Osteni» peamiseks tööriistaks. Templiordu põhikirja, mis kiideti heaks 1128. a., 
täiendati hiljem arvukate salajaste reeglitega, mis puudutasid ordu sisemist korraldust. 
Templirüütlid — ordu värbas laialdaselt liikmeid Prantsusmaal, Inglismaal, Saksamaal ja 


teistes Lääne-Euroopa riikides — etendasid küllaltki tähtsat osa katsetes kaitsta, ristisõdijate 
vallutusi Süürias ja Palestiinas. Paavstid jagasid templirüütleile heldelt igasuguseid privileege. 
Pärast seda, kui Akka, risti kandvate sõdalaste». viimane kants Lähis-Idas oli 1291. a. 
langenud, asus ordu, kuhu kuulus ligi 20 tuhat inimest, Küprosele. 

Juba muhameedlastega peetava võitluse ajal ühendasid templirüütlid lamngulöömise 
oskuslike finantsoperatsioonidega, niis suurendasid nende rikkusi. XIV sajandi alguses tegeles 
Templiordu kaubanduse ja liiakasuvõtmisega, temast sai paljude ilmalike monarhide 
võlausaldaja, tohutute rikkuste valdaja (neid aardeid mis on varjul rüütlilosside salajastes 
peidupaikades, otsivad veel praegugi arheoloogid või lihtsalt aaretekütid) [1]1. 

See oli organisatsioon, kes ei tundnud riigipiire. Erinevates maades muutusid tema 
osakonnad riigiks riigis, äratades kõikjal rahulolematust ning kahtlustusi, seepärast oli 
rahvahulgas kerge õhutada vihkamist ordu vastu. Kõike seda võttis üpris kainelt arvesse 
niisugune otsusekindel ja mitte põrmugi tseremoonitsev poliitik nagu Prantsusmaa kuningas 
Philippe IV Ilus, kes oli juba jõudnud maha pidada ränga heitluse paavstlusega. Philippe'i ei 
erutanud mitte usu kaitsmine ega kommete puhtus, nagu mõned ajaloolased on hiljem 
püüdnud väita, vaid ta tahtis lihtsalt ordu varandusele käppa peale panna. Loomulikult eelistas 
ta, et see ei näeks välja mitte röövimise, vaid õiglase karistusena pattude eest, mille nii 
ilmalikud kui vaimulikud võimud üksmeelse otsusega pealegi heaks kiidaksid. 

Kasutanud ettekäändena ära mingi juhusliku salakaebuse, käskis Philippe ilma liigse 
kärata üle kuulata mõned templirüüt-lid ja alustas siis salajasi läbirääkimisi paavst Clemens 
V, nõudes ordus valitseva olukorra uurimist. Kartes vahekorda kuningaga teravaks ajada, 
nõustus paavst pärast mõningaid kõhklusi selle nõudmisega, seda enam, et rahutuks muutunud 
ordu ei riskinud vaielda juurdluse teostamise vastu. 

Siis otsustas Philippe IV, et on tulnud aeg hoop anda. 1307. a. 22. septembril võttis 
kuninglik nõukogu vastu otsuse vangistada kõik Prantsusmaa territooriumil viibivad 
templirüütlid. Kolm nädalat kestsid sügavaima saladuskatte varjus ettevalmistused selleks 
tolleaegsetele võimudele kaugeltki mitte lihtsaks operatsiooniks. Kuninga ametnikud, 
sõjaväeüksuste juhid (ja samuti ka kohalikud inkvisiitorid) ei teadnud kuni viimse hetkeni, 
mida neil tuleb teha: käsud saabusid pitseeritud ümbrikutes, mida tohtis avada alles reedel, 13. 
oktoobril. Templirüütlid tabati ootamatult. Vastupanu polnud mõeldav. 

Kuningas tegi näo, nagu tegutseks ta paavsti täielikul nõusolekul, kes aga kuulis Rhilippe'i 
poolt teostatud meisterlikust «politseiaktsioonist» alles pärast selle lõppemist. Otsekohe pandi 
vangistatute arvele arvukalt kuritegusid religiooni ja kõlbluse vastu: jumalateotus ja Kristusest 
lahtiütlemine, saatanakultus, kõlvatu elu, mitmesugused perverssused. Ülekuulamist 
toimetasid 

koos inkvisiitorid ja kuninga teenrid, seejuures kasutati kõige julmemaid piinamisviise 
ning mõistagi saadi vajalikud ülestunnistused. Philippe TV kutsus 1308. a. maikuus, kokku 
isegi generaalstaadid, et tagada endale nende toetus ja neutraliseerida sel kombel kõik paavsti 
vastuväited. Formaalselt vaieldi Roomaga selle üle, kes peaks templirüütlite üle kohut 
mõistma, tegelikult aga — kes pärib nende rikkused. 

Saavutati kompromiss. Kohtupidamine üksikute templirüütlite üle jäeti faktiliselt kuninga 
hoolde, ent kohtumõistmise ordu kui terviku ja tema juhtide üle võttis enda peale Rooma 
paavst. Selleks kutsuti 1310. a. sügisel kokku nõukogu tähtsatest kirikutegelastest, kes 
moodustasid eritribunali. See ei olnud nii paindu- 
matul positsioonil ega kasutanud piinamist. Ent kui templirüütlid, kes esinesid tunnistajatena 


1 Siin ja edaspidi märgivad poolpaksus kirjas numbrid kasutatud teose järjekorranumbrit kirjanduse loetelus, tavalises 
šriftis numbrid osutavad leheküljele. 


ordu süüasjas, oleksid loobunud neilt varem välja kistud tunnistustest, oleksid kuningavõimud 
võinud neid saata tuleriidale kui ketsereid, kes on taas patuste eksiarvamuste võrku sattunud. 
1311. a. 12. mail mõisteti 54 tunnistajatena tribunali ette kutsutud templirüütlit kuninga käsul 
tegutsevate inkvisitšioonikohtute poolt surma ja hukati kohe. See avaldas ülejäänud 
tunnistajatele vajalikku mõju ning võttis neilt, tahtmise ordu kaitseks välja astuda. Tõsi, üks 
neist võttis julguse kokku ja teatas siiski, et tema tunnistused on valelikud ja piinamistega 
välja pressitud. «Oleksin tunnistanud kõike; 
arvan, et oleksin üles tunnistanud jumala tapmise, kui seda oleks nõutud!» [2, 90; 3]. 

Philippe, kes tribunali positsiooniga rahul ei olnud, otsustas Clemens V täiendavat survet 
avaldada. Paavst oli sellele survele järeleandlik juba seepärastki, et 1309. a. oli ta olnud 
sunnitud tooma oma residentsi Roomast prantsuse linna Avignoni. Kuningas käskis alustada 
juurdlust oma verivaenlase — kadunud paavst Bonifatius XIII kuritegude kohta, keda 
süüdistati ketseridluses, simoonias ja teistes sama ebameeldivates asjades. Summutamaks 
sellest tekkinud skandaali, nõustus Clemens V lõplikult templirüütleid ohvriks tooma. Pärast 
pikka vaheaega alustas kirikutribunal 1311. a. oktoobris taas istungeid, mis kestsid 1312. a. 
maikuuni. Kuninga surve üha tugevnes. Tribunali nõuandel kuulutas paavst Templiordu 
laialisaadetuks, ordu varandus pidi üle minema hospitaliitidele. Muide, lõviosa saagist sai 
Philippe IV. 18. märtsil langetati otsus ordu suurmeistrile Jacgues Molay'le ja veel kolmele 
ordu juhile. Kõik nad võtsid neile esitatud süüdistused omaks ja mõisteti eluaegsesse 
vangistusse. Ent kohtuotsuse väljakuulutamise hetkel teatasid Jacgues Molay ja teine 
süüdimõistetu, Geoffroy de Charnais: nad olevat süüdi üksnes selles, et püüdes oma elu 
päästa, on nad reetnud ordu ning tunnistanud tõeks nende kohta käiva laimu. Samal õhtul 
põletati mõlemad kuninga käsul tuleriidal. 

Kuus ja pool sajandit, mis lahutavad meid sellest protsessist, 

ei ole toonud üksmeelt tema hindamisse [4, 83]. Veel praegugi vaidlevad uurijad selle üle, 
kui palju oli tõtt templirüütlitele esitatud süüdistustes. 


2. Jan Husi surematus 


XV sajandi algus. Kirikulõhe kestab juba kolmandat aastakümmet. 

Juba ammu vahetavad üksteist troonilt välja paavstid nii Roomas kui Avignonis. Võimatu 
on vahet teha paavsti ja vastu-paavsti vahel, kes vahetavad needuste piksekärgatusi ja kiriku- 
vannete välke, ning teevad seda kõike lõplikult segadusse sattunud ristikoguduse suureks 
hämmelduseks ning äärmiseks kiusatuseks. Katsed lahendada asja kirikukogu 
kokkukutsumisega ei anna kaua mitte midagi: nii Roomas kui Avignonis ollakse üksmeelsed 
vaid ühes asjas — kinnitatakse printsiipi, mille järgi paavst seisab kõrgemal kõikidest 
kirikukogudest. Sellele vaatamata tuli ilmalike valitsejate pealekäimisel 1409. a. Pisas kokku 
kirikukogu, mis pidulikult kuulutas mõlemad võistlevad paavstid tagandatuiks ja võttis vastu 
oma mõistlikkuse poolest kahtlase väärtusega otsuse kolmanda paavsti — Aleksander V 
valimise kohta. Loomulikult ei mõelnudki esimesed kaks alistuda Pisa kirikukogu otsusele ja 
Aleksander V pontifikaat kestis kõigest paar kuud. Juba järgmisel, 1410. aastal vahetas 
Aleksandri välja Johannes XXIII, kes kuulu järgi olevat oma eelkäija mürgitanud. Paavsti 
tiaara haaranud subjekt oli liiga koloriitne kuju isegi kaasaegsete jaoks, kes oleksid nagu 
pidanud olema juba kõigega harjunud. Hiljem esitati talle kõige mitmesugusemaid süüdistusi 
alates sellest, et ta on nooruses tegelnud mererööviga ning lõpetades 300 nunna 
vägistamisega, rääkimata juba teistest, enam hukkamõistetavamatest tegudest. Just see püha 
isa oligi äge vastane väljapaistvale tšehhi mõtlejale Jan Husile, kelle üle peetud kohus kuulub 
keskaja kõige tuntumate poliitiliste protsesside hulka. 


Jan Hus oli varase kodanliku reformatsiooni ideoloog ja tema teostes oli võitlus rahvuslike 
huvide eest läbi põimunud vaimulikkonna pahede terava kriitikaga, kirikukümnise 
likvideerimise nõudega, kirikuametite müügi taunimisega, väljaastumisega saksa patriitsluse 
vastu tšehhi linnades ja saksa ülevõimu vastu Praha Ülikoolis [5, 143—145]. 

Husi jutlused leidsid vastukaja kaugel tema kodumaa piiride taga. Johannes XXII pani 
Husi kirikuvande alla, ent see ei alistunud. Peale rahva toetuse võis Hus arvestada Tšehhi 
kuninga Vaclav V abiga, kes oli tõsises konfliktis vaimulikkonnaga oma valdustes. 
Piirdumata Husi teistkordse kirikuvande alla 

panemisega, pani Johannes XXIII siis Praha interdikti alla, keelates seega pidada linnas 
jumalateenistusi ja sooritada usulisi talitusi. 

Saksa keisri Sigismundi ja teiste monarhide nõudmisel tuli 1414. a. Konstanzis kokku uus 
kirikukogu, et kirikulõhele lõpp teha. Sel korral õnnestus saavutada, et kirikukogu istungeile 
ilmusid võistlevad paavstid Gregorius XII, Benedictus XIII ja ikka seesama Johannes XXIII, 
kes lootis intriigide ja altkäemaksude abil oma konkurentidest jagu saada. See lootus ei 
õigustanud end: kirikukogu tagandas kõik kolm paavsti. Gregorius kapituleerus, Benedictus ei 
andnud mingitele veenmistele järele. Johannes aga jootis oma valvurid purju, põgenes 
Konstanzist ja saatis kirikukogule väljapressimiskirja, milles ta nõudis tasuna oma tiaara eest 
30 tuhat floriini, mitmete linnade, sealhulgas Avignoni ja Bologna, temale valitseda andmist 
ja palju muud. Vastuseks nõudis kirikukogu, et Johannes antaks kohtu alla kui «paadunud 
kurjategija, kõlvatu lurjus, simonist (kirikuametitega kaupleja. — Aut.), süütaja, äraandja, 
mõrtsukas ja rüvetaja». Süüdistused olid kaiunis kaalukad, ent sama eduga oleks neid võidud 
esitada paljudelegi Konstanzi kogunenud kõrgematele kirikumeestele. Nagu üks tolleaegseid, 
humanist E. S. Piccolomini kirjutas, mõtlesid nad palju enam villa pügamisele kui karja 
hoidmisele. 

Täielikku solidaarsust nii «väärika» paavstiga nagu Johannes ilmutas kirikukogu ühes 
küsimuses — suhtumises Jan Husisse ja tema jutlustesse. Uue paavsti, Martinus V valimise 
kõrval — hakkasid kirikukogu liikmed tegelema kirikureformiga, mille mõte seisnes tõeliste 
reformide takistamises. 

Kirikukogu nõudis, et Hus ilmuks oma veendumuste esitamiseks Konstanzi. Tšehhi 
jutlustaja nõustus, mõistes väga hästi, et läheb peaaegu kindlasse surma, millest teda ei päästa 
ka keiser Sigismundi antud kaitsekiri. Hus ei pidanud oma elu liiga kõrgeks hinnaks 
võimaluse eest levitada oma vaateid. Ent just seda olid tema vaenlased otsustanud mitte 
lubada. Pärast linna saabumist võeti ta otsekohe kinni ja heideti dominiiklaste kloostri 
niiskesse haisvasse keldrisse. Algul avaldas Sigismund teravat protesti Husi vangistamise 
vastu, kellele ta oli isiklikku julgeolekut garanteerinud. Kuid keiser ei kavatsenud Husi pärast 
kirikukogu juhtidega tõsiselt tülli minna. Veelgi enam — Sigismundi reetlikkusele paneb 
punkti tema keeldumine Husi vabastamisest, kui kontroll vangla üle oli läinud tema kätte. 

Nagu see taolistel inkvisitsioonijuurdlustel tavaline oli, kurnati Husi vahetpidamatute 
eelnevate ülekuulamistega. 1415. a. 5. juunil algas protsess, kus kohtunikeks olid kirikukogu 
liikmed ise. Kohtualusel ei lubatud esitatud süüdistustele vastu vaielda, tema sõnu summutati 
kisaga «Ütle ainult jah või ei», aga kui Hus oli lõpuks keeldunud niisugustes tingimustes 
vastamast, siis loeti 
seda ülestunnistuseks ketserluses. 

See oli nii vääritu vaatepilt, et pani kohmetuma koguni Sigismundi, 

kes avaldas soovi edaspidi isiklikult kohtus viibida. Järgmine istung oli määratud 7. juuni 
hommikule, ent lükati edasi ootamatu sündmuse tõttu — leidis aset peaaegu täielik päikese- 
varjutus, mis kutsus välja palju ebausklikke jutte ning kartusi. Asja arutamist jätkati päeva 
teisel poolel. Husile pandi koguni süüks sõnakuulmatust paavst Johannes XXIII suhtes. Husi 


märkusele, et see oli olnud varas ja röövel, järgnes keisri enda vastus: see olevat olnud 
seaduslik paavst, kes mitmesuguste kuritegude eest on tagandatud (hiljem pidas katoliku kirik 
siiski mõistlikumaks Johannes XXIII Rooma paavstide nimekirjast välja jätta; selle nime 
võttis teine paavst enam kui viis sajandit hiljem). 

Kirikukogu ja keiser püüdsid saavutada, et Hus oma õpetusest lahti ütleks, ning 
ähvardasid teda piinarikka hukkamisega. «Missuguste silmadega,» vastas Hus, «vaatan ma 
taevasse, kuidas tõstan ma oma pilgu rahvahulga peale, kui minu nõrkuse läbi löövad 
kõikuma nende veendumused? Kas võin ma kiusatusse saata nii palju hingi, kellele ma olen 
jutlustanud?» [6, 113—114], 

6. juulil langetati Husile surmaotsus. Samal päeval viidi ta patukahetseja riietes 
kokkutulnud kirikumeeste sõimu ja needuste saatel tuleriidale. Kuni viimse hingetõmbeni jäi 
Hus vankumatult ustavaks oma ideaalidele. Isegi tema söestunud laip tundus ohtlik. Timukas 
põletas hoolikalt need jäänused ja heitis tuha jõkke. Tšehhi õpetlane Praha Hieronymus, kes 
oli püüdnud Husi aidata, vangistati teel Konstanzi, mõisteti süüdi ja saadeti 1416. a. 30. mail 
tuleriidale. 

Ent Husi ideesid polnud võimalik hävitada. Nad said võitlus-programmiks võimsale 
rahvaliikumisele Tšehhimaal, mis kahe aastakümne vältel lõi võidukalt tagasi kirikliku ja 
ilmaliku reaktsiooni pealetungi. 


3. Kas Jeanne d'Arc põletati! 


Üks maailma ajaloo kuulsamaist protsessidest toimus 1431. a. esimesel poolel prantsuse 
linnas Rouenis. Mõisteti kohut rahvuskangelase Jeanne d'Arci üle. 

Kõigest kaks aastat enne seda oli alanud Domr€my külavanema tütre, lihtsa talutüdruku 
kangelastegu, mis tegi ta surematuks prantsuse rahva südames, muutes ta nime kustumatuks 
sümboliks piiritule patriotismile ja eneseohverdusele kodumaa nimel. Kes meist poleks 
nooruses õhinal neelanud lugusid Jeanne'ist, kes tuli Chinoni Prantsuse kuninga Charles VII 
õukonda, et õhutada teda võitlusele inglise vallutajate vastu? 

Need olid Saja-aastases sõjas (1337 —1453) Prantsusmaale kõige traagilisemad päevad. 
Suur osa Prantsusmaast, sealhulgas ka Pariis, oli vaenlaste — Inglismaa ja tema liitlase, 
Burgundia 

hertsögi käes. Kohtulnisel Charles VII suutis Jeanne veenda seda arga ja otsustusvõimetut 
monarhi selles, et tema, Jeanne, on määratud Prantsusmaad päästma. Prantsuse vägede 
eesotsas tuli -Jeanne appi vaenlase piiramisrõngas vaevlevale Orldans'i linnale. Pärast linna 
vabastamist võitis OrlEans'i neitsi, nagu rahvas Jeanne'i kutsus, korduvalt upsakaid Inglise 
väejuhte. Reimsi linn, Prantsuse kuningate traditsiooniline kroonimispaik, avas oma väravad 
Charles VII sõdureile. Pärast Charles'i kroonimist . viis Jeanne väed Pariisi peale. Oli 1429. a. 
sügis. Pealinna vallutada ei läinud korda. Charles VII nõunikud tegid Orldans'i neitsile 
teadlikult kahju. Ebaõnn aga ei murdnud Jeanne'i. Innustatuina tema kõigutamatust usust 
õiglase ürituse võidusse, saavutasid prantslased mitu tähtsat võitu Põhja-Präntsusmaal ja 
tungisid vaenlastest piiratud Compitgne'i linna. Ühe julge väljatungi ajal piirati Jeanne'i väike 
väesalk 1430. a. 23. mail igast küljest sisse. Pärast meeleheitlikku vastupanu langes Jeanne 
vangi burgundlaste kätte, kes andsid ta üle Luksemburgi hertsogile Johannile, see aga müüs ta 
1430. a. novembris 10 000 kuldfrangi eest inglastele. Rahva hulgas valitses kindel 
veendumus, et v Orleans'i neitsi on« langenud kuninga õukondlaste alatu reet-: likkuse 
ohvriks: nende käitumine andis sellisteks kahtlustusteks küllalt alust. Kuuldused kinnitasid, et 
Compitgne'i komandant Guillaume Flavy olevat lasknud kindlusevärava võre liiga vara alla 
ja sulgenud Jeanne'i väesalga ees taganemistee. 


Inglased otsustasid täielikult ära kasutada selle poliitilise kasu, mida neile tõotas Orleans'i 
neitsi vangilangemine. 1429. a. novembris kroonis Inglise regent, kaalutlev ja tark Bedfordi 
hertsog, Pariisis Henry VI nime all mglismaa ja Prantsusmaa kuningaks oma kaheksa-aastase 
vennapoja. Kohus ja Jeanne'i süüdimõistmine pidid aga tõestama, et Charles VII on troonile 
tõstetud saatana ässitusel tegutsenud ketseri ja nõia poolt. 

Protsessi organiseerimise usaldas Bedfordi hertsog oma häbi-tundetule sabarakule, piiskop 
Beauvais Pierre Cauchonile, kellele lubati tasuks rikas Roueni piiskopkond, ja tollal inglastele 
täielikult ustavale Pariisi Ülikoolile [7, 63]. Cauchon nõudis, et Jeanne ' d'Arc antaks 
kohtumõistmiseks talle välja tema piiskopkonna territooriumil kinnivõetud ketserina. 1430. a. 
detsembris heideti Jeanne ühe Roueni lossi sügavasse keldrisse. Kaval Cauchon püüdis tema 
poolt hoolikalt ette valmistatud traagilisele farsile anda ausa ja juriidiliselt laitmatu 
kohtupidamise ilmet. Veidi aega enne protsessi algust vaadati Jeanne Bedfordi hertsoginna 
juuresolekul meedikute poolt läbi, et teha kindlaks, kas ta on säilitanud süütuse, — sellest 
olenes, kuidas sõnastada süüdistust «saatanaga ühendusepidamises» ja kõlvatutes eluviisides. 
Komisjoni järelduse tõttu tuli viimasest süüdistuse punktist loobuda. Jeanne suleti kindlusse, 
mis oli Inglise võimude käes. See oli reeglite rikkumine: kuna süüdistatav pidi astuma - 
inkvisitsioonitribunali ette, oleks teda tulnud hoida kirikuvangla naisteosakonnas. 

Kohus alustas istungeid 1431. a. 9. jaanuaril. Inkvisitsiooni-protsessidel ei tohtinud 
kohtualusel olla advokaati. Cauchon lootis, et ei valmista suuri raskusi saada talle vajalikke 
ülestunnistusi lihtsa külatüdruku käest, kellele pealegi polnud täpsustatud, milles teda 
süüdistatakse. Ta ei võinud seda mõista ka kasuistlikult keerukast süüdistuskokkuvõttest, mis 
kõigele lisaks oli koostatud ladina keeles. Cauchon püüdis Jeanne'i süüdi mõista kui ketserit ja 
nõida. Alles protsessi käigus koondati Jeanne'ile esitatud süüdistused 12 paragrahvi, mille 
Pariisi Ülikool oli heaks kiitnud; nende hulgas heideti ette kõnelusi pühakute ja inglitega, 
võltse ettekuulutusi; ketserlikku usku, et Jeanne peab alluma jumalale, aga mitte kirikule 
(mille all mõeldi Cauchoni ja teisi inglaste käsilasi); meesterõivaste kandmist, vanemate 
tahtele mitteallumist. Ent Cauchonil polnud mingeid tõestusi selle kohta, et kohtualune on 
langenud «ketserlusse» või tegelnud nõidumisega, peale fakti, et Jeanne oli sõjameheriietes 
vapralt võidelnud ning ilmutanud ebatavalist väejuhiannet. Tuli pöörduda hästi väljatöötatud 
inkvisitsioonitehnika poole, mis oli arvestatud selleks, et kas piinamisega või piinamiseta 
murda süüdistatava tahe, teda hirmutada ning saada kätte vajalik ülestunnistus [8, 9]. 

Protsess kestis mitu kuud. Algul, 21. veebruarist kuni 27.märtsini, toimus kohtualuse 
eelnev ülekuulamine, siis järgnesid põhilised kohtuistungid. Nii kestis see kuni 1431. a. 24. 
maini. Kõigi nende kuude jooksul külvati Jeanne'i kohtusaalis ja vangikongis, üle asjasse 
puutuvate ja mittepuutuvate küsimuste rahega. Igaüks neist võis peita salakavalaid püüniseid 
ja nähtamatuid veealuseid karisid. Üksainus kohmakas vastus — ja ongi käes ülestunnistus 
ketserluses, ettevaatamatult pillatud sõna — ja lõks langeb kinni, kohus loeb enesesüüdistuse 
tõestuseks nõidumise kohta. 

Ent Cauchoni ja teiste kohtunike hämmastuseks ei andnud nende riukad vajalikke 
tulemusi. Vaimukindlus, terav mõistus ja kaasasündinud kaine mõttelaad aitasid Jeanne'il 
vältida ülesseatud võrke. Veel enam — tihti seadis ta raskesse olukorda Cauchoni. Kord teatas 
kohtualune, et ta on valmis täitma tema nõudmist ja lugema katoliku palvet, kui piiskop 
nõustub teda pihile võtma. Vaimulikuna polnud Cauchonil õigust keelduda, kuid vastavalt 
tolleaegsetele arusaamadele ei saanud ta pärast pihtimise ärakuulamist hingeõndsuse 
kaotamise ähvardusel kohtualust süüdlaseks tunnistada. Seekord jäi võit Jeanne'ile. 

Protsessi ajal kohtualune haigestus. See tegi inglased äärmiselt rahutuks. Kui Jeanne oleks 
haigusse surnud, oleks saamata jäänud kogu kasu, mida Bedford lootis tema hukkamisest 
lõigata. Jeanne'i ravis Bedfordi hertsoginna ihuarst ja teised arstid. Vang sai terveks. 


2. mail esitati kombe täiteks Jeanne'ile tema vastu tõstetud süüdistused ja nõuti, et ta 
ütleks lahti nägemustest ning alistuks kirikule, s. t. Cauchonile ja tema kolleegidele. Ta vastas 
keeldumisega. 

Nädala pärast viidi ta piinakambrisse ja hirmutuseks näidati talle timuka kurjakuulutavaid 
tööriistu. Ent seegi ei murdnud Neitsi vaimukihdlust, Cauchon aga millegipärast kas ei jul- 
genud piinamist kasutada või pidas seda ülearuseks. Siiski ei jäetud kohtualuse hirmutamist, 
temaga vestlevad mungad maalisid talle ette piinu tuleriidal ja põrgu õudusi. 23. mail tehti 
Jeanne'ile ametlikult teatavaks, et kui ta oma eksimusi ei tunnista, ootab teda tuleriidal 
põletamine. Neitsi tahe lõi hetkeks kõikuma. Rusutuna õpetatud teoloogide arutlustest, 
tunnistas Jeanne oma süüd ja ta mõisteti igavesse vangistusse. Mõned Inglise väejuhid ei 
mõistnud seda Cauchoni taktikalist käiku ja nimetasid piiskoppi avalikult reeturiks. Ent üks 
kohtunikest rahustas krahv Warwicki, Roueni komandanti: 

«Ärge muretsege, me püüame ta lõksu.» 

Pettusega pandi vang vanglas jälle meesteriideid kandma, mida ta oli kohustunud enam 
mitte tegema. Lisaks võttis ta tagasi oma lahtiütlemise teda külastavatest nägemustest. 
Tõendus selle kohta, et süüdimõistetu on endiselt ketser, oli käes. Ega siis muidu teatanud 
Cauchon pärast Jeanne'i ülekuulamist vangikongis teda vanglaväravate juures ootavatele 
inglastele rõõmsalt: 

«Õnn kaasa! Temaga on lõpp.» 

29. mail toimub uus kohtuistung, sisuliselt uus protsess, seekord väga lühike, ja Jeanne 
mõistetakse vanasse pattu langenuna ilmalikele võimudele üleandmisele, teiste sõnadega — 
tuleriidal põletamisele. 1431. a. 30. mail viidi otsus suure inglaste väesalga ja Roueni elanike 
juuresolekul täide. Hiljem kinnitasid pealtnägijad, et süüdimõistmisel ja hukkamisel polevat 
kinni peetud seaduslikest formaalsustest (10, 348—349). 

Süüdimõistetu meelekindlus ja enesevalitsus hämmastas isegi paljusid tema vaenlastest. 
Veerand sajandi pärast vaadati Jeanne'i protsess uuesti läbi, formaalselt Jeanne'i ema palvel, 
faktiliselt aga Prantsuse kuninga nõudmisel, kes polnud kaua sellega kiirustanud, kuna ta ei 
soovinud minna tülli kiriku, Burgundia ja Pariisi Ülikooliga. Ent valinud sobiva hetke, 
otsustas Charles kummutada tema kohal rippuva süüdistuse, nagu oleks ta krooni saanud nõia 
käest (7, 130—131). Paavst Calixtus III käsul toimus aastatel 1455 —1456 Pariisis ja Rouenis 
uus kohus, kus Cauchoni otsus tühistati. Jeanne'i au oli taastatud. Eelmine kohtuotsus 
kuulutati korruptsiooni, võltsingute, laimu, salakavaluse ja ebalojaalsuse tagajärjeks. Neitsi 
lahtiütlemine tühistati, kuna see oli välja pressitud hirmutamise, timuka juuresoleku ja 
põletamisähvardu-sega (11). Sajandeid hiljem, 1920. a. pidas katoliku kirik kasulikuks 
prantsuse rahvuskangelanna populaarsust ära kasutada ja arvas ta pühakute hulka. 

1431. a. protsess ja 1455. a. vastuprotsess on meile teada kõigis üksikasjades (tõsi, Roueni 
protsessi protokollid on Cauchoni poolt suurel määral võltsitud). Seepärast tunneb teadus 
Jeanne d'Arci elulugu vist paremini kui ühegi teise XV sajandil elanu oma, 

välja arvatud vahest mõned monarhid, kelle tegemised hoolikalt kroonikatesse kanti. Ent 
ikkagi eksisteerib uskumus, et nii OrlEans'i neitsi protsess kui tema hukkamine oli vaid hästi 
etendatud näitemäng, mille kulisside taga leidis aset üks huvitavamaid seiklusi 
saladiplomaatia ajaloos. See pärimus ulatub tagasi legendide juurde, mis sündisid varsti pärast 
Jeanne! hukkumist, millesse Prantsuse rahvas ei tahtnud uskuda. Versioon ilmus juba XVII 
sajandil, kuid väliselt teadusliku vormistuse sai ta alles meie päevil, mil Prantsusmaal on 
ilmunud üle kümmekonna teose Orleans'i neitsi pääsemise kohta 1431. a. 

Legend tugineb ühele, tõsi küll, raskesti seletatavale juhtumile, mis leidis aset Orldans'i 
linnas 1436. a., umbes viis aastat ja kolm kuud pärast seda, kui Rouenis oli põletatud Jeanne 
d'Arc. Orlans'i arveraamatust, kuhu märgiti linnavõimude poolt tehtud kulutusi, võib lugeda, 


et 9. augustil on Jean du Lis'le välja makstud kaks kuldraha tasuks tema õe, neitsi Jeanne'i, 
kirjade kohaletoimetamise eest. Ta oli sõitnud õe juurde Arloni Luksemburgis. Jeanne'i vend, 
kes kandis uut, kuninga antud aadlikunime, reisis Charles VII õukonda ja saanud 
reisikuludeks raha, naasis sealt õe juurde. On teisigi analoogilisi sissekandeid, mis 
puudutavad Jean du Lis' sõite õe ja kuninga juurde. Kõik nad on dateeritud 1436. a. juuli, 
augusti ja septembriga. Nende ehtsus ei tekita kahtlusi. Ent sellega ei piirdu arveraamatu 
sissekanded, mis on seotud «Prantsusmaa neitsiga», nagu teda neis dokumentides 
nimetatakse. Kõigis neis on igasuguse kõhkluseta eeldatud, et põletatud Jeanne d'Arc on elus. 

1439. a. 28. juulil, s. t. kolm aastat pärast esimesi sissekandeid ja enam kui kaheksa aastat 
pärast Orleans'i neitsi ametlikku surma külastas ta, kui sissekandeid uskuda, ise OrlEans'. 
Jeanne'i — nüüd kandis ta Jeanne d'Armoise'i nime— olevat tervitanud vaimustatud 
rahvahulk. Niisiis võeti Neitsi hästi vastu linnas, kus teda mitte üksnes ei austatud, vaid kus 
oli palju inimesi, kes tundsid Jeanne'i suurepäraselt juba kuulsa piiramise ajast. Sissekanded ei 
jäta kahtlust selle kohta, et linnaelanikud pidasid Jeanne d'Armoise'i Orldans'i neitsiks. 
Arveraamatus on otseselt öeldud, et Jeanne'ile kingiti suur rahasumma (210 livri) «heade 
teenete eest, mida ta piiramise ajal osutas ülaltähendatud linnale». 

Võib-olla linnaelanike usk, et Jeanne d'Armoise on OrlEans'i neitsi, hajus pärast seda, kui 
nad olid lähemalt uurinud sissesõitnud naist, kes oli pikka aega nende külaline? Vastupidi — 
arveraamatus on kirjas pidulik lõunasöök, kuhu ta oli kutsutud linna kahe rikka patriitsi — 
Jean Lullier' ja Tevanon de Bourge'i poolt ning kus talle osutati kõikvõimalikku tähelepanu ja 
lugupidamist. 

Niisugused on peamised faktid ja neile on rajatud legend Jeanne'i pääsemisest. Kõigil 
teistel andmetel ja tunnistustel on nende ümberlükkamatute faktide kõrval teisejärguline 
tähtsus [12, 73]. Jeanne d'Armoise'ile osutatud külalislahkusel on kõigest kolm seletust: see 
võis olla tahtmatu eksitus, kollektiivse hallutsitsiooni 

vili (mis keskajal kaugeltki haruldane ei olnud!); võis olla teadlik osavõtt pettusest ja 
lõpuks viimane võimalik seletus — Jeanne d'Armoise oli tõepoolest imekombel pääsenud 
Jeanne Arc. 

Jeanne'i vendade eksimine on väheusutav,, õigem oleks oletada, et nad aitasid petisele 
vaikselt kaasa, lootes sellest suurt materiaalset kasu lõigata (mis tegelikult ka juhtus). Mis 
puutub OrlEans'i elanikesse, siis on raske leida nende motiive pettusest osavõtuks, pigem 
tuleks neid petetute hulka arvata. Kui ka see ei näi usaldust äratavana, siis jääb üle ainult 
tunnistada Jeanne d'Armoise'i kinnituste õigsust. 

Sama soe vastuvõtt kui Orleans'is, ootas teda ka Tours'i linnas. Tuleb märkida, et meie 
teadmised Jeanne d'Armoise'i kohta Ipole mitte sugugi ammendatud Orleans'i linna 
arveraamatu sissekannetega. On teateid, mis lubavad jälgida tema elu rea aastate kestel. 

Metzi dekaani Saint-Thibaud' kroonikas on öeldud, et 1436. a. 20. mail ilmus selle linna 
lähedal Grande-aux-Ormes'i külla «neitsi Jeanne», kelle kohalikud aadlikud ja tema vennad 
ära tundsid. Neitsi võeti hästi vastu Arlonis hertsoginna Elizabethi .juures (keda muuseas aeti 
hiljem tihti segi teise Luksemburgi hertsoginnaga, kes suri 1430. a. ja oli Jeanne'i tema 
vangisoleku ajal hästi tundnud). Taasilmutatud Neitsi elas seltskonnaelu hertsogi õukonnas 
Arlonis, hiljem aga Kölnis Würtembergi krahvi Ulrichi juures, sekkudes kohalike vaimulike 
ja ilmalike feodaalide intriigidesse. Kölnis püüdis ta jumala tahtele viidates aidata krahv 
Ulrichil läbi suruda oma kandidatuuri Trieri peapiiskopi kohale. See kutsus esile inkvisiitor 
Henri Caltisere'i vahelesegamise, kes kutsus ta ketserluses ja nõidumises kahtlustatuna üle- 
kuulamisele. Neitsi Jeanne põgenes kähku tagasi Arloni (sellest teatab tema kaasaegse — 
dominikaani munga Jean Nidere'i kroonika). 


Sügisel abiellus Jeanne kellegi Robert d'Armoise'iga, Timmoni senjööriga. Peeti uhked 
pulmad. Jeanne sünnitas kaks poega (13, 31; 12, 74]. Nagu juba teame, kuulub sellesse aega 
ka tema kirjavahetus kuningaga vendade du Lis'de vahendusel. 

On väljaspool kahtlust, et dekaan Saint-Thibaud pidas väljailmunud neitsi Jeanne'i siiralt 
tõeliseks Jeanne d'Arciks. Tuleb vaid lisada, et on leitud tema kroonika teine käsikiri, milles 
dekaan tunnistab oma eksitust: «Sel aastal tuli noor piiga, kes nimetas ennast Prantsusmaa 
neitsiks ja mängis seda osa niiviisi, et paljud said ära petetud ja iseäranis kõige 
suursugusemad nende hulgast». 

Need tekstid avaldati juba 1683. a. ajakirjas «Mercure Galant» ja tekitasid sensatsiooni. 
Just samal ajal avaldati Jeanne d'Armoise'i abieluleping (mille originaal ongi jäänud 
leidmata). Võimalik, et see leping, on võltsing, mille XVII sajandil fabritseeris vaimulik 
Vinniers. Samal määral kehtib see ka kinkeakti kohta, mille kohaselt Robert d'Armoise oli 
andnud mmgid valdused üle 

oma naisele, «Jeanne'ile, Prantsusmaa neitsile». Vanas «Lotringi ajaloos» esitatud 
kinkedokumenti saadab seletus: «See on Orleans'i neitsi või pigem avantürist, kes võttis 
endale tema nime ja abiellus senjöör Robert d'Anmoise'iga». Meile on teada Jeanne 
d'Armoise'i elu kolmel järgneval aastal, s. 0. 1436. kuni 1439. a. Tuleb vaid lisada, et kõik 
need kolm aastat ei suutnud linlased otsusele jõuda, kas uskuda kuuldusi Jeanne'i pääsemise 
kohta. Nad maksid mitte ainult vendadele, du Lis'dele 1436. a. «pääsenud» Jeanne'i kirjade 
eest, vaid ka tema hingeõndsuse eest peetud missa eest 1439. a. mais, just enne daam 
d'Armoise'i saabumist OrlEans'i. 

Charles VII poliitikasse saabus varsti murrang. 1436. a., kui Pariis oli alles äsja tagasi 
vallutatud, kuningas veel kõhkles, kas maksab kuulutada Jeanne d'Armoise'i imekombel 
pääsenud Orldans'i neitsiks (Charles'i tegevusetust, kes polnud tema päästmiseks midagi ette 
võtnud, mõisteti riigis karmilt hukka). Nüüd aga eelistas kuningas mitte sõltuda avantüristist 
ja kasutada oma eesmärkidel ära mälestust tõelisest Jeanne'ist. 

Vahepeal suundus Jeanne d'Armoise Orldans'ist paikadesse, kus jätkus lahingutegevus 
inglaste vastu. Ta kohtus marssal Gilles de Rais'ga, kes oli Jeanne d'Arci hästi tundnud 
(temast edaspidi). See andis talle juhtida Poitiers'st põhja pool asuvad väed. Me ei tea, kuidas 
kulges Jeanne d'Armoise'i sõjaline karjäär. 1440. a. saabus ta Pariisi, kus rahvas oli ammu 
teda kannatamatult oodanud. Ent Pariisi Parlament (tollal kohtuasutus), kes tegutses ilmselt 
kuninga nõusolekul, võttis tarvitusele abinõud, et mitte lubada Jeanne d'Armoise'i 
vaimustatud vastuvõttu pealinnas. Juba teel Pariisi ta vangistati ja toimetati valve all 
Parlamenti, kus ta kuulutati isehakanuks ning pandi häbiposti. Ta teatas mõningaid andmeid 
oma varasemast elust — reis Itaaliasse (et saada Rooma paavstilt andestust oma vanemate 
peksmise eest), osavõtt sõjast, kus ta kandis sõdurirõivaid. Siit tärkaski temas mõte esineda 
Orldans'i neitsina. Pärast seda, kui Jeanne d'Armoise oli end isehakanuks tunnistanud, 
vabastati ta aresti alt. On jäänud teadmatuks, kus ta oma elupäevad lõpetas. Pärast Robert 
d'Armoise'i surma oli ta nähtavasti veel kord abielus kellegi Jean Louiere'ga (muide, mõned 
uurijad arvavad, et siin on tegemist teise naisega). Ühes 1457. a. dokumendis kuulutatakse 
talle andeksandnist selle eest, et ta oli ennast Orleans'i neitsiks nimetanud. 

Tõsi, pärast 1440. a. ilmusid välja vale-Jeanne'id — üks 1452. a. Anjou's, keda tunnistati 
ehtsaks Orleans'i neitsi kahe nõbu poolt, teine mõni aasta hiljem Mansi lähedal. See oli keegi 
neiu Freron. Mõlemate pettus avastati peagi. Neist vale-Jeanne'idest maksab kõnelda vaid kui 
kurioosumeist ja ka selleks, et rõhutada, kui pikka aega ei soovinud rahva fantaasia leppida 
rahvuskangelanna hukkumisega fl13, 52—59]. 

Keerukam on asi Jeanne d'Armoise'iga, kelle elu Orldans'i episoodi, nagu me nägime, ei 
ole lihtne seletada, kui pidada teda ise 

hakanuks. Tõsi, kõik teised «äratundmised» tõestavad vähe, kuna võib leida põhjusi, mis 
sundisid niiviisi toimima nii Lotringi fEodaale, Charles VII, kui ka vendi du Lis'sid endid. Ent 
samasuguse Õigusega võib kahtlasteks pidada ka Jeanne'i kui isehakanu tunnistusi, sealhulgas 
ka kahetsust, mille tema käest kiskus välja Pariisi Parlament. Teated Jeanne d'Armoise'i kohta 
on ammu tuntud (teda mainib oma Jeanne d'Arci eluloos ka Anatole France). Juba alates XIX 
sajandi algusest on aeg-ajalt ilmunud üksikuid teoseid, mille autorid püüdsid Jeanne d'Arci 
põletamist kahtluse alla seada. Viimase paari aastakümne vältel on Jeanne'i pääsemise teemal 
kirjutatud terve raamatukogu. Mõnda neist töödest läbib avalik reaktsiooniline tendents, 
teistes seevastu astutakse välja selle vastu, et 'Jeanne d'Arci lugu muudetaks katoliku pühaku 
elulooks, mis on klerikaalsetele autoritele nii iseloomulik. Muidugi on paljugi tingitud soovist 
vana ajaloolise mõistatuse ümber sensatsiooni luua. 

Anname näiteks sõna ühele «ortodoksse» versiooni vastastest, eespool juba tsiteeritud J. 
Grimod'le, raamatu «Kas Jeanne d'Arc põletati?» autorile. 

Grimod peab legendiks mitte Jeanne'i pääsemist, vaid tema surma tuleriidal, seejuures 
niisuguseks legendiks, mida toetatakse, et Orleans'i neitsit ümbritseda pühaduse oreooliga. 
Puudutades Jeanne d'Armoise'i viibimist Orleans'is, juhib Grimod tähelepanu sellele, et ta 
tunti ära linnakodanike ja aadlike poolt, kes olid Neitsit hästi tundnud piiramise ajal — 
Nicolas Leuve, Nicolas Croinier' ja Aubert Baullet' poolt. Koos Jeanne'iga olid nad koguni 
osa võtnud Charles VII kroonimisest Reimsis. Sellest ajast oli möödas kõigest seitse aastat. 
Kas on meil praegu, enam kui viis sajandit hiljem, alust vaielda vastu nende järeldusele, et 
linna saabunud daam d'Armoise oli Orlšans'i neitsi? Vaielda, esitamata kaalukaid tõestuslikke 
andmeid selle kohta, mis sundis kõiki neid inimesi müstifikatsioonist osa võtma või pettuse 
ohvriks langema? Sest seegi järeldus, et vennad du Lis'd tunnistasid Jeanne d'Armoise'i oma 
õeks kasuahnetel eesmärkidel, on üksnes oletus. Selle toetuseks võib tuua ainult viite noorema 
venna Pierre du Lis' «kitsavõitu materiaalsele olukorrale ja selle, et nad mõlemad said tasu, 
muide väikest, Jeanne d'Armoise'i kirjade edasitoimetamise teest. On huvitav, et otsekohe 
pärast Lotringi saabumist ruttas Jeanne vendadega ühendusse astuma — julge samm 
isehakanu kohta, kui seda ei astutud eelneva kokkuleppe põhjal, mille kohta meil ei ole 
mingeid teateid. 

Muide, millegipärast ei küsinud keegi Jeanne'ilt, kus ta oli veetnud oma «pääsemisele» 
järgnenud viis aastat. Ka tema ise ei puudutanud seda küsimust. Vähemalt meie allikad 
lähevad sellest hoopis mööda. Nähtavasti olid selliseks vaikimiseks omad põhjused, kusjuures 
see vaikimine ei kõigutanud põrmugi usku 
Jeanne d'Armoise'i kinnituste õigsusse. 

Mis puutub aga dekaan Saint-Thibaud' kroonikasse, siis kus 

on garantii, et tema esimene kirjapanek on eksituse tagajärg ning hilisem selgitus 
isehakanu kohta pole mitte tendentslik juurdekirjutus (sama tuleb öelda ka täienduse kohta 
«Lotringi ajaloos», millest ülalpool juttu oli)? Lõpuks — miks pidada abielulepingut 
tingimata isa Vinniers' võltsinguks? Vaevalt võis tal selleks põhjusi olla. Pealegi rääkis 
Vinniers leiust ainult oma vennale, kes sellest jutustas «Mercure Galant» lehekülgedel palju 
hiljem. Tõsi küll, seda paberit ei ole hiljem leitud, ent XVII sajandil ei tuntud veel sedasorti 
dokumentide vastu huvi ja see võis kergesti kaotsi minna. 

Veel on tarvis märkida, et Robert d'Armoise'i sõbrad Jean de Toneltille ja Saublet de 
Daims, kes kinnitasid oma pitsatitega dokumendil osa tema mehe valduste Jeanne'ile 
üleandmise fakti, tundsid tõelist OrlEans! neitsit. Miks nad võtsid pettusest osa? Kui daam 
d'Armoise'i isehakanuks pidada, on tema tegudest üldse raske aru saada. Peale ilmse 
ettevaatamatuse — astuda kirjavahetusse vendade du Lis'dega ja hiljem nendega ka kohtuda 


—, sooritas ta veel ühe, nõustudes abielluma kehvapoolse senjöör d'Armoise'iga, teades väga 
hästi, et abielu sõlmimisel on tarvis dokumente päritolu kohta (on olemas legend, et 
karistuseks pettuse eest pani Robert d'Armoise oma naise hullumajja Bries' lähedal. Kuid kuni 
käesoleva ajani on d'Armoise'i suguvõsas säilinud traditsioon austada Jeanne” kui üht 
kuulsaimat oma esivanematest). Veelgi suuremaks ettevaatamatuseks pärast isehakanu abi- 
ellumist oli nõusoleku andmine reisiks Orleans! ja kohtumine Gilles de Rais'ga. Igaüks neist 
tegudest oleks võinud tuua kaasa tema paljastamise. Aga see, et selsamal ajal ja hiljem 
ilmusid vale-Jeanne'id, ei kummuta sugugi ka tõelise Orleans! neitsi eksisteerimise võimalust. 

Lõpuks veel üks dokument — notariaalakt 1443. a. 29. juulist, milles on fikseeritud mõisa 
annetamine Pierre du Lis'le Orleans'i hertsogi Charles” poolt ustava teenistuse tasuks kuninga 
ja hertsogi enda juures. Notariaalaktis on öeldud, et selles teenistuses oli Pierre du Lis «koos 
Neitsi Jeanne*, oma õega, kuni tema (või õe) äraolekuni, ja tollest ajast kuni käesoleva ajani». 
Kui jutt on venna äraolekust, siis on teksti kerge dešifreerida: Pierre du Lis oli olnud mitu 
aastat sõjavangis (on muide arusaamatu, miks tekstis pole otseselt vangistust nimetatud). Ent 
täiesti mõeldav on lugeda ka «kuni õe äraolekuni»; siis tunnistab see seda, et Jeanne ei 
hukkunud 1431. a. Aga sõnad <ja tollest ajast kuni käesoleva ajani» võivad vabalt käia ka 
«koos», nii venna kui õe kohta, aga mitte üksi Pierre du Lis' kohta. Kas seda ähmast lauset ei 
paigutatud dokumenti mitte teadlikult: 1443. a. ei tohtinud enam avalikult avaldada kahtlust 
Jeanne d'Arci hukkumise kohta ja tunnistada Pariisi Parlamendi poolt paljastatud isehakanut 
[13, 73—76]. 

Kõik see annab J. Grimod' arvates alust alustada uurimist: kas Orldans'i neitsi põletati 
tõepoolest Rouenis 1431. a. 30. mail ning 

18 

kas ei leidu mingeid andmeid selle kohta, et tal õnnestus oma timukate käest pääseda? 

Nagu juba öeldud, on meile teada kõik Roueni protsessi detailid: on säilinud 
üksikasjalised protokollid. Puudub vaid üks tähtis dokument — ametlik akt, mis tõendab 
Jeanne” hukkamist või Isalt mainib kohtuotsuse täideviimist. Akadeemik M. Gargon, tuntud 
prantsuse jurist, kes uuris Jeanne d'Arci elulugu, on seisukohal, et tolleaegsed kohtueeskirjad 
ei nõudnud niisuguse akti koostamist. Ülemadvokaat Charles du Lis aga, kes elas XVI 
sajandil ning tundis huvi oma perekonna ajalooga seotud kohtuasja vastu, pidas protokolli 
puudumist «tähelepanuväärivaks ja salapäraseks». XVI sajandi esimese poole Prantsuse 
kroonikates kõneldakse Jeanne*i hukkamisest ebamäärastes ja tihti kahemõttelistes 
väljendites. Nii on «Bretagne! kroonikas» (1540. a.) öeldud, et 1. a. «Neitsi põletati Rouenis 
või mõisteti põletamisele». Symphorien Champier kirjutab 1503. a. Lyonis ilmunud 
«Daamide laevas», et inglaste arvates põletati neitsi Rouenis, kuid prantslased eitavad seda. 
George Chäteaulin* poeemis «Meenutusi meie aja imepärastest seiklustelt» on öeldud, et 
ehkki prantslaste suureks kurvastuseks Jeanne põletati Rouenis, «tõusis ta, nagu on teatavaks 
saanud, hiljem surnuist üles». 

Tolleaegsete tunnistuste poole pöördudes märgime peale juba ainitud dekaani Saint- 
Thibaud' veel ühe Pariisi kodanlase päevikut, kus on otseselt öeldud, et Jeanne'i pähe põletati 
Rouenis teine naine. Roueni kodanlane Pierre Cusguelle, kes võis olla hukkamise pealtnägija, 
jagab seda arvamust: «Jeanne põgenes ja tema asemel põletati keegi teine». Käsikirjas, mida 
hoitakse Briti muuseumis nr. 11542 all, on samuti öeldud: «Lõpuks ta (Jeanne) või siis teine 
temasarnane naine põletati avalikult. Selles asjas arvasid paljud inimesed mitut moodi ja 
teevad seda veel praegugi» 3, 83—84). 

Kuuldus Jeanne'i pääsemisest levis pärast tema hukkamist nii kiiresti, et muutis rahutuks 
isegi Pariisi võimud (pealinn oli siis veel inglaste käes, linnaisad täitsid orjalikult kõiki 
vallutajate käske). Hakati koguni tunnistajaid küsitlema, et ega Cauchon oma kohustuste 
täitmisel äkki seanahka vedanud? Ent kellelt veel küsida, kui mitte Cauchoni abilistelt, tema 
assessoritelt? Need aga surid üksteise järgi varsti pärast Roueni protsessi: piiskop, Philibert de 


Santigny, Pierre Loiselleur, Nicolas de Roux, fiskaal Jean d"Estivet, kel jätkus ettevaatamatust 
sohu uppuda ja uurija Lefontaine, kes hoopiski jäljetult kadunuks jäi. Polekski nagu olnud 
kelleltki küsida. 

Läks mööda peaaegu veerand sajandit ning valmistudes Jeanne” rehabiliteerimise 
protsessiks, hakkasid Prantsuse võimud omakorda tunnistajaid otsima. Cauchon oli surnud 
juba 1444. a. Dominiiklased ei teadnud, kus viibib nende ordu munk, inkvisiitor Jõan Le 
Maistre. Siiski leiti umbes tosin Roueni kohtu koosseisu kuulunud isikut. Neist viis teatasid, 
et nad ei olevat mitte midagi 

näinud, kolm — nad olevat ära sõitnud juba enne istungite lõppu, kaks meest viitasid 
viletsale mälule, mis ei laskvat neil teatada midagi sellest, mis toimus Orleans'i neitsi 
protsessil (13, 86—87]. 

Teatud ebaselgus on koguni Jeanne'i hukkamise kuupäevas. Tavaliselt räägitakse 30. 
maist, ent paljud informeeritud kaasaegsed nimetasid teisi kuupäevi — 14. juunit, 6. juulit, 
XV sajandi lõpul ja XVI sajandi alguse inglise kroonikud aga arvasid, et Jeanne põletati 1432. 
a. veebruaris. Erinevalt räägitakse ka hukka-misviisist. Kroonik Jean la Chapelle näiteks 
väidab, et kõigepealt raiuti Jeanne'il pea maha ning alles siis põletati ta keha tuleriidal. 

Arvatakse, et Inglise võimud, kes soovisid rahvast veenda «nõia» surmas, korraldasid 
hukkamise suure rahvamassi juuresolekul. See oligi nii, ent tavalisest erinevalt ei lastud 
inimsumma hukkamispaiga lähedale — teda lahutas sellest sein 800 inglise sõdurist. Võib- 
olla oli see üksnes inglaste ettevaatusabinõu, kes kartsid, et viimasel hetkel võidakse teha 
katset hukkamõistetut päästa. Seepärast ei saanud peale inglise sõdurite ja ametiisikute keegi 
põletamist lähedalt jälgida. 

Hukkamise säilinud kirjelduses on ebaselge koht, mida võib mõista kaht moodi: kas oli 
hukkamõistetule narrimüts viltu pähe lükatud või kattis see tal kogu näo. 

Samas aga kirjutab tolleaegne Roueni vaimulik Jean Riguier, et kuna inglased kartsid, et 
«hakatakse kõnelema, hagu oleks ta (Jeanne — Aut.) pääsenud», sai timukas käsu kohe peale 
hukka-mõistetu surma tuli ajutiselt kustutada. See lubas veenduda, et hukatu oli nimelt 
Jeanne. Sama loeme ka ühe Pariisi kodanlase päevikust. Seal on kirjas, et enne, kui timukas 
taas tuleriida oli süüdanud, nägid hukatu alasti laipa kõik kohalviibinud Roueni elanikud [14, 
23]. Muide, jääb vastamata küsimus, kas hukkamise pealtnägijad võisid ohvri juba söestunud 
keha vaadeldes kindlaks teha, kes nimelt oli nende silme all hukkunud? 

Kui aga oletada, et põletatu ei olnud Jeanne, missugune oli siis Orleans'i neitsi saatus? On 
teada, et Jeanne'i esialgu range vangipõlv muutus hiljem märksa leebemaks. Teda valvavad 
vangivahid ja inglise sõdurid käisid tihti lähedalasuvates kõrtsides purjutamas ning jätsid ta 
üksi. Jeanne'i juurde lubati külastajaid; kuid samas keeldus ta andmast ausõna, et ei tee katset 
põgeneda. Rida prantsuse uurijaid arvab, et Jeanne võis põgeneda läbi maaaluse käigu. 
Roueni lossis pidi see olema nagu enamikus teisteski selle ajastu lossides. On tehtud isegi 
katset välja kaevata seda käiku, mis mõnede uurijate oletuste kohaselt olevat viinud Inglise 
regendi, Bedfordi hertsogi majja. Tema prantslannast naine võiski esineda Jeannel päästja 
osas. On teada, et Jeanne'isse suhtus hästi Luksemburgi hertsoginna, kes toetas burgundlasi, 
Bedfordi hertsoginna aga pooldas sageli tülitsevate liitlaste — inglaste ja burgundlaste 
leppimist. 

Kas sellisel juhul ei olnud ka Jeanne'i protsess ise üksnes 

komöödia, kus kõik osavõtjad mängisid varem kokkulepitud osi? Roueni protsessi 
protokollid olid Cauchoni poolt võltsitud. Ta keelas märkida neisse paljusid kohtualuse sõnu. 
On säilinud protokollide moonutusteta koopia, mis esitati tõendusena vastuprotsessil. XX 


sajandil avastati see ühe ajaloolase poolt ja see näitab, et ametlik tekst oli Cauchoni poolt 
tendentslikult parandatud ning: sellisena Euroopa kuningakodadele teatavaks tehtud. Roueni 
protsessi peamine poliitiline eesmärk oli tõestada, et Charles VII oli nõia abiga 
ebaseaduslikult kroonitud, mis saavutatigi protokollis võltsitud teksti saatmisega Euroopa 
õukondadesse. 

Jeanne d'Arci loos on peakurjategija roll jäetud Cauchonile. Legend ei talu nüansse, ta 
tunneb vaid musta ja valget. Ent olemasolevad materjalid näitavad, et Cauchon oli püüdnud 
ilmselt venitada ning Pariisi Parlament oli talle korduvalt meenutanud vajadust asjale 
kiiremini lõpp teha. Kas Cauchon ei teinud katset ega võita ja Jeanne'i päästa? Kas polnud ta 
end varjanud OrlEans'i neitsi vaenlase maski taha, et ta määrataks kohtunikuks, ing et ta saaks 
teha teoks oma plaani? Pole selge, kas Jeanne teadis sellest plaanist, kui niisugune tegelikult 
üldse eksisteeris, kuid Cauchon jättis ilmselt meelega mitmed tähtsad küsimused esitamata. 

Tähtis on märkida, et Jeanne'i ei piinatud. Niisuguste möönduste abil on hõlpsam seletada, 
miks Cauchon mõistis Jeanne'i algul igavesse vangistusse ja alles pärast teist 
«pattulangemist» — meesterõivaste kandmist — saatis ta tuleriidale. Kas ei olnud seda uut 
viivitust tarvis põgenemise organiseerimiseks? Inglastele oli tähtis nõia põletamine, aga kes 
tema osa täidab, oli juba teisejärguline küsimus. Miks siis pidi Cauchon tegema katset 
Jeanne'i päästa? Kasvõi lihtsalt kainest mõistusest ja ettenägelikkusest ning püüdest 
kindlustada oma huve juhuks, kui õnn peaks prantslaste poole pöörduma [13, 117, 120—121, 
1275133]. Grimod väidab, et Cauchonil ja tema inglasest peremeestel võis olla ka teisi 
põhjusi Jeanne'i päästmiseks. Siin võis kaasa rääkida niiöelda «õilsa vere õigus», mis selle 
ajastu aadlile nii tähtis oli. Lühidalt öeldes polnud Jeanne nende uurijate arvates mitte oma 
vanemate tütar, vaid ... Charles VII ebaseaduslik õde. 

Tavaliselt on kombeks Jeanne'i sünniaastaks lugeda 1412. a. (või 1410. a.). Niisiis oli ta 
Roueni protsessi ajal umbes üheksateistkümneaastane. Kuid järelprotsessil kinnitas üks tema 
lapsepõlvesõbrataridest, et Jeanne on sündinud 1406. või 1407. a. 

Tema sündi ümbritseb legendiudu. Huvitav on märkida, et mõnede ajaloolaste arvates anti 
Jeanne'ile aadliseisusesse tõstmisel kuninglik vapp, ent täiendava heraldilise märgiga, mis 
olevat andnud tunnistust ebaseaduslikust põlvnemisest (on ka teisi katseid seda vappi 
seletada). OrlEans'i neitsiks olevat võidud Jeanne'i nimetada mitte üksnes tema osa eest 
Orldans'i linna piiramisest vabastamisel, vaid ka sugulussidemete tõttu Orldans'i hertsogi 
Charles'iga. 

Kuidas suutis DomrEmy karjasetüdruk kohtumisel otsustusvõimetu kuningaga veenda teda 
oma ettemääratuses ning õukondlaste soovituste kiuste õhutada kuningat andma vahendeid 
tema missiooni teostamiseks? Allikad mainivad ähmaselt mingit saladust, mille Jeanne olevat 
kuningale teatavaks teinud. Charlesil lasus ebaseadusliku sünni kahtlustus ja arvestades tema 
ema, kuninganna Elizabethi kombeid, näis see üpris tõepärasena. Võibolla esitas Jeanne 
tõenduse, et tema on see Elizabethi ebaseaduslik laps, kelle olemasolust kuuldused kõnelesid. 
Niisuguseks tõendiks võis olla üks kahest sõrmusest, mida Jeanne alati kandis. Pärast 
vangistamist võtsid burgundlased need sõrmused tema käest ära. Sõrmused olid Cauchoni 
käes ja ta isegi esitas Jeanne'ile nende kohta küsimuse. Viimane aga vastas väga põiklevalt ja 
piiskop ei hakanud peale käima. Kui aga inglased teadsidki kõike seda, pidid nad siiski 
vaikima. Nagu Charles VII, ei olnud ka nemad põrmugi huvitatud sellest, et kuninganna 
Elizabethi reputatsiooni lõplikult hävitada. See oleks ju õõnestanud usku tema tütre 
Catherine” päritolusse, kes abiellus Inglise kuninga Henry V, nende poeg Henry VI aga 
krooniti Pariisis veidi aega enne Roueni protsessi algust. Protsessil hoiatas Jeanne juba ette, et 
ta ei kavatse vastata paljudele küsimustele. Kohtunik ei sundinud teda oma otsusest taganema, 
sest mõlemale poolele oli kasulik vaikida Jeanne” päritolust. Võib-olla oli pääsemine Charles” 
ja Bedfordi hertsogi omavaheliste salajastel läbirääkimistel saavutatud kokkuleppe tulemus. 


Kuni läbirääkimised kestsid, venitas Cauchon protsessi. Inglastel oli isegi kasulik säilitada 
Jeanne” väärtusliku pantvangina läbirääkimistes prantslastega. Ta võidi Rouenist teise 
vanglasse üle viia. 

Loomulikult ei ole otseseid tõendeid selle kohta, et Jeanne oli kuninganna Elizabethi tütar. 
Ent on teada, et kuninganna sünnitas 1407. a. 10. novembril lapse, kelle isaks ei saanud olla 
kuningas Charles VI, kuna kuninganna oli juba ammu elanud temast lahus. Arvati, et lapse isa 
oli Orleans! hertsog Philippe, kes peatselt (23. novembril) vaenlaste poolt tapeti. Poiss, kes sai 
nimeks Philippe, suri ühtede andmete kohaselt sündimisel, teiste järgi—; järgmise aasta suvel. 
Grimod' ja tema mõttekaaslaste arvates ei sünnitanud kuninganna mitte poja vaid tütre. Lapse 
surmast olevat teatatud selleks, et viia eksiteele hertsogi vaenlasi, tüdruk aga anti kasvatada 
Domr€my külla, mis kuulus Orleans, Philippe” ustavale poolehoidjale. 

Kui nüüd vaadata Jeanne* uut väljailmumist 1436. a., siis tuleb märkida, et ta ei 
reklaaminud põrmugi oma nime, vastupidi — ta nimetas ennast Claude'iks. Räägitakse, et ta 
olevat välja ilmunud üldise vaimustuse õhkkonnas, mille oli tekitanud inglaste 
väljakihutamine Pariisist 1436. a. Ent asja võib ka teisiti ette kujutada. Sel ajal kõneldi palju 
rahust. Inglise garnisonil lubati vabalt Pariisist lahkuda. Võib-olla vastuseks mõnele 
järeleandmisele nõustusidki inglased Jeanne'i vangist vabastama. 

Niisugune on üldjoontes Jeanne* pääsemise pooldajate versioon, mis kutsus Prantsusmaal 
välja üpris erinevaid vastukajasid. Enamus teadlasi kriipsutas alla selle täielikku tõestamatust 
ja seda, et ta toetub suurel määral lihtsalt oletustele. Püüd rahvuskangelasele kuninglikku 
põlvnemist omistada ja katse puhtaks pesta Charles VII poolt Jeanne” suhtes etendatud 
armetut ja reeturlikku osa ei teinud teisest küljest selle versiooni pooldajateks reaktsionääre ja 
klerikaale, kes tundsid õudust mõtte juures kujustada katoliku pühakut tavalise pereemana. 
Ägeda poleemika käigus püüdsid Jeanne” pääsemise legendi kaitsjad leida uusi argumente. 
Selle versiooni pooldajate hulgas viidi läbi koguni küsitlus, mille tulemused on avaldatud C. 
Pasteuri raamatus «Kaks Jeanne d'Arci». Seal on rõhutatud seda vaieldamatut ajaloolist fakti, 
et Jeanne rääkis korduvalt saladusest (või saladustest), mida ta peab hoidma. Võib-olla olid 
need saladused seotud teda külastavate nägemustega. Talle näis, et ta saab näpunäiteid 
taevast. Ka Prantsusmaa suurinkvisiitor Jean Br€al teatas järelprotsessi ajal, et need on 
saladused, mis ei kuulu avaldamisele . .. 

Pasteuri raamatus on ära toodud kahe perekonna — vendade du Lis' ja Jeanne d'Armoise”* 
järeltulijate — seisukohad. Du Lis' suguvõsa esindajad kinnitasid, et edus, mis saatis Jeanne” 
Charles VII õukonnas, polevat mitte midagi salapärast: teda olevat aidanud tema sünnikoha 
kõrgeima isanda, hertsog de Bar* sidemed, kelle õde oli kuninga naine. D'Armoise”* perekond 
omalt poolt avaldas kindlat veendumust, et nende esivanem senjöör Robert ei oleks abiellunud 
tundmatu päritoluga naisega. Ta pidi eelnevalt veenduma, et tema pruut on tõepoolest see, 
kelleks ta vend nimetab [15, 13—14]. 

Professor Bosler, üks innukaist selle versiooni pooldajaist, et Jeanne olevat kuninganna 
Elizabethi tütar, on seisukohal, et ta toimetati juba imikuna Domremysse kellegi Jeanne 
D'Arte* (nii kirjutati XV sajandil nime d'Arc) poolt, kes oli tõenäoliselt külavanema naiseõde. 
See D'Arte oli ilmselt suguluses mitmete aadlikega d'Arcidega, kes oli õukonnas tähtsatel 
ametikohtadel. Aga üks valiti välja DomrE€my küla? Ilmselt geograafilise asendi tõttu. Küla oli 
läänisõltuvuses senjööridest, kes kuulusid mõlematesse vaenujalal olevatesse parteidesse — 
burgundlaste ja armanjakkide omasse ning oli seetõttu sel tormisel ajal suhteliselt ohutu.. 
Pärast Charles VII õukonda saabumist kõneles Jeanne ise, et ta olevat «kolm korda seitse 
aastat vana», järelikult oli ta sündinud .1407.-1408. a. 

Järelprotsessil suurinkvisiitor Br€al arvatavasti vihjas Jeanne* kõrgele päritolule. Ta 
kinnitas, et neiul olevat olnud parema rõrva taga väike punane täpike, mida peeti kuningliku 
vere tunnuseks. (Teine küsimus: millistel motiividel tegi Breal selle vihje?) Veel üks selle 


versiooni toetaja G. Paime kinnitas, et tema mõttekaaslane, nüüd juba surnud ajaloolane 
Edouard Schneider, kes oli olnud sõbralikes suhetes paavstide Pius XI ja Pius XII, 

oli 1935. a. Vatikani arhiivist välja tuhninud Jeanne'i ülekuulamise protokolli, mis oli 
koostatud Charles VII käsul moodustatud erikomisjoni poolt, kes tegi kindlaks neitsi 
kuningliku päritolu. Komisjoni poolt kirja pandud järeldused olid hoiule antud kuningliku 
advokaadi Jean Rabatot' kätte, kelle juures Jeanne ajutiselt elas. Miks siis Schneider polnud 
oma avastust avaldanud? Vatikan polevat seda soovinud ja katoliiklasest ajaloolane ei astunud 
kiriku soovi vastu [16; 15, 24—28, 33—37]. Sellele vaatamata kõneles ta asjast mitmele 
inimesele, Paime'ile aga esitas avastatud faktid koguni omaette kirjas. Versioon Jeanne'i 
kuninglikust päritolust seletab Faime'i arvates seda, miks feodaalsete väesalkade tõrksad juhid 
talle nii kergesti kuuletusid, miks niisugused ülikud nagu krahv Armagnac teda kirjades 
«õilsaks daamiks» tituleerisid, miks ta Orleans'i suguvõsa värve kandis, miks ta oli kirjaoskaja 
ja tundis sõjaasjandust. 

Rida teisi Jeanne'i pääsemise versiooni pooldajaid (G. de Saint-Jean, A. Gušrin) väidavad 
koguni, et nad olevat leidnud maaaluse käigu, mida mööda Jeanne pidi põgenema. On esitatud 
täiendavaid argumente ka selle väite kasuks, et hukkamõistetu nägu oli hukkamishetkel 
narrimütsiga varjatud. Pealegi on kõik jutustused põletamise kohta kirja pandud alles 10—15 
aastat hiljem ning võivad vabalt olla tendentsliku iseloomuga. 

Kus viibis Jeanne pärast pääsemist? Võib-olla Roomas, paavst Martinus V õukonnas (seal 
võisid Jeanne'i väga palju aidata teda soosivate kuningakoja printsesside sidemed), aga 
võibolla mõnes Inglise vanglas. 1970. a. ilmus Pariisis Pierre de Sermoise'i (vale-Jeanne'i 
kauge järeltulija) raamat «Jeanne d'Arci salamissioonid», mis väidab, et Orldans'i neitsi olevat 
neil aastatel olnud frantsisk-laste ordu salaagent. Miks ilmus ta uuesti välja alles viie aasta 
pärast? Sellepärast, et just selleks ajaks oli poliitiline ja sõjaline olukord tõsiselt.muutunud. 
1435. a. septembris suri Bedfordi hertsog, mis jättis inglased ühtse juhtimiseta, järgmise aasta 
kevadel aga vabastati Pariis. Meenutati ka seda, et ajaloolane Bailleux oli kinnitanud, et ta on 
1907. a. Fresnes-en-voevre'i linnakeses ühe notari arhiivis avastanud Jeanne d'Armoise'i 
abielulepingu ja kindlaks teinud, et pruudi allkiri on identne Jeanne d'Arci allkirjaga läkitusel 
Reimsi rahvale. Ta jutustas oma avastusest paarile ajakirjanikule. Ent 1 maailmasõja ajal 
purustati Fresnes'i linn ja arhiiv hävines. Veidi aega enne oma surma (1961. a.) jutustas A. 
Bailleux korduvalt sellest avastusest [15, 138]. 

G. Paime väidab, et ta olevat leidnud väga tähtsaid andmeid. Seni on arvatud, et Orldans'i 
neitsi ema Isabelle Romte sõitis Orldans'i alles 1440. a. juulis, aasta pärast seda, kui sinna oli 
ilmunud naine, kes ennast tema tütreks nimetas. Ent linna kuludenimistus on 1440. a. 6. 
märtsil tehtud sissekanne kahele isikule tasu maksmise kohta Isabelle'i ülalpidamise ja 
ravimise eest 7. juulist kuni 31. augustini. Siin saab ilmselt kõne alla tulla ainult 1439. a. 
Samas on sissekanne Isabelle'ile määratud pensioni 

väljamaksmise kohta 1439. a. septembri, oktoobri ja novembri eest. Kui nende 
sissekannete ehtsust ei seata kahtluse alla, tunnistavad nad, et Jeanne d'Arci ema viibis 
Orleans'is sel ajal, mil linn tervitas pidulikult Jeanne d'Armoise'i Orleans'i neitsina. Raske on 
ette kujutada, miks oleks Jeanne d'Arci ema pidanud osa võtma pettusest, nagu seda tegid 
tema vennad. G. Paime esitab veel rea kaudseid tõendeid selle kohta, et Jeanne d'Armoise'i 
OrlEans'is viibimise ajal külastas linna ka kuningas Charles VII ise [15, 154—157]. 

Palju vaidlusi on äratanud küsimus, kas Jeanne d'Armoise'i ja teiste vale-Jeanne'ide näol 
oli tegemist ühe ja sama isikuga. Osa uurijaid arvab, et Jeanne d'Armoise suri ajavahemikus 
1443. a., mil mees andis talle üle osa oma valdustest, kuni 1449. a., mil Orleans'i linna 
arveraamatutes hakati Isabelle d'Arci nimetama mitte «neitsi emaks», vaid «õndsa neitsi 
Jeanne'i» emaks. Sellisel juhul käib 1457. a. dokument mitte Jeanne d'Armoise'i, vaid teise, 


naise — Jeanne de Sermeuse'i kohta. Kasutades ära mõlema nime kõlalise samasuse, nimetas 
viimane ennast senjöör Roberti abikaasaks. 

Juhitakse tähelepanu ettevaatlikkusele, millega peeti järelprotsessi. Tunnistajatele esitati 
varem ette valmistatud küsimusi. Vastused neile pidid tõestama, et Jeanne on sündinud 
Domr€mys. Sellele võib vastu vaielda. Kui see kõik oli ettevalmistatud näitemäng, siis pidid 
saladusse, mida taheti hoida, olema pühendatud paljud:, kuninglik perekond, Roueni protsessi 
ja järelprotsessi kohtunikud ning ametnikud, Domr€my elanikud jne. Ja ometi ei ole 
dokumentides säilinud ühtki jälge niisugusest vandenõust. Esitatakse mõned Jeanne'i laused, 
mida võivat tõlgendada tema kõrge päritolu tunnistamisena. Näiteks siis, kui tema ja Charles 
VIL juurde'astus Alengoni hertsog, ütles Jeanne: «Seda parem, kuninglik veri tuleb kokku». 
Ent see võib tähendada lihtsalt seda, et kuningale lähenes kuninglikku verd prints, aga mitte 
seda, et Jeanne luges end kuninga perekonda kuuluvaks. Pealegi unustatakse, et Jeanne 
kinnitas korduvalt vande all, et ta on sündinud Domr€mys. 

Nagu öeldud, ilmus 1970. a. Prantsuse rahvuskangelanna pääsemise versiooni pooldaja 
Pierre de Sermoise'i raamat. Ka selle raamatu autor püüab tõestada, et Jeanne olevat olnud 
Charles VII õde ja teeb selle hüpoteesi alusel terve rea sama «põhjendatud» avastusi. 

Erinevalt legendist Jeanne'i pääsemise kohta ei oma versioon tema kuninglikust päritolust 
tegelikult üldse mingit dokumentaalset alust ja seepärast ei saa seda tõsiselt võtta [17, 638; 
18]. Tema poliitiline tendentslikkus on silmatorkav. 

Kahtlematult kuuluvad ka Jeanne d'Arci pääsemise legendi pooldajate paljud argumendid 
fantaasiavalda. Paljud, ent mitte kõik. See sunnib tähelepanelikult kuulama selle hüpoteesi 
kaitsjaid, 

mis kõneleb tõenäoliselt mitte kunagi toimunud asjust; ent siiski köidab kujutlusvõimet 
muinasjutt, mis juhul, kui see tõeks osutuks, saaks üheks eredamaks episoodiks poliitiliste 
protsesside kulissidetaguse ajaloos. 


4. Sinihabe 


Ajalugu tunneb kohtuprotsessi, mille kangelasega tutvub juba kes teab mitmes laste 
põlvkond paljudes riikides. Kes ei oleks lapsepõlves kuulnud Charles Perrault' muinasjuttu 
kohutavast rüütlist Sinihabemest, kes tappis oma naisi ja riputas nende laibad oma lossi 
salapärases keldris raudkonksude otsa, ja võluvõt-mest, millelt ei saa vereplekke puhastada! 
Hiljem aga on paljud juba küpses eas lugenud Anatole France'i novelli samal teemal — 
iroonilist varianti traditsioonilisest süngest legendist. 

Sinihabeme prototüüp oli muuseas täiesti reaalne isik, inimene, kes on jätnud jälje 
Prantsusmaa ajalukku. Tema nimi on parun Gilles de Rais. See ülirikas prantsuse suurnik elas 
oma kodumaale kõige rängemal perioodil — Saja-aastase sõja ajal. Gilles sündis 1404. a. 
Mahecouli lossis. Ta kaotas varakult isa ning teda kasvatas emapoolne vanaisa. Lapsepõlvest 
peale harjus ta sellega, et tema tujud on kõrgeimaks seaduseks. Samas olid Gilles'il head 
õpetajad, ta oli oma aja kohta haritud inimene, luges ahnelt teaduslikke raamatuid ja temast 
sai suur teatrisõber. Kuueteistkümneaastaselt abiellus ta Catherine de Thouars'iga, kes tõi talle 
kaasa suure kaasavara. Peagi läks Gilles sõtta ja temast sai Jeanne d'Arci võitluskaaslane, 
kellega külg-külje kõrval ta võitles kõige ohtlikumates lahingutes. Charles VII kroonimise 
ajal ülendati Gilles de Rais Prantsusmaa marssaliks. Ta püüdis vangilangenud Jeanne d'Arci 
vabastada ja läks Roueni peale, ent jäi hiljaks. Gilles ei tahtnud uskuda Jeanne”? hukkumisse. 
Ta pidas teda surematuks ja võib-olla sellepärast tundis ta Jeanne d'Armoise'is ära Orleans” 
neitsi, ehkki ta hiljem oma veendumuses kõhklema lõi. 

Kuulsusest pärjatuna tuli marssal de Rais sõjast tagasi. Oma varanduse ja laialdaste 
valduste poolest võis ehk ainult kuningas end temaga võrrelda. Gilles'ile kuulus suur 


raamatukogu (sel trükikunstieelsel ajastul, mil iga raamat oli nii kallis!). Tema lossides 
toimusid suurejoonelised teatrietendused suure hulga näitlejate osavõtul, igaks etenduseks 
õmmeldi uued kostüümid. Ka uhke saatjaskond ning luksuslikud ballid nõudsid hiigelsuuri 
rahasummasid. Raha enam ei jätkunud, seda tuli laenata hiigelsuurte protsentidega. Parun läks 
tülli oma naisega, kes sõitis vanemate juurde; paruni noorem vend Rene€ nõudis varanduse 
jagamist ning sai selleks kuninga loa. Kuid Bretagne” hertsog ei 

täitnud kuninga käsku ja hakkas agaralt Gilles de Rais' maid võileivahinna eest kokku 
ostma. 

Sellesse aega kuulub ka paruni alkeemiaharrastus. Ta lootis avastada metallide 
muundumise saladuse ning õppida kulda tegema. Alguses sisustati Tiffauges'i loss, hiljem aga 
muudeti spetsiaalselt ostetud maja keskaegse maagi süngeks laboratooriumiks, kus retortides 
keesid tundmatud lahused, nurkades seisid luukered ja rippusid kaugetelt maadelt toodud 
eksootiliste loomade topised. Gilles de Rais' usaldusmehed püüdsid välja otsida kõige 
kogenumaid alkeemikuid. Itaaliast saabus paruni lossi okultsete teaduste magister Francesco 
Prelati. Varsti selgus, et itaallane tunneb lausumisi, mille abil saab välja kutsuda deemoneid. 
Katsed toimusid südaööl. Neist võtsid osa parun ise, tema teenrid Andrieux ja Poitoux ning 
loomulikult Prelati. Erutusest kahvatu Gilles kuulutas: 

«Ilmuge, kõikvõimsad vaimud, kes te avate surelikele aarded,, teaduse ja filosoofia! 
Ilmuge minu kutsel ja ma annan teile kõik, peale elu ning hinge, kui te annate mulle kulda, 
tarkust ja võimu! » 

Vaimud vaikisid. Teisel korral korrati katset samuti öösel, aasal, lossi lähedal, kuid algas 
paduvihm ning läbimärgadel hädavarestest eksperimentaatoritel tuli lossi naasta. 

Gilles, kes polnud harjunud taganema, kutsus teise lausuja, siis kolmanda. Nad etendasid 
edukalt võitlust kuradiga, oli kuulda mürinat ja võis haista väävlilõhna, kui kurat tagasi 
põrgusse läks. 

Kõigist neist katsetest tegi Tiffauges'i ebausklik omanik järelduse mustade jõudude 
väljakutsumise võimalikkuse kohta ega mõistnud seda, et šarlatanid veavad teda ninapidi. 
Kord nägid Andrieux ja Poitoux paruni tuppa sisenedes oma peremehe käes lapse veriseid 
kehaosi, kelle moonutatud laip sealsamas vedeles. Nžed veel soojad ihuliikmed pandi 
klaasnõusse ja öösel hakkas Prelati nende kohal uusi lausumisi lugema. 

Gilles palkas vanaeide Perrinet Martin'i; see meelitas lapsi ligi, paruni teenrid toppisid 
nad kotti ja kandsid lossi. Seal tappis Gilles de Rais, kellele verised katsed olid meeldima 
hakanud, oma ohvrid, raius nende laibad tükkideks ja kiskus sisikonnad välja. Nii kestis see ei 
vähem ega rohkem kui kaheksa aastat (1432. a — 1440. a.). Parun arvas, et tema kõrge seisus 
tagab talle julgeoleku, ent Nantes'i peapiiskop, kelleni olid jõudnud teated neist kuritegudest, 
sai loa vangistada Gilles'i, samuti ka Andrieux', Poitoux' ja Perrinet Martin'i. Tema teised 
kaasosalised, nende hulgas Prelati, jõudsid põgeneda. Gilles*i üle peeti kohut, ta mõisteti 
surma ning poodi 1440. a. 27. oktoobril. Niisugused on Sinihabeme kohta käivad faktid. 
Rahva fantaasia muutis surnukspiinatud lapsed tapetud naisteks. Habeme sinine värv aga 
pärineb tõenäoliselt teisest legendist. 

Veenis kord rikas punase habemega rüütel ilusat tütarlast 

temaga abielluma. Juba kirikusse jõudnud, ütles rüütel oma pruudile truudust vandudes: 

«Ma annan sulle oma ihu ja hinge.» 

«Need võtan ma vastu,» kostis end iluduseks maskeerinud ning nüüd sinise deemonina 
ilmunud saatana mürisev hääl ja naerulagin. «Pea meeles, et sellest hetkest oled sa ihu ja 
hingega minu oma.». 

Saatan kadus, ent sõlmitud lepingu tähiseks muutus rüütli punane habe siniseks. 


See muinasjutt põimus kummaliselt läbi Gilles de Rais' looga ning nende ühinemisest 
tõenäoliselt sündiski rüütel Sinihabeme sünge kuju. 

Ent kas Gilles de Rais oli tõepoolest süüdi tema arvele pandud kuritegudes? Nendest 
teame selle Prantsusmaa ajaloo «kõige süngema kuju» protsessi materjalide kaudu [19; 20, 
84— +835]. Paljuski tekib kahtlusi. Kõigepealt üks kummaline fakt: kui lastemõrvarit 
hukkamisele veeti, tervitas teda rahvahulk: nähtavasti ei usutud eriti seda, mida kohtus oli 
kõneldud. See sunnib tähelepanelik olema. Teenreid ja Perrinet Martin'i kuulati üle nii 
julmade piinadega, et «nõid» et elanud seda üle. Andrieux ja Poitoux ajasid segi tapetud laste 
arvu — nimetasid arve 140-st kuni 800-ni. Oletagem, et teenrid ei olnud matemaatikas 
tugevad, ent faktiks jääb, et marssali lossidest ei leitud ühtki laipa. Tõestati vaid alkeemiaga 
tegelemine. Huvitav on ka see, et Gilles, saanud teada kavatsusest tema kuritegusid uurida, 
nõustus sellega, et ta antakse kiriku-kohtu alla. Eks vist seegi ole süütuse tunnuseks. 

Kohtunikeks olid määratud paruni kõige õelamad vaenlased. Nende hulka kuulusid nii 
Gilles'iga ammu vaenujalal olev piiskop Jean de Maletrois kui ka hertsog Jean V ise, kes veel 
enne juurdluse lõppu oli paruni mõisad oma pojale andnud. 

Gilles de Rais tunnistas oma kuriteod üles, ent tegi seda arvatavasti selleks, et pääseda 
uskliku kristlase jaoks, nagu seda oli parun, kõige hirmsamast karistusest — kirikuvandest 
(protsessi käigus pandi ta kirikuvande alla, hiljem aga vabastati sellest) [21, 366—369]. Mitte 
ilmaaegu ei võrdle mõned ajaloolased Gilles .de Rais' protsessi templirüütlite üle peetud 
kohtuga: mõlemal juhul oli tegemist väljamõeldud süüdistustega, mis olid fabritseeritud 
selleks, et saada ettekäänet süüdimõistetute varanduse anastamiseks [22, 118]. Gilles de Rais' 
lugu on ümbritsetud nii paksu legendilooriga, et on juba raske või võimatu näha selle inimese 
tegelikke näojooni, kes oli kunagi olnud Jeanne d'Arci võitluskaaslane. 

5. Savonarola protsess 


Konflikt Firenze kerjusmunga Savonarola ja Kristuse asemiku Alessandro Borgia vahel 
XV sajandi lõpul kuulub keskaja kõige eredamate ja dramaatilisemate sündmuste hulka. 
Kohtupidamine Savonarola üle oli üheks peamiseks süüdistuseks, mida ajaloo kohus on 
sajandite kestel Aleksander VI esitanud. 

Ehkki Girolamo Savonarola oli pärit Ferrarast, on kogu tema tegevus seotud Firenzega — 
rikka kaupmeeste vabariigiga, käsitöökeskusega, kus oli käimas äge poliitiline võitlus ja 
teravnesid klassivastuolud. See on Dante, Petrarca ja Boccaccio kodulinn, siin elas 
«käsikirjade kütt» Podgio Bracciolini, kelle jõupingutustega leiti üles suurte Vana-Rooma 
kirjanike ja ajaloolaste, sealhulgas Tacituse, teosed. Firentslased olid Giotto ja Botticelli, 
geniaalne Leonardo da Vinci, Savonarola kaasaegne. Firenzes töötasid Raffael ja 
Michelangelo... 

XV sajandi teisel poolel kindlustus Firenzes Medicite türannia, kes olid innukad 
kirjanduse, kunsti ja uue humanistliku hariduse soosijad. Sama eredalt väljenduvad 
analoogilised püüdlused Roomas, mis oli üle ujutatud renessansi joobnustavast keskpäeva- 
päikesest Igavene Linn avas ärganud inimese hämmastunud pilgule sajandeid varjus olnud 
muistse suuruse. Itaalia renessanss oli juba jõudnud selle piirini, mis lahutab kevadvärskuse 
suve tormilisest õitsemisest. Paavstid olid agarad antiiksete käsikirjade kogujad ning ei 
säästnud ei jõudu ega raha, et otsida kloostreist pärgamente, millel olid säilinud Pliniuse või 
Titus Liviuse teosed, kutsusid oma õukonda suuri kunstnikke. 

Ja samaaegselt oli see ahne, apla ja rohutirtsudena täitmatu vaimulikkonna Rooma. 
Rooma oli kirikuriigi keskus, katoliikluse juhi residents. Suurest kirikulõhest möödunud 
aastakümned olid kiriku kombeid vähe muutnud. Pigem vastupidi — renessansi kultuuri ja 
inimese kiriklikest kammitsatest vabanemisega kaasnes kleeruse usulise ükskõiksuse 


suurenemine (sellesse perioodi kuuluvad paavsti sõnad muinasjutu kohta Kristusest), 
suhtumine kirikuametitesse ja tiitlitesse kui üksnes vahendeisse puhtmaiste eesmärkide, 
isikliku karjääri, rikastumise, apluse ja näriva auahnuse rahuldamise saavutamiseks. Kõik see 
kehastus niivõrd eredalt paavst Aleksander VI kujus, et kuulus «Borgia mürk», mille abil ta 
kõrvaldas talle ebameeldivaid isikuid, sai kaasaegsete silmis rikutud kommete sümboliks, 
mürgiks, mis hukutab nii kiriku kui ühiskonna. Rooma kuuria vastastele torkas silma 
rõhutatud lahtiütlemine askeetlusest, ükskõiksus religiooni suhtes, vaimustumine ilmalikust 
kirjandusest ja kunstist. Paganliku ilu kummardamine oli tõrjunud kõrvale huvi moraalse 
enesetäiendamise vastu, toonud kaasa kristliku õpetuse aluste hülgamise. Nii või umbes nii 
olid formuleeritud Rooma arvukate vastaste süüdistused. Nende kõneluste taga aga peitusid 
erinevad huvid, erinevad poliitilised eesmärgid. Kahe aastakümne pärast saavad niisugused 

paljastused lähtepunktiks ja aluseks kodanlikule reformatsioonile, tähtsatele sotsiaalsetele 
ja poliitilistele ümberkujundustele. Mida tähendasid niisugused kirglikud vihaavaldused, mis 
kostsid, kotkaprofiili ja põlevate silmadega sünge dominiiklase huultelt, kelle jutlused 
kogusid kokku terve murru Firenze kodanikke alates kõige lihtsamast rahvast ja lõpetades 
mõjukate käsitöötsunftide juhtide ning tuntud pangamajade omanikega? 

1494. a. tõi rahva ülestõus kaasa Medicite võimu kukutamise; teised võimulolevad rikkad 
perekonnad olid sunnitud tegema järeleandmisi. Teostati reformid, mis tõmbasid keskkihi osa 
võtma linna valitsemisest, ent elanikkonna põhimassi hoiti endistviisi eemal riigiasjade 
otsustamisest. Tõsi, Savonarola survel võeti vastu ka teisi progressiivseid seadusi nagu rikaste 
täiendav maksustamine, vaeste vabastamine võlgade maksmisest liiakasuvõtjaile, mis linna 
alamkihi hulgas tõstis sõnaosava jutlustaja autoriteeti. Ent need abinõud ei toonud rahva 
olukorda olulisi muudatusi. Ilmnes, et plebeilikul massil, kelle meeleolusid Savonarola 
osaliselt väljendas, polnud mitte mingit kindlat sotsiaal-poliitilist programmi. Ent religioosses 
sfääris ei mõelnud Savonarola «häbitu hoora» —katoliku kiriku — pahede pihta välke heites 
mitte kirikulõhele ega reformatsioonile, vaid ta unistas kommete puhastamisest, varakristliku 
lihtsuse ja mungaliku askeetluse taastamisest. 

Savonarola populaarsus osutus üpris üürikeseks: see kadus, kui ta 1497. a. 13. mail 
kirikuvande alla pandi. Savonarola keeldus seda tunnistamast ja jätkas vaimulikukohuste 
täitmist, mis oli uus ränk kirikuseaduste rikkumine. 1498. a. kevadel otsustas Firenze valitsus 
Savonarola tegevusele lõpu teha. Kui arutati küsimust jutlustaja ning tema mõjukate 
poolehoidjate vangistamisest, tegi messere Guidantonio Vespucci ettepaneku: «Muhk 
Girolamo peab saama üle kuulatud elukogenud meeste poolt, kes tema vastused saladuses 
hoiavad; pärast protsessi lõppu aga võib avaldada üksnes seda, mida Signoria hiilgavad 
liikmed heaks arvavad. Munki ei tule saata Rooma, ent paavst peab olema kindel, et neid 
peetakse tugeva valve all» (23, 137]. Nii otsustatigi. Algul teostasid ülekuulamist Firenze 
võimud. Hiljem, maikuus, saabusid Savonarola süüasja uurimiseks paavsti juurest dominiik- 
laste ordu kindral G. Turiano ja Rooma peakohtunik F. Remolino. «Me teeme temast 
korraliku lõkke,» lubas Romolino Firenze võimudele ja avaldas ühtlasi tänu lahkelt külalise 
käsutusse antud noore paaži eest, kelle osa edukalt etendas üks reibas piiga [24, 293]. Vajalike 
ülestunnistuste saamiseks kasutati tavalist vahendit — piinapinki, mida Savonarola kallal oli 
tarvitatud juba enne paavsti kõrgete aukandjate kohalesaabumist. Munk oli korduvate 
piinamistega juba murtud. Suutmata taluda uusi kannatusi, võttis ta esitatud süüdistused 
omaks, kuid ainult selleks, et peagi süda rindu võtta ja oma sõnad valelikeks kuulutada ning 
seletada neid hirmuga uue ülekuulamise ees. Uuesti järgnesid piinamised, kuni 

õnnetu huulilt pääses valla karje: «Ärge piinake mind, ma ütlen rteile tõtt, ehtsat, ehtsat 
tõtt!...» Pärast seda esitas pedantne Romolino otsekohe küsimuse, miks süüdistatav oli just 


äsja eitanud oma eelmiste seletuste õigsust, ja sai kätte «ülestunnistuse»: ta olevat seda teinud, 
arvates, et tema vale jääb karistamata 125, 316—317]. 

«Kogu protsessi kestel,» kirjutab tuntud itaalia ajaloolane P. Villari, «näeme Savonarolat 
samasugusena, millisena olime teda tundnud kuni selle ajani. Mingil moel asusid temas 
kõrvuti geniaalsus ja ebausk, ülevad ideed ja kõige tavalisemad sofismid, ülim kangelaslikkus 
ning täiesti ootamatu nõrkus» [23, 149]. 

Pärast järjekordset piinapingile tõmbamist kisti kohtualuselt välja «patukahetsus» ja 
tunnistus, et tema plaanidesse olevat kuulunud paavsti kukutamine, et need plaanid olevat 
tulenenud tema kõrkusest, pimedusest ning rumalusest. Sellele järgnesid kannataja katsed 
kuulutada, et kõik tema ülestunnistused on tingitud meeletutest piinadest ning hirmust, ja jälle 
piinamine ning kapituleerumine... 

Saanud kätte vajalikud tunnistused, andsid Aleksander VI saadikud Savonarola ja kaks 
tema jüngrit — mungad Silvestri ja Domenico, keda sama julmad piinamised polnud murdnud 
— ilmalike võimude kätte. Kõik kolm süüdimõistetut poodi Signoria väljakul. Nende laibad 
põletati sealsamas. 

Konflikt Savonarola, ja Aleksander VI vahel ei mahu mitte kuidagi hea ja kurja võitluse 
sirgjoonelisse skeemi, nagu seda armastasid kujutada möödunud sajandi moraliseerima 
kippuvad ajaloolased, kes maalisid Firenze munka reformatsiooni eelkäija ja koguni poliitilise 
vabaduse apostlina. Nii jätkavad selle kokkupõrke kujutamist paljud Lääne teadlased ka meie 
päevil, ehkki mõnedes uusimates uurimustes on mõlemad antagonistid otsekui osad 
vahetanud. Paavstluse karm arvustaja esineb neis renessansi kultuuri vaenlasena, kes unistab 
ainult keskaegse pimeduse tagasisaabumisest. Või, nagu kirjutavad Firenze munka 
rehabiliteerivad katoliiklikud ajaloolased, renessansliku humanismi vastasena, sest tema, 
Savonarola, olevat väljendanud kõrgemat keskaegset ideed, mis paigutab inimese tema 
tõelisele, jumala osutatud kohale [26, 188]. Kõike seda saadab Aleksander VI Borgia piiritu 
ülistamine. Ometi on tema nimigi saanud üldnimeks kui sünonüüm panetunud künismile ja 
rafineeritud salakavalusele, mida teenisid mürk ning pistoda. 


6. Punane ja valge roos 


1502. a. 2. mail peeti Londonis kohut ühe inglaste Prantsusmaal asuva tugibaasi — 
Guifies' kindluse komandandi üle. Teda süüdistati riigireetmises ja sidemetes kuninga 
vaenlastega. 

Surmaotsus oli juba ette teada ja paari päeva pärast astus süüdimõistetu tapalavale. 
Esialgu ei äratanud see poliitiline protsess erilist tähelepanu: niisugused kohtud ja hukkamised 
olid tol ajal üpris tavalised. Ent hiljem murti palju kriitikapiike vaidlustes selle ümber, mille 
eest mõisteti kohut Guifias' komandandi üle. Nende vaidluste tulemusest oleneb hinnang 
«ühele kõige kuulsamatest legendidest Inglismaa ajaloos... mida peeti kummutamatuks ligi 
viiesaja aasta kestel» [27, 6]. Ent selleks, et neis mõistatustes selgust leida, ei tohi jääda 
peatuma 1502. aastasse ning tuleb heita pilk ajaloo sügavustesse. 

... Otsekui lõpetades keskaega Inglismaal, kõrgub renessansi ukse ees Punase ja Valge 
roosi sünge «gooti» sõda, nagu teda hiljem poeetiliselt nimetas Walter Scott [28] Nõnda 
nimetatakse kolmele aastakümnele veninud omavahelist võitlust trooni pärast kuningakoja 
kahe haru — Lancasterite ja Yorkide vahel (1455— 1485). Inglise parunid, kelle jaoks pärast 
Saja-aastase sõja lõppemist oli kadunud võimalus suurendada oma sissetulekuid Prant- 
susmaad röövides, lülitusid agaralt sellesse võitlusse. Võitja pool omastas võidetute mõisad, 
ja mis sama tähtis, sai tänu krooni läheduses viibimisele võimaluse rikastuda elanikkonnalt 
võetavate maksude ja muude koormiste arvel. Aastaid kestnud sõja käigus käis troon mitu 


korda käest kätte, millega iga kord kaasnes võidetud «reeturite» tapmine. Pandi toime 
kõikmõeldavaid kuritegusid. Selles ägedas võitluses hävitas vana feodaalladvik end ise. 
Tänane võitja võis juba homme sattuda Toweri kindluse kongidesse, et ülehomme kaotada 
pea timukakirve all.. 

Sõja dünastilised põhjused ulatuvad tagasi XIV sajandi lõppu. XV sajandi esimesel poolel 
olid troonil Lancasteri dünastia esindajad, kelle suguvõsa algab kuningas Edward III (1327— 
1377) neljandast pojast John Gauntist. John Gaunti poeg Henry Bolingbroke tõukas 1399. a. 
troonilt kuningas Richard II ning krooniti Henry IV nime all. Tema poeg Henry V, kes oli 
kindlustanud Lancasterite suguvõsa võimu hiilgavate võitudega Prantsusmaal, suri noorelt. 
Trooni pärinud poeg Henry VI oli isa surma ajal alles laps. Ent ka pärast tema täisealiseks 
saamist kuulus faktiline võim nõrgamõistuslikuks osutunud kuninga naisele Anjou' 
Marguerite'ile ja selle soosikuile. Henry VI ainukest pärijat ei peetud tema pojaks; kuulduste 
järgi olevat koguni jumalakartlik kuningas ise printsi sündimisest kuuldes tähendanud, et see 
on juhtunud pühast vaimust. 

Dünastiliste vaidluste kõrval stimuleeris sisevõitluste algust ka kuningavõimu 
nõrgenemine ise Henry VI ajal [29, 198]. 

Edward III kolmanda poja järeltulija, Yorki hertsog Richard, suutis saavutada enda 
kuulutamise troonipärijaks. 1455. a. puhkes Rooside sõda avalikult. Esialgu oli edu Yorkide 
poolel. Saint-Albansi lahingus purustati kuninga väed ja Henry VI langes vangi. Yorki 
Richard sai kuningriigi protektoriks ja taas troonipärijaks. Ent peatselt Henry vabastati ning 
kuninga nimel haaras 

võimu tema naine Marguerite. Siis andis Warwicki krahv Richard Neville Lancasteritele 
löögi. Henry võeti taas vangi, kuid sama aasta lõpul langes vaekauss jällegi Lancasterite 
kasuks. Yorki hertsog sai lüüa ja ta hukati. Henry VI vabastati Towerist, kuid mitte kauaks. 

Jorklaste etteotsa astusid hertsog Richardi vanim poeg Edward ja selle vennad Richard, 
kes hiljem sai Cloucesteri hertsogiks, ning George, hilisem Clarence'i hertsog. Kõige 
suuremat toetust said jorklased võimsalt Neville'ide perekonnalt. Warwicki krahvi Richard 
Neville'i hakkasid kaasaegsed koguni kuningate tegijaks kutsuma. Jorklaste uus armee 
purustas 1461. a. märtsis Lancasterite sõjaväe. Marguerite ja Henry VI põgenesid Šotimaale, 
võitja aga krooniti Edward IV nime all. Mõni aasta hiljem võeti Henry veel kord kinni ja 
suleti Towerisse. 

Inglise kuningate salateenistus, mis oli eksisteerinud ka varem, sai Rooside sõja aastail 
ennenägematu ulatuse. Lüüasaanud partei leidis reeglina toetust välismaalt — Prantsusmaalt, 
Burgundiast, Hispaaniast. Kas dünastilistel või muudel kaalutlustel aitasid välisriigid 
võidetuil jõudu koguda, uued väed värvata ja võitluses trooni pärast uuesti õnne katsuda. 
Seepärast sai efektiivse rajataguse agentidevõrgu loomine inglise valitsusele (võrdsel määral 
nii Lancasteri kui Yorki dünastia kuningale) enesesäilitamise küsimuseks. 

Edwardi agendid olid Lancasterite partei ülikute sugulased, keda meelitas helde tasu, 
Yorki dünastia vangilangenud vaenlased, kes päästsid oma päid ja valdusi. Edwardil oli 
spioone, kes hoidsid teraselt silma peal Lancasterüe partei emigreerunud juhtidel ning ngpde 
piiritagustel kaitsjatel, sealhulgas Henry VI naisel Anjou Marguerite'il, tema pojal Edwardil 
(mõistuse kaotanud Henry VI ennast hoiti endiselt Toweris). 

Mitte vähem ei hoolitsenud Edward ka oma vastuluure eest, mis jälgis vaenlase agentide 
aktiivsust. Kuninganna Marguerite'il oli Londonis usaldusmees — köösner Richard Stears, 
kes sai talt kirju ning saatis need edasi Lancasterite poolehoidjaile Inglismaa erinevates 
paikades. Edwardi mehed võtsid Stearsi hoolika jälgimise alla ning selgitasid välja tema 
sidemed. Siis Stears vangistati ning poodi kui reetur 1468. a. Stearsi jälgimisel saadud and- 
med ning temalt ülekuulamistel välja kistud tunnistused lubasid Edwardi valitsusel kinni võtta 
terve grupi Lancasterite poolehoidjaid, kellest suur osa saadeti tapalavale. Edwardi agendid 


suutsid paljastada ka mitme tuntud Londoni kaupmehe sidemed emigreerunud 
lankasterlastega. Kaupmehed päästsid oma pead (kuna kuninga peamine eesmärk oli olnud 
nende varanduse kättesaamine), ent maksid trahvina selle aja kohta hiiglasliku summa — 40 
tuhat marka. 

Võitlusega Lancasterite ja Yorkide vahel kaasnesid Edwardi ajal teravad omavahelised 
kokkupõrked võitnud Yorki partei ridades. Edwardi salateenistus nägi reetmist Warwicki 
krahvi 

vastuseisus kiuninga abiellumisele Elizabeth Greyga (sündinud Woodville), ühe 
lankasterlaste parteisse kuulunud hukkunud aadliku lesega. Siis hõivas Warwick liidus 
kuninga venna Clarence'i hertsogiga pealinna. Edward päästis end põgenemisega, võitjad aga 
hakkasid valitsema Lancasteri dünastia nõrgamõistusliku kuninga Henry VI nimel. Mõne kuu 
pärast (1471. a. aprillis) õnnestus Edwardil taas troonile pääseda. Warwick ja tema vend 
langesid lahingus. Clarence, kes oli enne seda veel kord reetnud, sedapuhku Warwicki, leppis 
vennaga ära, kuid Edward ei usaldanud teda ning laskis ta varsti Towerisse heita. Warwicki 
järel Inglismaal maabunud Anjou Marguerite ja tema poeg Edward kogusid kokku oma 
poolehoidjad, kuid nad purustati Tewkesbury lahingus Edward IV armee poolt. 
Vangilangenud prints Edward hukati, kuninganna Marguerite aga heideti Towerisse. Tema 
mees Henry VI, kelle Warwick oleks peaaegu vabastanud, muutus taas kindlusvangla vangiks 
ning tapeti seal Edward IV käsul. Lancasterite poolt sai troonipretendendiks pärast 
Tewkesbury lahingut Prantsusmaale põgenenud Henry Tudor. Ta oli Henry V lesega salaja 
abiellunud Owen Tudori pojapoeg. Henry Tudori ema oli Lancasteri dünastia rajaja John 
Gaunti ja tema armukese Catherine Sweenfordi kauge järeletulija. Need on olulised 
üksikasjad: nad näitavad, kuivõrd haprad olid Henry Tudori dünastilised õigused troonile. 15 
aastat elas ta ohtuderikast pagulaselu. 

Edward IV valitsusaja teisel poolel arenes salateenistus edasi. Salateadete 
edasitoimetamiseks organiseeriti esmakordselt postijaamad, kus alati ootasid värsked 
hobused, ning kuningas võis saada teateid, mis olid toimetatud kohale kuulmatu kiirusega — 
sada miili ööpäevas. Altkäemaksudega olid välisriigid omakorda muretsenud endale 
poolehoidjaid ja agente koguni glise kuninga lähikondlaste hulgast [30, 211]. 


7. «...Julm veretöö on tehtud» 


Pärast Edward IV surma 1843. a. aprillis kuulutati kuningaks tema alaealine poeg Edward 
V, regendiks aga määrati tema vend Richard, Cloucesteri hertsog, hilisem kuulus Richard III. 

Isegi see, kes on jõudnud unustada need kunagi loetud ajalooõpiku leheküljed, kus kõneldi 
Rooside sõjast, mäletab hästi lombaka Richard TII, salakavala .ja pahaendelise mõrvari sünget 
kuju, kes kõrvaldas üksteise järel sugulased, kes seisid ees tema teel troonile. Niisugusena 
kerkib ta Shakespeare'i dramaatiliste kroonikate «Henry VI» (II] osa) ning eriti «Richard Ill» 
lehekülgedelt, mis on talle sajandeiks taganud sünge, verega määritud kuulsuse. On arvatud, 
et just Richardi ässitusel tapeti Toweris Henry VI, hukati tema vangilangenud poeg prints 
Edward, et 

Cloucesteri käsul surmati tema vend George, Clarence'i hertsog (kuulduste kohaselt 
uputasid mõrtsukad ta veinivaati). See küürakas, värdjalik inimene läks trooni poole, 
peatumata ühegi kuritöö ees. 

Kõigepealt ruttas Richard arveid õiendama Woodville'idega, kuninganna sugulastega, kes 
võisid talle Edward V juures võistlejateks saada. Kuninganna vend Anthony Woodville 


(krahv Rivers), kuninganna poeg esimesest abielust lord Grey ja teised ülikud võeti kinni ning 
anti timuka kätte. Veel enne seda oli Cloucester abiellunud Anne Warwickiga, Richard III 
poolt või tema osavõtul tapetud krahv Warwicki tütre ja Henry VI poja — samuti Richardi 
käe läbi hukkunud prints Edwardi pruudiga (Shakespeare*il — naisega). Stseen, kus 
Cloucester kuningas Henry VI kirstu juures Anne* võrgutab, on üks tuntumaist geniaalse 
dramaturgi tragöödiates. Selles on Shakespeareü õnnestunud näidata Cloucesteri hertsogi 
piiritu truudusetuse ja kasliku paindlikkuse jõudu — suudab ju hertsog võita enda poole 
naise, kes teda lähedaste inimeste tagakiusamise ja tapmise eest meeletult vihkab. Selles 
stseenis kerkib Richard meie ette mitte lihtsalt kurjategijana, vaid inimesena, kellel on 
silmapaistev mõistus ning tohutud võimed, mis aitavad tal kurja teha. Kõik oma julmad teod, 
kõneleb Richard, olevat ta toime pannud armastusest tema, leedi Anne” vastu, taotledes tema 
kätt. Kirglike sõnadega mässib ta oma ohvri võrku, muudab viidetega oma piiritule 
armastusele kahjutuks selle vihkamise ja meeleheite puhangud ning saavutab nõusoleku, 
abielluda. Seejuures ei armasta Richard Anne'i põrmugi: abiellumine on talle veel üheks 
sammuks keerulises poliitilises mängus. Pärast Anne” lahkumist Richard peatub, olles ka ise 
oma kunstist hämmastatud: 

«Mis! Mina, kes tal mehe, äia tapsin, 

ta võtan, kui tal süda vihast keeb, 

suu täis on needeid, silmad pisaraid 

ja kõrval verest nõrguv tunnistaja; 

kui jumal, naiseau, kõik on mu vastu 

ning ainsad isamehed minu kosjas 

on saatan ise ja mu teesklemine ...» 

(«.Richard Il» v. 2. stseen) 

Mõned kriitikud on Shakespeareile ette heitnud selle stseeni psühholoogilist 
ebatõepärasust, ent kogu asi on selles, et Anne nõustus tõepoolest Richardi naiseks saama! 
Tõsi, peatselt suri ta küllaltki kahtlastel asjaoludel. Tuleb lisada, et selleks ajaks ta mitte ainult 
ei olnud enam Richardile vajalik, vaid lihtsalt segas teda edasiste plaanide teostamisel... 

Kindlustanud kuninganna sugulaste hävitamisega oma positsiooni, otsustab Richard 
Cloucester astuda järgmise sammu. Tema ässitusel kuulutati Edward TV ja Elizabeth 
Woodville* abielu 

ebaseaduslikuks, kuna Edward oli juba enne seda olnud kihlatud kahe pruudiga, 
sealhulgas Louis XI tütrega. Edward V jäeti ebaseadusliku pojana troonist ilma ning heideti 
koos oma noorema venna Richardiga Towerisse. Mõlemaid poisse nähti pärast seda vaid 
paaril korral ja nende edasisest saatusest ei olnud kaua mitte midagi teada. Kuid juba siis 
liikus kuuldusi printside surmamise kohta, mis hiljem kinnitust leidsid. Isegi neil karmidel 
aegadel peeti laste tapmist eriti rängaks kuriteoks. Shakespeare' 1 kroonikast loeme, et kui 
Richard paneb ette Buckinghami hertsogile sooritada see mõrv, põrkab isegi see verise 
kuninga truu käsilane õuduses tagasi. Tõsi, peatselt timukas leiti — Richardile esitleti James 
Tyrrelli, kes monarhi heldusele lootes oli nõustunud tema ilget kavatsust ellu viima. Tyrrelli 
teenrid Dighton ja Forrest, kes oma peremehe sõnade järgi, «tapjad, verekoerad on», kägis- 
tasid printsid, kuid nemadki olid toimepandust vapustatud. Nende peremees Tyrrell aga 
hüüab: 

«Julm veretöö on tehtud, hullem veel kui jäledaimad tapatalgud, milles me maad on iial 
võidud süüdistada.» 

(«Richard III» IV v. 1. stseen) 

(Shakespeare'i tragöödiast on inspireeritud ka Delaroche'i kuulus maal «Edwardi pojad», 
mida hoitakse Louvre'is: kaks kallistes rõivastes poissi istuvad vangikongis voodil ning vaata- 


vad õudusega oma kongi uksele, kust läheneb surm...) Ehkki Richard on oma roimast 
kohmetunud ja kardab taeva kättemaksu, läheb ta kangekaelselt oma eesmärgi poole. Ta 
otsustab abielluda kuninganna Elizabethi tütrega (sama Elizabethi, kelle ta oli hiljaaegu 
Edward IV armukeseks kuulutanud), — abielluda enda poolt tapetud printside õega, et 
kindlustada oma seisundit. Ja mis peamine — et mitte lasta printsessil abielluda Lancasterite 
troonipretendendi Henry Tudoriga, kes tegi Prantsusmaal ettevalmistusi Inglismaale 
maabumiseks ning püüdis enda poole võita kõiki Richardiga rahulolematuid jorklasi. 
Shakespeare'il järgneb siinkohal vaataja kujutlusvõimet veelgi enam vapustav läbirääkimiste 
stseen Elizabethi ja Richardi vahel, kus viimane veenab kuningannat andma oma tütart talle 
— tema poegade ja venna mõrtsukale. Kuid kättemaksutund on lähedal, saatus on armutu. .. 

Richardi agendid püüdsid jälgida iga Henry Tudori sammu. Mitmel korral tegid nad katset 
teda röövida ja Inglismaale toimetada. Ent Bretagne'is ja mujal Prantsusmaal ühest kohast 
teise sõites ei vältinud Henry mitte ainult oskuslikult püüniseid, vaid organiseeris ka oma 
salateenistuse, mis edukalt võistles endise Cloucesteri hertsogi luurega. Henry agendid 
ületasid korduvalt väina, punusid uute vandenõude võrku, organiseerisid ülestõuse. Neil 
õnnestus kontakti astuda jorklastega, kes Richar- 

diga rahul ei olnud, nende hulgas kuninganna Elizabethiga. Henry esimene katse maabuda 
Inglismaal 1483. a. sügisel lõppes läbikukkumisega. Ülestõus, mis oli Richardi vastu 
puhkemas ning millest Henry Tudor oma spioonide kaudu teadis, ebaõnnestus täielikult. Torm 
pillutas Henry laevastiku laiali ning ta ise jõudis vaevu Bretagne'i tagasi. 

Vahepeal oli Richardi salateenistus suutnud ära osta Bretagne'i hertsogi Francois 
laekahoidja Pierre Landois'. Hertsogi haigust kasutades kavatses Landois Henry Tudori 
Richard III agentidele välja anda. Henry päästis tema oma luure. Tema agent Cristopher 
Ourswick, Londoni linnavalitsuse tähtis ametnik (recorder), hoiatas Henry Tudorit aegsasti 
uue lõksu eest ja see jõudis Prantsusmaale põgeneda. 

1485. a. augustis maabus Henry Tudor oma poolehoidjatega kodukandis, Wales'is ja liikus 
kiiruga kogutud kuninglikule armeele vastu. 22. augustil sai Richard Bosworthi lahingus hävi- 
tavalt lüüa ning langes. Lahing võideti tänu peamiselt Lancasterite salaagentidele, kes olid 
suutnud kokku leppida ühega Richardi peamistest väejuhtidest — sir William Stanley ja tema 
venna Thomasega, kes oli abielus Henry Tudori emaga. Kolm tuhat raskeltrelvastatud 
ratsanikku, kes moodustasid Stanley väesajga, läksid keset lahingut ootamatult üle vaenlase 
poole, mis määras Bosworthi lahingu tulemuse. 

Niisugune on lühidalt Punase ja Valge roosi sõja lõppstaa- 
diumi ajalugu, mille edasiandmiseks on kasutatud põhiliselt 
Shakespeare'i draamat «Richard 111». Selles kujutatav sündmustik vastab enamjaolt 
tegelikkusele."Teine küsimus on hinnangu andmine Richardile endale ja selle vastutuse 
väljaselgitamine, mida ta kannab talle omistatavate kuritegude eest. 

Shakespeare tööd valmisid enam kui sada aastat pärast neid sündmusi, millest jutustatakse 
ajaloolises draamas «Richard Ill». Selle aja jooksul oli troon olnud Richardi võitja — Henry 
VII Tudori ning tema järeltulijate käes. Draama kirjutamise ajal oli troonil Henry VII 
lapselaps Elizabeth 1 ja see määras teatud määral juba ette ära iga selle ajastu kirjaniku 
suhtumise Richard III, kelle käest Tudorite dünastia rajaja oli mglismaa «päästnud». 

Peamine aga on selles, et kõik allikad, mida noor Shakespeare oma draama kirjutamisel 
kasutada sai, lähtusid samuti sellest skeemist — sünge mõrvar Richard TII ning riigi lunastaja 
tema türannia alt, inglisarnane Henry Tudor. Me teame neid allikaid: Holinshedi kroonika, 
mida Shakespeare kasutas ja mis Rooside sõja viimase perioodi valgustamisel toetub 
omakorda Halli teosele (XVI sajandi keskpaik) ning eriti Richard III elulugu, mis pärineb 
kuulsa «Utoopia» autori Thomas More'i sulest. Selle eluloo kirjutas More 1513. a., toetudes 


paljus peapiiskop Mortoni jutustustele, kes oli Rooside sõjast aktiivselt oaa võtnud ning 
juhtinud vahepeal Henry VII luuret. Kahtlematult maalis Morton 

37 

Richardit kõige mustemates värvides. Richard III elulookirjelduses piiskopi versiooni 
korrates taotles Thomas More peale kõige muu ka isiklikku sihti — kuningliku omavoli, 
julmuse ja despotismi paljastamist, mida oli võimalik teha üksnes niisuguse monarhi näite 
varal nagu Richard III, kes oli isegi võimude endi poolt kurjategijaks kuulutatud. Teised 
Rooside sõjast kirjutanud Tudorite ajastu ajaloolased, eriti Henry VII poolt ametisse kutsutud 
humanist Polydorus Vergilius, kuninga ametlik historiograaf, on Richard III kujutamisel sama 
erapoolikud (Vergiliuse «Inglismaa ajalugu», mida alustati 1506. a., avaldati 1534. a.). 

Sellepärast tuli teadlastel tegeliku pildi taastamiseks pöörduda kõigepealt Richardi 
valitsemisaega kuuluvate dokumentide, tema ajal välja antud seaduste, kuninglike korralduste 
ja teiste materjalide, välismaa diplomaatide ettekannete poole. Võimaluse piirides oli tarvis 
kontrollida kõigi Tudorite ajastu ajaloolaste teateid. (Richardi valitsemisaega kuuluvates 
dokumentides ei mainita isegi küüraka Richardi füüsilisi puudusi, mida Tudorite ajal esitati 
kui Yorkide dünastia viimase kuninga saatanliku olemuse välist väljendust!) Loomulikult tuli 
samasugust uurimistööd teha teadlastel ka siis, kui selgitati Richardile omistatava peamise 
roima küsimust — oma vennapoegade tapmist. Vaenlaste hukkamine oma valitsusaja alguses 
oli neil aegadel abinõu, mida Inglise kuningate troonil kasutasid nii Richardi eelkäijad kui 
tema järglasedki. Jääb üle küsimus printside surmamisest. Mõned uurijad nimetavad seda 
kõige tuntumaks detektiivromaaniks Inglismaa ajaloos. 


8. Sir James Tyrrelli ülestunnistus 


Nii imelik, kui see ka pole, kuid versioonil vennapoegade tapmisest Richardi poolt, millest 
on jutustanud mitte ainult Shakespeare, vaid mida on korratud sajandite jooksul sadades ja 
tuhandetes ajalooraamatutes, ei ole mitte mingit dokumentaalset kinnitust. Mõistagi ei võinud 
salajasest kuriteost osavõtjad, kes hoolitsesid oma huvide, aga mitte tuleviku ajaloolaste 
mugavuse eest, juba asjade loogika tõttu jätta niisuguseid jälgi, mida oleks võidud 
vaieldamatuteks süütõenditeks pidada. Raske on oletada,, et Richard andis oma spioonidele 
kirjalikke korraldusi vennapoegade tapmiseks, need aga esitasid truualamlikke, samuti kir- 
jalikke aruandeid toimepandud kuriteo kohta. Kui aga oligi sedasorti dokumente, mis ulatuvad 
tagasi mõrvaaega ja sellest otseselt osavõtnute juurde, siis oli neil üpris vähe Šansse jääda riik- 
likesse ja eraarhiividesse ning säilida selle ajani, mil uurijad hakkasid ammuse tragöödia jälgi 
otsima. 

Ent kõige selle juures ei saa täiesti seletatavat vaieldamatute 

tunnistuste puudumist lugeda asjaoluks, mis tähelepanu ei vääri, ning usaldada 
samaaegselt täielikult neid kuuldusi, mis on pärit inimestelt, kes kõige tõenäolisemalt ei 
võinud teada tõde algallikatest. Fakt on see, et pärast 1484. a. ei näinud mitte keegi Edward 
TV poegi, kes olid Towerisse heidetud 1483. a. suvel. Kuulduste järgi olid nad tapetud juba 
eelmisel sügisel, ehkki see ei ole kellegi poolt tõestatud. Ning võib-olla keelas Richard pääsu 
printside juurde hoopiski mitte selleks, et vennapoegi märkamatult tappa. Arvatavasti kartis 
ta, et Edward V endiste teenrite hulgas võib olla tema vaenlaste Woodville'ide agente, kes 
püüavad vange uue kuninga käest vabastada. Kui printsid olid selleks ajaks tõepoolest surnud, 
siis võidi nad tappa kahest vaid ühe (või mõlema) inimese käsul, ja need olid Richard III ning 
tema lähim nõuandja Buckinghami hertsog Henry Stafford. Kui nad aga hukkusid hiljem, 
võib mõistatusel olla ka teistsuguseid lahendusi ... 


Teate printside hukkumisest annab edasi tolleaegne — itaallane Mancini, kes lahkus 
Inglismaalt 1483. a. suvel ja koostas oma märkmed sama aasta detsembris. Ta üksnes hoiatab, 
et see on kõigest kuuldus ja talle ei olevat teada, kuidas Henry V ja tema vend surmati, kui 
nad tõepoolest Toweris hukkusid. Nagu on öeldud umbes kahe aastakümne pärast koostatud 
«Suures kroonikas», sai printside surm üldiselt teatavaks 1484. a. kevadel. Võib-olla oli neil 
kuuldustel alust, kuid nad võisid levida ka sõltumatult sellest, kas printsid olid elus või 
surnud. Asi on selles, et kuninga troonilt tõukamisele, järgnes peaaegu alati tapmine. 
Niisugune ühine saatus oli olnud Edward II, Richard II (XV sajand), Henry VI ning real 
kuninglikust soost isikutel, kes võisid monarhile võistlejaks saada ja hukati Edward IV, hiljem 
aga Tudorite Henry VII ning tema poja Henry VIII käsul. Ehkki viimaste käekäik ei võinud 
1484. a. veel teada olla, piisas ka varasematest näidetest täiesti, et anda pinda kuuldustele, 
seda enam et Edward IV poegade hukkamisest kõnelda oli kõikide Richard TII vastaste 
otsestes huvides. 

Printside mõrvamisest teatas Prantsusmaa kantsler Guillaume de Rochefort Prantsusmaa 
generaalstaatide koosolekul Tours'is 1484. a. jaanuaris. Ei ole midagi teada allikaist, millele ta 
oma avalduses toetus. Ent neid võib oletada. Uurijate pingutustega on tõestatud, et kantsler oli 
seotud Manciniga. Tõenäoliselt kordas kantsler tema sõnu, seda enam, et Prantsuse 
kuningakoja suhted Richard III olid väga pinevad ja Rocheforfil oli tulus korrata Inglismaa 
kuningat mustavat teadet. Henry VII valitsemisaja esimestel aastatel kirjutatud kroonikad ei 
lisa midagi sellele, mis juba teada on, ehkki neist ühe koostamisel oli kaastegev John Rossell, 
Richardi valitsuse kantsler. Viimases on rõhutatud vaid seda, et kuulduse printside tapmisest 
lasksid teadlikult valla Buckinghami hertsogi poolehoidjad veidi aega enne tema mässu 
algust. Ning üksnes XVI sajandi algul elanud autoritel, 

õuehistoriograafil Polydorus Vergiliusel ning eriti Thomas More'il tema Richard III 
elulookirjelduses, leiame üksikasjalise jutustuse Edward IV poegade mõrvamisest. Sealt 
kuuleme ka sir James Tyrrelli ning tema teenrite Forresti ja Dightoni etendatud osast ja 
sellest, et printside laibad peidetud algul kivide alla, hiljem aga, kuna Richard ei olevat 
pidanud seda kohta kuninglikust soost isikutele sobivaks, maetud nad salaja Toweri vaimuliku 
poolt. Viimane teadnudki ainsana kohta, kuhu laibad maeti. 

Selles loos on palju ebatõenäolist ka siis, kui kõrvale jätta isegi need «sõna-sõnalt» 
äratoodud kõnelused Richardi ja Tyrrelli vahel, mida More ilmselt ei võinud teada ja mis ta 
oma teosesse lülitas antiikautoritelt pärineva traditsiooni kohaselt. 

Juba seegi jutt, et Richard otsis mõrvaks võimelist inimest ning et talle esitleti Tyrrelli, 
pole tõsi. Juba enne seda oli Tyrrell olnud üle kümne aasta Richardi usaldusmees, keda see 
kasutas eriti keeruliste ülesannete täitmiseks. Tyrrell oli olnud tähtsatel kohtadel 
riigiteenistuses. 

More jutustab, et enne Tyrrelli poole pöördumist keelitas Richard Toweri komandanti sir 
Robert Brakenburyt, kuid see keeldunud julgelt tapmisest osa võtmast. Samas aga andnud 
Brakenbury Richardi käsul, kes olevat talle saatnud kaks kirja (mida pole leitud), Toweri 
võtmed vastutulelikult Tyrrelli kätte. Anda niisugune käsk, pealegi kirjalik, inimese kätte, kes 
on tapmise vastu, oleks olnud rumalus, kuid Richardit ei pidanud keegi idioodiks. Veelgi 
enam, nagu dokumentidest nähtub, ei kaotanud «õilis» Brakenbury sellele episoodile 
vaatamata kuninga soosingut. Talle anti rida kõrgeid autasusid ning usaldati vastutavaid 
ametikohti. Otsustaval tunnil, 1485. a. augustis, hukkus Brakenbury Richardi eest võideldes. 
Võib-olla päästis see ta hukkamisest ning sedasorti ülestunnistustest nagu Tyrrelli «pihtimus» 
[27, 69—70]. Nimetatud faktid muudavad üpris kaheldavaks loo Brakenbury keeldumisest 
kuriteost osa võtta. Vastupidi, see lugu võis sündida, seletamaks Toweri komandandi 
positsiooni. Omaaegsete silmis polnud tal üldiselt mitte just halb reputatsioon. Brakenbury 


käitumine saab mõistetavaks, kui oletada, et «julm veretöö» ei leidnud aset sel ajal, kui tema 
oli Toweri komandandi ametikohal. 

More'i jutustuses jääb ähmaseks veel üks moment: Tyrrell, kes ei usaldanud 
vangivalvureid, otsustanud mõrva korda saata oma teenrite abiga. Jääbki teadmatuks, kus 
viibisid sel saatuslikul ööl Toweri valvurid ja ülevaatajad. Tyrrelli teenritest, kes tapmisest 
osa võtsid, ei räägita üldse midagi. Kõik uurijate katsed leida Richardi valitsemisaja 
dokumentides niisuguste nimedega isikuid on lõppenud ebaõnnestumisega: samanimelised ei 
sarnanenud ilmselt Dightoni ja Forrestiga More'i jutustusest. Muidugi võib see ka lihtsalt 
juhus olla, kuid sellelgi on oma tähtsus, kui võtta arvesse ilmseid vasturääkivusi jutustuses 

peategelaste käitumise kohta. Aga see ei tähenda veel, et More'i versioon ei vastaks 
tegelikkusele peamises. Selle allikas on Tyrrelli enda ülestunnistus, mille ta tegi, nagu juba 
öeldud, ligi kaks aastakümmet pärast neid sündmusi, 1502. a. Asjaolud, millistes need 
tunnistused tehti, väärivad erilist tähelepanu. Eelkõige tuleb vaadelda Tyrrelli karjääri pärast 
1483.—1484. a., mil ta oma tunnistuse kohaselt oli saanud Edward IV poegade mõrtsukaks. 

Üks Richard III uusimaid biograafe P. Kendall, kes on tap-misloo väljaselgitamiseks palju 
ära teinud, rõhutab õigesti üht paljuütlevat fakti. Sir James Tyrrell oli peaaegu ainus Richardi 
lähikondlastest, kes oli olnud tähtsatel ametikohtadel ka Henry II] ajal. (Jutt pole loomulikult 
Stanley-sugustest suur-feodaalidest, kes said Henrylt armu reetmise hinnaga, vaid just 
otsestest Richardi lähikondlastest.) Tyrrell ei võtnud osa Bos-worthi lahingust. Sel ajal oli ta 
komandant Guifes' kindluses, mis juba üle saja aasta kaitses inglaste valduses olevat Calais' 
linna. Henry võttis Tyrrellilt kaks Richardi poolt antud kõrget ametikohta. Samas ei 
süüdistanud uus kuningas parlamendis Tyrrellit riigireetmises, nagu seda tehti teiste Yorki 
partei poolehoidjatega. Võib oletada, et ennast troonil alles väga ebakindlalt tundev Henry ei 
soovinud lõplikult katkestada suhteid Tyrelliga, kelle käes oli tugev kindlus. Vähem seletatav 
on see, et umbusklik Henry vahetas peagi hirmu hoopis armu vastu, ja Tyrrell hakkas jälle 
kiiresti karjääri tegema. 1486. a. veebruaris, kõigest pool aastat pärast Bosworthi lahingut 
kinnitati Tyrrell eluaegselt ameteisse, mis temalt varem olid võetud, talle hakati andma 
tähtsaid diplomaatilisi ülesandeid. Henry nimetab dokumentides Tyrrellit oma ustavaks 
nõuandjaks. Nagu allpool veendume, oli Tyrrellil Henry valitsemisaja esimese poolteistkümne 
aasta jooksul enam kui piisavalt võimalusi minna üle Tudori vaenlaste teenistusse. Ent ta 
riskis seda teha alles hiljem, 1501. a., kui Yorki partei etteotsa oli asunud kukutatud dünastia 
esindaja krahv Suffolk. HEnry luure paljastas reetmise kiiresti. Selleks ajaks oli Tyrrell 
võitnud kuninga usalduse nii kindlalt, et üks spioonidest teatas Calais' komandandi abi, sir 
Richard Nenfani murest, kes olevat kartnud, et London suhtub teatesse Tyrrelli reetmisest kui 
viimase vaenlaste, sealhulgas sellesama Nenfani laimusse. 

1502. a. alguses piiras Calais' väesalk sisse Guifies' kindluse, kus Tyrrell varjul oli. 
Kõigest nähtub, et teda otsustati meelitada läbirääkimistele varakantsler Thomas Lovelliga. 
Selleks saadeti talle riigipitsatiga kinnitatud dokument, milles garanteeriti Guines' 
komandandi julgeolekut. Tyrrell langes lõksu. Hiljem kästi tal surmaähvardusel kutsuda 
Guifes' kindlusest välja oma poeg Thomas. Kui seegi oli korda läinud, toimetati James ja 
Thomas Tyrrellid Londoni ning heideti Towerisse. 1502. a. 2. mail viidi Tyrrell koos mõne 
jorklasega kohtusse, mõisteti surma ning 6. mail raiuti Tower-Hillil ta pea maha. Oluline on 
märkida, et 

Thomas Tyrrellit, kes mõisteti süüdi üks päev pärast isa,, ei hukatud. Veel enam — 
aastatel 1503—1504 saavutas ta kohtuotsuse tühistamise enda ja oma isa suhtes (muide, seda 
armu osutati ka reale teistele süüdimõistetud jorklastele). 

Sir James Tyrrelli ülestunnistus on tehtud ilmselt lühikest aega enne tema hukkamist, igal 
juhul aga pärast tema Towerisse heitmist. Kahtlematult oli Henry VII niisugust ülestunnistust 


tarvis. Kogu tema valitsemisaja vältel ei lõppenud katsed tõugata esimest Tudorit troonilt 
isehakanute abil, kes olid endale võtnud Edward IV poegade nimed. 1502. a. aga suri 
troonipärija Arthur, ning nüüd sõltus Tudorite troonilpüsimine ühe alaealise — kuningas 
Henry noorema poja elust, see aga pidi mõistagi õhutama jorklaste lootusi (Arthur suri 
aprillis, üks kuu enne James Tyrrelli hukkamist). 

Henryle oli väga tähtis saada Tyrrelli ülestunnistus tapmises. Ülestunnistuse kaalukuse 
huvides oli vaja, et see oleks tehtud tollele ajale tavalises süüdimõistetu surmaeelse 
patukahetsuse vormis. Ülestunnistust, mis oli tehtud tapalaval enne kurjategija pea langemist 
timukakirve all, peeti väljaspool kahtlust seisvaks tõeks, sest kellel oleks tahtmist ja huvi hetk 
enne surma valetada ning koormata oma hinge uue surmapatuga. Nagu me veel korduvalt 
veenduda võime, saavutasid Tudorid tavaliselt ühel või teisel viisil vajaliku patukahetsuse 
isegi siis, kui see vale oli... 

Antud juhul niisugust ülestunnistust ei olnud, vähemalt vaikivad sellest kõik tolleaegsed 
allikad. Alles pärast seda, kui Guines' kindluse komandandi pea oli maha raiutud, — pole 
selge, millal täpselt — lubas Henry levitada kuuldusi Tyrrelli ülestunnistusest. On huvitav, et 
selles loos, mis on pärit Henry VII ja tema lähikonnast, figureerib ka niisugune episood nagu 
John Dightoni, Tyrrelli teenri ja tapmisest osavõtnu ülekuulamine. Seejuures lisati, et 
Dighton, kes oli kõige rohkem aidanud kaasa meile tuttava tapmisversiooni levikule, oli 
pärast ülekuulamist vabaks lastud. More ja Polydorus Vergilius aga ei esita seda versiooni 
John Dightoni sõnade järgi. Kumbki autoreist ei vihja kusagil ühegi sõnaga, et nad oleksid 
Dightoniga kohtunud. Muuseas mainib More ühes kohas, et ta toetub Tyrrelli tunnistusele, 
teises — et annab edasi seda, mida on kuulnud hästiinformeeritud inimestelt. Nähtavasti olid 
kuuldused Tyrrelli ülestunnistusest kas liiga napid või liiga vasturääkivad selleks, et More 
oleks saanud koostada sündmuste põhjalikumat kirjeldust. Talle omase täpsusega lisab More, 
et «mõned kahtlevad veel ikka selles, kas nad hukkusid tema (Richard TII) ajal või mitte» [27, 
92]. On huvitav, et Polydorus Vergilius läheb printside hukkumisest jutustades reas olulistes 
detailides More'ist lahku, ta ei maini Tyrrelli teenreid. Ja mis peamine — ta teeb samuti 
ootamatu avalduse, et polevat täpselt teada, kuidas Edwardi pojad tapeti, s. t. talle ei ole teada 
seesama dramaatiline stseen, millest jutustab More ja mille Shakespeare oma tragöödias suure 
kunstilise jõuga taastab. «Suur kroonika», 

42 

siis samuti koostati pärast Tyrrelli hukkamist, teatab, et mõrtsukas oli kas Tyrrell või 
keegi teine Richardi nimetamata jäänud lähikondlastest. Edasi ütleb kroonika, et printsid kas 
kägistati, uputati või siis tapeti mürgitatud pistodaga, teisiti öeldes üksnes loetleb võimalikke 
tapmisviise, omamata ilmselt andmeid selle kohta, kuidas asi tegelikult oli. Bernard Andr€, 
Henry VII ametlik biograaf, kes lõpetas monarhi elulookirjelduse umbes 1503. a. s. t. samuti 
peale Tyrrelli ülestunnistust, piirdub lihtsa märkusega, et Richard III andis salajase käsu oma 
vennapojad mõõgaga surnuks pista. Järgnevatel Tudorite ajaloolastel polnud mitte 
mingisuguseid täiendavaid informatsiooniallikaid, nad üksnes jutustasid ümber Vergiliust ja 
More'i ning lisasid aeg-ajalt oma mitte millegagi põhjendatud oletusi. 

Sel kombel kõneleb palju selle kasuks, et võib-olla ei ole James Tyrrell üldse teinud oma 
ülestunnistust, mille Henry VII oma purustatud vaenlase mälestuse mustamiseks nii osavalt 
ära kasutas. Ent loomulikult ei võinud ka Henry VII unistadagi sellest, et tänu Shakespeare'i 
geeniusele kindlustab see Tyrrelli ülestunnistus Richardile järeltulevate põlvede silmis nii 
sünge kuulsuse. Kui aga Tyrrell isegi tegi talle omistatava ülestunnistuse, siis on tolleaegsete 
arvamusele vaatamata surmamõistetu niisugusel pihtimusel kahtlane väärtus: sellele on ja 
lisandub veel edaspidigi palju näiteid. E1 või unustada ka Tyrrelli pojale osutatud armu, mis 
võis olla tasu isa poolt valitsusele antud kasuliku tunnistuse eest printside mõrvamisest 
osavõtmise kohta. 


9. Skeletid trepi all 


Niisiis ei saa Tyrrelli ülestunnistust, kas see siis tehti või ei, mitte kuidagi pidada tõendiks 
ametliku versiooni õigsuse kohta. Veel enam — kui printsid tapeti tõepoolest, nagu arvati, 
kusagil 1483. a. suve ja 1484. a. kevade vahel, ning mitte keegi Richardi saladussepühendatud 
lähikondlastest Bosworthi lahingut üle ei elanud, siis ei olnud Henry VII üldse võimalust tõde 
kindlaks teha. Kas see kõik tähendab seda, et ei ole ühtki moodust mõrva-saladuse 
lahendamiseks? 

Vahepeal näis, et lahendus on leitud. Peaaegu kaks sajandit peale Rooside sõja lõppu 
avastati 1674. a. Valge Toweri (hoone kindluse sisemuses) ühe ruumi remondi ajal trepi alt 
kaks skeletti, mida peeti Edward V ja tema venna jäänusteks. Ent XVII sajandi lõpul olid 
uurimismeetodid meie mõiste järgi üpris primitiivsed, kui mitte rohkem öelda. Jäänused pandi 
umi ning maeti Westminster Abbey'sse, Inglise kuningate matmispaika. 

1933. a. urn avati ja skelette uuriti meedikute poolt. Järeldus kõlas, et luud kuuluvad 
alaealistele, kellest üks oli 12—13, teine 

10 aastat vana. See sobib täiesti printside vanusega aastatel 1483—1484. (Edward sündis 
1470. a. novembris, tema vend Richard — 1473. a. augustis.) Analüüsi teostanud meedikute 
kinnitusele, et on avastatud jälgi vägivaldsest surmast kägistamise läbi, vaidlesid teised 
teadlased vastu kui skelettide säilinud osade põhjal mittetõestatavale arvamusele. Mõned 
eksperdid asusid seisukohale, et vanem alaealistest oli olnud noorem kui Edward V 1483. a. 
sügisel või järgmise aasta kevadel. Kahtlust avaldati isegi selle suhtes, kas on võimalik 
tõestada jäänuste kuulumist meessoost lastele. Ekspertiis ei teinud kindlaks üht väga tähtsat 
küsimust — millisesse aega uuritavad luud kuuluvad. (Seda poleks muide hõlbus määrata ka 
kaasaegsemate dateerimismeetodite abil, juhul kui nüüd teostataks uus uurimine.) Komisjoni 
järeldustega võib nõustuda vaid ühes asjas: kui uuritud skeletid on Edward V ja tema venna 
jäänused, siis tapeti printsid tõepoolest 1483. a. sügisel või mõni kuu hiljem. Ent see «kui» 
vähendab äärmiselt tehtud järelduse tõestuslikku jõudu. Kuid nähtavasti ei ole võimalik 
kindlaks teha, kas tegemist on tõepoolest Edward V ja tema venna jäänustega. Teisest küljest 
on 1674. a. koostatud aruanded skelettide avastamise kohta nii ebamäärased, et nad ei luba 
kuigivõrd täpselt kindlaks määrata matmispaika. Uurijad on juba ammu pööranud tähelepanu 
üpris väheusutavale detailile More'i jutustuses, kelle sõnade kohaselt olevat Richard TII 
avaldanud rahulolematust sellega, et tapetud printsidele Tyrrelli teenrite poolt leitud 
matmispaik ei ole kuninglikust soost isikutele kohane. Pärast seda kaevatud laibad välja ning 
maetud vaimuliku poolt uuesti, ent pole täpselt teada, kuhu nimelt. Mille muuga võib seletada 
seda visalt korratavat versiooni kui mitte selle faktiga, et Tyrrell ei teadnud matmispaika ega 
võinud seda võimudele teatada, mistõttu haud jäigi leidmata (või ei otsitud seda üldse)? 

Huvitav on märkida, et umbes 30 aastat enne skelettide avastamist Toweri trepi all 1674. 
a. leiti inimluid, mis olid müüritud selle toa seina, mis asus kongi kõrval, kus oli hoitud 
printse. Ka need võisid olla laste jäänused (seda enam, et kui uskuda üht XV sajandi lõpul 
liikunud kuuldust, siis lukustati printsid oma tuppa ning lasti nälga surra). Võimalik on aga 
muugi: 900 aasta jooksul, mil Valge Tower oli olnud riiklike kurjategijate vanglaks, oli seal 
toimunud palju hukkamisi. Ajalookroonikad teatavad ainult mõnest neist. Pealegi polnud 
Tower mitte ainult vangla, vaid ka kuningaloss, ning seal on võimalikud kõige erinevamate 
isikute, kaasa arvatud lossiteenijate matused. Muuseas kõnelevad trepi alt leitud luud — 
vastavalt Tyrrelli ülestunnistusele — pigem selle oletuse vastu, et need on Edward IV tapetud 
poegade jäänused, muidu oleksid nad Henry VII käsul ettevõetud otsingute ajal tõenäoliselt 
üles leitud. Veelgi raskem on skelette uurides lahendada teist mõistatust — kes on mõrvar 
(31, 137—138, 161; 27, 105—106]? 

Juba XX sajandi 60-ndatel aastatel tehti veel üks avastus, 

mida samuti püütakse kasutada saladuse lahendamiseks. Step-ney's, Londoni idaosa (East- 
End) territooriumil, kus XV sajandil oli asunud klooster, leiti ehitustööde käigus tinakirst, 
mille kaanel olev kiri tunnistas, et selles asub noorema printsi (Richardi) 1481. a. surnud 
kaheksa-aastase naise põrm (niisugused poliitilistel kaalutlustel sõlmitud varased abielud ei 
olnud keskajal haruldased). Laiba uurimisel avaldasid mõned inglise teadlased arvamust, et 
tüdruk on tapetud Richard Cloucesteri korraldusel. Ent jällegi pole võimalik seda tõestada. 
Raske on tõestada isegi seda, et niisugune mõrv, mis pidi toimuma veel Edward. IV eluajal, 
vastas sellisel määral tema venna huvidele, et see söandas nii ohtlikku; sammu astuda. 

Sel kombel ei ole otseseid tõendeid selle kohta, et Richard III oleks tapnud oma 
vennapojad. Kuid ta jääb ikka veel kahtluse alla. Et kontrollida, millisel määral seda kahtlust 
võib pidada tõestatuks, tuleb võtta appi vana reegel, mis soovitab selgitada välja — cui 
prodest? — kellele oli mõrv kasulik ja tulus. 


10. Cui prodest! 


Mõnikord on kirjanduses avaldatud arvamust, et kuulduse printside tapmisest päästnud 
valla Richard ise. Julgemata seda kuritegu üles tunnistada, tahtnud ta sellest siiski kasu 
lõigata, veenda elanikkonda, et võimalikud trooninõudlejad Edward V ja tema vend on surnud 
ja järelikult on Richard nüüd ainus Yorki dünastia esindaja, kes omab õigust troonile. 
Niisugune argumentatsioon pole aga veenev. Kuuldus võis Richardile teha mitte vähem kahju 
kui printside surma avalik teatavakstegemine. Samas ei oleks ta saanud teha lõppu levivatele 
kuuldustele, et printsid on elus ja nad tuleb usurpaatori käest päästa. Nii oleksid Richardi 
vaenlased võinud kasutada tema vastu mõlemat kuuldust: ässitada ühelt poolt oma 
poolehoidjaid printside mõrvari vastu ja anda teiselt poolt lootust, et Edward IV pojad on veel 
elus. Nii see tegelikult nähtavasti toimuski. 

Ei ole välistatud seegi võimalus, et enne Bosworthi lahingut võis Richard saata printsid 
mõnda varjulisse paika või välismaale, et nad mitte mingil juhul ei satuks vihatud Henry 
Tudori kätte ja et Yorki partei saaks neid edaspidi kasutada võitluses trooni pärast. 

«Poolt» ja «vastu» vahel valides nõudsid Richardi huvid tervikuna tõenäoliselt printside 
füüsilist kõrvaldamist, ehkki rida kaalutlusi kõneleks selle kasuks, et nad ellu jätta. Aga 
möönda, et mõrv oli Richardile kasulik, ei selgita veel asja olemust. Võis olla isikuid, kellele 
see mõrv oli sama palju ehk veelgi enam tulus ja kellel oli võimalus seda kuritegu sooritada. 

Kas on mingeid kaudseid tõendeid selle kohta, et mitte 
Richard ei käskinud tappa oma venna lapsi? On leitud Richardi 
käsk 1485.1 a. 9. märtsist mingite asjade toimetamiseks «lord eba- 
seaduslikule pojale». Ehk oli jutt Richard III ebaseaduslikust 
pojast Johnist, kes oli määratud kapteniks Calais' kindlusse. Kuid 
tema ei olnud lord ja nii võidi teda nimetada üksnes austusest 
selle vastu, et ta on kuninga poeg. Teisest küljest olid «lord 
Edward», «ebaseaduslik poeg Edward» tavalisteks nimedeks, mille 
all ametlikes dokumentides figureeris troonilt tõugatud 
Edward V. 

Sündmustele kaasaegses «Croylandi kroonikas» märgüakse, et kaks Richardi lähikondlast 
— varakantsler William Catesby ja sir Richard Ratcliffe — vaidlesid vastu Richardi plaanilt 
abielluda oma vennatütrega, kuna kartsid, et see püüab pärast kuningannaks saamist neile oma 
sugulaste — onu, krahv Riversi ja kasuvenna lord Richard Grey hukkamisest osavõtmise eest 
kätte maksta. Kroonika ei maini aga seda, et printsess oleks võinud kätte maksta oma Toweris 


tapetud vendade Edwardi ja Richardi eest. Ent meie arvates ei tule sellele krooniku tõepoolest 
kummalisele vaikimisele erilist tähelepanu osutada. Ehk võisid Catesby ja -Ratcliffe mingitel 
meile, ebaselgetel põhjustel arvata, et printsess peab neid osalisteks ainult Riversi ja Grey, aga 
mitte oma vendade tapmises. 

Muidugi pole kõige veidram mitte see, vaid kuninganna Elizabethi käitumine, mille 
seletamine teadaolevate faktidega poleks vist õnnestunud isegi Shakespeare'il. 1483. a. sügisel 
andis Edward IV lesk salaja nõusoleku oma tütre abiellumiseks Henry Tudoriga ja aasta lõpul 
töötaski viimane printsessiga abielluda. Selleks ajaks pidi kuninganna teadma oma poegade 
hukkumisest, vaevalt oleks ta muidu andnud nõusolekut oma tütre ja Henry abieluks, mille 
mõte oli just selles, et kindlustada Henry õigusi ja suurendada tema šansse troonile 
pääsemiseks. See abielu oleks veelgi vähendanud Edwardi väljavaateid troonile asuda. 
Elizabeth võis nõusoleku anda ainult olles veendunud Richard TII poolt Towerisse heidetud 
mõlema printsi surmas. 

Ent pool aastat hiljem, 1484. a. märtsis, muutub kuninganna positsioon järsult: vastuseks 
Richard III lubadusele teda koos tütardega väärikalt kohelda, jätab ta oma kindla pelgupaiga 
ning annab end kuninga kätte. Oma kapituleerumisega andis Elizabeth tõsise löögi Henry 
Tudori ja järelikult ka oma tütre plaanidele. Ta kaotas lootuse näha oma järeltulijaid 
Mglismaa kuningate troonil. Veel enam, ta kirjutas kirja markii Dorsetile ja palus teda 
Inglismaale tagasi tulla ning viimane püüdis koguni seda ema käsku täita. Markii tegi katse 
tagasi tulla, kuid ta peeti kinni Henry luurajate poolt, kes kas jõu või kavalusega panid Dorseti 
loobuma kavatsusest Richard III poole üle minna. 

Millega võis Richard Elizabethi nii mõjutada? Ettepanekuga abielluda tema vanema 
tütrega, mida ta kuuldavasti hiljem püü 

diski teha? Ent see kuuldus ei leia kinnitust: abielludes printsess Eiizabethiga oleks 
Richard ise kummutanud oma väite Edward IV ja printsessi ema, Elizabeth Woodville'i abielu 
ebaseaduslikkusest ja järelikult ka Edward V ning tema noorema venna ebaseaduslikust 
põlvenemisest. Teisiti öeldes oleks Richard Elizabethiga abielludes tunnistanud end trooni 
usurpeerijaks. Raske uskuda, et selline tark ja osav poliitik nagu Richard III oleks julgenud nii 
absurdset sammu astuda. 

Millega võis ta veel Elizabethile mõju avaldada? Nagu ülalmainitud ajaloolane Kendall 
veenvalt tõestab, üksnes sellega, et tema pojad on elus ja viibivad Richardi võimuses. Väga 
raske on uskuda, et Elizabeth astus Richardiga sobingusse olles ise veendunud, et sõlmib 
kokkuleppe printside mõrtsukaga. Muidugi saab olla veel üks seletus — Richard võis talle 
juhul, kui printsid olid sel ajal juba surnud, esitada kummutarnatud tõendid selle kohta, et ta ei 
ole mõrtsukas. Sel ajal (täpsemalt 1483. a. oktoobrini) võis peale kuninga mõrvariks olla 
ainult Buckinghami hertsog (32, 413—414]. 

Ent kas see kuninga soosik oli mõrvast huvitatud? Vastus on kahtlematult jaatav. Ühest 
küljest võis Buckingham arvata, et see kindlustab suuresti Richardi usaldust tema vastu. 
Teisest küljest — truudusetu hertsog, kes valmistus Richardit reetma ja Henry poole üle 
minema, ei võinud mitte mõista seda, et teade printside tapmisest on Lancasteritele 
kahekordselt meeltmööda: esiteks oleksid olnud kõrvaldatud Henry Tudori (ja Buck- 
inghami enda, kui ta kavatses trooni võita) võimalikud võistlejad, teiseks oleks printside 
hukkumist võidud panna süüks Richardile, «mis oleks juhtinud tema vastu leskkuninganna 
poolehoidjate vihkamise ning ajanud segi jorklaste read. Juba tolleaegsetes kroonikates võib 
kohata vihjeid selle kohta, et Richard tappis printsid Buckinghami ässitusel. Loomulikult ei 
tõesta niisugused väited mitte midagi peale selle, millisel määral oli printside surm 
Buckinghami huvides. Nimetatud kuulduse toovad ära mõned tolleaegsed välismaalased: 
prantsuse kroonikakirjutaja Moulinet ning tuntud kirjanik ja poliitikategelane Philippe 
Commines. Kindlaks saab teha ka aja, millal hertsog võis mõrva sooritada — see oli 1483. a. 


juuli keskpaik, mil ta oli pärast Richardi ärasõitu mõneks päevaks Londonisse jäänud, et 
hiljem kuningale Cloucesterisse järele jõuda ja sealt suunduda Wales'i mässu juhtima. Sel 
perioodil pidi printside tapmine hertsogile eriti kasulik olema, kuivõrd see oleks kihutanud 
Richardi vastu üles kõik kuninganna poolehoidjad ning loonud võimaluse mässu toetamiseks 
suure osa jorklaste poolt. Inglismaa suurkonstaablina oli Buckinghamil aga sissepääs 
Towerisse vaba. 

More'i ja Vergiliuse jutustustes on üks väga ebaselge koht. Mõlemad allikad väidavad, et 
käsu printside tapmiseks andis Richard mõni päev pärast Buckinghami lahkumist. Sellisel 
juhul on arusaamatu, kust kuninganna Elizabethi ja Henry Tudori 

poolehoidjad nii hoolikalt-hoitud saladuse teada said. Vastus on 
lihtne: ainult Buckinghaimi käest, see võis seda teada aga sel 
juhul, kui kuritegu oli toimunud enne tema viimast kohtumist 
kuningaga, sest on väheusutav, et Richard oleks riskeeriaud 
Buckinghamile tapmise kohta teateid Wales'i saata. Kui aga 
Richard isegi oleks söandanud seda teha, ei oleks Henry VII 
poolehoidja piiskop Morton, kes sel ajal Buckinghami juures vii- 
bis, hakanud hiljem vaikima nii tähtsast süütõendist Richardi 
vastu. Ta oleks vähemalt jutustanud sellest More'ile, sellele Roo- 
side sõja viimast perioodi valgustades. Ent asi muutub, kui print- 
sid tapeti Buckinghami poolt ja Richard seati sündinud fakti 
ette. Niisugusel juhul oli Mortonil kaalukaid põhjusi vaikida 
Richard II õigustavast asjaolust. 

Kui oletada, et printsid tappis Buckingham, saab mõistetavamaks kuninganna käitumine, 
kes pärast selles veendumist võis raevuhoos katkestada suhted hertsogi liitlase Henry 
Tudoriga, kelle huvides see roim oli sooritatud. Juhul, kui mõrvar oli Buckingham, saab 
selgemaks ka Toweri komandandi sir Brakenbury käitumine, mis teiste versioonide puhul 
mõistatuslikuks jääb. On huvitav märkida, et pärast mässu mahasurumist anus vangilangenud 
hertsog meeleheitlikult võimaldada talle kohtumist kuningaga. See võis olla tingitud lootosest 
Richardit oma palvete ja lubadustega kuidagi mõjutada, fcnt kõige tõenäolisem on, et teiste 
teenete hulgas, millele hertsog halastust paludes oleks viidanud, oleks võinud olla 
meeldetuletus, et ta on saatnud hukka oma hinge, tappes Richardi huvides alaealised printsid. 

Tõsi, kui jääda kindlaks Bückinghami süüdioleku versioonile, kerkib esile veel üks 
mõistatuslik asjaolu. Miks ei süüdistanud Richard pärast mässu mahasurumist reetlikku 
hertsogit nii ohtlikus kuriteos nagu printside tapmine? Nähtavasti on ka selleks oma põhjused: 
Richardile ei olnud sugugi kasulik pöörata rahva tähelepanu printsidele, kelle ta oli troonilt 
tõuganud ja Towerisse sulgenud. Mitte mingid tõendid ei oleks umbusklikke veennud selles, 
et kuningas ei püüa vabaneda vastutusest kuriteo eest ja veeretada süüd oma hiljutisele 
lähimale nõuandjale, nüüd aga põrmutallatud mässajale Buckinghamile. 

See-eest sobib oletus Bückinghami vastutusest hästi Henry Tudori käitumisega, kes-oma 
süüdistustes, mis ta aastatel 1484— 1485 Richardi vastu tõstab, ei heida talle kusagil otseselt 
ette printside hukkumist, vaid teiste kuritegude loetlemisel üksnes nimetab ebamääraselt 
lapsevere valamist. Kas mitte sellepärast, et Henry VII ei olnud mõrva kohta mingeid 
tõendeid, või sellepärast, et ta teadis hästi Buckinghami, tegeliku mõrtsuka nime? Või ehk 
teadmisest, et printsid on veel elus ja asuvad Toweris? Veel enam võis vaikimiseks olla 
põhjusi siis, kui Henryle oli teada, et printsid on elus ja viibivad väljaspool tema võimupiire. 
Kas mitte sellepärast ei jätnud Henry andmata korraldust pidada pühalikke jumalateenistusi 
tapetud printside mälestuseks — see 

oleks ju olnud talle nii kasulik. Juhul, kui Edward IV pojad elus olid, oleks seda peetud 
jumalateotuseks. 

Viimane oletus ei ole vastuolus teadaolevate faktidega ning seletab nii Richardi käitumist, 
Bückinghami tegusid ja, mis peamine, Henry VII positsiooni. Kui Henry alustas sissetungi 
Inglismaale, võis printside saatus talle ka teadmata olla. See polnudki oluline, sest Richard ei 
saanud neid mingil juhul oma vaenlase vastu kasutada. Teine lugu on siis, kui printsid olid 
veel elus sel ajal, mil Henry Londoni hõivas. Sel juhul sai vallutatud troonil nii ebakindlalt 
istuvale Henryle nende kadumine poliitiliseks vajaduseks. (Isegi palju aastaid hiljem 
õiendasid Tudorid karmilt arveid neile märksa ohutumate kukutatud Yorki dünastia kaugete 
sugulastega. Pool sajandit hiljem, 1541. a. raius timukas ainuüksi selle «süüteo» eest sõna 
otseses mõttes tükkideks krahvinna Salisbury, seitsmekümneaastase vanaeide!) Inglise ajaloo- 
lane C. Markham esitab äärmiselt apologeetilises toonis kirjutatud Richard III eluloos 
hüpoteesi, et Tyrrell tappis printsid Henry VII käsul 1486. a. Selleks oletuseks annab alust 
huvitav fakt: Tyrrell sai Henry VII käest kaks korda armu — 1486. a. juunis ja juulis. Ent 
ehkki nimetatud juhus on haruldane, pole see siiski ainuke ning sellele võib leida kõige 
erinevamaid seletusi. Kui mõrv sooritati Henry käsul, siis saab mõistetavaks nii tema püüd 
kirjutada see roim Richardi arvele, kui ka tema kartus teha seda avalikult ja otseselt, kuna siis 
oleks võinud ootamatult selgeks saada sündmuste tegelik pilt. Alles 17 aastat hiljem, 1502. a., 
kui elavate kirjas polnud enam ühtki Richard III lähikondlast, otsustab Henry — ja ka siis 
viitega Tyrrelli (võibolla olematule) ülestunnistusele — levitada versiooni, mis ajaloo- 
uurimustes on veel praegugi ülekaalus. Selleks ajaks oli Tyrrell jäänud ainukeseks, keda sai 
veel patuoinaks teha. Teine versioonijärgne tapmisest osavõtja John Dighton pääses kergesti 
— teda kohustati elama Calais's. Tõenäoliselt pidi Dighton selle helduse eest levitama 
kuuldusi printside surmamisest kurjategija Richardi käsul. Teised Tyrrelli kaasosalised Mills 
Forrest ja Bill Slaughter («slaughter» tähendab inglise keeles «mõrvar») olid juba surnud [27, 
68]. Ent kui palju oli Henryl olnud enne 1502. a. tõsiseid põhjusi teha katset tapmisasi 
igakülgselt välja selgitada ja see kogu rahvale teatavaks teha! Oleks ju siis välistatud võimalus 
esineda uutel isehakanutel, kes nimetasid end Edward V ja tema vennaks. 

Ja lõpuks teeb oletus Henry vastutusest kuninganna käitumise veelgi arusaadavamaks kui 
Bückinghami süü versioon. Ning mitte ainult tema mõistatusliku leppimise Richardiga, vaid 
ka hilisemad teod pärast Henry troonile astumist ja tema tütrega abiellumist. Algul olid 
leskkuninganna ja tema poeg, markii Dorset, õukonnas aukohal. Ent 1486. a. lõpul, kui Henry 
oli teada saanud esimese isehakanu ilmumisest, muutus kõik. Kuningannalt võeti ta valdused 
ja ta suleti kloostrisse, Dorset aga isegi vangis- 


tati irvitava seletuse saatel, et kui ta on Henry tõeline sõber, pole tal põhjust solvuda selle 
kuninga ettevaatusabinõu peale. Mis mõtet oli Elizabeth Woodwille'il toetada jorklaste 
parteid, kes oli välja pannud isehakanu ja keda juhtis Richard III õepoeg, krahv Lincoln (kes 
oli 1484. a. pärast Richardi alaealise poja surma troonipärijaks nimetatud)? (32, 415]. Teiseks 
võimalikuks pretendendiks võis olla Clarence'i poeg. Hertsog oli olnud Elizabethi vaenlane 
ning kahtlematult ei olnud Elizabeth arveteõienduses temaga vähem süüdi kui Richard 
Cloucester. Jorklaste edu korral oleks Elizabethi tütar kaotanud trooni, äsjasündinud .(1486. 
a. septembris) lapselaps Arthur aga troonipärimisõiguse. Ning taas on selle äkilise ja 
otsusekindla naise käitumisele raske leida teist seletust peale vihkamise inimese vastu, kes oli 
kas otseselt või kaudselt osa võtnud tema poegade tapmisest [33, 17]. 

Juba XVII sajandil oli kostnud hääli Richard III kuju niisuguse traditsioonilise 
interpreteerimise vastu, mille autor oli Shakespeare. Nii pidas W. Winstanley 1684. a. 
raamatus «Inglismaa kuulsused» seda «väärika valitseja» laimamiseks. Otseseid kahtlusi 
Tudorite versiooni õigsuse suhtes avaldas tuntud kirjanik Horatio Walpole raamatus 
«Ajaloolisi kahtlusi Richard III elu ja iseloomu suhtes» (1768). Ta väitis, et Richardi 


iseloomu traditsiooniline hinnang «on loodud eelarvamuste ja väljamõeldistega. Paljud 
Richardile omistatavad kuriteod näivad ebatõepärastena ning, mis veel tähtsam, tema huvidele 
mittevastavatena» (34, 158]. Juba möödunud sajandi keskel ilmunuid C. Hal-steadi raamat 
maalis kuningast äärmiselt idealiseeritud portree nagu C. Markhami kirjutatud elulugugi, kus 
kurjategija roll on jäetud Henry VII (36]. Mõned uusimad inglise ajaloolased, kaasa arvatud 
Kendall, ei lähe kõiges nii kaugele, kuid võideldes hasartselt «Tudorite müüdi» vastu, 
pingutavad nad Yorkide suguvõsa viimast kuningat õigustades veel ikka tugevasti üle 
(Inglismaal on ka «Richard II uurimise ühing»)2. 

Võib öelda, et Richard polnud ei parem ega halvem kui tema eelkäijad või talle järgnenud 
Tudorite dünastia kuningad. Ja siiski ei saa jätta märkimata, et versioon Richardi vastutusest 
oma vennapoegade tapmise eest äratab tõsiseid kahtlusi. Mõistatus võib lahenduse leida teisel 
teel (mis muide on üpris ebatõenäoline) — kui leitakse uusi dokumente, mis heidavad valgust 
sellele süngele Rooside sõja episoodile. 


11. Jorklaste viimased ülestõusud 


Salateenistus oli aidanud Tudorite dünastia rajajal trooni vallutada. Samal määral aitas ta 
kaasa sellele, et Henry trooni säilitaks ja oma valitsemisega Inglismaa ajaloos uue ajajärgu 
avaks. 

«Tudorite sajand» oli kuningliku absolutismi õitseaeg, mis toetus sel ajal rikastunud 
aadlikele ja linnakodanlusele, kes olid huvitatud feodaalsetele sisetülidele lõputegemisest. 
Tudorite dünastia kuningate valitsusaeg oli niinimetatud kapitali esialgse akumulatsiooni aeg, 
mil lordid hakkasid tulusa loomapidamise tarbeks massiliselt kogukondade maid hõivama; 
mil leidis aset massiline talurahvaliikumine [39]; mil sündisid kapitalistlikud manufaktuurid 
ja koloniaalkaubandus, mil anti välja veriseid seadusi laostunud talupoegade ja käsitööliste 
vastu — aeg, mida K. Marx «Kapitali» esimese köite kuulsas 24. peatükis nii eredalt kujutab. 
Selle ajastu lävel aga seisab Tudorite dünastia esimene kuningas — osav ja halastamatu 
poliitik, külm arvestaja, kes oli harjunud iga oma teo, kaasa arvatud suhtumine ümbritsejaisse, 
tagajärgi hoolikalt kaaluma <.riiklike huvide» kaaludel, mille all ta mõistis oma õiguste 
laiendamist, võimu tugevdamist, rikkuste kogumist riigikassasse. 

Üheks neist tiiglitest, mis sulatas kulla vägevuseks kuningale ja hukatuseks tema 
vaenlastele, sai Henry salateenistus. Pärast Bosworthi lahingut tundis ta end veel kaua troonil 
ebakindlana. Ka jorklaste partei ei pidanud veel oma üritust läbikukkunuks: suur osa tema 
poolehoidjaist ei leppinud kuningaga, kes oli Lan-casterite sugulane. Yorki partei õppis 
selgeks taktika, mida pagulasaastail oli kasutanud Henry ise. Yorki partei etteotsa asus 
Burgundia hertsoginna Marguerite, Charles Südi lesk ja Edward IV õde. Ta otsustas iga hinna 
eest tõugata Henry troonilt. Peatselt leidis Marguerite liitlasi Šoti kuninga näol, kes otsis 
ettekäänet Inglismaa põhjapoolsetele krahvkondadele kallaletungimiseks, ja mitmete Iiri 
ülikute hulgast. 

Henry VII püstitas ülesande — omada kõige põhjalikumat informatsiooni oma vaenlaste 
kohta nii riigis kui piiri taga. Et oma teenistust tõeliselt salajaseks muuta, lülitas ta selle sisuli- 
selt välja riigiasutuste üldisest süsteemist ning pidas seda oma isiklikuks asjaks, mille eest 
maksis oma isiklikust kassast. 

Välissaadikute tunnistuste järgi jagunesid Henry VII salateenistusse kuuluvad inimesed 
nelja kategooriasse. Esiteks salaagendid, kelleks tavaliselt olid residendid (Inglise 
diplomaadid või kaupmehed), kes olid selles riigis või maakohas, kus nad elasid, suhteliselt 
kõrgel positsioonil. Teise kategooriasse kuulusid «teadaandjad» — ühiskonna madalamatesse 


2Muide Henry VII viimaste elulookirjelduste autorid ning mõned teised ajaloolased kalduvad endistviisi printside tapmises 
süüdistama Richardit [37, 6; 38, 47]. 


kihtidesse kuuluvad isikud, keda palgati mingite konkreetsete andmete hankimiseks. 
Kolmanda grupi moodustasid «luurajad», kes pidid süstemaatiliselt jälgima teatud isikuid, 
selgitama välja nende sidemeid ja 

kui vaja, organiseerima nende röövimist. Neljandasse kategooriasse kuulusid elukutselised 
«spioonid», kes varjasid end mingi soliidse elukutse nagu vaimuliku, arsti või kirjutaja, s. ,t. 
niisuguse sildi all, mis võimaldas vajaduse korral andmete saamiseks sõita ühest kohast teise. 

Salateenistuse abiga õnnestus Henryl suurema vaevata lämmatada juba eos rida jorklaste 
poolt ette võetud ülestõusukatseid. Jorklaste ülinõrgaks kohaks oli niisuguse pretendendi 
puudumine, kellel tolleaegsete dünastiliste traditsioonide seisukohalt oleks olnud tõsiseid 
õigusi troonile. See puudujääk otsustati kõrvaldada isehakanute abil. Vaimulik Richard 
Simons, Yorkide poolehoidja, tegi teatavaks, et Oxfordi kodaniku Simneli poeg Lambert ei 
ole keegi muu, kui üks imekombel Towerist pääsenud Edward IV lastest. Pärast Simons 
muutis versiooni ja esitles Lamberti kui õndsa hertsog Clarence'i poega, s. 0. Edward IV ven- 
napoega, kes Henry Tudori käsul tegelikult Toweris viibis. Inglismaalt põgenenud 
lankasterlase, Richard III salateenistuse aktiivse tegelase lord Lowelli abiga toimetati Lambert 
Burgundia Mar-guerite'i õukonda, kes kättemaksuihast põledes tegi näo, et tema ees on 
vennapoeg, ..ehkki talle ei võinud jääda pettus märkamatuks (tema õukondlaste hulgas oli 
inimesi, kes olid Clarence'i ja tema poega suurepäraselt tundnud). Simnel saadeti Iirimaale, 
kus tema poolele 1486./87. a. talvel asus mitu magnaati. Ta krooniti Dublinis kui Edward VI, 
Inglismaa ja Iirimaa kuningas. 

Varsti maabus jorklaste poolt Iirimaal kogutud armee Inglismaa pinnal. Ent siin ootas teda 
ebaõnn: Henry piilurid jälgisid kogu rannikut. Niipea, kui üks neist oli märganud 
maaletulevaid väesalku, kihutas ta valvepostides valmishoitavaid hobuseid vahetades vihurina 
pealinna. Henry VII oli piisavalt aega selleks, et koguda oma väed ja maabunud armee 
Newarki lahingus puruks lüüa. Armeed juhtinud jorklaste ülikud kas langesid lahinguväljal 
või hukati hiljem kuninga käsul. Lord Lowelli, kes oli nad sellesse äpardunud ettevõttesse 
tõmmanud, nähti viimast korda siis, kui ta asjatult püüdis üle Trenti jõe ujuda. Oletati, et ta 
uppus. Tõsi, eksisteerib ka teine versioon. Ega lord Lowelli asjatult ega alusetult peetud üheks 
jorklaste salateenistuse organisaatoriks. Umbes poolteist sajandit pärast Newarki lahingut, 
juba XVII sajandil, avastasid töömehed lahingupaiga lähedal muistse kindluse seinas peidiku. 
Kui nad olid kivid välja võtnud, sai neile nähtavaks uhketes rõivastes inimese kuju, mis hetke 
pärast põrmuks varises. Arvati, et need jäänused kuulusid lord Lowellile, kes oli surnud nälga 
varem ettevalmistatud peidikus, mida teadis ainult tema ja millest peitupugeniud lord mingil 
põhjusel välja ei pääsenud. 

Yorki parunite käes lihtsaks tööriistaks olnud piiratud mõistusega Lambert Simneli aga 
eelistas Henry saata mitte tapalavale vaid palee kööki kokapoisiks. Hiljem sai ta 
ametikõrgendust, täites kuninga teenri kohuseid ja kandes ette roogi Iiri ülikuile, 

kellega ettenägelik Henry oli eelistanud leppida, jätmata ometi näitamata, kes on nende 
endine troonikandidaat. 

«Minu iiri aadlikud,» märkis kuningas irvitavalt, «niiviisi jõuate selleni, et hakkate 
kroonima ahve!» 

Kuninga pilge varjas halvasti tema kartust, et Lambertile järgneb ohtlikum pretendent. See 
kartus leidis peatselt kinnitust. 

... Kord saabus Iiri sadamasse Corki, mis asus inglaste hõivatud territooriumil, kaubalaev 
Rretagne'ist. Selle peremees Prejean Menaud saatis ühe tema poolt palgatud noortest 
madrustest kaldale. Kallitesse siidrõivastesse riietatud ilus meremees pidi olema elav reklaam 
kaubale, mida bretooni kaupmees kavatses müüa. Ootamatult aga avaldas sundimatult uhket 
ülikonda kandev nooruk Corki elanikele märksa suuremat muljet kui bretooni kangad. 


Erutatud sosin kasvas varsti üle hüüeteks: «Prints! Prints!» Rahutuks muutunud linnapea pidi 
andma korralduse noor tundmatu kiiresti tema juurde toimetada. See, kes oli algusest peale 
eitanud talle omistatavat kõrget päritolu, andis valmilt vande, et ta pole ei hertsog Clarence'i 
ega ühegi tema sugulase poeg. 

Ent lärm, mille rahvahulk oli noore meremehe saabumisel tõstnud, ei jäänud märkamatuks 
mõnedele mõjukatele Yorki partei pooldajatele, kes ei jätnud kasutamata avanenud võimalust. 
Meremehe välimuses oli väga palju sarnast Inglismaa endiste kuningatega. Meremees rääkis 
inglise keelt vaevaliselt. Talle hakati kiiruga seda õpetama ning ta kuulutati vaheldumisi kord 
üheks, kord teiseks Yorki dünastia esindajaks. Lõpuks lepiti kokku, et noormees bretooni 
laevalt on Edward V noorem vend Richard, Yorki hertsog (40, 40). 

«Prantsuse poisi», nagu noorukit kutsuti, õigusi tunnustas kas osaliselt või täielikult rida 
ülikuid, mille tulemusena Prantsuse kuningas Charles VIII «oma nõbu» Richardi Pariisi külla 
kutsus. Prantsusmaa pealinnas võeti pretendenti vastu peaaegu kuninglike auavaldustega. See 
vastuvõtt andis Henry VII ettekäände alustada Prantsusmaa vastu sõjategevust. Charles, kes 
tõsist sõda Inglismaaga ei soovinud, oli sunnitud pretendendi avalikust toetamisest loobuma, 
ent ta toimetas viimase Burgundia Marguerite'i valdustesse. See ruttas pretendenti oma 
vennapojaks tunnistama, ja esitles teda kõigile oma valitsejaist sugulastele (nagu Austria 
ertshertsog) ja sõbralike riikide monarhidele Edward TV noorema pojana. Selleks aga, et vale- 
Richardi tegevust juhtida (mõnikord tegi ta oma «eluloo» jutustamisel ohtlikke vigu, mis 
võisid kogu asja rikkuda), pandi «prantsuse poisi» juurde kaks ustavat inimest — printsess 
Marguerite'i salateenistuse juht Stephen Fryon ja sir Robert Clifford, üks truim Yorki partei 
aadlikest. 

Tekkinud ohu mõistmiseks polnud tarvis omada Henry Tudori mõistust ja läbinägelikkust. 
Oli ilmunud uus võistleja, kes toetus rea välisriikide valitsejate poolehoiule. Ähvardava ohu 
vältimiseks otsustas Henry oma salateenistuse võimalused maksimaalselt 

ära käsutada. Kuningas saatis Flandriasse suure hulga luurajaid, kes said muude kõrval 
kaks tähtsat ülesannet. Esiteks — täpselt välja selgitada pretendendi sünnikoht ja tema õige 
nimi ning teiseks — pääseda tema lähikonda või siis meelitada Henry poolele üle keegi vale- 
Richardi peamistest nõuandjatest. Ühtlasi «oli tarvis välja selgitada selle vaenlase soosiku 
peamiste poolehoidjate nimed Inglismaal. 

Henry salateenistus hakkas energiliselt neid ülesandeid lahendama. Kõigepealt esitati 
Henryle peaaegu kõigi isikute nimekiri, kellega pretendent või tema nõuandjad olid 
ühendusse astunud. Vähehaaval sai selgemaks ka «Yorki Richardi» päritolu küsimus 138, 28]. 
Pretendendi õige nimi oli Perkuin Warbeck, ta oli Tournais' maksukoguja poeg. Tema nii isa- 
kui emapoolsed sugulased kuulusid linna tuntud jõukate perekondade hulka. On väga imelik, 
et pole säilinud sissekannet Perkuini ristimisest, mis lubaks suurema kindlustundega kõnelda 
tema sünnikohast. Vanemad olid lapse vastu niivõrd külmad ja ükskõiksed, et tahtmatult 
tärkab mõte — kas ta oligi nende lihane poeg? Perkuin jättis varakult isakodu, oli sadulsepa 
õpipoisiks, vahetas ridamisi elukutseid, kuni sattus jungana Corki suunduvale Prejean 
Menaud' laevale. 

Kogunud isehakanu ja tema nõuandjate kohta esialgsed andmed, tegi Henry Tudor kõige 
usaldusväärsematele luurajatele ülesandeks meelitada enda poole üht Warbecki peamistest 
nõuandjatest. Selleks sai Robert Clifford, kes nõustus täieliku andeksandmise ja helde 
kuningliku tasu eest reetma pretendenti, kelle identsust Edward IV pojaga oli tema, Clifford, 
veidi aega tagasi kõuehäälselt kinnitanud. Veel enam, soovides Cliffordi kõhklusi kiiremini 
võita, tegi Henry salateenistus talle koguni selgeks, et ta pole Inglismaa territooriumil üldse 
mingit kuritegu sooritanud ja võib seepärast kuninga armuandmist ootamata julgesti tagasi 
tulla. 


Mõneks ajaks jäi Clifford Warbecki peamiseks nõuandjaks, olles samaaegselt kuninga 
salaagent (Henry märkis, et uus luuraja on ilmutanud end «teenistuses innuka ja usinana»). 
Tõsi, katse värvata ka teist nõuandjat, William Barley't, ei õnnestunud, kuid tänu Cliftfardile 
sai Henry Warbecki kohta täiendavaid andmeid ja võis 1493. a. juulis nõuda ertshertsog 
Philippe'ilt isehakanu väljaandmist. Philippe keeldus, viidates sellele, et Warbeck viibib 
Burgundia leskhertsoginna valdustes. Trooninõudleja aga asus elama algul Antverpeni, hiljem 
kolis üle ohutumasse Viini, kus võttis vastu Saksimaa, Taani ja Šotimaa ning teiste riikide 
saadikuid. Loomulikult kandis sir Robert Clifford kõikidest tema sammudest viivitamatult 
Londonisse ette. Ta andis edasi ka teise, veel tähtsama teate: Henryt reetis üks tema lähi-maist 
ja mõjuvõimsamaist poolehoidjatest. Uudis oli nii tähtis, et Henry varjas seda isegi oma 
lähimate abiliste eest, keda ta alati ja kõiges oli usaldanud. 

Varsti saabus vale-Richard tagasi Flandriasse, Clifford aga 

pidas hetke sobivaks (asi toimus 1494. a. keskel), et salaja kaduda ning ilmuda taas välja 
Londonis, saada kuningalt andeksandmise ja lubatud 500 naelsterlingit. Nähtavasti kohtus 
Clifford salaja Henryga ja ta kutsuti veidi hiljem Salanõukogu istungile. Kuningas kõhkles 
veel ikka, kas võib uskuda Warbecki pattukahetsevat, kuid vaevalt küll täielikku usaldust 
väärivat käsilast. Salanõukogu istung toimus ühes Toweri hoonetest: Henry leidis, et juhul, 
kui Cliffordi andmed kinnitust leiavad, on siin reetmises paljastatud isikut mugavam käratult 
vangistada. 

Nõukogu istungitesaali toodi Robert Clifford. Ta laskus Henry ette põlvili ja palus uuesti 
armu, mida talle kuninga suu läbi ametlikult ka lubati. Cliffordil kästi nimetada isehakanu 
poolehoidjaid Inglismaal. Vastuseks kuulutas Clifford pärast hästiteeseldud kõhklust valjusti: 

«Ma süüdistan, valitseja, teie enda lord-kammerhärrat Stanley'd!» 

Saali läbis hämmastusümin.. Seesama William Stanley, kelle väesalk oli Richard III maha 
jätnud ja Bosworthi lahingu tulemuse Henry kaaluks otsustanud! Seesama William Stanley, 
kellest oli saanud kuninga üks lähimaid ja usaldatavamaid nõunikke ja kes samas oli riigi üks 
rikkamaid maaomanikke! Clifford teatas veel, et oli Warbecki juures Flandrias viibides 
Stanleylt kirju saanud. Seda süüdistust ei ole mitte kunagi tõestatud [41, 168]. Robert 
Cliffordi sõnade järgi oli Stanley kinnitanud, nagu oleks tema kavatsustesse kuulunud vaid 
veenduda, kas pretendent on tõepoolest Edward IV poeg. Ka sellest' piisas Henryle Iresti. 
Stanley vangistati. 1495. a. 30. ja 31. jaanuaril toimus kõrgeimas kohtuinstantsis — 
Kuningapingi kohtus — Stanley protsess. Stanley mõisteti surma ning 16. veebruaril raiuti ta 
pea Tower-Hillil maha. Tema valdused konfiskeeriti. Ühe kroonika autori arvates oli Henry 
VIL juba ammu teadnud Stanley reeturlikkust ja otsinud vaid sobivat juhust, et sellele ülearu 
rikkale ning mõjuvõimsale ülikule lõpp teha [41, 168— 169]. Vangistati ja hukati palju 
trooninõudlejaga ühenduses olnud jorklasi. Salateenistus oli suutnud Henryst kõrvale juhtida 
ühe kõige ohtlikuma vaenlase ettevalmistatud löökidest. 

Ent pretendendi poolt ähvardav oht ei olnud veel kadunud. Warbeck tegi katset Inglismaal 
maabuda, tema väesalk löödi hõlpsasti puruks. Ta jõudis laeval põgeneda Iirimaale. Kui kat- 
sed vallutada Waterfordi linna nurjusid, põgenes Warbeck uuesti, sedapuhku Šotimaale. Seal 
võeti ta austusavaldustega vastu Šoti kuninga James IV poolt. Šotimaal anti pretendendile 
naiseks kuulsast aadlisuguvõsast põlvenev leedi Catherine Gordon. Warbeck muutus 
tööriistaks tervele riikide koalitsioonile, mis oli tekkinud Henry VII ja tema liitlase, Prantsuse 
kuninga Charles VIII vastu. Teiste hulgas kuulusid sellesse liitu Hispaania, Veneetsia, Saksa 
keiser ja Rooma paavst. Arusaadavalt tähendas, pretendendi viibimine Šotimaal suurt ohtu ja 
Henry salateenistus 

tegi suuri jõupingutusi, et iga tema sammu jälgida. Arhiivid tunnistavad, et sel kriitilisel 
ajal — aastatel 1495—1496 — ei säästnud Henry kulda oma luurajate eduka tegevuse 


tagamiseks. Šoti kuninga nõukogu liige Bothwell informeeris Henryt kõigist James IV 
plaanidest. Bothwell pani koguni ette teostada niisugune riskantne ettevõte, nagu Šoti kuninga 
venna, Rossi hertsogi röövimine, kes oleks osutunud Henry VII käes kasulikuks pantvangiks. 

1496. a. septembris astus oma jõud koondanud James IV lõpuks avalikult välja mglismaa 
vastu. Inglise väesalgad lõid sissetungi tagasi ja kuningas naasis koos Warbeckiga Šotimaale. 

Vahepeal oli olukord muutunud: Henry liitus Hispaaniaga Prantsusmaa vastu. Hispaania 
saadik soovitas James IV saata Warbeck Iirimaale. Seal leidis troonipretendent tuge üksnes 
Corkis ning riskis astuda meeleheitliku sammu — maanduda käputäie Šotlastest, iirlastest ja 
flaamlastest poolehoidjatega Edela-Inglismaal. Hispaania kalalaev, millel pretendent sõitis, 
peeti kinni inglise laeva poolt. Perkuin lamas veinivaati peidetuna trümmi sügavuses, 
meremehed aga ei andnud teda välja, vaatamata lubatud hiigelsuurele tasule. 

Pärast Inglismaale saabumist sai selgeks, et isehakanul ei ole mingeid väljavaateid. Tema 
väike väesalk püüdis rünnata Exteri linna, ent löödi puruks. Warbecki poolehoidjad hajusid 
laiali. Tema ise püüdis varju leida kloostris. Veendudes peatselt, et kõik põgenemisteed on 
läbi lõigatud, Warbeck alistus, tinginud välja lubaduse talle elu kinkida [41, 200—207]. 
Sattunud vangi, jutustas ta endast põhjalikult. Henry suhtus temasse armulikult, milleks tal 
tõenäoliselt oli kaalukaid põhjusi (nagu muide kuninga kõikidel sammudel). Warbecki loeti 
demonstratiivselt välismaalaseks - ega süüdistatud seepärast riigireetmises. 

1498. a. 9. juunil põgenes Perkuin Westminsteri paleest, kus ta vangistuses viibis, akna 
kaudu. Kolm päeva oli Warbeck kloostris peidus, kuid püüti siis kinni. Henry käskis ta 
Towerisse heita, pannes ta eelnevalt lugema tapalava juures pihtimust, milles Perkuin 
kirjeldas oma süütegusid. Selgi korral jättis kuningas pretendendi hukkamata. 

Ilmselt pidasid Charles VIII ja keiser Maximilian Warbecki printsiks. Sir Robert Clififord 
kinnitas Henryle, et Warbeck võib olla Burgundia Marguerite'i ebaseaduslik poeg, millega 
ongi seletatav tema sarnasus Yorki dünastia kuningatega. 

Hiljem süüdistati Perkuini selles, et ta oli koos krahv Warwicki, Clarence'i hertsogi 
pojaga, keda samuti Toweris hoiti, kavatsenud tappa lossi valitsejat. Võimalik, et neid oli 
selleks õhutanud vangivalvur Robert Claymoundi provokatsioon. 1499. a. novembris toimusid 
Warbecki ja veel mõne jorklase ning eraldi Warwicki protsessid. Nad kõik lõpetasid oma elu 
tapalaval. 


12. Alistuvus tapalaval 


Henry VII poeg ja pärija Henry VIII (1509 —1547) kuulub nende monarhide hulka, kelle 
kohta on nii nende eluajal kui ka järgnevate sajandite kestel avaldatud järsult lahkuminevaid 
arvamusi. Selle üle pole põhjust imestada: Henry VIIL ajal toimus Inglismaal reformatsioon, 
ning tema kujutamine kord pühaku nimbusega, kord saatana või vähemalt kuritegeliku 
mitmenaise-pidajana sõltus tavaliselt sellest, kas tema iseloomustaja oli katoliiklane või 
protestant. Ent ka Dickens, kes oli kaugel katoliiklaste sümpatiseerimisest, nimetas Henry 
VII «kõige talumatumaks lurjuseks, inimsoo teotuseks, vere- ja rasvaplekiks Inglismaa aja- 
loos» (42). Kuid sedasorti reaktsioonilised ajaloolased nagu J. Froud (raamatus «Inglismaa 
ajalugu») ülistasid Henryt kui rahvuskangelast. Silmapaistev uurija A. F. Pollard väitis mono- 
graafias «Henry VIII», et Henryl «ei olnud mitte kunagi kirge ülearuste tapmiste vastu» [43, 
346], vaevumata muide täpsustama, mida tuleb siinkohal pidada ülearusteks. Pollardi 
arvamus on tugevasti mõjutanud uusimat kodanlikku historiograafiat. Koguni Henry VIII 
apologeetilise hinnanguga polemiseeriv tuntud ajaloolane G. Elton kirjutas: «Ta (kuningas. — 
J. TŠ.) ei olnuid troonil suur riigimees, kelleks teda pidas Pollard, ent ikkagi oli ta midagi 
enamat kui verine, himur ja kapriisne türann .rahvamütoloogiast» [44, 26]. «Liiga paljud 
ajaloolased on maalinud Henryt headuse või kurjuse kehastusena», ühineb Eltoniga teine 


Henry VIIL uusim biograaf, J. Bowle, ja lisab, et*on saabunud aeg selle Inglise monarhi 
külmaverelisemaks hindamiseks (45, 19]. Sama kirjutab J. Scarisbrick oma raamatus «Henry 
VI» [258]. 

Juba ammu on vaidlusi tekitanud kuninga iseloomu iga jooneke: oli ta tark või rumal, 
siiras või silmakirjalik, andekas või andetu — ja nii lõpmatuseni. Mõned ajaloolased, kes on 
hoopis eitanud heade omaduste esinemist Henryl, tunnistavad vähemalt tema füüsilist vaprust 
ja kindlust kord püstitatud sihi saavutamisel. Vastupidi sellele kirjutas kuulus inglise 
ajaloolane M. Hume (raamatus «Henry VIII naised». London, 1905): «Henry oli nagu 
maalitud puusärk.. . Nagu paljud niisuguse füüsilise välimusega inimesed, ei olnud ta kunagi 
moraalses suhtes tugev olnud ning muutus üha nõrgemaks sedamööda, kuidas ta keha vedela 
ras- 
vaga kattus. Jonnakas enesejaatamine ja raevuhood, mida enamik vaatlejaist jõuks pidas, 
varjasid vaimu, mis alati vajas juhtimist ning toetust tugevama tahte poolt... Meelelisus, mis 
täielikult tema loomusest tulenes, ja isiklik auahnus olid omadused, millel mängides üks 
võimekas nõuandja teise järel kuningat oma ees- 
märkidel ära kasutas, kuni päitsed hakkasid Henryt ärritama ja tema ajutine peremees pidi 
saama tunda nõrga iseloomuga despoodi kättemaksu». t 

Tudorite dünastia rajaja poolt loodud salateenistus käis tema poja valitsemisaja algul alla. 
Kindlalt troonil istuvale Henry VIII 

ei tundunud luure teened esialgu eriti vajalikena. Olid kadunud reaalsed 
trõonipretendendid, kellega võitlemine oli olnud Henry VII agentide peamiseks tegevuseks. 
Kuid Inglismaa kasvav osa rahvusvahelisel areenil ajendas kardinal Wolsey'd, kes oli Henry 
VIIL valitsemisaja esimestel aastakümnetel valitsuse faktiline juht, kasutama salateenistust 
välispoliitiliste eesmärkide saavutamiseks. 

Siis aga tuli reformatsioon oma ägeda võitlusega parteide vahel, mis leidis toetust piiri 
tagant: Karl V — Hispaania kuningalt ja Saksa keisrilt, Prantsuse kuningalt Erancois 1, Saksa 
vürstidelt, Rooma paavstilt. Selles võitluses kasutas valitsev partei oma vaenlaste vastu 
ulatuslikult mglise kuninglikku salateenistust. Need aga lõid omakorda luure, mis 
kaksikagentide kaudu põimus sageli keerukalt ühte «ametliku» salateenistusega. 

Harilikult tõi lüüasaamine salajases sõjas võidetud poole juhid tapapakule. Tõsi, sellele 
eelnes kohtuprotsess formaalse süüdistusega riigireetmises. Ent kohtunikud — tavaliselt 
Salanõukogu, s. t. grupp lorde, kes kuulus võitjate leeri (või oli sinna üle jooksnud), — üksnes 
vormistasid salajase sõja tulemusi. Harva on salajane sõda olnud niisuguse järjekindlusega 
seotud riigireetmisprotsessidega. Asi on selles, et need protsessid olid üpris Henry VIII maitse 
järgi. Tihti otsustas tema tuju võistlevate grupeeringute kauakestnud võitluse tulemuse. Tee 
eesmärgile läks tema heatahtlikkuse võitmise või säilitamise' kaudu, nurjumine maksis 
harilikult pea. 

Õigusemõistmine ei paistnud üldse silma erilise kalduvusega halastusele sel verisel 
ajastul, mil More'i tuntud väljenduse järgi «lambad õigisid inimesi», ja kogu riigimasina 
tegevus oli suunatud maast ilmajäänud talupoegade rahulolematuse mahasurumisele. 
Arvatakse, et Henry VIII valitsemisajal poodi mitte vähem kui 72 tuhat inimest (umbes 2,5% 
elanikkonnast!). Süüd pehmendavatele asjaoludele pööras seadus harva tähelepanu isegi pisi- 
varguste puhul. Mis puutub aga riigireetmisprotsessidesse, siis nägi 1541. a. vastuvõetud 
statuut ette surmanuhtluse ka selles kuriteos paljastatud hullumeelsetele. 

Põhjused õukondlaste hukkamiseks võisid olla kõige erinevamad: mõned muudeti 
patuoinasteks, teised olid liiga kõrgest soost ja (sünni poolest) troonile liiga lähedal; 
kolmandad polnud jõudnud alandlikult järgneda muudatustele kuninga kirikupoliitikas või 
olid lihtsalt vaikimisega näidanud, et nad ei ole sellega nõus. Lõpuks läksid paljud 


hukkamisele, olles kuninga raevu välja kutsunud tahtmatult mõne ettevaatamatu teoga [46, 
474— 475]. Ühe sõnaga — Henry VIII valitsemisajal viis tapalavale palju teid. 

Nagu teada, said reformatsiooni formaalseks ettekäändeks «usu kaitsja» — see oli tiitel, 
mida Henry VIII omas katoliku kiriku ustava pojana, asudes isiklikult kummutama Lutheri 
väärõpetust — perekonnaasjad. Kõik muutus pärast seda, kui Rooma 

paavst oli keeldunud seaduslikuks tunnistamast õukonnailuduse Anne Boleyni vastu huvi 
tundma hakanud Henry lahutust esimesest naisest — Aragoonia Katariinast. Paavst Clemens 
VII ja tema järglase Paulus TII printsipiaalsuse olid tinginud üpris kaalukad motiivid: 
Katariina vend oli Karl V, Hispaania kuningas, ja Saksa keiser, kelle valdustesse kuulus suur 
osa Itaaliast. 

Isegi need, kes olid kõige ägedamalt kaitsnud Inglismaa ja paavstluse sidemete säilitamist, 
tunnistasid ohtu, et Vatikan hakkab tegutsema Hispaania tööriistana [47, 54]. Ent 
reformatsioonil olid ka märksa sügavamad sotsiaal-majanduslikud, poliitilised ja. 
ideoloogilised põhjused. Need olid tingitud uute, kapitalistlike suhete tekkimisest ning 
arengust, mille tugevnemine toimus võitluses feodaalkorra vastu. Kahtlematult etendasid - 
reformatsiooni sünnis ja protestantlike ning katoliiklike riikide vahelises võitluses suurt osa ka 
dünastilised motiivid, kuid mingit kriitikat ei talu mõnede Lääne teadlaste katsed esitada neid 
motiive kui peamist põhjust Roomaga sidemete katkestamisel, mida kodanlikud ajaloolased 
teevad asjatutes ponnistustes kummutada materialistlikku ajaloomõistmjst [48, 152—153; 49, 
25]. Kuninga lahutus oli kõigest ettekääne ammu küpsevale konfliktile katoliku, kiriku juhiga. 
Et see nimelt ettekääne oli, tunnistab seegi fakt, et kui Henry VIII oli end Aragoonia 
Katariinast ise lahutanud ja 1534. a. suri Clemens VIII, kes oli keeldunud lahutust kinnita- 
mast, lükkas kuningas järsult tagasi ettepaneku Roomaga kokkuleppele jõuda. Henry teatas, et 
ta ei hakka austama paavsti rohkem kui ükskõik missugust alamat vaimulikku Inglismaal [50, 
300]. Suhete katkestamist kiirendas Anne Boleyn, kes oli sellest eriti huvitatud ning kasutas 
selleks oma poolehoidjaid ja salateenistust. 

Anne, kes oli noorusaastad veetnud Prantsuse õukonnas ja seal põhjalikult tutvunud 
õukonnaintriigide kunstiga, alustas visa võitlust kardinal Wolsey vastu. Kuninga favoriit 
kahtlustas, ning mitte alusetult, et kardinal, kes väliselt ei vaielnud Henry ja Katariina 
lahutuse vastu, mängib tegelikult kahekordset mängu. Faktiliselt suutis Anne luua isikliku 
luurevõrgu, mille juhtideks said Norfolki hertsog, tema onu, ning Salanõukogu esimees, 
kuninga isiklik sekretär Brian Tewke, tema «ladina sekretär» (õpetatud nõuandja) Peter Vance 
ja lõpuks Anne'i nõbu, kuninga, saadik Roomas sir Francis Bryan. Anne oli veennud Henryt 
usaldama enda hooleks kirjavahetust Bryaniga, mis tema sõnade kohaselt oleks aidanud 
paljastada Wolsey kahepalgelisust. Norfolki hertsogi kaudu suutis Anne astuda koostöösse 
Giovanni Giovaccino di Passanoga, senjöör de Vaux'ga, kes oli formaalselt Prantsusmaa 
leskkuninganna ja Savoy hertsoginna Louise'i (Frangois 1 ema) esindaja, tegelikult aga 
Prantsuse kuninga salaagent. De Vaux oli saanud instruktsiooni soodustada lahutust, kuna see 
oleks viinud Henry VIII ja Karl V, Frangois' peamise 

vastasevahekordade teravnemisele. Anne Boleyni salavõrgu peaülesanne oli hankida 
tõendeid Wolsey' reetmisest. 

Giovaccino esitas tõendeid kardinali ebasiiruse kohta sel määral, kuivõrd see oli ilmnenud 
läbirääkimistel Prantsusmaaga. Wolsey kahekeelsusest oli suurepäraselt informeeritud Karl V 
saadik Justas Chapuys, ministri verivaenlane. Ent Hispaania kuninga saadikuna oli Chapuys 
ühtlasi ka lahutuse vastu. Seepärast ei õnnestunudki Anne Boleyni luurel ära kasutada 
Chapuys' vaenu Wols€y vastu. Teise isikuga, kes ka oli pühendatud Wolsey plaanidesse, 
piiskop Stephen Gardineriga, kes oli samuti Anne Boleyni vaenlane, läksid asjad paremini. 
Nähtavasti Brian Tewke'i kaudu meelitati teda kuninglikku tasu lubades Wolsey plaane 


avama. Siis aga saadi veel mingid dokumendid, mida Francis Bryan oli suutnud Roomas 
hankida. Kahtlematult oli nende hulgas Wolsey kiri, milles kardinal palus paavsti Henry soovi 
mitte rahuldada, ehkki avalikult oli ta inglise ülikutest esimesena lahu-tuspalvele alla 
kirjutanud. Anne'i luure hangitud tõendid osutusid piisavaiks, et võtta Henrylt soovi kuulata 
kardinali õigustusi. Vastuseks kuningas vaid tiris välja mingi paberi ja küsis pilkavalt: 

«Noh, milord! Kas pole see teie oma käega kirja pandud?» [51, 52]. 

Wolseylt võeti kuninga peaministri ametikoht, kõik tema riiklikud ametid ja ta saadeti 
välja Yorki. Ent Anne teadis, kui habras on tema võit, mis sõltus Henry mööduvatest tujudest. 
Üksnes kardinali surm võis anda garantii. Anne pöördus abisaamiseks jälle saadik de Vaux' 
poole, kes nii mõjuka daami palve täitmiseks ruttas galantselt tegema kõike, mis võimalik. 
Giovaccinol oli sõber — veneetslane Agostino, Wolsey ihuarst. Põlu all olev Yorki kardinal 
arvestas sellega, et õnn pöördub peatselt tema poole: kuningas tüdineb oma armukesest ja 
kingib taas soosingu oma peamisele nõuandjale. Wolsey oli Henry VIII juures teeninud 20 
aastat ja ta rajas oma arvestused kuninga iseloomu tundmisele. Loonud Yorkist sidemed 
välismaiste õukondade ja Hoomaga ning käies peale, et paavst ei lubaks lahutust ning paneks 
Mglismaa kirikuvande alla, tegi Wolsey aga saatusliku vea, saates läbirääkimisteks de Vaux' 
juurde Agostino. Ta usaldas arsti, kes oli 1530. a. jaanuaris, mil kardinal raskesti haigestus, 
tema elu päästnud. Savoy saadiku majas kohtus Agostino Norfolki hertsogiga, kes lubas 
veneetslasele Wolsey saladuste reetmise eest suurt tasu. Pole selge, millega need 
läbirääkimised lõppesid, kuid reisilt pealinna saabunud Agostino võeti kinni, aheldati ja 
heideti Towerisse. Kas Agostino reetis oma peremehe? Diplomaatilisest kirjavahetusest 
nähtub, et de Vaux osutas kuningale kardinali süütegude paljastamisel «suure teene». 
Salanõu-kogu paberid näitavad, et Agostinot õhutati kirjutama Wolsey vastu raamatut, kuid 
see pole meieni jõudnud ning selle sisu jääb 

teadmatuks. Wolsey aga päästis vangistusest ja tapalavast ainult surm. 

1531. a. kuulutas Henry VIIL enda oma valduste kirikupeaks. Kuninga ja Aragoonia 
Katariina abielu lahutamiseks ei olnud nüüd enam tarvis paavsti luba. 1533. a. pidas kuningas 
Anne Boley-niga pulmad, Aragoonia Katariina nimi aga sai kõigi reformatsiooni vastaste 
lipukirjaks. Nende hulgas oli ka Thomas More, hiilgav kirjanik-humanist, surematu 
«Utoopia» autor, keda Henry VIII rohkem kui kedagi teist püüdis lahutuse pooldajate leeri 
tõmmata [53, 191]. Silmapaistev jurist ja riigitegelane More oli lordkantsleri ametikohal. 
Uurijad seletavad erinevalt neid tegelikke põhjusi, mis sundisid More'i keelduma heaks 
kiitmast reformatsiooni ja kuninga uut abielu [54, 20—21, 72]. Arvatavasti kartis More, et 
reformatsioon viib täieliku kirikulõheni ja Lääne kristluse lagunemisele erinevateks sektideks. 
Kes teab, ehk aimas läbinägelik mõtleja juba ette neid hädasid, mis reformatsiooni tagajärjel 
inglise rahvale osaks saavad, kuna usureform lõi soodsa ettekäände rikaste kloostri valduste 
konfiskeerimiseks ja nendelt maadelt vaeste rentnike minema kihutamiseks. Reformatsioon 
tõi otsekohe kaasa tarastamise ja talupoegadelt maa võtmise uue laine. Lambad hakkasid veel 
enam ja aplamalt «inimesi õgima». 

1532. a. palus More ennast Henry äärmiseks meelepahaks lordkantsleri ametikohalt 
vabastada. Pärast erruminekut More ei kritiseerinud kuninga poliitikat. Ta lihtsalt vaikis. 
Tema vaikimine oli aga sõnadest kõnekam. Erilist viha More'i vastu tundis Anne Boleyn, kes 
põhjendatult arvas, et, ilmne laitus üldise lugupidamise võitnud inimese poolt on kaalukas 
poliitiline faktor. Uus kuninganilti ei olnud ju kaugeltki populaarne, kroonimispäeval võeti ta 
tänavail vastu sõimu ja hüüetega «lita». Henry VIII jagas täielikult naise raevu, kuid ei 
riskinud, ja see ei olnud tal ka kombeks, endise kantsleriga ilma tavalise kohtuprotsessita 
arveid 'õiendada. 

1534. a. kutsuti More Salanõukogu ette, kus talle esitati valesüüdistus altkäemaksu 
võtmises. Kogenud juristina lükkas ta selle mitte eriti oskuslikult väljamõeldud laimu 


hõlpsasti ümber. More'ile pandi süüks ka ühe «Kenti püha neitsi», Elizabeth Burtoni 
toetamist, kes oli poolhull ja -petis [55, 276, 277]. See kuulutas, et tegutseb jumala otsesel 
sisendusel ning ennustas, et kui kuningas abiellub Anne Boleyniga, siis kaotab ta trooni. 
(Koos More'iga süüdistati Burtoni «reetmisele» kaasaaitamises ka piiskop Fisherit.) Teine 
valekaebus ei saavutanud eesmärki nagu esimenegi. More'il õnnestus tõestada, et Kenti 
«naisprohvetiga» vesteldes oli ta püüdnud teda veenda jätma lubamatud jutud monarhi 
teguviisi kohta. 

Kolmas süüdistus oli hoopis ootamatu. Kohtunikud väitsid, et 13 aastat tagasi olevat More 
ässitanud oma valitsejat liiga ägedalt välja astuma Rooma kaitseks sel ajal Lutheri poolt 
alustatud reformatsiooni vastu, Just selle sammu eest oli paavst andnud 

Henryle «usu kaitsja» aunimetuse, mis liideti nglise kuninga ametlikule tiitlile. Nüüd aga 
oli Henry traktaat, mis kubises tõestustest Rooma paavsti juhtiva osa kasuks, üpris ebasobiv 
Inglise reformatsiooni kroonitud juhile. Seepärast püüdis kuningas talle omase õilsusega 
vastutust oma «oopuse» eest More'ile veeretada 
ja sel kombel endist soosikut hukka saata. Taas kukkus asi läbi. Väliselt viisakas vormis 
näitas More veenvalt selle laimu kogu absurdsust. Oli see ju olnud just More, kes siis visalt 
soovitas kuningale vähendada usinust paavstluse taotluste kaitsmisel ning ei pidanud 
Inglismaa huvidest lähtudes niisugust liigset 
innukust mõistlikuks. 

Sel korral pidi Salanõukogu taganema, kuid More tundis selleks liiga hästi Henryt, et 
illusioone hellitada. Kuningas kavatses juba lasta Lordidekojal endine kantsler süüdi mõista, 
ent võttis siis nõuks sobivamat juhust oodata. «See, mis on edasi lükatud, ei ole veel ära 
jäetud,» lausus More oma tütrele Margaretile, kui see esimesena teatas talle, et tema vastu on 
uusi süüdistusi tõstetud. 

Tõsi, isegi Salanõukogu liikmete hulgas oli inimesi, kes kas poliitilistel kaalutlusjel või 
teatud sümpaatiast Morel vastu tegid katset teda hoiatada. Nende hulgas oli ka hertsog 
Norfolk, kes erilise sentimentaalsuse poolest kaugeltki silma ei paistnud. More'iga kohtudes 
sõnas ta ladina keeles: «Kuninga raev tähendab surma». More vastas rahulikult: 

«On see kõik, milord? Siis on erinevus Teie helduse ja minu vahel tõepoolest üksnes 
selles, et minul tuleb surra täna, teil aga homme.» 

Uus süüdistus sündis seoses 1534. a. 30. märtsi parlamendi-aktiga. Selle seadusega tehti 
lõpp paavsti valitsusele inglise kiriku üle; Maria, kuninga tütar esimesest abielust, kuulutati 
ebaseaduslikuks, troonipärimisõigus läks aga üle Henry ja Anne Boleyni järeltulijatele. 
Kuningas ruttas määrama erikomisjoni, kes pidi selle parlamendiseaduse põhjal vastu võtma 
truudusvande. 

Ühena esimestest kutsuti komisjoni istungile More. Ta teatas oma valmisolekust vanduda 
truudust troonipärimise uuele korrale, kuid mitte samaaegselt kehtestatud kirikukoirraldusele 
samuti kuninga esimese abielu ebaseaduslikuks kuulutamisele). Mõned komisjoni liikmed, 
sealhulgas piiskop Cranmer, kes juhtis kirikureformi teostamist, olid kompromissi poolt. 
Nende väited panid Henrygi kõhklema, kes kartis, et kohus More'i üle võib rahva hulgas 
rahutusi tekitada. Peaminister Thomas Cromwellil ja kuningannal õnnestus arga kuningat 
ümber veenda. Nad sisendasid Henryle, et ei tohi Juua nii ohtlikku pretsedenti: More'i ees- 
kujul püüavad ka teised neilt nõutava truudusvande kõikide punktidega mitte nõustuda 
(Võib-olla etendas siin suurt osa ka kantsler 

1 Osa ajaloolasi on seisukohal, et Cromwell oli More'iga arveteõiendamise vastu [56, 
136—140]. 


Audley.) (57, 206]. Pärast teistkordset keeldumist anda nõutav vanne, suleti More 1534. a. 
17. aprillil Towerisse. 

Vanglarežiim muutus järsult rangemaks 1535. a. juulis, pärast seda, kui tehti kindlaks, et 
More oli vahetanud kirju teise vangi — piiskop Fisheriga. More'ilt võeti paber ja tint. Ta oli 
haigusest juba niivõrd nõrgaks muutunud, et jõudis seista ainult kepi najal. 22. juunil raiuti 
Fisheril pea. Kiirenesid ettevalmistused More'i protsessiks. 

Kuningakojas loodeti väga, et vanglaelu on õõnestanud More'i mitte ainult füüsiliselt, vaid 
on nõrgendanud ka tema vaimujõudu ning ta pole enam suuteline oma talenti ja teravmeelsust 
kohtusaalis kasutama. Palavikuliselt jätkati reetmist kinnitavate tõendite otsimist. Kuna 
niisuguseid polnud aga olemas, tuli nad kiiresti fabritseerida. 

12. juunil ilmus More'i kongi kahe isiku saatel peaprokurör Richard Rich, üks kuninga 
alatumaist käsilastest. Formaalselt oli Hich tulnud võtma More'ilt raamatuid, mis tal vanglas 
veel olid. Richi tegelik eesmärk oli aga hoopis teine: õhutada More'i tunnistajate juuresolekul 
niisugustele väljendustele, mida saaks hiljem käsitada kui reeturlikke. 

Algul esitas provokaator näiliselt süütu küsimuse: kui parlament kuulutaks tema, Richi 
kuningaks, kas siis More tunnistaks tema tiitlit? Vang andis valmisolevalt jaatava vastuse. Kui 
aga, ei jätnud Rich järele, parlament teeb tema, Richi, paavstiks, kas nõustuks More ka selle 
otsusega? Teises küsimuses oli juba varjul lõks, millesse Rich muide ei lootnudki More'i 
püüda. Kuninga käsilane kavatses vaid vangi sõnu sel kombel moonutada, et neid saaks 
riigireetmise mõiste alla viia. More vastas, et parlamendil on õigus tegelda ilmalike valitsejate 
staatusega ja lisas: 

«Oletagem, et parlament võtab vastu seaduse, et jumal ei tohi olla jumal, kas teie, mister 
Rich, tunnistate siis, et jumal ei ole jumal?» 

«Ei,» vastas peaprokurör ehmunult, «ma keeldun seda tunnistamast, kuna parlamendil 
pole õigust niisugust seadust vastu võtta.» 

Pärast seda põikles More edasisest vestlusest kõrvale ja ka Rich pidas seda endale liiga 
ohtlikuks. Ta otsustas mitte riskeerida ning lasta käiku kindla relva — valetunnistused .. 

Henry ei soovinud enam protsessi alustamisega viivitada. See pidi saama 
hirmutusvahendiks ja näitama, et kõik, ka kõige mõjukamad isikud riigis on määratud 
surmale, kui nad vaid lakkavad olemast kuningliku tahte sõnakuulelikud täitjad. 

Vangiriietes More toodi kongist jala, paljajalu, Westminsterisse, kus kohtunikud istungit 
pidasid. Süüdistus sisaldas «reeturliku» kirjavahetuse Fisheriga, keda More olevat ässitanud 
sõnakuulmatusele, keeldumise tunnistada kuningat kirikupeana ja kuninga teise abielu kohta 
käiva kuritegeliku arvamuse kaitsmise. 

Süüks pandi talle koguni vaikimist, mida More oli säilitanud ülitähtsate riiklike küsimuste 
arutamise ajal. 

Kaebealune oli nii nõrk, et kohus pidi tal lubama küsimustele vastata kohalt tõusmata. Ent 
selles jõuetus kehas peitus eridist-viisi kartmatu vaim. More ei jätnud süüdistusest kivi kivi 
peale. Muu hulgas märkis ta, et vaikimist on alati peetud pigem nõusoleku kui rahulolematuse 
märgiks. 

Et süüdistuse positsioone kuidagi tugevdada, kutsuti tunnistajana välja Rich, kes andis 
edasi oma kõneluse More'iga. Kuninga käsilane kinnitas, et pärast tema vastust More'i 
küsimusele, kas parlament võib kuulutada, et jumal ei ole jumal, olevat vang lisanud: «Veel 
vähem võib parlament kuningat kõrgeimaks kirikupeaks muuta». Niisugune oli peamine 
«süütõend», ainus legaalne pidepunkt, mille alusel kohus sai süüdimõistva otsuse langetada. 

Vaadates lurjusele otse silma pärast seda, kui see oli kohtule teatavaks teinud lause, mille 
More olevat öelnud, ütles süüdistatav: 


«Kui see, mida teie, mister Rich, vande all ütlesite, on tõsi, siis ärgu ma iial nähku jumala 
palet. Oleks asi teisiti, ei ütleks ma neid sõnu ka kogu maailma aarete eest. Tõtt öeldes, mister 
Rich, kurvastab teie valetunnistus mind rohkem kui minu enese hukkumine.» 

Kaks Richi palvel väljakutsutud kaaslast hoidusid oma südametunnistust üle koormamast. 
Enda sõnade järgi olid nad olnud täielikult süvenenud vangi raamatute sorteerimisse ega 
polnud kuulnud ühtki sõna, mida see oli Richiga vahetanud. Kõigile oli selge, et Rich valetab. 
Ent see võis asja vähe muuta, ainult kohtunikel, kes üle kõige hindasid kuninga heldust ja 
kartsid monarhi raevu, tuli seadustega veelgi vähem tseramoonitseda. 

«Teie, More,» karjus kantsler Aiudley, «tahate pidada ennast targemaks... kõigist 
Mglismaa piiskopitest ja ülikutest!» 

Temast ei jäänud maha Norfolk. 

«Teie kuritegelikud kavatsused on nüüd kõigile selgeks saanud.» (45, 182]. 

Kuulekad vandemehed langetasid nõutava otsuse. Muide, isegi sellest kohtulikust 
arveteõiendusest osavõtjad tundsid end üpris ebamugavalt. Lordkantsler, kes püüdis 
ebameeldivat asja kiiremini lõpetada, hakkas otsust ette lugema, andmata süüdistatavale 
viimast sõna. Täieliku meelekindluse säilitanud More saavutas, et talle anti võimalus öelda 
välja veendumused, mille eest ta oli oma elu ohverdanud. Niisama rahulikult kuulas ta ära 
kohtuotsuse, mis määras ta riiklikke kurjategijaid ootavale barbaarsele hukkamisele. 

Muide, see harukordne enesevalitsus päästiski More'i täiendavatest piinadest. Kuningas 
kartis eelseisvat hukkamist enam kui More, täpsemalt seda, mida hukkamõistetu tavakohaselt 
tapalavalt rahvahulgale ütleb. Seepärast asendas Henry üliarmulikult 

kvalifitseeritud hukkamise lihtsa pea maharaiumisega ja käskis More'ile edasi öelda, et see 
«liigselt sõnu ei kulutaks». 

«Jumal, hoia mu sõpru niisuguse helduse eest,» märkis More oma tavalise rahuliku 
irooniaga, kui oli kuulnud kuninga otsusest. Muide, ta nõustus vastuvaidlemata surmaeelset 
kõnet mitte pidama. Vaimukindlus ei jätnud More'i hetkekski ka 6. juulil, mil ta 
hukkamispaigale viidi. Juba tapalaval, timukaga kõneldes, heitis hukkamõistetu sellele hetk 
enne saatuslikku lööki naljatlevalt: 

«Pea, ma koristan habeme, seda pole vaja raiuda — ta pole iialgi riiki reetnud.» 

«Reeturi» teibassetorgatud pea sisendas veel paljude kuude kestel londonlastesse 
«lugupidamist» kuningliku õigusemõistmise vastu. 

Kuulnud More'i hukkamisest, sõnas tema sõber, kuulus kirjanik Erasmus Rotterdamist: 
«Thomas More... tema hing oli valgem kui lumi, vaim aga oli niisugune, et Inglismaa ei saa 
enam iialgi niisugust omama, ehkki ta saab olema suurte inimeste kodumaa» [58, 233]. 

Katoliku kirik tõstis More'i hiljem pühakute hulka. Kuulus inglise ajaloolane märkis 
sellega seoses õigesti: «Ehkki me kahetseme .püha Thomas More'i hukkamist kui üht meie 
ajaloo süngeimat tragöödiat, ei saa ignoreerida seda fakti, et kui Henry poleks tal pead maha 
raiunud, oleks ta (täiesti võimalik) põletatud paavsti kohtuotsuse põhjal» [59, 280]. 

More'i hukkamine tekitas Euroopas suurt nördimust. Inglise valitsusel tuli ette valmistada 
ja välismaa õukondadele saata põhjalikud selgused, mis pidid seda sammu õigustama. 
Seletuste tekst oli üpris erinev, sõltuvalt sellest, kellele nad olid määratud: protestantlikele 
vürstidele või katoliiklikele monarhidele [55, 281]. 

... Esimene teade sellest, et timukas on oma töö teinud, tabas Henryt ja Anne Boleyni 
täringumängu juures. Ka selle kauaigatsetud teate saamisel jäi kuningas enesele truuks. 

«Sina, sina oled selle inimese surma põhjuseks,» heitis Henry rahulolematult naisele 
näkku ja lahkus toast. Mõttes oli ta juba teinud otsuse, et Anne, kes ihaldatud troonipärija 
asemel oli sünnitanud tütre (tulevane Elizabeth 1), järgneb hukatud kantslerile. Ettekäänet ei 
tulnud kaua oodata. 


«Vandenõu» asi usaldati kantsler Audleyle, kes nähtavasti otsustas ühtlasi kõik oma 
isiklikud vaenlased kurjategijateks kuulutada. Kuningas seletas õukondlastele, et Anne on 
rikkunud kohustust sünnitada talle poeg (kuningannal sündis tütar, teisel korral aga surnud 
laps). Siin olevat ilmselt tunda jumala kätt, järelikult olevat tema, Henry, abiellunud saatana 
ässitusel Anne'iga, see pole talle kunagi seaduslikuks naiseks olnud, ja sellepärast tohtivat 
Henry uuesti abielluda [57, 232—233]. Henry kaebas kõikjal kuninganna truudusetuse üle ja 
luges üles suure hulga ta armukesi. «Kuningas», teatas Chapuys mitte ilma hämmelduseta 
Karlile «räägib valjusti, et üle saja inimese on olnud 

temaga (Anne'iga) kuritegelikus vahekorras. Mitte kunagi pole ükski valitseja või üldse 
abielumees nii avalikult kõikjal oma sarvi näidanud ja neid nii kerge südamega kandnud»! 
Muide, viimasel hetkel võttis Henry aru pähe: osa trellide taha heidetuist lasti Towerist välja 
ning süüdistus tõsteti ainult varem vangistatute vastu. 

Süüdistusaktis kinnitati, et olevat eksisteerinud vandenõu eesmärgiga võtta kuningalt elu. 
Anne'i süüdistati kuritegelikes sidemetes õukondlaste Noreysi, Breretoni, Westoni, muusikant 
Smetoni ja lõpuks oma venna John Boleyni, Rochefordi krahviga. Süüdistuskokkuvõtte 8. ja 
9. punktis oli öeldud, et reeturid olevat astunud ühendusse Henry tapmise eesmärgil ja Anne 
lubanud mõnele kohtualustest peale kuninga surma nendega abielluda. Peale selle süüdistati 
viit «vandeseltslast» selles, et nad olid kuningannalt kingitusi vastu võtnud ja isegi selles, et 
nad olevat üksteist armukadetsenud ning selleski, et nad olevat oma monarhi püha isiku vastu 
suunatud kuritegelikke eesmärke osaliselt saavutanudki. «Ja lõpuks oli kuningas, kuuldes 
kõikidest neist kuritegudest, ebaaususest ja äraandmisest,» öeldi süüdistusaktis, «nii kurb, et 
see tegi häda tema tervisele». 

Süüdistusakti kokkuseadmisel tuli Audleyl ja peaprokurör Gaelsil lahendada hulk 
probleeme. Näiteks, kas maksab Arme'i süüdistada katses mürgitada Henry esimest naist 
Katariinat ja tema tütart sellest abielust Maria Tudorit? Pärast mõningaid kõhklusi loobuti 
sellest punktist: kallaletungi kuningale ei tahetud liita ühte kavatsusega mürgitada «Walesi 
leskprintsessi», nagu Henry esimest naist nüüd ametlikult nimetati. Väga delikaatne oli 
küsimus kronoloogiast: millisesse ajavahemikku kanda kuninganna kujuteldavad 
abielurikkumised? Sellest olenes Anne'i tütre Elizabethi seaduslikkuse küsimus, millel oli 
troonipärimise seisukohast nii suur tähtsus («hispaania» partel lootis pärast kuninga surma 
tõsta troonile Mariat). Ent siin sai otsus tehtud ilma peremeheta. Henry taipas viimaks, et pole 
sünnis süüdistada naist ebatruuduses juba mesinädalate ajal, sest tema ainus pärija Elizabeth 
tunnistatakse sel, juhul ühe süüdistatava, Noreysi tütreks (kuna abielu Katariinaga oli 
tühistatud, ei loetud Mariat kuninga seaduslikuks tütreks). Seepärast tuli Audleyl näha kuu- 
päevadega suurt vaeva, et mitte heita varju Elizabethi sündimise seaduslikkusele, ja jätta 
olematud abielurikkumised hoopis sellesse aega, mil Anne sünnitas surnud lapse. Lõppude 
lõpuks õnnestus nendest kronoloogilistest tõketest mööda saada, ehkki samaaegselt satuti 
ilmsesse konflikti terve mõistusega. Kuna süüdistusakt väitis, et kohtualused on oma kuriteod 
pannud toime Kenti ja Middlesexi territooriumil, koostati suur žürii nende krahvkondade 
vandemeestest. Ilma, et neile oleks mingeid tõendeid esitatud, hääletasid nad kuulekalt 
süüdistatavate kohtu alla andmise poolt. 

Kohus Noreysi, Breretoni, Westoni ja Smetoni üle algas juba 

1536. a. 12. mail. Nende vastu polnud mitte mingisuguseid süütõendeid, kui mitte 
arvestada Smetoni tunnistusi, keda sunniti neid andma ähvardustega ja lubadustega anda 
armu, kui ta mustab kuningannat (kuid ka 'Smeton eitas kavatsust tappa Henryt). Ent see ei 
takistanud Anne'i vaenlastest koosneval kohtul mõista kõik süüdistatavad surma 
kvalifitseeritud hukkamise läbi — puua, veel elavana võllast maha võtta, põletada sisikond, 
raiuda neljaks ja siis pea maha raiuda. 


Igasuguste reaalsete süütõendite puudumine oli nii silmanähtav, et kuningas andis käsu 
pidada Anne'i ja tema venna Roohefordi üle kohut mitte peeride kohtul, vaid spetsiaalselt 
väljavalitud komisjonil. Sinna kuulusid kõik kuningannale vaenuliku õukonnapartei 
ninamehed. Peale süüdistusaktis loetletud «kuritegude» pandi Anne'ile süüks, et ta olevat 
koos vennaga irvitanud Henry üle ja naernud välja tema kirjatükke (jutt oli kriitikast, mida 
tema ja Rocheford olid teinud kuninga loodud ballaadide ja tragöödiate kohta). Protsessi 
tulemus oli juba ette teada Anne mõisteti kui nõid põletamisele või pea maharaiumisele — nii, 
nagu on kuninga tahe. 

Veel kiiremini peeti kohut Rochefordi üle. Loomulikult kujutasid kõik süüdistused 
verepilastuses ja kuningavastases vandenõus 'endast kõige puhtamat fantaasiat. Ainsaks 
«tõendiks» oli süüdistatava üks mõtlematu märkus kuninga aadressil, mida isegi tolleaegse 
seadusandluse kohaselt oli raske riigireetmiseks pidada. Kohtus käitus John Rocheford suure 
väärikusega. Norfolk ja teised kohtunikud tulid süüdimõistetu kongi, lootes talt ülestunnistusi 
saada. Ent Boleyn oli vankumatu ja lükkas kõik süüdistused tagasi. Ta irilsenutas kohtunikele, 
et võibolla jõuab järg peatselt ka nende kätte, sest nii, nagu nemad praegu, oli ka tema olnud 
vägev, omades õukonnas mõju ja võimu. Mingeid tunnistusi ei õnnestunud saada ka Anne'i 
käest. 

Henry ruttas hukkamisega ja määras selle kolmandale päevale pärast Rochefordi protsessi. 
Kohtualused ei jõudnud isegi surmaks valmistuda. Muide, kuninga armust asendati kõigil 
aadlikel kvalifitseeritud hukkamine pea maharaiumisega. 

Kõigepealt hukati kõik kuus meest (Smetonile anti lootust kuni viimse hetkeni, ent kuna 
keegi polnud tema laimu kinnitanud, poodi ta pärast teisi hukkamõistetuid). Esimesena pani 
pea pakule Rocheford. Tema surmaeelne kõne on jõudnud meieni «hispaania» partei 
poolehoidja võib-olla mitte päris täpses ümberjutustuses: «Ma ei tulnud siia jutlust pidama. 
Seadus on mind süüdi mõistnud, ma alistun seadusele ja suren seaduse tahtel. Anun teid kõiki 
lootma üksnes jumala, mitte aga tühja töö peale — oleksin mina nii teinud, oleksin ellu 
jäänud. Veel palun ma teid: 

Kirjanduses on avaldatud seisukohta, mille kohaselt'Anne'i süüdistamiseks 
truudusemurdmises oli teatud «lust [60, 91—115; 61, 88- 40 138— 139; 62, 87]. 

täitke jumala tahet. Ma uurisin pühakirja hoole ja usinusega, ent kui ma oleksin oma 
tegemisi pühakirja järgi seadnud, ei oleks ma tapalaval. Sellepärast anun ma teid pühakirja 
mitte ainult lugema, vaid sellest ka kinni pidama. Mis puutub minu kuritegudesse, siis ei ole 
mõtet neid üles lugeda ja ma loodan, et olen teile hoiatavaks eeskujuks. Hingepõhjast palun 
teid minu eest palvetada ja mulle andeks anda, kui ma olen kedagi solvanud, nagu mina 
andestan kõigile oma vaenlastele. Elagu kuningas!» Ainult niisuguses raamistuses julges 
Rocheford kõnelda oma õe süütusest. Kindlustunud kuninglik absolutism tõi endaga kaasa 
alamates vastava psühholoogia väljakujunemise. 

Anne'il vilksatas pääsmislootus. Oli õnnestunud välja tuhnida üks kuninganna noorpõlve 
armulugu, mis oli aset leidnud ammu enne tema tutvumist Henryga. Kuna Anne oli seejuures 
andnud sõna abielluda, siis oli tema järgnev abielu kuningaga kehtetu. See abielu võidi 
kuulutada ka verepilastuslikuks, kuna Anne'i vanem õde Maria Boleyn oli olnud Henry 
armuke. Niisugusel juhul poleks kohtu alla kuulunud ka Anne'i «abielurikkumine» viie juba 
hukatud vandeseltslasega, kuritegu oleks ära langenud isegi siis, kui ta oleks toime pandud. 
Peapiiskop Cranmer viis läbi pühaliku tseremoonia, mille käigus kuninga abielu kuulutati 
«täiendavalt avanenud asjaolude» põhjal (mõeldi Henry sidemeid Maria Boley-niga) 
kehtetuks (63, 88]. Ent välismaale, Flandriasse pagendamise asemel, millele lootsid Anne'i 
sõbrad, eelistas kuningas saata oma lahutatud naine tapalavale. Loomulikult ei julgenud keegi 
iitsatadagi sellest, et kui talle esitatud «süüdistusi» lugeda isegi tõestatuiks, oli Anne nüüd 


muutunud süütuks. 12 tundi pärast lahutuse väljakuulutamist saabus Towerisse kuninga käsk 
— endise kuninganna pea tuleb maha raiuda järgmisel päeval [64, 157]. Kahepäevane viivitus 
oli ilmselt tingitud ainuüksi soovist anda peapiiskop Cranmerile aega abielu lahutamiseks. 

Oma surmaeelses kõnes ütles Anne ainult seda, et nüüd polevat enam mõtet puudutada 
tema surma põhjusi, ja lisas: «Ma ei süüdista kedagi. Kui ma olen surnud, siis pidage meeles, 
et ma austasin meie head kuningat, kes oli minu vastu väga hea ja armulik. Te saate olema 
õnnelikud, kui jumal kingib talle pikka iga, kuna teda on õnnistatud paljude heade 
omadustega: jumalakartlikkusega, armastusega oma rahva vastu ja teiste voorustega, mida ma 
ei hakka mainima». 

Anne'i hukkamist tähistas üks uuendus. Prantsusmaal oli levinud pea maharaiumine 
mõõgaga. Ka Henry otsustas tavalise kirve asemel kasutusele võtta mõõga ja teostada esimene 
katse oma naisega. Tõsi küll, ei olnud piisavalt kompetentset asjatundjat — vajalik inimene 
tuli välja tellida Calais'st. Timukas toimetati kohale õigeks ajaks ja selgus, et ta tunneb oma 
tööd. Katse möödus edukalt [45, 204]. Sellest teada saanud, hüüdis hukkamist kannatamatult 
oodanud kuningas rõõmsalt: «Asi on korras! Laske 

koerad lahti, hakkame lõbutsema!» Mingi tuju ajel otsustas Henry abielluda kolmandat 
korda — Jane Seymouriga — veel enne hukatu laiba jahtumist. Abielu sõlmiti samal päeval. 

Nüüd oli jäänud veel tühiasi. Henry armastas seaduse järgi käia ja seda oli vaja kiiresti 
kohandada kuninga soovidele. Täites kuninga käsku Henry ja Anne Boleyni abielu lahutamise 
kohta, sooritas Granmer vormiliselt riigireetmise. 1534. aastast kehtiva troonipärimise akti 
järgi loeti riigireetmiseks igasugust «eelarvamust, laimamist, katset häirida või halvustada» 
Henry ja Anne'i abielu. Palju katolüklasi oli peast ilma jäänud katse eest ükskõik mil viisil 
«halvustada» seda abielu, mille Cranmer oli nüüd kehtetuks kuulutanud. 1536. a. uude 
troonipärimise akti oli lülitatud spetsiaalne punkt, mis määras, et need, kes olid hiljaaegu 
heade kavatsustega osutanud Henry ja Anne'i abielu kehtetusele, ei ole süüdi riigireetmises. 
Ent samas seisis klausel selle kohta, et nimetatud abielu tühistamine ei võta süüd kelleltki, kes 
on seda abielu pidanud ebaseaduslikuks varem. Ühtlasi kuulutati .riigireetmiseks Henry 
mõlema lahutuse — nii Aragoonia Katariina kui Anne Boleyniga — kahtluse alla seadmine 
[65, 107—111]. Nüüd oli tõepoolest juba kõik korras. 


13. Thomas Cromwelli saatus 


Anne'i langemises etendas suurt osa tema endine liitlane, peaminister Thomas Gromwell, 
kes oli kasutanud sel eesmärgil oma salateenistust. Uurinud Henry VII ajal kehtinud 
spienaažisüsteemi, laiendas Cromwell seda tunduvalt, tegutsedes Itaalia riikide Veneetsia ja 
Milaano eeskujul. Tingimustes, kus riigi siseolukord oli tõsiselt teravaks muutunud ja leidus 
hulgaliselt rahulolematuid, kasutas ta enda loodud luurevõrku eelkõige politseilikel 
eesmärkidel. Kuninga ministri agendid kuulasid pealt lobisemist kõrtsides, kõnelusi farmides 
ja töökodades, jälgisid jutlusi kirikutes. Ent mõistagi pöörati erilist tähelepanu neile isikutele, 
kes olid esile kutsunud kuninga rahulolematust või umbusku. Juba kardinal Wolsey ajal oli 
toimitud lihtsalt: välissaadikute kullerid peatati ja neilt võeti ära depešid. Ka Cromwelli ajal 
võeti depešid ära, kuid need saadeti pärast läbilugemist sihtkohta (möödub veel pool sajandit, 
ning inglise luurajad õpivad nii osavalt ettekandeid avama ja lugema, et adressaadile ei tule 
pähegi, et see on võõrastes kätes olnud [48, 23]. 

Palju aastaid jälgisid Cromwelli spioonid Aragoonia Katariina kirjavahetust, kes sai 
endast piiri taha teateid saata üksnes Chapuys' abiga. Kuna vaimulikud ordud olid 
kahtleniatult ägedad reformatsiooni vaenlased, seadis Cromwell endale agendid sisse ka 
munkade hulgas. Üks neist, frantsisklane John Lawrence kandis 

69 

ministrile salaja ette oma ordu intriigidest Aragoonia Katariina kasuks. 


Cromwelli ajal ei põlanud salateenistus ka provokatsioone. Nii vangistati 1540. a. keegi 
Clšmence Philpaux Calais'st, keda süüdistati selles, et ta olevat võtnud osa vandenõust, mille 
eesmärgiks oli anda see juba XIV sajandil inglaste poolt vallutatud Prantsuse linn paavsti 
kätte. Pärast ülestunnistust lasti Philpaux vabaks. See-eest sattus Towerisse Calais' endine 
komandant vikont Lyle, kes oli Yorki dünastia kuningas Edward TV ebaseaduslik poeg ja 
seetõttu Henry VIII vastumeelne isik. Ehkki Lyle'i süütus tõestati, suri ta, jõudmata ära oodata 
kohut või vabastuskäsku. Tema tiitli sai kuninga lemmik John Dudley, pärast Henry VIII 
troonileastumist hukatud Henry VII ministri poeg. 

Jõudis kätte ka Thomas Cromwelli järg. Teda vihati kõikjal, ajendudes sageli täiesti 
vastupidistest kaalutlustest; polnud niisugust ühiskonnakihti, kelle toetuse või lihtsalt 
sümpaatia peale ta õleks võinud loota. Lihtrahvale oli ta see, kes organiseeris veriseid 
tagakiusamisi ja lämmatas väljaastumisi uute maksude ning nende hädade vastu, mis langesid 
talupoegadele pärast kloostrite sulgemist. Aadlile oli ta tõusik, mats, kes on õukonnas liiga 
kõrgele kohale trüginud. Katoliiklased (eriti vaimulikkond) ei andestanud talle suhete 
katkestamist Roomaga ning kiriku alistamist kuningale, kiriku maade ja rikkuste riisumist, 
luterlaste soosimist. Viimased aga süüdistasid ministrit omakorda uue, tõelise usu jälitamises, 
leebes suhtumises katoltiiklastesse. Pikad arved olid Cromwellile esitada šotlastel, iirlastel 
ning Walesi elanikel. 

Oli vaid üks inimene — Henry VIII, — kelle huvid olid ministri tegevuse läbi alati 
võitnud. Cromwell oli etendanud juhtivat osa monarhi võimu kindlustamisel kiriku üle, 
kuninga Sala-nõukogu volituste laiendamisel, mille õigused ulatusid nüüd Inglismaa 
põhjaossa, Wales'i, Iirimaale. Cromwell oli parlamendi Alamkoja täitnud kuninga käsilastega 
ja muutnud selle lihtsaks krooni tööriistaks. Ta oli osanud riigi sissetulekuid järsult suu- 
rendada kloostrimaade konfiskeerimise arvel, maksustades samuti kaubandust, mille arengut 
ta oskusliku kaitsepoliitikaga ergutas. Thomas Cromwellil oli õnnestunud saavutada Inglise 
mõju suurenemist Šotimaal, Inglise krooni valduste tunduvat laiendamist Iirimaal, Wales'i 
lõplikku liitmist Inglismaa külge. 

Mida võib veel nõuda ministrilt, kes täitis hoolikalt kõiki kuninga käske ja püüdis tema 
soove ka ette aimata ning ellu viia plaane, millele see ei olnud veel tulnudki? Ent Cromwelli 
edusammud ise (nagu omal ajal tema eelkäija kardinal Wolsey omadki) äratasid üha suuremat 
kiivust enesearmastajas Henrys, kelles tema ministri vaimne üleolek raevu esile kutsus. 
Cromwelli olemasolu oli tunnistuseks Henry enda võimetusele rabelda välja rängast 
lahutusasjast, reorganiseerida absolutismi vaimus riigi- ja kirikuasju. Pealegi oli minister elav 
meeldetuletus kuninga teisest abielust, Anne Boleyni häbiväärsest 

protsessist ja hukkamisest, mida nii väga tahtnuks igaveseks unustada. Mitu korda oli 
Henryle tundunud, et Cromwell takistab tal oma riigimehevõimeid rakendada, tõusta sajandi 
suurimate poliitikute Karl V ja Frangois I tasemele. Henry otsustas — aitab aastast aastasse 
selle talumisest, et see põrmust tõstetud jõhkard aina õpetab kuningat ning sunnib teda oma 
plaanidest loobuma, esitades kavalaid väiteid, millele on raske vastu vaielda! Henryle näis, et 
ta tunneb sama hästi kui Cromwell (või on vähemalt temalt ära õppinud) neid 
juhtimissaladusi, mis on nii suurepäraseid tulemusi andnud. Ta oskab neid suurendada, 
äratamata seejuures rahulolematust, mida tema minister vältida ei suudaks. Ent on vaja, et see 
vääritu, see tõusik, kes on nii kaua kuninga peamiseks nõuandjaks olnud, ei kasutaks talle 
usaldatud saladusi kurjasti. Ei või lubada, et rahulikult erus viibides kritiseeriks ta kuninga 
tegevust ja loobiks kaikaid kodaraisse sellere poliitikale, mis Henryle lõpuks suure väejuhi 
ning riigimehe kuulsuse toob. Ja mis peamine — Cromwellist saaks hea patuoinas ... 

Selles olukorras oli Cromwelli, kelle ainsaks toeks oli kuningas; langemine ainult 
ajaküsimus. Tarvis oli vaid ettekäänet, viimast tilka, mis täidaks karika, üht kohmakat sammu, 
et langeda kuristikku.. . 


Pärast kuninga naise Jane Seymouri surma (ta suri pärast sünnitust, kinkinud Henryle 
troonipärija), alustas Cromwell läbirääkimisi oma valitsejale uue pruudi leidmiseks. Esitati 
mitu kandidaati. Valik langes Cleve'i hertsogi tütrele Annale. Kiusakas Henry heitis pilgu 
pildile, mis oli maalitud kuulsa Hans Holbeini portree järgi, ning andis oma nõusoleku. See 
abielu sakslannaga kavandati seoses Inglismaale vaenuliku võimsa koalitsiooni tekkimise 
ohuga, kuhu kuuluksid kaks juhtivat katoliiklikku riiki — Hispaania ja Prantsusmaa, kes olid 
nähtavasti valmis ajutiselt unustama neid lahutavad vastuolud. Peale selle pidi abielu 
protestandiga veelgi enam süvendama lõhet anglikaani kiriku pea ja Rooma vahel. 

1539. a. lõpul alustas Cleve'i Anna teekonda. Kõikjal ootas teda 50-aastase peigmehe 
poolt ettekirjutatud uhke vastuvõtt. Galantset rüütlit mängides otsustas ta oma pruudile vastu 
minna Londonist 30 miili kaugusel asuvasse Rochesteri. Käskjalana ettesaadetud kuninga 
lähikondlane Anthony Browne naasis üpris kohmetuna: tulevane kuninganna sarnanes väga 
vähe oma portreele. Browne ei võinud teada, et veelgi vähem sobis Cleve'i Anna oma 
tulevasse ossa mõistuse ja hariduse poolest, mille ta oli saanud väikese Saksa vürstiriigi 
pedantse elulaadiga õukonnas. Pealegi polnud pruut enam kaugeltki noor ning oli oma 34 
eluaasta jooksul jõudnud kaotada palju sellest veetlusest, mis nooruses isegi inetutele neiudele 
omane on. 

Pole ime, et kogenud õukondlane Browne oma hämmeldust varjas, hoidus igasugustest 
vaimustusavaldustest ja teatas Henryle, 

et teda oodatakse. Sakslannaga kohtudes ei uskunud Henry oma silmi ning väljendas 
peaaegu varjamatult «oma rahulolematust ja ebameeldivat muljet, mille pruudi isik oli talle' 
jätnud», nagu teatas üks seda stseeni jälginud õukondlane. Henry pomises mõned sõnad ja 
lahkus, unustades isegi Annale üle anda valmispandud uusaastakingitusi. Naasnud laevale, 
märkis ta süngelt: «Ma ei näe selles naises mitte midagi sellest, mida mulle temast teatati ja 
mind paneb imestama, kuidas nii targad inimesed võivad selliseid aruandeid kirjutada». See 
lause, mis Henry-taolise türanni suus kurjakuulutavalt kõlas, ehmatas tõsiselt Anthony 
Browne'i: üks neist, kes olid abielu üle läbirääkimisi pidanud, oli tema nõbu Southampton. 

Kuid Henry ei pidanud silmas teda. Kuningas, ei varjanud lähikondlaste eest oma 
rahulolematust, Cromwellile ütles aga otse välja: «Oleksin ma kõike seda varem teadnud, ei 
oleks ta siia saabunud. Kuidas sellest supist siis nüüd välja pääseda?» Cromwell vastas, et tal 
olevat väga kahju. Pärast seda, kui minister oli saanud võimaluse ise pruuti näha, ruttas ta 
nõustuma pettunud peigmehe arvamusega, kuid märkis, et Annal olevat siiski kuninglikud 
maneerid. Seda oli ilmselt vähe. Nüüdsest peale Henry ainult sellest mõtleski, kuidas saada 
lahti «flaami märast», nagu ta oma, kihlatu ristinud oli. Poliitilised põhjused, mis olid 
õhutanud kuningat paluma Cleve'i hertsogi tütre kätt, seisnesid selles, et võtta rõngasse 
Flandria — üks rikkaim osa Karl V impeeriumist. Ümbritsetuna igast küljest impeeriumi 
vastastest — Inglismaast, Prantsusmaast, Cleve'i hertsogist ja Põhja-Saksamaa protestantlikest 
vürstiriikidest — oleks Flandria muutunud Karl V impeeriumi nõrgaks kohaks, mis oleks 
Karli sundinud Henryga lepitust otsima. Peale selle võinuks niisugune Flandria sissepiiramise 
võimalus ergutada Francois 1 loobuma mõttest jõuda kokkuleppele oima vana võistleja — 
keisriga. 

Ehkki need kaalutlused säilitasid oma jõu, andis Henry käsu aidata tal «välja rabelda». 
Cromwell asus asja kallale. Ilmnes, et Annat oli kavatsetud anda naiseks Lotringi hertsogile ja 
dokument, mis sisaldas pruudi ametlikku vabastamist antud sõnast, oli Saksamaale jäänud. 
See tundus päästva praokesena: Henry katsus mängida solvatud ja petetud inimest. Ent varem 
või hiljem oleks paber Londonisse toimetatud. Annat lihtsalt koju saata Henry aga kartis, sest 
solvunud Cleve'i hertsog oleks kergesti võinud Karl V poole üle minna. Kurja vanduv ja 
pilvena sünge kuningas otsustas abielluda. 


Järgmisel päeval pärast pulmi teatas Henry VIII, et noorik on talle tüliks. Mõne aja aga 
hoidus ta avalikust tülliminekust. Jäi kindlaks teha: kas see tülliminek ongi nii ohtlik? Ta 
veendus, et Prantsusmaa ja Hispaania lähenemine pole jõudnud kaugele [66, 146—147]. Igal 
juhul ei kavatsenud ei Karl ega Francois Inglismaale kallale tungida. Oli aga ju Cromwell just 
sellele ohule viidates põhjendanud «Saksa abielu» vajalikkust [55, 366]. 

Norfolk tõi Henryle rõõmustavad teated ja kuulis vastutasuks endale mitte vähem 
meeldivat uudist: kuninga lõuna- ja õhtusöökidele, kuhu lubati vaid lähimaid isikuid, oli 
kutsutud hertsogi vennatütar, noor Catherine Howard. 

Cromwell püüdis anda vastulööki: tema luure katsus kompromiteerida piiskop Gardineri, 
kes nagu Norfolkki taotles leppimist Roomaga. Minister konfiskeeris ka johanniitide ordu 
varanduse: kuninga kassasse voolav kuld mõjus Henryle alati rahustavalt. 

77. juunil tuli Cromwelli juurde tema endine poolehoidja, nüüd aga salavaenlane 
Wriothesley, Henry lähikondlane, kes vihjas sellele, et kuningas tuleb uuest naisest vabastada. 
Järgmisel päeval, 8. juunil, külastas Wriothesley taas ministrit ning kordas visalt oma mõtet. 
Sai selgeks, et see on kuninga käsk. Cromwell noogutas, ent märkis, et see olevat keeruline 
asi. Ministril kästi vabastada kuningas Cleve'i Annast, et avada tee Catherine Howardile, tema 
vaenlase vennatütrele. 

Sel ajal, kui Cromwell saadud käsu üle kibedusega mõtiskles, oli Henry otsuse juba 
langetanud: enne uuest naisest vabanemist on vaja lahti saada tüütuks muutunud ministrist. 
Samal päeval, 8. juunil, koostas Wriothesley kuninga käsul kirjad, mis süüdistasid Cromwelli 
Henry uue kirikukorralduse plaani rikkumises [61, 98]. 

Alles äsja kõikvõimsast ministrist oli saanud hukkumisele määratud, hüljatud, kuninga 
ebasoosingu pitseriga märgitud inimene. Seda teadsid juba teised õukondlased ja nõunikud, 
peaaegu kõik, peale tema — salateenistuse juhi enda. 1540. a. 10. juunil, kui Salanõukogu 
liikmed tulid Westminsterist, kus parlament istungeid j”das, rebis tuul Cromwelli peast mütsi. 
Viisakuse kiuste, mis nõudis ka teistelt nõunikelt mütside mahavõtmist, jätsid kõik pead 
paljastamata. Cromwell mõistis. Tal jätkus veel mehisust muiata: «Tugev tuul kiskus mult 
mütsi ja jättis alles teie omad!». 

Traditsioonilise lõuna ajal palees hoiduti Cromwellist eemale nagu katkutõbisest. Temaga 
ei kõnelnud keegi. Sel ajal, kui minister tema juurde kogunenud külastajaid ära kuulas, 
ruttasid tema kolleegid koosolekutesaali. Ta sisenes saali hilinemisega ja kavatses istuda oma 
kohale, märkides: «Džentlmenid, te olete alustamisega üpris kiirustanud». Tema sõnu 
katkestas Norfolki hüüe: «Cromwell, ära julge siin istet võtta! Äraandjad ei istu koos aad- 
likega!». Sõna «äraandja» juures avanes uks ning sisenes kapten kuue sõduriga. 
Vahtkonnaülem astus ministri juurde ja näitas sellele žestiga, et ta on vangistatud. Cromwell 
hüppas püsti, virutas mõõga põrandale ning ta silmad põlesid, kui ta hüüdis: «Niisugune on 
tasu minu töö eest! Mina olen äraandja? Öelge südametunnistust mööda, kas ma olen 
äraandja? Mul pole kunagi olnud mõttes solvata Tema Majesteeti, ent kui minuga nii 
käitutakse, loobun lootusest halastusele. Ma ainult palun kuningat, et mul ei tuleks kaua 
vanglas vaevelda». 

Igast küljest summutasid Cromwelli häält hüüded: «Äraandjal Äraandjal», «Sinu üle 
mõistetakse kohut sinu loodud seaduste järgi!», «Iga sinu sõna on riigireetmine!» Kukutatud 
ministrile langeva sõimu ning teotuste saatel rebis Norfolk tema kaelast Püha George'i ordeni, 
Southampton aga Sukapaelaordeni. Sõduritel tuli peaaegu et päästa Cromwell raevunud 
nõukogu liikmete käest. Cromwell viidi välja tagauksest otse teda ootava paadi juurde. 
Vangistatud minister toimetati otsekohe Towerisse. Veel polnud kongiuks jõudnud tema taga 
sulguda, kui kuninga saadik Henry käsul 50 sõduriga Cromwelli maja hõivas ja kogu tema 
varanduse konfiskeeris. 


Toweri keldrites oli Cromwellil küllalt aega oma olukorra üle järele mõelda. Polnud 
kahtlust, et see oli lõpp. Cromwelli ei heidetud mitte selleks Towerisse, et teda sealt elavana 
välja lasta. Ta võis sündmuste edasist kulgu kujutada ette kõigis üksikasjades: 
valesüüdistused, mis peavad varjama veel eile kõikvõimsa ministri langemise tegelikke 
põhjuseid, kohtukomöödia, juba ette langetatud surmaotsus. Valik ei seisnenud nüüd õige 
poliitilise kursi valimises. Nüüd eksisteeris üksnes võimalus pääseda jubedast kvalifitseeritud 
hukkamisest. Cromwellil endal oli tulnud enam kui üks kord võtta enda peale niisuguse 
arveteõienduse organiseerimine, ja küllap tema juba teadis täpselt, kuidas seda tehakse. Näis, 
et Toweri seinadki on täis kuningliku omavoli ohvrite varje, nende inimeste varje, kes olid 
siin tapetud ja surnuks piinatud Henry VIII tahtel ja tema truu lordkantsleri aktiivsel kaasabil. 
Inimese elul polnud Cromwelli jaoks mingit väärtust, kui seda oli vaja tuua ohvriks riikliku 
vajaduse altarile. Riiklikuks vajaduseks oli ta aga sageli kuulutanud nii kuningliku kapriisi kui 
ka isikliku karjääri huvid (rääkimata juba nende tuhandete hukkamisest, kes olid võtnud osa 
talurahva ülestõusudest ja keda tapeti landlordide nõudmisel). Veretorn ja teised Toweri 
kongid olid olnud Cromwellile kindel ja mugav abinõu, et isoleerida inimest ühiskonnast ning 
määrata pikale agooniale ühte riikliku vangla kivikottidest või saata Tower-Hillile või 
Tyburni, kus timukakirves ja nöör vangi edasistest kannatustest päästsid. Pimedal juuniööl 
kerkis Tower Cromwelli ette lõpuks sellena, mis ta oli olnud paljudele tema ohvritele — 
halastamatu kuningliku despotismi kurjakuulutav tööriist. Minister tundis oma nahal vangi 
õudust ja abitust selle halastamatu ja pimeda jõu ees, mis ta piinarikkale surmale määras. 

Cromwelli vaenlased ruttasid levitama kuuldusi tema kuritegudest — üks hirmsam kui 
teine. Eeskuju andis kuningas ise, kes teatas, et Cromwell on teinud katset abielluda printsess 
Mariaga (muide, selle süüdistuse ütlesid talle ette Norfolk ja Gardkier). Alles hiljaaegu oli 
Cromwell saatnud inimesi tapalavale ja tuleriidale vähimagi kõrvalekaldumise puhul veel 
kaugeltki mitte väljakujunenud anglikaani kiriku dogmadest kord katoliikluse, kord luterluse 
poole, kõrvalekaldumiste eest, milles oleks võinud 

täie õigusega süüdistada ka kuningat ja enamust piiskoppidest ning Salanõukogu 
liikmetest. Süüdistusaktis, mis peatselt parlamendile esitati, kõneldi Henry kauaaegsest 
lähimast abilisest kui «kõige ilgemast äraandjast», kes on kuninga armust kõrgele tõstetud 
«kõige alatumast ja madalamast seisusest» ja kes selle eest reetmisega tasunud, «jõledast 
ketserist», kes levitas «raamatuid, mis rüvetasid altari pühadust». Talle omistati sõnad, et kui 
ta (Cromwell) elab veel aasta või kaks, ei suudaks kuningas isegi siis, kui ta tahaks, tema 
plaanidele vastu seista. Väljapressimiste ja riigivarguse mainimine pidi toetama peamist 
süüdistust reetmises ja ketserluses. 

Kõik teadsid väga hästi, et peamine süüdistus on puhas väljamõeldis. Seda mõistis isegi 
linnarahvas, kes kõikjal põletas lõkkeid rõõmu tähiseks, et on langenud Henry poliitikas kõike 
vihatut kehastanud minister. Ent muidugi tunti kujutletava reeturi hukatusse sattumisest kõige 
suuremat rõõmu välismaal. Räägitakse, et Karl V langenud põlvili, et tänada jumalat nii hea 
uudise eest, Francois 1 aga toonud kuuldavale rõõmuhüüde. Ei tule ju neil enam tegemist teha 
Cromwelli-suguse osava ja ohtliku vastasega, vaid auahne Henryga, kellega toimetulemine ei 
valmista neile, esmaklassilistele diplomaatidele mingeid raskusi. Kui see osav. Cromwell 
ainult kuidagi välja ei rabeleks (eemalt polnud näha, et endise ministri saatus on lõplikult 
otsustatud)! Francois ruttas koguni Henryle teatama, et Cromwell lahendanud vana vaidluse 
Pickardia kuberneri poolt hõivatud meresaagi kohta nii, et pani suure summa raha oma 
taskusse. Henry juubeldas: lõpuks ometi üks konkreetne süüdistus endisele ministrile! 
Otsekohe käskis ta selle küsimuses vangilt põhjalikke seletusi nõuda. 

Cromwelli vaenlased, nagu näiteks Norfolk, ennustasid reeturile juubeldades häbistavat 
surma. Aga sõbrad? Kas tal oli sõpru, mitte lihtsalt sabarakke, kes talle oma karjääri eest tänu 
võlgnesid? Loomulikult olid nad vait. 


Kõik, milles «ketser» Cromwelli süüdistati, käis täiel määral ka Cranmeri kohta. Sellele 
vaatamata ühines peapiiskop sõnalausumata Lordidekoja üksmeelse otsusega, millega võeti 
vastu seadus, mis määras Cromwelli poomisele, neljaksraiumisele ja põletamisele. 

Vanglas kirjutas põlu alla langenud minister meeleheitlikke kirju. Kui see oleks olnud 
tema võimuses, kinnitas Cromwell, oleks ta andnud kuningale igavese elu, ta püüdnud teda 
teha kõige rikkamaks ja' võimsamaks monarhiks maailmas. Kuningas olevat alati olnud tema, 
Cromwelli, vastu heatahtlik nagu isa, mitte kui käskija. Teda, Cromwelli süüdistatavat 
õigusega paljus. Ent kõik tema kuriteod olevat pandud toime ettekavatsematult, mitte iialgi 
polevat ta plaanitsenud midagi halba oma isanda vastu. Ta soovivat kuningale ja troonipärijale 
õnnelikku elu... Loomulikult ei muutnud kõik see süüdimõistetud «reeturi» saatust. 

Aga enne hukkamist tuli tal kuningale veel üks teene osutada. 

Cromwelli] kästi kirjeldada kõiki Henry ja Cleve'i Anna abieluga seotud asjaolusid: peeti 
silmas, et endine minister valgustaks neid asju nii, et kergendada Henry lahutust neljandast 
naisest. Ja Cromwell pingutas. Ta kirjutas, et Henry olevat korduvalt rääkinud oma otsusest 
mitte kasutada oma «abielumehe õigusi» ja et Anna on järelikult säilitanud oma endise, 
«abielueelse» seisundi. Kaine mõistus, mis polnud süüdimõistetut selle kirja koostamisel 
maha jätnud, reetis teda, kui ta lõpetas oma kirja ahastava armu-palvega: «Kõigearmulisem 
valitseja! Ma anun halastust, halastust, halastust!» See ei olnud enam palve talle elu jätta, vaid 
päästa ta hirmsatest piinadest tapalaval [45, 231]. Henryle oli see kiri väga meeltmööda kui 
kasulik dokument lahutuse puhuks, samuti alandliku anumise tõttu: kuningas ei talunud seda, 
kui tema alamad võtsid teate neid ootavast hukkamisest vastu rahulikult. Kuningas käskis 
endise ministri kirja endale kolm korda valjusti ette lugeda. 

Lahutus toimus eriliste raskusteta — Cleve'i Anna rahuldus 4 tuhande naelsterlingi 
suuruse pensioni, kahe rikka mõisa ja veel «kuninga õe» staatusega, mis seadis ta vahetult 
kuninganna ja Henry laste järgi. Cromwellil aga tuli veel aru anda mõnede kulutatud 
summade kohta ja saada teada autasu, mis talle määrati memorandumi eest kuninga neljanda 
abielu kohta. 1540. a. 28. juuli hommikul teatati Cromwellile, et erilise armu märgina on 
Henry lubanud piirduda pea maharaiumisega, saastes hukka-mõistetu poomisest ja tuleriidal 
põletamisest. Tõsi, hukkamine pidi aset leidma Tyburnil aga mitte Tower-Hillil, kus raiuti 
päid kõrgemast seisusest isikutel. Teinud selle armuliku korralduse, oli nüüd taas peigmeheks 
saanud Henry teinud kõik, mis vaja, ning võis nüüd «puhta südametunnistusega» minna 
pealinnast puhkama koos oma 18-aastase pruudi Catherine Howardrga. Cromwelli] tuli aga 
samal hommikul minna viimsele teekonnale Towerist Tybumi. Näis, et oma elu viimastel 
tundidel oli ta saanud võitu meelekindlusetusest, mis oli teda vallanud seni, kuni temas 
silmnähtavuse kiuste ikka veel hõõgus lootus armuandmisele. 

Tugev ja jässakas mees, kes polnud veel 50-aastane, vaatas väliselt rahulikuna tapapakku 
ning vaitjäänud rahvasumma. Tuhat kuninga sõdurit valvas korra järele. Hinge kinni pidades 
ootasid kokkutulnud surmaeelset kõnet: kas peetakse see katoliiklikus vaimus, nagu seda 
oleks soovinud Norfolki ja Gardineri võidulepääsenud partei, või protestantlikus vaimus või 
petab niisuguse rahu säilitanud surmamõistetu üldse ootusi ja loobub pihtimusest. Ei, ta 
hakkab kõnelema... Tema sõnad võisid täielikult rahuldada katoliiklikult meelestatud 
kuulajaid. Näis, nagu tahaks Cromwell viimasel hetkel valmistada heameelt oma vaenlaste 
parteile, kes ta tapalavale oli saatnud. «Ma tulin siia surema, aga mitte ennast õigustama, nagu 
mõned võib-olla arvavad,» kõneles Cromwell monotoonse häälega. «Kui ma hakkaksin 

seda tegema, oleksin põlastusväärne ja tühine inimene. Olen seaduse poolt surma 
mõistetud ja ma tänan issandat jumalat, et ta minu kuriteo eest, mulle niisuguse karistuse on 
määranud. Varasest noorusest peale olen elanud patus ja solvanud issandat jumalat, mille eest 
ma puhtsüdamlikult andestust palun. Paljud teist teavad, et olen selles maailmas igavene 


rändaja, ent kuigi olen madalast soost, tõsteti mind kõrgesse seisusse. Lisaks panin sel ajal 
toime kuriteo oma valitseja vastu, mille eest palun puhtsüdamlikult andestust ja anun teid 
kõiki jumalat paluma, et ta mulle andestaks. Ma palun nüüd teid, siinviibijaid, lubada mul 
öelda, et ma suren ustavana katoliku usule, kahtlemata üheski tema dogmadest, kahtlemata 
üheski kiriku sakramentidest. Paljud halvustasid mind ja kinnitasid, et mul olevat lubamatud 
vaated, kuid neil pole õigus. Ma tunnistan, et nii nagu jumal ja tema püha vaim meid usus 
kinnitavad, nii on saatan valmis meidwvõrgutama, ja mind võrgutati. Lubage mul tunnistada, et 
ma suren kui katoliiklane, ustavana pühale kirikule. Ja ma palun teid südamest palvetada 
kuninga heaolu eest, et ta võiks palju aastaid elada koos teiega tervises ja heaolus, aga pärast 
teda tema poeg, prints Edward, seesinane hea võsu, võiks kaua teie üle valitseda. Ja veel kord 
palun teid minu eest palvetada, et seni, kuni selles kehas elu on, ma oma usus mingil moel 
kõikuma ei lööks». 

Millest oli tingitud see muidugi varem läbimõeldud kõne, mis vaevalt võis peegeldada 
kuninga tuju tõttu tapapakule tõugatud endise ministri, Inglismaa suur-kammerhärra tõelisi 
tundeid? Ehk võib seletuse leida hukkamõistetu soovis säilitada õukonnas oma poja Gregory 
Cromwelli seisundit? Või olid need mingid muud motiivid, jnis sundisid Cromwelli kordama 
seda, mida varemgi olid öelnud inimesed enne pea timukakirve alla panemist? See tegi oma 
töö hästi, rahvahulk väljendas valjusti oma heakskiitu. Möödub sajand ja hukatud ministri 
lapselapselaps Oliver Cromwell kõneleb Henry järglasega, Charles I, hoopis teist keelt. Ent 
selleks peab mööduma veel terve sajand. 


14. «Usu kaitsja» naljad 


Cromwelli tapmisele järgnes kuninga käsul Toweri «puhastamine» riiklikest 
kurjategijatest. Just siis saadetigi tapalavale ülalmainitud krahvinna Salisbury. Selle juba 71- 
aastase vanaeide, kes elu külge klammerdudes meeleheitlikult timuka käte vahel rabeles, 
ainuke kuritegu oli tema päritolu: ta kuulus Yorkide dünastiasse, mis oli 55 aasta eest 
kukutatud. 

Varsti pärast Cromwelli langemist leidis aset üks episood, mis heitis täiendavat valgust nii 
Cranmeri kui kuninga iseloomudele. Cranmer ei olnud lihtsalt karjerist, kes kuninga soosingu 
ja 

sellega seotud hüvede nimel kõigeks valmis oli, nagu teda kujutasid katoliiklased ja palju 
hiljem kaldusid kujutama mõned XIX sajandi liberaalsed ajaloolased. Veel vähem oli 
Canterbury peapiiskop märter, kes oleks reformatsiooni võidu nimel justkui valmis kõigeks, 
jäädes seejuures oma motiivides puhtaks ja laitmatuks (sellisena eelistasid Granmerit kujutada 
protestantlikud autorid). Peapiiskop uskus siiralt Tudorite despotismi vajalikkusse ja 
kasulikkusse nii ilmalikes kui vaimulikes asjus ja lõikas meelsasti seda vilja, mida niisugune 
positsioon isiklikult talle, Granmerile, tõi. Samas polnud ka Henry kaugeltki mitte see 
üheplaaniline ja primitiivne türann, kellena ta paljude tegude põhjal võib näida. Enam kui 
teised oli ta veendunud enda äravalituses, selles, et krooni võimu säilitamine ja kindlustamine 
on tema esmane kohus. Veel enam — kui tema, kuningas, astus isiklike tujude rahuldamiseks 
risti vastu riiklikele huvidele (mõistes ka ise seda), kas ei kaitsnud ta sel juhul kõrgeimat 
printsiipi — monarhi võimu piiramatust, õigust käituda, hoolimata kõigi teiste institutsioonide 
ja isikute arvamusest, alistades neid oma tahtele? 

Arveteõiendus Cromwelliga nagu ka sellele eelnenud analoogilised sündmused, eriti Anne 
Boleyni langus ja hukkamine, püstitas otsekohe küsimuse: kuidas see peegeldub uuel 
kirikukorraldusel, mille loomist hukatud minister oli nii soodustanud? 1540. a. kuumadel 
juulipäevadel jätkas selle koha lähedal, kus Cromwelli pea oli tapalavale veerenud, istungeid 
piiskoppide komisjon, kes täpsustas riigikiriku ususümboleid. Cromwelli hukkamine sundis 
enamikku kirikureformi kaitsmise või koguni edasiarendamise pooldajatest minema üle 


konservatiivsemasse fraktsiooni, mille eesotsas seisis piiskop Gardiner. Cranmer (sel ajal 
veeti Londonis kihla kümme ühe vastu, et peapiiskop järgneb peatselt Cromwellile Towerisse 
ja Tybumni) jäi vankumatuks. Kaks tema endist mõttekaaslast — Heath ja Scalpe, kes olid 
nüüd mõistlikult asunud Gardineri poolele — viisid Cranmeri istungi vaheajal aeda ja veensid 
teda alistuma kuninga arvamusele, mis käis ilmselt vastu Canterbury peapiiskopi poolt 
kaitstavatele seisukohtadele. Cranmer vaidles vastu ja väitis, et kuningas ei hakka kunagi piis- 
koppe usaldama, kui ta veendub, et need järgivad seisukohta, niis ei vasta tõele, üksnes 
selleks, et pälvida tema heakskiitu. Kuulnud sellest teoloogilisest vaidlusest, asus Henry 
ootamatult Cranmeri poolele. Viimase seisukohad kinnitati. 

Hiljem otsustas Salanõukogu katoliiklik osa, kaasa arvatud Norfolk, kasutada ära asjaolu, 
et mõned sektandid olid väitnud end olevat Canterbury peapiiskopi mõttekaaslased. Mõned 
salajased nõuandjad kandsid kuningale ette, et Cranmer olevat ketser ja ehkki keegi ei julge 
tema kõrge ameti tõttu anda peapiiskopi vastu tunnistusi, muutuvat olukord niipea, kui ta 
Towerisse heidetakse. Henry nõustus. Käsu Cranmeri vangistamiseks andis ta Salanõukogu 
istungil. Norfolk ja tema mõttekaaslased pühitsesid juba võitu. Ent asjatult. Samal ööl saatis 
Henry oma soosiku 

Anthony Dunney salaja Cranmeri juurde. Peapiiskop aeti kiiruga voodist üles ning 
toimetati Whitehalli, kus Henry teatas talle, et oli nõustunud Cranmeri arestiga, ja küsis, 
kuidas ta sellesse teatesse suhtub. Cranmer oli küllaltki suur fanaatik. Kuningliku omavoli 
tööriista osa täitis ta innukalt ja kogu südamest; ent peapiiskopist oli,ssaanud ka kogenud 
õukondlane. Vastuseks kuninga küsimusele avaldas Cranmer truualamlikku tänu selle 
armuliku hoiatuse eest. Cranmer ütles, et ta minevat rahuldustundega Towerisse ja lootvat, et 
kohus uurib õiglaselt tema religioosseid vaateid, mis on kahtlematult ka kuninga kavatsus. 

«Sa armuline jumal!» hüüdis rabatud Henry. «Missugune lihtsameelsus! Lubada end 
niiviisi vanglasse heita, et igal teie vaenlasel oleks teie suhtes eelised. Ent kas te mõtlete 
sellele, et niipea, kui nad on teid vanglasse pistnud, leidub peatselt kolm või neli valelikku 
lurjust, kes on valmis teie vastu tunnistama ja teid süüdi mõistma, ehkki nad seni, kui te 
vabaduses olete, ei julge suud avada ega teie silma alla sattuda? Ei, nii ei lähe, milord, ma 
austan teid liiga palju selleks, et lubada teie vaenlastel teid põrmu paisata.» 

Henry andis Cranmerile sõrmuse, mida peapiiskop pidi vangistamisel näitama ja nõudma, 
et ta kuninga juurde toimetataks (oli teada, et sõrmus anti niisuguse privileegi osutamise 
märgiks). 

Sel ajal aga kuninga nõusolekust tiivustatud Cranmeri vaenlased ei mõelnudki 
peapiiskopiga tsaretmoonitseda. Veelgi solvavamalt kordusid stseenid, mis olid eelnenud 
Crornwelli vangistamisele, Salanõukogu istungile saabunud Canterbury peapiiskop leidis 
istungitesaali uksed suletuna. Ligi tunni istus Cranmer koos teenritega koridoris. Ametnikud 
sisenesid istungitesaali ja väljusid sealt ega märganud demonstratiivselt riigikiriku kõrgeimat 
aukandjat. Seda stseeni jälgis tähelepanelikult kuninga arst doktor Buttes, keda Henry sageli 
niisugusteks ülesanneteks kasutas. Ta ruttas kuningale ette kandma alandusest, mille osaliseks 
sai anglikaani kiriku pea. Kuningas oli nördinud, ent laskis sündmustel areneda oma rada. 

Lõpuks saali lubatud Cranmerit süüdistasid tema kolleegid ketserluses. Peapiiskopile 
teatati, et ta saadetakse Towerisse, kuid tema demonstreeris vastuseks sõrmust ja nõudis 
kokkusaamist kuningaga. Sõrmus avaldas maagilist toimet. Cranmeri vastased sattusid 
paanikasse, taibates, et nad on andestamatult märgist mööda lasknud, mõistes Henry kavatsusi 
valesti. Tavaliselt osav lordkantsler Rossell aga märkis pahameelega: ta olevat ju alati 
kinnitanud, et kuningas nõustub Cranmerit Towerisse saatma üksnes siis, kui sellele on 
esitatud süüdistus riigireetmises. .. 

Salanõunikud läksid kuninga juurde, kes nad vääritu käitumise, eest läbi sõimas. Norfolk, 
kes püüdis välja rabelda, kinnitas, et Cranmerit ketserluses süüdistades olid nad lihtsalt 


tahtnud anda talle võimalust end selle süüdistuse eest kaitsta. Pärast seda käskis kuningas 
Salanõukogu liikmeil Cranmeri kätt suruda ja 

mitte püüda talle ebameeldivusi valmistada, peapiiskopil aga kästi oma kolleege lõunaga 
kostitada. Mida Henry kõige sellega taotles? Võibolla tahtis ta suhteid Salanõukogu liikmete 
vahel veelgi teravamaks ajada? Või oli ta kavatsenud Granmerit hukutada ja muutnud hiljem 
oma otsuse, nagu kuningaga tihti juhtus? Või lõbutses ta lihtsalt, ajades oma lähimaid 
nõunikke ummikusse, neid alandades ja hirmutades? [65, 236—239]. 


15. Taas tapalava 


Cleve'i Annale järgnes Catherine Howard — Norfolki hertsogi nooruke õetütar ja Anne 
Boleyni nõbu. Uus kuninganna ei rahuldanud hästi selliseid kirikureformi süvendamise 
pooldajaid nagu Granmer. Norfolk, kes oli kokku riisunud kloostrimaid, pidas sellest 
hoolimata reformi edasiarendamist ebavajalikuks ja ohtlikuks. 

Granmer ja tema sõbrad eelistasid esialgu oma plaane varjata: noorel kuningannal oli 
mõju oma elatanud abikaasale, pealegi võis ta sünnitada poja, mis oleks tema seisundit 
kuningakojas suuresti tugevdanud. 

1541. a. oktoobris leidsid kuninganna vaenlased kauaoodatud ettekäände. Üks tähtsusetu 
kuningakoja teener, John Lascelles, teatas Cranmerile oma õe tunnistuse põhjal, kes oli varem 
vana Norfolki hertsoginna juures ammena töötanud, et Catherine oli olnud pikemat aega 
sidemeis kellegi Francis Derhamiga, kellelegi Mannoxile aga oli teada sünnimärk kuninganna 
ihul. Reformipartei — Cranmer, kantsler Audley ja hertsog Hortford — ruttas sellest 
armukadedale mehele teatama. Granmer andis kuningale kirja («omamata julgust talle seda 
suusõnal öelda»). Kutsuti kokku Riiginõukogu. Kõik «süüdlased», kaasa arvatud Mannox ja 
Derham, võeti otsemaid kinni ja kuulati üle. Sellest, et kuninganna oletatav või tegelik 
truudusetus enne abielu ei kannata mingit võrdlust Henry enda eelneva «puhta» eluga, ei 
julgenud keegi mõeldagi. Granmer külastas õnnetusest rusutud noort naist, kes polnud veel 
20-aastanegi. Kuninglikku armu tõotades õngitses Cranmer Catherinelt ülestunnistuse, samal 
ajal aga õnnestus vajalikud tunnistused saada ka Derhamilt ja Mannoxirt. Henry oli 
vapustatud. Vaikides kuulas ta nõukogu istungil ära aruande ja hakkas äkki karjuma. See 
armukadedus- ja vihakisa määras ette ära süüdistatavate saatuse. 

Norfolk teatas Prantsuse saadikule Marillac'ile raevuga, et tema oma õetütar «on tegelnud 
prostitutsiooniga, pidades ühendust seitsme või kaheksa isikuga». Pisarsilmi jutustas vana 
sõjamees kuninga murest. 

Sel ajal võeti kinni veel üks «süüdlane» — Culpepper, kellega 

Catherine oli kavatsenud abielluda enne, kui Henry oli talle tähelepanu pööranud, ja 
kellele ta juba kuningannana oli väga sõbraliku kirja kirjutanud. Derham ja Culpepper 
mõisteti nagu tavaliselt surma. Pärast kohtuotsuse langetamist kestis 10 päeva ristküsitlus, mis 
ei andnud midagi uut. Derham palus «lihtsat» pea maharaiumist, kuid «kuningas ei pidanud 
teda niisuguse armu vääriliseks». Muide, seda armu osutati Culpepperile. Mõlemad hukati 10. 
detsembril. 

Siis võeti käsile kuninganna. Howardid ruttasid end temast lahti ütlema. Kirjas Henryle 
ahastas Norfolk, et pärast tema kahe õetütre (Anne Boleyni ja Catherine Howardi) jõledaid 
tegusid on vist «Tema Majesteedil vastik kuulda midagi minu suguvõsast». Edasi mainis 
hertsog, et kumbki «kurjategijatest» ei olnud tema vastu ilmutanud kuigi sugulaslikke tundeid, 
ja palus, et kuningas säilitaks tema suhtes oma heasoovlikkuse, «milleta ma ei soovi elada». 

Kuulekas parlament võttis vastu erilise, kuningannat süüdistava määruse. Ta toimetati 
Towerisse. Hukkamine toimus 1542. a. 13. veebruaril. Tapalaval tunnistas Catherine, et enne 
kuningannaks saamist oli ta armastanud Culpepperit ja tahtnud saada pigem tema naiseks kui 


maailma valitsejannaks ning ta kurvastab, et on saanud tema hukkumise põhjustajaks. Algul 
mainis ta siiski, et «pole teinud kuningale kahju». Ta maeti Anne Boleyni kõrvale. 

Henry viimased aastad möödusid süngelt. Kogu eelneva elu jooksul olid temaga 
mänginud favoriidid, ta polnud harjunud tegelema iga päev riigiasjadega ega kirjutanud isegi 
paberitele alla, selle asemel löödi neile monarhi allkirjajäljendiga pitsat [33, 101; 62, 105]. 40- 
ndatel aastatel muutus Inglismaa välispoliitiline olukord keeruliseks ning polnud ei Wolseyd 
ega Gromwelli, kes oleksid võinud Euroopa tormistes poliitikavetes kindlalt juhtida Inglise 
diplomaatialaeva. 

Lähenevaks sõjaks valmistudes vahetas Henry harrastusi. Varem oli ta pretendeerinud 
poeedi, muusiku ja helilooja loorberitele, nüüd tegeles ta sõjaliste plaanide ja 
kindlustusskeemide koostamisega ning koguni tehnika täiustamisega: Henry mõtles välja 
vankri, mis võis liikumise ajal vilja peksta. Kuninga ideid võttis vastu Inglise väepealikute 
vaimustatud ülistuskoor. Erandi moodustasid üksnes jultunud välismaa insenerid — itaallased 
ja portugallased, keda solvunud leidur käskis maalt välja kihutada. 

Samaaegselt ei mõistnud kuningas siiralt, miks inimesed ei taha teda rahu ja õigluse 
apostliks tunnistada. Kohtumisel keiser Karl V saadikuga rääkis tä: «Ma olen juba 
nelikümmend aastat troonil ja keegi ei saa öelda, et ma oleksin kunagi toiminud ebasiiralt või 
käinud kõveraid teid... Ma pole iialgi oma sõna murdnud. Ma olen alati rahu armastanud. Ma 
lihtsalt kaitsen end prantslaste vastu. Prantslased ei sõlmi rahu enne, kui neile pole tagasi 
antud Boulogne, mille ma auga vallutasin ja kavatsen enda 

käes hoida». Parlamendis peetud kõnedes võttis kuningas nüüd targa ja halastava riigiisa 
poosi, unustades ajutiselt tuhanded tema käsul hukatud, kuninga vägede poolt laastatud 
krahvkonnad, alles päris hiljutised talurahvarahutused. Nõunikud .püüdsid Henry eest 
ebameeldivaid uudiseid varjata, et, nagu väljendus Gardiner, «säilitada kuninga meelerahu». 
Monarhi raevupursete eest polnud keegi kaitstud. Henry uus naine Catherine Purr oleks 
kuningale vastumeelsete religioossete seisukohtade avaldamise eest peaaegu Towerisse 
sattunud. Leidlikkus päästis ta. Haistnud õigeaegselt ohtu, kinnitas kuninganna oma haigele ja 
ärrituvale abikaasale, et kõik tema poolt öeldu teenis üht eesmärki: veidi lõbustada Tema 
Majesteeti ja kuulda tema õpetlikke argumente kõnealustes küsimustes. Catherine sai 
andestuse just õigel ajal: peagi ilmus koos valvuritega minister Wriothesley, kel oli kaasas 
kirjalik vangistuskäsk. Oma kavatsusi muutnud Henry võttis oma soosiku vastu sõimuga: 
«Lollpea, lojus, lurjus, ilge lurjus!» Ehmunud Wriothesley tegi, et kadus [67, 380, 397, 405]. 

Parlament võttis vastu billi, mille alusel katoliiklasi poodi, luterlasi aga põletati elusalt. 
Mõnikord seoti katoliiklane luterlasega selgapidi kokku ja nii nad viidi tuleriidale. Anti välja 
seadus, mis käskis kuninganna eksimused üles anda ja kohustas samuti kõiki neitsisid, kui 
monarh neid omale naiseks valib, teatama oma süütegudest. 

«Ma tegutsen kõrgemalt antud näpunäidete põhjal,» selgitas kuningas (muide, keegi ei 
küsinudki temalt midagi). 

Olukord teravnes nii kiiresti, et ähmi sattumiseks oli põhjust isegi peenetundelisematel 
inimestel kui pika taibuga Wriothesley. 1546. a. 16. juulil põletati Londonis missa eitamise 
eest aadlisoost Anne Eskew. Samal ajal saadeti tuleriidale ka teised ketserid (nende hulgas 
Lascelles — pealekaebaja, kes oli hukutanud Catherine Howardi). Aga augustis püüdis juba 
Henry ise veenda Prantsuse kuningat Frangois 1 ära keelama missa pidamise, s. t. keelama 
katoliikluse mõlemas kuningriigis. Järgnesid uued arestid ja hukkamised. Nüüd jõudis kätte 
ka Norfolki hertsogi kord, keda olid tabanud kuninga üha süvenenud kahtlustused. Asjatult 
tuletas ta Towerist meelde oma teeneid reeturite hävitamisel, kelle hulgas oli olnud ka 
Thomas Cromwell, kes samuti oli tegelnud kõigi kuninga vaenlaste ja äraandjate 
hävitamisega. Norfolki poja, Surrey krahvi pea raiuti Tower-Hillil 1547. a. 19. jaanuaril. 
Norfolki enda hukkamine oli määratud 28. jaanuarile. 


Teda päästis kuninga haigus. Vaevu kergendusohet varjates kauplesid õukondlased surija 
voodi juures riigiametite pärast, mis jäi neile üheksa-aastase tulevase kuninga, Edward VI 
juures jagada. Mõni tund enne eelseisvat Norfolki hukkamist suri Henry Cranmeri kätel. 

Cranmeri enda järg jõudis kätte alles mitme aasta pärast. .. 

Kahe aastakümne jooksul oli Canterbury peapiiskopil, Tudorite türannia agaral teenril, 
õnnestunud vältida veealuseid karisid, 

mis ähvardasid tema karjääri ja elu. Alati olid need inimesed, kelle käes oli võim, 
eelistanud kasutada Cranmeri teeneid, aga mitte teda õukondlikes ja poliitilistes intriigides 
lüüasaanute järjekordse partiiga tapalavale saata. Ja Cranmer, kes polnud kaugeltki mitte 
lihtsalt auahne karjerist või osav kameeleon (ehkki temas peitus nii üht kui teist), tõi 
valmisolevalt, kuigi mõnikord kurvastades, oma soosijaid, sõpru ja mõttekaaslasi ohvriks 
kohusetundele. Kohusetunne aga käskis tal kaitsta iga hinna eest kuninga kõrgema võimu 
printsiipi nii ilmalikes kui kirikuasjades, printsiipi, mis kinnitab alamate kohustust 
vastuvaidlematult alistuda monarhi tahtele. Cranmer andis õnnistuse ühtviisi nii oma soosija 
Anne Boleyni ja oma heategija Thomas Cromwelli hukkamiseks, kui ka talle vaenuliku 
fraktsiooni mängukanni Catherine Howardiga arveteõiendamiseks ja oma vastase Norfolki 
Towerisse heitmiseks. Ta kiitis heaks nii lord Seymouri, kes oli alaealise Edward VI ajal 
teinud katset võimu haarata, kui ka Cranmerile lähedalseisva lord-protektor Somerseti 
hukkamise, kes oli 1548. a. saatnud tapalavale Seymouri ja astus sinna ise 1552. a., võidetuna 
Warwicki, Northumberlandi hertsogi poolt. Heaks kiitis ta ka sellesama Northumberlandi 
hertsogi hukkamise, kui see oli pärast Edward VI surma püüdnud 1553. a. tõsta troonile 
kuninga nõbu Jane Greyd ning kes purustati Maria Tudori (Henry VII tütar tema esimesest 
abielust Aragoonia Katariinaga) poolehoidjate poolt. 

Cranmer oli sanktsioneerinud rahvaülestõusude juhtide, katoliiklusele kalduvate 
vaimulike hukkamisi, ehkki nende seisukohti jagasid peaaegu avalikult paljud kuninga 
lähikondlastest; luterlike ja kalvinistlike pastorite hukkamisi, kes sageli olid jutlustanud just 
seda, mida peapiiskop südamepõhjas pidas õigemaks kui ametliku riigikiriku seisukohti, ja 
üldse kõigi nende hukkamisi, kes olid kas teadlikult või juhuslikult kaldunud kõrvale angli- 
kaani dogmadest. Neist kõikuvatest dogmadest, mis pidevalt muutusid sõltuvalt sise- ja 
välispoliitilisest olukorrast ja veelgi enam kuninga muutlikest meeleoludest ning tujudest, mis 
said silmapilkselt parlamendiaktide, Salanõukogu määruste ja piiskopkonna otsuste vormi, 
mille vähimgi rikkumine ähvardas võlla või timukakirvega. 

Pärast Edward VI surma avanes Cranmerile manööverdamiseks küllaltki avar tegevusväli. 
Troonipärijate õigused olid täielikult sassi aetud Henry VIIL ajal vastuvõetud statuutidega, mis 
olid kõiki tema tütreid kord seaduslikeks, kord ebaseaduslikeks kuulutanud. 

Kui Northumberland oli võidetud ja ta oli oma pea tapalaval kaotanud, püüdis Cranmer 
leida oma tihedale koostööle hertsogiga Maria Tudori, silmis täiesti sündsa seletuse. Tuli 
välja, et tema, Cranmer, oli juba enne Edward VI surma püüdnud kõigiti veenda hertsogit 
loobuma ebaseaduslikust plaanist tõsta troonile Jane Grey, kuid ta pidi alla vanduma seda 
plaani toetavate 

kuninglike juristide üksmeelsele arvamusele, ja, mis kõige tähtsam, kuninga enda tahtele, 
kellel oli õigus ükskõik milliseid seadusi tühistada. Tegelikult aga oli Cranmer olnud Jane 
Grey üheksapäevase valitsusaja kestel (1553. a. juulis) üheks aktiivsemaks Salanõukogu 
liikmeks, kes saatsid Maria Tudorile teate, et ebaseadusliku tütrena on ta troonist ilma jäetud, 
ja krahvkondade võimudele kirjad, mis kutsusid neid üles uut kuningannat toetama. Kõike 
seda olid muide teinud ka teised Salanõukogu liikmed, kes jõudsid aga Maria Tudori juurde 
üle joosta, kui nägid, et jõud on tema poolel. Pärast seda kirjutas Cranmer Salanõukogu nimel 


alla kirja Northumiberlandile, kes asus sõjaväega Cambridge'is, et ta kuulutatakse reeturiks, 
kui ta ei alistu seaduslikule kuninganna Mariale. 

Selle, tõsi küll, hilinenud ülemineku tulemusena võitjate leeri ei jäänud Cranmer mitte 
ainult 56 päevaks vabadusse, vaid jätkas Canterbury peapiiskopi kohuste täitmist ka Edward 
VI matustel. 1553. a. augusti alguses andis ta korralduse kirikukogu kokkukutsumiseks, kus 
pidi tühistatama kõik kadunud kuninga ajal teostatud kirikureformid. 

Esialgu kuulutas Maria välja ususallivuspoliitika, mis oli vaid sirm katoliiklaste 
positsioonide taastamisele, ning ei takistanud alustamast silmapaistvamate protestantide 
tagakiusamist (ehkki enamusel neist ei olnud midagi tegemist katsega tõsta troonile Jane 
Greyd). Veidi aega Maria ja tema nõunikud nähtavasti kõhklesid, kuidas toimida Cranmeriga. 
Asi ei seisnud mitte ainult ja mitte niivõrd selles, et kuninganna vihkas Cranmerit tema osa 
tõttu Henry ja tema ema lahutuses ning tema enda «ebaseaduslikuks» tütreks kuulutamisel, 
kuivõrd soovis mõista peapiiskopi isikus süüdi kogu anglikaani kirikut. Omalt poolt tõukas ka 
Cranmer sisuliselt tagasi igasuguse võimaluse lepituseks, mõistes oma avalduses teravalt 
hukka missa. 

Selle tulemusena ta vangistati, tema üle mõisteti kohut üheaegselt Jane Grey ja 
Northumberlandiga ning mõisteti süüdi riigireetmises. Oodati koguni, et erinevalt teistest 
surmamõistetutest langeb Cranimerile osaks kvalifitseeritud hukkamine. Ent Karl V nõuandel 
otsustas Maria Cranmerit karistada mitte riigireetmise, vaid tema enda silmis veelgi hirmsama 
kuriteo — ketserluse eest. Näib, et Cranmeril ei olnud midagi just niisuguse süüdistuse vastu. 
1554. a. jaanuaris, Wyati ülestõusu ajal, kui ülestõusnud olid hõivanud osa Londonist, lootis 
Cranmer, kes vaevalt küll ülestõusnutele kaasa tundis, nende võitu, sest üksnes see võis teda 
päästa piinarikkast hukkamisest. Ehkki ülestõus suruti maha, tundis Maria Tudori valitsus end 
mõnda aega veel ebakindlalt. 1554. a. oktoobris aga tuli ilmsiks kavatsus tappa 200 
hispaanlast, kes olid saabunud koos Maria peigmehe Felipega (tulevane Hispaania kuningas 
Felipe II). [68, 197] 

Niipea, kui valitsus oli oma positsioone kindlustanud, võttis ta käsile Cranmeri ja teised 
reformatsiooni juhid, eelkõige Read- 

ley ja Latimeri. Oxfordis organiseeriti «õpetatud» dispuut, kus Cranmer ja tema 
mõttekaaslased pidid kaitsma protestantlust terve katoliku prelaatide armee kriitika vastu. 
Loomulikult oli dispuut organiseeritud nii, et «ketsereid» häbisse saata. Oxfordi teoloogide 
otsus oli ette teada. Palju kulus aega teiste formaalsuste täitmiseks: Cranmeri hukkamõistmine 
Rooma Püha Tooli esindajate poolt; ohvrile silmakirjalikult 80 päeva lubamine paavstile 
edasikaebamiseks, ehkki vangi ei lastud kongist välja, ja teised protseduurinõuded. Cranmer 
oli ikkagi peapiiskop, kes oli kohale kinnitatud veel enne suhete katkemist Roomaga. 

Lõpuks võeti Rooma korraldusel Cranimerilt tema tiitel. Kõik vajalikud ettevalmistused 
olid lõpule jõudnud. Ning nüüd juhtus ootamatu asi: Cranmer, kes oli nii kaua vankumatust 
ilmutanud, kapituleerus äkki. See oli Maria ja tema nõunike jaoks väga ebameeldiv uudis, 
kuigi nad kartsid seda tunnistada. Mõistagi oli niisuguse paadunud patuse kahetsus katoliku 
kirikule tohutuks moraalseks võiduks. Aga kuidas jääb siis Cranmeri põletamisega hirmuks 
teistele ketseritele? Põletada pattukahetsenud usutaganejaga veel endine piiskop, ei olnud just 
kirikureeglite järgi. Marial ning tema peamisel nõuandjal, kardinal Poole'il tuli otsida teisi teid 
— kasutada täielikult ära Cranmeri patukahetsus ja samas väita, et see pole siiras ega või 
seepärast ketserit tuleriidalt päästa. 

Mitmel karral kirjutas Cranmer teda ümbritsevate hispaania prelaatide survel alla 
mitmesugustele protestantlusest «lahtiütlemistele», kord tunnistades oma patte, kord juba 
tehtud tunnistusi osaliselt tagasi võttes. Surmalemääratud vanake ei kartnud sel ajal enam 
tuleriita, teda ei ajendanud nüüd üksnes surmahirm. Ta oli valmis surema protestandina, nagu 
seda olid kartmatult teinud tema mõttekaaslased Readley ja Latimer. Ent ta oli valmis surema 


ka katoliiklasena, et ainult mitte põrgusse sattuda. Koostanud ja alla kirjutanud oma 
järjekordse, kõige otsustavama patukahetsuse, koostas Cranmer ööl enne hukkamist oma 
surmaeelse kõne kaks varianti — katoliikliku ja protestantliku. Ongi jäänud ebaselgeks, miks 
ta juba tapalaval seistes viimast varianti eelistas. Veel enam, ta leidis endas jõudu, et pista 
tulle oma parem käsi, mis oli kirjutanud arvukaid lahtiütlemisi. Protestandid tundsid selle 
tapalaval ilmutatud mehisuse üle suurt vaimustust, pisut hämmeldunud katoliiklikud autorid 
aga selgitasid, et Cranmer ei saatnud korda mitte midagi kangelaslikku: käsi oleks mõne 
minuti pärast niikuinii ära põletatud. 

Kui tuli oli kustunud, leiti mõned põlemata laibaosad. Cranmeri vaenlased kinnitasid, et 
see olevat olnud ketseri süda, mida tuli selle pattude tõttu ei võtnud ... 

Kõik see toimus Oxfordis 1556. a. 21. märtsi hommikul. Kaks aastat hiljem, pärast Maria 
Tudori surma läks troon Elizabeth 1, Henry VIII ja Anne Boleyni tütrele. Taas võitis 
anglikaani kirik. Ent tal tuli veel kaua pidada võitlust katoliku parteiga, kes tõstis 
troonipretendendina esile Soti kuninganna Maria Stuarti. 


16. Kassetikirjad 


«Kassetikirjade» lugu on üks segasemaid episoode Maria Stuarti tormilises elus. 

Šoti kuninga James V ja Lotringi Maria tütar Maria Stuart sündis 1542. a. Ta sai kasvatuse 
Prantsusmaal. Kuueteistkümneaastaselt abiellus ta dofääniga, kellest aasta hiljem sai kuningas 
Francois II ja kes 1560. a. aprillis suri. Järgmisel aastal naasis Maria Stuart Šotimaale, kus 
võidutses reformatsioon. Algusest peale tuli tal tegemist teha tõrksate lordidega, kellest paljud 
õigustasid oma katoliiklannast kuningannale mittekuuletumist, mida Inglismaalt õhutati, 
poolehoiuga protestantlusele. Inglismaa kuninganna Elizabeth, kes kartis, et Maria abiellub 
välismaise valitsejaga, otsustas ta paari panna oma soosiku Robert Dudleyga (hiljem krahv 
Leicester). Siis aga Maria, kes järgnes hetkelisele tujule, aga võib-olla selleks, et ajada segi 
Elizabethi ja tema šotlastest poolehoidjate (eriti Maria venna, James Stuarti, Moray krahvi ja 
teise protestantlasest lordi, Maitlandi) kaarte, valis 1565. a. juulis meheks lord Darnley, kellel 
Šoti kuninganna järel 
olid kõige suuremad õigused Inglismaa troonile. Protestantlastest lordid alustasid ülestõusu, 
ent nad purustati ja osa neist põgenes Inglismaale. 

Maria ja Darnley abielu osutus õnnetuks. Kuninganna põlgas ja vihkas seda upsakat 
tühisust, kelle ta meheks oli võtnud. Darnley omakorda, olles nördinud sellest, et Maria 
keeldus teda kroonimast, astus vandenõusse rahulolematute lordide grupiga. 

1566. a. 9. märtsi öösel tungisid relvastatud vandeseltslased kuninganna ruumidesse 
ja tapsid elajalikult tema isikliku sekretäri, itaallase Rizzio. Ainult juhus päästis Maria, kellele 
üks lordidest oli juba musketi suunanud. Alandatud kuninganna surus endas maha 
kättemaksuiha. Ta andestas Morayle ja mõnele tei- 
sele ülestõusust osavõtnule tingimusel, et need mõistaksid hukka Rizzio mõrvarid. Maria ajas 
vandeseltslaste read segi. Tal õnnestus oma rumal mees enda poole võita, kuid hiljem, kui 
tema seisund oli kindlustunud, kõrvaldas ta selle külmalt kui tarbetuks muutunud hüpiknuku. 

Sel ajal oli Maria õukonnas suure mõjuvõimu võitnud krahv Bothwell, kes oli 
kuningannat toetanud võitluses mässavate feodaalide vastu. See kõrk sõjamees, ohtusid 
põlgav uljaspea, verejanuline ja kiskjalik kondotjeer, kellele kaastunne oli võõras, oli ühtaegu 
nii selle karmi aja mehisuse kui ka tema julmuse kehastus. Enamik Šoti kuninganna 
elulookirjutajaid arvab, et Maria armus jäägitult Bothwellisse ja muutus kuulekaks tööriistaks 
selle küünilise kuulsusekütt käes, kes polnud eesmärgi saavutamisel harjunud vahendeid 
valima. «Maria Stuartis» pühendas Stefan Zweig selle armastuse loole palju suurepäraseid 
lehekülgi. Bothwelli nõudmisel sõidab kuninganna Glasgow'sse, kus sõprade keskel varjas 
end Damley, kes oli haistnud teda ähvardavat ohtu. 

Võltside armutõotustega meelitab Maria haigusest mitte veel kosunud mehe Edinburghi ja 
paigutab selle pealinna serval asuvasse üksikusse hoonesse Kirk o'Fieldis. 

1567. a. 9. veebruaril jätab kuninganna mehe üksi, et võtta osa oma teenri pulmast. Aga 
öösel kell kaks vapustab linna kohutav plahvatus. Maja Kirk o*Fieldis lendab õhku, aiast 
rusude alt leitakse Darnley ja tema teenrite laibad. 

Pärast Darnley hukkumist organiseeritakse kohtukomöödia Bothwelli üle: tal on vaja end 
kahtlustest puhtaks pesta. Ainukese süüdistajana esineb tapetu isa lord Lennox. Ta tahab 
kohtuistungite paika ilmuda 1000-mehelise väesalga saatel. Tal ei lubata kaasa võtta rohkem 
kui kuus teenrit. Lennox mõistab, et teda meelitatakse lõksu, kuhu langedes ta satub oma poja 
mõrtsukate võimusse. Lennox palub kohtuistungeid 40 päeva edasi lükata — see on tavaline 
aeg süüdistuse ettevalmistamiseks. Talle vastatakse pilkavalt, et ta ise olevat kiiret 
kohtumõistmist palunud! 

Selles kohtus ei ole prokuröri, süüdistuse peatunnistaja aga on riigireetmisest osavõtmise 
eest igaks juhuks vangistatud. Bothwell esitab Lennoxi kirja, milles see taotleb visalt oma 
süüdistuse kiiremat läbivaatamist, ja lisab, et kuninganna on selle palve rahuldanud. Pärast 
seda jääb kohtunikel üle vaid kuulutada Bothwell süütuks talle esitatud valesüüdistustes [69, 
239—240]. Möödub veidi aega ning Maria Stuart abiellub Bothwelliga. Šoti lordid alustavad 
taas ülestõusu. Kuninganna saab lüüa. Bothwell põgeneb piiri taha ja lõpetab oma elu vanglas 
Taanimaal. Lordid kuulutavad kuninganna kukutatuks ja sulgevad ta Lochleveni lossi. Maria 
Stuart põgeneb vanglast, tal õnnestub koguda uus sõjavägi ja see mässuliste lordide vastu viia. 
1568. a. 13. mail purustati kuninganna armee Langside'i all. Päästes end jälitajate eest 
kaluripaadis, ületab kuninganna Solway lahe ja maabub 16. mail Inglismaal Carlisle'i linna 
lähedal. 

Liisk on langenud, ehkki see mängust osavõtjatest kellelegi veel selge pole. Elizabeth, kes 
oli Šoti lorde nende käskijanna vastu ässitanud ja Maria Stuartile lahkeid kirju saatnud, on 
asetatud keerukasse ja ebameeldivasse olukorda. Kõige vähem häirib Inglise kuningannat 
seejuures Šotimaa oma lõputute sisetülidega. Jutt on Inglismaast endast. Reformatsioon oli 
võitnud, ent keegi ei tea kui kindel see võit on: oli ju kõigest kümne aasta eest, Maria Tudori 
ajal, tehtud kaugeltki mitte päris edutu katse restaureerida katoliiklust, mis lõppes 
ebaõnnestumisega üksnes kuninganna surma tõttu (vähemalt tolleaegsete arvates). Ent 
vastureformatsioon ei sobinud Inglismaa kõige mõjukamate sotsiaalsete kihtide — uue 
kodanlustunud aadli, kelle kätte olid läinud kiriku- ja kloostrimaad, ning tugevneva kodanluse 
põhiliste huvidega. Just nende huve väljendab terane, külmavereline ja kaugelenägelik poliitik 
William Cecil, kes hiljem sai tuntuks lord Burleigh'i tiitli all. See Elizabethi tähtsaim minister 
(palju 

aastaid hiljem ütles kuninganna, et Cecil on tema «vaim»), efektiivse salateenistuse looja, 
teeb kuningannale väsimatult selgeks, millised ebamugavused ja ohud on seotud Maria Stuarti 
saabumisega. Juba üksi oma Inglismaal viibimise faktiga muutuks ta inglise katoliiklastele 
ligitõmbavaks keskuseks, lootuseks rahvusvahelisele vastureformatsioonile, mille tugisambad 
on Hispaania kuningas Felipö IL, kes taotleb universaalse katoliikliku impeeriumi loomist, 
Rooma paavst, kurjakuulutav jesuiitide ordu ning teised paavstluse käsilased. Maria Stuart 
võib loota, et teda aitavad sugulased — Prantsusmaal valitsev Valois' dünastia, vägev hertsog 
de Guise, Prantsusmaa sõjakate katoliiklaste juht, kes 'unistab protestantliku ketserluse 
täielikust hävitamisest ja Prantsuse kuningatrooni haaramisest. 

Elizabeth ei unusta kunagi, et paljude katoliiklaste silmis on ta ebaseaduslik tütar, kel pole 
õigust troonile: oli ju tema ema, Anne Boleyni ja Henry VIII abielu sõlmitud veel kuninga 
esimese naise, Aragoonia Katariina eluajal. Möödub veidi enam kui aasta Maria Stuarti 
saabumisest Inglismaale ja Rooma paavst kuulutab Elizabethi kukutatuks ning vabastab tema 
alamad ketserist kuningannale antud vandest. Neis tingimustes on Tudorite lähim sugulane 


Maria Stuart, kuidas ta ise seda ka ei eitaks, tõsine pretendent Inglise troonile. Ta muutub 
otsekohe magnetiks, mis tõmbab ligi inglise katoliiklasi ning paljusid rahulolematuid ja 
auahneid isegi Elizabethi lähimast ümbruskonnast. 

William Cecil arvestab sellega, et ühtviisi ohtlik on jätta pagendatu Inglismaale kui ka 
lubada tal minna Prantsusmaale. Ent samas on Maria Stuart Elizabethi «kallis õde», kellele 
Inglismaa kuninganna on nii palju kordi igavest truudust ja armastust tõotanud. Maria Stuarti 
saatuse eest muretsevad välismaa kuningakojad, see huvitab kogu Euroopat. On võimatu heita 
lihtsalt trellide taha sõbraliku riigi kuningannat, milles valitsevad mässavad alamad. Kuid 
Cecil leiab ka siin väljapääsu, mis selles suhtes üpris õrnatundelist Elizabethi täielikult 
rahuldab. Algul toimetatakse tülikas külaline rannaäärsest Carlisle'ist Inglise sisemaale 
Yorkshire'i, siis aga alustatakse Maria Stuarti au eest võitlemise ja teda Šoti lordidega 
lepitamise sildi all juurdlust kuninganna osa üle sündmustes, mis viisid Darnley hukkumisele. 

Maria Stuart satub osavalt ülesseatud püünisesse — nõustub andma oma asja uurida 
Elizabethi poolt määratud inglise ülikute komisjonile. Šoti lordidele tehakse ettepanek esitada 
tõendid; nende poolt kuningannale esitatud süüdistuste kinnituseks. 

Ja nüüd ilmuvad lagedale kuulsad «kassetikirjad». Need on Maria Stuarti kirjad ja 
luuletused, mis leiti lukustatud hõbekassetist, mille kuninganna oli omal ajal kinkinud 
Bothwellile ja mille viimane oli kiirel põgenemisel maha jätnud. Sajandite jooksul on Maria 
Stuarti kaitsjad eitanud dokumentide ehtsust ja püüdnud tõestada seda, et kirjade originaalid 
on vahetatud osavalt koostatud võltsingute vastu. Vist kõige otsustavamalt on 

selle seisukoha kummutanud mitte elukutseline ajaloolane, vaid Maria Stuarti parim 
biograaf Stefan Zweig. Peene psühholoogi ja suure inimhingede tundjana tõestas ta täie 
veenvusega, et tolleaegsel Šotimaal ei olnud ega saanudki olla nii suurt kirjanikku, kes oleks 
suutnud nii täpselt ja stilistiliselt nii laitmatult kujutada tormilise, kõiki tõkkeid teelt pühkiva 
kire pöördepunkte ning kes lisaks oleks võimeline kiiresti, nagu tellimise peale, looma tsükli 
prantsuse sonette, mis sellise tõepärasuse ja elegantsiga kujutaksid armunud ja kannatava 
südame elamusi. Lõpuks, kui lordid oleksid plaanitsenud niisugust võltsingut, oleksid nad 
muidugi pannud kirjadesse tunnistusi, mis näitaksid kuningannat halvas valguses ega oleks 
loonud oma tunnetes mässulise, erutusest ja kirest põleva naise kuju. Ei olnud ju Moray, 
Maitland ega kogu nende kamp ei Shakespeare'id, Balzacid ega Dostojevskid ... 

Niisiis on kirjad ehtsad, ent kas võib siis kahelda Maria Stuarti osavõtus Darnley 
tapmisest, sündimuste käigu niisuguse kirjelduse tõepärasuses, mis on läinud ajalooõpikuisse 
ja mis eelnevatel lehekülgedel lühidalt ümber jutustati? Enamik uurijaist kaldub välistama 
igasugust kahtlust. Ent mõeldav on ka teistsugune seisukoht. Niisugusel juhul oleksid 
«kassetikirjad» vist verise XVI sajandi kõige ebatavalisemaks saladiplomaatia tööriistaks. 

Viimastel aastatel on mõned inglise uurijad läinud teist teed. On raske eitada kirjade 
ehtsust, ent kas need on tõepoolest ehtsad Maria Stuarti kirjad, aga mitte mõne teise naise 
omad? Veel enamgi - võib-olla kuuluvad kirjad, mille koopiad esitati Elizabethi poolt 
määratud komisjonile, mitmele isikule, kelle hulka kuulus ka Šotimaa kuninganna? Aga kuna 
suhted Maria Stuarti ja Bothwelli vahel ning tema osa Darnley tapmises on meile teada 
eelkõige «kassetikirjade» põhjal, kerkib kogu see lugu hoopis teises valguses, kui oletada, et 
kirjad on kas või osaliselt kirjutatud teiste inimeste poolt. 

Ent kas on alust kahelda Maria Stuarti autorluses? Kirjade sisu põhjalik analüüsimine 
sunnib kahtlema selles, et need on kirjutatud ühe ja sellesama inimese poolt. Ajaloolane M. 
Armstrong-Davison näitab oma raamatus «Kassetikirjad» (70; 71, 28—29), et nii aja kui stiili 
poolest on väheusutav, et osa «kassetikirju» oleksid pärit Maria Stuarti sulest. Inglise 
ajaloolane kaldub arvama, et enamiku kirjadest on kirjutanud üks Bothwelli armukestest. 
«Teise naise» eksisteerimisele vihjavad ka informeeritud tolleaegsed. Inglise saadik Šotimaal 


Randolph kinnitas, et Bothwellil oli Prantsusmaal «teine naine». Pole võimatu, et Bothwell oli 
toonud ta sealt Šotimaale ja hoidis kusagil oma valdustes, peites teda kõrvaliste pilkude eest. 

Kui oletada, et mõned kirjad kuuluvad sellele prantslannale, siis saavad selgeks 
hämmastusttekitavad laused, mis võisid olla kirjutatud vaid lihtsa päritoluga naise poolt 
pöördumisel 

suursuguse lord Bothwelli poole, mitte kuidagi aga Šotimaa kuninganna poolt. Seletuse 
leiab ka prantsuse keele vaba valdamine, mida sonettide autor ilmutab. Muidugi, neid kirju oli 
tarvis kergelt «redigeerida», visata välja «ebamugavad» kuupäevad ja pöördumised, ühed või 
teised lõigud, mis oleksid võinud autori nime paljastada. Kõike seda oleks võinud hõlpsasti 
teha näiteks Maitlandi — kuninganna hiljutise usaldusministri ja ühe praeguse peavaenlase 
naine. Maitlandi naine oli Maria Fleming, Maria Stuarti õuedaam, keda oli kasvatatud 
Prantsusmaal koos kuningannaga. Maria Flemingi allkiri — selle näidised on säilinud — on 
peaaegu eristamatu kuninganna omast. On teada, et Maria Fleming armastas väga oma meest 
ja võis vabalt olla tööriistaks tema plaanide elluviimisel. 

See hüpotees seletab venitusi ja mitmesuguseid kahtlasi asjaolusid, mis on saatnud 
«kassetikirjade» väljailmumist ja nende üleandmist Inglise kuninganna volinikele, ning 
erinevaid arvamusi pärast Bothwelli põgenemist leitud dokumentide arvu suhtes. Need kirjad, 
mis võisid sisu järgi otsustades tõepoolest olla Maria kirjutatud, ei tunnista tema armumist 
Bothwellisse, kellega abiellumine oleks olnud niisugusel juhul pigem poliitiline manööver, 
soov tagada kuningannale nii vajalikku toetust ja selle mõjuka üliku ustavust. Kui see on nii, 
mis juhtus siis ööl vastu 10. veebruari Kirk o'Fieldis, milline draama seal tegelikult aset 
leidis? 

Inglise uurija arvates ei leidnud sel ööl lahendust mitte Bothwelli ja Maria Stuarti 
kallalekippumine Damley elule, vaid tervenisti kolm vandenõu. Esiteks kuninganna ja 
Bothwelli (keda võib-olla õhutas Moray) plaan, kes kavatsesid Darnley isoleerida, hoida ära 
tema põgenemine Šotimaalt ja anda ta parlamendi eelseisva istungjärgu kohtu alla (seni aga 
hoida teda vangistuses). Teine oli Darnley enda vandenõu, kes oli, nagu tõestatud, ühenduses 
Hispaania ja jesuiitidega. Tõenäoliselt kasutas Damnley reeturi, kellegi sir James Balfouri abi. 
Just nemad panid püssirohu Kirk o'Fieldi keldreisse ajal, mil kuninganna oli läinud oma teenri 
pulma. Darnley kavatses pärast kuninganna tagasijõud-mist maja õhku lasta, siis aga, olles 
aegsasti aknast välja roninud, kujutada end juhuslikult pääsenuna, hiljem aga esitada oma 
õigused troonile. Süü plahvatuse eest oleks võinud veeretada protestantlikele lordidele (vist 
selle süüdistuse usutavaks muutmiseks oli aeda jäetud püssirohuvaadike). 

Lõpuks kolmas vandenõu — Moray ja tema kaaslaste oma, kes olid ehk kuidagi teada 
saanud Darnley plaanist ja otsustasid selle teostamist mitte takistada. Moray, kes oli juba 
ammu troonist unistanud, leidis, et sobiv hetk on käes (tema õepoeg, Maria Stuarti ja Darnley 
poeg, ei olnud veel aastatki vana). Pärast Maria ja Darnley kõrvaldamist oleks Moray pidanud 
regendiks saama. Siit troonini oli kõigest üks samm. Moray organiseeris varitsuse, et teha 
lõpp Damleyle, kui see hakkab majast lahkuma. 

Nüüd siis lendas maja õhku, õnnelikku pääsemist imiteeriv Darnley hüppas öösärgis 
aknast välja, teda saatis ainult üks teener. Moray mehed võtsid nad kinni ja kägistasid 
surnuks. Ent Maria Stuart ja Bothwell ei saanud plahvatusel kannatada. Ratsanike hulgas, 
kelle lähenemisel Darnley püssirohu vaatide juurde viiva süütenööri läitis, ei olnud 
kuningannat: ei tema ega ta favoriit ei sisenenud üldse hukkumisele määratud majja. Põh- 
juseks oli see, et Darnley vandenõust sai teada ka Bothwell, võibolla sellesama asendamatu sir 
James Balfouri kaudu, aga veelgi tõenäolisemalt oma agendi Derehami käest, kes oli Darnley 
juuirde teenistusse astunud. Arvatavasti just vandenõust Bothwell teataski Mariale ootamatult 
pika kõneluse ajal pärast seda, kui teenri pulm oli peetud. Maria Stuart jäi Holyroodi lossi. 


Bothwell aga läks .oma klanni sõjameeste saatel Kirk o'Fieldi. Darnley nägi neid ja läitis 
süütenööri... 

Muidugi jääb see, vaatamata üksikutele veenvatele argumentidele sündmuste niisuguse 
rekonstrueerimise kasuks, üksnes hüpoteesiks, mis vajab tõestamist. Ent igal juhul kuuluvad 
nii Kirk o'Fieldi tragöödia kui «kassetikirjad», mille fabritseerimisel põimusid Inglise ja 
Hispaania luureteenistuste jõupingutused ning omavahel võistlevate Šoti lordide vandenõud, 
XVI sajandi poliitilise ajaloo keerukate ja senilahendamata mõistatuste hulka. 

...Darnley tapmise asjaolude uurimine inglise ülikute poolt oli täies hoos. Meelituste ja 
ähvardustega ajas Inglise valitsus nurja Maria Stuarti katsed Šoti lordidega ära leppida. 1569. 
a. 13. jaanuaril võeti vastu kahemõtteline, otsus, emis teatas, et lordidel ei olevat õnnestunud 
esitada piisavalt kaalukaid tõendeid selle kohta, nagu oleks Maria Stuart oma mehe tapmisest 
osa võtnud. See kõlas õigeksmõistmisena ja sisaldas samas vihje süüdiolekule — polnud vaid 
kogutud piisavalt neid kummutamatuid tunnistusi, mis oleksid võinud veenda Elizabethi, kes 
visalt soovis uskuda süüdistuse alusetusse. Selline otsus oli sobiv ettekääne seletustes 
välismaa kuningakodadele ja juriidiline konks, et jätta Maria Stuart austavasse vangistusse. 
Muide, aastate jooksul muutus see üha vähem austavaks. Teist korda pärast kuningliku 
komisjoni poolt 1568. a. teostatud uurimist astus Maria Stuart kohtu ette peaaegu kaks 
aastakümmet hiljem (juba peale seda, kui olid hukatud paljude vandenõude organiseerijad, 
kes olid oma eesmärgiks seadnud vangi tõstmise Inglismaa troonile). Sel korral süüdistati 
Maria Stuartit osavõtus vandenõust, mis oli kokku klopsitud tegelikult Elizabethi politsei 
poolt. 

Elizabeth otsustas anda vangi kohtu alla pärast pikki kõhklusi oma peamiste nõuandjate, 
lord Burleigh' ja Walsinghami äärmiselt tugeval survel. Need kinnitasid, et Maria Stuarti 
protsess ja süüdimõistmine olevat hädavajalikud Elizabethi enda julgeolekuks, protestantluse 
kindlustamiseks ja selleks, et nglismaa suudaks vastu seista eelseisvale heitlusele vägeva 
Hispaaniaga — 

katoliikliku - vastureformatsiooni tugisamba ja pretendendiga maailmavalitsemisele. Ent 
Elizabethil oli kõhklusteks piisavalt palju põhjusi. Eelseisva protsessi juriidiline külg oli 
üpris, delikaatne, kuninganna aga tahtis seaduslikkuse vormist eriti kinni pidada. Tuli ju kohut 
mõista Prantsusmaa õndsa kuninga abikaasa, jumalast salvitu, Šotimaa seadusliku kuninganna 
üle! Kohus Maria Stuarti üle! Elizabethil, kes astus ägedalt välja võimu pühaduse ja krooni 
prerogatiivide kaitseks, oli raske niisugust pretsedenti luua. Ega kuninganna ilmaaegu 
pidanud isegi Maria Stuartilt Šotimaa trooni äravõtmist ebaseaduslikuks. Pealegi ei olnud 
vang Inglise alam. Oli ta ju ise vabatahtlikult tulnud Inglismaale Elizabethilt kaitset ja 
eestkostet paluma. 

Veel enamgi — süüdistuse tunnistajad olid hukatud kiiresti kui vandeseltslased. Kohtule 
anti üle vaid nende käest piinapingil saadud tunnistused, aga Maria Stuarti enda kirjad — 
ainus dokumentaalne tõend — esitati üksnes koopiatena (ka selleks oli tõsiseid põhjusi). 
Polnud seadust, mille alusel oleks saanud Maria üle kohut mõista, mistõttu kiiruga võeti vastu 
vastav parlamendi-akt. Loodi eritribunal, et arutada «ülalmainitud Maria» kavatsusi ja tema 
katseid ohustada Inglise kuninganna elu ning langetada talle otsus. 1586. a. 11. oktoobril 
saabusid kohtu liikmed Fotheringhay lossi, kus Maria Stuartit kinni peeti, ja andsid talle üle 
Inglise kuninganna kirja. Selles oli öeldud, et andes end Elizabethi eestkoste alla, on Maria 
seega muutunud alluvaks Inglismaa seadustele ja peab kohtus esitatud süüdistustele vastust 
andma. 

Jiuba esimesel kohtumisel kohtukomisjoni liikmetega puudutas Maria protsessi 
organiseerijate õrna kohta. «Ma olen absoluutne kuninganna,» teatas vang, «ja ma ei tee mitte 
midagi niisugust, mis võiks kahjustada minu enda kuninglikke õigusi, teiste minu seisuses ja 
seisundis valitsejate ning samuti minu poja õigusi.» Süüdistatav teadis, kui tundlik on 


Elizabeth niisuguste argumentide suhtes. Ent liisk oli juba langenud ja nüüd võisid need argu- 
mendid Inglismaa kuningannat ja tema nõunikke ainult mõjutada tegutsema veelgi osavamalt 
ja ettevaatlikumalt. 

Komisjonile antud avalduses kirjutas Maria Stuart, et ta ei olevat tuttav Inglismaa 
seadustega ja et tal puuduvat advokaat. Maria rõhutas otsekohe süüdistuse kõige nõrgemat 
punkti — see polnud esitanud ühtki tema poolt kirjutatud paberit, mis oleks rääkinud 
kurjadest kavatsustest kuninganna vastu, polnud tõestanud, et tema, Maria, oleks öelnud kas 
või ühegi sõna, mis oleks kinnitanud tema osavõttu mingitest vaenulikest plaanidest või 
tegudest. Samas aga ületas Maria oma kõikeeitamises tõenäolisuse piirid. Tõrjudes tagasi 
süüdistust vandenõus Elizabethi vastu, kirjutas ta: «Ma ei ole ühtki inimest tema vastu ässita- 
nud». Oli üldiselt teada, et see igatahes küll tõele ei vastanud. 

Kõnelustes kohtunikega rõhutas Maria, et ta polnud viibinud Briti seaduste kaitse all, vaid 
teda oli 19 aastat hoitud Inglise 

vanglas. Vastuseks teatasid lordkantsler ja teised komisjoniliikmed, et nad lähtuvat oma 
volitustest ja Inglismaa üldisest õigusest, kusjuures ei vanglas viibimine ega Maria 
kuninglikud õigused ei vabastavat teda vastutusest. Loomulikult ruttasid kohtunikud tagasi 
lükkama ka seda Maria avaldust, et ta peaks vastust andma ainult parlamendi ees. Vang oli 
suurepäraselt teadlik kohtunike erapoolikusest ja püüdis igati tõestada tema süüasja 
uurimiseks moodustatud tribunali ebapädevust. Taas riivas ta süüdistuse nõrka kohta, kui 
osutas sellele, et tema üle kavatsetakse kohut mõista uue seaduse järgi, mis on vastu võetud 
just selleks, et luua alus tema vastu organiseeritud protsessile. Komisjoniliikmed omalt poolt 
selgitasid, et Maria kuninglikke õigusi ei kahjusta see, kui ta tõestab talle esitatud süüdistuste 
alusetust. Kui aga Maria keelduks vastamast, peetakse kohus tagaselja. See oli kohtunike 
peamine trump: nad arvestasid sellega (ega eksinud oma arvestustes), et Maria Stuart ei suuda 
sellele ähvardusele vastu seista ning eelistab kahevõitlust kohtusaalis. 

Kohtutribunal, kes. pidi langetama otsuse Šoti kuningannale, koosnes 48 inimesest, kelle 
hulgas oli palju kõrgeid aukandjaid, kõrgaadli ja tiitlita aadlimeeste esindajaid. Kohtualune 
asus oma kohale. See oli paar astet madalamal baldahiini all seisvast toolist (seda hoiti 
puuduva Elizabethi jaoks). Selle detailiga püüdis kohus rõhutada Šotimaa vasallsõltuvust 
Mglismaast, mida Edinburgh oli alati eitanud. Maria Stuart ei andnud ka siin järele ja teatas 
valjusti, et talle, sündinud kuningannale, peab kuuluma kõrgamalasetsev koht. (Elizabethi 
tooli, kõrval või koguni tema tool?). Võimud eelistasid kohtualuse sellest avaldusest vaikides 
mööda minna. 

Protsess algas. See oli kohus ega olnud ka. Asi pole mitte üksnes selles, et kogu kohtu 
koosseis oli Elizabethi ja tema nõunike poolt hoolikalt välja valitud. Seda tuli tihti ette, 
peaaegu kõigis selle ajastu riiklikes protsessides. Eripäraks oli ühtede protsessuaalsete 
normide formaalne järgimine ja samaaegselt teiste täielik ignoreerimine. Kohtualusele ei 
esitatud isegi täpselt formuleeritud süüdistusakti. 

Süüdistuse peamine punkt oli osavõtt vandenõust. Maria Stuart andis järele kiusatusele 
kõike eitada: ta ei teadvat midagi ei vandenõust ega vandenõul astest. Kes liiga palju tõestab, 
ei tõesta midagi. See kehtib ka nende suhtes, kes liiga palju eitavad. 

Kohtule esitati vandenõulaste ülestunnistused, nende kaks kirja Maria Stuartile ja 
kuninganna kaks vastust. Eriline tähtsus oli teisel kirjal, mis oli saadetud pärast seda, kui 
vandenõulaste plaanid olid talle teatavaks saanud. 

Maria Stuart eitas raevukalt kirjade ehtsust (originaale kohtule ju ei esitatudki), ta nõudis, 
et kohtusse kutsutaks tema sekretärid, kes olid piinamisel tunnistanud, et need kirjad on kirju- 
tanud 

Šoti kuninganna. Muidugi lükati ta nõudmine tagasi. Kohtualune süüdistas avalikult 
Elizabethi politsei ja luureteenistuse juhti Francis Walsinghasmi kirjade võltsimises. Ja, ehkki 
see vandus jumalat tunnistajaks kutsudes, et ta polevat teinud midagi ausale inimesele 
ebaväärikat [77?, 423], vastas see süüdistus nähtavasti tõele. 

25. oktoobril kuulutati Westminsteri Tähekojas, et kohus on leidnud Maria Stuarti süüdi 
olevat talle inkrimineeritavates kuritegudes. Mõni päev hiljem soovitas parlament süüdistatav 
surma mõista. Nüüd seisis asi Elizabethi taga. 

Praegu on muidugi võimatu kindlaks teha, mis oli lihtsalt komöödia ja mis andis 
tõepoolest tunnistust Elizabethi kõhklustest, kes ei saanud enam kauem viivitada: tal tuli 
surmaotsus kas heaks kiita või tagasi lükata. Ta eelistas salamõrva ja koguni vihjas sellest 
vangivalvur Amyas Pouletile, ent see loobus delikaatset ülesannet täitmast. 

«Kuidas küll see vana loll on mind oma südametunnistusega ära tüüdanud,» heitis 
kuninganna südametäiega. 

Ta kirjutas surmaotsusele alla otsekui masinlikult koos teiste paberitega, mis riigisekretär 
Davison oli talle toonud. Pärast veeretas ta kogu süü selle eest Davisoni kaela, enne aga ei 
suutnud Elizabeth hoiduda naljatamast: 

«Tead, ma arvan, et vana Walsingham võib surmaotsust nähes murest surra. Palun, 
valmista teda selleks hirmsaks uudiseks ette.» 

1587. a. 8. veebruaril, üks päev vähem kui 20 aastat pärast Darnley tapmist, raiutakse 
maha Maria Stuarti pea. Elizabeth teeb näo, et on juhtunud kohutav eksitus. Mitu kuud 
ilmutati pahameelt lord Burleigh' enda suhtes. Käisid visad kuuldused, et Towerisse heidetud 
Davison puuakse kohtuta, kuid need ei leidnud kinnitust. 

Pärast eeluurimist anti Davison kõikide reeglite kohaselt üle kurjakuulutavale Tähekoja 
kohtule, Tudorite absolutismi ustavale tööriistale. Veel enam, silmatorkavalt polnud koh- 
tunike hulgas ühtki tähtsamat Elizabethi nõuand]jat ja ministrit, see-eest oli seal mitu 
katoliiklast. Etendus mängiti maha nii andekalt, et isegi ohver ise — Davison — mõtles, et ta 
päevad on loetud. Tal jätkus mõistust vaikida oma salajastest kõnelustest käskijannaga, mida 
ta oli maininud uurimisel. Kohtuotsus oli karm: äärmise hoolimatuse eest oma valitsejanna 
tahte suhtes määrati Davisonile hiigelsuur trahv (10 tuhat marka) ja vanglakaristus nii kauaks, 
kui kuninganna suvatseb. Trahvi ta ära ei maksnud ega võinudki maksta, vanglasse aga jäi ta 
kuni Hispaania armaada purustamiseni järgmisel aastal. Hiljem aga maksti Davisonile tervelt 
20 aasta jooksul kuninga ministri palka. Tõsi küll, mingeid kohustusi tal ei olnud [73, 284— 
285]. Nii lõppes tegelikult selle protsessi ja kohtuotsuse lugu, mille olid sünnitanud Maria 
Stuarti protsess ja hukkamine. 


17. Richard II vaim 


Me oleme välja jõudnud Shakespeare'i ajastusse, nagu Elizabethi valitsusaja viimast 
aastakümmet ja tema järglaste valitsemise esimesi aastaid täie õigusega nimetatakse. 
Kahtlematult jätsid nende aastate tähtsamad poliitilised protsessid sügava jälje geniaalse 
inglise dramaturgi ellu ja loomingusse, kusjuures teaduse poolt on veel väga palju jäänud 
avastamata ja mõistatamata. 

... 1600. a. 7. veebruaril ei olnud Londoni teatris «Globe» aadlikele määratud loožides 
vabu kohti. Etendust austasid oma kohalviibimisega paljud noored aadlimehed, kes kandsid 
kõige kõlavamaid aristokraatlikke nimesid ning olid tuntud mõjuka üliku, populaarse krahv 
Essexi poolehoidjatena. Jätkus ka entusiasmi, millega nad tervitasid dramaatilisemaid 
süžeepöördeid, ühinedes parteri valju käteplaginaga. 

Mängiti William Shakespeare'i näidendit «Richard II». Enne seda oli lord-kammerhärra 
näitlejate poole pöördutud palvega tuua taas lavale see dramaatiline kroonika, mida oli 
etendatud mõni aasta tagasi. Trupi ettevaatlikud juhid — nende hulgas oli ka Shakespeare — 
ei tahtnud riskida. Oma tõelisi kahtlusi reetmata lubasid nad endil avaldada kahtlust, kas nii 


vana näidend võib vaatajaid ligi meelitada. Ent palujad, sir Charles Denvers, sir Jocelyn 
Persy, sir Jelly Merrick, olid liiga mõjukad isikud ja ilmutasid suurt visadust. Nad pakkusid 
otsekohe 40 šillingit lisaks tulule, mis teater saab homse etenduse piletite müügi eest. Raha, 
mis anti näitleja Augustin Phillipsile, tegi lõpu trupi kõhklustele ning järgmisel päeval toodi 
«Richard Il» uuesti «Globe'i» lavale [74, 230]. 

Selle ühe tuntuima oma dramaatilistest kroonikatest oli Shakespeare loonud umbes 1595. 
aastal. Ehkki ta oli selleks materjali ammutanud laialt tuntud Holinshedi ajalookroonikast, oli 
teema valitud väga julgelt (tõsi küll, enne seda oli avaldatud Cristopher Marlowe «Edward 
II», kus oli samuti juttu kuninga kukutamisest) [75, 1, 412]. Seadusliku, ehkki halbadele 
mõjudele alluva monarhi troonilttõukaimine oli tolleaegsel Inglismaal plahvatusohtlik süžee. 
Eriti tundlikult suhtus Elizabeth just Richard II loosse, keda sunniti troonist loobuma ning kes 
hiljem hukati võiduka usurpaatori Henry Bolingbroke'i käsul. Kuninganna leidis otsese 
analoogia selle kahesaja aasta vanuse episoodi ja arvukate katsete vahel võtta temalt endalt 
kroon, millele Rooma ja Madriid endistviisi üles kutsusid. 1596. a, varsti pärast tragöödia kir- 
jutamist, anti välja paavsti bulla, mis kutsus inglise katoliiklasi valitseva ketseri vastu relvi 
haarama. Mitte ilmaaegu ei jäetud siis, kui tragöödia 1597. a. esmakordselt ilmus, üle 150 rea 
— kogu kuninga troonist lahtiütlemise stseen — välja kirjastaja poolt, kes kartis esile kutsuda 
võimude meelepaha [76, 198] (seda stseeni ei 

olnud ka 1598. a. teises trükis. Esmakordselt trükiti see ära 1609. a. väljaandes, viis aastat 
pärast kuninganna surma). 

Kriitikud on sageli pidanud Richard II kuju parimaks- Shakes-peare'i geeniuse poolt 
looduid kujudest (77, 19]. Tragöödias taunitakse monarhi kukutamist. Hiljem paneb 
Shakespeare trooni haaranud Henry IV suhu järgmised sõnad, mida see lausub surivoodil: 1 

«... Jumal teab, kui kõrvalistel, kõveratel teedel ma selle krooni sain; ja hästi tean ma, kui 
koormavalt see istund on mu peas.» 

«Richard II», IV v., 5. sts. 

Nähtavasti oli Richard II lugu korduvalt vallanud Mglise väejuhi krahv Essexi meeli, kes 
oli lähedane sõber Southamptoni krahvile, Henry Wriothesleyle, kellele kirjanik oli 
pühendanud oma poeemi «Lucretia röövimine». Just Essexit silmas pidades oli Shakespeare 
maalinud Inglise kuninga Henry V sangarliku kuju, kes oli saanud kuulsaks võitudega 
prantslaste üle XV sajandil. Ajaloolise draama «Henry V» viienda vaatuse proloogis jutusta- 
takse Essexi eelseisvast võidukast saabumisest Iirimaalt (analoogia sellega, kuidas kuningas 
Henry V oli kunagi triumfiga naasnud Prantsusmaalt). 

Elizabethi kauaaegse lähikondlase krahv Leicesteri kasupoeg Essex — see noor hiilgav 
õukondlane, kes oli vananeva kuninganna juures oma isa kohale asunud, oli suutnud paista 
silma sõjas Hispaania vastu. Ent isemeelse, kõrgi ja egoistliku Essexi ning Elizabethi suhted 
ei olnud kaugeltki pilvitud. Soosiku vaenlased, eriti lord Burleigh, aga pärast selle kuninganna 
tähtsaima nõuandja surma tema poeg Robert Cecil, ei jätnud kasutamata ühtki juhust, et 
Essexi seisundit nõrgendada. Juba 1597. a. oli Robert Cecil naljaga pooleks süüdistanud 
Essexit kavatsuses kukutada Elizabethi Henry Bolingbroke'i osa etendades (75, 2. k., 540]. 
Nõukogu istungil läks asi avalike solvanguteni kuninganna suust krahvi aadressil ja Essexi 
taltsutamatute raevupurseteni. Ent selleks ajaks oli ta Hispaania-vastase sõja kangelasena võit- 
nud populaarsuse, millega Elizabethil tuli arvestada, pealegi oli kuninganna oma endisesse 
lemmikusse ikka veel kiindunud. 

1599. a. märtsis suundus vaimustatud rahvahulga poolt saadetud Essex asevalitsejana 
Iirimaale, kaasas ülesanne lämmatada" seal Inglise ülevõimu vastu puhkenud ülestõusu leek. 
Veidi aega enne tema ärasõitu avaldas keegi John Hayward Henry IV valitsemisloo, milles 
jutustati Richard II kukutamisest ja tapmisest. Raamat oli pühendatud Essexile. See sattus 
Elizabethi kätte ning kutsus temas esile taltsutamatu vihahoo, eriti oma pühenduse tõttu: 


«Hiilgavale krahvile. Teie nimega, mis ehib meie Henry tiitlit, võib ta publiku ette astuda 
õnnelikumana ja kindlamana». Need olid kahemõttelised sõnad. Muidugi hakkab autor kinni 

tama, et «(meie Henry» tähendab raamatut. Ent sellest pühendusest võib ju ka teistviisi aru 
saada: kui Henry IV oleksid olnud Essexi nimi ja tiitel, oleksid tema õigused troonile olnud 
kindlamad ja leidnud laiemat tunnustust. 

Kuninganna laskis kiiresti kutsuda Francis Baconi, kes oli tema nõuandjaks niisugustes 
küsimustes. Kas seda Haywardi ei saaks süüdistada riigireetmises ja anda kohtu alla? 
Tulevane lordkantsler ja kuulus filosoof püüdis asjast algul naljaga üle saada: Hayward tuleks 
kohtu alla anda mitte reetmise, vaid röövimise eest — ta olevat Tacituse täiesti paljaks 
röövinud. Kuid mitte kohe ei lasknud ärritatud Elizabeth end rahustada ja pidas aru, kas mitte 
lasta jultunud paberimäärijat piinata, et saada tema kavatsuste jälile. Hayward võis tänada 
oma õnnetähte selle eest, et pääses vaid Towerisse heitmisega, kuhu ta jäi kuni kuninganna 
surmani (78, 192—193]. Haywardi teos keelati mõistagi kohe.. . 

Lirimaal Essex edu ei saavutanud ning kirjutas ebaõnne vaenlaste salasepitsuste arvele. 
Kõnelustes lähikondlastega arutas ta alternatiivi — kas jätkata sõda Iirimaal, lootuses 
loorbereid võita või naasta armeega Londonisse, et saada pärast opositsiooni mahasurumist 
Inglismaa faktiliseks valitsejaks. Talle omase nõrkuse tõttu, mis valdas teda just kõige 
kriitilisematel hetkedel, ei otsustanud Essex ei ühe ega teise variandi kasuks. Selle asemel 
jättis ta armee maha ja saabus 1599. a. 28. septembril Londonisse. Etiketti rikkudes tormas ta 
tolmustes reisirõivastes kuninganna ruumidesse. Nördimust varjates ütles Elizabeth talle 
mõned heasoovlikud sõnad, ent niipea, kui Essex oli iahkunud, andis ta oma raevule voli. 
Krahvilt võeti otsemaid kõik ametid ja ta pandi aresti alla, mis kestis peaaegu terve aasta. 

Essexi asemele, määras Elizabeth Iirimaa lord-asevalitsejaks tema sõbra Mpuntjoy. See 
asus määratud kohale, leppinud Essexiga kokku jätkata mõne aasta eest Šoti kuningaga 
alustatud kirjavahetust. Kirjavahetuse eesmärk oli veenda Maria Stuarti poega selles, et kuna 
Cecili partei on plaani vastu tõsta pärast Elizabethi surma James Inglise troonile, tuleks Šoti 
kuningal ühendada oma jõud Mountjoy vägedega ja minna Londoni peale, et sundida 
Elizabethi valitsusohje Essexi kätte andma. Nii meeletut projekti ettevaatlik ja umbusklik 
James heaks ei kiitnud. 1600. a. kevadel suundus Southampton taas Iirimaale, kaasas kiri 
Essexilt, kes pani ette maandada Mountjoy armee Inglismaal isegi siis, kui James eelistab 
kõrvale jääda. Ent selleks ajaks olid muutunud Mountjoy enda vaated. Saavutanud teatavat 
edu, oli ta oma sõjalisele karjäärile mõeldes nõuks võtnud lahutada oma saatus endise sõbra ja 
liitlase omast. «Essexi isikliku auahnuse rahuldamise nimel,» teatas Mountjoy 
Southamptonile, «ei kavatse ma niisuguse ettevõtmisega ühineda» [78, 226]. Londonis aga oli 
Cecili kõrval muutunud Essexi ägedaks vaenlaseks Walter Raleigh. Karm sõjamehe ja 
õukondlasena, kes isikliku karjääri nimel vahendeid ei valinud, 

oli Walter Raleigh samas siiras kirjandushuviline, filosoofia austaja ning ilmutas tulist ja 
teesklematut huvi teaduse vastu. 

Kõneldi, et Raleigh olevat loonud salajase «Pimeduse kooli», sõprade ringi, mida tema 
vaenlased või lihtsalt ebausklik linnarahvas pidas peaaegu musta maagia jüngrite või saatana 
kummardajate jõuguks. Inglise jesuiitide juht Robert Parsons kirjutas tigedusega, et «sir 
Walter Raleigh' loodud ateismi koolis... irvitatakse Moosese ja meie Lunastaja (Kristuse), 
Vana ja Uue testamendi üle, ja teadlasi õpetatakse ütlema Issanda nime tagurpidi (inglise 
keeles on jumal — God, dog — peni, koer) [79, 25]'. Erinevatel andmetel kuulusid Raileigh' 
ringi kuulus matemaatik Thomas Harriot, Oxfordi teadlane ja meresõitja Lawrence Keymis, 
Cristopher Marlowe ja teine poeet, George Chapman; tuntud aristokraadid — astroloogia ja 
alkeemia vastu huvi tundev krahv Northumberland ja lord Ferdinand Derby. Nende hulgas oli 
ka lord George Hudson; lord-kammerhärrana oli tema, enne seda aga tema isa, selle näitetrupi 


ametlik soosija, kuhu näitleja ja dramaturgina kuulus William Shakespeare [76, 41, 48; 79, 
268]. Võib-olla naerab ta oma näidendis «Armastuse kaotsiläinud pingutused» just Raleigh' 
«Pimeduse kooli» [250, 100 jt.; 251, 33—34]. 

... 1600. a. märtsis, kui Essexil lubati naasta oma Londoni paleesse, kuhu ta formaalselt 
veel kodusesse aresti jäi, leidsid tema vaenlased, et on saabunud aeg uut lööki anda. Juba 
veebruaris oli Raleigh kirjutanud Robert Cecilile: «Kui Te võtate kuulda igasuguseid häid 
nõuandeid ilmutada selle türanni suhtes leebust, Te kahetsete, ent siis saab olema hilja. .. 
Ärge kaotage oma eeliseid, vastasel karral näen Teie saatust ette» [78, 222]. Mööndes oma 
kirjas viisakalt, et ta ei pea ennast «küllalt targaks» Robert Cecilile nõu andma, ütles Raleigh 
kogemata sulatõtt. Isegi see kogenud sõjamees, kes ühendas endas .õukondlase ja hiilgava 
teadusemehe võimeid, jäi kaugele maha niisugusest virtuoosist nagu Robert Cecil. Lord 
Burleigh' poeg nägi suurepäraselt, et iga katse kiirendada sündmuste käiku Elizabethile survet 
avaldades võib vaid kõigutada viimases süvenevat otsustavust vabaneda oma endisest, nüüd 
ohtlikuks muutunud soosikust. Esialgu aga tõukas kuningannat ettevaatlikult ja järk-järgult 
niisuguse järelduse poole Francis Bacon, kes kinnitas oma tunnete muutumatust endise 
heategija krahv Essexi vastu (selleks ajaks oli Bacon kainetel kaalutlustel läinud üle Cecili 
leeri). 

1600. a. juunis kutsuti Essex Tähekoja istungile, kus talle esitati hulk süüdistusi, nende 
hulgas Haywardi raamatu pühenduse vastuvõtmine. Kohtuotsus kõlas: vangistus Toweris ja 
hiigelsuur trahv. Kuninganna ei kinnitanud kohtuotsust ja 26. augustil tehti monarhi 
armulikkus krahvile teatavaks. Krahv vabastati kodusest 

1 Muide, Parsonsi kinnitusel, kes igati püüdis mustata jesuiitide ordu vaenlasi, oli 
samasugune ateist ka kuninganna peaminister lord Burleigh. 179, 30—31]. 

arestist, ent talle keelati ilmuda õukonda. Endine favoriit kõneles oma soovist eemalduda 
rahutust pealinnaelust maaelu võludesse, oma igatsusest sõita kusagile kaugemale Londonist. 
Kuid siis järgnes veel üks löök. 

Oktoobris võeti Essexilt õigus võtta tollimaksu importveinidelt — see osa sissetulekust, 
mis oli võimaldanudki tal ülal pidada tohutusuurt hulka paaže, teenreid ja lähikondlasi, 
sealhulgas igasuguseid avantüriste. Silmapilkselt jättis Essex kõik mõtted maaüksindusest. 
Cecil, keda tema spioonid olid informeerinud, tegi peagi kuningannale teatavaks krahvi 
solvavad väljendused tema aadressil. Essexi ümber koondusid rahulolematud, kuulsuseotsijad, 
seiklustekütid, kes tõstsid valju kisa solvangute peale, mis olevat «hispaanlase» salajaste 
poolehoidjate poolt Inglise kangelasele osaks langenud. Essex pani end uskuma, et Cecil ja 
Raleigh on loonud vandeseltsi, et teda tappa ning teha Elizabethi järglaseks Hispaania infanta, 
Felipe II tütar. Tõenäoliselt lootis krahv veel Jamesi toetusele, kuid täiesti asjatult. Ent kui 
(juba pärast vandenõu läbikukkumist) Šoti kuninga saadikud saabusid Londonisse, oskas 
Robert Cecil kiiresti nendega kokkuleppele jõuda ning astuda Jamesiga salajasse 
kirjavahetusse ja sellega ühtlasi kindlustada oma positsiooni pärast Jamesi astumist Inglismaa 
troonile [80, 202—207]. 

Nähtavasti sisaldus Essexi programmis Jamesi troonile tõstmine, Salanõukogu koosseisu 
muutmine, riikliku anglikaani kiriku reform radikaalsemas presbüterlikus vaimus ja ühtlasi 
teatud sallivus katoliiklaste suhtes [75, 2. osa, 541]. 

Teisipäeval, 3. veebruaril, töötasid vandeseltslased välja plaani: hõivata ootamatult 
valitsushoone Whitehall, vangistada Cecil ja Raleigh, kutsuda kokku parlament ja vangid 
avalikult süüdi mõista. Essexi poolehoidjate arvates oleks kuninganna olnud sunnitud võitjate 
tegevust sanktsioneerima. Reedel, 6. veebruaril, järgneski sir Charles Denversi, sir Jocelyn 
Percy ja sir Jelly Merricki palve lord-kammerhärra trupile mängida Shakespeare! näidendit 
«Richard Il». Vandenõulased ei saanud jätta arvesse võtmata, et mälestus Richard II 
kukutamisest ja tapmisest polnud elustatud mitte ainult selle näidendi ettekandmisega paar 


aastat tagasi, vaid ka Haywardi raamatu hiljutise ilmumisega, mis oli pühendatud samale, 
praegu keelatud teemale. 

Loomulikult sai nii ilmne poliitiline demonstratsioon otsekohe Salanõukogule teatavaks, 
Õigemini — tänu oma piilureile olid selle liikmed vandeseltslaste ettevalmistustega täielikult 
kursis. Juba laupäeva hommikul oli Essexile edasi antud kuninganna käsk — ilmuda 
viivitamatult nõukogu istungile. Krahv keeldus, viidates raskele haigusele. Pühapäeva 
varahommikul ilmusid krahvi paleesse, Essex House'i, neli Salanõukogu poolt saadetud 
kõrgemat aukandjat. Neid võttis vastu vandeseltslaste erutatud summ. Lordid teatasid, et nad 
olevat tulnud välja selgitama, millest on tingitud see lärmakas kokkutulek. Vastuseks kostsid 

ähvardused. Päästes nõukogu saadikuid omakohtu eest, viis Essex nad oma raamatukokku, 
kuhu ta palus neil jääda niikauaks, kuni ta on konsulteerinud Londoni lord-meeri ning 
šeriffidegä. Ukse juurde pandi tunnimehed. 

Vandeseltslased mõistsid, et edasine viivitamine võtab neilt viimased väljavaated edule. 
Üle 200 noore aadlimehe koos teenritega, relvastatud enamuses ainult mõõkadega, asusid 
teele mööda üht peatänavat — Strandi, siis aga mööda Fleet Streeti City suunas, lootuses sealt 
toetust leida. Ent isegi šeriff Smith, kelle peale vandeseltslased olid eriti lootnud, ruttas 
taganema; tema eeskujule järgnes ka lord-meer. Essexi poolehoidjate üleskutsed põrkusid 
passiivsusele ja kohmetule vaikimisele. Sel ajal saabus teade, et Robert Cecili kasuvend lord 
Burleigh olevat siinsamas Citys kuulutanud Essexi reeturiks ja mässajaks, et suure väesalgaga 
olevat lähenemas lord-admiral Nottinghäm, et tee Whitehalli olevat barrikadeeritud ning seda 
kaitstavat hästi. Tõepoolest, relvastatud kaaskondlaste saatel saabunud Londoni piiskop ja 
krahv Cumberland olid peatanud möödasõitva ohvitseri sir John Livesoni ja veennud teda 
võtma enda peale nende meeste jtuha-tamine. Kogenud sõjamees organiseeris kiiresti midagi 
tänavate õigele kaitsmisele sarnanevat. Essex ja tema sõbrad, kes olid kaotanud lootuse City 
abile, läksid ise Whitehalli peale. Asjatud katsed veenda Livesoni vandeseltslaste poole üle 
tulema, relvastatud kokkupõrked, mis nõudsid paar inimelu — ja vandeseltslased, kelle read 
olid tunduvalt hõredamaks muutunud, taganesid varjule oma viimasesse pelgupaika — Essex 
House'i. Seal said nad teada, et pantvangidena kinnipeetud lordid, Salanõukogu esindajad, on 
vabastatud. Varsti piirasid kuninglikud väed Essexi palee igast küljest sisse. Algas 
tulevahetus. Ei saanuid juttugi olla vastupanust vähegi kestvamale piiramisele, niipea kui 
kuninglikud väed oleksid kohale toimetanud suurtükid. Pealegi viibisid Essex House'is krahvi 
naine, õde ning teisi naisi. Palee peremees ilmus mõne sõbra saatel katusele. Southampton 
alustas läbirääkimisi piirajatega, kelle hulgas oli ka tema nõbu Robert Sidney, veendes neid, 
et Essexil ei olevat olnud mingeid halbu kavatsusi kuninganna suhtes, ta olevat tahtnud vaid 
kaitsta end vaenlaste eest, allaandmine aga oleks tähendanud palees viibijaile Cecili kätte 
sattumist. 

Lõpuks nõustus meelekindluse täielikult kaotanud Essex relvi maha panema tingimusel, et 
temasse ja tema sõpradesse suhtutakse kui õilsatesse vangidesse; et lord-admiral annab kõik 
nende poolt öeldu kuningannale täpselt edasi; et nende üle mõistab kohut erapooletu kohus ja 
vanglasviibimise ajal lubatakse neil vestelda oma vaimulikega. Kõige selle suhtes lord- 
admiralil vastuväiteid ei olnud ja Essex alistus kuninganna sõdureile, olles eelnevalt hävi- 
tanud oma salajased paberid, kaasa arvatud kirjavahetuse Šoti kuningaga 176, 243]. 
Vangistati üle 100 inimese. Mõnda aega kartsid võimud Essexi poolehoidjate uut mässukatset 
[81, 135]. 

Neli päeva pärast ülestõusu koostas Essexi lähikondlane kapten Thomas Lee kuninganna 
röövimise plaani, et sundida valitsejat alla kirjutama, vangistatud vandeseltslaste 
vabastamiskäsule. Lee reedeti nende poolt, kellega ta oli oma kavatsusi jaganud, ta võeti kinni 
ja mõisteti kolme ööpäeva pärast surma. Veidi aega enne Essexi protsessi algust lugesid 


vaimulikud kõikjal, vastavalt ülemustelt saadud instruktsioonidele, mässu taunivaid jutlusi, 
tõmmates seejuures paralleele vandenõuga Richard II vastu [82, 238, 239]. 

Kuninganna soovil, kes nõudis kiiremat asja arutamist, määrati kohus Essexi ja 
Southamptoni üle 18. veebruarile. Seejuures otsustati jätta mainimata Essexi sidemed 
Mountjoyga, kelle teened Iirimaal olid valitsusele nii väärtuslikeks osutunud, ja Šoti 
kuningaga. Kohtu liikmed pidid olema tiitlilt Essexiga võrdsed isikud. See ei kergendanud 
Essexi olukorda põrmugi, kuna tal polnud õigust kedagi kohtunikest taandada, otsuse 
langetamiseks piisas aga mitte üksmeelsest arvamusest vaid lihtsast häälteenamusest. 

Erinevalt paljudest teistest poliitilistest protsessidest, kus võimud püüdsid elanikkonda 
veenda kohtualuste süüs, polnud antud juhul sellise tõestuse järgi vajadust. Krahvi 
kavatsustest olenemata oli Essexi ja tema kaaslaste tegevus pühapäeval, 8. veebruaril, 
tolleaegsete seaduste järgi kahtlematult riigireetmine. Tunnistajatest puudust ei olnud. Nende 
hulgas oli ka lord-ülem-kohtunik Popham, kes oli mässu alguses Essexi majas kinni võetud. 
Sir Ferdinand Gourgess, üks vandeseltslastest, kes oli varemgi nende saladusi välja andnud, 
kinnitas kohtus Essexi mässulisi kavatsusi. Teiste areteeritute tunnistused selgitasid tema 
plaanidest palju. Essexi väide, et need tunnistused olevat olnud antud hirmust piinamise ees, 
ei kummutanud fakti, et neis tunnistustes esitati konspiraatorite tegelikke kavatsusi. 

Süüdistus püüdis tõestada varem ettevalmistatud vandenõu eksisteerimist, kuigi seejuures 
tuli loobuda kõige kaalukamatest tõenditest — reeturlikest sidemetest Iiri asevalitseja ja Šoti 
kuningaga. Sellest joonest kinni pidades tegi peaprokurör Edward Coke tema jaoks tavalise 
taktikalise vea. Jõhkrad solvangud, millega ta Essexi üle külvas, võisid süüdistatavale üksnes 
kasuks tulla. Essex kasutas ära Coke'i viltulaskmised ja sundis tunnistajana välja kutsuma 
Raleigh', keda süüdistas oma elu kallale kippumises. Hiljem süüdistas Essex istungi käigus 
avalikult Cecili kavatsuses anda altkäemaksu eest pärast Elizabethi surma troon Hispaania 
infantale. Cecil, kes jälgis protsessi käiku, varjates end eesriide taga, väljus sealt ja palus 
põlvili langedes kohtult luba «puhastada end tema vastu tõstetud süüdistustest». Essexilt nõuti 
selle nime, kes oli talle rääkinud Cecili reetmisest. See oli olnud sir William Nollies, 
kohtualuse onu, kes kohtusse kutsutuna ruttas tunnistama ministri kasuks. Nolliesi sõnade 
kohaselt olevat Cecil talle üksnes näidanud raamatut, kus kõneldi infanta eesõigustest Inglise 
troonile [81, 156—157]. Ent see episood ei 

möödunud jälgi jätmata. Muidugi ei kavatsenud Cecil niisugust rumalust teha, et anda 
troon hispaanlaste kätte: ta oli ammu otsustanud, et Elizabethi järglaseks peab saama Šoti 
kuningas. Ka kohtunikud ei võinud tollal aimata, et möödub kõigest neli aastat ja juba pärast 
Jamesi troonile asumist peab auväärt minister mõistlikuks võtta Madriidi kuningakojalt igal 
aastal vastu suurt pensioni. Kuid isegi ennustajavõimeid omamata ei oimud raske aimata, et 
kavalalt Cecililt võib kõike oodata. 

Ministri nõbu Francis Bacon ruttas päästma süüdistust piinlikust olukorrast, kuhu see oli 
sattunud. Essexi kuritegelike kavatsuste tõestamiseks võrdles Bacon teda Ateena türanni 
Pysistra-tose ja, mis peamine, hertsog Guise'iga, kes kõigest kümmekonna, aasta eest oli 
lohutanud Pariisi rahvast kuningas Henri III vastu. See oli tõepoolest tappev paralleel 
Essexile, mida Elizabeth ja Cecil vääriliselt hindasid, analoogia, mis kummutas kohtualuse 
peamise väite. Essex oli kinnitanud ju, et ta olevat püüdnud õiendada arveid ainult isiklike 
vaenlastega, vastasel korral poleks talle valmistanud raskusi koguda suuri jõudusid. Asjatult 
viitas süüdistatav sellele, et Bacon ise oli tema, Essexi palvel ja tema nimeL kuningannale 
kirju kirjutanud. «Kirjad olid täiesti süütu sisuga,» pareeris Bacon selle rünnaku. «Asjatutele 
katsetele leida moodus muuta krahv kuninganna ja riigi heaks teenriks, raiskasin aega rohkem 
kui millelegi muule,» lisas ta. 


Koos Essexiga kohtu ees seisva Southamptoni väide, et nad polevat kavatsenud 
kuningannale halba teha, andis Coke'ile sobiva ettekäände esitada retooriline küsimus: «Kas 
Richard TI jäi kauaks ellu pärast seda, kui ta oli samal viisil ootamatult kinni võetud?» 

Pärast seda, kui oli langetatud tavaline kohtuotsus — kvalifitseeritud hukkamine — viidi 
Essex tagasi Towerisse. Seal jättis teda kaua saatnud enesevalitsus ta maha. Puritaanlik pihiisa 
kasutas ära tema hirmu põrgu ees ja süvendas temas kahetsusmeeleolu-sid. Essex teatas 
Salanõukogule oma kavatsusest kõik üles tunnistada. Ta süüdistas kõiki: oma lähikondlasi, 
Mountjoyd, isegi oma õde, et nad olevat teda ässitanud ja muutnud ta kõige ilgemaks ning 
tänamatumaks äraandjaks. Kui Essex lootis oma kunagist kroonitud armukest kuidagi 
pehmeks muuta, siis oli see veel üks,, viimane viga. 

Kohtuotsus langetati 19. veebruaril, hukkamine määrati 25-ndale. Näib, et see oli vist 
ainuke juhus, kus Elizaibeth tähtsa otsuse tegemisel peaaegu üldse ei kõhelnud. Peaaegu, kuna 
23. veebruaril tuli ikkagi korraldus hukkamise edasilükkamiseks, mis juba järgmisel päeval 
tühistati (78, 259]. Sel päeval andsid lord-karnmerhärra trupi näitlejad etenduse Whitehallis. 
Pole teada, kas mängiti Shakespeare'i näidendit, kuid igal juhul ei olnud see «Richard 11» [74, 
251]. Essext säästeti kvalifitseeritud hukkamisest ning tal lubati oma peast lahkuda Toweri 
aasal, mitte hukkamispaigal lärmaka rahvamassi keskel. Tapalaval kordas Essex veel kord, et 
ta ei olevat soovinud kuningannale halba. 

Timukas raius ta pea maha «kolme löögiga, millest juba esimene oli surmav, võttes 
täielikult teadvuse ja liikumisvõime,» teatati ettekandes Cecilile. Hukkamist jälgivate 
võimuesindajate hulgas viibis ka Raleigh kui kaardiväekapten. Algul seisis ta päris lähedal, 
oodates, et hukkamõistetu oima surmaeelses kõnes pöördub tema poole. Ent peatselt tõmbus 
ta põlglikult eemale teistest kohalviibijatest, kes püüdsid sõimuga surmamõistetu aadressil 
näidata oma lojaalsust, ja läks Valge Toweri hoonesse. Sealt jälgis ta verise vaatemängu lõppu 
läbi akna. Vaevalt aimas ta seejuures oma mitte vähem hirmsat saatust. Ei teadnud ju Raleigh 
ka hiljem, et Cecil, keda kohutas tema mõju kasvamine, oli rutanud oma kirjavahetuses 
Jamesiga kujutama oma sõpra Šoti kuningale trooni üleandmise ägeda vastasena. Ministril 
õnnestus saavutada ihaldatud eesmärk — sisendada Jamesi südamesse Raleigh' suhtes hirmu 
ja vihkamist, mis hiljem vilja kandis. Pärast Essexi hukkamist sai F. Bacon oma teenete eest 
1200 naelsterlingit. Õukondlased külvasid Cecili üle palvetega anda neile kas või kõige 
väiksem osa varandusest, mis jäi maha mässajast ja tema kuuest lähikondlasest, nende hulgas 
sir Jelly Merrickist, kes olid samuti oma pead pakule jätnud. 

Southampton käitus mehiselt ega järgnenud isegi Essexi nõuandele kõik täielikult üles 
tunnistada ja kahetseda. Nagu Essexi oma, võis ka tema protsessi pidada selle aja kohta 
seaduslikuks. See oli tingitud eelkõige sellest, et valitsusel jätkus kohtualuste süü kohta 
piisavalt tõendeid ning polnud vajadust fakte silmanähtavalt võltsida. Southamptonile 
langetati surmaotsus, mille kuninganna asendas Cecili ettepanekul eluaegse vangistusega 
Toweris. Seaduse silmis oli süüdimõistetu surnud, dokumendid nimetavad teda «kadunud 
krahviks» [83, 161, 164]. Southamtpon jäi Towerisse kuni Jamesi troonileastumiseni, teised 
suursugused vandeseltslased vabastati vanglast pärast hiigelsuurte laostavate trahvide 
maksmist. 

Vana kuninganna viimaseid valitsusaastaid tähistas uute konfliktide küpsemine. 
Esmakordselt avaldas parlament protesti mitmesuguste kaupadega kauplemise monopoli 
vastu, mida said kuninganna lähikondlased. See oli eelseisva, ent alles kauge 
revolutsioonitormi esimene, veel mitte kellegi poolt tajutud tundemärk. Targa poliitikuna 
eelistas Elizabeth olukorda mitte teravaks ajada ning andis järele. 

Shakespeare'i trupil olid Essexiga ammused sidemed juba sellest ajast, kui truppi oli 
soosinud tema isa krahv Leicester [84, "291]. Essexi tõus langes kokku Shakespeare'i 
geeniuse õitsenguga. Essexi langemisega algab periood, mil loodi suure dramaturgi kõige 


süngemad näidendid. Uurijad on sellele silmatorkavale kokkusattumisele palju erinevaid 
seletusi andnud. Mitte ükski neist pole täielikult tõestatud. Niisama vaieldavad on katsed leida 
Essexi iseloomu ja saatuse peegeldust Hamleti ja Othello kujudes, tragöödiates «Julius 
Caesar» ja «Kuningas Lear». 

18. Coke ja Raleigh 


1603. a. vahetas Elizabethi troonil välja Maria Stuarti poeg James I, kes oli selle ajani 
oimud Šotimaa kuningas. Suured poliitilised protsessid said iseloomulikuks jooneks ka tema 
valitsusajale. 

Tolleaegsed (nähtavasti mitte alusetult) märkisid ära James 1 esimesel valitsusaastal 
organiseeritud salasepitsuste reas kaht vandenõu: peamist, mille eesmärgiks oli Hispaania 
kulla abil tõsta troonile Jamesi sugulane Arabella Stuart, keda peeti katoliiklaste suhtes 
heatahtlikumaks, ja kõrvalist, mille eesmärk oli kuningas kinni võtta ning sundida teda 
tegutsema paater Watsoni ja selle kaasosaliste näpunäidete järgi. Watsoni sepitsuste 
paljastamine tõi kaasa peamise vandenõu avastamise... 

Raleigh, kes oli tänu oma vaenlaste jõupingutustele õukonnas täielikku ebasoosingusse 
sattunud, kahtlemata teadis vandenõu olemasolust, ehkki ta sellest osa ei võtnud, kuna 
konspiraatorid teda ei usaldanud. Krahv Aremfoergi (hiljem hispaanlaste poolt Lõuna- 
Madalmaades troonile tõstetud ertshertsog Albert) ülesandel pöördus tema poole lord Cobham 
ettepanekuga toetada ülestõusu Arabella kasuks. Ehkki Raleigh selle avantüristliku plaani 
tagasi lükkas, osutus ta vandenõuga kaudselt seotuks. 

Raleigh' arvukad vaenlased ei tukkunud. Areteerituna ja ülekuulamiseks Salanõukogu 
istungile väljakutsutuna, tegi Raleigh tõsise taktikalise vea. Ta väitis, et polevat teadnud 
vandenõust midagi. Otsekohe tõestati Raleigh' katse varjata oma läbirääkimisi Arembergiga. 
Siin oli tunda Robert Cecili kätt, kes püüdis saavutada Raleigh' lõplikku langemist, ehkki ta 
tollal võib-olla ei janunenud endise liitlase ja sõbra verd. Cecil veenis Cobhami (oma lähedast 
sugulast), et just Raleigh olevat teda reetnud, ja õhutas areteeritud vandeseltslast tegema 
ülestunnistus!, mida kaval ahvatleja talle dikteeris [85, 154—155]. Kuid Cobham muutis kor- 
duvalt oma tunnistusi. Selle tagajärjel kaotasid Cobhami tunnistused igasuguse väärtuse. 
Muide, Coke'i-taoliste häbematute inimeste jaoks, kes olid otsustanud ära kasutada tunnistuste 
neile sobivat varianti, oli see vaid pool häda. Hullem oli teine asi. Ei saanud juttugi olla 
süüdistuse ainsa tunnistaja ülekuulamisest kohtus. Niisugune tark enesekindel ja kartmatu 
inimene nagu Raleigh oleks oma küsimustega otsekohe purustanud selle salasepitsuste ja vale 
ämblikuvõrgu, mida endast kujutas prokuröri poolt Cobhami suhu pandud versioon. 

Mõistes väga hästi süütõendite ebakindlust, valis Salanõukogu hoolikalt välja kohtunikud, 
kellest enamus olid süüdistatava verivaenlased. Loomulikult võis olla kindel ka Edward 
Coke'i äraproovitud häbematusele, kes oli vist tõepoolest jäänud uskuma kohtualuse 
süüdiolekusse. Ei saanud kahelda ka lord-ülemkoh-tunik John Pophami püüdlikkuses, kes 
visade kuulduste järgi oli alustanud oma karjääri maanteeröövlina, hiljem aga valinud 

juriidilise karjääri ja kõigist oma kolleegidest altkäemaksude suuruse poolest ette jõudnud. 

Protsess algas 1603. a. 17. novembril Winchesteris. Raleigh, kes veel enne kohut oli 
meeleheitehoos teinud Toweris katset ennast tappa, oli taas kätte saanud oma tavalise 
enesevalitsuse [85, 155 —156]. Süüdistusakt sisaldas ilmseid mõttetusi. Väideti, et Hispaania 
kulla eest olevat Raleigh kavatsenud tappa kuningat ja selle perekonda, organiseerida 
välismaist sissetungi ja taastada katoliiklus riikliku usuna. Kohtualune kinnitas oma süütust. 
Reaalsete süütõendite puudumist püüdis Coke korvata jõhkrate solvangutega Raleigh' 
aadressil, kes tema sõnade järgi olevat süüdi «kõige koletislikemates tegudes, mida põrgu 


põhjatu kuristik on kunagi endast välja pursanud». Täiesti paljasõnaliselt püüdis Coke panna 
Raleigh'le süüks ka kõrvalist vandenõu, millest isegi süüdistuskokkuvõte oli vaikinud. 

Raleigh ei jätnud kasutamata ilmseid vasturääkivusi ja jämedaid liialdusi Coke'i kõnes, 
kus kohtualust süüdistati kõigis mõeldavais kuritegudes. «Tõestage neist üks,» märkis Raleigh 
irooniliselt, «ja ma tunnistan õigeks kogu süüdistuskokkuvõtte ja selle, et. ma olen ilgeim 
kõigist reetureist ja väärin tuhat korda tuhat piina». 

Raleigh nõudis tõestust, et ta kasvõi üks kordki on kõnelnud Arabella Stuartiga. Vastuseks 
Coke vaid pilkas, et kohtualune on nähtavasti meelekindluse kaotanud. Süüdistus kutsus välja 
mitmesuguseid tunnistajaid, kaasa arvatud vandeseltslasi, kelle tunnistused aga piirdusid mitte 
millegagi kinnitatud oletuste kordamisega. Coke märatses, ähvardas kohtualust piinamisega, 
nimetas teda «rästikuks», «jälgiks ja vastikuks reeturiks», «põrgusigitiseks», «inglise näo, ent 
hispaania südamega koletiseks» [86, 138]. Seejuures arvestas peaprokurör ilmselt Raleigh' 
ebapopulaarsusega, visade kuuldustega tema ateismist (tegelikult oli ta mitte eriti järjekindel 
deist). Coke ei saanud aru, et oma jõhkrusega ta üksnes soodustab avaliku arvamuse 
muutumist kohtualuse kasuks, kes nii kartmatult ja teravmeelselt pidas sõnalahingut vaenu- 
vägedega. 

Omamata tõendeid, tegi Coke üpris kahtlasi ja kõikuvaid järeldusi. Ta leidis, et kuna 
Cobham ise ilmselt ei võinud reetmise peale tulla, olevat ta tegutsenud niisuguse ohtliku 
poliitiku ja kogenud sõjamehe õhutusel nagu Raleigh. See kõlas üpris vähe-veenvalt. Lisaks 
meenutas Raleigh, et vastavalt Edward VI valitsusajal XVI sajandil vastuvõetud seadusele, on 
süüdistuse tõstmiseks riigireetmises vaja vähemalt kahe tunnistaja seletusi. Pophamil tuli 
otsida argumente, miks seda seadust ei kohaldata antud juhul. Ta rõhutas, et see olevat Maria 
Tudori valitsusajal ajutiselt tühistatud ning süüdistatava üle tulevat mõista kohut üldise õiguse 
alusel, mis pärines Edward TII valitsusajast (XIV sajand) [81, 191, 201—202]. Coke püüdis 
Raleigh't»süüdistada selles, et — ikka sellesama Cobhami tunnistuste järgi — kohtualusel 

olevat nähtaval kohal seisnud raamat, milles eitati Jamesi õigusi troonile. Vastuseks pani 
Raleigh kohtu kohmetama, teatades, et ta olevat selle raamatu leidnud korrastades pärast lord 
Burleigh' surma selle pabereid. Kohtu koosseisu kuuluv Robert Cecil ruttas teatama, et 
teenistuskohustuste tõttu olevat tema isa pidanud kodus hoidma riiklikelt kurjategijatelt 
konfiskeeritud mässulisi raamatuid. Raleigh märkis rahulikult, et ehkki ta erinevalt lord 
(Burleigh'st polnud Salanõukogu liige, usaldati ka talle sedasorti asju ja pealegi polevat ta 
kõnealust raamatut isegi mitte lugenud. Coke'il tuli see kõnelus lõpetada. Lootes sõnaduelli 
enda kasuks pöörata, esitas ta ainukese tunnistuse — ikka sama Cobhani kirja, kes oli 
järjekordselt tunnistusi muutnud ja süüdistas jälle Raleigh'd. Kuid kohtualune oli ette 
valmistanud hulga efektsema rünnaku. Viibides Toweris nagu Coibhamgi, oli ta suutnud 
viimasega ühendusse astuda ning sai sellelt kirjaliku kinnituse, et kõik tema eelmised 
tunnistused Raleigh' reeturliku tegevuse kohta on algusest lõpuni valed. Raleigh andis kirja 
Cecilile ja pani ette tõestada oma sugulase käekirja. 

«Milord Cecil, ära riku ära head asja!» möirgas raevunud Coke. 

Ent sel korral pidas Cecil vajalikuks demonstreerida oma erapooletust. 

«Härra prokurör,» ütles ta, «te olete pigem sallimatu kui aus. Siinkohal pole teil mulle 
vaja öelda, kuidas toimida.» (81, 214]. 

Et kuidagi süüdistust päästa, tõendas üks kohtunikest, krahv Devonshire otsekohe, et 
Cobhami tunnistused Raleigh' reetmise kohta olevat saadud ilma mingi sunni või 
armuandmislubaduseta ja järelikult on kiri Raleigh'le Coibhamilt mingil viisil jõuga saadud. 
Sellest absurdsusest piisas, et ärahirmutatud kaasistujad langetaksid kohe otsuse «süüdi». 
Popham lausus piinarikkale hukkamisele mõistmise traditsioonilise vormeli. 

Ilmne muutus publiku meeleolus kohtualuse kasuks sundis arga Jamesi surmaotsust 
tühistamata sulgema Raleigh' paljudeks aastateks Towerisse [85, 175—176; 81, 219—222]. 


Seal kirjutas viimane oma mitmeköitelise «Maailma ajaloo». Juba tapalaval viibivale 
Cobhamile ja veel kahele vandeseltslasele anti armu. 1616. a. Raleigh vabastati ja saadeti 
Guajaanasse kullamaardlaid otsima. Raleigh' ekspeditsioon põrkas kokku hispaanlastega, kes 
kiivalt valvasid oma koloniaalmonopoli lääne-poolkeral. Ent just niisugune kokkupõrge oligi 
Raleigh'le keelatud, kuna James oli sel ajal liidu poolt Madriidiga. Pärast kodumaale 
tagasijõudmist areteeriti Raleigh viivitamatult mõjuka Hispaania saadiku Gondomari 
nõudmisel. Sel korral süüdistati teda piraatluses, ehkki nagu hilisem juurdlus kinnitas, oli ta 
tegutsenud neis Lõuna-Ameerika piirkondades, kus Hispaania asundusi ei olnud. 

1618. a. 22. oktoobril kinnitas Kuningapingi kohus eelmise Raleigh'le langetatud 
kohtuotsuse. Kutsudes üht sõpra oma hukkamisele, soovitas Raleigh sel juba varakult mugav 
koht varuda, kuna väljakule tulevat väga palju rahvast. «Mis minusse puutub,» 

lisas surmamõistetu, «siis olen endale juba koha kindlustanud». Tapalaval käitus ta 
tavalise kartmatuse ja surmapõlgusega. Rahvahulk tundis avalikult Raleighle kaasa. Kui kõik 
oli lõppenud, kostis rahva hulgast valjusti kellegi hääl: 

«Kust me veel niisuguse pea leiame, et seda õlgadelt maha võtta?» [85, 237]. 

James 1 endale niisugust küsimust ei esitanud. Nii lõppes Elizabethi kuulsa kohordi ühe 
liikme elu — selle inimese elu, kellele tõeliselt renessansliku heldusega oli antud sõjamehe 
vaprust ja teadusemehe uurivat mõistust ning kes oli selle tormilise ajastu poeg, mis 
järeltulevate põlvede ette ilmub Shakespeare'i Inglismaa nime all. 


19. Miks mõisteti kohut Galilei üle! 


Ajaloos on niisuguseid poliitilisi protsesse, niida me mäletame alates koolipingist. 
Loomulikult kuulub nende hulka kohtupidamine Galileo Galilei üle. Galilei arvele pandavaid 
sõnu «Ja ikkagi ta pöörleb!», mis olevat öeldud vastuseks keelule kinnitada arvamust Maa 
liikumise kohta, pole õpetlane lausunud. Ka see ajaloolaste tehtud järeldus on laialt tuntud. 
Ent kui palju on neid, kes teavad, kui kummalistele järeldustele on tulnud Galilei protsessi 
uusimad uurijad, eriti katoliiklastest autorid, ning mitte ainult nemad? Nende järelduste mõte 
seisneb aga selles, et teaduse huve olevat kaitsnud suuremal määral Püha Tribunali koh- 
tunikud, aga mitte Galilei. 

A. Koestler, kes kauges minevikus oli seotud töölisliikumisega, hiljem aga muutus 
reaktsiooniliseks teoreetikuks, on oma raamatus «Öised rändurid. Ettekujutuse muutumine 
maailmaruumist erinevatel ajastutel» [87] seisukohal, et traditsiooniline kujutlus konfliktist 
Galilei ja inkvisitsiooni vahel on olnud Lääne tsivilisatsioonile nii-öelda saatusliku 
tagajärjega, kuna see loonud arvamuse kirikust kui teaduse ja ühiskondliku progressi 
vastasest, öeldud on piisavalt selgesti. Katoliiklikud ajaloolased kipuvad peaaegu et Galilei ja 
tema tagakiusajate kohti vahetama ning inkvisiitorite suhu panema kuulsa «Ja ikkagi ta 
pöörleb!». 

Eelkõige vähendavad nad Koperniku avastuse tähtsust. See polevat sisaldanud midagi 
põhimõtteliselt uut, teatavad katoliiklikud ajaloolased. Maa liikumisest räägitud juba muistses 
Kreekas ja Roomas. Kopemik jätnudki oma avastuse kuni surmani avaldamata — mitte 
sellepärast, et kartis kiriku raevu, vaid hirmust ülikooliprofessorite pilgete ees, kes oleksid 
muidugi leidnud võimaluse irvitada jnii nõrgalt, põhjendatud hüpoteesi üle. Traktaati 
avaldama aga õhutanud suurt astronoomi kardinal Schönberg, paavst Clemens VII 
usaldusmees, kes kirjutas Kopernikule kirja 

tungiva palvega «tutvustada oma avastust õpetatud maailmale». Sellest ei seisa enam 
kaugel kinnitus, mille juba 1949. a. tegi Ameerika katoliikliku filosoofiaassotsiatsiooni ajakiri 


«Uus Skolastika»: kui kirik olevat Kopernikule üldse mingit survet avaldanud, siis ainult 
nõudmisega, et ta oma töö kiiremini avaldaks [88, 40]. Seejuures väidab osa katoliiklikke 
autoreid, viidates viimastele avastustele aatomifüüsika ja astronoomia valdkonnas, nagu 
oleksid keskaegsete teoloogide seisukohad «rangelt teaduslikus mõttes» Koperniku vaadetest 
õigemad [89, 186]. Teised nii kaugele ei jõua, ent rõhutavad, et Kopemiku teooria olevat 
olnud nõrgalt põhjendatud hüpotees ja Rooma olevat käskinud täiesti põhjendatult suhtuda 
sellesse kui oletusse, aga mitte kui tõestatud faktisse, see tähendab — pidanud teadusega 
sammu. See kõik on peen ja väga osav tõe moonutamine. 

Tõepoolest ei tundnud kirikumehed Kopernikus kohe ära tõsist vastast, ja eelkõige 
sellepärast, et tema teooriat, mida igast küljest rünnati, pidasid isegi selle pooldajad vaid 
praküliselt mugavaks viisiks vaadeldavate nähtuste seletamisel. Heliotsentriline süsteem, mis 
oli tunnustamata, ent lubatud, oli sallitav üksnes sellepärast, et ametlikult ei loetud teda nende 
tõeliste ja sügavate tõdede hulka kuuluvaks, mida kuulutab pühakiri ja mis õpetasid, et Maa 
on liikumatu. Teiste sõnadega — kirik oli valmis tunnistama teadust, jättes talle teoloogia 
teenija teisejärgulise osa juhul, kui teadlased nõustuvad sellega, et nende poolt tunnetatud loo- 
dusseadustel on väline, tegelikult illusoorne iseloom. 

Meie päevil viitavad kiriku kaitsjad võitluses teadusega sellele, et jesuiitide ordu 
tunnustatud ideoloog kardinal Roberto Bellarmino selgitas (just seoses 1615. a. 
inkvisitsioonile saabunud sala-kaebusega Galilei peale), et Koperniku teooria on kasulik töö- 
hüpotees. Ent need autorid unustavad lisada, et oma kirjas Koperniku süsteemi pooldajale 
Foscarinile hoiatas kardinal otseselt: see keelatakse, niipea kui seda julgetakse propageerida 
objektiivse tõena. «Mõelge siis oma arukuse juures,» rõhutas Bellarmino, «kas kirik võib 
lubada seda, et pühakirjale antaks mõte, mis on vastuolus kõigega, mida on kirjutanud pühad 
isad ja kõik kreeka ning ladina kirjaseletajad» [90, 117]. Muidugi poleks jesuiitide teoreetik 
olnud tema ise, kui ta oleks seejuures jätnud lisamata, et tema positsiooni mõjutab Kopemiku 
teooria tõestamatus (kiriku uusimad apologeedid kõnelevad sellest eriti palju). 
«Tõestamatusega» põhjendavad nad ka 1616. a. 5. märtsi dekreeti, mis Koperniku teose 
keelatud kirjanduse indeksisse arvab. (Traktaat lubati välja anda alles pärast seda, kui seal olid 
tehtud muudatused, mis juhtisid lugeja tähelepanu teoses esitatud hüpoteesi tinglikkusele.) 

Rooma jälitas seda hüpoteesi mitte tõestamatuse pärast, vaid seetõttu, et see rääkis vastu 
pühakirjale. Bellarmino ja teised usuteoreetikud lükkasid tagasi (neil oli selleks tõsiseid 
põhjusi) kompromissi — lugeda, et piibel kõneleb Maa liikumatusest ja 

Päikese liikumisest ülekantud tähenduses. Niisugust kompromissi pidas kirik võrdseks 
lüüasaamisega. 

Kardinal Matteo Barberini, kes sai paavstiks 1623. a. Urbanus VIII nime all, suhtus 
heakskiitvalt Galilei töödesse mehaanika alal, millel oli suur praktiline tähtsus, ja koguni vest- 
les temaga sõbralikult teadusalastel teemadel. Sellele viidates ründavad katoliiklikud autorid 
agaralt möödunud sajandi liberaalseid ajaloolasi, kes kujutasid Urbaniust «sünge keskaja» 
esindajana. Muidugi, see paavst ei olnud keskaegne usufanaatik. Ta oli koguni palju kaotanud 
esialgsest vastureformatsiooni innust ja lähtudes paavstiriigi tugevdamisel ilmalikest huvidest, 
toetas katoliikluse kantsi, Hispaania vastaseid. Urbanus toetas Prantsusmaa faktilise valitseja 
kardinal Richelieu liitu ketseritega — Rootsi kuninga Gustav-Adolfiga ja protestantlike Saksa 
vürstidega nende sõjas teise katoliikluse tugisambaga Euroopas — Saksa keisriga. 

Kõige vähem oli paavst valmis teadusele järgi andma aga selles, mida ta pidas kiriku 
vaimse arsenali tähtsaks koostisosaks. Armulik suhtumine ja järelandmised maailmakuulsale 
teadlasele Galileile kestsid ajeni, mil asi jõudis teaduse kiriku diktaadile allutamise 
kardinaalse küsimuseni. Veel enamgi — Urbanuse diplomaatilised manöövrid, mis olid 
suunatud paavstiriigi ilmalike huvide kaitsmisele ja andsid tõsise löögi katoliku kiriku autori- 
teedile, üksnes tugevdasid Rooma paavsti püüdu demonstratiivselt karistada igasuguseid 


ketserluse väljendusi. Paavstitoolil näitas humanistide õpilane kardinal Barberini, et ta on 
omandanud jesuiitide põhimõttelageduse ja kahepalgelisuse. Sel kombel lisandusid neile 
igavestele põhjustele, miks kirik eesrindlikku teaduslikku mõfet taga kiusas, konjunktuursed 
motiivid. See seletabki hoopis teistsugust suhtumist Galileisse 1633. a. protsessi ajal Roomas. 

Galilei vastu tõsteti süüdistus seoses tema teose «Dialoogid» ilmumisega 1632. a. Suurt 
teadlast süüdistati heliotsentrilise süsteemi objektiivse iseloomu idee kaitsmises. Inkvisitsioon 
oli löögi suuna valinud eksimatult: vaidluses teaduse järelduste objektiivsuse või tingliku, 
pragmaatilise tähtsuse üle peitus tollal teaduse ja religiooni vahelise sajanditepikkuse konflikti 
raskuspunkt. Galilei suurus teaduse kangelase ja märtrina ei seisne mitte apokriivalises lauses 
«Ja ikkagi ta pöörleb!», vaid inimmõistuse õiguse kaitsmises tunnetada välismaailma 
objektiivseid seadusi, mida talle keelas kirik, kes leidis, et tõde antakse ainult ilmutustes. 

1632. a. otsustas paavst inkvisiitorite kolleegiumi otsuse põhjal kutsuda Firenzes elav 
Galilei asja uurimiseks ja kohtupidamiseks Rooma. 68-aastane õpetlane viitas oma nõrgale 
tervisele ja palus oma asi anda uurida Firenze inkvisitsioonile, kes kinnitas, et Galilei on 
tõepoolest haige ega ole võimeline Rooma tulema. Vastuseks järgnes ähvardus: kui ta veel 
tõrgub Rooma ilmumast, toimetatakse ta kohale aheldatult (90, 209]. 

1633. a. 13. veebruaril saabus Galilei Firenzest Rooma ning peatus Toskaana suurhertsogi 
saadiku majas. Alles kahe kuu pärast kutsuti ta ülekuulamisele inkvisitsiooni ülemkomissari 
Vincenzo Macoulano juurde. Ilmselt oli inkvisiitoritel kavas süüdistada õpetlast Püha 
tribunali nende ettekirjutuste rikkumises, mis olid pärit veel Galilei esimesest protsessist 
1616. a. Inkvisitsiooni kavatsust õpetlasega lõplikult arveid õiendada tunnistas selgesti 
süüdistuste iseloom. Galileile pandi süüks kiriku õpetuste ignoreerimist teadlikult, mida loeti 
võrdseks teistkordse langemisega ketserlusse, saatanaga liidusolemisega. Selleks aga, et näi- 
data Galileid sellise paadunud ketserina, kes väärib kõige karmimat karistust, ei peatunud 
inkvisitsioon nähtavasti ka 1616. a. protsessi materjalide võltsimise ees. On säilinud kaks 
teineteisest üpris erinevat akti, mis on dateeritud vastavalt 25. ja 26. veebruariga 1616. a. 
Esimeses neist kõneldakse Galilei «manitsemisest» kardinal Bellarmino poolt. Teises 
figureerib pärast «manitsemist» keeld Galileile «ükskõik millisel viisil» järgida arvamust Maa 
liikumisest ümber Päikese. See täiendus muutis Koperniku õpetuse kaitsmise isegi 
tööhüpoteesina teistkordseks ketserlusse langemiseks koos kõigi sellest tulenevate 
tagajärgedega. Paljud Galilei protsessi uurijad on juba ammu kahtlustanud, et 1616. a. 26. 
veebruari akt on kas osaliselt või täielikult võltsitud. Selle arvamuse kasuks on esitatud palju 
kaalukaid argumente, nende hulgas grafoloogilise ekspertiisi tulemused, ultravioletsete 
kiirtega läbivalgustamise andmed jne. Eriti veenev on asjaolu, et 26. veebruari akt on 
vastuolus inkvisitsiooni tribunali istungi protokolliga 1616. a. 3. märtsist. Selles kõneldakse 
taas ainult «manitsemisest». Teiste sõnadega — istungist osavõtjad ja protokolli koostaja ei 
teadnud ilmselt midagi keelust «ükskõik millisel viisil» heliotsentrismi kaitsta. 

Protsessi laialdaselt tuntud õpetlase vastu, kellel oli pealegi üpris mõjukaid kaitsjaid, ei 
saanud pidada dokumendi alusel, mille ebaehtsus oleks tõestatud. Galilei aga suutis juba 
esimesel ülekuulamisel tõestada, et 26. veebruari akt on võltsing. Õpetlane esitas Bellarmino 
kirja, millest inkvisiitoreil ei olnud aimu ja millest ilmnes, et 1616. a. oli jutt olnud 
«manitsemisest» ja et kardinal ei olnud vaielnud Koperniku teooria tingliku tõlgendamise 
vastu. Pettuses paljastatud inkvisiitorid sattusid paanikasse: pidi ju see 26. veebruari akt 
saama kohtuotsuse aluseks. Nüüd suunati peamised jõupingutused nende tunnistajate 
otsimisele, kes kinnitaksid, et Galilei jutlustab heliotsentrismi objektiivse tõe pähe. Galilei 
kaitses end oskuslikult: olevat ju tema «Dialoog» kirjutatud kahe erinevatel seisukohtadel 
oleva inimese kõnelusena. Kui üks vestlejaist, kes räägib Koperniku teooria poolt, oma 
seisukohti oskuslikult ja teravmeelselt esitab, siis ei tähendavat see veel, et «Dialoogi» autor 


jagaks neid seisukohti. Veel lisas Galilei, ta olevat võinud anda järele auahnele soovile esitada 
Maa liikumise teooria pooldajate vaateid soodsamas valguses selleks, 

et neid hiljem veenvamalt kummutada. Aga isegi inkvisitsiooni reeglite järgi ei saavat 
autorit pidada vastutavaks niisuguse teose ühe tegelase ütluste eest, kus teised tegelased on 
vastupidistel seisukohtadel. Selliselt või umbes ligilähedaselt rajas oma kaitseliini Galilei 
teisel ülekuulamisel 30. aprillil, ja kolmandal — 10. mai 1633. a. 

Kuu aega hiljem, 16. juunil, võttis Urbanus VIII inkvisitsiooni kongregatsiooni istungil 
vastu otsuse Galilei veel kord üle kuulata. Otsuses oli öeldud: «Tutvunud kogu asja käiguga ja 
kuulanud ära tunnistused, määras Tema Pühadus kuulata Galilei üle piinamise ähvardusel, ja 
kui ta endale kindlaks jääb, siis mõista ta pärast eelnevat lahtiütlemist oma väärõpetusest ja 
suuresti ketserluses kahtlustata-vana Püha Inkvisitsiooni plenaaristungil vangistusse Püha 
kongregatsiooni äranägemist mööda. Parandamatu ketserina keelatakse talle nii suuliselt kui 
kirjalikult arutleda mingil viisil Maa liibumise ja Päikese liikumatuse ning vastupidise üle 
karistuse ähvardusel.» Ühtlasi kanti Galilei «Dialoog» keelatud raamatute nimekirja. 

Ajaloolased, kes uurivad protsessi dokumente, on avaldanud veel üht kahtlust — kas ei 
ole otsuse teksti hiljem kohendatud ja pehmendatud. On väga võimalik, et «piinamise 
ähvardus» ei seisnenud mitte üksi piinamise mainimises, vaid ka selles, et Galilei toodi 
piinakambrisse ja riputati sinna üles. 21. juunil, viimasel ülekuulamisel, tunnistati Galilei 
«piinamise ähvardusel endale kindlaks jäänuks», mis päästis ta hukkamisest «parandamatu 
ketserina». 22. juunil kuulutati välja kohtuotsus: see jättis Galilei «tugevasti kahtlustatavaks 
ketserluses». Õpetlane mõisteti patukahetsusel» ja vangistusse. Püha Maria kloostrikirikusse 
kogunenud prelaatide ees luges Galilei ette talle dikteeritud lahti-ütlemisteksti. Ta ei lausunud 
talle legendi poolt omistatud sõnu «Ja ikkagi ta pöörleb!» Ent niisugust tema veendumust 
kinnitavad tema teaduslikud tööd ja kõik see, mida teadlasel õnnestus järgnevate aastate 
jooksul korda saata, vaatamata lakkamatutele kallaletungidele ja ohule iga hetk 1633. a. 
kohtuotsuse põhjal inkvisitsiooni vanglasse sattuda. Tuntud prantsuse katoliiklik ajaloolane 
akadeemik P. Daniel-Rops kinnitab, et Galilei protsess ei toimunud kaugeltki mitte 
inkvisitsiooni terrori tingimustes ning ei tohtivat arvata, nagu oleksid kõrgemad kirikuvõimud 
tingimata ja süstemaatiliselt teadusliku progressi vastastena esinenud. Ta ainult noomib neid 
pisut oskamatuse eest seletada, «mil viisil saab teoloogiat teadusega kooskõlla viia» (91, 
504]. Maksab lisada, et seda ülesannet ei õnnestu XX sajandi teisel poolel mitte kuidagi 
lahendada inkvisiitorite märksa rafineeritumail järeletulijail koos kõikide tahtlike ja 
tahtmatute mõttekaaslastega. 

On raske öelda, kas Roomas mõisteti seda, missugust kahju Galilei protsess tegi 
paavstluse niigi õõnestatud autoriteedile. Ent see-eest tunnetati seal suurepäraselt, et protsess 
oli sajanditepikkuse 

vaidluse väljenduseks usu ja teadmise, religiooni ja «ketserliku» teaduse vahel, s. 0. selle 
konflikti väljenduseks, nulle olemasolugi klerikalismi advokaadid tänapäeval eitada püüavad. 


20. Oigusemõistmise mõõk 

Vähe on ajaloos protsesse, mis oleksid avaldanud nii sügavat mõju mitte üksnes selle 
kaasaegsetele, vaid ka järgnevatele põlvkondadele, nagu seda tegi kohtupidamine Inglise 
kuninga Charles I üle. 

... Kui 11 aastat pärast seda protsessi mõisteti kohut ellujäänud «kuningatapjate» üle, 
murdsid kuninglikud juristid kaua pead keeruka juriidilise probleemi kallal: kas 
hukkamispäeva, 1649. a. 30. jaanuari, lugeda Charles I valitsusaja viimaseks või tema poja 
Charles II valitsusaja esimeseks päevaks? Seaduse järgi ei tohtinud olla isegi mitte ühepäevast 


vaheaega. Osa kohtunikest arvas, et ettenägematutest raskustest saavat üle, kui arvata see 
saatuslik päev mõlema valitsusaja sisse, teised avaldasid kahtlust seaduste niisuguse 
tõlgendamise suhtes. Nii ületamatust takistusest mööda-pääsemiseks pandi kohtualustele 
süüks mitte Charles 1 tapmist 30. jaanuaril, vaid kurja kavatsust kuninga elu suhtes 1649. a. 
29. jaanuaril (92, 17]. 

Ent sellel 30. jaanuaril, mis ei tahtnud kuidagi kellegi valitsusaega mahtuda, oli 
surmaotsuse täidesaatmise käsus ju otse öeldud, et hukata tuleb «Inglismaa kuningas». Ning 
veel tapalavalgi nimetas ka timukas Charlesi ainult «Teie Majesteediks». Kuidas oleks küll 
eksinud see, kes oleks selles näinud orjapsühholoogiat, millest poldud vabanetud, austuse 
inertsi jumalast salvitu püha isiku ees. Ei, see oli tõeliselt irevolutsiooniline lahtiütlemine 
minevikust: rahva õigusemõistmise mõ6k ei nuhelnud mitte eraisikut, vaid monarhi. Nagu 
väljendas prokurör John Cook: «kohus langetas otsuse mitte ainult ühele türannile, vaid ka 
türanniale endale» [93; 94, 10]. 

Ka varem oli monarhe sageli vägivaldselt troonilt tõugatud, paljud neist olid lõpetanud 
oma elu timukakirve all, ent alati oli neid seejuures kuulutatud trooni usurpeerijateks. Neilt 
võeti elu, kuid teise, seaduslikuks kuulutatud valitseja käsul. Kui mõisteti kohut Charles I 
vanaema Maria Stuarti üle, oli peaaegu võimatu leida sobivat kohtupretsedenti, ehkki tegemist 
polnud mitte valitseva kuningannaga, kelle üle mõisteti kohut pealegi teises riigis ja monarhi 
käsul, kelle riigis ta oli peaaegu kaks aastakümmet vangis olnud. Inglise revolutsiooni ajal 
nõudis parlament Charles I vastuseisule vaatamata kahe tema peamise nõuandja krahv 
Straffewdi ja peapiiskop Laudi hukkamist, kes teostasid kuningliku absolutismi poliitikat. 
Nende protsessid avaldasid sügavat 

muljet, kuid neid ei saanud kuidagi võrrelda kohtumõistmisega kuninga üle. Charles I 
protsessi erakordsust rõhutas ajalugu ise — alles poolteist sajandit hiljem, teise, mastaapidelt 
veel suurema rahvarevolutsiooni aastail mõistsid endised alamad taas kohut oma monarhi üle. 
Ka siis oli see sündmus, mis kajas vastu kogu Euroopas. 

Charles I protsess rabas kujutlusvõimet ka selles võitluses kokkupõrganud vaenlaste 
iseloomude tugevusega. Charlesi võis paljus süüdistada: püüdes juurutada Inglise pinnal 
võõramaist tüüpi kuninglikku absolutismi; täielikult valimatute vahendite kasutamises; 
valmisolekus kõikvõimalikeks vandemurdmisteks; kõige pühalikumate tõotuste küünilises 
jalge alla tallamises; valmisolekus kokkuleppeks riigi vaenlastega ja, kui see oli tema huvides, 
oma ustavaimate poolehoidjate reetmiseks, oma käskude täitjate mahasalgamiseks ja selleks, 
et vajaduse karral valada terveid jõgesid alamate verd. Samal ajal ei saa eitada Charlesi 
taltsutamatut energiat, tema usku oma ürituse õigsusesse, sellesse, et tema poolt valitud 
halvad abinõud teenivad head eesmärki. Veel oma surmaeelses, kõnes ütles ta kokkutulnud 
rahvahulgale: «Ma pean teile ütlema, et teie õigused ja vabadus seisnevad valitsuse 
olemasolus, nendes seadustes, mis kõige paremini tagavad teile elu ja vara säilimise. Need ei 
seisne osavõtus valitsemisest, mis teile mitte mingil viisil ei kuulu. Alam ja valitseja — need 
on täiesti erinevad mõisted» [94]. Mõni minut enne surma jätkas Charles absolutismi 
kaitsmist samasuguse kangekaelsusega nagu oma võimsuse õitsengu aastail. 

Revolutsionääridel oli tarvis küpseda, et võidelda ja saavutada võit nii veendunud vastase 
üle, kelle seljataga seisid sajanditevanused traditsioonid ja paljude põlvkondade harjumused 
ning tavad. On vaja meeles pidada veel üht tolleaegse poliitilise olukorra ja ühiskondliku 
atmosfääri iseloomulikku joont. Pole kahtlust, et üksnes surve alt, rahva hulgast pani 
parlamendi armee juhte — Oliver Cromwelli ja tema mõttekaaslasi — minema revolutsiooni 
süvendamise, monarhia likvideerimise ja vabariigi väljakuulutamise teele. See aga ei 
välistanud Londoni elanike rahulolematust parlamendi omakasupüüdliku poliitikaga. 
Pahameelt tekitas kasvav maksudekoorem ja mitmeaastasest kodusõjast tingitud laos. Kas 
maksab imeks panna, et rahulolematus võttis aegajalt monarhistliku värvingu? Teisest küljest 


kartis suur hulk parlamendiliikmeid rahvast ja oli valmis klammerduma monarhia kui 
võimaliku liitlase külge. Karjeristlikud arvestused panid neid inimesi kahtlema niisuguse 
korra tugevuses, mis luuakse ilma harjumuspärase monarhistliku valitsemisvormita, panid 
kartma vastutust Stuartite restauratsiooni korral, mis jäi kogu aeg reaalseks poliitiliseks 
võimaluseks. 

Polnud võimalik leida juristi, kes oleks koostanud süüdistusakti kuninga vastu. 
Lordidekoda keeldus vastu võtmast otsust Charlesi kohtu alla andmise kohta. Alamkoda, keda 
oli «puhas- 

tatud» kuningaga kokkuleppele jõudmise pooldajatest, määras kohtunikeks 135 isikut. 
Nagu arvati, võis nende ustavusele kindel olla. Ent 50 neist keeldus otsekohe määramisest, 
enamus ülejäänuist ei kirjutanud mitmesugustel ettekäänetel kohtuotsusele alla. 

Oli tarvis Cromwelli ja tema lähikonna ning samuti nende demokraatlikult meelestatud 
ohvitseride-levellerite (võrdsustajate) tõeliselt raudset tahet, kes oma poliitilistelt vaadetelt 
olid armee juhtidest pahempoolsemad, et saada üle ühtede hirmust,, teiste vastuväidetest, 
kolmandate intriigidest ja egoistlikest kaalutlustest, ning otsustada selle erakorralise abinõu 
kasuks, mis rabas Euroopat. 

Seda julget revolutsioonilist sammu tehes püüdis armee ladvik väliselt säilitada sidet 
inglise konstitutsioonilise traditsiooniga, vähemalt nende sätetega, mida revolutsiooni arengu 
loogika ise ei olnud likvideerinud. Ent mõista kohut kuninga üle vastavuses 
konstitutsiooniliste printsiipidega, mis just sellest kõnelesidki, et monarh ei pea andma oma 
tegudest alamatele aru, oli juba ette lootusetu. Veelgi enam, Charles I jaoks, kes samuti oli 
sisuliselt püüdnud muuta valitsusvormi Inglismaal kontinentaalse absolutismi eeskujul, oli 
konstitutsiooniline pind kõige mugavam kohtu seaduslikkuse eitamiseks. 

Just sel pinnal puhkeski 20. jaanuaril sõnaduell kohtu esimehe Bradshaw' ja Charlesi 
vahel Westminster Hallis, kus toimus protsess. Puritaanlike kohtunike mustad kuued, arvukad 
musketite ja hellebardidega valvurid, kes tähelepanelikult jälgisid pealtvaatajaid rõdudel, 
rõhutasid toimuva karmi pidulikkust. Bradshaw kuulutas «Charles Stuartile, Inglismaa 
kuningale», et tema üle hakatakse kohut mõistma Inglise rahva ja tema parlamendi otsusel 
riigireetmise eest. 

Charlesi süüdistati järgmises — olles tunnustatud Inglismaa kuningana ning omades 
seepärast piiratud võimu ja õigust valitseda riigi seaduste alusel, pürgis ta kuritegelikult 
piiramatu ja türanliku võimu poole ning alustas sel eesmärgil reeturlikult sõda parlamendi 
vastu. 

Charles nõudis omakorda seletust, missugusele seaduslikule võimule peab ta oma tegudest 
aru andma (ta teadis väga hästi, et konstitutsiooni järgi niisugust võimu ei eksisteerinud). 
Vastasel korral ta keelduvat kohtu küsimustele vastamast. «Tuletage meelde, et ma olen teie 
kuningas, seaduslik kuningas,» kinnitas Charles visalt. Bradshaw kordas Charlesi poole 
pöördudes talle esitatud süüdistusi, kutsudes teda tehtu eest vastust andma «inglise rahva 
nimel, kelle kuningaks te olete valitud». 

Niisugune oli puritaanlaste tegelik ettekujutus kuninga ülesannetest, kuid sel oli vähe ühist 
Mglismaa traditsioonilise konstitutsioonilise õigusega. Charles vaidles taas vastu: «Inglismaa 
pole kunagi olnud valitava kuningaga riik. Peaaegu tuhat aastat on ta olnud pärilik monarhia.» 
Edasi teatas kuningas, et ta olevat Alamkoja «õigesti mõistetud» õiguste poolt, kuid 
Lordidekojata ei moodustavat 

see parlamenti. «Esitage mulle,» nõudis kuningas, «seaduslikud volitused, mis oleksid 
kinnitatud jumalasõna, pühakirja või kuningriigi konstitutsiooniga, ja ma vastan teile.» 
Charles püüdis kogu konstitutsioonilist argumentatsiooni ja kõiki pühakirja väiteid, millega 
opereerisid tema vastased, pöörata nende endi vastu. Ta apelleeris Westminster Hallis 


viibivate pealtvaatajate poole. Nende hulgas oli palju tema poolehoidjaid — «kavalere», kes 
siis, kui sõnasõda Charlesile soodsa pöörde võttis, koguni karjusid «Jumal, päästa kuningas!». 
Bradshaw oli sunnitud käskima areteeritu ära viia. 

Esimese päeva sõnaduelli tulemused ei olnud just lootustäratavad. Süüdistuse 
konstitutsiooniline argumentatsioon oli kohe avanud oma nõrgad küljed, ja see andis 
kõhklejaile veel kord alust oma kahtlusi avaldada. Kuid see lisas ka otsustavust niisugustele 
inimestele nagu prokurör Cook, kes kuulutas: «Ta peab surema, ja koos temaga peab surema 
monarhia» (86, 5. k., 1090, 1127; 94]. 

Järgmine päev oli pühapäev, puritaanlastest kohtunikud kuulasid ära kolm jutlust. Muide, 
ka jutlustajad polnud üksmeelsed selle suhtes, kuidas toimida kuningaga. Esmaspäeva 
hommikul kogunes 62 kohtunikku eriistungile: arutati küsimust, kuidas reageerida kohtu 
volituste eitamisele kuninga poolt. Ja taas otsustati kohtu tegevuses kinni pidada 
konstitutsioonilisuse fiktsioonist, vastavusest traditsioonilisele õigusele. Kuninga edasist 
keeldumist vastata küsimusele, kas ta end süüdi tunnistab, otsustati lugeda jaatavaks 
vastuseks. See oleks kiirendanud otsuse langetamist, kuid võtnud ühtlasi protsessilt suurel 
määral selle propagandistliku väärtus. Niisugusel juhul oleks langenud mehaaniliselt ära 
vajadus kutsuda välja tunnistajaid, kelle sõnad oleksid kuninga süü ilmseks teinud; prokurör 
oleks kaotanud ettekäände süüdistuskõne pidamiseks. Kui kohtualune oleks tunnistanud talle 
esitatud süüdistust, siis oleks seda nõudnud kohtuprotseduur, millest revolutsiooniline tribunal 
püüdis võimalust mööda kinni pidada. 

Pärast keskpäeva avati teine korraline kohtuistung. Bradshaw teatas 'kuningale, et kohus 
ei luba oma volitusi kahtluse alla seada. Charles esitas taas konstitutsioonilise iseloomuga 
vastuväiteid: seaduse järgi ei saavat kuningas olla kurjategija, Alamkojal ei olevat kohtulikku 
võimu. Jälle algasid vaidlused. Teisipäeval toimus taas eriistung ning uuesti otsustati anda 
kuningale võimalus vastata süüdistusele, kui ta nõustub tunnistama kohtu volitusi. Vastasel 
korral pidi langetatama otsus 24. jaanuari hommikul. 

Järgnes veel üks päev sõnalahinguid. Alles siis, kui Bradshaw oli endalt heitnud teda 
takistavad konstitutsioonilise paragrahvi-väänamise köidikud, kui ta rääkis sisuliselt kuninga, 
verise rahva-vastase sõja initsiaatori kuritegudest, asus kõik oma kohale ja Charles kerkis 
kohtunike ja pealtvaatajate ette sellena, kes ta tegelikult oli, — reaktsiooni ja türannia 
eestvõitlejana. 

Muidugi võisid Bradshaw' kõned kõige vähem kõigutada oma õiguses veendunud 
Charlesi. 

Poliitiline olukord ei lubanud kohtul ja tema taga seisval armee independentlikul 
juhtkonnal lüüa käega võimalusele tõestada kuninga süüd. Sel eesmärgil küsitleti kohtualuse 
seljataga tunnistajaid, kes avasid Charlesi osa kodusõja pidamises, rääkisid tema poolt 
sõlmitud lepingute rikkumisest; esitati kuninga kättesaadud kirjavahetus, mis andis tunnistust 
tema kavatsusest esimesel sobival hetkel oma vastastega arveid õiendada (need tunnistused 
trükiti ära ka Londoni ajalehtedes). 

27. jaanuaril toodi Charles uuesti kohtusaali. Kuningas, kes teadis väga hästi, et 
kohtuotsuse langetamiseks on kõik ette valmistatud, püüdis kohtunike poole pööratud kõnega 
istungi plaanitsetud käiku nurja ajada. Bradshaw keelas tal esinemise. Ent niipea, kui kohtu 
esimees oli öelnud mõned sõnad selle kohta, et süüdistus esitatakse inglise rahva nimel, kõlas 
rõdult naisehääl: «Mitte poole ega veerandi nimel inglise rahvast. Oliver Cromwell on 
äraandja.» Hüüdja oli keegi maskis tähtis daam. Hiljem selgus,, et see oli olnud leedi Fairfax, 
parlamendiarmee formaalse ülemjuhataja naine. Yaatamata oma asetäitja Cromwelli 
pealekäimisele hoidus ülemjuhataja kuninga protsessist osa võtmast. Kui vaikus oli lõpuks 
jalule seatud, jätkas Bradshaw kõnet. Ta teatas, et kuna süüdistatav keeldub vastamast 
küsimusele, kas ta tunnistab end süüdi, jäävat kohtul üle üksnes langetada otsus. 


Süüdistatavale antavat sõna, kui ta ei alusta jälle vaidlust kohtu volituste üle. Diskussiooni 
laskumata kinnitas kuningas ikkagi, et eitab õigust tema üle kohut mõista. Taas hakkas osa 
kohtunikest oma teguviisi seaduslikkuses kahtlema. Üks neist, John Downs, avaldas 
poolihääli oma kahtlusi. Tema ees istuv Cromwell pöördus järsult ümber: 

«Mis sulle muret teeb? Oled sa hulluks läinud? Kas sa ei saa vaikselt istuda ja rahulikult 
käituda?» 

Ent ka pärast pealekäratust ütles Downs valjusti, et asjade käik ei rahuldavat teda. 
Ootamatult kuulutas Bradshaw välja vaheaja ning kohus läks nõu pidama. 

Mis toimus selle pooltunni jooksul? Hiljem, juba pärast restauratsiooni kinnitas Downs ja 
ka mõned teised kohtu liikmed, et nad olevat viimase minutini nõudnud kuningaga 
kokkuleppe saavutamist ja et kõik nende kaalutlused olevat Cromwell raevukalt tagasi 
lükanud. Ta olevat tuletanud neile meelde, kuidas Charles oli rikkunud oma varasemaid 
kohustusi. Cromwellil õnnestus enamust kohtu liikmeist ühte liita. 

Olukorda arvestades nõudis Charles kohtuistungi jätkumisel, et parlament kuulaks ära 
tema uued ettepanekud. Bradshaw lükkas selle kuninga viimase manöövri tagasi. Oma 
lõppsõnas meenutas kohtu esimees uuesti Charlesi kuritegusid inglise rahva ees, lepingu 
rikkumist, mis siduvat monarhi tema alamatega, kodusõja vallapäästmist. Charlesi proteste 
ignoreerides selgitas 

Bradshaw, miks tuleb kuningat lugeda türanniks, äraandjaks ja mõrtsukaks selle sõna 
kõige otsesemas tähenduses. Kohtusekretäri poolt etteloetud otsus kõlas: «Nimetatud Charles 
Stuart saadetakse pea kehast eraldamise läbi surma kui türann, äraandja, mõrtsukas ja 
ühiskonna vaenlane». 

Need vähesed päevad, mis eraldasid kohtuotsuse langetamist hukkamisest, olid täidetud 
rojalistide ja välismaa diplomaatide aktiivsusega, kes püüdsid palavikuliselt saavutada 
ajapikendust 'või kohtuotsuse tühistamist. Londonis levisid kuuldused, et isegi timukas olevat 
keeldunud oma kohustusi täitmast ning tema osa täitvat Cromwell ise. Timukas ja tema 
abiline olid tõepoolest maskides, nähtavasti selleks, et hiljem oleks vajaduse karral võimalus 
eitada oma osavõttu «kuningatapmisest», esialgu aga pääseda pistodalöögist, mille mõne 
«kavaleri» käsi ju alati võis nurga tagant anda. 30. jaanuaril astus Charles I tapalavale. 

Parlament võttis viivitamatult vastu seaduse, mis keelas hukatud monarhi poega 
kuningaks kuulutada. Nagu öeldi parlamendi otsuses, mis võeti vastu üks nädal pärast 
hukkamist: «Kogemused on tõestanud, et Inglise kuninga seisus ja võimu kuulutamine 
Mglismaa üle mingile ühele isikule ei ole vajalik, ori rahva vabadusele, julgeolekule ja 
ühiskondlikele huvidele koormav ja ohtlik ning tuleb sellepärast hävitada.» 

Stuartite restauratsiooniga 1660. a. kaasnesid «kuningatapjate» protsessid. Sel korral ei 
äratanud kohtuprotseduuri konstitutsioonilisus kahtlusi, mis ei takistanud neid protsesse 
olemast avaliku poliitilise kättemaksu aktiks. Osa süüdistatavaist püüdis oma elü päästa 
kahetsuste ja kinnitustega, et Cromwellil olevat õnnestunud neid ahvatleda hukatuslikule teele 
üksnes nende nõrkuse tõttu. Ent oli ka neid, kes jäid lõpuni ustavaks «vanale-heale asjale», 
nagu näiteks vabariiklik kindral Thomas Harrison, kelle veendumus ja kangelaslik 
kindlameelsus julma hukkamise: ajal vapustas koguni märatsevat rojalistide massi. 

Ka restauratsiooniperioodi lõppu tähistasid kärarikkad poliitilised protsessid, mis nüüd 
peegeldasid rahulolematust Stuartite poliitikaga. 1678. a. teatas keegi Titus Oates, ametist 
väljavisatud anglikaani kiriku vaimulik, kes oli vahepeal astunud katoliku usku, et talle on 
teada jesuiitide vandenõu. Oatesi kinnitust mööda olevat inglise jesuiidid 1678. a. 24. aprillil 
«Valge Hobuse» tavernis leppinud kokku süüdata Thamesil kõik laevad, hävitada 
protestandid ja tappa kuningas Charles IL. See kõik oli puhas väljamõeldis, jesuiitidel polnud 
mõtteski tappa kuningat, kes neid salaja soosis. Ent parlamendiopositsioomi nõudel saadeti 
tapalavale palju katoliiklasi. Huvitav on märkida, et 1678. a. 24. aprillil toimus tõepoolest 


inglise jesuiitide kongregatsiooni istung, millest aga Titus Oatesil polnud vähimatki aimu. 
Jesuiidid kogunesid katoliku usku astunud kuninga venna Yorki hertsogi (tulevane James II) 
juurde ja Charles TI oli sellest kokkutulekust 
suurepäraselt teadlik. 

Kui olukord oli muutunud, saatsid kohtud tapalavale parlamendiopositsiooni liidreid, kes 
olid Titus Oatesi väljamõeldisi üles puhunud. James II valitsusajal (1685. a.—1688. a.) 
langetasid kohtud palju karme otsuseid mitmesugustest valitsusyastastest väljaastumistest 
osavõtjaile. Tolleaegse lord-ülemkohtuniku Jeffreys'i nimi ja tema «verised istungid» said 
Mglismaal kauaks ajaks üldnimedeks [95, 96]. Aga pärast «head revolutsiooni» — 1688. a. 
riigipööret —, mis tõukas troonilt James II, algasid jakobiitide, Stuartite uue restauratsiooni 
pooldajate protsessid. 


21. Fronde'i kadrill 


Prantsusmaa kauaaegne faktiline valitseja kardinal Richelieu tegi oma valitsemisaastatel 
(1624—1642) palju suursuguste ülikute separatismi ohjeldamiseks ja kuningliku absolutismi 
kindlustamiseks. Tervikuna vastas see poliitika feodaalklassi huvidele, mis nõudsid 
talupoegade vaoshoidmiseks tugevat keskvõimu. Ent kardinalil tuli põrgata erakordsetele 
raskustele. 

Richelieu võimuletuleku ajal olid suurülikud tegelikult kuninga kaasvalitsejad 
provintsides. Prints Cond€ oli kuberner Burgundias ja Berry's; hertsog Longueville 
Normandias; Vendõme'i hertsog Bretagne'is; hertsog Guise Provance'is; hertsog Mayenne 
Guyenne'is; hertsog Montmorency Languedocis; krahv Soissons Dauphine'is; hertsog de 
Chevreuse Auvergne'is. Tohutud varandused, suured väesalgad, mida nad käsutasid, ja 
kontroll kindluste üle muutis nad suurel määral keskvalitsusest sõltumatuks [97, 12]. 

Kroon oli Bourbonide kätte läinud alles üsna hiljuti. Oli täpselt välja arvestatud, et Henri 
IV oli oma eelkäija Henri III sugulane alles 22-s põlves ja oli tarvis süveneda ajalukku paljude 
sajandite taha, et leida neile ühist esivanemat. Enam kui saja aasta jooksul oli troon ainult 
kolmel korral isalt pojale läinud. Auahnetele printsidele, kellest igaüks oleks asjade soodsa 
kulgemise korral võinud troonile asuda, oleks raske olnud veel veenvamaid pretsedente leida. 
Niisuguseid lootusi hellitas ka Louis XIII vend, Orldans'i Gaston, keda oli troonipärijaks 
peetud kuni kuninga poegade sündimiseni. Erinevalt süngest Louis'st oli Gaston toimekas ja 
vahendeid valimatu intrigant ning osav suupruukija; ta maskeeris osavalt oma sünnipärast 
argust ja reetis vähimagi ohu korral kõiki, kes olid teda usaldanud [98, 14]. 

Võitluses krooni kindlustamise eest tuli tüürilviibival Richelieu'1 karta reetmist tühise, 
kergesti mõjutatava Louis XIII poolt. Alati sünge ja külm kuningas poleks nagu olnudki Henri 
TV poeg. Louis oleks just nagu sündinud Escuriali lossis, kuigi seal valitsev morn õhkkond ei 
takistanud muide kasvada Felipe II 

lapselapsel Austria Annal lõbusaks, elurõõmsaks ja ekspansiivseks naiseks, kes 
temperamendilt sarnanes rohkem Henri IV, kui tema pärijaga ja oma mehega. 

Richelieu vastased nimetasid end rojalistideks. Vaen nende ja kardinalistide, esimese 
ministri poolehoidjate vahel pakkus aegajalt lõbu pidevalt igavlevale Louis XIII, kes tundis 
vähe huvi selle vastu, millisel määral see tema enda huve kahjustab. Kord küsis kuningas 
marssal Fabert'ilt, kelle poolt see käimasolevas tülis on. 

«Mina olen kardinalistide poolt,» vastas leidlik sõjamees, «sest see on teie partei, 
valitseja.» 

Arvukad vandenõud ja mässud Richelieu vastu lõppesid sageli nende väljaastumiste 
silmapaistvate juhtide kohtuprotsesside ja hukkamistega. Eriti kuulsaks sai 1626. a. surma 
mõistetud esimese kammerhärra krahv de Ghalais' protsess, ja marssal Louis de Marillaci 


protsess aastail 1631—1632 (see oli kardinali poolt kukutatud ministri riigipitsatihoidja 
Michel de Marillaci vend. Minister anti pärast oma langemist samuti kohtu alla ning suri 
peatselt vanglas). Kardinali vastastega arveteõienduse kohtulik vormistamine ei läinud mitte 
alati libedalt: Pariisi ja provintside parlamentides, mis teostasid kohtuvõimu, istus palju 
esimese ministri vaenlasi, pealegi kahtlustati teda püüdes kärpida nende asutuste volitusi ja 
teatud autonoomiat. Seepärast püüdis Richelieu vandeseltslaste üle kohtupidamiseks tihti luua 
erikomisjone. 

Kohtualused omakorda apelleerisid parlamendi poole. Just niisuguse taktika valis marssal 
Marillac. Ta andis palve ühele Pariisi Parlamendi kodadest, väites, et ainult see, aga mitte 
valitsuse poolt määratud isikud, võivat uurida tema asja ja mõista kohut Prantsusmaa marssali 
üle. Parlament, kus erakorraliste kohtuorganite moodustamisse üpris kiivalt suhtuti, nähes neis 
oma privileegide rikkumisi, nõudis protsessi katkestamist. Richelieu'1 tuli Parlamendi 
määruse tühistav otsus suruda läbi kuningliku nõukogu. See abinõu tekitas tõsist 
rahulolematust. Järgnes Marillaci uus petitsioon ja teine talle soodne Parlamendi otsus. 
Kardinal lükkas ka selle määruse tagasi. Marillaci asi anti läbivaatamiseks Dijoni linna 
parlamendinõunikele, ent kuna seal puhkes epideemia, viidi kohtuistungid üle Verduni. 

Pariisi Parlament keelas marssali protsessi jätkamise ja otsustas avaldada kuningale 
protesti. Vastuseks kohustas kuninglik nõukogu 12. septembril Verduni kohtunikke jätkata 
oma kohuste täitmist. Ent isegi neist kohtunikest osa ilmselt kõhkles, andes järele nende 
jõudude survele, kes seisid süüdistatava poolel. 1632. a. 10. märtsil kogunes kohus uues 
koosseisus kardinalile kuuluvasse Rueil' -lossi. 7. mail langetati surmaotsus. Kolm päeva: 
hiljem, 1632. a. 10. mail, raiuti Greve'i väljakul Pariisis Marillacil pea [100, 113—128]. 

Veel suuremat vastukaja leidis hertsog Montmorency protsess. 

See oli üks kõige suursugusemaid ülikuid, kes oli Lõuna-Prantsusmaal mässu tõstnud ja 
kuninga vägede kätte vangi langenud. Hertsogi üle mõistis kohut Toulouse'i Parlament. 1632. 
a., 10. oktoobril lõpetas Montmorency oma elu tapalaval. «Suur süüdlaste ihulk,» kirjutas 
Richelieu hiljem oma «Memuaarides», «teeb tülikaks nende karistamise. Ent nende hulgas on 
isikuid, kes on heaks näiteks sellele, kuidas tulevikus oleks võimalik teisi hirmu abil sundida 
seadusele alistuma.» Sel eesmärgil loodi «kohtuotsuste komisjon», mis saatis tapalavale palju 
Richelieu vaenlasi. Viimane suur vandenõu, mille organiseeris kuninga soosik Cing-Mars, 
paljastati samuti kõikvõimsa ministri politsei poolt. Richelieu otsustas Cing-Mars'i protsessiga 
tõestada, et mitte keegi, kes on välja astunud kardinali vastu, ei pääse karistusest, ent otsustas 
teha seda, pidades kinni kõigist seaduses ette nähtud formaalsustest. Vaatamata ilmsele 
reetmisele polnud see kaugeltki lihtne ülesanne. Oli ju Richelieu luure hankinud ainult koopia 
vandeseltslaste poolt Hispaaniaga sõlmitud lepingust. Kes oleks võinud tõendada selle 
dokumendi autentsust? Siin kasutas Richeliu taas ära Orl€ans'i ja Bouilloni hertsogite 
reetlikkuse. Ta nõudis nende käest, ja saigi kirjalikud avaldused, mis kinnitasid koopia 
vastavust lepingu originaalile [99, 81]. 

Ent see polnud veel kõik. Minister andis protsessi juhtivale kantsler SEguier'le selgesti 
mõista, et ta ootab surmaotsuse langetamist mitte ainult Cing-Mars'ile, vaid ka tema sõbrale 
de Thou'le, keda ta pidas targemaks ja järelikult ka ohtlikumaks vaenlaseks. Samas ei olnud 
mingeid tõendusi selle kohta, et de Thou oleks vandenõust otseselt osa võtnud. Tõsi küll, ta 
oli Cing-Mars'i ülesandel käinud Bouilloni hertsogi juures, kuid veel enne vandenõu lõplikku 
küpsemist. Bouilloni hertsog seletas, et tema vestlused de Thou'ga olevat puudutanud üksnes 
Orldans'i Gastoni kavatsust Sedani sõita. Kuninga vend aga tunnistas koguni, et de Thou oli 
Cing-Mars'i korduvalt veennud vandenõu organiseerimisest loobuma. Kardinali käsu 
täitmiseks ei jäänud SEguier'l ja tema kolleegidel üle midagi muud, kui viidata 1477. a. 
seadusele, mis nägi eelseisvast riigireetmisest mitteteatamise korral ette surmanuhtluse. Neist 


aegadest peale ei olnud seda seadust kunagi rakendatud, ja isegi Richelieu poolt koostatud 
komisjonis oli raske loota surmaotsusele häälteenamust. 

Siis andis Richelieu korralduse organiseerida provokatsioon. Cing-Mars'ile teatati, et de 
Thou annab tema vastu tunnistusi ja kui endine favoriit kõik üles tunnistaks, pääseks ta 
piinamisest ja hukkamisest. Pärast seda teatas Cing-Mars, et reeturlikud suhted Hispaaniaga 
olid de Thou'1 teada. Cing-Mars'iga silm-silma vastu seatuna tunnistas de Thou, et ta teadnud 
Madriidiga sõlmitud lepingust, kuid alles pärast selle sõlmimist. Ta lisas, et ei rääkinud 
sellest, kuna olevat lootnud päästa sõpra, kelle Eest ta olevat valmis elu andma. Komisjonile 
aitas sellest. Tõsi, mõned kohtunikud veel kõhklesid. Cing-Mars'ile langetati surmaotsus 

üksmeelselt. De Thou suhtes langesid hääled pooleks. Siis sõnas Seguier, et teha lõpp 
mõnede komisjoniliikmete kahtlustele: «Mõelge, härrased, etteheidetele, mis langevad meile 
osaks siis, kui te mõistate süüdi kuninga lemmiku ja säästate karistusest onia kaaslase ainult 
seepärast, et ta kannab samasugust mantlit nagu teie» (de Thou oli parlamendinSõunik). 
Mõlemad süüdistatavad mõisteti pea maharaiumisele ja nende varandus konfiskeerimisele.” 
1642. a. 12. septembril läksid nad mehiselt surma. 

Mõned tolleaegsed olid seisukohal, mida jagavad ka üksikud ajaloolased, et 
kohtuprotokollid olid Richelieu käsul moonutatud: kardinalile oli tähtis hävitada jäljed sellest, 
et alguses oli Loius XIII ise toetanud Cing-Mars'i intriige kõikvõimsa ministri vastu. Seda 
süüdistust pole iialgi tõestatud. Cing-Mars'i protsess oli üks neist tähtsatest kohtuasjadest, 
mille abil kuninglik absolutism püüdis murda feodaalsete ülikute vastupanu, kes püüdsid 
säilitada endist sõltumatust kroonist. 

Richelieu järglaseks sai kardinal Mazarin — üks XVII sajandi Prantsusmaa suurimaid 
riigimehi. 

Veel paavsti teenistuses viibides ja mitmesuguseid diplomaatilisi ülesandeid täites, andis 
noor itaalia ohvitser Giulio Mazarini .ennast Richelieu käsutusse. Oma ettekannetes Rooma ei 
säästnud ta ülistusi kardinali aadressil, ilmselt lootes, et kirjad peetakse kardinali agentide 
poolt kinni. Juba selles, kuidas Mazarinil, madalast soost välismaalasel, õnnestus võita 
aristokraat Richelieu usaldust, avaldus see ebatavaline mõistus ja hiiliv visadus, mida itaallane 
oma eesmärke taotledes ilmutas. Richelieu kauples Mazarinile välja kardinalimütsi. 
Räägitakse, et teda Austria Annale esitledes olevat minister märkinud: 

«Ta hakkab teile meeldima, Teie Majesteet, ta sarnaneb Buckinghami hertsogiga.» (Kui 
uskuda kõmukroonikat, oli inglise hertsog mõned aastad enne seda olnud kuninganna armas- 
tatu.) 

On peaaegu kindel, et seda lauset pole öeldud, kuid pole kahtlust, et Richelieu lähima 
abilisena sai Mazarinist Austria Anna soosik, kes aitas paljastada vandenõusid esimese 
ministri vastu, millest võttis osa ka kuninganna. 

Richelieu oli kindlalt otsustanud määrata oma järglaseks Mazarin ning ta saavutaski Loius 
XIII nõusoleku. Minister suri varsti pärast seda, 1642. a. detsembris, poole aasta pärast 
järgnes talle ka kuningas. Troonipärija Louis XIV polnud veel viieaastanegi. Regendiks tema 
juurde sai kuninganna, Austria Anna. Õukonnaaadel ei varjanud nüüd oma juubeldust [98, 25, 
28—29]. Ülikutele, keda enam ei hoidnud vaos kardinali raudne käsi, tundus, et nende aeg on 
kätte jõudnud. Seda suuremat hämmastust (ja rahulolematust) tekitas neis Mazarini 
määramine esimese ministri ametikohale. Austria Anna kiitis Richelieu valiku heaks. Anna 
otsuse tingis eelkõige see, et Mazarin osutus 

inimeseks, kes järjekindlalt jätkas kuningavõimu kindlustamist, mida Anna püüdis 
säilitada ja tugevdada oma pojale [97, 17]. 


Mazarini poliitikal tuli läbi teha tõsine katsumus viieaastase kodusõja, niinimetatud 
fronde'i näol (1648—1653), mil kõige kummalisemal viisil põimusid üksteisega 
kohtuasutuse kasutamine poliitilise võitluse relvana, protsessid ja salajane sõda. 

Esialgu võttis fronde Pariisi Parlamendi — kohtuorgani, mida toetasid töötavad hulgad — 
väljaastumise vormi Mazarini valitsuse poolt teostatava maksusurve vastu. Ent liikumise 
juured olid märksa sügavamal. Fronde tärkas aastakümneid kestnud talurahva ja linlaste 
rahutuste laine harjal, samuti mõjutasid seda ilmselt ka sündmused Inglismaal, kus kodanlik 
revolutsioon oli astunud oma arengu kõrgeimasse staadiumi. 

Siinkohal piisab meile selle märkimisest, et Prantsuse kodanlus ei olnud veel küps asuma 
feodalismivastase võitluse juhi kohale ja rahva tormiline meelepaha kasutati ära suur 
feodaalide poolt, kes soovisid kroonilt suuremaid järeleandmisi välja pressida. Algas ülemkihi 
vandenõude ja vastuvandenõude katkematu ahel, millest osavõtjad püüdsid väljakujunenud 
olukorda isiklikel eesmärkidel ära kasutada. Parlamendi fronde'i asemele tuli printside fronde. 
Viimased astusid, nagu tavaliselt, sobingusse Hispaaniaga, kes ikka veel sõdis Prantsusmaa 
vastu. 

Parlamendi fronde'i organiseerimine oli suuresti Pariisi koadjuutori (Pariisi peapiiskopi 
abilise) Gondi teene. Tema elu võiks ainet pakkuda tublile kümmekonnale seiklusromaanile. 
Gondi oli sündinud vandeseltslane, kellele elu ilma kaelamurdvate intriigide ja arvukate 
armuseiklusteta, millele ta kirglikult andus ka vanuigi, tundus üpris magedana. Gondi väitis 
koguni, et «peapiiskopi pahed võivad lugematutel juhtudel muutuda parteijuhi voorusteks». 
Energilise ja enesekindlana kirjutas ta: «Üheks tunnuseks, millest võib ära tunda keskpärast 
mõistust, on oskamatus teha vahet ebatavalise ja võimatu vahel» [98, 168—169]. 

Põhimõttelageda poltiitikategelasena, kes unistas Mazarini kohale asumisest, ning vilunud 
demagoogina suutis Gondi nii võita populaarsust pariislaste, eriti aga kodanlike ringkondade 
hulgas, esitades ennast nende huvide kaitsjana, kui ka luua isiklik salateenistus. See lubas 
koadjuutoril jälgida mitmesuguste õukonnaparteide tegevust ning vajaduse korral orga- 
niseerida kiiresti suure osa Pariisi elanikkonna väljaastumisi valitsuse vastu. Tema 
salateenistus aitas palju kaasa kuulsa «barrikaadide öö» korraldamisele, kui 1648. a. 26.—27. 
augustil vastuseks kahe parlamendinõuniku vangistamisele pealinn barrikaadidega kattus. 
Hiljem väitis Gondi, et tema üksi olevat ülestõusu organiseerinud. See oli ilmne liialdus, kuid 
seda korratakse pidevalt kodanlike ajaloolaste poolt, kes toovad ära koadjuutori lause, mille ta 
heitis pärast vestlust teda solvanud kuningannaga: 

«Homme keskpäevani olen mina Pariisi peremees.» 

Juba parlamendi fronde'i ajal oli osa õukonnaaristokraatiast,. kaasa arvatud kuninglikust 
sooslifcprintsid — prints Gonti, hertsog Beaufort, vana Bouilloni hertsog —, asunud Mazarini 
vastaste poolele. Kardinali luure püüdis kindlaks teha teiste ülikute positsioone, kes olid küll 
kuninga leeri jäänud, ent kelle ustavusele ei võinud kunagi kindel olla. Gondi oli sõlminud 
tiheda liidu kuninga onu Orleans'i Gastoniga, püüdes õukonnaaadlit enda poole tõmmata. 
Osaliselt see tal õnnestus, näiteks andeka väejuhi, Bouilloni hertsogi noorema venna 
Turenne'i suhtes, kes juhatas Prantsuse vägesid Saksamaal. 

Teine suur Prantsuse väejuht, prints Conde, kes oli lahinguis korduvalt löönud hispaanlasi, 
asus juhtima kuninga vägesid. Kui Austria Anna oli koos poja ja Mazariniga lahkunud 
Pariisist, piiras Conde mässulise linna sisse. 1649. a. 8. jaanuari parlamendi ediktiga kuulutati 
Mazarin «tahurikkujaks, kuninga ja tema riigi vaenlaseks» ning ta mõisteti Prantsusmaalt 
pagendamisele [103, 125]. Ent juba kaks kuud hiljem, 1649. a. märtsis, andsid Pariisi 
kodanluse juhid sisuliselt alla ja õukond naasis pealinna. 

Otsekohe tekkisid uued takistused: Austria Annal ja Mazarinil tuli nüüd kõige rohkem 
karta Conded — ilmselt pretendeeris kõrk prints alaealise kuninga kõrval kogu võimutäiusele. 
Teineteise võidu püüdsid Conde ja Mazarin parlamendi fronde'ist osavõtnud ülikuid enda 


poole võita. Taas puhkes kulissidetaguste intriigide ja salajaste läbirääkimiste torm. Samal 
ajal püüdis terve salaagentide armee — ühed neist olid Mazarini, teised koadjuutori 
teenistuses — organiseerida pariislaste väljaastumisi valitsuse poolt ja vastu. Prantsuse 
arhiivides on säilinud kaitsekirjad, millele on alla kirjutanud noor kuningas Louis XIV ja 
minister Le Tellier. Neis garanteeritakse Mazarini käsul tegutsevate provokaatorite 
julgeolekut. Nüüd said need inimesed käsu pariislasi Conde vastu meelestada. 

Samaaegselt lootis kardinal õõnestada koadjuutori ikka veel suurt mõju, kasutades sel 
eesmärgil ära Parlamendi kohtulikke volitusi. 1649. a. detsembris pandi Pariisi Parlamendile 
kuninga; käsul ette uurida salaagendi, kellegi Canteau ja mõne tema kolleegi seletusi, kes 
teatasid, et Gondi ja hertsog Beaufort olid neile teinud ülesandeks tappa Conde. Ööl enne 
kohtulikku arutust suutis üks uurimisest osavõtja, ülemadvokaat Bignon, hankida 
koadjuutorile tõenduse selle kohta, et Canteau ja tema kamp on valetunnistajad, endised 
kriminaalkurjategijad, kelle Mazarin on päästnud silmusest ja koguni kaitsekirjadega 
varustanud. Gondi hoidis need paljastused varuks kuni kohtuni, mis algas 1649. a. 13. 
detsembril. Ta esitas need alles pärast seda, kui oli ära kuulanud Canteau tunnistused. Puhkes 
suur Skandaal ja spioonid, kes ei lootnud oma kaitsekirjadele, ruttasid põgenema,, koadjuutor 
aga suutis sel kombel oma kõikumalöönud positsiooni kindlustada. See lüüasaamine kohtus, 
mis muide andis end rohkem tunda Conde kui Mazarini juures, veenis paindlikku 

itaallast, et on tulnud aeg vahetada liitlasi [97, 141—145]. Kadrilli-tantsijatena vahetasid 
vastased korduvalt leeri, kus nad võitluses asusid. 

Esiplaanile tõusis kogenud intrigant hertsoginna de Chevreuse, kes oli võtnud osa 
paljudest vandenõudest. Richelieu vastu [104, 142—145, 180—181, 197]. Sel ajal oli ta 
Gondi lähim sõber ja vaatas koguni heasoovlikult pealt, kuidas tema oma tütar Charlotte sai 
üheks koadjuutori paljudest armukestest. (Auväärne prelaat oli seisukohal, et «armuasjades 
võivad naised säilitada eneseväärikust üksnes tänu oma armukeste teenetele».) Ühtlasi polnud 
hertsoginna kunagi katkestanud oma vana tutvust Austria Annaga. Vastuvõtu ajal palees viis 
kardinal kord koadjuutori sõbratari akna juurde ja küsis: 

«Kas te armastate kuningannat? Kui jah, siis miks ei võiks te talle võita oma sõprade 
sümpaatiat?» 

Õhtul sai hertsoginna kuningannalt Gondi jaoks kirja. Hiljaaegu nii vihatud koadjuutorile 
määrati järgmise päeva keskööks salajane kohtamine. Sellel kohtamisel palusid kuninganna ja 
kardinal (osav kometimängija isegi suudles sel puhul frondööri) Gondi kaasabi Conde printsi 
areteerimiseks. Vastutasuks lubati koadjuutor kardinaliks tõsta. 

Loomulikult peeti kinni kõigist vajalikest viisakusreeglitest. Gondi nõustus kardinalimütsi 
vastu võtma alles pärast Mazarini tungivaid palveid. Koadjuutor koguni lisas: «On palju 
väärikaid inimesi, kes on minuga seotud ja hakkavad teenima kuningannat. Kui Teie 
Majesteet suvatseks mõnele neist mõnda tähtsat ametit anda, oleksin selle üle palju rõõmsam 
kui kümne kardinalimütsi üle.» 

Tavalisse keelde tõlgituna tähendas see, et koadjuutor oli valmis Mazarinile müüma ka 
oma sõprade teeneid. Järgmistel salajastel kohtumistel kuninga ministritega lepiti kokku 
detailides, muu hulgas hinnas, mida tuli maksta Orleans'i hertsogi toetuse eest. Gondi, kes 
korduvalt oli rõhutanud oma täielikku, omakasupüüdmatust, kauples samal ajal oma liitlaste 
huve kaitsmise sildi all välja üha uusi järeleandmisi. 

Conde ei võinud hoobelda niisuguse salateenistusega, nagu oli Mazarinil ja Gondii. Ta 
laskis end hõlpsasti uinutada alandlikest austusavaldustest, millega kardinal teda üle puistas. 
Kui 1650. a. 18. jaanuaril Palais-Royalis Conde juurde astus paleevalve kapten Guitot ja 
teatas, et areteerib ta kuninga käsul, pidas prints seda esialgu halvaks naljaks. Samaaegselt 
vangistati tema vend prints Conti ja väimees hertsog Longueville. Neid veeti ühest vanglast 
teise, kuni toimetati Havre'i. Ent kui Gondi abi lubas seda aresti takistamatult teostada, siis ei 


takistanud see Conde sugulastel ja liitlastel Prantsusmaa mitmetes paikades ülestõusu 
alustada. Algas printside fronde. Tõsi küll, aasta lõpuks õnnestus kuninga vägedel võitluses 
uute frondööride vastu saavutada märgatavat edu. 

Neis tingimustes otsustas Mazarin, et on ülearune täita koadjuutorile antud lubadust. See 
aga, vastupidi, püüdis rohkem kui kunagi varem saada kätte ihaldatud kardinalimütsi: võis ju 
ainult see olla talle teatavaks garantiiks Mazarini ja Cond€ võimaliku leppimise korral. Kõige 
vähem tahtis Gondi tunnistada, et teda on lolliks tehtud ning ta on mõju kaotanud. Samal ajal 
kiirendas Mazarin ise -suhete katkemist. Ta käskis avaldada andmed koadjuutori püüdlustest 
kardinalimütsi poole, et Gondi populaarsust pariislaste hulgas lõplikult õõnestada. 

Siis tegi koadjuutar uue pöörde ja hakkas valjusti nõudma Mazarini käsul areteeritud 
printside vabastamist. Ta leidis toetust Orldans'i hertsogi ja Cond€ salajaste ning avalike 
poolehoidjate poolt. Pariisi Parlament hakkas uurima printside vangistamise seaduslikkuse 
küsimust. Sel korral laskis kardinal märgist mööda: ta oli ise soodustanud kõigi oma 
vaenlaste, nii parlamendi fronde'i kui printside fronde'i poolehoidjate ühinemist. Teda jättis 
maha isegi see parlamendinõunike vähemus, kes oli tavaliselt krooni toetanud. Rahvas 
tänavail tõmbas võlla tema õlgkujutise. Parlament nõudis kardinali kõrvaldamist vägede 
juhtimisest ja kutsus marssaleid üles mitte kuulama ministri sõna. 

1651. a. 6. veebruaril põgenes lihtsa aadlimehe riietes kardinal 300 oma isikliku 
kaardiväelase kaitse all Pariisist. Austria Anna kavatses Mazarinile järgneda, ent siin lõi sekka 
Gondi salateenistus. Minister Chateauneuf, kes oli «ellesse ametisse määratud Gondi 
vahendusel ja oli hertsoginna de Chevreuse'i käsilane, oli välja uurinud, et kuninganna 
kavatseb põgeneda ööl vastu 10. veebruari, ning ruttas sellest teatama Orldans'i hertsogile ja 
Gondile. Aegaviitmatult ajasid koadjuutor ja tema kaaslased jalule pariislaste relvastatud 
omakaitse. Ärev rahvamass piiras Palais-Royali sisse. Kõrk kuninganna oli sunnitud 
nõustuma vastu võtma kokkutulnud linlaste esindajaid. Anna teatas, et tal polevat mõttessegi 
tulnud pealinnast lahkuda ja näitas rahulikult magavat, õigemini küll magamist teesklevat 
noort kuningat. Hiljem kuninganna seda alandust koadjuutorile ei andestanud. Esialgu aga oli 
Gondi võitnud. Kuninganna sattus frondööiride kontrolli alla. 

Vahepeal jõudis põgenenud Mazarin Havre'isse ja laskis printsid vangistusest vabaks 
(enne, kui need oleks vabastatud fronde'i pooldajate poolt). Ta püüdis seda enda kasuks 
pöörata. Sel korral ei lasknud Cond€ end alt vedada. Ta ei sõlminud soosikuga mingeid 
kokkuleppeid ja ruttas Pariisi, kus tema poolehoidjad ta triumfiga vastu võtsid. Mazarin aga 
pidas paremaks Prantsusmaa territooriumilt lahkuda ning asuda ümber Saksamaale. 

Kardinal teadis suurepäraselt, kui ebakindel oli kahe fronde'i liit. Ülikud hakkasid 
Parlamendiga tülitsema varsti pärast Cond€ saabumist Pariisi. Austria Anna sai võimaluse 
manööverdada ja leppida kokku iga printsiga eraldi. Hertsoginna de Chevreuse aga 

125 

läks tülli prints Condega, kes oli salajasel kokkuleppel Gondiga lubanud abielluda 
hertsoginna tütre, koadjuutori armukesega, leidis aga nüüd tulusama olevat lubadust rikkuda. 
Gondi sai liidust printsidega vähe kasu. Samal ajal aga muutsid järeleandmised, mis Austria 
Anna oli teinud, et leppida Condega, viimase Prantsusmaa kroonimata kuningaks. Nii 
kuningannal kui koadjuutoril tekkisid taas motiivid liitude vahetamiseks ... 

Mazarin seadis end sisse Prantsusmaa piiril väikeses Reini-äärses linnas Brüllis Kölni 
lähedal, mille kuurvürst põgenikule meelsasti varjupaika lubas. Pariisi Parlament jätkas 
sõjakates deklaratsioonides ja ediktides soosiku taunimist, pannes talle muu hulgas süüks 
kuningakassa riisumise. Kardinal ise aga, vastupidi, kurtis kibedalt vaesuse üle. Neid kaebusi 
ei tule muidugi liiga täht-tähelt võtta. Palju hiljem jutustas üks tolleaegseist, abt Ghoisy, oma 
memuaarides järgmist: 


«... kui kardinal seisis surmalävel, ütles tema pihiisa talle avameelselt, et ta saadab hukka 
oma hinge, kui ei anna tagasi ebaõiglaselt omandatud rikkusi. Kardinal vastas ohates: 
«Kahjuks ei ole mul mitte midagi peale selle, mis olen saanud kuninga heldusest.» Pihiisa 
vaielnud vastu: «Ent tuleb teha vahet selle vahel, mida on andnud teile kuningas, ja selle 
vahel, mis te olete endale ise andnud.» — «Ah, kui see nii oleks,» öelnud kardinal, «siis 
tuleks kõik tagasi anda.»» 

Esialgu aga kardinal ei mõelnudki maiste rikkuste tagasiand- -misele, vaid nende 
omandamisele, mida tal õnnestus teha isegi maapaos viibides. Väljaspool Prantsusmaad 
viibides jätkas ta ju riigi valitsemist. Mitte ilmaaegu ei pidanud kaasaegsed Mazarini võluriks, 
kes on kuninganna ära nõidunud, või äärmisel juhul Austria Anna salajaseks abikaasaks. 
Võib-olla viimane oletus vastabki tegelikkusele, ehkki peamist osa etendas kahtlemata krooni 
huvide oskuslik kaitsmine kardinali poolt. Prantsusmaa faktilise valitseja osa täitmist aga aitas 
kardinalil jätkata mitte «pimeduse-vürst», vaid hästikorraldatud luure. 

Nähtavasti ei olnud Mazarini, endiselt Prantsusmaa esimese ministri salateenistus mitte 
kunagi olnud nii efektiivne kui neil kuudel, mil Mazarin oli sunnitud end peitma Kölni 
kuurvürsti valdustes. 

Peaaegu iga päev vahetas Mazarin kuningannaga kirju. Seda salakorrespondentsi 
toimetasid edasi agendid, kes tegutsesid Aun-dedeille'i ja Barthe juhtimisel. Kardinal oli oma 
agentide peale nii kindel, et ei pidanud isegi vajalikuks kirju šifreerida. Ainult 
perekonnanimesid tähistati arvude või tihti üpris läbipaistvate pseudonüümidega. Kuninganna 
oli «seerav» või «15», Mazarin — «taevas» või «16», Gondit nimetati kord «argpüksiks», 
kord «tummaks» (vihje sellele, et koadjuutor polnud mõne aja jooksul avaldanud oma 
suhtumist jooksvatesse poliitilistesse sündmustesse) jne. [97, 231, 245—246]. 

Mitte vähem huvitav pole teine asi: üha vähemaks jäi 

neid fronde'i liidreid, välja arvatud Conde ise ja Orleans'i hertsog, kes poleks samuti 
kardinaliga salajasi läbirääkimisi pidanud. Lõpuks ilmus 1651. a. Gondi juurde kuninganna 
saadik marssal du Plessis-Praslin teatega, et Mazarin laitvat väga Condele tehtud järele- 
andmisi, ja soovitavat kuningannal koadjuutoriga kokkuleppele jõuda. Marssal näitas talle 
koguni kardinali kirja. Gondi ei imestanud marssali tuleku üle: ta oli salajases kirjavahetuses 
Orleans'i hertsogi ja minister Chäteauneufiga, kes teda õukonna-sündmustega suurepäraselt 
kursis hoidsid. Veel vähem avaldas talle muljet kardinali läkituse ülev toon. Oma 
«Memuaarides» märgib Gondi irooniliselt, et ta oli juba saanud mitte vähem ilusaid kirju, 
mõeldes selle all oma õukonnaga flirtimise eelmist etappi. Koadjuutorile anti üle Austria 
Anna kiri. Nagu eelmiselgi iorral määrati Gondile kohtamine keskööks, ainult seekord mitte 
järgmiseks, vaid samale päevale järgnevaks. 

Nagu koadjuutor oligi oodanud, pakuti talle viivitamatult kardinalimütsi. Ta nõustus. Ent 
Conde populaarsuse murdmiseks, seletas Gondi, hakkavat ta... veelgi ägedamalt kardinali rün- 
dama. Pärast lühikest kõhklust nõustus Austria Anna, et niisugune pettemanööver on kasulik. 
Gondi veenis Orleans'i Gastoni kokkuleppega ühinema. See oli rõõmus võimaluse üle 
kuningannaga salaja ära leppida ning samas avalikult jätkata tema soosiku ründamist. Mõne 
päeva pärast kutsuti Gondi veel kord öisele kohtamisele paleesse. Austria Anna, kes oli väga 
rahul koadjuutori osavusega, oli otsustanud nõu küsida, kuidas leida parim viis Conde 
areteerimiseks. Koadjuutor «soovitas teha Orleans'i hertsogile ülesandeks Conde külla 
kutsuda ja seal viimane vaikselt vahi alla võtta. 

Varsti pärast seda kõnelust, kella nelja paiku hommikul, teatati Gondile, kes ühe oma 
sõbra juures viibis, et teda soovivat näha minister Lionnet. See teatas koadjuutorile, et printsi 
vangistamisega ei tohtivat viivitada. Gondi muutus valvsaks. Nende mõne tunni jooksul, mis 
olid möödunud tema kõnelusest kuningannaga, poleks nagu võinud juhtuda midagi seesugust, 
mis Lionnet' ruttamist õigustanuks. Koadjuutor muutus üpris ettevaatlikuks ja, nagu peatselt 


selgus, oli tal selleks küllalt alust. Lionnet oli lihtsalt otsustanud Conde leeri üle joosta, 
arvates, et see saavutab kindlasti õukonnas võidu. Jätnud kella kuue ajal soojalt koadjuutöriga 
hüvasti, teatas Lionnet juba kaks tundi hiljem oma kõnelusest prelaadiga marssal Gramont'ile, 
kes andis saadud informatsiooni otsekohe edasi teisele ministrile — Chavigny'le, Conde 
käsilasele, kes oli oma kohale määratud printsi survel. Chavigny tegi selle silmapilkselt 
teatavaks Condele. Muide, prints, oli vaevalt kuulda saanud eelseisvast arestist, kui hakkas 
tegutsema koadjuutori salateenistus — kell kuus hommikul Gondi juba teadis, et prints on 
informeeritud kuninganna plaanidest. "Õhtul aga kuulis sellest ühelt suurilma intrigandilt ka 
kuninganna. 

Kahe päeva pärast oli Gondi taas kuninganna juures, kes näitas talle Mazarini kirja, kus 
Austria Anna ja koadjuutori plaanid palavalt heaks kiideti. Kuninganna teatas, et kuna kahe 
päeva pärast — 2. septembril — saab tema poeg täisealiseks (seaduse järgi pidi ta selleks 
olema 13-aastane), vahetavat ta ministrid välja ja määravat uued Gondi ning Grl€ans'i Gastoni 
sõprade hulgast. Ta lubas, et kiirustab Roomat Gondit kardinaliks tõstma. Austria Anna 
lõpetas lahkelt, et ei maksvat anda Condele võimalust alustada paavsti õukonnas intriige 
koadjuutori vastu. 

Tegelikult oli niisuguseid intriige alustanud Brülli põgenik, kes pidas ebasoovitavaks, et 
koadjuutor saab punase kardinali-mütsi, vähemalt mitte enne tema, Mazarini naasmist 
Prantsusmaale, mil selle fronde'i innustaja autasustamise vajadus võibolla hoopiski ära 
langeks. Hiljem ühines nende intriigidega ka Conde. Gondi omakorda komandeeris Rooma 
oma agendi — abt Charrier' ülesandega osta ära noor vürstinna Olympia Rossano, kes Püha 
Isa nimel väledasti kardinalimütside ja abtkondadega äritses. Oma agendiga saatis Gondi talle 
mitukümmend tuhat livri, kalliskive ja uhkeid tualette. Ent möödus palju kuid, enne kui 
koadjuutor sai oma vaenlaste kiuste õiguse nimetada ennast kardinal Retziks. 

Esialgu tuli tal aga täita kuningakojaga sõlmitud lepingut ja toetada kuningannat Cond€ 
vastu. Kuninganna raev printsi vastu oli nii suur, et ta plaanitses koguni Gondit esimeseks 
ministriks määrata, et Condele edukamalt vastu seista. (See Anna kavatsus tegi väga rahutuks 
Mazarini, kes andis oma luure juhile Aun-dedeille'le korralduse kõigiti soovitada kuningannal 
loobuda nii riskantse plaani teostamisest.) 

5. juulil sõitis Conde residentsist mööda kaardiväeüksus. Prints arvas, et sõdurid on tulnud 
teda areteerima, ja põgenes kiiruga pealinnast. Ta tuli tagasi kahe nädala pärast, kui Austria 
Anna oli lubanud saata erru kolm ministrit, keda prints pidas Mazarini käsilasteks. Tema 
tagasitulek tähendas ühtlasi tõelist sõjakuulu-tust kuningannale. Parlamendis seletas Conde, et 
ta ei kavatse külastada Palais-Royali, kus peetavat salajasi läbirääkimisi tema vangistamise 
üle. Seejuures vaatas Cond€ tigedalt otsa Gondile. Kõigi pilgud pöördusid koadjuutori poole, 
kes suurepärase näitlejana tegi ettepaneku alustada juurdlust nende suhtes, kes on neisse 
nõupidamistesse segatud. Vastuseks oli üldine naerulagin: mitte kellelegi polnud saladuseks, 
et peamiseks nendest osavõtjaks on Gondi. Siis pani koadjuutor põrmugi kohmetumata ette 
vangistada Aundedeille, kardinali luure juht, ja teised Mazarini agendid. See üksmeelset 
toetust leidnud ettepanek taastas pisut Gondi mõju. 

Cond€ maksis kätte, levitades selsamal ööl Pariisis Gondi, Mazarini, Chäteauneufi ja 
hertsoginna de Chevreuse'i vahel juulikuus plaanitsetud sobingu teksti. Dokumendi said 
printsi sõdurid kätte kullerilt, kelle oli saatnud üks vana intrigandi 

hertsoginna de Chevreuse'i sõpradest. Vaevalt saab kahelda selle teksti autentsuses: 
katked sellest langevad ühte nende paragrahvidega, mida oli dokumenti soovitanud lülitada 
Mazarin (need ettepanekud oli kardinal esitanud oma salajases kirjavahetuses kuningannaga). 
Vastuseks tõstis Anna Conde vastu süüdistuse ühenduse pidamises Hispaaniaga, mida 
Parlamendis toetasid Gondi ja Chäteauneuf. 1651. a. 17. augustil saabus prints Parlamenti 


relvastatud poolehoidjate jõugu saatel ja nõudis, et ta süütuks tunnistataks. Parlament ei 
langetanud ühtki otsust ja lükkas istungi edasi. Järgmisel päeval ilmus mitte ainult Conde, 
vaid ka koadjuutor relvis saatjaskonnaga. Mitu korda oleks asi peaaegu relvastatud 
kokkupõrgeteni jõudnud. Hertsog La Rochefoucauld, Conde pooldaja, ähvardas koadjuutorit 
tappa. See heitis talle näkku: 

«Teie olete argpüks, mina aga vaimulik. Suurt häda me teineteisele ei tee.» [97, 253]. 

Kodus laskus Gondi nukratesse mõtisklustesse. Kui oleks toimunud kokkupõrge ja Conde 
surma saanud, oleks teda, koadjuutorit, peetud, süüdlaseks kuninglikust soost printsi 
hukkumises ning kuninganna ja Mazarin oleksid kergendusohkega tülikast liitlasest lahti 
öelnud. Ka Conde ei pidanud soodsaks jätkata võitlust pealinnas ja lahkus kiiresti Pariisist. 
Printsi tõllale sulges tee usklike rongkäik, mille ees sammus koadjuutor. Conde väljus 
tõllast... ja palus pühalt isalt õnnistust. Prelaat täitis majesteetlikult printsi soovi, kes pärast 
seda teekonda jätkas. 

Septembri algul kuulutati kuningas täisealiseks. Sel ettekäändel formeeriti valitsus ümber 
vastavalt Mazarini ja koadjuutori kokkuleppele. Ent see sai vaid signaaliks uuele kodusõjale. 
«Fronde'i kadrillis» vahetasid erinevate parteide poolehoidjad taas kohti. Condest sai 
kuninganna ja Mazarini vastaste juht, endine frondöör Turenne hakkas juhtima kuninga 
armeed, Orleans'i Gaston reetis järjekindlalt kõiki parteisid, hertsoginna de Chevreuse läks 
Gondiga tülli ja asus Austria Anna poolele, hiljem aga ühines uuesti koadjuutori parteiga. 
Suurilma mees- ja naisintrigandid jätkasid vandenõude ämblikuvõrgu punumist, hispaanlaste 
väed ühinesid Conde ja teiste printside väesalkadega. Tulekahjud, vägivald, tapmised, 
laastatud linnad ning paljaks-riisutud ja kerjuseks muudetud elanikkond — seda tähendas 
printside fronde prantsuse rahvale. 

1651. a. lõpul naasis Mazarin saksa palgasõdurite väe eesotsas Prantsusmaale. 1652. a. 
juulis lasksid Conde pooldajad printsi armee Pariisi, mille Austria Anna oli maha jätnud. Ent 
kaalukausid kaldusid üha enam krooni kasuks. Riigi laastamisest kohkunud kodanlus ihkas 
rahu. Gondi, — nüüd juba kardinal Retz — kes oli hakanud asutama tsentriparteid (ei Conde 
ega Mazarin), alustas taas salajasi läbirääkimisi kardinaliga. Oktoobris lahkus Conde Pariisist, 
kuhu sisenesid kuninga väed. Vähehaaval jõudis Mazarin enamikuga ülikuist ükshaaval 
kokkuleppele, Conde sõitis 

välismaale. Veidi hiljem võttis tema vend prints Conti vaimustusega vastu ettepaneku 
abielluda ühega Mazarini õetütardest. Kui printsile pandi ette valida see, kes talle rohkem 
meeldib, vastas ta: 

«Ükskõik missugune, ma soovin ju abielluda härra kardinaliga.» (98, 215]. 

Printsi eeskujule ei saanud (oma suureks kurvastuseks) järgneda teine kardinal — Retz. 
Fronde'i lõppedes muutus ta vajalikust liitlasest kahtlustäratavaks ning ohtlikuks ässitajaks. 

19. detsembril, kohe pärast seda, kui kuningas oli Retzi väliselt armulikult vastu võtnud, 
astus prelaadi juurde kaardiväekapten Villecoeur ja teatas, et tal on käsk kardinal vahi alla 
võtta. Ustavad inimesed olid Retzi ette hoiatanud, et kuulduste järgi tahetavat teda vanglasse 
heita. Seepärast oli ta enne kuningapaleesse tulemist ettevaatusest põletanud teda 
kompromiteerivad paberid. Areteeiritu toimetati Vincennes'i kindlusse. 

Kuigi Retz oli ammu kaotanud endise populaarsuse, oli ta siiski säilitanud palju 
poolehoidjaid, sealhulgas neid, kes olid täitnud tema salateenistuse agentide osa (kardinalina 
aga avaldas ta mõju isegi Pariisi vaimulikkonnale). Seepärast suutsid Retzi poolehoidjad 
peatselt luua temaga sideme valvurite kaudu, kes olid harjunud suursugustele vangidele raha 
eest teeneid osutama. Toimekalt arutati põgenemisplaani, seni aga saatis Retz vabadusse 
läkitusi, tõestades tema, kiriku kõrgema aukandja vangistamise ebaseaduslikkust. Selleks 


ajaks Pariisi tagasi jõudnud Mazarin vahetas asjatult Vincennes'i kindluse vangivalvureid: 
uued valvurid polnud oma eelkäijatest vähem ostetavad. 

Retz oli juba üle aasta vangistuses viibinud, kui tema agendid aitasid tal alustada võitlust 
Mazarini vastu. 1654. a. 21. märtsil suri Pariisi peapiiskop, kelle järglaseks pidi 
kirikuseaduste järgi saama Retz. Ent sellele ametikohale asumiseks olid nõutavad teatavad 
juriidilised formaalsused, eriti aga deklaratsioon, millele Retz pidi ise alla kirjutama. Tema 
poolehoidjad olid sellest takistusest aegsasti üle saanud. Maalriks riietatud peapiiskopkonna 
notar tungis tapetseerimise ettekäändel Retzi tuppa ja andis talle vajaliku paberi alla kirjutada. 

Vana peapiiskop polnud jõudnud veel hinge heita, kui viivitamatult esitati Retzi 
deklaratsioon, mis teatas, et kardinal asub oma karjasekohuseid täitma. Palees kutsus see esile 
tõelise raevu-puhangu: formaalselt polnud valitsusel õigust tagandada oma kohale 
seaduslikult asunud peapiiskoppi. Hakati sosistama, kas ei seisa ees veel üks fronde, seekord 
kiriku oma. Kuninga nõukogu ruttas vaimulikele keelama Retzi käskude täitmist. Otsustati 
nõuda vangilt vabatahtlikku loobumist oma volitustest. Selle ülesandega saatiski Mazarin 
Vincennes'i kindlusse de Bellievre'i — Pariisi Parlamendi presidendi ja Retzi vana sõbra. 
Nähtavasti kasutas kuninga saadik nii ähvardusi kui ka heldeid lubadusi. Nõusoleku eest 
pakuti Retzile mitu tulusat abtkonda ja luba sõita 

Rooma. Kardinal vastas kategoorilise keeldumisega. Siis toimetati ta sõjaväelise valve all 
kiiresti lossi, mis asus Nantes'i linnas, pealinnast kaugemal. Retzi salateenistus aga asus 
energiliselt põgenemist ette valmistama ja komandeeris samaaegselt Rooma abt Charrier, et 
takistada Mazarini katseid Innocentius X mõju avaldada (Charrier tuli oma ülesandega väga 
edukalt toime). 

1654. a. augustis laskus Retz lossiaknast köie otsas alla ja põgenes teda oodanud sõprade 
abiga, jättes tagaajajad kaugele maha. Pärast arvukaid seiklusi istus ta laevale ja lahkus Prant- 
susmaalt. Teel Rooma Hispaania kaudu oleks prelaat peaaegu piraatide kätte sattunud (105, 
230—253; 106]. Seal sukeldus toimekas vandeseltslane ülepeakaela poliitilistesse 
intriigidesse, rikkudes alatasa Pariisi kuningakoja plaane. Mazarinil tuli seetõttu luua Roomas 
terve agentide võrk. Spioonid kandsid pidevalt Pariisis ette, kuidas Retzil õnnestuvat ümber 
sõrme mässida Prantsuse diplomaate. 

Algul andis Louis XIV valitsus Pariisi Parlamendile korralduse alustada Retzi vastu 
protsessi. See korraldus tekitas suurt ärevust prantsuse vaimulike hulgas, kes leidsid, et see 
rikkuvat nende privileege. Siis püüdis Prantsuse kuningakoda paavsti kaudu saavutada Retzi 
andmist kirikukohtu alla. Uus Prantsuse saadik Lionnet sõitis 1654. a. detsembris Rooma 
kirjaga, mis sisaldas süüdistuskokkuvõtte Retzi vastu. Paavst Innocentius X, kellele see 
läkitus oli määratud, suri 1655. a. jaanuari alguses (105, 267—270], Algas uue paavsti 
valimisega seotud võitlus. Siis lõi särama Retzi talent. 

Väsimata vandeseltslane otsustas alustada taas suurt poliitilist mängu, kasutades ära osa 
Pariisi vaimulike toetuse. Ja jälle võeti appi salajase sõja meetodid. Muuseas, Retzi agent oli 
Prantsuse saadiku Lionnet' abikaasa armuke, keegi Fouguet de Croissy. Ta saatis Retzile 
regulaarselt koopiaid saadiku kirjadest kuninga ministritele Pariisi parlamendi fronde'i endise 
juhi kohta. Sellest kirjavahetusest võis Retz veenduda, kui õrnu tundeid hellitab tema suhtes 
Mazarin, kes oli tuletanud meelde kõik Gondi patud alates «barrikaadide ööst». 

Ühes Lionnet' kirjas Mazarinile 1655. a. suvel oli öeldud, et uus paavst Aleksander VII 
olevat lõpuks saadiku taotlusi kuulda. võtnud ning lubanud Retzi vastu kohtuprotsessi 
alustada. 

Ent otsekohe tekkisid protsessuaalsed raskused. Selleks et Retzi üle kohut pidada, tuli ta 
ennistada peapiiskopi kohale. Pealegi oli ta Prantsusmaa alam; tema kuriteod, mis seisnesid 
monarhi solvamises, olid toime pandud Prantsusmaa pinnal ja kuulusid kuninga 
jurisdiktsiooni alla. Kes pidi algatama Retzi kohtuasja: kas Pariisi Parlament või kuninga 


peaprokurör? Ja kes peaks teostama juurdlust: prantsuse piiskopid või Rooma paavsti 
saadetud komissarid? Kõik see pakkus ainet tihedais kirjavahetuseks Lionnet' ja kuninga 
ministrite vahel, Retz aga oli tänu Fouguet de Croissy'le asjadega täielikult kursis. 1655. a. 9. 
juulil 

saatis Mazarin Lionnet'le pika «memorandumi kuiritegudest, mille eest kardinal Retz 
tuleb kohtu alla anda». See dokument kujutas endast suurepärast väärika prelaadi elulugu. 
Lionnet pani tette nimetada depešš memorandumiks Retzi mõnede (või mitmesuguste) 
kuritegude kohta — see pidi olema vihje, et esialgu Prantsusmaa valitsus ei loe üles kardinali 
ülejäänud patte. 29. juulil lubas paavst ootamatult sulgeda Retzi Püha Ingli kindlusse [105, 
283—284]. Retzil õnnestus ähvardav löök kõrvale tõrjuda. 

Kardinal omalt poolt ei jätnud Pariisi vaimulikkonda lahutustele õhutamast. Kuninga luure 
sai kätte mõned Pariisi adresseeritud Retzi kirjad. Endise otsuse muutnud, hakkas paavst 
kuningat keelitama kardinaliga ära leppida. Samal ajal püüdis ka Retz ise alustada 
kirjavahetust kuninga ja Austria Annaga, proovides pinda rahumeelse kokkuleppe 
sõlmimiseks. Vahendajaks läbirääkimistel pakkus ennast Rootsi kuninganna Kristiina, kes 
saabus selleks Rooma (Mazarin, saanud need andmed oma luurajatelt, suutis Lionnet' kaudu 
vaevu keelitada Kristiinat loobuma palumatust vahelesegamisest). Kaotanud lootuse edule ja 
kartes, et paavst annab Prantsusmaa pealekäimistele järele, põgenes Retz 1656. a. Roomast, 
peatselt aga lahkus Itaaliast teadmata suunas. 

Kuue aasta jooksul polnud kardinalist kuulda ei kippu ega kõppu. Tema jälgi otsides 
jooksis Mazarini luure jalad villi. Prantsuse esimese ministri paberites on säilinud arvukalt 
ettekandeid, milles anti edasi kõige mitmekesisemaid (peaaegu kõik valed) kuuldusi ja oletusi 
Retzi asupaiga kohta. Kard siiski avastasid Prantsuse luurajad põgeniku Šveitsis ja kavatsesid 
ta röövida hetkel, mil kardinal jalutas ilma kaitseta. Ent Retz, kes oli ammu omandanud 
ümberriietumise harjumuse, pääses õnnelikult lõksust. 

Varsti asus Retz elama ühe abti juurde Franche-Comts ja saatis oma luure juhid Joly ja 
Lamette'i Pariisi katkenud sidemeid taastama. Mazarini agendid said käsu Retzi kullerid üles 
leida iga hinna eest. Mõned tema luurajatest, nende hulgas markii Foussaise, samuti ka üks 
kuninga sekretäridest ja teisi tuntud isikuid, avastati ja suleti. Bastille'sse. Ent Joly poolt 
taastatud side jätkas pidevat funktsioneerimist. «Postkastiks» oli keegi Brulet, Pariisi 
Parlamendi presidendi Bellievre'i sekretär. Tema kohustustesse kuulus kardinali kõikide 
kirjade dešifreerimine ja nende edasisaatmine mitmesugustele isikutele, sealhulgas hertso- 
ginna de Chevreuse'ile, samuti vastuste saatmine Saksamaale Joly'le, kes need omakorda 
Retzi kätte toimetas. See küllaltki kohmakas süsteem funktsioneeris palju aastaid, vaatamata 
kõigile Mazarini jõupingutustele seda avastada. Retz jätkas esimesele ministrile 
ebameeldivuste valmistamist, esinedes aeg-ajalt tema eriti ebapopulaarsete tegude 
hukkamõistuga. 1656. a. lõpul Kölnis viibides sai vandeseltslane teada, et sinna on saabunud 
kümmekond sõdurit ülesandega ta röövida või tappa. Selle operatsiooni 

oli enda peale võtnud meile juba tuttav Fouguet de Oroissy. Ent seegi plaan kukkus läbi. 

Retz põgenes Hollandisse ja alustas sealt läbirääkimisi Cond€ga, kes viibis Flandrias, 
Brüsselis. Cond€ tegi ettepaneku teha katset alustada Normandias ülestõusu. Väsimatu 
kardinal võttis aktiivselt osa intriigidest, mis olid seotud Charles II Stuarti restauratsiooniga 
Mglise troonile 1660. a. Hiljem, juba Londonis viibides, pidas ta efektiivset võitlust Barth€ga, 
ühega Mazarini salateenistuse juhtidest, kellele oli tehtud ülesandeks pidada läbirääkimisi 
Charles II plaanitsetavast abiellumisest kõikvõimsa ministri õetütrega. Mõistagi ei 
suurendanud nende plaanide läbikukkumine Mazarini poolehoidu Retzi vastu. Räägitakse, et 
surma lähenemist tundes olevat Mazarin võtnud koguni Austria Annalt ja Louis XIV 
lubaduse, et nad Retzile ei andesta. 


Louis, kes kardinali ka ise vihkas, andis lubaduse, et Retzil ei lubata kunagi Prantsusmaale 
tagasi tulla. Mazarin suri 1661. a. märtsis. Juba 1662. a. veebruaris aga naasis Retz kodumaale 
(ta sai selle loa vastutasuks Pariisi peapiiskopi kohast loobumise eest). Tohututele 
jõupingutustele vaatamata ei õnnestunud Retzil saada «Päikesekuninga» armualuseks. Ent kui 
Pariisi kuningakojal tekkis konflikt Roomaga ja kuningas otsis palavikuliselt paavstile surve 
avaldamise vahendeid ning kui Louis küsis nõu Aunde-deille'lt (Frejus' püskopilt), siis juhatas 
too valitseja Retzi juurde. Kardinal andis otsekohe nõu annekteerida Rooma paavstile kuuluv 
Avignon [105, 355]. Nõuanne oli asjalik, Vatikan oli sunnitud järele andma. Pärast seda täitis 
kardinal Roomas korduvalt mitmesuguseid kuninga salajasi ülesandeid, eriti uue paavsti 
valimiste ajal. Kirikuvande alla panemine, mis ähvardas seda kardinali, kes enne konklaavi 
istungite lõppu rikkus seal peetavate diskussioonide saladust, häiris Retzi vähe. 1670. a. 
konklaavi ajal oli ta tihedas kirjavahetuses oma vana tuttava — Prantsusmaa saadikuga. 

Viimastel eluaastatel (Retz suri 1679. a.) kirjutas ta oma kuulsad «Memuaarid». Neis võib 
leida lugejale nüüd juba tuttavaid üksikasju selle fronde'ile nii iseloomuliku tegelase elust, kes 
oli olnud suursugune senjöör ja pidas ennast krooni vastu väljaastuva aristokraatliku «partei» 
sündinud juhiks, kes oskas vilunud poliitikuna ära kasutada pealinna elanike rahulolematust 
ning valdas meisterlikult intriigirelva. 

Nagu näeme, ei jäänud tegelikkus maha suure Dumas' kõige rikkalikumast fantaasiast, kes 
kujutas Gondit romaanis «Kakskümmend aastat hiljem». Muidugi peaks Dumas' lugejaid ning 
austajaid huvitama, millist osa etendas selle ajastu salajases sõjas d'Artagnan. Kui uskuda 
Dumas' romaani, siis oli vapper gaskoon-lane olnud kulissidetagune kaasategija paljudes 
ülitähtsates poliitilistes sündmustes peaaegu nelja aastaküsnne jooksul — Richelieu ja 
Mazarini ajal ning Louis XIV valitsusaja esimestel aastatel. Romaan ei ole ajalugu, kuid 
küllap on paljudele teada, 

et oma teose põhikoe võttis Dumas Gatien de Courtilzi raamatust «D'Artagnani 
memuaarid», mis ilmus 1700. a. Lisagem, et 13 aastat enne seda, 1687. a., oli Courtilz 
avaldanud «Krahv de Rochefort'i memuaarid», mille Dumas samuti ära kasutas. 

Pole aga teada, kas Dumas ise teadis seda, et «D'Artagnani memuaaride» autor oli 
kirjutanud oma teose elava inimese kohta, et tõepoolest on eksisteerinud gaskoonlane 
d'Artagnan (tema täielik nimi oli Charles de Batz-Castlemore d'Artagnan), kes oli sündinud 
1623. a. ja kellel olid sõbrad Athos, Porthos ja Aramis; kes oli võtnud osa sündmustest, 
millest jutustatakse Gatien de Courtilzi raamatus, ja kes oli .hukkunud Maestriehti piiramisel 
1675. a. 

Gatien de Courtilz sündis 1646. a. (teistel andmetel 1647. a.) ja võis järelikult olla 
kohtunud d'Artagnaniga või vähemalt inimestega, kes musketäride leitnanti olid hästi 
tundnud. Tekib aga küsimus, kas «D'Artagnani memuaarides» sisalduvaid andmeid võib 
usaldada või on need de Courtilzi kujutlusvili. Alustanud oma karjääri armees ja jõudnud 
kapteni aukraadini, sai Gatien de Courtilzist hiljem viljakas kirjanik. Tema sulest on pärit 
mõned satiirilised õukonnaelu kirjeldused, mida ta andis välja Hollandis emigratsioonis 
viibides. Pärast seda, kui ta 1693. a. oli Prantsusmaale naasnud, heideti ta Bastille'sse, kus 
viibis kuus aastat. Pärast vabanemist asus ta jälle Hollandisse, kus teiste raamatute hulgas 
avaldaski «D'Artagnani memuaarid». Siis tuli ta uuesti Prantsusmaale tagasi ning kolis taas 
pikaks ajaks Bastille'sse. Ta suri Pariisis 1712. a. 

Kahtlematult põimuvad Gatien de Courtilzi teostes, keda mõnikord põhjendatult peetakse 
Prantsusmaa esimeste ajalooliste romaanide autoriks, tõde teatud osas väljamõeldisega. Samas 
tuleb silmas pidada, et ta kaasaegsed viitasid tema «Memuaaridele» kui soliidsele ja 
usaldusväärsele allikale. 

Muidugi oli de Courtilzi d'Artagnan Dumas' talendi poolt loodud kirjanduskangelase 
kahvatu vari. Tormakas uljaspea, ühteviisi võitmatu nii lahinguväljal kui vaidlustes laua taga, 


kuningriigi parim mõõk ja terane mõistus, vankumatu truudus ja kaine arvestus, mis ei tunne 
tõkkeid, taltsutamatu vaprus, igasuguste ohtude põlgamine, leidlikkus hädas ja selge 
arusaamine oma huvidest, tunnete kirglikkus ja praktiline taip, nooruslik hoogsus ja sügav 
inimestetund-mine, õilis omakasupüüdmatus seal, kus asi puutus sõprusse ja ausse ning selle 
kõrval oma väärtust tundva ja oma teeneid kallilt müüa oskava ärimehe kitsidus — ainult see 
d'Artagnan, keda me õppisime tundma Dumas' romaanide kaudu, inimene täis vastuolusid ja 
tuld, otsekohesust ja võlu, vallutas miljonite südamed. Vaevalt olid tema prototüübil kõik 
need voorused, mis Dumas” lugejaile on armsaks saanud, kuid ka tema polnud mitte päris 
tavaline isiksus. 

Alguses ootab meid pettumus. Tegelikkusega võrreldes on Dumas d'Artagnani sündimise 
16 aastat ettepoole toonud ning oma ea tõttu ei oleks vapper gaskoonlane mitte kuidagi 
saanud osa 

võtta ühestki «Kolmes musketäris» kirjeldatud sündmusest, kuna need leidsid aset 1625. 
a. ja 1628. a. vahel. Ent rida seiklusi, mis d'Artagnanil tuli romaanis läbi teha, näiteks 
kokkupõrge suursuguse õukondlasega (Dumas'l Rocheforfiga) teel Pariisi või võitlus 
pahaendelise iluduse leedi Winteriga on, kui Courtilzi uskuda, tõepoolest aset leidnud, ainult 
umbes kümmekond aastat hiljem, juba pärast Richelieu surma. Tuleb vaid lisada, et mõned 
d'Artagnani duellivastastest — siin figureerivad Dumas'l taas tegelikult eksisteerinud 
inimesed — ei saanud surma, vaid elasid õnnelikult edasi, mõned üpris kõrge eani. See-eest 
aga paljudest sündmustest, millest jutustatakse romaanides «20 aastat hiljem» ja «Vikont de 
Bragelonne ehk kümme aastat hiljem», võttis d'Artagnan tõepoolest olulisel määral osa, ehkki 
mitte sellisel, kui Dumas' romaanides seda kujutatakse. 

Alates 1646. a. täitis d'Artagnan terve rea Mazarini nii sõjalise kui diplomaatilise 
iseloomuga ülesandeid. Kuid de Courtilzi teade, et pärast «barrikaadide ööd» ja kuningliku 
perekonna ning Mazarini põgenemist olevat kardinal usaldanud d'Artagnanile salamissiooni 
Mglismaal, ei leia vist dokumentaalset kinnitust. Kui Mazarin oli 1651. a. märtsis sunnitud 
ajutiselt Prantsusmaalt lahkuma, oli d'Artagnan tema usaldusmees, keda saadeti kord Kölni, 
suurvürsti, kord Colberfi ja Fouguet' ning teiste oma poolehoidjate juurde Prantsusmaa 
pealinnas. Sama aasta detsembri lõpul naasis Mazarin Prantsusmaale ja d'Artagnan hakkas 
ellu viima ülikute ja teiste mõjukate frondööride kardinali poolele ülemeelitamise osavat 
plaani. D'Artagnani poolt täidetavad ülesanded kujutasid endast tavaliselt kummalist segu 
saladiplomaatiast ja luurest. Tõenäoliselt on neist paljud meile teadmatuks jäänud. On säilinud 
Mazarini kirja katkend 1655. a. 9. novembrist ühele oma poolehoidjatest. «Inglane, kelle ma 
jesuiidi, isa d'Artagnani vahendusel Teie juurde saatsin, teatab kahtlematult üpris salajasi ja 
tähtsaid asju, kuna ma uurisin teisel teel välja osa sellest, mida plaanitsevad Cromwell, 
Hlandrias viibivad hispaanlased ja prints Conde» [107, 113]. D'Artagnan Aramise osas ja 
pealegi veel Mazarini ülesandel — niisugust stseeni ei mõelnud välja isegi Dumas! 

1655. või 1656. a. määrati d'Artagnan kaardiväekapteni tähtsale ametikohale. Hiljem sai ta 
musketäride leitnandiks ja kapteniks, võttis osa lahingutest hispaanlastega kuni Pürenee rahu 
sõlmimiseni 1659. a., seejärel aga Louis XIV sõdadest Hollandi vastu. 

«Päikesekuninga» valitsemisaja algul etendas ta olulist osa Fouguet' protsessis. 

22. D'Artagnani vang 


Kohtupidamine Nioolas Fouguet* üle oli XVII sajandi protsessidest üks tuntumaid. 
Kuulsuse võitis ta mitte niivõrd oma tähtsusega, kuivõrd tänu kohtualuse isiksusele, kes oli 
kirjanike lähedane tuttav ning need astusid tema kaitseks välja. Fouguet' asjas on palju 
seletatav leppimatu vaenuga tema ja Colberfi, selle ajastu Prantsusmaa väljapaistva riigimehe 


vahel. Sellele lisandus Fouguet' peaaegu isiklik võistlus noore kuninga Louis XIV. Protsessi 
tuntukssaamisele aitas tugevasti kaasa asjaolu, et sellega oli tegemist ka d'Artagnanil ning 
Dumas osutas oma musketäri-romaanides sellele loole suurt tähelepanu. 

Rikkast pankurite ja laevaomanike perekonnast põlvnev Nicolas Fouguet tegi läbi tavalise 
rikastunud kodanlaste karjääri, kes riigiametite ostmise teel iga hinna eest aadliseisusesse 
trügisid. Fronde'i päevil asus 35-aastane Parlamendi peaprokurör Fouguet kindlalt Mazarini 
poolele ja jäi talle ustavaks, vaatamata kõigile ootamatustele ja muutustele. Autasu ei lasknud 
ennast oodata. 1653. a. määras võitnud kardinal Fouguet' üheks kahest rahanduse 
peaintendandist (ministrist). Fouguet'l oli regendi — Austria Anna täielik usaldus ja temast 
sai kardinali lähim nõuandja ja koguni tema isiklik pankur. Fouguet oli ka varem olnud väga 
rikas, nüüd aga rikastus ta veelgi enam ega tõmmanud selget piiri riigi ja isikliku raha vahele. 
Just sellesse perioodi langeb Fouguet' helde metseenlus ja suured pensionid, mida temalt said 
kirjanikud ja õpetlased. Peaintendanti ümbritsesid arvukad sõbrad ja lähikondlased, kes olid 
valmis teda raskel hetkel toetama. 

Colbert, kes oli samuti Mazarini kaastööline, nägi Fouguet*s vastast, kes tuleb kõrvaldada 
selleks, et võtta valitsuse majanduspoliitika juhtimine enda kätesse. Colbert vihkas Fouguet' 
pillamist: olles täiesti kindel oma karistamatuses, raiskas peaintendant rahulikult riigi 
miljoneid, näiteks oma Vaux' palee ehitamiseks, mille luksusega võisid võistelda ehk ainult 
kuninga paleed. Püüdes riigi kõikvõimsat valitsejat Fouguet' vastu meelestada, mängis 
Colbert ihnsa Mazarini kõige tundlikumatel keeltel. Colbert süüdistas Fouguet*d selles, et see 
olevat hooletult valitsenud kardinali isiklikke finantse, riigirahade raiskamisest rääkimata. Ta 
nõudis tungivalt, et Fouguet võetaks ootamatult (muidu ta hävitaks kompromiteerivad 
paberid) kohalt maha ning antaks kohtu alla. Salajase memorandumi, mis neid ettepanekuid 
üksikasjaliselt põhjendas, saatis Colbert postiga kardinalile, kes viibis Saint-Jean de Lucels, 
kus lõpetati ettevalmistusi noore kuninga abiellumiseks Hispaania printsessiga. Ent Fouguet' 
inimesed kontrollisid posti (kirjade perlustreerimiseks oli peaintendant seadnud sisse tõelise 
«musta kabineti»). 

Fouguet ruttas Mazarini juurde. Kardinali laual nägi peaintendant talle juba tuttavat ja 
kardinali poolt nähtavasti äsja läbiloetud Colbert'i memorandumit. Sellest hoolimata võttis 
kaval 

itaallane, kes oletas, et Fouguet sellest dokumendist midagi ei tea, oma hiljutise lemmiku 
väga lahkelt vastu ja kuulas nähtava osavõtuga Fouguet' tiraade laimajate kohta, kes püüdvat 
määrida tema head nime. Kardinal ei lausunud sõnakestki Colberfi memorandunist ja see oli 
Fouguet'le Parimaks tõenduseks, et Mazarin viibis talle saadetud paberi mõju *11 ja kavatses 
järgneda pea-intendandi vaenlaste nõuannetele. 

Järeldus oli õige üksnes osaliselt Mazarinile meeldis Fougue”* oskus kriitilisel hetkel 
vajalikke miljoneid leida. Kardinali heidutas skandaal, mis oleks puhkenud tema kauaaegse 
abilise arreteerimisel ja süüdimõistmisel [108]. Seepärast ta esialgu vaikis. Alles 1661. a. 
kevadel, enne surma, andis Mazarin oma pihiisa kaudu Louis XTV andmed Fougue” 
hukkamõistu väärivate tegude kohta ning soovitas tema järeletulijaks Colberti. 

Omalt poolt astus halba aimav Fouguet juba enne seda äärmiselt ettevaatamatu sammu: 
kindjlustas tema poolt ostetud Belle-Isle'i saare, et viimases hädas end koos ustavate 
inimestega seal kaitsta. Kõige suurem möödalaskmine oli nende plaanide fikseerimine paberil 
ja see, et koos teiste dokumentidega jäeti nad Vaux' lossi. 

Pärast Mazarini surma otsustas Louis XIV kindlalt, et ta hakkab ise esimeseks ministriks. 
Saanud kardinalilt Fouguefd kompromiteerivad materjalid, ei astunud kuningas esialgu 
peaintendandi vastu mingeid samme, Louis ilmutas tema suhtes väliselt täielikku 
heasoovlikkust ning usaldas talle salajaste läbirääkimiste pidamise Inglismaa ja 
Madalmaadega. See oli ainult mask. Veelgi enam, Louis' auks korraldatud uhkete 


pidustustega ei muutnud Fouguet valitsejat leplikumaks, sest kurameerides kuninga favoriidi 
La Valliere'iga teenis ära koguni monarhi vihkamise. 

Prantsusmaa rahaasjade laostumine andis Fouguef errulask-miseks Louis XIV täieliku 
aluse. Peaintendant oli sedavõrd mõjutas inimene, et teinud selle otsuse 1661. a. kevadel, 
hoidis kuningas seda mõne aja saladuses, kõigepealt oli tarvis Fougue*d veenda maha müüma 
oma Pariisi Parlamendi peaprokuröri ametit. Asi oli selles, et nimetatud ametikohal oleval 
isikul oli privileeg alluda üksnes endaga võrdsete kohtule. Louis XIV ei pidanud veel 
kohaseks kehtivat seadust rikkuda ning ta ei võinud Pariisi Parlamendi liikmeile Fougue” 
asjas kindel olla. Peaintendandile anti mõista, et ta võiks saada kantsler Seguier' järeltulijaks, 
kes kõrge ea tõttu peatselt oma kohalt lähtub sellest perspektiivist meelitatud Fouguet 
loobuski peaprokuröri kohast, mis oleks võinud pakkuda talle teatud kaitset. 

Varsti, 1661. a. 5. septembril areteeris d'Artagnan kuninga isiklikul käsul Fougue”* 
Nantes*is kus õukond sel ajal viibis. Vahetanud mitu vangistuskohta, sattus Fouguet meile 
juba tuttavasse Vincennes'i lossi. Peaintendandi amet likvideeriti ja Colbert, kellele finantside 
juhtimine üle läks, sai (ja sedagi alles mõne aasta pärast) uue — ülemkontrolöri tiitli. 
Samaaegselt võeti 

kinni Fouguet' perekonnaliikmed, teostati läbiotsimine tema lossides, kus muude paberite 
hulgas leiti Belle-Isle'i kindlustuste ja kaitse plaan [108, 77, 85]. 

Louis XIV, kes ei soovinud anda Fouguefd Pariisi Parlamendi kohtu alla, avaldas 1661. a. 
15. novembril edikti spetsiaalse Õigusemõistmise Koja loomise kohta möödunud veerandsaja 
aasta jooksul finantsametis asetleidnud kuritarvituste uurimiseks. Nii ulatuslik 
revideerimisprogramm oli mõeldud, seletamaks Fouguet' asja võtmist Pariisi Parlamendi 
pädevusest, kel oli õigus kohut mõista oma liikmete üle. Lisaks pidi riigi rahaasjade 
valitsemises asetleidnud seaduserikkumiste igakülgne väljaselgitamine suunama Fouguet' 
vastu maksukoormast rõhutud Prantsusmaa elanikkonna raevu. Komisjoni koosseisu valiti 
süüdistatava vaenlased [108, 93—95] ja inimesed, kellega võis arvestada kui kuninga tahte 
lihtsate elluviijatega. 

Koja istungid algasid 1661. a. 3. detsembril, kuid alles järgmise aasta märtsis nimetati 
otseselt Fouguet' kui süüdlast finantside halvas valitsemises. Ta kutsuti ülekuulamisele. 
Süüdistatav esitas mitmeid vastuväiteid ja kinnitas, et ta ei võivat paljusid eriti salajasi 
andmeid Kojale teatavaks teha. Tal olevat õigus aru anda üksnes kadunud Mazarinile ja 
kuningale. Fouguet kaebas, et temalt on konfiskeeritud talle kuuluvad paberid, mis olevat 
sisaldanud tõendusi tema süütuse kohta. Vastuseks esitati endisele peaintendandile tema enda 
poolt kirja pandud Belle-Isle'i kaitse plaan, mida võis pidada tõenduseks riigireetmise kohta. 
Fouguet oli seda paberit nähes vapustatud. Ta oli jõudnud selle olemasolu unustada ning pidas 
seda ammu hävitatuks. Püüdes end õigustada, kinnitas Fouguet, et need olevat vaid mingid 
ähmased projektid, mis olid tehtud suhete jahenemise tõttu Mazariniga, ent pärast kardinaliga 
leppimist olevat need tühjad unistused täielikult unustatud ja et tema, Fouguet, olevat koguni 
ise Belle-Isle'i kuningale pakkunud. 

Koja poolt kogutud andmed kõnelesid midagi muud: Fouguet oli oma plaani teostamiseks 
juba abinõud tarvitusele võtnud — justkui kaubanduslikel eesmärkidel laevu ostnud, 
tegelikult aga organiseerinud isikliku sõjalaevastiku, lootes oma sõprade toetusele, kes olid 
komandandid reas kindlustes. Fouguet' plaanidesse olevat kuulunud ka katse alustada 
agitatsiooni selle heaks, et kutsutaks kokku generaalstaadid — seisuste esindus, mida ei olnud 
juba ligi poole sajandi jooksul kokku kutsutud —, et kuningale vastupanu osutamisel neile 
toetuda. Kõik see tundus usutavana. Ei tukkunud ju langenud ministri poolehoidjad ka pärast 
tema areteerimist. Tema kaitseks lasti välja pamflette, millest kõige tuntuma kirjutas poeet 
Pellisson. See soodustas ühiskondlikus arvamuses teatud pööret süüdistatava kasuks. Fouguet' 
kõned kohtus levisid laialdaselt, osaliselt nad avaldatigi. Ta saavutas loa võtta kaks advokaati, 


millest talle varem oli keeldutud (kohtuasjades, mis puudutasid riigireetmist, seda ei lubatud). 
Muide, 

oma advokaatidega tohtis Fouguet rääkida ainult d'Artagnani juuresolekul [2, 165]. Louis 
XIV äärmiseks rahulolematuseks venis asja arutamine üha pikemale. Kuningas kõrvaldas 
faktiliselt protsessi juhtimisest Koja esimehe, kes polnud tema lootusi õigustanud. Protsessi 
juhtimine pandi kantsler Seguier'le. Vahetati välja ka teisi isikuid, ent isegi need abinõud ei 
kiirendanud kuigivõrd protsessi käiku. Fouguet, keda veeti sel ajal ühest Pariisi vanglast teise 
(ta viibis ka Bastille's), asus aeg-ajalt rünnakule, seades kahtluse alla istungite protokolle, 
süüdistades Colbert'i võltsimistes või tuletades Seguier'le meelde selle enda kahemõttelist 
käitumist fronde'i aastail, mil kantsler oli olnud salaühenduses hispaanlastega [108, 181— 
183]. 

Kaks Koja aruandjat, kes 1664. a. lõpuks esitasid Fouguet' asjas oma järeldused, läksid 
hinnanguis lahku. Mõlemas järelduses tunnistati Fouguet süüdlaseks riigiraha raiskamises ja 
pillamises, ent vaid üks aruandjatest süüdistas teda majesteedi solvamises ja riigireetmises. 
Häälteenamusega lükkas Koda tagasi ettepaneku süüdistatav surma mõista ning piirdus tema 
varanduse konfiskeerimise ja eluaegse pagendusega Prantsusmaalt. 

Kuningas oli avalikult teatanud, et kinnitab surmaotsuse kõhklematult [108, 191]. 
Seepärast suhtus ta tema arvates liiga peh-mess.e otsusesse kui väljakutsesse: võis ju Fouguet 
talle omase energiaga välismaal uue varanduse kokku klopsida ning määratud karistuse üle 
irvitada. Varsti said Koja liikmed omal nahal tunda kuningliku meelepaha täit jõudu. Ühed 
neist jäid ilma oma ameteist, teistele pandi ette lahkuda Pariisist. Hoolimata tavast, mille 
kohaselt kuningas pidi kas otsusega nõustuma või seda leevendama, muutis Louis sel korral 
koja otsust vastupidises mõttes. Pagenduse asemel mõisteti Fouguet eluaegsesse vangistusse. 
Endine minister saadeti range valve all sel ajal Prantsusmaale kuulunud Põhja-Itaalia linna 
Pigneroli kindlusse. Pignerolis tuli Fouguet'l veeta karmis vangipõlves oma elu viimased 
viisteist aastat. Fouguet' sõprade lootus peatsele armuandmisele ei täitunud Louis XIV 
kustumatu vihkamise tõttu süüdimõistetu vastu. 

Juba tema kaasaegsed imestasid, milles oli kuninga vaibumatu raevu põhjus. Üheks 
mõistatuseks oli Fouguet' täielik passiivsus ja muretus enne vangistamist. Oli tal ju enam kui 
piisavalt aega selleks, et jätta kaugele maha kõik tagaajajad, minna varjule Belle-Isle'ile (saart 
kaitses tema poolt palgatud garnison) või lõpuks lihtsalt põgeneda ühel oma laevadest 
välismaale. Raske uskuda, et Fouguet poleks midagi teadnud lähenevast ohust, oma vaenlaste, 
nende hulgas Colbert'i ja ikka veel väsimatu hertsoginna de Chevreuse'i tegevusest. Kas oli 
Fouguet olnud haige, lasknud end meelitustest uinutada või lootis ta Pariisi Parlamendi 
toetusele, kus tal oli palju poolehoidjaid või — lõpuks — eelistas ta ennast avalikult 
õigustada? Või olid ehk talle teada niisugused saladused, mis tema arvates võisid teda 
kindlalt»kaitsta (sellele vihjas Fouguet hiljem korduvalt)? Ent Louis XIV tundis hästi 

põlualuse ministri iseloomu: kui viimane selliseid saladusi teabki, ei kõnele ta neist ei 
protsessil ega pikkades vestlustes Pigneroli vanglas teise vangi, hertsog Lauzuniga [109, 323]. 
Kui Fouguet suri, liikus Pariisis visasid kuuldusi, et endine rahanduse peaintendant olevat 
kuninga käsul mürgitatud. See andis uut ainet kuuldustele, millele hiljem lisandusid õpetlaste 
ja romaanikirjanike oletused ja fantaasia ning mis aitasid kaasa ajastu peaaegu kõige tuntuma 
protsessi — Fouguet' kohtuasja ühendamisele mõistatustest kubiseva looga: kohtuta 
arveteõiendusest vangiga, kes kandis näol raudset maski. Muide, kahtlematult eksisteeris 
mingi side nende vahel ka tegelikkuses. 

Maksab lisada, et maskis vangi on korduvalt püütud siduda mitte ainult Fouguet' 
protsessiga, vaid ka teiste selle aja suuremate kohtuasjadega [110]. Enam kui üks kord tuli 
Louis XIV politseil tegelda suurilma mürgisegajate tegevuse uurimisega (rääkimata tõsiselt 


võetud katsetest kuningat nõiduse abil «ära teha», vabaneda tema ministritest Colbert'ist ja 
Louvois'st). Eriti laialt sai tuntuks mürgitaja markiis Brinvilliers' kohtuasi. 

Kolm aastat, 1679. a. aprillist kuni 1682. a. juulini, pidas istungeid Arsenali salakomisjon, 
kes kuulas üle mitusada inimest, keda kahtlustati selles, et nad on kasutanud mürgi ja nõidade 
abi. Ülekuulatute hulgas olid suursugused õukondlased, kuninga hiljutised kallimad, kes olid 
kaotanud monarhi armu ja soovisid õnnelikest võistlejannadest vabaneda. Hukati 36 inimest. 
Ülikud ja õuedaamid pääsesid kergete karistustega või mõisteti hoopis õigeks. Proua 
Montespani peeti süüdlaseks kuninga teise armukese, üheksateistkümneaastase hertsoginna de 
Fontanges'i ootamatus surmas 1680. a. Louis XIV keelas surnu lahkamise: ta ei tahtnud saada 
tõendeid mürgitamise kohta, avalik arvamus oli selletagi tugevasti häiritud [111]. 
Süüdistatavate hulgas oli veel üks kuninga lemmik — Mazarini õetütar hertsoginna Soissons. 
Nõiduse ja mürgi abil tahtis ta kätte saada määratu rikka kardinali kogu päranduse ning võita 
tagasi kaotatud mõju kuninga üle. Populaarne käetark, keegi Voisin, ütles ülekuulamisel, et 
hertsoginna olevat koguni ähvardanud, et kuningal läheb halvasti, kui ta hertsoginnale taas 
oma armu ei kingi. Hertsoginna Soissons eelistas Pariisist põgeneda ning lahkuda salaja 
Prantsusmaalt. Mõne aasta pärast sattus ta Hispaania kuningakotta. Kaasaegsed märkisid, et 
kuhu ta ka poleks ilmunud, leidsid kõikjal aset salapärased surmajuhtumid. Madriidis peeti 
teda süüdlaseks prantslannast Hispaania kuninganna enneaegses surmas [112, 76—77, 80, 
84—85, 90—91, 98—99]. Mõnikord õhutasid kohtuprotsessid salajast sõda vähemalt samal 
määral, kui see sõda oli tõukejõuks neile protsessidele. 

23. Musta päikese all 


Tänapäeva lugejale pole tarvis selgitada mõiste «nõiajaht» tähendust, millega tähistatakse 
julmi tagakiusamisi, mida igat masti reaktsionäärid organiseerivad progressiivsete tegelaste 
vastu. Sel kaugest minevikust võetud mõistel on sajanditepikkune sünge ajalugu. 

Keskaeg tundis niihästi arveteõiendust ketseritega kui ka puht-poliitiliste protsesside 
maskeerimist inkvisitsioonikohtuks pühast kirikust lahtiöelnud isikute üle. Kuni 
renessansiajastuni ei toimunud nõidumises süüdistatute massilist tagakiusamist. 

Muidugi, keskajal säilis kõikjal usk musta maagiasse, lausujatesse ja nõidadesse. Seadus 
suhtus sellesse «saatana leiutatud» nõiakunstisse järsult eitavalt, ent piirdus reeglina 
suhteliselt mõõdukate karistustega, näiteks nõidumises süüdistatavate asulast pagendamisega. 
Paljudes kohtades oli koguni säilinud lugupidav suhtumine lausujatesse ja nõidadesse, keda 
peeti võimelisteks tegema mitte üksi halba, vaid ka head. Samas ütles «Canon Episcopi», 906. 
a. pärinev kirikukogude otsuste kogumik otse, et mõnede saatanast kiusatud naiste meeletu 
veendumus, nagu reisiksid nad koos paganliku jumalanna Dianaga läbi õhu, on äralangemine 
tõelisest usust ja tagasipöördumine paganlike eksituste juurde. 

Reas autoriteetsetes avaldustes kuulutasid vaimulikud ja ilmalikud võimud mustade 
jõudude sepitsuste tagajärjeks mitte rändamise sabatile, vaid usu selle olemasolusse. VIII 
sajandil keelas keiser Karl Suur ristiusku pööratud Saksimaal surmanuhtluse ähvardusel 
nõidade põletamise paganliku kombe. Ungari kuninga Kolomani*XI sajand) seadustes on otse 
öeldud, et nõidu pole olemas. XII sajandil kuulutas Salisbury John saatanliku sabati mui- 
nasjutuks või tühjaks kujutlusviljaks. Alles XV sajandi lõpul toi-,mus pööre ja ketserlikuks 
eksituseks muutus juba nõidade sepit-sustesse mitteuskumine. Viis sajandit pärast Salisbury 
Johni, 1609. a., kuulutas üks Sorbonne'i doktor trükisõnas hullumeelseteks need, kes eitavad 
sabati reaalsust. 

Katsed nõidade laiaulatuslikuks tagakiusamiseks algasid XV sajandi teisel poolel ja 
kohtasid kohe opositsiooni. Nähtavasti ei olnud sel veel massilist iseloomu nagu muide ka 
nõiaprotsessi-delgi, ent arukad hääled kostsid piisavalt valjusti selleks, et jälitamise 
innustajaid rahutuks teha. Sellest annab ilmekalt tunnistust näiteks prantsuse inkvisiitori 


Nicolas Jacguier' raamat «Ketserite piits», mille ta lõpetas 1458. a. «Väga palju inimesi,» kur- 
dab Jacguier, «arvab, et saatana sabat on vaid petlik fantaasia» [115, 83]. 

Isegi XV sajandi teisele poolele on iseloomulik, et suhteliselt väikesearvulised 
nõiaprotsessid lõppesid sageli kõrgemate ilmalike või vaimulike võimude vahelesegamisel, 
kes katkestasid kohtuasja või vabastasid osa süüdimõistetuist. Nii näiteks õnnestus 

1459. a. Arrases, Artois' krahvkonnas, mis sel ajal kuulus Burgundia hertsogiriigi 
koosseisu, katse organiseerida massiline ketserite ja nõidade protsess ainult osaliselt. Mõned 
süüdimõistetuist hukati, ent teiste suhtes kohtumenetlus katkestati. Pariisi Parlament — 
kõrgeim kohtuinstants, mille volitusi Burgundia tunnistas — vaatas Arrase asja uuesti läbi 
ning osutas asetleidnud julmustele ning ebaõigele juurdluse läbiviimisele. Hiljem, kui Artois 
liideti Prantsusmaa koosseisu, tühistas Pariisi Parlament varasemad kohtuotsused ja pani 
koguni kohtukulud kohaliku piiskopi ja kohtunike kanda. Selle otsuse kinnitas 1491. a. 
Prantsuse kuninga määrus (pool sajandit hiljem oleks niisugune lahendus juba võimatu 
olnud). Nähtavasti olid nõiaprotsessid vastuolus tolleaegsete õiguslike arusaamade ja inimeste 
terve mõistusega — nende sisseviimine oli ilmne vägivald nii ühe kui teise kallal, neid viidi 
läbi ainuüksi katoliku kiriku huvides, ehkki muidugi mitte kõik vaimulikkonna esindajad seda 
ei tunnetanud ega lülitunud aktiivselt tagakiusamistesse. 

Spetsiaalses entsüklikas, mis on dateeritud 1484. a. 5. detsembriga, ülistas paavst 
Mmnocentius VIII inkvisiitorite Heinrich Lnstitorise ja Jakob Sprengeri tegevust Saksamaal 
ning ründas «mõningaid vaimulikke ja ilmalikke, kes oma mõistust ülemäära kõrgele seavad» 
— need olid oma ilmalikes ja kiriklikes valdustes püüdnud takistada nõidade tagakiusamist. 
Mnocentius VIII kiitusest ergutatud Heinrich Institoris ja Jakob Sprenger avaldasid 1487. a. 
«Nõiahaamri», keskaja tõeliselt saatusliku raamatu. Selle kurjakuulutava raamatu autorid ise 
teadsid suurepäraselt, et kuni nendeni ei teatud nõiaprotsessidest peaaegu mitte midagi. 
Sprenger ja Institoris esitasid isegi «julge» oletuse: võib-olla kunagi vanasti, piibliaegadel, 
nõidu ei olevat olnudki, nüüd aga olevat üldise rikutuse tõttu nende saatana teenrite arv 
pidevalt suurenenud, nagu ka nende võime kurja teha. See teos algab poleemikaga nende 
vastu, kes «Canon Episcopi le» viidates eitasid nõidumise reaalsust. Inkvisiitorid väitsid, et 
kaanon kõnelevat üksnes nendest lendudest, mis on kujutlusvili, mitte aga nõidade tegelikest 
lendudest. «Sõita ratsa koos Diana või Henodesega on midagi muud kui ratsutada koos 
saatanaga, kes on vaid teise kuju võtnud.» Seepärast, teevad «Nõiahaamri» autorid võidukalt 
järelduse: ei tohtivat «kaanoni ülalmainitud sõnu laiendada nõidade tegevusele üldse, kuna 
eksisteerib mitmesugust nõidust» [116, 94—95]. 

«Nõiahaamri» ilmumine oli tõepoolest märgiks, et on lahti öeldud minevikust, mil 
tagakiusamine oli kandnud episoodiliste plahvatuste iseloomu, mida üksteisest eraldasid nii 
ruum kui suured ajavahemikud. Möödub enam kui pool sajandit, enne kui selle raamatu mõju 
täiel määral avaldub. 

«Nõiahaamer» pani aluse demonoloogiliste teoste kiiresti kasvavale sogasele voolule. 

Väga õpetlik oli inkvisiitor Bartholomeus Spina laialt levinud teos. Nõiduse reaalset 
eksisteerimist, kirjutab Spina, tunnistavat 

inkvisitsiooniprotsesside tohutu hulk. Kui nõidust poleks tegelikult olemas, siis oleksid 
inkvisitsiooni langetatud kohtuotsused, mille kirik on heaks kiitnud, ebaõiglased, mis on aga 
täielikult välistatud. Kuidas saavat kõiges selles kahelda, kui ainult Como inkvisiitori 
piirkonnas (Põhja-Itaalias) areteeritaikse igal aastal üle 1000 nõia, kusjuures üle saja neist 
põletatakse? Siit saavat selgeks, et «peaaegu kogu maakera kubiseb saatanlikest kuritegu- 
dest». Samuti tuleneb nimetatud protsessidest, jätkab Spina, et nõidade lennud toimuvad 
kõikjal nagu ka inimeste kokkuelamine saatanaga ning mitmesuguste mets- ja koduloomade 
kuju võtmine saatana poolt. (Mitte ükski kainelt mõtlev inimene ei saavat eitada, et nõiad 


tapavad lapsi. Tõsi, tavaliselt väitvat nõidade mehed, et nende naised magavad öösel 
rahulikult voodis. Ent siin, märgib Spina, avalduvadki saatana vigurid, mis petavad meest, 
kelle kõrval lebavat üksnes «midagi kehasarnast, mis on võtnud naise kuju». See aga, et mitte 
ühelgi inkvisiitoril ega üldse jumalakartlikul inimesel pole veel vaatamata kõigile pingutustele 
õnnestunud oma silmaga pealt näha nõidade lendamist, olevat seletatav ainuüksi saatana 
ebatavalise vägevusega. 

Vastavalt demonoloogide seletustele jagunesid sabatid väikesteks ja suurteks. Viimastele 
lendasid kokku kogu piirkonna nõiad. Võidnud end võlusalviga, võisid nad luuavarrel läbida 
igasuguseid vahemaid. Saabunud sabatile ja läbivaatusel tõestanud, et neil on ihul saatana 
pitser — tundetu koht, mida on kunagi puudutanud saatan — hakanud nõiad põrguvürsti 
kummardama. .. Demonoloogide arvates kujutas sabat, mis tavaliselt toimunud võlla, lossi- 
või kloostrivaremete juures, endast omamoodi jumalateenistus pilamist. Sabatist osavõtjad 
irvitasid ristimise üle, tallasid jalge alla risti, salgasid ära jumala, jumalaema ja pühakud. 
Pärast tantse tõrvikute valgel toimus pidusöök, kus roogadeks olid kärnkonnad ja ristimatult 
surnud laste laibad. Järgnesid jälgid orgiad ja must missa, mida pidas pimedusevürst. Ilge 
pidutsemine kestis kuni kukelauluni. Sabatilt koju lendavad nõiad hävitasid mürgiga külve. 
Muide, inimestele, loomadele ja taimedele saatnud nad hukatust ka muul ajal. 

Demonoloogidel tuli otsida vastuseid nende jaoks rasketele küsimustele: miks saatan ei 
aita kuidagi nõidasid siis, kui need kohtumõistjate kätte satuvad? Või vähemalt ei hoiata oma 
abilisi läheneva vangistuse eest? Saatana märk ihul aga on ju inkvisii-toreile otseseks abiks! 
Miks on nõiad nii abitud ega suuda kohtunikele või timukale häda teha? Edasi — miks 
vabaduses viibivad nõiad saatanalt mingeid kingitusi ei saa, enamasti on nad ju vaesed, paljud 
neist on vanad ja haigustest moonutatud jne.? Kõigile neile mõistatustele otsiti mitmesuguseid 
lahendusi, mis tavaliselt seisnesid selles,et saatan petab alati neid, kes on temaga tehingusse 
astunud, et tema kuld ja aarded on tegelikult armetu rämps, et samuti on lugu ka teiste põrgu 
valitsejalt saadud hüvedega. Nii oldi kindlal veendumusel, et sõja ajal nõidus ei mõju, sest 
miks 

siis imitte ükski vürst ega väepealik pole saanud seda relva kasutada? Nõia abiga võiks ju 
hõlpsasti laastata ükskõik millise vaenlase riigi, hukutades näiteks viljasaagi (mis võiks olla 
lihtsam, kui purustada see rahega või põletada põuaga?). Tõsi, katseid sõjas nõidu kasutada on 
siiski tehtud. 1560. a. lootis Rootsi kuningas peatada nelja nõia abiga Taani vägede 
pealetungi. Tulemus oli masendav, ja üks nõidadest sattus koguni vaenlase ratsaväelaste kätte. 
Kuuldused selle kohta, et kuulus võlur doktor Faust keiser Karl V Itaalia sõdade ajal suurt abi 
andis, ei ole kinnitust leidnud ... 

On huvitav märkida, et oma kirjatöödes ilmutasid demonoloogid suurt diplomaatilist 
osavust. XVII sajandi lõpul ja eriti XVIII sajandil vaikisid tagakiusamise kaitsjad, kes võtsid 
arvesse, et umbusk nõiamüüdi suhtes oli kiiresti kasvanud, hoolikalt maha kõik ilmselt 
absurdsed detailid, mis muutunud tingimustes ainult pilkeid äratasid, ja kaitsesid samas 
meeleheitlikult kurjakuulutava ebausu olemust. 

Kuningas James I, see «kristliku maailma kõige õpetatum lollpea», nagu teda nimetasid 
tolleaegsed, kirjutas koguni traktaadi «Demonoloogia». James ise viibis nõidade ja ketserite 
põletamise juures tingimata. Ühe hukkamise ajal olevat uudishimulikule kuningale kuuldunud 
sõnad, mis saatan olevat prantsuse keeles lausunud: «See kuningas on jumalamees.» 
Meelitatud James moodustas «teaduslikuks» võitluseks nõidusega fondi, millest Cambridge'i 
teoloogiaüliõpilastele maksti preemiaid nõidade kohta peetud ettekannete eest. James otsustas 
õigele teele juhtida ka naabruses asuvad Madalmaad. 1604. a. tõlgiti «targa Saalomoni», nagu 
kuningat nimetasid meelitajad, traktaat hollandi keelde. Tagakiusamiste propageerimisel ja 
põhjendamisel etendasid suurt osa jesuiidid — katoliikliku vastureformatsiooni rünnakrühm. 
Samas aga ei olnud jesuiitide «Jeesuse ühingu» ordu, nagu nad ennast ise nimetasid, 


seisukohad ühesugused isegi mitte ühe või teise riigi piirides, rääkimata juba Euroopast 
tervikuna. Muide, niisugune ühemõttelisus oleks rääkinud vastu rangelt tsentraliseeritud ordu 
olemusele, kes püüdis oma eesmärke saavutada kõikvõimaliku kahekordse mänguga, mille 
hulka kuulusid nii «Jeesuse ühingu» . ametlikule joonele vastukäivad teod kui ka ülemuste 
salajasi korraldusi täitvate mitmete jesuiitide kirjatööd. Soositi ka üksikuid ordu liikmeid, kes 
astusid mõnikord välja mitte salakavalatel poliitilistel motiividel, vaid kas või siirast 
inimlikust kaastundest fanaatiliste nõiaprotsesside ohvrite vastu. Ka selline mahitamine teenis 
ordut, ehkki see kohe vilja ei kandnud. 

Oleks lihtsustamine täielikult ignoreerida asja teoloogilist külge. Kahtlematult ei olnud 
jesuiitide teoloogia mitte ainult ajastu sünnitis, see kandis endal ka ilmset ordu poliitiliste 
plaanide pitserit. Samaaegselt olid need teoloogilised kontseptsioonid aluseks teoloogia enda 
edasisele arengule, mis võis kuulutada ja tihti kuulutaski demonoloogia nende kõige 
vulgaarsemate 

kontseptsioonide eitamist, mida jutlustasid nõiaprotsesside kaitsjad ja organiseerijad. 
Muidugi anti niisugusele eitamisele käik üksnes siis, kui see vastas «Jeesuse ühingu» 
lähematele või kaugematele plaanidele. Ordul aga õnnestus tavaliselt esimesena haista, kui 
tagakiusamised muutusid takistuseks katoliikluse poliitilistele huvidele. 

Vaimulik Cornelius Loos, kes astus teravalt välja kaasmaalaste ülestõusu vastu 
Madalmaades ja sai tuntuks katoliikluse kaitsjana, püüdis 1591. a. Kölnis välja anda raamatut 
«Tõelisest ja olematust nõidusest». Paavsti nuntsius keelas raamatu avaldamise, autor aga 
saadeti kloostrisse. Loosi kaasaegsed said tema vaadetest teada alles ketserlusest lahtiütlemise 
protsessil, milleks teda sunniti. Loosi raamatu käsikirja leidsid ajaloolased alles XIX sajandil. 

Teistsuguseks kujunes tema ordukaaslase, samuti Hispaania Madalmaadest päritoleva 
Martin Delriaux' teose saatus. See jesuiit kuulus XVI sajandi teise poole tuntud 
demonoloogide hulka. Ta oli Brabandi asekantsleri ametikohal ja mitme Lõuna Madalmaade 
ülikooli professor. Madalmaade revolutsiooni raevuka vaenlasena (ülestõusnud hävitasid tema 
isa lossi, Martin Delriaux ise aga oli sünnitud ajutiselt Hispaaniasse emigreeruma) kirjutas ta 
eessõnas oma raamatule «Uurimusi nõidusest» (1596. a.), et nõiduse jälitamine olevat nüüd 
muutunud veel tähtsamaks kui varasematel aegadel, kuna praegu tegutsevat saatan ketserite 
kaudu nii nagu enne ebajumalakummardajate kaudu. Delriaux, kes täiesti teadlikult nägi 
nõidade jälitamises vahendit võitluseks «mässajate» vastu, ründas ägedalt kõiki protsesside 
vastaseid. Kohtunik, kes paljastatudmõida surma ei mõista, sooritavat surmapatu ja äratavat 
kahtlust, kas ühenduses saatanaga ei ole ka tema ise. Protsesside vastased ja nõidade kaitsjad 
olevat tavaliselt ise saatana käsilased. (Delriaux' raamat ilmus paarikümnel korral, viimane 
neist 1746. a.) Üks tuntud prantsuse demonoloog kohtunik Boguet tõestas samuti põhjalikult 
teesi, et «nõidus ei esine muidu kui ketserluse saatel» [118, 71 jt.]. 

Esiplaanil seisid üksi või, peaaegu üksi, jesuiidid — tagakiusamistele ässitajad ja nende 
innustajad, eriti Saksamaal. Selle näiteks võib olla Baieri kuurvürst Maximilian, kes valitses 
üle poole sajandi (1597—1651). Delriaux saatis sellele kuurvürstile spetsiaalse teadusliku 
vastuse viimase poolt esitatud küsimustele. Kõigepealt selgitas õpetatud jesuiit, et nõidumises 
süüdistatavate ülekuulamisel tulevat piinamist jätkata senikaua, kuni nad nimetavad oma 
kaasosalisi. «Jeesuse ühingu» väärika eksperdi teine juriidiline nõuanne oli järgmine: 
nõiaprotsesside kohtunikul «tuleb võtta reegliks reeglitest loobumine». Need jesuiitliku 
«õigusfilosoofia saavutused» trükiti peatselt ja tehti üldiselt teatavaks. 

Maxiniliani pihiisa Drexel oli vähemalt niisama jäigal positsioonil. Ta kuulutas: «On 
niisuguseid jääkülmi kristlasi, kes oma nime ei vääri, kes panevad käte ja jalgadega vastu 
nõiasoo täielikule 

hävitamisele, et, nagu nad ütlevad: «süütud selle juures julmalt ei kannataks». Olgu neetud 
need jumala au vaenlased! Kas ei ole jumalasõnas täiesti selgesti öeldud: teadmamehi ei pea 
sa mitte ellu jätma! Jumala tahtel hüüan nii kõuehäälseit kui jõuan piiskoppide, vürstide ja 
kuningate poole: ärge jätke ellu nõidu! Tule ja mõõgaga tuleb hävitada see inimsoo 
katkutõbi» (119, 198]. Sõjaka katoliikluse kuulutajatest ei tahtnud maha jääda protestantlikud 
jutlustajad. Kalvinist Daney hüüdis: «Häda pehmesüdamelistele kohtunikele, kes ei kägista 
hirmsaid metsloomi — võlureid —, kes on nende kätesse sattunud. Oma hooletusega 
tunnistavad nad, kui vähe nad mõtlevad jumalale — oma valitsejale. Ilmselt ei hooli nad tema 
teenimisest ja tema aust, kui soodustavad temast lahtiütlejaid, tema verivaenlasi». Luterlane 
Meder rääkis umbes sama: «Kõik head kristlased peavad võitlema selle eest, et maa peale ei 
jääks nõidadest jälgegi. Siin ei tohi mitte keegi haletsust tunda. Mees ei tohi paluda naise eest, 
laps ei tohi anuda isa ja ema eest. Kõik peavad võitlema, et jumalasalgajad saaksid karistuse, 
nagu on käskinud Issand ise.» Kahtlematult tekitasidki need demonoloogide lugematud teosed 
suurel määral selle psühholoogilise kliima, milles hakkas laienema tagakiusamiste epideemia, 
mis XVI sajandil haaras Lääne-Euroopat ja kestis terve XVII sajandi. Jälitamismaania 
tugevnes aastakümnest aastakümnesse. «1550.—1600. aastad olid halvemad kui aastad 
1500 —1550, ent 1600.—1650. aastad olid eelnevatest veelgi halvemad,» konstateerib tuntud 
inglise ajaloolane H. Trevor-Roper [114, 91]. 

Jälitamiste ulatuse üle sel ajastul võib otsustada niisuguste arvude järgi: Osnabrücki 
linnakeses saadeti 1588. a. kolme kuu jooksul tuleriidale 121 nõida, siinjuures arvestamata 
ringkonnas toimunud hukkamisi. 20 külas Trieri lähedal põletati aastail 1587—1593 306 
inimest, kahes külas jäi ellu ainult kaks naist. Ellingeni külas põletati 1590. a. kaheksa kuuga 
71 nõida, Ouedlimgburgis hukati 1589. a. ühe päevaga 133 inimest. Neisses ehitati 
magistraadi otsusel nõidade põletamiseks hiigelsuur ahi. Braunschweigis lõõmas väljakutel 
nii palju tuleriitu, et kaasaegsed võrdlesid seda põleva männimetsaga. Bernis põletati aastail 
1591—1600 keskmiselt 30 nõida aastas. 

1616. a. teatati ühes väljaantavatest «nõialehtedest», et Würzburgi piirkonna väikelinnas 
Heroldshofenis vangistati neli vanaeite, kes loomulikult tunnistasid üles, et nad nõiad on, ja 
teatasid: «Kogu Heroldshofeni kohturingkonnas on vanematest kui seitse aastat 60 inimest, 
kes ei ole ühel või teisel viisil nõidumisega seotud.» Algasid vangistamised, valekaebused, 
väljakuil lõid lõõmama tuleriidad. Vürstpiiskop andis välja määruse: «Nüüdsest alates peavad 
kohalikud võimud igal nädalal teisipäeviti, välja arvatud suured pühad, nõidu põletama. Iga 
kord tuleb tuleriidale saata ja põletada 25 või 20 hinge aga mitte vähem kui 15.» Kahe 

aastaga põletati Heroldshofenis 187 inimest. Massilised hukkamised toimusid ka kõigis 
teistes ümberkaudsetes paikades. 

Katoliiklikud ajaloolased on korduvalt kiitvalt ära märkinud, et Rooma linn ei tundnud või 
peaaegu ei tundnud nõiaprotsesse. Kuid see ei räägi sugugi katoliku kiriku ladviku kasuks. 
Vastupidi, olles vaba usust saatanlikku sabatisse, jälgis see ladvik kahe aastasaja vältel 
rahulikult, kuidas kogu Euroopas leegitsesid tuleriidad, millel hukkusid lugematud nõiajahi 
ohvrid, ja isegi õnnistas verist tagakiusamist. Jälitamise metsikus kasvas nii katoliiklikes kui 
ka protestantlikes riikides. Nii põletati kalvinistlikus Genfis üksnes 1542. a. 500 nõida. On 
säilinud vangla ülevaataja ettekanne selle kohta, et kõik kongid on nõidu täis; timukas kaebas, 
et ühe inimese jõud jäävat napiks, et täide viia kõiki langetatud kohtuotsuseid. Eriti kasvas 
protsesside hulk neil protestantlikel aladel, mille katoliiklased olid uuesti hõivanud. Seejuures 
võisid tagakiusamiste initsiaatoriteks olla nii valitsev vürst (Saksamaal sageli piiskop), 
jesuiidid kui ka kohalikud fanaatikud. Keisri vägede poolt protestantidelt tagasivallutatud 
Badenis näiteks toimusid aastail 1627—1629 massilised nõidade hukkamised. «Nõiapriskopi» 
(Hexenbisohof) nime all tuntud Würzburgi vürst-piiskop Philipp Adolf von Ehrenberg saatis 
aastail .1623—1631 (Kolmekümneaastase sõja esimene, katoliiklastele soodne periood) 


tuleriidale 900 inimest, nende hulgas seitsmeaastasi lapsi, omaenese vennapoja ja koguni 19 
katoliku vaimulikku. Bambergi vürst-piiskop Fuchs von Dornheim põletas kümne aastaga 
(1623—1633) 600 nõida. Analoogiline tapmiste epideemia märatses Reinimaal, Kölni 
peapiiskopi valdustes — Kölnis, Bonnis, Mainzis. Tuleriidast ei pääsenud isegi Bonni 
kantsler, tema abikaasa, samuti ka peapiiskopi sekretäri naine, ohvrite hulgas oli kolme- ja 
neljaaastasi lapsi. Samasugune meeletu hullus tungis ka Reini teisele kaldale — Elsassi, 
Lotringisse, Franche-Comtesse. 

Hispaania ja portugali inkvisiitorid kandsid nõidade jälitamise kogemused üle Lõuna- ja 
Kesk-Ameerikasse, inglise puritaanlased aga Põhja-Ameerikasse, kus eriti tuntuks said hukka- 
mised Salemi linnas 1692. a. [123, 309—325].3 

Nõiaprotsesside ohvrite üldarvu on võimatu kuigivõrd täpselt kindlaks teha. Hoolikad 
arvutused kõigi säilinud andmete põhjal lubavad kinnitada, et hukatuid oli vähemalt mitusada 
tuhat, aga võib-olla ka rohkem kui miljon. Mõnedes piirkondades oli neid rohkem kui sõja 
ning epideemiate läbi hukkunuid. 


24. Nõidumine ja poliitika 

Võib tekkida küsimus: millisel määral on õigustatud nõiaprotsesside arvamine poliitiliste 
protsesside hulka? Tõepoolest, nagu näeme, on protsessi poliitiline tagapõhi ühtedel juhtudel 
täiesti silmanähtav, aga teistel juhtudel raskesti eraldatav. Ent selline ebamäärasus kaob, kui 
minna üksikute protsesside juurest massiliste tagakiusamiste juurde. Reeglina peegeldasid 
need mitte ainult ajastu üldist poliitilist kliimat, vaid ka täiesti konkreetset poliitilist 
situatsiooni. 

Kohtupidamine nõidade üle omandas üpris sageli poliitilise värvingu, kohtupidamised 
poliitiliste vastaste üle aga sisaldasid süüdistust ühenduse pidamises saatanaga. Shakespeare'i 
draamas «Richard III» heidab kurjakuulutav Gloucester leskkuningannale ette, et see olevat ta 
nõidusega ära teinud. 

IMglismaa näide on väga iseloomulik. Nõiaprotsessid said seal hoo sisse katoliikliku 
reaktsiooni aastail Mary Tudori ajal (1553.—1558. a.) ning võtsid suurima ulatuse XVI 
sajandi viimastel aastakümnetel, katoliiklike vandenõude ajal Elizabethi vastu ja 
surmaheitluse ajal Hispaaniaga. Poliitilise võitluse käigus samastati ketserlust kogu aeg 
nõidumisega. Inglise katoliiklane Thomas Stapletorie kirjutas: «Nõidumine kasvab ketserluse 
tõttu, ketserlus nõidumise tõttu.» Võib leida palju analoogilisi kinnitusi nii katoliiklaste kui 
protestantide poolt. 

1563. a. Inglise parlamendi poolt vastuvõetud seadus määras nõidumise eest erinevad 
karistused vastavalt sellele, kui suur oli tekitatud kahju ja kas kuritegu pandi toime 
esmakordselt või oli aset leidnud retsidiiv. Aga musta maagiaga tegelemist, mis oli toonud 
kaasa inimese hukkumise, karistati igal juhul surmaga. Kõrgema aristokraatia esindajate 
vastutuselevõtmisel nõidumises eest mõistis nende üle kohut peeride kohus nagu 
riigireetmisegi puhul (huvitav on märkida, et ka Šotimaa parlament ja kuninganna Mary 
Stuart andsid samal ajal välja nõidadevastase seaduse, mida kasutati vajaduse korral 
valitsusevastase vandenõu relvana). 1558. a. süüdistati üht aadlikku kavatsuses määrata 
kindlaks, kui kaua elab Elizabeth, kes oli just äsja troonile astunud. 1563. a. astus see 
aadlimees taas kohtu ette koos seitsme teise isikuga, nende hulgas olid Mary Tudori endise 
nõuniku, kardinal Poole'i kaks vennapoega. Sel korral kõlas süüdistus otseselt: riigireetmine 
[115, 159—162]. 1562. a. toimus krahvinna Lennoxi ja tema nelja kaaslase protsess, keda 
süüdistati katses kuningannale nõidusega lõpp teha. 


3 Salemi nõidade protsessile on pühendatud spetsiaalne monograafia: L. Starkey. The Devil in Massachusetts, New York, 
1961. 


Ilmselt oli Elizabethi valitsus seisukohal, et see, kes on kavatsenud kuningannast 
vabaneda musta maagia abil, ei peatu ka teistsuguse relva kasutamise ees. Dramaatilises 
kroonikas «Henry VT» jutustab Shakespeare suursugustest vandeseltslastest, kes oma plaanide 
teostamiseks kutsusid appi nõia ja selle võluvõimed. 

Tihti toimusid nõiaprotsessid ka rahalistel kaalutlustel. Süüdimõistetute vara jäi 
pealekaebajaile, kohtunikele ja riigile. Kirjanduses on ära toodud jutustus sellest, kuidas 
pärast Kolmekümneaastast sõda kohtunik Geiss veennud Landheini linna valitsejat, et 
arveteõiendus nõidadega toob valitsejale suurt tulu. Sageli oli nõiduses süüdistamine lihtsalt 
sobiv ettekääne varanduse konfiskeerimiseks. Friedrich Spee kirjutas: «Paljud vaimulikud ja 
mitte vaimulikud isikud tunnevad praegu suurt nälga süüdimõistmiste järele, mis neid nii 
rikkalikult rasvase supiga on toitnud.» 

Väga õpetlikud on protsessid, kus süüdistus nõidumises oli lihtsalt katteks 
arveteõiendusele poliitilistel kaalutlustel. Näiteks võib tuua Jeanne d'Arci protsessi. 

Mitte vähem iseloomulikud polnud niisugused protsessid, kus nõidumine figureeris teiste, 
puhtpoliitiliste süüdistuste hulgas. Niisugune oli itaalia avantüristi Concini naise Leonora 
Galigai protsess. Leonora oli Henri IV naise, kuninganna Maria d€ Medici piimaõde ja omas 
hiiglasuurt mõju sellele rumalale, kapriissele lopsakale naisele, kes jpärast oma mehe 
hukkumist 1610. a. sai regendiks oma alaealise poja Louis XIII juures. Leonora, inetu ja 
haiglane hüsteerik, kes kurja silma kartes musta loori kandis, oli tugeva iseloomuga ja tegi 
oma kroonitud käskijamnaga, mida tahtis. Leonora mehest — ilusast Concinist — sai marssal 
d'Ancre, üks riigi vägevamatest ülikutest. Concinide abielupaar sai suure varanduse, kusjuures 
vastavalt abielulepingule jagati abikaasade vara pooleks ning kumbki neist valitses oma osa 
tohutust rikkusest. Sellel olid Leonora jaoks saatuslikud tagajärjed. 1617. a. aprillis tapeti 
marssal d'Ancre teda vihkava kuningas Louis XIII käsul Louvre'i sissekäigu juures tõstesillal. 
Marssali valdused läksid uue kõikvõimsa soosiku Albert de Luynes'i kätte, kes oli noore 
kuninga allutanud oma mõjule. Leonora aga areteeriti ja otsekohe võeti ära kõik tema aarded. 
Ent Leonora varanduse konfiskeerimiseks oli vaja mingit juriidilist alust. 

1617. a. mais anti Leonora Galigai kohtu alla. Teda püüti süüdistada kõiges selles, milles 
Concinitki. Ent selgus, et viimastel aastatel polnud abikaasad peaaegu üldse kohtunud. 
(Leonora kahtlustas, et mees soovib tema surma ning kavatseb abielluda ühega kuninga 
sugulastest.) Tehti katset süüdistada teda seoses' Henri IV tapmisega. Keegi vangistuses viibiv 
Jacgueline d'Escoman oli juba mitu aastat kinnitanud, et kuningas langes vandenõu ohvriks ja 
et tema olevat korduvalt püüdnud Maria Medicit hoiatada, kuid viimane olevat keeldunud 
temaga kohtumast. Katse tõestada, et selle keeldumise põhjuseks oli olnud Leonora (ja et 
kogu see episood on tegelikult üldse aset leidnud), ei tundunud piisavalt veenev ega saanud 
olla aluseks surmaotsusele [121, 194—195]. Siis otsustati Leonorat süüdistada nõidumises. 
Kasutati ära seda, et ebausklik naine oli kasutanud välismaa 

ravitsejate (ja Šarlatanide) abi; nähtavasti oli ta praktiseerinud ennustamist 
loomasisikondade järgi. Silmapilkselt muudeti see kõik tõendiks nõidusega tegelemise kohta. 
Piinamist kasutamata ei õnnestunud kohtunikel süüdistatavalt vajalikke ülestuinnistusi saada. 
Asjatult nõudsid nad temalt tunnistust sabatil käimise kohta. Kuningliku ja jumaliku võimu 
solvamise eest mõisteti Leonora surma. 1617. a. 8. juulil raiuti tal pea ja ta laip põletati 
tuleriidal. 

Täiesti ootamatult põimus nõidus ühte suure poliitikaga XVII sajandi lõpul, Hispaania 
nõrgamõistusliku ja lastetu kuninga Carlos IL valitsusaja viimastel aastatel. Rikkaliku 
päranduse kättesaamiseks püüdsid Prantsusmaa, Austria ja teised Euroopa (riigid tugevdada 
oma mõju Madriidis. Seda oli aga võimalik teha ainult aktiivse osavõtuga paharettide 
väljaajamisest, kes olid (Carlõse ja tema lähimate nõunike meelest) õnnetu monarhi sisse 


pugenud. Mõistagi sai võitlus Madriidi õukonna paharettide väljakihutaja ametikoha pärast 
Euroopa poliitika küsimuseks. 

1698. a. tegi üks munk, kes oli saanud kuulsaks paharettide väljakihutamisega 
nunnakloostrist, oma kolleegi üleminkvisiitor Tomas Roccaberti ülesandel täpselt kindlaks, et 
kuningas on nõiutud. Munk kuulnud seda algallikast — deemonilt, keda tä olevat sundinud 
rääkima nunnade suu läbi (niisuguse resultaadi saavutamine nõudis «keerukat» protseduuri: 
tuli käed altarile panna ja nõutavaid palveid lugeda). Kuningas olevat ära tehtud juba 14 aasta 
eest, teatanud saatan ladina keeles avameelselt. Kuningale pakutud šokolaadiklaasi olevat 
puistatud ühe hukatud kurjategija luude tuhka. Masendatud Carlos jõi igasuguseid tervistavaid 
jooke, mis teadjate inimeste meelest pidid väga hästi nõiduse vastu aitama. Ent seda jäi 
väheks. Esimesena hakkas Carlosele kaasa tundma üks peamistest pretendentidest Hispaania 
pärandusele Saksa keiser Leopold. Ta teatas Madriidi, et kuradi küsitlemine, keda seekord 
sunniti kõnelema ühe poisi suu läbi, kinnitanud kõige halvemaid kahtlusi paharettide 
leegionist piinatud Hispaania monarhi kurva seisukorra suhtes. Nende vastu saadeti võitlema 
vilunud inimene — kaputsiinlane Maurus Tenda. Saabunud munk sukeldus varsti 
ülepeakaela õukonna intriigidesse ja hakkas vist koguni oma otseste kohustuste juures viilima, 
soodustades sellega «Prantsuse partei» mahhinatsioone, kes püüdis kaputsiinlast kui Austria 
agenti nii tähtsalt ametikohalt lahti kangutada (122, 447 jt.]... Hispaania inkvisitsiooni 
arhiivid säilitavad veel praegugi andmeid püha kohtu arveteõiendusest kogu selle loo süütute 
ohvritega — nendega, kes tema arvates olid antud juhul põrgu valitseja sepitsustele kaasa 
aidanud. 

Nagu veendusime, jälgisid nõiaprotsessid sageli ka täielikult tunnetatud poliitilist 
eesmärki. Kuid mitte alati polnud see nii. Teatud sotsiaalsete kihtide üldist meelsust 
peegeldades võisid 

nende protsesside organiseerijad ka mitte silmas pidada niisuguseid kindlaid sihte nagu 
potentsiaalsete vastaste allasurumine ja nendepoolse võimaliku opositsiooni 
diskrediteerimine, nende varanduse konfiskeerimine jne. Veel enamgi, ind «nõiajahil» 
pimestas mõnikord sellisel määral, et sundis isegi poliitilises vastases ja ketseris nägema 
liitlast võitluses «saatana teenritega». Näiteks võib tuua L. Daneau teose «Nõiad ja lausujad. 
Meie aja jaoks üpris kasulik ja vajalik dialoog». See demonoloogiline traktaat kirjutati 
kalvinistlikus Genfis, prantsuse hugenottide vaimses keskuses, ja kannab kuupäeva 28. mai 
1574. a. Vähem kui kaks aastat lahutab seda verisest Pärtliööst Pariisis, kus ohvriks langesid 
tuhanded (ja tapatalgutel üle kogu Prantsusmaa kümned tuhanded) autori mõttekaaslased. 
Prantsusmaal lõõmas edasi ususõdade leek. Ja sellest hoolimata kõneleb Daneu vaimustusega 
niisuguse katoliikliku fanatismi kantsi nagu Pariisi Parlamendi tegevusest, kuna see oli kolme 
eelneva kuu jooksul vaadanud läbi suure hulga mees- ja naisnõidade süüasju. «Nende hulgas 
oli, mis veelgi hämmastavam,» lisas Daneau, «mõjuvõimu ja seisundiga inimesi, aadlimehi ja 
-naisi. Muidugi polnud vähe ka harimata lihtrahvast — viinamarjakasvatajaid, töömehi, 
karjuseid, kutsareid ja teisi seda sorti inimesi, mehi ja naisi, noori ja vanu, kes teatasid (see on 
niigi hästi teada), et praegu on üpris palju nõidu ja lausujaid» (120, 5—6)]. 

Sageli jätkusid nõiaprotsessid ka pärast seda, kui kõrgemad võimud piid kaldunud mõttele 
neile lõpp teha. Saksamaal teesklesid kohtud, et nad juhinduvad keisririigi seadustest, mis 
võeti vastu Karl Y ajal 1532. a., tegelikult aga rikkusid neid pidevalt selles osas, mis piiras 
omavoli nõidade jälitamisel. Inglismaal ei suudetud koguni pärast seda, kui James 1 oli 
isiklikult jälginud oma kohtunike tegevust ning hakanud kahtlema kui mitte oma traktaadi 
«Demonoloogia» tarkuses, siis nõiaprotsesside korraldamise otstarbekuses, kaua aega 
ohjeldada kohalike võimude agarust. Analoogiline olukord kujunes välja just samal ajal — 
umbes XVII sajandi teisel aastakümnel — Hispaanias, kus kuningavõim Felipe TII ja 
supreemi (Püha Tribunali kõrgeim organ) näol püüdis vähendada nii nõiaprotsesside arvu kui 


ka inkvisiitorite poolt kohtadel organiseeritud autodafeesid. Isegi otsesed vihjed Madriidist ei 
jõudnud alati innukate nõiaküttide teadvuseni. Seetõttu andis supreem 1614. a. korralduse, et 
nõiaprotsessidel nõutaks süüdistuselt mõjuvate tõendite esitamist,, kohtuotsuse aga pidi 
kinnitama Madriid. See aga ei teinud lõppu nõiaprotsessidele, millest Hispaania sai lahti 
viimasena Euroopas, alles XIX sajandi alguses. 

Sel kombel ületas tagakiusamine tihti selle piiri, mis vastas võimumeeste vajadusele, 
valitsevate ringkondade poliitilistele sihtidele. Selles ei ole mitte midagi imelikku, kui 
tuletada meelde iga ideoloogia suhtelist sõltumatust teda sünnitanud sotsiaalsest pinnasest. 
Ent täiesti väär oleks üle pingutada ja 

paljude Lääne ajaloolaste kombel pidada tagakiusamisi «kollektiivse hullumeelsuse» 
tagajärjeks. Sellel massilisel maanial on täiesti ratsionaalsed juured. «Nõiajahi» peapõhjuseks 
olid kaalukad poliitilised huvid. 


25. Kohtusabat 


Nõiaprotsesside poliitiline tähtsus avaldus ilmekalt vaidlustes jurisdiktsiooni üle. 
«Nõiahaamri» autorid olid valmis andma pirotsesside läbiviimise õiguse ilmalikele kohtutele. 
Hiljem püüdis inkvisitsioon (Hispaanias, Itaalias) kaitsta oma erilist õigust nõidade üle kohut 
pidada. Ent paavst Leo X poolt 1514. a. kokkukutsutud Lateraani kirikukogu kuulutas, et 
nõidumine kui segakuritegu kuulub jälitamisele nii vaimulike kui ka ilmalike võimude poolt. 
Kui reas katoliiklikes riikides inkvisitsioon kaotati, võtsid nõidadega võitlemise enda peale 
ilmalikud kohtud, kuna pärast Lateraani kirikukogu sisaldasid õigusnormid sätteid, mis 
volitasid niisuguseks tegevuseks tsiviilvõime. Kuna nõidust loeti erakorraliseks 
kuiriteoliigiks, kasutasid kohtud seejuures inkvisitsioonitribunalide meetodeid. Teisest küljest 
toetasid protestantlikud autorid Sprengari ja Institoxise «autoriteetset» seisukohta, et 
nõidusasjad kuuluvat ilmalike võimude kompetentsi. Protestantlikud riigid, kus inkvisitsiooni 
vihati, säilitasid aga oma kohtukoodeksites kõik selle poolt soovitatud reeglid nõidade suhtes 
juurdluse teostamise ning nende üle kohtupidamise kohta, ja tuntud jurist J. Darnmgrüder, kes 
oli paljastanud Püha Tribunali julmust, soovitas samas palavalt ilmalikel võimudel 
halastamatult nõidu jälitada. 

Tagakiusamised toimusid nii tugeva kui ka nõrga keskvõimuga riikides, riikides erineva 
kohtusüsteemiga, nii sõja kui ka rahu ajal. Nõidumises süüdistatute üle mõistsid kohut kõikide 
astmete kohtud: ilmalikud, vaimulikud, inkvisitsioonitribunalid, eri-komissarid, kuninglikud 
ja linnakohtud, küll vandemeeste osavõtul, küll nendeta. Inkvisitsiooniprotsessi 
ettevalmistamise ja läbiviimise printsiibid on hästi teada [113, 146]. Nõiaprotsesse viidi läbi 
samade kaanonite järgi nagu ketserite omasid. Ainukeseks erinevuseks oli see, et nõiduses 
süüdistatud õnnetud ohvrid kaotasid igasuguse lootuse halastusele, millega võisid arvestada 
pattu kahetsevad ketserid, kes olid oma eksimused usu vastu alandlikult üles tunnistanud. 
Paljud langesid ohvriks pealekaebajaile, kes tegutsesid lootuses saada osa hukatute 
varandusest (eriti suure ulatuse võttis see Saksa riikides). 

Ent veelgi suurem osa vangistustest pandi toime piinamisel saadud tunnistuste 
tulemusena. Tuli ette, et timukatel läks korda ühelt süüdlaselt välja pigistada 100 või isegi 150 

«kaasosalise» nime. Saksamaal figureerib 300 nõia ülekuulamisprotokollides 6000 nime 
(keskmiselt 20 iga süüdistatava kohta (124,. 261]. Pealekaebamine võttis tohutu ulatuse, 
sageli peeti seda abinõuks, et pääseda tagakiusamisest. Nii teatas 1576. a. Prantsusmaal keegi 
Trois-Eohelle veidi aega enne areteerimist, mida ta väga kartis, et võivat välja anda ei rohkem 
ega vähem kui 300 tuhat nõida ja lausujat. Pealekaebajale anti võimalus nõela-pistega 
«kontrollida» paljude linnade ja külade kõiki elanikke. Trois-Eohelle avastas kolm tuhat 
saatana teenrit. Edasi katset ei jätkatud. Kuulus jurist ja poliitiline teoreetik Jean Bodin, innu- 


kas demonoloog, kinnitas, et eksperimendi katkestamises olevat süüdi kuninganna-ema, 
Prantsusmaa faktiline valitseja Kata-iriina di Medici, keda ennast kahtlustati musta maagiaga 
tegelemises. 

Juristide vaated ja nõidumist puudutav seadusandlus läksid kaasa nõiaprotsesside teooria 
ja praktika arenguga. Seadused jätsid vahetegemise «heade» ja «õelate» nõidade ning 
lausujate vahel. Alustati taas (ligikaudu XVI sajandi 60-ndatel aastatel) niisuguseid 
eksperimente nagu kohtualuse käe pistmine keevasse vette, et põletuse ulatuse järgi teha 
kindlaks tema süüd. Samuti võidi ülekuulatavat kinniseotuna vette heita nagu vanastigi. Katse 
ajal seoti inimene ristikujuliselt kinni — parem käsi vasaku jala suure varba külge, vasak käsi 
parema jala suure varba külge — ja lasti kolm korda vette. Kui katsealune pinnale kerkis, oli 
see tõenduseks tema süüst, kui mitte — argumendiks tema õigeksmõistmise kasuks, ehkki 
ohver võis katse ajal uppuda. Ja kõik see leidis aset sellest hoolimata, et 1594. a. arvasid isegi 
Leydeni ülikooli «eksperdid», et inimese keha võib pinnale kerkida ka loomulikel põhjustel: 
seoti ta ju kinni nii, et võis veepinnal püsida nagu paat. 

Fantastilise nõiasabati jälitamine muutus kõige ehtsamaks kohtusabatiks. 

Ülekuulamise peamiste meetodite hulka kuulusid: süü eeldamine; igasuguste kuulduste 
piisavus kohtuasja algatamiseks; süüdistuses nõidumise ja ketserluse ühendamine; tunnistajate 
nimede varjamine areteeritute eest; ainult süüdistatavale ebasoodsate tunnistuste 
arvessevõtmine, kaasa arvatud laste ja üldiselt tuntud kurjategijate tunnistused; tavaliselt 
keeld advokaati omada; igasuguste riugaste lubatavus ülekuulamisel ja muidugi piinamine, 
mis kestis seni, kuni tehti ülestunnistus ja öeldi «kaasosaliste» nimed. Nõiaprotsessidel 
langetatud otsuste peale ei saanud edasi kaevata kõrgematesse instantsidesse. Varanduse 
konfiskeerimine kaasnes juba areteerimisega. Põhiliselt võeti need inkvisitsioonitribunalide 
põhimõtted üle ka ilmalike kohtute poolt (alles XVIII sajandi teisel poolel, ja ka siis üpris 
arglikult, püüti kohati mõnedest neist reeglitest loobuda). 

Piinamine oli nõiaprotsesside peamine lüli. Selle kasutamist ei õigustatud mitte ainult 
vajadusega: muidu juba nõidu, 

keda saatan aitavat, üles tunnistama ei sunni. Skeptikute väited, et piinamisega võib igalt 
süütult ülestunnistuse välja pressida, kummutati veelgi ootamatuma argumendiga. Delriaux' 
sarnased demonoloogid selgitasid, et oma mõõtmatus headuses ei lubavat jumal iialgi, et 
saatana teenrite väljajuurimisel saaksid kannatada süütud. Niisuguse loogika alusel muutus 
iga areteeritu juba areteerimise tõttu süüdlaseks. Seda veendumust kinnitas asjaolu, et 
tavaliselt ei väljunud keegi piinakambreist elusalt. Piinamise ajal loeti süütõendiks ohvri 
igasugust käitumist, seda enam, et eeldati saatana nähtamatut viibimist ülekuulamisel. 

Tolleaegne, protsesside vastane Spee märgib: «Kui süüdistataval olid halvad elukombed, 
siis tunnistas see loomulikult tema sidemeist saatanaga; kui ta aga oli vaga ja käitus 
eeskujulikult, siis oli selge, et ta teeskleb, et oma vagadusega juhtida kõrvale kahtlusi 
saatanaga ühenduses olemiselt ja öistelt rännakutelt sabatile. Edasi — kuidas ta käitub 
ülekuulamisel. Kui ta ilmutab hirmu, siis on selge, et ta on süüdi: südametunnistus annab ta 
välja. Kui ta aga, oma süütusele kindel olles, käitub rahulikult, siis pole tema süüs kahtlust, 
kuna kohtunike meelest om nõidadele omane valetada jultunud rahuga. Kui ta ennast õigustab 
ning kaitseb talle esitatud süüdistuste vastu, siis tunnistab ka see tema süüd; kui ta hirmust ja 
meeleheitest koletisliku laimu ees meelekindluse kaotab ja vaikib, on see juba otsene tõend 
tema kuritegude kohta... Kui õnnetu naine piinamisel talumatust valust metsikult silmi 
pööritab, tähendab see kohtunikele, et ta otsib pilguga oma saatanat; kui aga tema silmad on 
liikumatud ja ta ise pinevil, tähendab see, et ta näeb oma saatanat ja vaatab tema peale. Kui ta 
leiab endas jõudu taluda kõiki piinamise õudusi, tähendab see, et saatan toetab teda ning 
piinatavat on tarvis veelgi tugevamini vaevata. Kui ta ei pea vastu ja piinamisel hinge heidab, 


tähendab see, et saatan surmas tema, et ta üles ei tunnistaks ning saladust ei avaks.» Nii kirju- 
tas katoliiklane, kes astus tagakiusamiste vastu välja. 

Nende protsesside aktiivne eestvõitleja, saksa jurispnudentsi täht protestant Benedictus 
Karptzow aga otsekui kinnitaks Spee järeldusi, kui ta tegi näiteks selliseid otsustusi: «Kuna 
aktidest ilmneb, et saatan oli Margarethe Sparwitzi nii tugevasti enda võimusesse võtnud, et 
see, olemata poolt tundigi redelile tõmmatud, meeleheitekisaga hinge heitis ja pea longu 
laskis, millest oli näha, et saatan surmas ta seestpoolt, ja kuna ei saa jätta otsustamata, et 
temaga, ei olnud-õige asi, kuna ta piinamise ajal midagi ei vastanud, siis tuleb tema surnukeha 
õigluse järgi raipevedajate poolt võllaste vahele matta.» Karptzow tunnistas, et tihti olevat 
piinamist kuritarvitatud valetunnistuste väljapressimiseks. Sellest hoolimata nõudis see 
vagatseja, kes kiitles, et on piibli 53 korda kaanest kaaneni läbi lugenud, piinamise kasutamist 
ülekuulamisel ja aitas isegi kaasa selle meetodite täiustamisele. Lisaks selgitas Karptzow, et 
karistust väärivat ka 

need, kes on sabatil viibimist ainult ette kujutanud, kuna see paljastavat kuritegelikku 
kavatsust saatanaga ühendusse astuda. Enese peale valetamine piina sunnil muutus ise 
kuriteoks. 

Võib üksnes hämmastust tunda mõnede kohutavalt piinatud kohtualuste vaimujõu üle. 
Nordlingenis piinati üht tütarlast 1591. a. 22 korral. Ühel teisel juhul on protokoll fikseerinud, 
et piinamist jätkati uuesti 53 korral! 

On säilinud «Õpetused nõidade ülekuulamiseks», mis oli XVI ja XVII sajandil Saksa 
vürstiriikides ning linnades kohtunikele instruktsiooniks. Näiteks võib tuua eeskirjad, mis on 
lülitatud Baadeni 1588. a. kohtuseadustikku. Kõigepealt soovitati saada kohtualuselt 
ülestunnistus, et ta on nõidumisest kuulnud. Edasi tuli talle esitada niisuguseid küsimusi: 
«Kas sina ise ei ole teinud mingisuguseid niisuguseid tükke, kas või kõige tühisemaid, kas sa 
ei ole näiteks lehmadel piima kinni pannud,, kas sa ei ole saatnud tõuke või udu või muud 
sarnast? Kelle käest ja millistel asjaoludel õnnestus sul see ära õppida? Millisest ajast peale ja 
kui kaua oled sa sellega tegelnud ning milliseid vahendeid kasutanud? Kuidas on lood 
paharetiga ühenduses olemisega? Kas see oli lihtne läbikäimine või oli see kinnitatud 
vandega? Ja kuidas see vanne kõlas? Kas salgasid jumala ning missuguste sõnadega? Kelle 
juuresolekul ja milliste tseremooniatega, missuguses kohas, millisel ajal, allkirjaga või ilma? 
Kas kurat sai sinult kirjaliku kohustuse? Kas see oli kirjutatud verega — kelle verega? — või 
tindiga? Millal saatan sinu juurde ilmus? Kas ta soovis abielu või lihtsat liiderdamist? Kuidas 
ta ennast nimetas? Kuidas ta oli riietatud ja eriti — missugused jalad tal olid? Kas sa ei 
märganud tema juures mingeid erilisi kuraditunnuseid?» Sellele järgnes rida küsimusi, mis 
pidid välja selgitama pisimadki detailid «perekonnaelust» saatanaga. Edasi tulid küsimused 
kohtualuse tekitatud kahju kohta: «Kas sa oma; vande tõttu tegid kahju inimestele ja kellele 
nimelt? Mürgiga? Puudutuse, lausumise, salvidega? Kui palju oled sa saatnud surma mehi, 
naisi, lapsi? Kui paljusid ainult ära teinud? Kuipalju rasedaid naisi? Kui palju koduloomi? Kui 
palju oled saatnud i udu või muid samaseid asju? Mil viisil sa seda tegid ja mida : selleks 
kasutasid?» 

Teised küsimused jagunesid suurtesse gruppidesse ja käsitlesid sabatile lendamise viise, 
kohtualusele tuttavate inimeste sealviibimist, nõidade loomadeks muutmise meetodeid, tsere- 
mooniaid saatana pulmas, väikeste laste söömist, võlusalvi vai-unistamise retsepte, värdjate 
hankimist ning võõrastesse hällidesse panemist ja palju muud sarnast. 

Tegelikult sisaldas see põhjalik ja detailselt väljatöötatud küsimustik ka juba valmis 
vastused. Need võisid erineda vaid pisiasjades, mida seletati lihtsalt antud kohtuasja 
eripäraga. Samaaegselt peeti vastustes ilmnevat samasust lõplikuks kinnituseks sellele, et 
piinamisega väljapressitud tunnistused 

vastavad täielikult tõele. Kohtunikud taotlesid teadlikult seda koos-kõlastatust 
süüdistatavate tunnistustes, mõistes suurepäraselt selle tähtsust ülestunnistustele toestusliku 
jõu andmisel.. Tunnistuste kokkulangevusest kui täiendavast tõendusest nende tõelevastavuse 
kohta kirjutasid palju tähtsamad demonoloogia autoriteedid. See, mis niisuguse 
kooskõlastatuse raamidest väljus, pandi saatana kavaluse arvele. 

Nõiaprotsesside protokollid otse kubisevad kurjakuulutavatest absurdsustest. Üht naist 
süüdistati selles, et ta olevat nõidusega tapnud kellegi Heinz Vogeli, ta mõisteti süüdi ja 
põletati, ehkki see Vogel figureeris kohtus tunnistajana! 

Paljude süüdistuste absurdsuse kerge tõestatavus ei kergendanud põrmugi kohtualuste 
olukorda. XVII sajandi keskel sunniti nglismaal vaimulikku John Lowesi unetusega piinates 
tunnistama, et tal olevat õnnestunud nõidusega tekitada rahulikul merel laevahukk Harridge'i 
lähedal. Lowes mõisteti surma ega tuntud huvi, kas nimetatud ajal oli laevu hukkunud. Ühes 
Austria linnas põletati kaks naist selle eest, et «nad hulkusid palju mööda metsi ja otsisid 
juuri» [125, 37]. Pariisi Rahvusraamatukogus hoitakse saatan Asmodeuse «oma käega 
kirjutatud kirja» abt Grandier'le, kelle vastu algatati 1635. a. kohtuasi, mis süüdistatava 
tuleriidale viis. Tuntud nõiakütt de Lanore tõi sellise näite: üks elanik hakanud oma teenijat 
kahtlustama sabatil-käimises. Nõia paljastamiseks sidunud ta tema jalgupidi tooli külge 
kamina ette just sel ööl, mil sabat pidi toimuma, ning otsustanud silmi mitte kinni lasta. 
Niipea, kui teenija püüdis uinuda, ajanud peremees ta kohe üles. Sellele vaatamata, lisas de 
Lancre, sai saatan võidu, kuna teenija käinud ikkagi ära kuratlikul kokkutulekul, tunnistanud 
selle üles ning jutustanud palju üksikasju, kinnitades neid veel teiste seletustega. 

Kas timukad pidasid oma ohvreid tõesti süüdlasteks neile inkrimineeritavates kuritegudes? 
Igatahes kaugeltki mitte alati ja mitte kõiki. Spee jutustab oma kõnelusest ühe 
kohtuametnikuga. See tunnistanud puiklemata, et sageli mõistetakse nõiaprotsessidel kohut ka 
süütute üle, kuid see olevat juha vürsti asi, kes peab nõu oma südametunnistusega. Alluva asi 
aga olevat ainult saadud käske täita. Spee lisab, et uimbes nii rääkinud ka teine tema poolt 
küsitletud ametnik. Vürst (ilmselt oli jutt Kölni kuurvürstist) teatas, et ta panevat kogu 
vastutuse kohtunikele. Jumalakartlik Spee tähendab, et nii loodigi tõeline nõiutud ring. 

Kas kohtunikud ja vandemehed olid tuttavad nõiaprotsesside vastaste 
argumentatsiooniga? Üldiselt ja tervikuna oli see täiesti tuttav nii kohtunikele kui ka 
erikomissaridele, keda saadeti kohtadele nõiduse jõledust välja juurima, ja monarhidele, kes 
olid neid komissare volitanud. Sellest annab ettekujutuse kellegi Heinrich Sphultheissi 1634. 
a. Kölnis ilmunud raamat 

«Üksikasjaline instruktsioon, kuidas viia läbi inkvisitsiooniprotsesse nõiduse hirmsas 
kuriteos süüdistatavate vastu». 

Tagakiusamised olid mõeldamatud ilma kohtunike piisava agaruseta. Nõidade jälitamine 
sai toimuda üksnes üldise terrori tingimustes, mis mõnikord puudutas ka ebasobivaid 
kohtunikke ja vandemehi. Schultheiss toob õpetlikke näiteid. Üht vandemeest, kes 
süüdistusega nõus polnud, piinatud esimese astme järgi, mille tagajärjel ligi 
seitsmekümneaastane vanake teadvuse kaotanud. Schultheissi arvates ei kaotanud ohver 
sugugi mitte teadvust: nõid jäänud lihtsalt magama, mis olevat saatana teenrite tavaline trikk 
ja tunnistavat nende sidemetest saatanaga. Mõne nädala pärast suri endine vandemees 
vangikongis. Sellised juhtumid polnud erandlikud. Saksa väikelinna Rheinbaehi.vandemehel 
Hermann Leheril, kes astus välja süütute hukkamõistmise vastu, õnnestus põgeneda 
Hollandisse. Seal andis ta välja raamatu, mis jutustas kaasmaalaste õnnetustest, kes olid end 
1631. a. lahti ostnud nende juurde saadetud nõidusasjade uurija käest, kuid kes tulnud mõne 
aasta pärast tagasi ja alustanud oma verist tööd [115* 297—298]. Leher tõi ära terve tõrksate 
vandemeeste nimekirja, kes olevat langenud selle ohvriks, et olid teinud katset tagakiusamist 
takistada. On huvitav, et Leher oli tuttav rea nõidade jälitamise vastaste väidetega. 


Trieri linnapea, õigusteaduse doktor Dietrich Flade oli 20 aastat kohtu esimees. Vahepeal 
oli ta ka ülikooli rektor, ehkki traditsiooniliselt olid selles ametis olnud teoloogid. Linnapea 
oli valitseva kuurvürst-peapiiskopi nõuhik. Kaua aega hoidis Flade Trieri nõiaprotsesside eest, 
seda isegi pärast 1581. a., mil peapiiskop Johann von Schönenburg andis «nõiaküttidele» 
vabad käed. Flade mõjul ignoreeris kohus piinamistega väljapressitud tunnistusi. See pani 
demonoloogid märatsema, kes hakkasid linnapea vastu süütõendeid koguma. 14 nõia käest 
õnnestus piinamise abil saada tunnistus, et nad olevat viibinud sabatil. Asja uurimiseks 
moodustati erikomisjon. Flade katsus põgeneda, ent ta püüti kinni, pandi koduaresti, kuid 
mõne kuu pärast heideti vanglasse. Flade vastu koguti tunnistusi mitte ainult «nõidadelt», vaid 
ka kahelt vaimulikult, kes piinamisel tunnistasid ja Fladega silm-silma vastu seadmisel 
kordasid, et nad olevat teda näinud kuratlikul sabatil. Flade vastas, et nad olevat näinud 
kõigest tema kuju, mille oli loonud valede isa. Nähtavasti oli see teadlik käitumisjoon, millest 
Flade oli otsustanud oma kaitsmisel kinni pidada. Kohtuniku kogemused ütlesid talle, et 
piinamist ei ole võimalik välja kannatada: ta ei tahtnud teiste peale valet tunnistada. Seepärast 
tunnistas Flade piinamisel, et ta olevat sabatil käinud. Nagu ikka, nõuti temalt, et ta nimetaks 
nende nimesid, keda ta oli seal näinud. Neid nimesid nimetades lisas Flade, et ta ei teadvat, 
kas olid seal tema poolt nimetatud», inimesed või mägi ta ainult viirastusi, mille oli loonud 
must jõud... Kuu aja pärast piinamist korrati. Nüüd sunniti Fladet üles tunnistama 

mitmesuguseid kuritegusid, näiteks seda, et ta olevat sõnniku-tükke õhku loopides 
madusid loonud. Süüdistustes figureeris ka katse nõiduse abil hävitada kuurvürsti. 1589. a. 18. 
septembril põletati Flade tuleriidal. Tema protsess kestis kaks aastat — ebatavaliselt kaua 
nõidade ja lausujate protsesside kohta. Veel varem olid hukatud endise kohtu esimehe 
«kaasosalised» [115, 147—149]. 

Ilmselt puudus kohtunikel garantii, et nad ise süüpinki ei satu. See-eest lubasid 
demonoloogid neile üpris kahtlase väärtusega eelist jääda saatana võludele vastuvõtmatuks. 
1605. a. kirjutas prantsuse teoloog La Loyere: «On väljaspool kahtlust, et nii kahjulikud kui 
nõiad ja lausujad ka pole, ei suuda nad teha kahju neile, kes tegelevad õigusemõistmisega» 
(126, 19]. 

Nõiaprotsessi õnnelik lõpp oli haruldane erand ja seda tuli ette üksnes siis, kui 
kohtualused said — reeglite vastaselt — advokaadi, kes seejuures oli mõjukas ja osav jurist. 
1519. a. peeti Metzis järjekordselt kohut «nõia», talunaise üle, lähedalasuvast Wappe külast. 
Dominiiklasest inkvisiitor Savigny kavatses süüdistatavat piinakambrisse saata. Ainus 
süütõend oli see, et kohtualuse ema oli põletatud kui nõid ja järelikult olevat tütar kohe pärast 
sündimist pühendatud saatanale või, mis veel hullem — nõia ja saatana kuritegeliku ühenduse 
vili. Savigny tõestas seda kõike täielikus vastavuses «Nõiahaamriga». Piinamisega sunniti 
süüdistatavat kõike üles tunnistama. Ent kohtus võttis asi ootamatu pöörde. Naisel, kelle 
saatus näis juba otsustatuna, leidus väga mehine ja tark kaitsja. See oli Heinrich Cornelius 
Nettesheim, keda rohkem tunti Agrippa nime all. 

Selle väljapaistva õpetlase, saksa renessansi ühe eredama mõtleja elu meenutab puhuti 
seiklusromaani. Järgnevate põlvkondade mälestustes on aga Agrippa kuju ümbritsetud tiheda 
legendide rüüga, mis annab alust pidada teda üheks Fausti prototüüpidest. Kuulduste järgi 
võis Agrippa kutsuda välja surnute vaime, viibida korraga mitmes kohas, tähtedest tulevikku 
lugeda. Ükskord kutsunud võluri õpilane võluraamatu abil ettevaatamatult välja deemoni, kes 
ta kägistanud. Kojujõudnud Agrippa mõistnud, et teda ähvardab süüdistus tapmises, seepärast 
käskinud ta saatanal asuda tapetud nooruki kehasse ja minna linnaväljakule. Seal rutanud 
deemon lahkuma kehast, mis hingetult maha langes. Nüüd ei saanud enam keegi süüdistada 
võlurit tema õpilase surmas. 

Kuuldavasti maksis Agrippa kõige eest saatana kullaga, miš järgmisel päeval põrmuks 
pudenenud. Agrippa kaasaegne Rabelais kujutas teda šarlatan Heratripposena. Peaaegu 


poolteist sajandit hiljem paneb Cyrano de Bergerac isegi Agrippa vaimu üleloomulikke asju 
tegema. Legend kinnitas, et nõid vedanud alati paela otsas saatanat musta koera kujul. 
Tagakiusamiste vastast Johann Wieri, Agrippa kunagist õpilast, peeti ainuüksi oma õpetaja 
tõttu võluriks. Vastates süüdistustele, selgitas Wier, et Agrippa sai uudiseid teada mitte 
saatanalt, vaid sõprade kirjadest, tema must 

puudel, keda õpetlane hüüdis «monsieur'ks», polnud aga hoopiski mitte saatan, vaid 
«kõige ehtsam, tõeliselt loomulik koer, pealegi veel isane...» 

Hiilgav polemiseerija Agrippa pidas kohtus esinedes parimaks kaitseks rünnakut. Ta 
süüdistas ketserluses valjusti inkvisiitor Savigny'd ennast! Agrippa väitis, et oma süüdistusega 
eitab Savigny ristimise sakramenti, mille kohtualune on läbi teinud. Raevunud dominiiklane 
ähvardas alustada kohtulikku jälitust Agrippa vastu, ent sel korral astus linnakohus advokaadi 
poolele, kes oli Metzi sündiku tähtsal ametikohal. Talunaine mõisteti õigeks, aga 
pealekaebajailt, kes olid tema vastu tunnistanud, võeti suur rahatrahv. 

Peatselt sõitis Agrippa Metzist ära, ning Savigny otsustas, et võib alustada taas 
tagakiusamisi. Järgmisel, 1520. a. olid vanglad jälle tulvil täis nõiduses süüdistatavaid. Ent ka 
sel korral laskis dominiiklane märgist mööda. Tema vastu astus välja kohalik vaimulik Johann 
Roger Brennon, kellel õnnestus meeleoludes murrang saavutada — kõik areteeritud vabastati. 
Niisuguse edu tagapõhjaks oli see, et nii linna magistraat kui ka vaimulikkond suhtus üpris 
kiivalt paavsti inkvisiitoritest saadikuisse, kes tegid kahju kohalike võimude õigustele ja 
volitustele. Niisugune võistlus vaimulike isikute ja Roomast saadetud dominiiklaste vahel oli 
tegur, mis aitab paljuski selgitada küllalt suure osa nõiaprotsesside käiku ja lõpptulemusi. 
Tuleb vaid lisada, et õigeksmõistvad kohtuotsused olid eriti haruldased jälitamise haripunktil 
(XVI sajandi viimane kolmandik, ja XVII sajandi esimene kolmandik). 

Kui katsed protsesside ajal nõidade kaitseks välja astuda üldse võimalikud olid, siis 
üksnes juhul, kui täielikult tunnistati usku jnõiduse olemasolusse, ning tingimusel, et püüti 
tõestada ainult konkreetse kohtualuse süütust. Kuus aastat. (1615—1621) võitles suur 
astronoom Johann Kepler oma ema elu eest. Vanakest süüdistati nõidumises ja ta oli heidetud 
Švaabimaa linna Leonbergi vanglasse. Õpetlast võis aidata tutvus keisri endaga, kes pidas 
Keplerist kui astroloogist väga lugu. Kepler ise astroloogiasse ei uskunud ja hoiatas sellest 
oma kõrgelseisvat klienti, kui talle «kõigi kunstireeglite järgi» horoskoope koostas. See 
kriitiline lähenemisviis pani keisri ootamatult hindama suurt teadlast kui kõige 
usaldusväärsemat astroloogi. Kuidas siis mitte aidata niisugust kasulikku inimest? Kepler 
anus vahele astuma ka Würtembergi hertsogit Friedrichi. 

Suure vaevaga saavutas kohtualuse poeg seda, et ema ei piinataks, palkas advokaate, sai 
õiguse ise tema kaitsjana protsessil esineda. Tundus, et õnn naeratas talle, frau Kepler lasti 
vabaks, ent 1620. a. areteeriti ta uuesti. Eideke oli siis juba üle 73 aasta vana. Meeleheide, uus 
võitlus ... Ning kõigi nende heitluste ajal inkvisiitoritega pidi Kepler teesklema, et jagab 
täielikult nende usku nõidade olemasolusse, ja on veendunud ainult selles, et pole 

159 

tõendusi, mis näitaksid tema ema süüd. Kohtunikud aga ei varjanud oma meelepaha: 
ennekuulmatu, et süüdistatavat kaitseb protsessil tema poeg, kelle kallale polegi nii lihtne 
pääseda. Tuli manööverdada. Äravaevatud vanakest ei piinatud, vaid viidi ainult 
piinakambrisse ja nõuti, et ta üles tunnistaks. Kepler võitis: inkvisitsioonikohus pidas 
paremaks tema ema õigeks mõista. Kuid kallilt kätte saadud võit oli tulnud liiga hilja. 
Elatanud naine, kes oli inkvisitsioonipõrgu esimesed ringid läbi käinud, suri pool aastat pärast 
vabanemist [115, 252—233]. 


26. Oudewateri kaalud 


Rahva vastupanu nõidade tagakiusamisel täheldati pidevalt nii kaotliiklikes kui ka 
protestantlikes riikides isegi kõige julmemal demonoloogide ja inkvisiitorite märatsemise ajal. 

Rahva vastupanust tunnistab tahtmatult ka üks nõiajälitaja-test — Nicolas Remy 
(Remigius), traktaadi «Daemonolatria» («Saatanateenistus», 1595. a.) autor. Lotringi hertsogi 
Charles III salanõunikuna oli ta olnud eesistuja mitmesajal nõiaprotsessil ja langetanud 
lugematu hulga surmaotsuseid. Remy esitab raamates mõned arvulised näitajad: 15 aasta 
jooksul (kuni 1591. a.) oli tema käsul põletatud üle 800 inimese, 15 vangi oli hirmust piinade 
ees endalt elu võtnud, mõningane hulk oli kannatanud välja kõik piinad. Ent üle 800 inimese 
oli jõudnud põgeneda. See asjaolu näitab, millisel määral elanikkond «nõiajahi» ohvritele 
kaasa tundis ja neid võimude eest varjas. Ja seda vaatamata terrorile ja ebausu kogu jõule! 
Raske oleks leida paremat vastuväidet reaktsiooniliste ajaloolaste teooriale, nagu oleks 
tagakiusamine olnud tingitud rahva meeleoludest. Pole kahtlust, et inkvisiitorite 
demonoloogia kasutas ära rahva uskumusi, «nõia-folkloori». Ent kohtud ja piinamised olid 
algusest peale solvanud rahva loomupärast tervet mõistust ja põrkasid alatasa selle vas- 
tupanule. 

Ere näide selle kohta on unikaalne lugu Oudewateri kaaludega. Selleks, et teha kindlaks 
süüdistatava süü mustade jõududega läbikäimises, teda kaaluti (arvati, et nõiad ja lausujad 
kaaluvad vähem). Tõsi küll, ametlikult niisugust kontrollimist ei tunnistatud, kuid reas 
kohtades peeti seda siiski üpris täpseks süü kindlakstegemise viisiks, seda muidugi juhul, kui 
kaalude täpsus seisis väljaspool kahtlusi. Täiesti õiged võisid olla ainult linnakaalud. Õigus 
neid muretseda oli keskajal sageli esimene samm uue linna juriidilisel vormistamisel ja 
tunnustamisel. 

Eriti täpseks peeti Madalmaade asula Oudewateri (Utrechti lähedal) kaalusid. 
Linnaõigused oli ta saanud juba 1265. a., nii 

160 

et tema kaalud võisid pretendeerida väga pikale teenistusajale. Ent Madalmaade 
revolutsiooni ajal, 1575. a., hõivasid Hispaania väed linna ja põletasid selle maani maha. 
XVII sajandil ehitati Oudewater uuesti üles ning taastati ka see maja, kus olid seisnud 
linnakaalud. Sellest ajast peale levis nende kaalude kuulsus eriti Madalmaades ja naabruses 
asuvates Saksa vürstiriikides, nii protestantlikes kui ka katoliiklikes. Väljakujunenud 
veendumuse kohaselt oli juba Karl V, kellele Madalmaad kuulusid, 1555. a. annetanud 
Oudewateri elanikele erilise privileegi — nende linnakaalud pidid olema mõõdupuu kogu 
Saksa keisririigi jaoks. Legend, mille oli XVII sajandi keskpaigas üles kirjutanud keegi 
Oudewateris elav hollandi vaimulik, kinnitab, nagu oleks keiser andnud linnale selle 
privileegi seetõttu, et seal polnud kunagi toimunud nõiaprotsesse. Legend on üpris 
ebatõenäoline ega leia riiklikest arhiividest mingit kinnitust. Aga veendumus selles, et 
Oudewateri kaaludel saab täpselt kindlaks teha, kas nõidumises kahtlustatav on süüdi või 
mitte, sai kõige laiema leviku. 

... Oudewaterisse voolas inimesi mitmesugustest kohtadest, eriti aga Saksamaalt, kus 
protsessid jätkusid endise hooga. Tuli nii protestante kui ka katoliiklasi, kes olid kuulnud ole- 
tatavast keisri privileegist. Kõik palusid üht — kaalumist päästvatel kaaludel. Enne nii tähtsat 
ekspertiisi otsiti inimesed põhjalikult läbi (naisi ämmaemand, mehi habemeajaja). Ülevaatuse 
eesmärgiks oli kindlaks teha, kas uuritavad pole oma kehale mingeid raskeid esemeid peitnud. 
Kaalumine ise toimus kahe vandemehe, kaaluja ja protokolli kirjutava linnavalitsuse sekretäri 
ning pealtvaatajate juuresolekul. Pealtnägijad pajatasid, et paljud uuritavad astusid kaaludele 
erutusest hallide nägudega, mõned kadusid viimasel hetkel hirmu pärast ja ilmusid mõne aja 
pärast uuesti välja (minna koju ilma tõendita oli sageli ohtlik). Pärast kaalumist tegid 
vandemehed kindlaks — ilma igasuguste täiendavate arvestusteta —, et uuritav kaalub nii 


palju, nagu ta väljanägemiselt peakski kaaluma. Kõige lõpuks kuulasid linnapea ja raeliifcmed 
raekoja saalis ära vandemeeste aruande ning sekretär andis välja vastava tõendi. 

Selles linnapea ja linnavalitsuse nimel koostatud ning sekretäri poolt allakirjutatud 
tunnistuses tehti teatavaks, et see ja see inimene on kaalutud; tema kaal näidati ära naeltes — 
suuremat täpsust taga ei aetud. Tõendis oli öeldud, et kaalumine pandi toime ülalmainitu 
palvel ning ta võib dokumenti kasutada oma äranägemisel. Tunnistuse tekst kanti 
protokollidesse, mis on säilinud meie päevini. Selles polnud ühtki sõna nõidumise kohta, 
ehkki just see moodustaski asja sisu. Paber võttis uurimise läbiteinud inimeselt kahtlustused 
saatanaga ühendusepidamises. Oudewateri linnjakaalud oleksid nagu muutunud üheaegselt nii 
kõige autoriteetsemaks kohtueksperdiks kui ka kõrgeimaks instantsiks nõiaprotsessides. On 
huvitav, et mitte keegi tolleaegsetest ei vaielnud nende volituste vastu, ehkki linnaisad 
nähtavasti 

161 

aimasid, et Karl V privileeg kuulub muinasjuttude valdkonda. Sellest on tingitud ka 
ettevaatlik vaikimine dokumentides kaalumise eesmärkide kohta. Ükskord (see juhtus XVII 
sajandi 40-ndate aastate lõpul) esitati Oudewateri linnapeale Willem Tromperile küsimus: 

«Miks te kaalute inimesi?» 

«Sellepärast, et nad seda paluvad.» 

Edasi küsiti Tromperilt, kas ta tõepoolest usub, et nõiad ja lausujad kaaluvad vähem kui 
tavalised inimesed. 

«Mis minusse puutub, siis mulle on see täiesti ükskõik,» järgnes kainelt mõtleva 
hollandlase vastus. On huvitav, et tema ajal on dateeritud esimesed protokollitud dokumendid 
kaalumise kohta. On täielik alus oletada, et siis saigi alguse nende päästvate dokumentide 
väljaandmine, mille eest võeti keskmiselt kuus kuldnat. Üle kahe kuldna läks sekretärile, ühe 
jagasid omavahel vandemehed, ülejäänud raha jäi teistele protseduurist osavõtjatele. 

Kaalumist jätkati isegi XVII sajandi teisel poolel, kui nõiaprotsessid olid haruldaseks 
muutunud. Nüüd olid dokumendid kaitseks õelate naabrite keelepeksu vastu. Kaalud — 
mälestusmärk päästvale kergeusklikkusele — on säilinud, neid näidatakse veel praegugi 
turistidele. 


27. Saatana kukutamine 


Pole kahtlust, et enamik nõidade ülestunnistustest oli tingitud piinamisest. 

Möödunud sajandil elanud liberaalsed ajaloolased, kes uurisid inkvisitsiooni ajalugu, ja 
suurim neist, Ch. Lee, olid arvamusel, et nõiaprotsessidele sai aluseks piinamise laialdane 
kasutuselevõtt XVI sajandil, piinamise likvideerimine tõi aga kaasa nende protsesside 
lõppemise. Selles teesis on suur osa tõest, kuid mitte kogu tõde. 

Inglise kohtud nõidade süüasju uurides tavaliselt piinamist ei kasutanud. Sellest hoolimata 
lõppes ligi üks viiendik (19%) protsessidest süüdimõistmisega. See oli kas enesesüüdistuse 
või kohtu poolt küllaldaseks süütõendiks peetud tunnistajate ütluste tulemus (Inglise seaduste 
järgi polnud real juhtudel kohtualuse ülestunnistus nõutav). Nõidumise eest hukati umbes 
tuhat inimest — kohutav arv, ehkki see tundub väiksena, võrreldes «nõiajahi» ohvrite hulgaga 
teistes Lääne-Euroopa riikides. Edasi selgub, et piinamine kaotati siis, kui nõiaprotsessid olid 
juba lõppenud. Nii piirati Preisimaal piinamist tugevasti 1714. a. ning kaotati täielikult 1740. 
a., ehkki 1727. a. seadus keelas juba otseselt uskuda igasuguseid kinnitusi lepingust 
saatanaga, sabatile lendamisest ja muu sarnase kohta. Kahtlematult legaliseeris see seadus 
väljakujunenud praktika hilinemisega. Baieris lõpetati nõidade jälitamine XVIII sajandi 
keskpaigas, piinamine aga kaotati alles 1806. a. Need on ainult mõned näited. Pigem viis 
umbusk piinamisel nõidumise kohta saadud tunnistustesse piinamise likvideerimisele kui 
piinamise ärajätmine nõiaprotsesside lõppemisele. Tuleb märkida, et kõige targemad nõidade 
jälitamise eestvõitlejad uskusid just neid tunnistusi, mis olid saadud piinamiseta. Kaasaja 


psühhiaatriale ei kujuta niisugused enesesüüdistused mitte midagi salapärast. Tavaline 
häiritud kujutlusvõime, mis väljendus mitmesugustes hallutsinatsioonides, tõmbus XVI ja 
XVII sajandi vaimses õhkkonnas nagu magnetiga niisuguse keskuse ümber, nagu oli saatana 
kuju. See fantaasia oleks teatud määral ühekülgne olnud isegi siis, kui puudunuks 
inkvisitsioon ja «nõiajaht». Piinamisega väljapigistatud ülestunnistuste kokkusobitamine 
nende tunnistustega, mis tuginesid hallutsinatsioonidele, lõigi nõiaprotsessidele «faktilise 
aluse», millesse uskusid mitte ainult kohtunikud, vaid ka osa kohtualustest 114,118—128]. 

Maksab süveneda «nõiajahi» kogu välisesse absurdsusesse. Tagakiusamised haarasid 
tolleaegse maailma kõige kultuursemaid riike. Tuleriidad, millel põletati jälgi ebausu ohvreid, 
lõid lõõmama varsti pärast raamatutrükkimise leiutamist, renessansi kõige tormilisema 
õitsengu perioodil, mis oleks nagu pidanud hajutama klerikaalse öö tuhandeaastase pimeduse, 
ajal, mida õigusega nimetati suurte geograafiliste avastuste ajastuks, mis ennenägematult 
avardas eurooplaste maailma piire. Kõige suurema ulatuse aga võttis tagakiusamine neil 
aastail, mil eesrindlikud ringkonnad said kuulda inimgeeniuse saavutustest: Ko-perniku, 
Kepleri, Galilei töödest; tutvusid Francis Baooni, Hugo Grotiuse ja Descartes'i teostega; 
inimesed, kes olid esimestena lugenud läbi «Don Ouijote», ei leidnud veel eneses jõudu heita 
naerdes kõrvale demonoloogilise fantaasia koletuid absurdsusi. Aga need olid ju põlvkonnad, 
kelle eluajal kodanlike revolutsioonide käigus purustati feodalismi alused ja algas tol ajal 
progressiivse kodanliku korra võidu ja tugevnemise aeg. Vastuolu ajastu üldiste tendentside ja 
nõiaprotsesside vahel on nii ilmne, nii kisendav, et tahtmatult tekib mõte: kas seda tekitavad 
vastandid ei ole omavahel seotud? 

Massiline «nõiajaht» kuulutati välja sel ajal, mil kriitiline mõte hakkas kahtluse alla 
seadma paljusid iidseid eelarvamusi. Tänapäeva astronoomia aluste rajamise ajal jäid miljonid 
uskuma, et saatana hirmus vägi, kelle agente on peaaegu igas asulas, igal tänaval, püüab 
kristlikku maailma enda alla heita. Seda saatuslikku ebausku olid jõuetud kummutama tema 
vastu võitlusse astumad inimesed, ehkki neil polnud puudu ei mehisusest ega vaimujõust. 
Muidugi, tuli ju neil võidelda jõududega, kes olid huvitatud tagakiusamiste jätkumisest. Tuli 
ette kõike — nõiaprotsesse arvustavate raamatute kandmist Rooma indeksisse, 

nende raamatute keelamist ja põletamist protestantlikes riikides, nende teoste autorite 
süüdistamist mitte ainult nõidade soosimises, vaid ka otseses sobingus saatanaga, mis levinud 
hulluse kritiseerijaile korduvalt elu maksis. 

Ent kõigele sellele vaatamata jäid kõige silmapaistvamad ja mõjukamad protsesside 
vastased oma vaenlastele kättesaamatuks. Suurt muljet avaldanud raamatust, mis põletati, 
ilmus tavaliselt mitu kordustrükki ja tõlget võõrkeeltesse. Sel kombel ei õnnestunud 
tagakiusamiste vastaste argumente surnuks vaikida, need olid laialt tuntud ja neid esitati 
lugematu arv kordi demonoloogide eneste teostes, et neid siis ümber lükata. Osalt oli asi 
väidetes endis. Konflikt mõistuse ja ebausu vahel, millest kirjutasid möödunud sajandi 
ajaloolased, polnud kaugeltki nii lihtne, nagu neile teadlastele näis. See polnud mitte ainult 
renessansi vaidlus keskajaga. Just renessansi ajal arenes demonoloogia enneolematus ulatuses 
ning heideti kõrvale nõidade jälitamise suhtes keskajal kehtestatud keelud või piiramised. 

Asja ei ole võimalik taandada ka renessansi eesrindliku mõtte võitlusele vana, 
väljakujunenud ebausu kaitsjate vastu. Kui võtta näiteks Inglismaa, siis uskusid nõidusse 
Shakespeare ja vabamõtleja Raleigh, koguni Bacon ise, ja kuulus looduseuurija Boyle. 
Demonoloogide hulka kuulusid mõned kõige silmapaistvamad ühiskondliku mõtte esindajad. 
Üks kõige hirmsamatest demono-loogilistest traktaatidest, mis oma metsikusega ületas koguni 
«Nõiahaamri», ilmus 1580. a. See kannab pealkirja «Nõidade demonomaaniast» ja tema 
autoriks on Jean Badin — üks suurimaist poliitilistest teoreetikutest, keda tema kaasaegsed 
pidasid oma aja Aristoteleseks, tänapäeva ajaloolased aga nimetavad sageli valgustusaja 
suurte mõtlejate eelkäijaks. Selles traktaadis, mis oluliselt soodustas protsesside arvu 


suurenemist, nõudis Bodin surmanuhtlust mitte ainult nõidadele, vaid kõigile, kes julgevad 
kahtluse alla seada ükskõik millist detaili jutustustes intiimsuhetest saatanaga või sabatile 
lendamisest. Traktaat pole seletatav mitte ainult üksikute inimeste järjekindlusetusega, olgu 
nad kas või niisuguse nimega nagu Bodin. (Niisugune ebaloogilisus on nähtus, millega 
ühiskondliku mõtte ajaloos tuleb tihti kokku puutuda.) 

Inglise kodanliku revolutsiooni eelõhtul XVII sajandi keskel, Charles 1 parlamendita 
valitsemise aastail, reaktsiooniaastail, mis on seotud Straffordi ja peapiiskop Laudi nimega, 
lõpetati kuninga käsul nõiaprotsessid. Uuesti algasid need aga revolutsiooniaastail. Asja sisu 
seisnes vastuolus eesrindliku maailmavaate ja religioosse kesta vahel, mida progressiivne 
ideoloogia pidi tol ajastul vajaduse sunnil kandma. See viis nõiaprotsesside õigustamiseni 
mõnede eesrindliku maailmavaate esindajate poolt. Isegi demonoloogia kriitika ei saanud olla 
järjekindel ega puudutanud seetõttu müüdi olemust. 

Nõiaprotsesside vastu astusid välja keskaja ladestustest puh- 

ta Padula ülikooli õpetlased, samuti ka neile vaimult lähedased juristid, näiteks J. 
Ponzinibio, ja meedikud nagu Agrippa. Neist paljude filosoofilistes arusaamades polnud 
ruumi saatanale, kuigi nad tunnistasid ikkagi taevakehade või salapäraste varjatud jõudude 
mõju. See on iseloomulik neoplatonistidele, kellest paljud ei kahelnud «loodusliku maagia» 
eksisteerimises. Paljude tagakiusamiste vastu võitlejate puhul nagu meile tuttav Agrippa, J. 
Cardano või kuulus arst Paracelsus võidi täheldada nii demonoloogia eitamist kui ka alkeemia 
harrastamist. Nad maksid andamit omalaadsele animismile ning olid veendunud, et okultsete 
teaduste abil on võimalik panna ühes või teises suunas tegutsema taevasi jõude endid. 
Niisuguselt positsioonilt polnud väljamõeldist saatanlikust sabatist võimalik võita. 

Kõige populaarsem väljaastumine nõiaprotsesside vastu oli XVI sajandil kahtlematult 
hollandlase Johann Wieri või Weieri, Cleve'i hertsogi õuearsti raamat «Deemonite pettustest 
(viirastustest)», mis nägi trükivalgust 1563. a. Tuntud õpetlase Agrippa õpilane ja Rotterdami 
Erasmuse järelkäija Wier võitles ususallivuse eest, mis XVI sajandi keskel oli nii haruldane 
nähtus. Wier nägi üht «nõiajahi» põhjustest usulistes vaidlustes enestes. Ta tundis palavalt 
kaasa Madalmaade ülestõusule Hispaania ülevõimu vastu. Wier ei hellitanud illusioone selle 
suhtes, kuidas tema raamat vastu võetakse. «Ma ei kahtle, mu sõber heatahtlik lugeja,» 
kirjutas ta oma teose lõpus, «et leidub paljusid, kes mind ei täna, kes minu töö ja pingutuste 
eest maksavad kätte sõimu ja laimuga» [117, 556]. Wier ei eksinud. Tal tuli end korduvalt 
kaitsta raevunud demonoloogide süüdistuste vastu, et ta olevat ise nõid. Õpetlasel õnnestus 
rünnakud tagasi lüüa. Ent Wieril, kes elas kaua, tuli veenduda oma lootuste purunemises 
protsesside lõpetanusse või vähemalt sellesse, et õnnestub panna piir nende arvu 
suurenemisele. Isegi Cleve'i hertsogiriigis algasid need uuesti — üheaegselt Wieri raamatu 
üha uute kordustrükkidega. Ja seegi teos, mis tegi autori kuulsaks üle kogu Euroopa, oleks 
järeltulevate põlvede poolt unustatud, kui nõiaprotsesside kaitsjad ja vastased poleks oma 
teostes sellele viidanud. 

Energiliselt astus tagakiusamiste vastu välja jesuiit Friedrich Spee oma kuulsas raamatus 
«Cautio Griminalis». See anti välja anonüümselt ning tema autori nimi sai teatavaks alles 
XVIII sajandi algul (1731. a. ilmus raamatu järjekordne trükk juba Spee nimega ning 
ordutsensuuri loal). Speel tuli täita pihiisa kohuseid põletamisele määratud nõidade juures 
ning kuulata nende pihtimusi. Ta oli vapustatud, kui veendus, et nõiaprotsessidel piinatakse ja 
mõistetakse surma mitte milleski süüdiolevaid inimesi. Spee paljastas kohtunike 
kohusetundetust, kasuahnust ja fanatismi. Tõelisteks saatana teenriteks pidas Spee just 
protsesside organiseerijaid, kes julmade meetodite kõrval kasutasid igasuguseid nõiavigureid, 
et oma ohvritelt valetunnistusi välja pigistada. Spee mõistis hukka oma kolleege jesuiite, kes 
olid valitsejate 

pihiisad, selle eest, et nad ei taotlenud protsesside lõpetamist. Ta arvustas pihiisasid, kes 
nagu halastamatud kohtunikudki nõudsid olematutelt nõidadelt, et need tunnistaksid üles 
olematuid kuritegusid. Spee raamat anti korduvalt välja Saksamaal ja teistes riikides ladina, 
saksa, poola ja hollandi keeles. Ent nii Wier, Spee kui nende vähemtuntud mõttekaaslased 
kinnitasid protsesse kritiseerides muutmatult, et nad usuvad saatana ja nõidade olemasolusse, 
millest kõneleb piibel. Ainult et tagakiusatavad õnnetud naised ei olevat sugugi mitte ehtsad 
nõiad vaid lihtsalt kas haiged, mõistuse kaotanud või siis ennast piinade sunnil laima-nud 
süütud kohtu omavoli ohvrid. 

XVII sajandi teise poole kõige tuntum «nõiajahi» vastu suunatud teos oli Amsterdami 
vaimuliku Balthasar Bekkeri «Nõiutud maailm», mille esimene köide ilmus 1691. a., teine 
aga 1693. a. Nagu tema eelkäijadki, ei eitanud ka Bekker saatana olemasolu. Saatana 
eitamises süüdistasid teda aga demonoloogid (kaasa arvatud ka Hollandi reformistliku kiriku 
sinod, kes kõrvaldas «Nõiutud maailma» autori jutlustaja kohustuste täitmisest). Ent Bekker 
võttis põrguvürstilt võime sekkuda maistesse asjadesse. Saatanast, märkis Bekker, teame 
ainult seda, mis seisab pühakirjas. Siit aga tuleneb järeldus: mitte kunagi pole olnud ega ole ei 
nõidu ega lausujaid, kõik arvututel nõiaprotsessidel langetatud surmaotsused on olnud lihtsalt 
juriidilised mõrvad. Tegelikult oli selle põlvkonna haritud inimeste hulgas, kuhu kuulus 
Bekker, usk nõidusse juba kadunud. Kuid oma positsiooni formuleeriti väga ettevaatlikult. Nii 
märkis tuntud Inglise kirjanik Addison XVIII sajandi algul, et tema meelest eksisteerib midagi 
nõidusesamnast, kuid ei tohtivat uskuda iga süüdistust nõidumisega tegelemise kohta. Bekker, 
kes jäi samuti järjekindlusetuks, läks kaugemale. Seepärast ei ole üllatav, et kategooriline 
nõidumise fakti eitamine tema poolt avaldas sügavat muljet. Varsti ilmusid «Nõiutud 
maailma» väljaanded saksa, inglise ja prantsuse keeles. Vaatamata kirikumeeste raevule, 
leidis Bekker toetust isegi Amsterdami mõjukates kodanlikes ringkondades. Ka pärast 
Bekkeri kõrvaldamist jutlustajaametist jätkas linnavalitsus talle palga maksmist, makstes 
hiljem pensioni ka tema lesele. Bekker suri 1698. a. Tema palvel kirjutati üles tema kõnelused 
poja ja sõpradega, mis tal olid olnud veidi enne surma. Need materjalid trükiti otsekohe 
selleks et, nagu pealkirjas oli öeldud, «hoida ära väärkuuldusi». Oli ju palju Bekkeri vaenlasi 
ja lihtsalt uudishimulikke oodanud tema surmatundi ja arvanud, et saatan ilmub tingimata, et 
viia põrgu see jultunu, kes oli julgenud eitada tema võimu. 

Uusimate uuringute tulemusena on selgunud, et väljaspool Madalmaid oli Bekkeri 
raamatu mõju vähem märgatav, kui ajaloolased olid varem oletanud. 

Nõiaprotsesside verine ajalugu on üks progressi vastuolulisuse ilming antagonistlike 
klassidega ühiskonnas. Majanduslik tõus 

ja uute ühiskondlike suhete areng, kirikukammitsaist vabaneva kultuuri tormiline õitseng, 
humanism — ja lugematu hulga ohvreid nõudnud kohutava ebausu kiire levik, «nõiajahi» 
fanatism niisugustes mastaapides, mida keskaeg ei tundnud. 

On väljaspool kahtlust, et nõidade jälitamise ideoloogiline võimalus peitus kristliku 
religioosse mõtte struktuuris endas. Ent see võimalus võis tegelikkuseks muutuda üksnes 
konkreetsetes sotsiaal-poliitilistes tingimustes. 

Lõppkokkuvõttes olid XVI—XVII sajandi nõiaprotsessid nende poliitiliste tingimuste ja 
ideoloogiliste vormide tagajärg, mille sel ajastul oli sünnitanud feodaalse ja tema asemele 
astuva kodanliku korra omavaheline võitlus. Nad kadusid koos nende tingimuste ja 
võitlusvormide kadumisega. «Selsamal ajal,» kirjutas Marx, «kui Inglismaal lakati põletamast 
tuleriidal nõidasid, hakati seal pooma pangatähtede võltsijaid» '[1, 23. k. 765]. 

Nõiaprotsessidele tehti lõpp alles ideoloogia sekulariseerimise tulemusena XVII sajandi 
teisel poolel, mil poliitiline võitlus ei sünnitanud enam impulsse nõidade jälitamiseks, 
jälitamine ise aga lakkas olemast mugav vahend .püstitatud eesmärkide saavutamisel. Pärast 
Inglise kodanlikku revolutsiooni — esimest üle-euroopaliku ulatusega revolutsiooni —, mis 


soodustas uute ühiskondlike suhete kiirendatud arengut, vähenes nõidade tagakiusamine 
kiiresti. Valgustusajal, mil klassivõitluse ja uue kodanliku ideoloogia areng toimus juba ilma 
seda kammitseva religioosse kestata, säilis see üksnes igandina. Eesrindlik ühiskondlik mõte 
oli kiriklikule fanatismile andnud nii tugeva hoobi, et tegi võimatuks demonoloogia ja 
nõiaprotsesside kasutamise ideoloogilise ja poliitilise võitluse relvana. 


28. Ootamatu advokaat 


Kaks sajandit kestis nõidade tagakiusamine. Ja tervelt kaks sajandit pärast seda pole 
lõppenud visad katsed võtta vastutust selle eest tema peamiselt innustajalt ning organiseerijalt 
— kirikult, nii katoliku kui ka protestantlikult. 

Katoliiklikud autorid (näiteks Jansen ja Diffenbach) märgivad, et tagakiusamist ei olnud 
just paavstluse suurima mõjuvõimu perioodil (mis vastab tõele), järelikult kandvat selle eest 
vastutust humanism ja reformatsioon (mis on aga juba ilmne vale). Katoliiklik historiograafia 
rõhutab, et «Nõiahaamrit» (mis kirjutati renessansi perioodil, Rooma mõju järsu nõrgenemise 
ajal) lahutab tagakiusamiste elavnemisest mitu põlvkonda, et nõidade jälitamist teostasid 
suurel määral protestandid»ja oleks naljakas panna vastutust nende tegevuse eest 
dominiiklastele, kes elasid sada aastat varem. Katoliiklikud autorid väidavad isegi, et 

need riigid, kes olid Roomale ustavaks jäänud, maksid ebausule lõivu üksnes 
protestantluse mõjul Püha Tooli vastuseisu kiuste (kuidas aga suhtuda Hispaania 
inkvisitsiooni hooplevasse avaldusse XVI sajandi lõpul, et ta on põletanud 30 tuhat nõida?). 
See kõik on vaid sofismide ahel. On teada, et reformatsioon, nagu sõna juba isegi näitab, oli 
vaid religioosse ideoloogia ühe osa muutmine, mis oli tingitud keerukatest sotsiaalsetest 
põhjustest. Selles aga, mida luterlus ja kalvinism olid pärinud katoliikluselt, seisneski kogu 
vaadete süsteem saatana, nõidade ja nõidumise osast ning salasepitsustest. Muidugi, vastutust 
tagakiusamiste eest jagab «Nõiahaamriga» ka Lutheri «Väike katekismus», mis samuti 
kubiseb, arutlustest saatana vigurite üle. Nad on ühendatud ideoloogilise järjepidevuse 
katkematu ahelaga. Ega siis muidu poleks protestantlikud autorid nõiduse üle arutades nii 
heldelt viidanud Aguino Thomasele ja teistele katoliiklikele autoriteetidele, keda nad teistel 
puhkudel süüdistasid Kristuse tõelise-õpetuse moonutamises, ning sellele samale 
«Nõiahaamrile». Protestantluse poolt pandud rõhk kristluse algallikate uurimisele ilmalike 
poolt võis ebausu arengut üksnes soodustada. 

Protestantlikud õpetlased on korduvalt irvitanud oma katoliiklastest oponentide 
kohmakate katsete üle vähendada Iinnocentius VIII «nõiabulla» (1484. a.) mõju. Katoliiklased 
selgitavad, et see ei käsitlevat dogma küsimusi ning polevat seetõttu ilmeksimatu, et see 
üksnes reguleerinud juba väljakujunenud tavasid jms. (127, 352 jt]. Ent ka protestantidest 
ajaloolased pole oma apologeetikas katoliiklastest palju kaugemale jõudnud. 

Ajaloo otsus nõiaprotsesside asjas on ammu langetatud. Klerikaalse historiograafia kõik 
ponnistused on koondunud katsele sajandite kohtuotsust kas või osaliselt muuta. Rõhutatakse 
vaid, et peavastutust tagakiusamiste eest ei kandvat kirik üksinda, et vaimulikkond olevat 
koguni püüdnud talitseda ilmalike võimude agarust ja masside raevu. Kõige selle juures ei 
eitata, et nõiaprotsesside ohvrite vastu tõstetud süüdistused olid puhas väljamõeldis, 
enesesüüdistuse tulemus, olenematult sellest, kas «ülestunnistused» olid saadud piinamisel 
või olid need haiglaslike hallutsinatsioonide tagajärg. Protsesside faktilist alust on julgenud 
kaitsta üksnes kõige pimedamad fanaatikud või mitmesugused Šarlatamid, püüdes ära 
kasutada huvi spiritismi ja musta maagia vastu; niisuguste inimeste kirjatöid on õigusega 
peetud kas veidruse või mingite räpaste spekulatsioonide avalduseks. 

Seda suuremaks ootamatuseks oli niisuguse monograafia ilmumine, mis väitis, et 
süüdistused nõiaprotsessidel omasid tõepoolest tugevat faktilist alust. Raamat, milles arendati 
seda hämmastavat seisukohta, ilmus 1921. a. pealkirja all «Nõiakultus Lääne-Euroopas». See 


pärines tuntud teadlase Margaret Murray sulest. Selle raamatu kestva mõju üle võib otsustada 
selle järgi, et veel 1962. a., üle neljakümne aasta hiljem, andis Oxfordi ülikooli kirjastus selle 
uuesti välja ning «Briti Entsüklopeedia» 

avaldas 1929. a. Murray artikli nõidusest, mis lühidalt kordab selle raamatu järeldusi. 
Milles siis M. Murray teooria seisneb? Ta arvab, et mõnede eranditega ei olevat nõidade 
ülestunnistused hoopiski mitte piinamise tulemus (Inglismaal ja osaliselt isegi Šotimaal seda 
ülekuulamistel tavaliselt ei kasutatud) ega kujutlusvõime hälvete tagajärg. Murray loeb üles 
terve rea nõiaprotsesside kuulsaid kaasaegseid, kes olid ise kohtus viibinud ja süüdistatavate 
tunnistusi uskunud. Skeptikud, vastupidi, välja arvatud Wier, olid saanud oma andmed teiste 
käest (märgime möödaminnes, et pole selge, kelle hulka arvata niisugusel juhul näiteks Spee 
— nõidumise eest surmamõistetute pihiisa). Murray arvates ei olevat skeptikud saanud 
ülestunnistusi kummutada ega neid seletada, astumata välja tolleaegsete religioossete 
uskumuste vastu ning nõrgendamata sellega oma positsiooni, kuna nad oleksid andnud 
ettekäände süüdistada end ateismis. Selle tulemusena lükkasid tagakiusamiste vastased tagasi 
niisugused tunnistused, mis igas teises kuriteos süüdistamise korral oleksid tõendustena vastu 
võetud [128, 11]. 

Vastupidi, pidades tõele vastavaiks isegi piinamisel antud tunnistusi, püüab Murray leida 
ratsionaalset seletust kõigile ilmsetele väljamõeldistele, mida need tunnistused sisaldavad. Kui 
mitte arvestada juhuseid, kus rahvahulk nõidadega arved õiendas, märgib Murray, siis «tuleb 
tunnistada, et tolle aja kohta peeti nende üle kohut erapooletult ja neid karistati seaduse koha- 
selt» [128, 17]. Demonoloogide ja nõiaprotsesside kohtunike eeskujul kuulutab see inglise 
uurija tunnistuste õigsuse tõendiks nende ühetaolisuse ja koguni saatanaga ühenduse pidamise 
eest süüdimõistetute arvu ennast XVI ja XVII sajandil. Muide, Margaret Murrayl on veel üks 
isiklik argument. Muistse Egiptuse ajaloo spetsialistina leiab ta, et kokkuvõttes annavad 
ülestunnistused pildi niisugusest kultusest, mis vägagi meenutab rahvaste religioosseid 
kujutlusi ühiskondliku arengu varasematel etappidel. Sel kombel koondub Murray teooria 
sellele, et nõiduse sildi all on kirik jälitanud muistset paganlikku (Diana) kultust. Nii tuleb 
välja, et sabat on selle kultuse pooldajate koosolek, saatan on preester, kes kannab maski, 
mida peetakse paganliku jumaluse maiseks kehastuseks, tema jääkülm ihu on seletatav 
nahkrõivaste kandmisega. Kui ta aga esineb looma kujul, siis kas ei ole selge, et rituaalsetel 
eesmärkidel on preester tõmmanud üll loomanaha? Lõhestatud kabi on loomulikult eriline 
saabas või sokk, mis aitab pühendatuil preestrit ära tunda. Leping kuradiga on kirjalik 
kohustus, mis antakse sekti astumisel. Saatana märk on tätoveering, mis tehakse rituaalsetel 
kaalutlustel nagu muidugi ka kõik loitsud, lausumised ja muu. Isegi saatana arveteõiendamine 
nõidadega pn lihtsalt vahend, säilitamaks distsipliini ustavate hulgas ja karistamaks 
äraandjaid. Teated laste tapmise ja laipade rüvetamise kohta leiavad samuti seletuse selle 
ürgse rituaali näol... 

Murray arvab, et tal on õnnestunud välja selgitada mõnede preestrite nimed, kes olid 
nõidadele jumala kehastuseks. Nende hulka arvab ta mitmesuguseid isikuid, kaasa arvatud 
nõidumise eest hukatud vaimulikud. Seejuures püüab Murray ära kasutada sellegi asjaolu, et 
nõiaprotsessidel olid sageli silmanähtavad poliitilised eesmärgid. Näiteks nõidade protsess, 
mis oli seotud Francis Stuarti, lord Bothwelli nimega. Ta oli lord Bothwelli — Mary Stuarti 
kolmanda mehe õepoeg ja päris tema tiitli. Mary poeg James VI (pärast Inglismaa troonile 
asumist James I) oli sel ajal Šotimaa kuningas. Francis Stuarti isa oli kuningas James V 
ebaseaduslik poeg. Selle kuninga ebaseaduslikud pojad olid aga Rooma paavsti poolt 
seaduslikeks tunnistatud, mida kinnitas ka James V pärija Mary Stuart. Juhul, kui James VI 
oleks surnud lastetuna, oleks lord Francis Bothwell omanud õiguse Šoti ja võib-olla isegi 
Inglise troonile. Arg James kartis Bothwelli ja pidas teda ohtlikuks vaenlaseks. 


1590. a. detsembri lõpul ja 1591. a. alguses mõisteti kohut mitme nõia ja lausuja üle. Neid 
süüdistati kavatsuses kuningat «ära teha». Kohtus mainiti Bothwelli nime. Murray arvates 
pidasid kõik, kaasa arvatud James VI, Bothwelli nõidade juhiks, kuid lordil oli õukonnas 
tugev partei ja teda ei puudutatud. Kui 1593. a. 24. juuli varahommikul Bothwell märkamatult 
sõprade saatel Holyroodi lossi tungis, et kuningalt andeks paluda, arvas James, et tulnud on 
mõrtsukad, ja püüdis põgeneda, ent asjatult: ustel seisid Bothwelli poolehoidjad. Siis hüüdis 
James hirmunult, et kui nad on tulnud võtma talt elu, «ei saa nad temalt võtta hinge». Neist 
kuninga sõnadest teeb Murray järelduse, nagu oleks James teadnud, et Bothwell on saatan, 
keda nõiad kummardavad ning kel on õigus nõuda hinge. Kerge on veenduda selles, et antud 
lausest see ei nähtu. Kuningas tahtis öelda vaid seda, et sureb kristlasena ja on kindel oma 
hingelunastuses. Lõpuks — kui andagi Jamesi' sõnadele Murray soovitud tähendus, võib see 
tähendada, et ebausklik kuningas, demonoloogia-ekspert, kahtlustas Bothwelli ühenduse 
pidamises saatanaga, kuid ei pidanud teda «nõidade jumalaks». Murray arvates mattis Jamesi 
laste sündimine Bothwelli lootused troonile, tema poolt juhitav nõidade organisatsioon 
lagunes pärast protsessi ning selle mõjukate liikmete hukkamist. Bothwell põgenes Šotimaalt 
ja suri viletsuses Napolis (128, 50—59]. 

M. Murray ei piirdu Briti saartega. Vastavalt oma teooriale püüab ta interpreteerida 
Jeanne. d'Arci protsessi materjale. Tuleb välja, et ka Prantsusmaa kangelanna oli paganliku 
jumaluse kehastus, seetõttu seisis tema selja taga jõud, millega Charles VII pidi arvestama. 
Sellega oleyat seletatav Jeanne'i edu, siin olevat seletus ka prantslaste passiivsusele, kes ei tei- 
nud midagi OrlEans'i neitsi päästmiseks (nad olevat arvanud, et talle on ette määratud ennast 
ohvriks tuua). «Hääled», mida Jeanne kuulis, olevat tema mõttekaaslaste, elavate inimeste 

hääled. Cauchon ja teised kohtunikud olevat teadnud ülekuulaamistel seda väga hästi. Nii 
omistanud nad erilist tähtsust sellele, et Jeanne kandis meesteriideid, kuna see oli väliseks 
tunnuseks tema kuulumisest Diana sekti. 

Analoogilise seletuse annab M. Murray ka Gilles de Rais' protsessile. Tema arvates olevat 
Gilles pidevalt kõhelnud dianistliku kultuse ja kristluse vahel (sellest inimohvrid ja hilisem 
patukahetsus). Jeanne d'Arci saates ratsutas ta mustal hobusel. Peale Gilles'i võeti kinni veel 8 
meest ja naist, kahel tema kaasosaliselt läks korda põgeneda, kokku 13 inimest — Murray 
teooria järgi nõiagrupi liikmete tavaline arv. Gilles de Rais' hukkamispaigale püstitas tema 
tütar mälestusmärgi, mis sai palverännakupaigaks imetavatele emadele, kes palvetasid rohke 
piima eest. Kas see ei kinnitavat, et Gilles'i peeti paganliku jumaluse kehastuseks? Kaks aastat 
pärast Gilles de Rais' surma andis kuningas seletuse, et marssal on alusetult süüdi mõistetud ja 
hukatud. Murray leiab, et seda olevat saavutanud õukonnas tegutsev «nõiaorganisatsioon», 
kuhu kuulunud ka kuninglikust soost isikuid [128, 270—279]. 

Idee, et «saatan» (või, teisiti öeldes, inimene, kes dianistlikus kultuses on jumaluse 
kehastuseks) peab end ohvriks toioma, mida M. Murray esimeses teoses ainult mainitakse, 
saab edasise arengu tema järgnevates raamatutes. Oma teooriat arendab M. Murray raamatus 
«Nõidade jumal» (1933. a.) ning eriti «Jumalik kuningas Inglismaal», mis ilmus 1954. a. 
Selles viimases teoses väidab Murray juba, et kuni Charles 1 olevat Inglise kuningad ühtlasi 
olnud ka salajased preester-kuningad ja paljude nende (ja ka rea kõrgemate aukandjate) 
surm olevat olnud seotud inimohvrite toomisega, mis olid nõutavad dianistliku 
kultuse rituaalide täitmiseks. Need oletused kutsusid esile umbusu ja iroonia, ent isegi 
mõned Murray teooria kritiseerijad leidsid (täiesti alusetult), et see vastavat mingil määral 
tõele. Kõige kindlamini kummutab Murray teooria üks vaieldamatu fakt: kogu 
tagakiusamiste aja jooksul ei õnnestunud kohtunikel kõigile jõupingutustele vaatamata mitte 
kordagi leida ainsatki tõendit sabatilkäimiste ning teiste taoliste väljamõeldiste kohta, peale 
süüdistatavate endi tunnistuste. Kui uurijad olid ilmutanud tõsist soovi tõde kindlaks teha, 
avastasid nad otsekohe areteeritud nõidade ülestunnistustes vale. Selles suhtes on parim 


tõend M. Murray peamise väite paikapidamatuse kohta Hispaania inkvisitsiooni kõrgeima 
nõukogu liikme Alonzo Salazar de Friasi aruanne. Pärast Longronos toimunud suurt 
autodafeed saadeti asjaolude väljaselgitamiseks sinna Madriidist inkvisiitor. Salazar esitas 
5000 (viiel tuhandel) leheküljel aruande 1802 pattu kahetsenud nõia ja lausuja kohta, 
kellele oli andestatud. 81 nõida eitas oma süüd, ülejäänud oleksid inkvisiitori arvates teinud 
sedasama, kui nad oleksid uskunud tema lubadusi ning poleks kartnud, et neile 

pannakse süüks, et nad on taas ketserlusse langenud. Juba kolm sajandit enne Murray 
iraamatu ikmumist eitas Salazar, otsekui kõrvale heites selles sisalduvaid argumente, 
võimalust, et nõiad oleksid jalgsi mööda maad liikudes võinud sabatile koguneda. Salazari 
sekretärid valvasid paigas, kus olevat toimunud öised kokkutulekud, ning ei avastanud seal ei 
inimesi ega kurje vaime. Inkvisiitor tuli järeldusele, et paljud ülestunnistused, eriti laste omad, 
on tingitud vaimuhaigusest. Salazar kirjutas üksikasjaliselt, kuidas pressiti välja 
valetunnistusi, ja tõestas tema poolt teostatud uue uurimise varal nende valelikkust. Supreemi 
liige oli aga just niisugune isik, kel oli võimalus andmeid vahetult hankida, ja selle inkvisiitori 
ettekanne, millistest poliitilistest motiividest see ka tingitud ei olnud, on juba ise piisav 
kummutama Miürray poolt kaitstavat hüpoteesi. Teaduslikkuse välistele tunnustele vaatamata 
on see teooria samasugune väljamõeldiste kogumik nagu nõiaprotsesside protokollidki, mis 
olid peamiseks allikaks M. Miurray raamatule «Nõiakultusest Lääne-Euroopas». 


29. «Meie armastatud kapten Kidd» 


Piraatlus, mis on juba ammu muutunud seiklusromaanide meelissüžeeks, oli pikkade 
sajandite jooksul tähtis faktor Euroopa poliitikas. XVI sajandil ja osalt järgmiselgi oli see 
terav relv Türgi võitluses Hispaaniaga ning Itaalia riikidega. Alates XVI sajandi lõpust aitas ta 
kaasa Hispaania võimsuse õõnestamisele Atlandi ookeanil inglaste ja hollandlaste poolt. XVII 
sajandi teisel poolel ja XVIII sajandi algul oli piraatlusel suur tähtsus Inglismaa ja 
Prantsusmaa võitluses Põhja-Ameerika ning Uues Maailmas asuvate Hispaania kolooniate 
pärast. Korsaaripesad Kariibi merel, kuulus «Piraatide vabariik» Antilli saartel — lindpriiks 
kuulutatud vennaskond, kes röövis kõikide riikide laevu, ründas ja tappis vahet tegemata 
kõigist rahvustest meremehi ja kaupmehi —, etendasid iseendalegi teadmatult tähtsat osa 
Euroopa kabinettide poliitilistes arvestustes, sõjalistes ja diplomaatilistes plaanides. On üpris 
iseloomulik, et puritaanlikud vagatsejad New Yorgist ja Bostonist ei paistnud silma, erilise 
peenutsemisega, ning paigutasid meelsasti raha piraatlikesse ettevõtmistesse [129]. 

Sagedaste sõdade ajal muutusid paljud piraadid, aga ka kõige tavalisemad kaupmehed ja 
laevaomanikud kaapriteks, s. t. said võimudelt kaapripatendi sõjapidamiseks vaenlase lipu all 
purje-tavate laevadega. Ei maksa arvata, et patente täht-tähelt võeti. Üks kapten sai Hispaania 
kubernerilt hispaaniakeelse patendi, millest ei saanud aru ei tema ise ega tema ohvrid. Alles 
siis, kui kaaper oli hõivanud esimese hispaania laeva, loeti kaptenile ette, 

et tema patent annab talle ainult õiguse ühel Antilli saarestiku saarel sigu küttida... 

Ent tihti täitsid piraadid nii sõja kui rahu ajal paljusid luure-ülesandeid, panid toime 
diversioone ühel või teisel territooriumil või kindluses, lõikasid läbi ühendusteid potentsiaalse 
vastase kolooniate ja emamaa vahel. Mitte piraadilaevad üksi ei maskeerinud endid kaapriteks 
või lihtsalt rahumeelseteks kaubalaevadeks. Mõnikord teostasid ka Euroopa valitsused oma 
plaane piraatide või oma flibustjeerideks maskeeritud agentide abil. Kuulsate korsaaride — 
Morgani ja teiste tegevus annab selle kohta rohkesti näiteid. Seda võib öelda ka neist kõige 
kuulsama, kapten Kiddi kohta, kelle seiklused ja saatus paistavad omakorda silma arvukate 
piraadilugude hulgas, mis on andnud materjali Defoe, Marryati, Stevensoni, Jules Verne'i, 
Sabbatini ja paljude teiste tuntud kirjanike põnevatele teostele. 


Kapten Kidd pole sugugi mitte Edgar Poe fantaasia poolt sünnitatud kirjanduslik kuju. See 
oli täiesti reaalne ajalooline isik. Kiddi nime ümber on juba ammu legende loodud. Eriti 
kindlalt oldi veendunud tema aarete olemasolus, mis olevat maetud kusagile Ühendriikide 
Atlandi rannikule. Üle paarikümne spetsiaalvarustusega ekspeditsiooni on eelkäijate 
ebaõnnest kohkumata visalt otsinud Kiddi varandust, mida hinnatakse 2 miljonile dollarile. 
Maa müümisel jätavad omanikud mõnikord veel praegugi enestele õiguse otsida oma endisel 
territooriumil piraadi poolt maetud rikkusi. Enam kui üks kord on järjekordseks 
ajalehesensatsiooniks saanud mõne rikka aareteotsija (Texase nafta-magnaadi või Uus- 
Mglismaa pankuri) kavatsus moodsa tehnika abil taasalustada flibustjeeride kulla otsimist. 

Mida kõike pole legend pannud Kiddi arvele: lugematu arvu laevade hõivamist, julma 
naljaheitmist tema kätte langenud vangide arvel — seotud silmade ja seljale köidetud kätega 
sunniti neid minema mööda piraatlaeva reelingule toetatud planku, kuni ohver astus saatusliku 
sammu ja kadus meresügavusse. 

... Kiddi surmast oli möödunud enam kui kaks sajandit, ja äkki tehti arhiivist ootamatu 
avastus: leiti kaks Inglise kuninga William III poolt allakirjutatud ja suure riigipitsatiga 
kinnitatud patenti. Üks neist volitas kaaperlaeva kaptenit hõivama «laevu ja vara, mis 
kuuluvad Prantsuse kuningale ning tema alamaile». Teine patent lubas kaptenil võtta kõikidel 
meredel kinni piraate ja nende laevu. Mõlemad patendid olid määratud nagu nende 
dokumentide alguses oli öeldud, «meie usaldatud ja armastatud kapten William Kiddile». 
Niisiis, Kidd ei olnudki piraat! Kuidas siis tekkis legend metsikust flibustjeerist ning tema 
peidetud aaretest? Ja lõpuks — miks poodi 1701. a. 23. mail kohtu otsusel avalikult 
meremees, keda kuningas oli alles hiljaaegu oma patendis «armastatud kapteniks» nimetanud? 
Kiddi asjas on veel palju ebaselget, ent peamine on juba teada ning 

esitatud näiteks A. Whipple'i ja teiste uurijate teostes [129, 203 jt. 130]. 

See lugu algas ammu enne saatuslikku 23. maid, ning väga kaugel William Kiddist, kes 
elas New Yorgis — tollal veel Inglise koloonias. XVII sajandi algaastail loodud Inglise Ida- 
India Kompanii oli suutnud sisse seada ülitulusa kaubavahetuse Indiaga. India valitsejalt 
(suurmogulilt) oli see saanud (rendile rannaäärsed maa-alad, kuhu ehitas faktooriad. Isu 
kasvab süües. Aastatel 1686—1690 tegi kompanii katset rent maksmata jätta ning hõivata 
«ripakilolevaid» naaberalasid. Ent suurmogul oli veel küllalt tugev, et jultunuks läinud 
kaupmeestele aru pähe panna. Tulnukate kohale kerkis Indiast täieliku väljakihutamise oht 
ning .nad ruttasid alandlike palvete, järeleandmiste ja ka valitseja õukondlaste äraostmise abil 
anuma suurmogulilt nõusolekut rahu teha. Vaevalt, olid City kukrumehed jõudnud ker- 
gendustundest ohata ja taas alustada «rahulikku» kauplemist Indiaga, kui järgnes uus, täiesti 
ootamatu ebameeldivus. Ka varem olid Ida-India Kompanii ja suurmoguli suhteid tumesta- 
vaks täiendavaks «nüansiks» olnud inglise piraatide sagedased kallaletungid India laevadele. 
Nüüd aga oli 1695. a. veebruaris New Yorgi kaupmeeste poolt teele saadetud piraat Henry 
Eavery (teiste dokumentide järgi John Avery) toiminud üpris ebadiplo-maatlikult. Eavery 
hõivas suure laeva, mis kuulus keisrile endale. Piraadid vägistasid laeval viibinud naised, 
kelle hulgas olid suurmoguli tädi ning tema tulevased liignaised, kes olid teel Indiasse. Pole 
ime, et Ida-India Kompanii esindajad pokri pisteti, kus mõned neist lõpetasid oma elupäevad. 
Teised kompanii teenistujad suutsid oma elu päästa ainult tänu inglise sõdurite viibimisele 
faktooriate territooriumil. 

Londonis muututi rahutuks. Tõsi küll, riigikassas piraatide-vastase ekspeditsiooni 
organiseerimiseks raha ei olnud. Ent kuningas William andis oma lähikondlastele mõista, et 
üritus võib kujuneda erainitsiatiivile soodsaks ning tulusaks, õukonna-aristokraadid 
moodustasid otsemaid sündikaadi, kuhu kuulusid ministrid Charles Montague, Inglise Panga 
asutaja (tulevane lord Halifax); lord Somers jt. Kompanii liikmete hulka kuulus krahv 
Bellemont, kes oli hiljuti määratud New Yorgi Inglise koloonia kuberneriks. Džentelmenid 


jõudsid järeldusele, et pole tulutu piraatidelt röövitud vara ära võtta, muidugi mitte selle 
seaduslikele omanikele tagastamiseks, vaid isiklike taskute täitmiseks. 

Tarvis oli leida sobiv kapten, kes oleks võinud juhatada flibustjeeridega võitlemiseks 
määratud laeva. Just siis sõitis Bellemonti juurde kolonel Robert Livingstone, kes oli otsusta- 
nud aegsasti võita uue kubemneri usalduse. Livingstone oli inimene, kes oli kõigeks valmis. Ta 
ise ütles enda kohta: «Pigem hüütagu mind «petis Livingstone'iks» kui kehvikuks». Belle- 
monti järelepärimiste peale ruttas New Yorgi elanik piraatide 

vastu plaanitsetava ekspeditsiooni võimaliku juhina nimetama Kiddi. Pealegi viibis Kidd 
Londonis, kuhu ta oli kutsutud seletusi andma endise kuberneri Fletcheri kontrolli all 
toimunud New Yorgi kohalike võimuorganite valimiste kohta. Kidd ei olnud enam noor, ta oli 
viiekümneaastane mees, kel olid mõned laevad, mis vedasid kaupu Lääne-Indiasse. 

Livingstone tõi Kiddi Bellemonti juurde ning seal tehti talle otseselt ettepanek hakata 
laeva kapteniks, mis saadetakse piraate jahtima. Tegelikult võib ettepanekust rääkida vaid 
tinglikult — kui Kidd püüdis loobuda ohtlikust ja kahtlase väärtusega «aust», läks New Yorgi 
uus kuberner kähku üle ähvardustele: kas Kidd nõustub või Bellemont leiab vahendeid, et 
talle tunda anda kubemeri raevu kogu raskust. Krahv ähvardas konfiskeerida Kiddi armsaima 
brigantiini «Antigua», millega kapten oli Londonisse saabunud. Meremees oli sunnitud 
nõustuma. Kõigi sündikaadist osavõtjate nimel sõlmis Bellemont kapteni ja Livingstone'iga 
formaalse kokkuleppe. Selle tingimused iseloomustavad hästi suurilma sahkerdajate aplust: 
ekspeditsiooni organiseerimiseks andis sündikaat 80% rahast, Kidd ja Livingstone ülejäänud 
20%. Seejuures tuli Kiddil ja tema partneril leppida kõigest 15% saagist. Sündikaat pidi 
saama 65%, ülejäänud 20% läks meeskonnale. Teiste sõnadega — meeskond pidi saagist 
saama kõigest viiendiku, aga mitte poole, nagu seda kaaperlaevadel tavaliselt praktiseeriti. 
Lisaks nõudis Bellemont Kiddilt kohustust maksta ekspeditsiooni ebaõnnestumise korral 20 
tuhat naelsterlingit. Livingstone aga pidi andma garantii 10 tuhande naela suuruses summas, 
et Kidd need kohustused täidab. St tasuda oma osamaksu uues ettevõttes, tuli Kiddil maha 
müüa «Antigua»... 

Järgnevate kuude jooksul tegeles kapten meeskonna valimise ja laeva — kuulsa 
«Seikluste galeeri» varustamisega. Kõike tehti kiirustades. Vaevalt oli laeval lekk 
likvideeritud, kui rutuga värvatud madrused said käsu tõsta purjed. 

Päris teekonna algul kohtus «Seikluste galeer» laevaga, mis tekitas talle rohkem kahju kui 
ükskõik missugune piraatlaev. See oli Inglise sõjalaev «Hertsoginna», mis tol ajal levinud 
praktika järgi võttis «Seikluste galeerilt» parimad meremehed ega pööranud tähelepanu ei 
Kiddi protestidele ega igasugustele kaitsekirjadele, mis tal kaasas olid. Tuli naasta 
Londonisse. Seal käskis admiral Russell, üks sündikaadi salajastest liikmetest, «Hertsoginna» 
kaptenil äravõetud madrused tagasi anda. Kapten täitis käsu ainult osaliselt: ta andis tagasi 
sama palju madruseid, kui oli võtnud maha Kiddi laevalt, ent need olid mehed, kellest 
«Hertsoginnal» taheti lahti saada. Tunduvalt viletsama meeskonnaga purjetas Kidd New 
Yorki. Vastavalt oma patendile hõivas Kidd teel Prantsuse kuunari. See müüdi New Yorgis 
350 naelsterlingi eest. Selle raha eest läks korda osta eelseisvaks pikaks purjetamiseks 
toiduaineid (ka sellele polnud sündikaat 

varem mõelnud). Kiddil oli vähem kui pool vajaminevaist madiruseist, viimasel minutil 
tuli värvata paarkümmend enam kui kahtlast meest, ainsad, kes nõustusid nii riskantsest 
ettevõttest osa võtma. 

1696. a. 6. septembril lahkus «Seikluste galeer» New Yorgist ja suundus ümber Hea 
Lootuse neeme India ookeani. New Yorgis kaheldi väga, kas Kiddil õnnestub oma kirevat 
meeskonda sõna-kuulekuses hoida. Tal polnud isegi raha, et neile palka maksta. Piraadikütid 
võisid lihtsalt piraatideks muutuda. Purjetamine kulges eriliste sündmusteta: Kidd ei kohanud 


ei flibustjeere ega Prantsuse laevu. Hea Lootuse neeme juures heitis «Seikluste galeer» ankru 
nelja Inglise laeva kõrval. Ühe kapten tahtis Kiddi laevalt kaks- või kolmkümmend meest 
«ära tõmmata». Kidd teeskles, et tal pole midagi selle vastu, öösel aga lahkus kähku ohtlikest 
naabritest ja päästis end põgenemisega. 

Möödus 11 kuud, kuid «Seikluste galeer» polnud ikka veel avastanud ühtki piraadilaeva. 
Nähtavasti piraadid hoidusid kohtumisest hästirelvastatud laevaga, varjudes esialgu veel 
vaiksetes kohtades. Kõik see ei meeldinud laeva meeskonnale mitte sugugi. Poolnäljas 
madruste hulgas kasvas rahulolematus. Kostis hääli, et kui piraate pole näha, tuleks nende osa 
enda peale võtta ning hõivata möödapurjetavaid Briti laevu. 1697. a. 15. augustil lähenes 
«Seikluste galeer» ähvardavalt niisuguste laevade grupile, ent neid konvoeerivad kaks Inglise 
sõjalaeva suunasid oma kahurid Kiddi kaaprile. Tuli tagasi tõmbuda. Septembri algul võttis 
kapten kaks meest araablaste laevalt ja sundis neid tegutsema lootsidena. 22. septembril 
iründas «Seikluste galeeri» kaks Portugali sõjalaeva. Kaaper lõi kallaletungi tagasi, ent 
võidetud vastast vangi ei võtnud. Oktoobris kohati Inglise laeva «Ustav kapten». Kidd käis 
laeval ja veendunud, et see on tõepoolest Briti Jaev, lubas tal edasi purjetada. Ent «Seikluste 
galeeril» oleks äärepealt mäss puhkenud. Madrus William Moore ja teised nõudsid 
väärtasjade äravõtmist, mida endaga vedasid kaupmehed — «Ustava kapteni» reisijad. 
Ähvardustega läks Kiddil korda mässusäde lämmatada. Nädal hiljem, kui silmapiirile ilmus 
Hollandi alus, asus Moore taas mässajate etteotsa. Kidd haaras kättesattunud puuämbri ja lõi 
sellega Moore'i jalust maha. Järgmisel päeval Moore suri. 

Peatselt vallutas Kidd Prantsuse laeva ning jagas oma meestele neile kuuluva osa saagist. 
1697. a. lõpul ja järgmise aasta algul õnnestus Kiddil hõivata veel kaks väikest alust. Lõpuks 
sai Kidd kätte suure priisi — laeva «Ouedac Merchant» lastiga 45 tuhande naelsterlingi 
väärtuses. «Ouedac Merchant» ei osutanud vastupanu ja esitas laevadokumendid. Nende 
hulgas olid, nagu Kidd hiljem väitis, prantslaste passid. See tähendas, et osa lastist või kogu 
laev kuulus prantslastele ning muutus kaapri seaduslikuks saagiks. Pärast seda suundus tõsist 
remonti vajav «Seikluste galeer» koos tema poolt hõivatud priisiga Madagaskarile. 

Mis edasi puhtus, on jäänud ebaselgeks. Kindel on vaid, et meeskond tõstis mässu, röövis 
paljaks ja uputas «Seikluste galeeri», püüdis tappa Kiddi ning liitus Calyfordi, ühe piraadi- 
kapteniga. Kiddil õnnestus pääseda ning koos mõne talle lustavaks jäänud meeskonnaliikme 
ning osaga saagist — 30 tuhande naelsterlingiga, mille ta oli varem hästi ära peitnud — 
põgeneda jälitajate eest «Ouedac Merchantil». Oodanud ära soodsa tuule, alustas ta 1698. a. 
sügisel pikka tagasiteed ümber Hea Lootuse neeme. 1699. a. aprillis heitis väikese kurnatud 
meeskonnaga laev ankru ühe Kariibi mere saarekese juures. Kidd saatis kaldale paadi vett ja 
provianti tooma. Madrused tulid tagasi ootamatu teatega: 

«Kapten Kidd, sir, te olete kuulutatud piraadiks!» Ilma põhjaliku remondita ei saanud 
«Ouedac Merchant» edasi purjetada. Kidd jättis laeva Santo-Domingos kindlatesse kätesse, 
ostis väikese luubi «Püha Antonius» ning jõudis sellel New Yorki. Oma advokaadi kaudu 
teatas Kidd sündikaadi liikmeile, et on valmis üle andma tema poolt hõivatud 30 tuhat 
naelsterlingit. See andis sündikaadi kapitalimahutuste kohta 500% kasumit. Vastutasuks palus 
Kidd ainult õiglast suhtumist. Ta sai kuberner Bellemontilt lootustandva vastuse. 

Gardineri saarele Long-Islandi lähedal mattis Kidd kaks kotti väärtasjadega ning kirstu, 
kus oli kulda ja hõbedat. Saare omanikule näitas ta ka koha, kuhu oli kotid ja kirstu matnud. 
1699. a. 28. juunil saabus Kiddi luup Bostonisse ning Kidd sattus Bellemonti võimusse. Mitte 
keegi kapteni sugulastest ega tuttavatest polnud talle teatanud, et tema äraolekul on Inglismaal 
aset leidnud tähtsad muudatused. Võib-olla ei teadnud kauges koloniaalkolkas elavad 
provintslased mitte midagi parteide võitlusest ning õukannaintriigidest pealinnas. 

Viigide parteisse kuuluvatele sündikaadi liikmetele tungisid nende tooridest vastased 
kallale üha ägedamini «piraat» Kiddi mahitamise pärast. Toorid püüdsid ahnelt kõiki 


kuuldusi, mis võisid Kiddi kompromiteerida: ta olevat põgenenud Inglise sõjalaevade eest, 
kellele ta enne oli lubanud madruseid anda; ta olevat keeldunud saluteerimast Briti lipule; ta 
olevat hiilinud rikaste kaubalaevade juurde, ent sõjalaevade poolt eemale peletatud. Kostis 
nõudmisi, et parlament teostaks täieliku juurdluse. 

Ida-India Kompanii ruttas esitama petitsiooni, et Kiddilt võetaks ära tema poolt anastatud 
suurmoguli aarded. William III ministrid otsustasid, et neis tingimustes on kõige kasulikum 
patuoinaks teha Kidd ja ta ohvriks tuua. Kapten tunnistati piraadiks, tema tabamiseks saadeti 
välja sõjalaevad. Kuulutati välja amnestia kõigile Kiddi madrustele peale tema enda, lootuses, 
et neist saavad süüdistuse tunnistajad oma kapteni vastu. 

Bellemont nõudis kaptenilt teekonna üksikasjalist päevikut, ja kuna Kidd ei jõudnud talle 
antud lühikese tähtaja tõttu seletust koostada, käskis kuberner meremehe vangistada. 
Seejuures 

levitati kuuldust, et vastasel korral oleks Kidd võinud õigusemõistmise eest põgeneda. 
Vanglarežiiim muutus iga päevaga ikka rangemaks. Kiddil keelati kokkusaamine naisega, ta 
neediti kongi seina külge kinnitatud ahelaisse. Kidd lahkus vanglast allas pool aastat hiljem, et 
astuda konvoi saatel sõjalaeva «Advice» pardale, mis pidi ta Londoni toimetama. Parlament 
oli just laiali minemas. Tooridel õnnestus saavutada spetsiaalse resolutsiooni vastuvõtmine, 
mis keelas kohtupidamise Kiddi üle enne uue parlamendi kokkukutsumist. Kardeti, et 
parlamendi istungite vaheajal organiseerivad viigidest ministrid kiiresti Kiddi protsessi ning 
suudavad otsad vette peita. 

1701. a. aprillis võttis uus parlament vastu resolutsiooni Kiddi kohtu alla andmise kohta. 
Protsess algas 8. mail ning kohtupidamine oli rutakas ja ebaõiglane. Tähelepanu keskpunktis 
seisis küsimus: kas «Ouedac Merchanti» pardalt leiti prantslaste passe? Teiste sõnadega — 
kas hõivatud last kuulus vaenuliku riigi alamaile? Prokurör püüdis tõestada, et passid on 
väljamõeldis. Tõsi, paljud süüdistuse tunnistajad ei salanud, et nad olid nendest passidest 
kuulnud. Mõned meremehed olevat isegi näinud mingisuguseid pabereid, mis, nagu Kidd oli 
kirjaoskamatutele meremeestele seletanud, olnud prantslaste passid. Ent kohtuotsus oli juba 
ette ära määratud. 

Kuni viimse hetkeni keeldus Kidd kahetsemast ja ennast piraadiks tunnistamast. 
Hukkamine toimus 23. mail. Esimesel korral katkes nöör surmamõistetu raskuse all ja ta 
tõusis tuikudes jalule. Kiddi juurde ruttas vaimulik Lonren, kes aitas tal uuesti võlla alla 
astuda. «Ma juhtisin tema tähelepanu,» kirjutas Lorren hiljem, «Issanda suurele heldusele, kes 
andis talle ootamatult veel aega, et ta võiks kasutada neid väheseid talle kingitud hetki, et 
kinnitada end usus ja kahetsuses... ja ta kahetses kogu südamest». 

... Kaks sajandit hiljem aga leidis ameerika professor R. Payne Inglise Riiklikus Arhiivis 
töötades need prantslaste passid, millest oli rääkinud Kidd. Nüüd on teada, et Bellemont saatis 
need passid Londoni ning need anti üle Alamkoja komisjonile, kes uuris Kiddi süüasja. See 
omakorda andis need edasi Admiraliteedile, et toimetada need Kiddi käsutusse tema kaits- 
miseks kohtus. Ent Admiraliteet varjas passe ja parlamendikomisjoni liikmed ei hakanud 
peale käima: auväärsed džentelmennid mõistsid väga hästi, et Kiddi päästmine ei vasta nende 
partei huvidele. 

Muidugi, asi ei seisnud mitte ainult prantslaste passides. Mõned Kiddi tegudest tema India 
ookeanil ristlemise ajal ongi seletamatuiks jäänud. 

Aga Kiddi aare? Varandus, mille kapten oli matnud Gardineri saarele, avastati ja 
konfiskeeriti Bellemonti käsul tegutsevate ametnike poolt. Kuberner ise suri kaks kuud enne 
Kiddi protsessi ja seejuures täiesti laostunult. Kuhu siis jäi Kiddi 

raha, kas see sattus sündikaadi liikmete kätte? Kapteni kogu vara müüdi oksjonil 6471 
naelsterlingi eest. Lõpuks on teada, et üht osa kullast ja teemantidest hoidis Kidd oma luubis. 


Pärast kapteni areteerimist saatis Bellemont oma mehed viivitamatult luubi järele. Ent neil jäi 
üle vaid veenduda selles, et see on madruste poolt põletatud, meeskond aga on jõudnud mingil 
laeval minema purjetada teadmata suunas. Võib-olla need madrused matsidki ühele Lääne- 
India saartest tänini leidmata varanduse [131, 668—671]. 


30. Vana ja uus 


Valgustusajastu poliitiliste protsesside kirevas kaleidoskoobis peegeldusid omapäraselt 
revolutsioonieelse ajastu konfliktid, feodaal-absolutistliku korra lagunemine, sõjaka 
klerikalismi meeleheitlik vastupanu, Euroopa riikide võitlus kaubandusliku ja koloniaalse 
hegemoonia pärast. Üheks poliitiliste protsesside eriliigiks said kohtupidamised ametiisikute 
üle, keda oli mugav sõjaliste ja poliitiliste möödalaskmiste korral patuoinaks teha. 

Neist kaks tuntumat on seotud Seitsmeaastase sõjaga (1756 —1763). 1757. a. 14. märtsil 
lasti sõjalaeva pardal maha admiral John Bing. Teda süüdistati arguses vaenlase ees. Selle 
süüdistuse lükkas kohus tagasi, ent mõistis admirali surma selle eest, et 1756. a. 20. mail 
polevat ta Menorca lahingus teinud kõike võimalikku vaenuliku Prantsuse laevastiku 
purustamiseks. Süüdistus oli seda enam alusetu, et Bing oli võidelnud vastase ülekaalukate 
jõududega. Kohus, kes oli otsuse langetanud, taotles ise admiralile armuandmist. Temaga 
ühines Alamkoda, kes kiitis heaks spetsiaalse billi. Kuid see bill lükati tagasi Lordidekoja 
poolt, kus olid ülekaalus peaminister hertsog Newcastle'i käsilased. 

Analoogilise iseloomuga oli krahv Lally-Tollandali protsess. Krahv oli Prantsuse valduste 
valitseja Indias, millest suurema osa hõivasid Seitsmeaastase sõja ajal inglased. 
Ebaõnnestumises süüdistati Lallyt, kes hukati kohtu otsusel 1766. a. 

XVII sajandi 60-ndatel aastatel leidis suurt vastukaja Inglise Alamkoja liikme Wilkesi 
süüasi. Wilkes oli astunud välja krooni võimu tugevdamise katsete vastu. 1762. a. kritiseeris 
Wilkes oma ajalehes troonikõnet, mille eest ta oligarhilise parlamendi nõusolekul 
kombelõtvuses süüdistatuna vanglasse heideti. Valitsus pidi peatselt Wilkesi vabaks laskma. 
Ta valiti uuesti Alamkotta, kuid see keeldus teda oma koosseisu vastu võtmast. Wilkesi 
süüasi, mis sai algetapiks liberaalse kodanluse kauaaegses võitluses parlamendireformi eest, 
peegeldas ühtlasi ka rahva rahulolematuse järsku kasvu [132]. Reformi eest võitluse 

järgnevatel etappidel, kui see võitlus oli võtnud massilise iseloomu, organiseerisid 
valitsevad klassid demokraatliku liikumise juhtide vastu korduvalt kärarikkaid protsesse ja 
süüdistasid neid riigireetmises (1794. a. Thomas Hardy vastu, '1$19. a. G. Genti ja teiste 
vastu). See oli osa neist protsessidest, mida peeti revolutsionääride vastu kõigis Euroopa ja 
Ameerika riikides. 4 

Terav sisepoliitiline võitlus Inglismaal tõi kaasa kuulsa protsessi Warren Hastingsi vastu, 
kes oli Inglise valduste kindralkuberner Indias ning oli selle ülirikka koloonia 
paljaksriisumises ületanud oma eelkäijaid. Pärast Inglismaale tagasijõudmist anti Hastings 
oma vaenlaste — viigide partei liidrite E. Burke'i, R. Sheridani ja F. Francise pealekäimisel 
võimu kuritarvitamise eest Lordidekoja kohtu alla. Protsess venis 10 aasta peale ning lõppes 
1795. a. kohtualuse õigeksmõistmisega. Ja mis peamine — liialduste varju, mille eest püüti 
süüdi mõista Hastingsit, kadus täielikult seadustatud koloniaalrööv Indias, mis kestis 
sajandeid nii enne (kui pärast kindralkuberneri protsessi. Pärast surma maeti Warren Hastings 
Westminster Abbeysse, kus puhkavad suurte inglaste põrmud. Imperialismiajastul hakkas 
kodanlik historiograafia avalikult ülistama Hastingsit, kes olevat püüdnud «Indiat valitseda 
hindude endi jaoks» (133, 85]. Kohus kindralkuberneri üle on juba ammu kuulutatud 
«julmaks ebaõigluseks», «paroodiaks õigusemõistmise üle» [134, 309—310; 135],. kusjuures 
muidugi mitte sellepärast, et süüdistatav õigeks mõisteti, vaid Hastingsi protsessi enese pärast. 


+ Põhjalikumalt on autor seda teemat käsitlenud raamatuis «Massi-liikumine Inglismaal ja Iirimaal XVIII sajandi lõpul ja 
XIX sajandi algul» (M., 1962) ja «Demokraatlik liikumine Inglismaal 1816.—1820. a», (M., 1957). 


«Järeltulevad põlved puhastasid tema nime viigide laimust,» kirjutas rahuldustundega 
Winston Churchill [136, 187]. 

Olenevalt ühiskondlikust atmosfäärist tekitas üks või teine protsess palju kära, mis mitte 
alati e; vastanud asja tegelikule poliitilisele tähtsusele. Prantsusmaal sai ' XVII sajandi teisel 
poolel niisuguse kõlajõu Calasi süüasi. 

64-aastase Toulouse'i negotsiandi Jean Calasi, usutunnistuselt protestandi vanem poeg 
Marc-Antoine hukkus traagiliselt. Õnnetus juhtus kella 10 paiku õhtul 1761. a. 13. oktoobril 
Filatiere'i tänaval Toulouse'is, majas, kus asus Calasi kauplus ning kus ta oma perekonnaga 
elas. Sel õhtul olid esimesel korrusel asuvasse võõrastetuppa kogunenud õhtustama Calaside 
abielupaar, nende kaks poega, Marc-Antoine ja Pierre, ning Levaisse'i-nimeline noormees. 
Viimane ei olnud ükskõikne Calasi noorte tütarde suhtes (saatuslikul õhtul ei olnud neid 
kodus). Võõrastetoas viibis vana teenija Jeanette. 

Õhtusöögi ajal juteldi tavalisel sundimatul kombel. Marc-Antoine vestles Pierre'iga 
muinsusmälestistest, mille poolest 

Toulouse'i raekoda oli kuulus. Kui külaline ja pererahvas olid lauast tõusnud, leidis Marc- 
Antoine, kes Levaisse'i halvasti tundis, et on tulnud sobiv hetk märkamatult kaduda. Jeanette 
arvas, et ta lahkus perekondlikust ringist, et rutata «Nelja Piljardi» kohvikusse, kus ta tihti 
aega veetis ning oli ka sel õhtul juba jõudnud ära käia. Kohvikus oli nähtud, kuidas Marc- 
Antoine oli arvet tasudes avanud raske, kullast pungil kukru.. . Jeanette oli jõudnud vahetada 
Marc-Antoine'iga mõned sõnad, enne kui see kadus kaupluseruumi viiva ukse taha. 
Nähtavasti oli ta kavatsenud sealtkaudu tänavale minna. Muide, see on ainult oletus. Marc- 
Antoine'il võisid olla mingid muud plaanid. Külalist ära saates nägid Calas ja Pierre, et 
kaupluseruumi uks on avatud. Pierre ja Levaisse sisenesid kauplusse ja leidsid sealt Marc- 
Antoine'i laiba. Juhtunust vapustatud Jeanette ja Pierre rääkisid esimestel hetkedel seosetult 
sellest, et Marc-Antoine olevat tapetud. Vaevalt võis see tähendada midagi enamat kui seda, 
et ta leiti surnuna. Varsti kogunes maja juurde rahvamurd. Umbes poolteist tundi hiljem ilmus 
kohale Toulouse'i Parlamendi esindaja David de Baudrigue, kelle kohustuste hulka kuulus 
tähtsate kriminaalasjade uurimine. 

Marc-Antoine'i surm puhus lõkkele religioossed kired. Oli hästi teada, et üks Calasi 
poegadest, Louis, oli mõne aasta eest vanematest lahku läinud ning astunud katoliku usku. 
Liikus kuuldusi, et Marc-Antoine'il oli olnud isaga hõõrumisi. Katoliku vaimulikkond tõstis 
otsemaid kisa, et Marc-Antoine tapeti, takistamaks tal venna eeskujul püha kiriku (rüppe 
naasta. Vaimulikud püüdsid elanikkonda veenda selles, et Calas kuulub mõrtsukate sekti ja on 
järelikult ühiskonnale ohtlik. Lasti liikvele isegi niisugune kuuldus, et mingid müütilised 
protestantide jõugud olevat valmis kallale tungima rahulikule Toulouse'ile [137, 68]. Calasi ja 
Levaisse'i perekond heideti vanglasse. Katoliku vaimulikkond organiseeris märtriks 
kuulutatud Marc-Antoine'ile uhked matused. Varsti pärast seda pani kuninglik prokurör ette 
puua kõik Calasi perekonna liikmed, vähemalt need, kes olid Marc-Antoine'i surma hetkel 
kodus viibinud, nende laibad aga põletada ... 

1762. a. 9. märtsil mõistis Toulouse'i Parlament Jean Calasi ratastamisele, enne seda pidi 
teda punatama vangikongis. Järgmisel päeval piinati ohvrit hirmsal kombel, millele järgnes 
avalik hukkamine. 

Calasi süüasi erutas sügavalt Euroopa avalikku arvamust, mis tõstis protesti katse puhul 
taaselustada religioosset tagakiusamist. Üldise nördimuse väljendajaks sai Voltaire. 
Võitlusega Calasi asja uue läbivaatuse eest ühinesid paljud eesrindlikud inimesed. Kirjanik 
leidis toetust Inglismaal, Prantsusmaal ja teistes Euroopa riikides. Tema jõupingutused polnud 
asjatud. 1765. a. 9. mail langetas Pariisi Parlament otsuse Calasi süütuse kohta, tema 
perekond vabastati karistusest ja tagakiusamisest. Ent Toulouse'i 

181 


Parlament, kes oli säilitanud oma provintsis kõrgeima kohtu õigused, kuulutas pealinnas 
vastu võetud määruse kehtetuks. 

Tehti katset mõjutada Louis XV, et see oma võimuga tühistaks ebaõiglase kohtuotsuse. 

«Kohtunikud võisid eksida,» seletati kuningale, «ka parim hobune võib vahel komistada.» 

«Ent ei eksinud ju mitte üks kohtunik, vaid terve Toulouse'i Parlament,» vaidles Louis 
pilkavalt vastu. «Olen nõus, et üks hobune võib komistada, kuid mitte terve tall.» 

See näide kuninglikust teravmeelsusest, mida ta ise nii kõrgelt hindas, põhines selle tõiga 
unustamisel, et viis kohtunikku kolmeteistkümnest oli hääletanud otsuse vastu, ja seda 
hoolimata tohutust survest, mida kohtule avaldasid vaimulikkond ja kohalikud fanaatikud. 

Uusimad kodanlikud ajaloolased, kes on vägagi valmis ajalugu katoliku kiriku huvides 
ümber kirjutama, ei ole oma tähelepanust kõrvale jätnud ka Calasi asja. Nad on püüdnud 
kahtluse alla seada Voltaire'i seisukohta, mis oli ajaloolistes teostes seni ülekaalus olnud. 
Rõhutatakse, et kirjanik olevat tegutsenud mitte soovist tõde kindlaks teha, vaid üksnes 
vihkamisest «koletise» vastu, nagu ta nimetas katoliku kirikut. Voltaire'i erapoolikuse 
tõestamiseks on esitatud ja esitatakse tsitaate. tema kirjadest, mis kas ei tõesta mitte midagi 
või tunnistavad seda, et tema huvi Calasi vastu oli tingitud püüdest näidata vaimulikkonna 
hukutavat mõju ühiskondlikule elule. 

On tarvis eraldada kaht külge Calasi süüasjas. Tema üle mõisteti kohut ning ta mõisteti 
süüdi kiriklike ringkondade tahtel. Ilma nendepoolse mõjutamiseta oleks protsess läbi viidud 
teisiti. Ent klerikaalidel õnnestus süüdimõistvat otsust saavutada ka seetõttu, et oli jäänud 
välja selgitamata Marc-Antoine'i enesetapmise (või tapmise) tegelik pilt. Kaupluseruumis, 
kust laip leiti, ei olnud märgata mingeid jälgi võitlusest, ka laibal ei avastatud mingeid märke 
sellest, et Marc-Antoine oleks kellegagi võidelnud oma elu eest. Tema parukas, mis tollal oli 
meheriietuse vältimatu osa, oli eeskujulikus korras. Kuub ja vest olid pedantse korralikkusega 
letile asetatud. Sumu omaksed ja Levaisse kinnitasid, et olid leidnud laiba põrandal lamamas. 
Paljud enesetapjad on oma elu silmuses lõpetanud, ent kas on võimalik ennast oma kätega 
surnuks kägistada? Seda kahtlust, mille oli tekitanud Jean Calasi ja teiste esimestena laipa 
näinud isikute jutustus, süvendas ootamatu avastus. Selgus, et laibal oli olnud kaelas lai 
kaelaside, — ilmselt selleks, et varjata kaelal nöörijälge. 

Areteeritud Calas, tema naine ja poeg, samuti ka Levaisse said 14. oktoobri õhtul 
võimaluse kohtuda oma advokaatidega ning tunnistuste suhtes kokku leppida. (Saadi kätte 
isegi ühe advokaadi kiri Levaisse'ile, kus teda instrueeriti, mida ta peab küsimustele vastama.) 
Juba järgmisel päeval pärast seda kohtumist muutsid kõik süüdistatavad oma tunnistusi. Nüüd 
nad 

väitsid, et olevat leidnud laiba silmuses rippumas. Nende sõnade järgi polevat nad kohe 
tõtt rääkinud, kuna nad ei tahtnud, et Marc-Antoine maetaks enesetapjana. Uued tunnistused 
tõid kaasa ka uusi küsimusi. Kõigepealt — mille külge oli nöör kinnitatud? (Kaupluses 
polnud ei naelu ega konkse, mille külge oleks, saanud seda teha.) Calas teatas, et Marc- 
Antoine olevat võtnud, ümmarguse puukepi (tavaliselt mähiti selle ümber müügiks määratud 
kangaid) ning toetanud selle koos tema külge kinnitatud silmusega kahele avatud uksepoolele. 
Avastanud poja laiba, lõi-- ganud Calas nööri läbi ja keha langenud ta kätele. Selleks, et poja 
mälestust puhtana hoida, püüdnud Calas ja tema omaksed hiljem enesetapmise fakti varjata 
ning näidata, nagu oleks Marc-Antoine surnud loomulikku surma. Selleks pandud laibale 
kaelaside kaela, nöör visatud letile, puukepp aga asetatud tagasi tavalisse kohta. 

Järgmisel päeval toimetasid võimud süüdistatavad koju, et uut versiooni kontrollida. Kohe 
leiti kauplusest kahe silmusega nöör. See ei olnud katki lõigatud, nagu oli väitnud Calas. 
Uurijad leidsid veel, et kepp oli olnud liiga lühike selleks, et seda oleks saanud laia ukse 
pooltele toetada, aga kohta, kuhu seda. siiski oleks võidud kinnitada, kattis paks toLmukiht. 
Viidi läbi katse: mitmel korral püüti siledat keppi uksepooltele toetada, ent see ei jäänud 


püsima ja veeres alla. Süüdistatavate tunnistuse kohaselt polevat Marc-Antoine'i laiba lähedal 
olnud ei tooli, pinki ega üldse mingit eset, millel seistes oleks enesetapja saanud pead 
silmusesse pista. Pealegi ei olnud kaupluses küünlaid ning Marc-Antoine'il tuli oma süngeid 
ettevalmistusi teha täielikus pimeduses. Konsultatsiooniks kutsuti sündmuskohale ekspert — 
ei keegi muu kui linna timukas. See seletas autoriteetselt, et niisugustes tingimustes olevat 
mõeldamatu, et kadunu oleks endalt ise elu võtnud. Muidugi tuleb kõiki ülaltoodud kinnitusi 
võtta, küllalt skeptiliselt, või, mis veel kindlam, jätta nad David de Baudrigue'i ning tema 
käsilaste kaugeltki mitte laitmatule südametunnistusele. Veel ühe uurimiseksperimendi teostas 
juba tänapäeval keegi prantsuse ajaloolane, kes palkas selleks võimlemisõpetaja. See pidi 
kordama kõiki Marc-Antoine'i toiminguid, välja arvatud loomulikult viimane saatuslik 
liigutus. Ent selletagi lõppes katse küllalt kurvalt: lihastevenituse ja luumuirretega, mis 
nõudsid pikaajalist ravi. Sellest hoolimata võivad need andmed siiski mingil määral seada 
kahtluse alla enesetapu fakti, seda enam, et Marc-Antoine'il polnud nii meeleheitlikuks 
sammuks mingeid nähtavaid põhjusi. Julmalt piinatud Jean Calas kinnitas hukkamispäeval 
endiselt, et Marc-Antoine olevat tapnud end ise. Tapalaval ütles Calas uuesti, et ta sureb 
süütuna. Siis riskis de Baudrigue esitada" talle küsimuse, mis õigusemõistmise esindaja suus 
kõlas kui kaudne tunnistus, et kohtuotsus oa, põhjendatud ebapiisavalt. De Baudrigue küsis 
surmamõistetult, et kui see ei ole sooritanud kuritegu, milles teda süüdistatakse, ehk teab ta 
siiski, 

kelle käe läbi tema poeg hukkus? «Ma ei tea sellest midagi,» vastas Calas. 

Jätame lugeja otsustada, kui õige on mõnede prantsuse ajaloolaste seisukoht, kes peavad 
seda Calasi vastust loobumiseks tema poolt varem kaitstud versioonist Marc-Antoine'i 
enesetapmise kohta. On täiesti võimalik, et surmamõistetu ei pannud mingit varjatud mõtet 
neisse mõnesse sõnasse, mis ta ütles pärast piinamisi ning otse mõni hetk enne piinarikast 
hukkamist. 

Kes siiski tappis Marc-Antoine'i, juhul, kui ta end ise ei tapnud? Üksikud Lääne 
ajaloolased, näiteks M. Ghassaine, kalduvad taas selles süüdistama Jean Calasi, kuid nende 
argumendid kõlavad väga ebaveenvaina. Eriti kui arvestada, et kõigi Marc-Antoine'i surma 
hetkel majas viibinute üksmeelsete tunnistuste järgi polevat tema isa kogu õhtu jooksul üldse 
võõrastetoast lahkunud, vaid vestelnud Levaisse'iga. 

Mitu naabrit ja möödakäijat olevat näinud helesinises kuues meest Calasi maja juurde 
hiilimas. See võis olla armukade mees, kel oli Marc-Antoine'iga arveid klaarida, või, mis on 
tõenäolisem, lihtsalt röövel. Viimane oletus on seda tõenäolisem, et ta võis «Nelja Piljardi» 
kohvikus näha Marc-Antoine'i käes kullast pungil kukrut (muuseas, see jäigi pärast omaniku 
surma leidmata). Röövel võis ka parajasti teha katset kauplust paljaks riisuda, aimamata, et 
seal viibib peremehe poeg. Ootamatul kohtumisel võis varas Marc-Antoine'i kägistada ning 
enesetappu lavastades ukse külge riputada. Muidugi oleks see olnud äärmiselt ohtlik 
operatsioon: varas riskeerinuks sellega, et ta iga hetk avastatakse. Antud versioon, mis on 
samuti kirjanduses kaitsjaid leidnud [138, 565], ei tundu eriti veenvana, kuid igal juhul on ta 
tõepärasem versioonist, mille alusel Toulouse'i Parlament Jean Calasi surma mõistis. 
Kohtuotsuse määras ära mitte süütõendite kaalukus, vaid vaimulikkonna surve. 
Lõpptulemusena aga sai Calasi süüasjast bumerang, mis tõsiselt kahjustas reaktsioonilise 
kiriku prestiiži revolutsioonieelse Prantsusmaa laiades ühiskonnakihtides. 

Veel üks kärarikas protsess, milles «peegeldus ajastu», oli kohus kardinal Rohani, krahv 
Cagliostro nime all tuntud avantüristi Giuseppe Balsamo, võltskrahvinna La Mottei'i ning 
teiste üle, kes olid tahtlikult või tahtmatult võtnud osa afäärist — briljantkee vargusest 
kuninganna Marie-Antoinette'ile ostmise sildi all . 

Kuumaks köetud revolutsioonieelses (õhkkonnas sai protsess suure poliitilise kõlajõu. 
Polnud vähe neid, kes pidasid kuningannat teemantide röövimises kaasosaliseks. Rohan ja 


Cagliostro äratasid neis tormilist kaastunnet. Läksid moodi puna-kollased lindid (punane — 
kardinalimütsi värv ja kollane — õlgede värv, mis oli Bastille' vangidele asemeks). Ahnelt 
haarati advokaatide illegaalselt trükitud kõnesid. Võimud kartsid, et kui Rohanile ja 
Cagliostrole langetatakse süüdimõistev otsus, võivad puhkeda rahvarahutused. Pariisi 
Parlament mõistis õigeks need kaks 

inimest, kes olid ootamatult esile kutsunud üldise sümpaatia. La Mõtte, kelle süü ei 
äratanud kahtlust, mõisteti häbimärgistami-sele ja parandusvanglasse. 1787. a. läks tal korda 
põgeneda ning, pääsenud välismaale, kordas ta seal oma kinnitusi, et ta olevat tegutsenud 
kuninganna ülesandel. 

Protsess, mis oli sisuliselt kriminaalne, sai ühiskondliku rahulolematuse katalüsaatoriks ja 
soodustas Prantsuse monarhia moraalset diskrediteerimist. Oma väljenduse leidis 
rahulolematus peatselt puhkenud revolutsioonis [139; 140]. 


31. Revolutsioonitribunal 


Suure Prantsuse revolutsiooni leegitsevate aastatega on seotud kujutlus karmidest 
kohtuprotsessidest, mis olid selle äikeselise ajastu vili. Nad jätsid ajastule ka ise oma 
kustumatu pitseri. Revolutsiooni erinevatel etappidel oli neil protsessidel erinev poliitiline 
sisu, nad kulgesid erinevalt ning andsid erinevaid tagajärgi. 

Revolutsiooni alguseks on õigusega loetud Bastille'i vallutamist 1789. a. 14. juulil. Ent 
monarhia kukutati 1792. a. 10. augustil ja kohus kuningas Louis XVI üle, mis avas poliitiliste 
protsesside seeria, algas veel mõni kuu hiljem. Selle aja jooksul oli prantsuse rahvas läbi 
teinud suure, revolutsioonilise kooli. Reetmised kuningakojas, viimase kaasabi välismaa 
interventidele hajutas traditsioonilised monarhistlikud illusioonid, rahvas õppis umbusaldama 
sõnaosavaid poliitikuid, kes tundsid muret eelkõige selle üle, et alamkihti ohjes hoida. 
Protsess kuninga üle andis tunnistust klassivastuolude ja — selle peegeldusena — poliitiliste 
vastuolude äärmisest teravnemisest. Seejuures toimus peamine võitlus mitte kohtunike ja 
kohtualuste vahel, vaid võitjate leeris, demonstreerides küpsevat sisemist konflikti 
revolutsiooni edasise arengu küsimuste lahendamisel. 

1792. a. lõpul ei suutnud need jõud, kes kukutatud kuningat otseselt toetasid, — 
feodaalaadel, reaktsiooniline vaimulikkond, kaubandus- ja finantsaristokiraatia, kes kõik 
moodustasid «mõõdukate» partei sotsiaalse baasi, ning nende liitlased, Preisi ja Austria 
intervendid — takistada revolutsioonileeril omal viisil otsustamast kuninga saatust, kes oli 
end määrinud riigi ja rahva otsese reetmisega. Kuningat toetavate jõudude eksisteerimine 
muutis eriti tähtsaks karmi, kuid õiglase otsuse langetamise Louis XVI, kes oli sisemise ja 
välise kontrrevolutsiooni lipp. Seepärast pidij kohus kuninga üle muutuma ja tegelikult 
muutuski võitluseks demokraatide — rahvaga liitumist ja revolutsiooni edasist süvendamist 
taotlevate jakobiinide ning liberaalide — žironiinide vahel, kes rahvamasse kartes kaldusid 

vana korra jõududega kokku leppima. See võitlus žirondiinide ja montanjaaride vaihel 
kujutas endast kõige vähem kokkupõrget humaansete revolutsionääride ja revolutsioonilise 
terrori fanaatikute vahel (parempoolsed kodanlikud ajaloolased on sageli niisugust 
kontseptsiooni kaitsnud). Tegelikult olid Žirondiinid juba 1792. a. septembris esimestena 
alustanud kõnelusi selle üle, et poliitilise vabaduse huvides tuleks jakobiinid giljotiinile saata. 
Isnard; üks žirondiinide juhtidest, kutsus avalikult üles surma saatma «anarhiste» ja 
«desorganiseerijaid», kelle all ta mõtles jakobiine ning neid toetavat Pariisi töörahvast — 
sankülotte: «On tarvis ära lõigata gangreenist tabatud kehaosa, et päästa kogu keha.» «Te 
tahate vabariiki mitte ainult rikastele,» vastas žirondiinidele Marat, kes nõudis karme 
karistusi, «vaid ka rojalistidele, kontrrevolutsioonilistele vandeseltslastele ja nende 
käsilastele.» 


Pärast monarhia kukutamist leiti saladokumendid, mis tõid päevavalgele Louis XVI 
sidemed aadlikest emigrantidega; kuninga sepitsused revolutsioonilise rahva vastu, sealhulgas 
sõjasaladuste väljaandmise preislastele ja austerlastele; Seadusandliku Kogu saadikute 
äraostmise, milleks oli kulutatud poolteist miljonit livri. Püüdes kägistada revolutsiooni, 
ilmutas tühine kuningas, kelle piiratus, loidus ning isikupäratus olid ta lõppude lõpuks 
targema ja võimukama Marie-Antoinette'i käes marionetiks muutnud, kogu energiat, milleks 
ta oli võimeline. 

1792. a. 1. oktoobril esitas pealinna valitsus, Pariisi kommuun, leitud dokumendid 
rahvaesindusele — Konvendile. Need tekitasid äärmist rahutust juba seetõttu, et kuninga 
kullaga ära-ostetud Seadusandliku Kogu liikmed võisid olla ka Konvendi saadikud. Peamine 
aga pii see, et need dokumendid tõendasid vääramatult, et rahva nõudmine kuningas kohtu 
alla anda on õiglane. Leitud paberite uurimiseks määras Konvent nii jakobiinidest kui 
žirondiinidest koosneva 24 Komitee. 

Žirondiinid püüdsid Louis XVI päästa hoopiski mitte mingist sümpaatiast kuninga vastu, 
vaid soovist toetuda võitluses montanjaaridega monarhia prestiiži jäänustele ning rojalistlikele 
jõududele. Ent oma eesmärki võisid nad avalikult kuulutada sama vähe, kui seletada motiive, 
mis olid sundinud žirondiine selle saavutamist taotlema. Kartes äratada kahtlusi (neid võidi 
süüdistada soovis tagada endale garantii monarhia restaureerimise puhuks), motiveerisid 
Žirondiinid oma positsiooni «vabariigi huvidega», mida tulevat arvestada, sest kuninga 
hukkamine suurendaks kontrrevolutsioonilisest interventsioonist osavõtvate riikide arvu. 
Inglismaa kasutas tõepoolest Louis' saatuse küsimust ettekäändena, et asuda 
interventsionistide leeri etteotsa. Kuid Inglismaa positsiooni tingisid hoopis teised (poliitilised 
ja majanduslikud) huvid, ettekääne oleks aga ikka leitud. Louis'd päästes nägid Žirondiinid 
palju rohkem vaeva kui intervendid või tema emigreerunud vennad, kes eelistasid näha 
kuningat pigem surnuna kui rahva vangina. 

6. novembril esitas 24 Komitee Konvendile ettekande. Koguni Žirondiin Valaze, kes 
esines komisjoni nimel, oli sunnitud rõhutama, et 1791. a. konstitutsiooniga kuningale tagatud 
puutumatus võib kehtida üksnes tema legaalsete tegude suhtes, mille eest vastutavad 
ministrid, mitte aga salasepitsuste ja kuritegude suhtes. Muide, rida žŽirondiinidest oraatoreid 
kõneles endist viisi kuninga puutumatusest. Ent siis mõjustas vaidluste käiku teade uute doku- 
mentide leidmisest. Lukksepp Gamain teatas novembri lõpul. žirondiinist välisministrile 
Roland'ile, et ta oli teinud kuninga magamistuppa peidupaiga, kus Louis hoidis eriti tähtsaid 
pabereid. Roland ruttas neid salalaekast ära võtma ning, vaadanud need läbi, andis — pole 
teada, kas kõik — läbivaatamiseks Konvendile. Kohe tekkis kahtlus, kas Roland pole peitnud 
osa dokumente, mis oleksid võinud kompromiteerida Žirondiinide liidreid: nende hulgas võis 
ju vabalt olla Seadusandliku Kogu liikmeid, kes olid kuningalt vastu võtnud poolteist miljonit 
livri. 

Riigis, eriti Pariisis, kasvas rahulolematus žirondiinide taktika suhtes. Rahva survel olid 
need sunnitud nõustuma süüdistusakti koostamisega kuninga vastu. Ent ka pärast seda 
jätkasid Žirondiinidest saadikud kaigaste loopimist rahva õigusemõistmise kodaraisse. Nad 
püüdsid suruda läbi dekreeti kõikide Bourbonide pagendamisest Prantsusmaalt, mis oleks 
võinud Louis'd päästa; panid ette anda välja seadus surmanuhtlusest neile, kes püüavad 
kehtestada diktatuuri, — see oli nii montanjaaride vastu sihitud löök kui ka veel üks intriig, 
mis oli mõeldud kuningalt tähelepanu kõrvalejuhtimiseks. Need poliitilised manöövrid ei 
kandnud vilja. Veel enam — mida edasi, seda selgemaks sai, et kohus kuninga üle, kelle nimi 
ühendas kõiki reaktsiooni jõude, oli saanud kaalukeeleks revolutsiooni edasisele arengule. 

11. detsembril toimetati kuningas Konventi, kus teda kuulati üle leitud saladokumentide 
suhtes. Louis ei osanud midagi paremat armetust vastupuiklemisest välja mõelda. Ta kord 
eitas ebamugavaid fakte, kord viitas oma halvale mälule, kord veeretas süü ministritele. Raske 


oleks olnud ennast veel ilmsemalt välja anda, veenda tema vastu tõstetud süüdistuse 
põhjendatuses isegi kõhklejaid. 

Žirondiinid aktiviseerisid oma katseid peatada rahva tasuvat' kätt. Kohus kuninga üle 
varjutas mõneks ajaks kõik teised keerukad probleemid ja kerkis poliitilise võitluse 
keskpunkti. Montanjaaride leer tundus ühtsena oma otsustavuses saavutada kuninga 
süüdimõistmine. Aga kas see oli tõepoolest nii? Kuulus prantsuse ajaloolane A. Mathiez 
avaldas XX sajandi alguses teosed, kus sellele küsimusele vastati eitavalt. Mathiez oli 
seisukohal, et Danton, üks jakobiinide peamistest liidritest, mänginud kahekordset mängu 
ning et see avaldanud mõju Louis XVI protsessile [142; 143, 119—120; 144, 417—441; 145, 
258—265]. 

Ent olenemata hinnangust Dantoni osale, ei saa kahelda, et 

Louis XVI päästmiseks tehti tõsiseid katseid ning revolutsiooni-leeris oli reaktsiooni 
agente. 

Kõik salajased ja avalikud sepitsused, mis olid suunatud sellele, et vältida kuningale 
kohtuotsuse langetamist, kukkusid läbi. Rahva äärmise rahulolematuse õhkkonnas olid isegi 
žirondiinid sunnitud 14. jaanuaril leppima läbirääkimiste lõpetamisega. Järgmisel päeval 
alustas Konvent nimelist hääletamist kolmes küsimuses. Esimesele neist — «Kas Louis XVI 
on süüdi?» — vastas valdav enamus, 683 inimest, jaatavalt. 

Märksa suuremaid vaidlusi tekitas teine küsimus: «Kas igasugune langetatud otsus tuleb 
anda rahvale läbiarutamiseks?» Häälteenamusega lükkas Konvent tagasi katse kuninga 
küsimuse lahendamist edasi lükata, et jätta see referendumi otsustada. 

Pealahing puhkes kolmanda küsimuse ümber: «Missuguse karistuse on Louis ära 
teeninud?» Rahva pahameel, pealtvaatajate rõdusid täitva publiku surve sundisid Žirondiinide 
liidreid loobuma mõttest avalikult surmaotsuse vastu välja astuda. Vergniaud, kes oli varem 
ägedalt kuningat kaitsnud, lausus oma otsuse: «Surm». Talle järgnesid Brissot, Louvet ja 
teised žŽirondiinid, kes olid surmaotsuse poolt, kuid alles pärast uue konstitutsiooni 
vastuvõtmist. Tingimusteta hääletas surmaotsuse poolt 387 inimest, surmanuhtluse poolt 
tingimisi või vanglakaristuse poolt — 334, Louis mõisteti surma 53 enamhäälega. Ent ikka 
veel püüdsid žŽirondiinid olukorda päästa. Alles uute ägedate vaidluste järel langetas Konvent 
19. jaanuaril otsuse surmaotsus viivitamatult täide viia. 1793. a. 21. jaanuaril Louis XVI 
hukati. 

Revolutsioonilise terrori arengus oli kuninga hukkamine tähtis etapp. Terrori efektiivsed 
tööriistad olid kohtuvälised asutused, eriti revolutsioonilised armeed kohtadel. Nende tege- 
vuse nüüdisaegne uurija R. Cobb märgib õigusega, et mitte ühelegi terroriasutustest pole 
konservatiivsete ajaloolaste poolt saanud osaks sellist sõimuvoolu nagu neile 
revolutsiooniarmeedele (147, 5]. 

Terrorit teostavate kohtuorganite hulgas kuulus esikoht Pariisi Revolutsioonitribunalile. 

1793. a. 9. märtsil loodi Erakorralise Kriminaalasjade Tribunali reorganiseerimisega uus 
kohtuorgan poliitilise iseloomuga kohtuasjade uurimiseks. Faktiliselt hakkas see tegutsema 
alates 1792. a. 17. augustist, peaaegu kohe pärast monarhia langemist. Revolutsioonitribunali 
otsused olid lõplikud, süüdistatavail polnud õigust edasi kaevata. 

Enam kui poolteist sajandit pole ajaloolises kirjanduses ja publitsistikas lakanud vaidlused 
tribunali tegevuse hindamise ümber. Juba Taine'i oponendid, kes oli kirjutanud XIX sajandi 
lõpul ülitendentsliku Suure Prantsuse revolutsiooni ajaloo, rõhutasid: pole võimalik mõista 
revolutsioonilist terrorit, arvestamata jakobiinliku Prantsusmaa vaenlaste aktiivsust. See oleks 
sama, kui kahe vastase surmavõitlust kujutaval pildil katta üks vastastest 

värviga. Teine seisab siis pingutatult ebaloomulikus poosis, silmad verd täis valgunud, ja 
püüab raevukalt maha paisata olematut vastast. Liberaalne ajaloolane A. Aulard, kes niisugust 


texrorikontseptsiooni kritiseeris, jutustas, et XIX sajandi 80-nda-tel aastatel tehti positiivse 
suhtumise eest Prantsuse revolutsioonisse katset talt elu võtta. 

Ent ei Aulard'i liberaalne seisukoht ega teda kritiseeriva A. Mathiezi väikekodanlik- 
demokraatlik kontseptsioon ei suutnud anda teaduslikku hinnangut jakobiinliku terrori 
ajaloolisele osale ja sisule. Konservatiivsete tiraadidega revolutsioonilise terrori vastu 
kaasnesid liberaalide kallaletungid igasugusele terrorile üldse. Nendega liitusid oportunistide 
katsed hirmutada jakobiinlusega. Anarhistide (näiteks bakuuninlaste) ja teiste väikekodanliku 
ning ultrapahempoolse avantürismi esindajaile oli iseloomulik ebakriitiline suhtumine 
jakobiinlikku terrorisse ja just nende tema külgede ülistamine, mis ei aidanud kaasa 
revolutsiooniliste eesmärkide saavutamisele. Nende üldiste vaidluste raamides jätkub ka 
võitlus ühe või teise Revolutsioonitribunalis toimunud protsessi iseloomustamise 'ümber. 
Kõikumiste amplituud ulatub siin tribunali ilmsete vigade õigustamisest kuni tema peamise 
poliitilise joone kujutamiseni kuritegeliku veana. Sellega seoses hinnatakse erinevalt 
süüdistuskokkuvõtte tõelevastavust erinevates protsessides, erinevalt otsustatakse küsimus 
kohtualustele inkrimineeritavate süütegude tõestatusest. Nii püüab reaktsiooniline ajaloolane 
Wallon kindral Custine'i protsessist kõneldes lugejat veenda kindrali süütuses ja vaikib maha 
olulised seletused, mis tunnistavad süüdistuse kasuks [148, 226—232]. Walloni 
tendentslikkust on näidatud marksistlikus kirjanduses [149, 142—157]. 

1793. a. kevadel otsustasid žirondiinid ägedas võitluses «rahva sõbra» Marat' vastu 
kasutada Revolutsioonitribunali oma eesmärkidel. 8. aprillil pöördusid Saint-Antoine'i 
eeslinna sektsioonid Konvendi poole petitsiooniga, nõudes Brissot', Vergniaud' Barbaroux' ja 
teiste Žirondiinidest saadikute andmist kohtu alla. Vastuseks nõudsid Žirondiinid 12. aprillil 
kohut Marat' üle, keda süüdistati selles, et ta oli kutsunud üles arveid õiendama rea Konvendi 
liikmetega, õhutanud toiduaineterahutusi ja nõudnud reeturite päid. Žirondiinid kasutasid ära 
selle, et puudus 374 saadikut, enamuses montanjaarid, kelle Konvent oli saatnud provintsi 
tähtsaid ülesandeid täitma, ööl vastu 14. aprilli kiitis Konvent heaks süüdistusakti «rahva 
sõbra» vastu. Muide, Marat teatas ka ise, et tal ei olevat midagi selle vastu, et tema üle kohut 
mõistetaks. Otsus areteerida Marat kohapeal, Konvendis, jäi täitmata — sandarmid ei tahtnud 
silmanähtavalt seda käsku täita. «Rahva sõbral» õnnestus põgeneda, ent 22. aprillil andis ta 
end vabatahtlikult võimude kätte. 24. aprillil algas Marat' protsess. Ta esines seal raevuka 
žirondiinide paljastajana. Ühiskondlik süüdistaja Fouguet-Tinville teatas, et tema veendumuse 
kohaselt 

on Marat ustav rahva sõber. Marat mõisteti õigeks. Juubeldav rahvahulk kandis ta kätel 
Konventi. Marat etendas väljapaistvat osa 1793. a. 31. mai — 2. juuni sündmustes, mis tõid 
kaasa Žirondiinide lüüasaamise. 

Tribunali ette oli seatud revolutsiooni kaitsmise ülesanne. Protsesside käik ja langetatud 
otsused pidid teenima seda ning üksnes seda eesmärki. Protsessuaalsetele peensustele pööras 
tribunal vähe tähelepanu. Kohtuotsuse ranguse määras paljuski ära süüdistatava sotsiaalne 
päritolu. Vanade valitsevate klasside — aadli ja vaimulikkonna, samuti ka kodanliku 
aristokraatia esindajate süüdimõistmiseks nõuti tavaliselt vähem süütõendeid kui rahva 
hulgast põlvenevate kohtualuste puhul. Tribunal karistas kontrevolutsioonilise tegevuse, 
reetmise, interventide kasuks spioneerimise ja spekulatsiooni eest, samuti hindasid ning 
töötasu reguleerivate seaduste (maksimumiseaduste) ja kulla konfiskeerimise seaduse 
rikkumise eest; armee varustamise eest madalakvaliteedilise relvastuse, laskemoona ning 
toiduainetega ja teiste analoogiliste kuritegude eest. 

Ühiskondliku Päästekomitee ja Ühiskondliku Julgeolekukomitee, Konvendi komissaride 
ning provintsi revolutsioonikomiteede kõrval kuulus pealinna Revolutsioonitribunal 
revolutsioonilise diktatuuri kõige tähtsamate ja efektiivsemate organite hulka. Ta tegi palju 
ära võidu tagamiseks sisemise ja välise kontrrevolutsiooni jõudude üle, kellega 1793. a. 


žirondiinid avalikult ühinesid. Montanjaaride vastus oli revolutsioonilise terrori tugevdamine 
vabariigi kõigi vaenlaste vastu. Ajaloolaste erinevate arvestuste järgi areteeriti aastail 1793— 
1794 70 000 kuni 500 000 inimest, 17 000 saadeti giljotiinile. Kui terror ise oli mõnda aega 
(eriti 1793. a. suvel ja sügisel) jakobiinlikule vabariigile karm paratamatus, siis ekstsessid olid 
tingitud hoopis muust — nagu kirjutas Engels, oli põhjuseks kohkunud, patrioote teesklevate 
kodanlaste ja väikekodanlaste hirm ning terrori ajal äri ajava sulijõugu tegevus [I, 33., k., 45]. 
Seda kehastas poliitiline kameeleon Fauche, äärmine terrorist 1793. a., hiljem üks 9. 
termidoori kontrrevolutsioonilise riigipöörde organiseerijatest, politseiminister Direktooriumi 
ja Napoleoni ajal. 

Revolutsioonitribunali tegevus, eriti terrori ajal, peegeldas eredalt poliitilise võitluse 
käiku. 

25. septembril tegi jakobiinlik Konvent Revolutsioonitribunalile ülesandeks vaadata läbi 
endise kuninganna Marie-Antoinette'i ning 21 žirondiinist saadiku süüasi, kes pärast Pariisi 
elanike väljaastumisi 31. maist kuni 2. juunini olid Konvendist välja kihutatud ja areteeritud. 
Marie-Antoinette'iga oli asi selge. Ta oli kõigi kontrrevolutsiooniliste vandenõude hing ja 
pidas interventidega reeturlikku kirjavahetust. Kohtus eitas LouisX VI lesk kõiki talle 
inkrimineeritavaid tegusid. Nüüd, mil tolle ajastu arhiivid on muutunud kättesaadavaks, ei saa 
olla kahtlust, et kuningannale esitatud süüdistused vastasid tõele. Nende põhjen- 

datust ei eita ka teda ülistavad ajaloolased [151, 253 jt.]. Fouguier-Tinville lisas 
poliitilistele süüdistustele mitmesuguseid asjasse mittepuutuvaid detaile, mis puudutasid 
kohtualuse isiklikku elu. 

Niisugused kallaletungid võisid Revolutsioonitribunali üksnes alandada. Nad kutsusid 
põhjendatult esile Robespierre* raevu 

[152, 436]. 

16. oktoobril mõisteti endine kuninganna surma ja hukati samal päeval. 

Nädal hiljem, 24. oktoobril 1793. a., algas Žirondiinide protsess. Ning taas polnud 
võimalik kummutada kohtualustele esitatud süüdistusi. Sinna kuulus Prantsusmaa tõmbamine 
«revolutsioonilisse sõtta», milleks ta ei olnud valmis ja mis ainult kergendas interventide 
katseid kujutada end kaitsva poolena. «Revolutsioonilise sõja» jutlustamine oli tegelikult 
sündinud hirmust revolutsiooni süvenemise ees. See hirm õhutas žirondiine algul varjatud, siis 
aga avalikule liidule reaktsiooni ja välisriikidega, kindralite reetlikkuse soodustamisele, 
kontrrevolutsiooniliste mässude organiseerimisele Bordeaux's, Marseille's, Lyonis ja teistes 
paikades. Žirondiinid kutsusid üles jakobiinide hävitamisele, õhutasid individuaalse terrori 
akte revolutsiooni juhtide vastu, sealhulgas Marat' tapmist Charlotte Corday poolt. 

Pahempoolsed jakobiinid nõudsid, et pikale venida võiva asja arutamine lõpetataks 
kiiresti. 28. oktoobril võttis Konvent vastu seaduse, mis kohtulikku protseduuri kiirendas. 
Kolme päeva möödumisel võis kohtu esimees kaasistujate nõusolekul katkestada asja 
kohtuliku arutamise ja langetada otsuse. Tribunali esimees kasutas seda seadust juba .30. 
oktoobril, pannes kaasistujaile ette lõpetada Žirpidiinide protsess, mis oli alles kohtuliku 
arutuse staadiumis. Kolm tundi hiljem vastasid kaasistujad küsimusele kohtualuste süü kohta 
neile esitatud süüdistustes jaatavalt. Mõned süüdimõistetuist tegid katset end otse kohtusaalis 
pistodaga tappa. Teised pöördusid pealtvaatajate ja rahva poole, kinnitades, et neid petetakse. 
Järgmisel päeval langesid žirondiinide juhtide pead giljotiinil. 

1793. a. viimastel kuudel ja 1794. a. alguses astusid Revolutsioonitribunali ette mitmed 
isikud, kelle protsessid äratasid üldist tähelepanu: Philippe Egalit€ — endine Orldans'i 
hertsog, madame Roland (teda nimetati Gironde'i hingeks), endine Pariisi linnapea Bailly ja 
vabariiklik kindral Houchard. . . Revolutsioonitribunali kätte anti ka «pööraste» juhi, Pariisi 
kehvikute huvide kaitsja Jacgues Roux' süüasi. Ootamata ära vältimatut surmaotsust, lõpetas 
Jacgues Roux 1794. a. 10. veebruaril oma elu enesetapmisega. 13. ja 14. märtsil areteeriti 


jakobiinide vasaku tiiva liidrid HEbert, Ronisin ja Memoro. Neid süüdistati püüdes restau- 
reerida monarhiat, Pariis surnuks näljutada, ning sidemetes välisriikidega. Sel korral kandis 
süüdistus ilmselt väljamõeldud iseloomu: tegelik süü, mille eest hebertistide üle kohut mõis- 
teti, oli nende ülestõusu plaan Konvendi ja Ühiskondliku 

Päästekomitee vastu egalitaarse programmi elluviimise nimel. Pealtvaatajate hulgas oli 
palju neid, kes kohtualustele kaasa tundsid, kuid protsessi käiku see ei muutnud. Hebertistid 
mõisteti süüdi ning giljotineeriti 24. märtsil. 

Süüdimõistetud «reeturite» hulka arvati meelega mõned isikud, kellel oli sidemeid 
parempoolsete jakobiinide — dantonistidega. ööl vastu 31. märtsi võeti Robespiarre'i ja Saint- 
Justi nõudmisel Ühiskondliku Päästekomitee ja Ühiskondliku Julgeolekukomitee ühisel 
istungil vastu otsus Dantoni ja tema sõprade areteerimise kohta. Selle teate puhul puhkes 
tugev rahutus koguni Konvendis endas. Ent Robespierre'i autoriteet pääses veelkord võidule. 

2.. kuni 5. aprillini kestis Dantoni, Camille Desmoulins'i, Herault de Sechelles'i ja teiste 
montanjaaride parema tiiva liidrite protsess. Süüdistuses oli tõde segatud ohtrate 
väljamõeldistega. Andmed Dantoni sidemeist spekulantide ja tumedate tegelinskitega, koguni 
välisagentidega, vaheldusid ilmselt fantastiliste väljamõeldistega. Kohtu esimehe Hermanni 
kinnituse järgi oli Dantoni sihiks olnud «tungida relvastatud armee eesotsas Pariisi, hävitada 
vabariiklik valitsusvorm ning taastada monarhia» 1153, 46]. 

Oma vägeva hääle ja rahvatribuuni temperamendiga karjus Danton kohtunikest üle ja 
püüdis kõigile saali ja tribunalihoone juurde kogunenuile tõestada talle esitatavate süüdistuste 
ebaõiglust. 

«Minu häält,» müristas ta, «ei pea kuulma mitte üksnes teie, vaid kogu Prantsusmaa! » 

Fouguier-Tinville kirjutas Konvendile, et kohtule antud õigustest ei piisa rahva poole 
apelleerivate kohtualuste vaikimasundimiseks [154, 168]. 

Üks uusimaid ameerika ajaloolasi on dantonistide protsessi vandemehi nimetanud 
«hoolikalt väljavalitud inimeste grupiks, kes olid juba ette vaenulikult meelestatud ja rikkusid 
antud vannet» (155, 311]. See laitev hinnang on õige ainult osaliselt: tribunali liikmed ja 
vandemehed olid siiralt veendunud, et rahva huvid ja revolutsiooniline otstarbekus seisavad 
kõrgemal, kui kinnipidamine seadusetähest. Kuuldavasti olevat Fouguier-Tinville ja Hermann 
koguni nõupidamistuppa sisenenud, et vandemeeste kahtlusi hajutada ning näidanud neile 
mingit dokumenti, mis olevat kinnitanud Dantoni süüd. Kui üks vandemeestest oli kõhklema 
löönud, küsinud temalt teine: 

«Kes on Vabariigile kasulikum — Danton või Robespierre?» 

«Kasulikum on Robespierre.» 

«Sel juhul tuleb giljotineerida Danton.» (156, 415]. 

Küsimusele, kas on eksisteerinud «vandenõu rahvaesinduse laimamiseks ja mustamiseks 
ning vabariikliku valitsuse hävitamiseks korruptsiooni teel,» vastasid vandemehd «jah». Kõik 
kohtualused peale ühe mõisteti surma ning saadeti samal päeval 

giljotiinile. Kui vanker, millel surmamõistetuid hukkamisele veeti, sõitis mööda 
Robespierre'i majast, hüüdis Danton valjusti: «Ma ootan sind, Robespierre!» 

Selleks ajaks oli terror võtnud ennenähtamatu ulatuse. Ainuüksi 10. juunist kuni 27. 
juulini (9. termidoorini) saatis Revolut-sioonitribunal giljotiinile 1375 inimest. Mõnikord 
langetati päevas üle 50 surmaotsuse. Selleks ajaks oli terror juba ületanud selle piiri, milleni ta 
seisis revolutsiooni teenistuses. Selle kohta on Engels öelnud sügavalt ja täpselt: «Mis puutub 
terrorisse, siis oli see sisuliselt sõjaline abinõu kuni selle ajani, mil tal üldse mõtet oli. Klass 
või klassi fraktsioon, kes üksi võis tagada revolutsiooni võitu, ei hoidnud terrori abil mitte 
ainult võimu (pärast ülestõusude mahasurumist polnud see raske), vaid kindlustas endale ka 
tegevusvabaduse, ruumi, võimaluse koondada jõudusid otsustavasse punkti, piirile. 1793. a. 


lõpuks olid piirid juba peaaegu kindlustatud. 1794. a. algas soodsalt, Prantsuse armeed 
tegutsesid peaaegu kõikjal edukalt. Kommuun oma äärmuslike suundadega oli muutunud 
ülearuseks; tema revolutsioonipropaganda oli muutunud segavaks nii Rpbespierre'ile kui 
Dantonile, kes mõlemad — kumbki omamoodi — tahtsid rahu. Selles kolme suuna konfliktis 
jäi võitjaks Robespierre, kuid alates sellest ajast sai terror tema jaoks enesesäilitamise 
vahendiks ja muutus seega absurdiks. . .» (1, 37. k., 127). 

... Lõputu reana möödusid tribunali eest pahempoolne jakobiin Chaumette ja Camille 
Desmooulins'i lesk Lucile, sadu teisi inimesi, kes sageli ei kujutanud endast jakobiinlikule 
vabariigile mingit ohtu. Samal ajal tõelised vaenlased ei maganud ning lootsid Fouguier- 
Tinville'i abiga, kes salaja vihkas Rdbespierre'i, kasutada ära ka Revolutsioonitribunali. Nii 
sündis katse üles puhuda poolhullu vanaeide Catherine Theot' asja, kes oli ennustanud uue 
messiase saabumist. Theot' pooldajate hulka kuulusid tisler Duplay perekonna liikmed, kelle 
juures Robespierre korteris oli. Sihiti muidugi tema pihta. Suure vaevaga õnnestus 
Robespierre'il saavutada 26. juunil Ühiskondliku Päästekomitee korraldust Catherine Theot' 
süüasja arutamise edasilükkamise kohta. Ent episood ise oli pahaendeline märk. 
Revolutsioonitribunali kasutamisest otseselt kontrrevolutsioonilistel eesmärkidel. Ei saa jätta 
kriitiliselt suhtumata Revolutsioonitribunali tegevusse seepärast, et ta tõepoolest karistas — ja 
vastavalt teenetele — ohtlikke kontrrevolutsionääre. Absurdne oleks selle alusel arvata, nagu 
märkis Engels, et «kõigil raiuti pea maha vastavalt teenetele — alguses neil, kes hukati 
Robespierre'i käsul, siis aga Robespierre'il endal...» [[, 18. k., 516]. Jakobiinide katsetel leida 
terroripolütikas vastust neile sotsiaalsetele ja majanduslikele küsimustele, mille 
lahendamiseks polnud veel eeldusi, ei saanud edu olla. 

9. termidoori (1794. a. 27. juuli) riigipööre viis jakobiinide diktatuuri kokkuvarisemisele. 
10. termidoori hommikul toimetati 

Revolutsioonitribunali ette Robespierre, Couthon, Saint-Just ning nende poolehoidjad. 
Nende hulgas oli ka Ren€ Francois Dumas, Revolutsioonitribunali esimees (Fouguier- 
Tinville, kes ,ei soovinud langetada otsust oma sõbrale, Pariisi endisele meerile Fleu-riot- 
Lescot'le, kes viibis süüdistatavate hulgas, võttis osa vaid istungi algusest). Kõik 22 
kohtualust — loeti vaid ette nende nimed — mõisteti tribunali otsusega surma ning 
giljotineeriti mõni tund hiljem. 11. termidooril järgnes neile veel 70 Pariisi kommuuni liiget, 
kaasa arvatud ka tribunali vandemehed, Robespierre'i poolehoidjad [157, 144—147]. 14. 
termidooril teatas Freron, üks tenmidoorlaste liidritest, Konvendis: «Kogu Pariis nõuab 
Fouguier-Tinville'i hukkamist, mille ta on täielikult ära teeninud». Kiiduavalduste saatel 
otsustati tema asi anda Revolutsioonitribunali kätte. 

Fouguier-Tinville sai sellest algul kuulda ühe sõbra käest tribunalihoones. Ta ei teinud 
mingit katset põgeneda ning ilmus ise Conciergerie vanglasse, mis kubises tema kohut 
ootavatest inimestest. Vangikongis koostas Fouguier-Tinville õigustuskirja, milles väitis, et 
poleks õige süüdistada teda patriootide tagakiusamises (see olevat võinud juhtuda juhuslikult, 
paljude tõeliste vandeseltšlaste süüdimõistmisel). Fouguier rõhutas visalt, et ta polevat kunagi 
olnud Robespierre'i käsilane. Oli ta, ju 9. termidoori riigipöörde ajal isegi seletanud Merlinile 
Thionville'ist, kuidas ta vihkab Robespierre'i despotismi [157, 159—162]. 

Juurdlus Fouguier-Tinville'i süüasjas kestis kaua: see muutus relvaks termidoorlaste 
mitmesuguste fraktsioonide omavahelises võitluses. 12. fruktidooril (29. august) kutsuti ta 
isegi Konventi, et ta tunnistaks seda osa, mida olid terrori teostamisel etendanud 
«pahempoolsed termidoorlased» Billaud-Varenne, Collot d'Her-bois jt. [157, 182—183]. 

Fouguier' esimese protsessi ajal 1794. a. sügisel esitas tema järglane Leblois talle 
süüdistuse selles, et ta on läbi viinud protsessi korraga suure hulga inimeste üle, selgitamata 
välja igaühe süüd, on võtnud kasutusele kurikuulsa «amalgaami», mis seisneb tõeliste ja 
väljamõeldud vandeseltšlaste ühendamises ühte protsessi, vandemeeste õiguste rikkumises, 


tunnistajate mõjutamises, dokumentide kombineerimises jne. [157, 270—273]. Fouguier-Tin- 
ville'i protsess ei olnud veel lõppenud, kui Konvent võttis III aasta 8. nivoosil (1794. a. 28. 
detsembril) vastu otsuse Revolutsioonitribunali reorganiseerimise kohta. Nüüdsest peale said 
tema liikmeteks kohtuametnikud provintsist, kes määrati kohale kolmeks aastaks. 

1795. a. märtsis, tugevneva valge terrori tingimustes [158, 147—163], astus Fouguier taas 
tribunali ette. Termidoorlased koondasid meelega tähelepanu sellele protsessile. Kutsuti välja 
arvukalt tunnistajaid, millega otsekui rõhutati kontrasti jakobiinliku terroriajastu 
protsessidega. Kohtuliku asjaarutuse käigus selgus, kuivõrd keeruline ja vastuoluline oli selle 
««tiigri» ja 

«inimsööja»» kuju, nagu teda nimetasid termidoorlased. Tehti kindlaks, et Fouguier- 
Tinville oli meelega lükanud edasi mitmeid protsesse, talle võlgnesid tänu kümned ja sajad 
inimesed, näiteks .94 areteeritud Nantes'i elanikku [159, 177—199; 157, 405 jt.]. Talle 
esitatud süüdistused korruptsioonis olid täiesti alusetud: ta suri vaesena ega jätnud naisele ja 
lastele mingeid elatisvahendeid [157, 407—408]. Fouguier'd süüdistati «manöövrites ja 
vandenõudes, mis olid mõeldud rahva ja vabariigi vaenlaste poolt sepitsetud vabaduse 
lämmatamise plaanide soodustamiseks, rahvaesinduse laialisaatmiseks ja vabariikliku korra 
kukutamiseks, samuti ühtede kodanike ässitamises teiste vastu ning eriti hiigelsuure arvu 
igasuguses vanuses prantslaste ja prantslannade hukkasaatmises tribunali poolt 
süüdimõistetuna» [154, 260]. Oma kaitsekõnes ütles Fouguier-Tinville: «Siia oleks tulnud 
tuua mitte mind, vaid ülemusi, kelle käske ma täitsin» [160, 348]. Advokaat Gaillard, kes 
Fouguier-Tinville'i kaitses, luges tema teeneks, et ta polnud 9. termidooril asunud 
Robespierre'i poolele ning oli nõudnud, et võidetud jakobiinidesse suhtutaks seaduse kogu 
rangusega. Veidi aega enne hukkamist kirjutas Fouguier-Tinville lühikese kirja: 

«Mul ei ole endale midagi ette heita, tegutsesin ma ju alati seaduse järgi. Ma ei ole olnud 
kunagi ei Robespierre'i ega Saint-Justi käsilane. Vastupidi, neljal korral olin areteerimise 
lävel. Ma suren kodumaa eest kurtmata. Olen rahuldatud: hiljem tunnistatakse minu süütust» 
[160, 355—356]. Fouguier ja teised süüdimõistetud (osa endistest kohtunikest mõisteti 
õigeks) giljotineeriti 1795. a. 7. mail. Rahvamass saatis teda viimsele teekonnale sõimu ja 
needustega [157, 397; 160, 358]. Kolm nädalat pärast Fouguier-Tinville'i hukkamist, 1795. a. 
31. mail võttis Konvent vastu otsuse Revolutsioonitribunali laialisaatmise kohta. 

Termidoorlased olid võimule tulnud terrori lõpetamise loosungi all. Ent Robespierre'i ning 
tema poolehoidjatega arveid õiendades ei vaevanud võitjad end kohtulike formaalsustega. Kui 
aga 1795.. a. kevadel oli maha surutud viimane Pariisi eeslinnade ülestõusudest, moodustati 
insurgentide üle kohtumõistmiseks Sõja-komisjon. Termidoorlik Ühiskondlik 
Julgeolekukomitee nõudis, et see tegutseks «ajaraiskamiseta, mis ei sobi kokku selle õiglase 
ja hirmutava iseloomuga, mis Sõjakomisjonil peab mässu ajal olema» [161, 328]. 21 päevaga 
viis komisjon läbi 98 protsessi ning langetas 29 surmaotsust [161]. Komisjon kuulas ära vaid 
selliseid tunnistajaid, keda peeti vajalikuks välja kutsuda, kaitset polnud ette nähtud, 
surmaotsused viidi täide samal päeval. Mõne päeva pärast hakati ligi laskma publikut, et 
kummutada «pahatahtlikku kuuldust», nagu toimuksid komisjoni istungid suletud uste taga. 
Ent kohalviibijad teadsid väga hästi, et väiksemgi ettevaatamatus võib nad viia süüpinki, sealt 
aga otse giljotiinile.» Kuus päeva (24. kuni 29. preriaalini) kestis kohus nende Konvendi 
saadikute üle, kes olid ülestõusnuile kaasa tundnud, viimsete rnontanjaaride 

üle, kellest kuus (nende hulgas Gilbert Romnie, Goujon ja Duguesnoy) mõisteti surma 
hing hukati samal päeval. Oma surmaeelse kirja lõpetas Duguesnoy sõnadega «Elagu 
demokraatlik vabariik!» [162, 219, 233—245]. 

Tavaliselt püüdsid termidoarlased poliitiliste protsesside relva mitte kasutada ning 
eelistasid vastaste mahasurumiseks teisi vahendeid. 


32. Keisririigi aegadel 

Pärast Napoleoni poolt toimepandud riigipööret 18. brümääril (1799. a. 9. novembril) 
hakkas Inglise luure rojalistide kaudu tegutsedes ette valmistama atentaati esimesele 
konsulile. Vandenõu peamiseks lüliks pidi saama populaarse vabariikliku kindrali Moreau, 
keda peeti Bonaparte'i võistlejaks, meelitamine Bourbonide poole. Sel eesmärgil suundus 
1804. a. algul salaja Inglismaalt Prantsusmaale Pichegru, samuti endine vabariigi kindral. 
Pichegru oli juba paari aasta eest läinud rojalistide poole üle, mille eest ta areteeriti ja saadeti 
sunnitööle Prantsuse Guajaanasse. Sealt põgenes ta Londonisse, kus kuulutas end avalikult 
Louis XVII poolehoidjaks Pichegru kohtumine Moreau'ga valmistas emigrantidele 
pettumuse. Moreau'l polnud midagi selle vastu, et vandenõu abil kukutada esimene konsul, 
ent ta ei tahtnud kuuldagi Boiurbonide tagasitulekust [163]. 

1804. a. 28. veebruaril avastas politsei korteri, kus Pichegru end varjas; ta võeti kinni 
pärast meeleheitlikku vastupanu [164, 158]. Vandenõu paljastati, selle juhid hukati. Endise 
kindrali suhtes pidas Bonaparte sobivaks leebust ilmutada. Pichegrule anti mõista, et 
vastutasuks puhtsüdamliku ülestunnistuse eest võidakse teda määrata kuberneriks Cayenne'i, 
kuna see oli plaanis muuta Prantsuse koloniaalvõimu tähtsaks tugipunktiks läänepoolkeral. 
Ent kui esimesel konsulil olidki niisugused plaanid, ei teinud vangivahid neid millegipärast 
Pichegrule teatavaks. Kord aprillis leiti ta kongist surnuna. Pichegru oli lõpetanud elu 
enesetapmisega. 

Jäi veel peamine süüdistatav — Moreau, kel vandenõuga otsest seost ei olnud. Napoleon 
ei tahtnud kuidagi, et Moreau süüdimõistmine tunduks kättemaksuna hiljutisele relvavennale, 
kes on ohtlik üksnes oma sõjalise andekuse poolest. Bonaparte lükkas tagasi ettepaneku anda 
Moreau kui kindrali süüasi sõjatribunali kätte, mille koosseisu kuulusid armee kõrgemad 
ohvitserid. See oleks tähendanud ju seda, et süüdistatava üle oleksid 

kohut mõistnud esimesele konsulile isiklikult ustavad inimesed. Teisest küljest oli ohtlik 
suunata asja tavalisse tsiviilkohtusse, kuna vandemehed võisid Moreau'd tema populaarsuse 
tõttu süütuks tunnistada. Seetõttu andis Senat välja määruse katkestada kaheks aastaks 
kohtupidamine riigireetmise asjades vandemeeste osavõtul. 

Moreau protsess algas 28. mail kriminaalasjade tribunalis. Kindralit süüdistati katses 
alustada kodusõda ning kukutada seaduslik valitsus (mis oli pisut enam kui nelja aasta eest 
san/uti sõjaväelise riigipöörde tulemusena võimule tulnud). Moreau väitis, et ta olevat 
Pichegrule soovitanud loobuda osa võtmast igasugusest valitsusvastasest tegevusest, kuid oli 
pidanud vandenõu liiga tühiseks, et sellest võimudele teatada. Pealegi tõestas Moreau 
advokaat, et antud juhul pole kohaldatav Louis XI seadus (XV sajandi teine pool), sellisel 
juhul aga ei loeta mitteteatamist kuriteoks. Ka katsed leida laiduväärseid tegusid Moreau 
minevikust ei andnud veenvaid tõendeid. Võttes arvesse süüd pehmendavaid asjaolusid, 
määrati Moreau'le kaheaastane vanglakaristus. Napoleon asendas vanglakaristuse 
pagendusega. Kindral emigreerus Ühendriikidesse; üheksa aastat hiljem astus ta Napoleoni 
vastaste teenistusse ning sai Dresdeni lahingus surmavalt haavata. 

Vandenõu paljastamise kasutas Bonaparte ära mitte ainult Moreau'st vabanemiseks: tal 
läks korda lõplikult matta maha vabariik, mille samal aastal asendas keisririik. 

Napoleoni keisririigi viimane periood (nagu ka need kuud, mis eelnesid selle 
väljakuulutamisele) tm märgistatud sõjaväelise riigipöörde katsega, ööl vastu 23. oktoobrit 
1812. a. õnnestus põgeneda vabariiklikul kindralil Malet'1 keda oli kaua peetud vanglas, siis 
aga suletud vaimuhaiglasse. Kindralimundris ilmus ta Rahvuskaardi kümnenda kohordi 
kasarmuisse, esitas võltsitud teate Napoleoni surmast Venemaal ja Senati määruse vabariigi 
väljakuulutamisest. Malet' käsul vabastati vanglast tema mõttekaaslased Lahorie ja Guidal. 


Kõrgemate ametnike areteerimiseks moodustasid vandeseltslased kiiresti lendsalgad 
kümnenda kohordi sõduritest. Pariisi politsei prefekt parun Pasguier võeti kinni kodus, kui ta 
alles riietus; analoogiline stseen leidis aset Desrna-rets' korteris, kes oli juba 12 aastat 
juhatanud poliitilise politsei osakonda. Ja lõpuks tungisid vandeseltslased Pouche järglase 
Savary, Rovigo hertsogi residentsi. Ehkki käes oli hommik, viibis politseiminister veel voodis 
(ta oli magama heitnud kell viis, kirjutanud alla paberitele ja saatnud teele arvukaid depešše). 
Hiljem, 10 aasta pärast, väitis Savary oma «Memuaarides», et ta kehitanud üksnes õlgu, kui 
Lahorie juhtimisel sissetunginud sõdurid teatasid keisri surmast ja Senati otsusest. Ent selle 
kõneluse mõtles välja Rovigo «hertsogi memuaaride» autor pärastpoole, et rahuldada riivatud 
enesearmastust. Tegelikult vedasid sõdurid ministri, kes oli vaevalt jõudnud riided selga 
tõmmata, ilma igasuguste seletusteta vanglasse, kus teda ootasid Pasguier 

ja Desmarets. Politseiministriks sai Lahorie; Nende mõne tunni jooksul, mis see avantüür 
kestis, oli Malet väsimatu. Ta läks Pariisi komandandi Hullini juurde, ja kuna see keeldus 
alistumast - «ajutisele valitsusele», surmas tema püstolilasuga. Ent katsel areteerida 
komandantuuri teisi kõrgemaid ohvitsere — Doucet'd ja Laborde'i — tunti Malet ise ära ja 
peeti kinni. Kõik oli lõppenud [165, 71 jt., 78, 129 jt]. Kõigest kaks ohvitseri, kes olid 
kahelnud teates Napoleoni surma kohta ja hakanud energiliselt vandenõulaste vastu 
tegutsema, olid viinud kindral Malet' poolt alustatud «revolutsiooni» silmapilksele 
kokkulangemisele [166, 192]. 

Vabastatud Rovigo hertsog koostas kiiresti kommünikee teksti mässukatse kohta. 
Avalduses maskeeriti igati seda rumalat olukorda, millesse oli sattunud kõiketeadev keiserlik 
politsei. 

Neli päeva pärast vandenõu krahhi, 27. oktoobril, algas kindral Malet' ja teiste 
konspiraatorite protsess. Malet võttis kogu süü enda peale ning sõjakohtu esimehe 
küsimusele, kes on ta kaasosalised, vastas uhkelt: 

«Kogu Prantsusmaa, isegi teie, härra esimees, kui mul oleks edu olnud.» [166, 142]. 

Neljateistkümnele süüdistatavale, kaasa arvatud Malet, langetati surmaotsus, kahele 
allohvitserile anti armu. Kohtuotsus viidi otsekohe täide, Savary ja tema kolleegid aga jäid 
mõistetava rahutuse ja ängistusega ootama vältimatut peapesu raevunud keisri käest. 

Kuni viimaste aastateni kaldusid ajaloolased Malet' vandenõu pidama üksikisiku (võib- 
olla isegi mitte täiesti normaalse inimese) väljaastumiseks, kel oli ainult juhuslikult 
ettesattunud abilisi. Ei võetud arvesse andmeid, mis tunnistasid, et vandenõu oli seotud 
revolutsioonilise «filadelfide» salaühingu tegevusega,, kuna mõnede selle ajastu parimate 
tundjate poolt eitati isegi selle organisatsiooni olemasolu. Nad pidasid neid andmeid tuntud 
prantsuse kirjaniku, (romantik Charles Nodier' müstifikatsiooniks. Ent uusimates uurimustes 
esitatakse kaalukaid argumente selle kasuks, et «filadelfid», üks salaühingutest, mis loodi 
paljudes Lääne-Euroopa riikides allesjäänud babuvistide — «Võrdsete vandenõust» 
osavõtjate — aktiivsel kaastegevusel, on eksisteerinud. Nende organisatsioonide juht oli 
Babeufi võitluskaaslane P. Buonarroti. Andmed <«filadelfide» 'kohta on äärmiselt napid. Ent 
kuna on selgunud, et selle ühingu kohta kirjutatud Nodier' raamatu, mille ta andis 
anonüümselt välja 1815, a., aluseks on mõned tõestisündinud faktid, siis väärivad kõik tema 
teosed teistsugust hinnangut kui lihtsalt «lõbus müstifikatsioon». Tõsi, Nodier püüab 
«filadelfe» kujutadai kuningameelsetena, aga nii tegid restauratsiooni alguses ka Malet' 
vandenõu hukatud osavõtjate omaksed. Pealegi tunnistab Nodier, et ühingu asutaja kolonel 
Oudet oli olnud vabariiklane. Raamatus esitatakse fakte «filadelfide» sidemetest teiste 
salaühingutega Lõuna-Prantsusmaal, Šveitsis ja Itaalias [252, 54, 165 jt., 196 jt, 248], 
kohtades, kus nende 

organisatsioonide olemasolu kinnitavad Buonarrotit ia tema võitluskaaslasi puudutavad 
andmed [253, 118—119, 121J. Nodier räägib üksikasjalikult «filadelfide» osast Malet' 
väljaastumise organiseerimisel. Kindrali ja tema kaaslased hukkamisele saatnud kohtunikel 
need andmed ilmselt puudusid, mida Buonarroti salajases kirjavahetuses rahuldusega 
märgitakse. See suurepärane revolutsionäär, kes Malet'd kõrgelt hindas, kirjutas, et kindral oli 
«tulihingeline vabariiklane-demokraat, kes astus vangikongist välja keiserliku despotismi 
vastu, et taastada rahva õigused» 1254, 97]. 


33. «Vapratest vapraima» veri 


Michel Ney kuulus keisri kõige andekamate marssalite hulka. Põlvenedes lihtsa 
tündersepa perekonnast, tegi ta kiiret sõjalist karjääri sõdade käigus, mida pidas revolutsioon, 
hiljem aga Napoleoni Prantsusmaa. «Vapratest vapraim» — nii nimetas Neyd keiser. 
Napoleoni armee väljakihutamise ajal Venemaalt läks Neyl korda päästa Prantsuse vägede 
riismed, keda ähvardas hävitamine või vangilangemine. Pärast Napoleoni loobumist troonist 
ja Bourbonide esimest restauratsiooni 1814. a. kevadel astus Ney kuningas Louis XVIII 
teenistusse. Ja just Neyle tehti tema autoriteeti arvestades ülesandeks astuda vastu 
Napoleonile, kui see aasta hiljem, 1515. a. 1. märtsil, lahkus ootamatult Elba saarelt ning, 
maabunud koos käputäie lähikondlastega Prantsusmaal, alustas oma triumfaalset liikumist 
Pariisi peale. 

Esimestel päevadel pärast Napoleoni maabumist Pariisi ajakirjandus üksnes naeris 
korsiklasest usurpaatori üle; isegi tema kiiret edasiliikumist läbi linnade, kus ööpäev ja isegi 
mõned tunnid tagasi oli deklareeritud oma ustavust Bourbonidele, esitati tõendina meeletu 
avantüüri vältimatult lähenevast krahhist. Louis XVIII kuulutas enda palvel kokkutulnud 
välisdiplomaatidele: «Teatage oma kuningakodadele, et selle inimese absurdne ettevõte võib 
Euroopa rahu häirida niisama vähe kui minu enda rahu». 

Ent Bourbonide isolatsioon kasvas päev-päevalt. Vendõme'i sammast piiravale tarale 
riputati plakat: «Napoleon käskis kuningale teatada: ärge saatke mulle enam sõdureid, mul on 
neid juba piisavalt» [167, 198]. Ney, veendunud armee meeleoludes, kes peale käputäie 
aadlikest rojalistide ei kavatsenud Napoleoni vastu võidelda, läks koos oma vägedega keisri 
poole üle. 16. märtsil vahetas Louis XVIII avalikus kõnes juba tooni, ent kinnitas kok- 
kutulnuile siiski: «Kuidas võiksin ma kuuekümneaastasena oma elu paremini lõpetada, kui 
mitte seda kaitstes? Ma ei karda sugugi enda pärast, kardan Prantsusmaa pärast» [168, 178, 
180—181]. 

199 

Kolm päeva hiljem istus kuningas kähku tõlda ja kihutas hobuseid surnuks ajades 
Belgiasse. 

Selsamal ajal ilmus Pariisis pilkav «rojalistide katekismus», mis algas iseloomuliku 
dialoogiga: 

«Olete prantslane?» 

«Ei, ima olem rojalist.» [167, 281]. 

Algas Napoleoni teine valitsusaeg — kuulsad Sada päeva —, mis lõppes lüüasaamisega 
Waterloo lahingus ja teistkordse loobumisega troonist. Selles lahingus ilmutas Ney oma 
tavalist kartmatust — tema all tapeti viis hobust, kui ta asjatult püüdis sündmuste käiku 
pöörata Napoleoni armee kasuks. 

Pariisi naasnud Bouirbonid ning trooni ümbritsevad rojalistid unistasid kättemaksust, mis 
oleks hirmutanud iriiki ning kindlustanud Louis XVIII ebakindlat trooni. Tõsi, 1815. a. 3. 
juuli konventsioon Napoleoni vägede kapituleerumisest sisaldas XII paragrahvi, mis 
garanteeris kõigile keisri armees võidelnuile amnestia. Ent seda amnestiat otsustasid 
Bourbonid tagantjärele kärpida. Teise restauratsiooniga kaasnesid sõjakohtud ja surmaotsused 


isikutele, kes olid «usurpaatoirit» eriti aidanud [169, 37 jt.; 170, 48 jt.]. See toimus kuninga 
24. juuli ordonantsi täitmiseks ja viidi 'ühtlasi läbi kohtuvälise valge terrori tingimiustes. 

Rojalistide kõige kuulsamaks ohvriks sai Ney, kes oli nende meelest reetnud 1815. a. 
märtsis oma kohuse ja kuninga. Ney süüdimõistmine pidi saama õppetunniks teistele. 
Muidugi mõistsid ettenägelikumad rojalistliku partei juhtidest, kui lootusetult kompromiteerib 
Boiuirbonide režiim end kogu Prantsusmaa silmis, kui määrib end Ney verega. Kuid 
niisugused inimesed olid rojalistide hulgas vähemuses ja mitte nemad ei määranud tol ajal 
valitsuse poliitikat. 

3. augustil Ney areteeriti. Politseiprefekt Descazes, kes teda üle kuulas, püüdis asjatult 
saada marssalilt ülestunnistust selle kohta, et viimasel oli olnnud eelnev kokkulepe 
Napoleoniga, kelle vastu 1815. a. märtsis oli Ney oma vägedega saadetuid. 

Bourbonide valitsus põrkas takistustele juba sõja-välikohtu organiseerimisel, kellele 
kavatseti teha ülesandeks langetada Neyle kohtuotsus. Marssalid Massena ja Augereau 
vabandasid end haigusega. Vanim marssalitest, Moncey, lükkas tagasi ettepaneku asuda kohtu 
esimehe kohale (ajalehtedes marssali nimel avaldatud kirjaga, milles märgiti, et ajal, mil Ney 
võitles Prantsusmaa eest, viibisid tema süüdistajad riigi vaenlaste leeris, ei olnud Moncey'l 
tegemist) [171, 243]. Valitsus võttis Moncey'lt marssali aukraadi ja heitis ta Peeridekojast 
välja. Esimehe kohale asus marssal Jourdan. Ney vaidles otsustavalt vastu tema süüasja 
arutamisele sõja-välikohtus ning nõudis, et tema üle mõistaks kohut Peeridekoda, mille liige 
ta oli. Marssal saavutas võidu. Sõjatribunal tunnistas end viie kohtuniku häälega kahe vastu 
ebakompetentseks uurima Ney süüasja. Ent see võit oli näiline. Nagu selgus, oli süüdistataval 
palju enam väljavaateid oodata 

õigeksmõistmist sõjatribunali poolt kui Peeridekojalt, kuhu Ney süüasi kuninga käsul 
edasi anti ning mille eesotsas seisid ultrarojalistid, kes nõudsid «reeturi» verd. 

Valitsuse juht hertsog Richelieu teatas kuninga käsku Peeridekojale üle andes, et Ney üle 
tuleb kohut mõista mitte ainult kuninga, mitte ainult Prantsusmaa nimel, vaid ka «Euroopa 
nimel». See oli selge vihje Prantsusmaad okupeerivate riikide positsioonile. Preisimaa nõudis 
arveteõiendust Neyga (nagu tunnistas feldmarssal Blücher), lootes, et see külvab vaenu armee 
ja restauratsioonirežiimi vahele ning nõrgendab seega Prantsusmaad, mille killustamisest 
Berliin unistas. Austria kantsler Metternich, kes neid plaane toetas, nõudis karme abinõusid ka 
Euroopa kontrrevolutsiooni huvides. Inglismaa tooride kabinet ja tsaar Aleksander 1 pidasid 
vajalikuks rangust ilmutada hoopis vastupidistel kaalutlustel, soovides kindlustada Louis 
XVII trooni ning säilitada tugevat konservatiivset Prantsusmaad kui Euroopa jõudude 
tasakaalu tähtsat faktorit. Maksab märkida, et paljud Pariisis viibivad Vene ohvitserid ei 
jaganud Aleksander 1 seisukohta. Vastuvõtu ajal, mille Louis XVIII kaardiväelased korral- 
dasid vene külaliste auks, hakkas üks ultrarojalist sõimama reetur Neyd. Ootamatult vastas 
talle üks venelastest. «Ma ei tea, härra, kus olite teie 1812. aastal,» ütles ta, «ent ma olen 
kindel, et te ei võidelnud Venemaal. Muidu ei oleks te nii rääkinud Prantsuse armee kõige 
suurepärasemast sõjamehest selle kampaania käigus. Inimesest, kelle kangelaslik mehisus 
päästis nii paljusid, kellele võlgnevad oma elu neli tuhat prantsuse sõdurit. Ta võitis oma 
vaenlaste vaimustuse.» See improviseeritud kõne kutsus esile kokkutulnud Vene ohvitseride 
vaimustatud kiiduavaldused [171, 257—258, 285]. 

Väga iseloomulik tolleaegsele õhkkonnale oli see, et Ney üle mõisteti kohut Louis XVIII 
reetmise eest... revolutsiooniaegsete seaduste ja Naploeoni «Kriminaalkoodeksi» alusel. 

Asja arutamisel Peeridekojas, mis algas 9. novembril, ütles rojalist kindral Bouirmont, et 
1815. a. 14. märtsil läks Ney Napoleoni poole üle vabal tahtel ja varem läbimõeldud 
kavatsusega. Ney väitis, et tema samm oli ootamatu ja tingitud vägede meeleolust. Vaidluste 
käigus selgus, et Bourmont ise, kes mängis Bourbonide kangelaslikku kaitsjat, oli 


vastuvaidlematult täitnud Ney käsu väed kokku koguda, teades väga hästi, et marssal teatab 
neile üleminekust Napoleoni poole. 

Koja erapooliklikkus oli silmnähtav. Eesistuja Dambray lükkas tagasi küsimused, millele 
vastamine oleks võinud kohtualusele kasuks tulla. Muuhulgas keelas Dambray marssal 
Davout'l vastata küsimusele Prantsuse vägede kapituleerumise konventsiooni XII paragrahvi 
interpreteerimise kohta. Kui Davout oleks öelnud, et Ney käitumine kuulub ilmselt nende 
tegude hulka, mida käsitab selles paragrahvis kuulutatav amnestia, oleks süüdistus kaotanud 
igasuguse juriidilise aluse. Lõppude lõpuks tegi 

Ney oma kaitsjaile ettepaneku mitte vastata. prokuröri kõnele, kuna neil keelati puudutada 
küsimust konventsiooni XII paragrahvist. Oma lühikeses avalduses võrdles Ney põhjendatult 
oma protsessi kohtuga kindral Moreau üle Napoleohi ajal [171, 30$. 6. detsembril kuulutas 
Peeridekoda häälteenamusega Ney süüdi ning mõistis ta surma. Katset kuningalt armu saada 
ei krooninud edu. 7. detsembri hommikul lasti marssal maha. Nagu ettenägelikumad. rojalistid 
olid aimanud, tekitas Ney hukkamine restauratsioonile parandamatut moraalset kahju, ehkki 
see kõik ei avaldunud mitte kohe. 

Hiljem pääses liikuma versioon Ney pääsemisest. See sündis ookeani taga. 

Aasta pärast marssali hukkamist tõi laev USA-sse mehe, kes nimetas ennast Peter Stuart 
Neyks. Temast sai kooliõpetaja ja ta sõitis Lõuna-Carolina, Põhja-Carolina ning Virginia 
osariikides ühest linnast teise. Neyl oli hea haridus, ta oskas vanu ja kaasaegseid keeli. 
Paljude haavade jäljed tema näol tunnistasid, et ta on endine sõjaväelane. Kõnelustes 
meenutas kooliõpetaja tihti keisririigi Prantsuse kõrgemat seltskonda, aga niisugused 
sündmused nagu Napoleoni või tema poja, Reichstadti hertsogi surm olid talle suur isiklik 
õnnetus. Aastate jooksul hakkas ta tugevasti jooma ning see oli tema surma põhjus 1846. a. 
Tema õpilaste hulgas oli ammu kujunenud välja veendumus, et nende õpetaja oli mingil 
kombel pääsenud marssal Michel Ney. Enne surma teatas Ney pidulikult oma raviarstile 
Mathew Lockile: «Ma olen Michel Ney, Prantsusmaa marssal.» Otsiti üles ka USA-sse 
emigreerunud prantsuse sõdurid, kes väitsid, et nad olevat laeval näinud marssal Neyd. 

Hilisemate uuringutega, mida alustati juba XIX sajandil, tehti kindlaks, et eeskirjade 
vastaselt ei koostatud arstlikku tunnistust Michel Ney surma kohta. Ameerika eksperdid, kes 
võrdlesid P. S. Ney ja M. Ney käekirju, tulid järeldusele, et need kuuluvad ühele ja samale 
isikule. Märkmed sõjaajaloo-alaste raamatute leheservadel, mis jäid maha P. S. Neyst, 
näitavad, et ta pidas ennast marssal Neyks. Tema nimel vaidles ta vastu neile ajaloolastele, 
kes kritiseerisid marssali üht või teist sammu lahinguväljal. Peter Ney oli pikka kasvu (umbes 
1 m 80 cm) nagu marssalgi. Nagu märssalgi armastas kooliõpetaja flööti mängida. Kust on 
võetud nimi Peter Stuart Ney? Meenutagem, et marssali isanimi oli Pierre, ema aga põlvnes 
šoti perekonnast, kes kuulus Stuartite suguvõsasse. 

Ney pääsemise versiooni pooldajad väidavad, et üks tema austajannadest, krahvinna de 
Saint-Elme, olevat veennud Inglise ülemjuhatajat hertsog Wellingtoni, kes ei soovinud asjasse 
ametlikult sekkuda, saavutama, et hukkamine oleks vaid lavastus. Salajase käsu saanud 
grenaderid tulistanud meelsasti üle Ney, kes oli armee lemmik. Ney haaranud rinnast, et 
pigistada katki riiete alla peidetud kotike punase vedelikuga, ning langenud5 

«verisena» kokku. Muide, P. S. Ney märkmetes, on Wellingtoni kaasabi seletatud sellega, 
et nii marssal kui Inglise väejuht olevat kuulunud «Musta kotka roosiristlaste» salaühingu 
liikmete hulka, kes olid tõotanud üksteist hädas päästa. Seda väidet ei ole võimalik 
kontrollida, kuna selle XIX sajandi algul tõepoolest eksisteerinud ühingu arhiiv pole säilinud. 
Mõistatuse lahendamiseks asuti koguni haudade uurimisele. 1887. a. 3. mail avati P. S. Ney 


5 Versiooni marssal Ney pääsemise võimalikkusest on analüüsitud artiklis: 3. A. HarTaHc oH. BHJIJIHKaanen Mapina* 
Hez? - «Bonpocbi Hcxopra», 8968, Ns 7, crp. 214-—-Ö19 


kirst, ent sel hetkel puhkes tugev torm ning hauakaevaja pillas käest kolba, mis purunes 
kildudeks. Surnult võetud kipsmask oli uurimiseks kõlbmatu. 1903. a. kaevati lahti M. Ney 
haud Pere-Lachaise'i kalmistul Pariisis. Hauakaevaja Dumesnil väitis, et kirst olevat olnud 
tühi. Tuleb lisada, et kui üks vestluskaaslane märkinud P. S. Neyle, et ta olevat näinud Pariisis 
marssal Ney hauda, vastas see: «Te võisite seda näha, kuid ta on tühi.» 

Sellised on marssal Ney pääsemise versiooni pooldajate argumendid (nende pingutuste 
tagajärjel on selle küsimuse kohta tekkinud hulgaliselt kirjandust). Ent vastaste argumendid 
on põhjalikumad. Nad meenutavad, et marssal Ney ei osanud inglise keelt ja vaevalt suutis ta 
selle nii kiiresti omandada, et õpetada koolis. Marssalil puudus põhjalik haridus, mida ilmutas 
P. S. Ney. P. S. Ney ingliskeelsetes luuletustes, mis on pühendatud Napoleoni sõdadele, pole 
mitte midagi prantsuse keele Vormidest, prantsuse poeetikast. Vastupidi, prantsusekeelsetes 
märkmetes, mis P. S. Ney on oma raamatuisse teinud, on grammatikavigu, mida poleks teinud 
inimene, kellele prantsuse keel on emakeel. Samuti pole selge, miks marssal Ney, kui see oli 
tõepoolest tema, ei ühinenud bonapartistide grupiga USA-s (kus elas ka keisri vend Joseph 
Bonaparte), miks ei astunud ta ühendusse oma naiseonu Edmond Genet*ga, kes võttis osa 
Ameerika poliitilisest elust. Lõpuks, miks ei andnud ta endast Prantsusmaal märku pärast 
1830. a. Juulirevolutsiooni, kui kuningas Louis Philippe määras pensionid reale Napoleoni 
lähikondlastest, Riiginõukogu president G. Laffitte aga andis isegi oma tütre marssali pojale 
naiseks? Kui aga marssal tahtis end varjata, siis miks nimetas ta ennast Neyks ega võtnud 
endale mõnda levinud inglise või prantsuse nime? Miks need õhkutulistanud sõdurid hoidsid 
üksmeelselt saladust ka pärast 1830. aastat, kui selleks polnud enam mingit vajadust? 
Niisuguste hämmeldusttekitavate küsimuste hulka, millele Ney pääsemise versiooni 
pooldajad pole suutnud mõistlikku vastust anda, võiks veelgi suurendada. Ent piisab neistki, 
et säilitada skeptilist suhtumist sellesse versiooni 

34. Mida varjas sõjakohus 


Kodanlik-demokraatliku korra tekkimine Lääne-Euroopa riikides ja USA-s kapitalismi 
võidu ning selle kindlustumise perioodil tõi kohati kaasa kogu kohtuasutuste süsteemi täieliku 
purustamise, teistel juhtudel selle põhjaliku ümberkujundamise. See ei saanud jätta mõju 
avaldamata poliitilistes protsessides süüdistuse vormile ning protsesside läbiviimisele 
(avalikkus, kohtulike vaidluste valgustamine ajakirjanduses, kaitse õiguste laiendamine jne.). 
Erilist tähtsust omas kohtuvõimu eraldamine seadusandlikust ja täidesaatvast võimust, samuti 
kohtunike valitavuse ja asendamatuse kehtestamine reas riikides ning vandemeeste laialdasem 
kaasatõmbamine. See kõik ei muutnud loomulikult kohtu kodanlikku klassiiseloomu, mis 
ilmnes varjamatult revolutsionääride protsesside ajal — seal, kus kodanluse kui klassi huvid 
olid otseselt puudutatud. Ent ometi võtsid need reformid kohtuorganeilt nende senise, 
täidesaatva võimu otsese teenija osa. Sellega kahanesid teataval määral valitsuse võimalused 
organiseerida suvaliselt juba ettemääratud tulemusega poliitilisi protsesse oma vaenlaste vastu 
(asi puudutas valitsevate klasside esindajaid). 

Muutus ka riigireetmise mõiste sisu ise. Enam ei olnud karistatavad mitmesugused 
valitsuse kritiseerimise viisid ja isegi mitte kontaktid välismaa kodanike või võimudega, mis 
varem selle mõiste alla kuulusid. Nüüdsest peale kasutasid valitsevad ringkonnad poliitiliste 
protsesside läbiviimisega seotud raskuste vältimiseks sageli asjade üleandmist sõjakohtule. 

Muide, kui suurkapital pidas vajalikuks, leidis ta oma tahte dikteerimiseks palju teisi 
vahendeid. Eriti selgesti ilmnes see USA-s, kus kodanlus vanade ekspluataatorlike klassidega 
võimu ei jaganud. 

... 1865. a. 9. mail avas vanas Arsenali vanglahoones Washingtonis oma istungid 
sõjatribunal. Äsja oli lõppenud neli aastat kestnud verine kodusõda. Lõuna orjanduslike 
osariikide purustatud armee viimased rügemendid olid Põhja vägede ees relvad maha pannud. 


Just selsamal päeval, 9. mail, areteeriti Georgia osariigis Jefferson Davis, alistatud 
Konföderatsiooni president, kes oli põgenenud pärast pealinna, Richmondi langemist. 

Oli möödunud juba 24 päeva sellest saatuslikust hetkest, mil näitleja Boothi lask oli Fordi 
teatris lõpetanud president Lincolni elu. Mõrtsukal läks korda põgeneda. Pärast pingelisi 
otsinguid leiti ta ööl vastu 26. aprilli üksikus farmis. Tulevahetusel sai Booth surmavalt 
haavata ning. suri varsti, viies hauda kaasa mitmed mõistatused, mis olid seotud Abraham 
Lincolni mõrvamisega. 

Ning nüüd, 9. mail, ootas vapustatud riik, kes oli kõigest viie päeva eest saatnud presidenti 
viimsele teekonnale, vastust küsimusele: kes oli suunanud mõrtsuka kätt, kes seisis 
enesessearmunud dändi, lõunariiklaste luureagendi selja taga? Vastus surus 

ennast peale: loomulikult orjandusliku Konföderatsiooni ninamehed — Davis ja tema 
käsilased, samuti ka nende luure juhid Kanadas, kes olid kogu sõja kestel organiseerinud 
spionaaži ja diversioone põhjaosariikide territooriumil. Ent niisugused enesestmõistetavad 
vastused on liiga sageli ebatäielikud, sügavamal vaatlemisel aga hoopis ekslikud. 

Pikka aega on ameerika historiograafia pakkunud välja Lincolni tapmise ametlikku 
versiooni, seadmata seda mingi kahtluse alla (172)1. Olukord muutus pärast seda, kui oli 
ilmunud O. Eisenschimli monograafia «Miks tapeti Lincoln?» (1937. a.). Sellele järgnes suur 
hulk töid, mille autorid kas täielikult või osaliselt nõustusid tema järeldustega, ehk siis astusid 
temaga teravasse poleemikasse [173; 174; 175; 176; 177]. Eisenschimli pooldajate rühm on 
väga eripalgeline. Nende kõrval, keda köitis küsimuse sensatsioonilisus, kuuluvad sinna 
Lõuna apologeedid ja ka liberaalse kallakuga ajaloolased. Üks «bisnessi ajaloolaste» 
koolkonna juhtivaid esindajaid A. Nevans nimetas Eisenschimli ning tema pooldajate vaateid 
ekstravagantseks hüpoteesiks. Edwin Stantoni, Lincolni kabineti sõjaministri uusima eluloo 
autorid peavad Eisenschimli ja tema poolehoidja Roscoe teoseid «uurimismetoodika poolest 
pinnapealseteks ja oma järeldustelt ebausaldatavaiks» [178, XIV]. Veel praegugi jätkavad 
paljud uurijad Washingtonis USA Rahvusarhiivis suure dokumentidekogu uurimist, mis kan- 
nab pealkirja «Kahtlusalused Lincolni mõrvas», püüdes leida tragöödia ammu ja hoolikalt 
peidetud võtit [179, 1717]. 

Tuleb arvesse võtta, et kodusõja lõpul oli Lincolni seisund küllaltki keerukas. Muidugi, 
teda usaldasid ameeriklaste laiad hulgad, kes olid kogemuste varal veendunud, et president, 
ehkki mitte ilma kõhkluste ja kompromisslahendusteta, tuleb vastu rahva nõudmistele. Ent 
Lincolni poliitiliste vaenlaste arv ei vähenenud, vaid, vastupidi, kasvas. Teda vihkasid Lõuna 
plantaatorid ning neile kaasatundvad «vaskpead» — mässuliste orjanduslike osariikidega 
kokkuleppele jõudmise pooldajad põhjaosariikides. Samaaegselt äratas Lincolni poliitika 
rahulolematust radikaalides — tema enda Vabariikliku Partei pahempoolses tiivas [180; 181, 
436, 463—464]. Tõsi, nende kriitika oli pahempoolne vaid osaliselt, ja seda eeskätt 
sellepärast, et radikaalide grupp ise oli äärmiselt kirev. Nende hulgas oli inimesi, kes Lõuna ja 
kogu riigi demokratiseerimise nimel nõudsid mässuliste plantaatorite mõju täielikku 
väljajuurimist. Ent oli ka teistsuguseid radikaale, kes taotlesid samade karmide abinõude 
rakendamist, kuid mitte demokratiseerimise nimel, vaid Lõuna majanduslikuks 
paljaksriisumiseks Põhja kodanluse poolt. Esimesel rühmal oli täielik alus loota, et Lincoln, 
saanud üle oma 

1 Presidendi mõrvari kaasosaliste üle peetud kohtu protokollid (B. Pitman. The 
Assassination of President Lincoln and the Trials of Conspirators. Washington, 1865) anti Ph. 
Van Doren t Sterni eessõnaga uuesti välja (New York, 1954). 

kõhklustest lootuses saavutada edu võidetud plantaatorite pehme kohtlemisega, nõustub 
lõppude lõpuks nõudmisega rekonstrueerida Lõuna otsustavate meetodite abil. Teine rühm 


seevastu ei võinud hellitada lootust, et Lincoln toetaks tema lõunaosariikide paljaksriisumise 
plaane. 

Presidendina oli Lincoln ühtlasi ka relvajõudude ülemjuhataja, seepärast loeti tema 
tapmist kuriteoks, mis kuulub sõjakohtu kompetentsi. Uus president Andrew Johnson määras 
sõjatribunali liikmeiks üheksa teenekat ohvitseri; kindral Hunter, kindralmajor Wallace, 
kindral-major Kautz ja teised tribunaliliikmed valiti arvatavasti välja isiklikult Edwin Stantoni 
poolt, kes oli olnud mõjukas sõjaminister Lincolni valitsuses ning säilitanud oma koha ka uue 
presidendi juures. Prokurörina esines kindral Joseph Hölt, armee ülemkohtunik, 
sõjaministeeriumi juriidilise osakonna juhataja. 

Keegi ei kahelnud, et kohtunikud kajastavad oma otsuses ameerika rahva raevu ja 
nördimust. Kahtlust võis tekitada hoopis muu: kas sõjaministeeriumi poolt väljavalitud isikud 
tahavad süveneda asja sisusse, kas need kohtunikutoolile sattunud sõjaväelased oskavad lahti 
harutada kõiki vandenõu niite ja punutisi, leida seda, kes suunas süüdistatavate tegevust ja 
järelikult — kas õigusemõistmise mõ6k langeb neile, kes mõrtsukat inspireerisid ja 
innustasid? Oli täiesti selge, et süüpingis istusid vaid lihtsad võõraste plaanide elluviijad. Kas 
olid need Konföderatsiooni juhtide plaanid või oli siin mängus nende Põhja liitlaste — «vask- 
peade» käsi, kes olid visalt Lincolni sõjapoliitikat saboteerinud? Ja kas olid need ainult 
«vaskpead» ning nende taga seisvate pankurite, laevaomanike ja kaupmeeste mõjukad 
ringkonnad? Oli ju ka selle osa Põhja kodanluse hulgas, kes toetas Lincolni Vabariiklikku 
Parteid ning sai armeehangetest tohutuid kasumeid, palju presidendiga rahulolematuid, oli ju 
Washingtoni poliitikute hulgas" palju põhimõttelagedaid kuulsuse himustajaid, kes karjääri 
nimel olid valmis kõigeks. Liiga paljudel neist seisis «vana Abe» teel ees. Vandenõu sellest 
kulissidetagusest küljest polnud midagi teada: sõjaministeeriumi tegevust, kes juhtis kurja- 
tegijate otsimist, varjas saladuskate. 

... Tribunali ette astus kaheksa inimest, keda süüdistati selles, et nad olid koos Jefferson 
Davise, John Wilkes Boothi ja rea teiste isikutega (lõunariiklaste luurajatega Kanadas) osa 
võtnud Abraham Lincolni tapmisest, riigisekretär William Sewardi elu kallale kippumisest 
ning atentaadiplaanidest asepresident Andrew Johnsonile ja Ühendriikide armee juhatajale 
kindral Ülysses Grantile. 

Kes olid need kaheksa süüdistatavat? Vaatleme lähemalt neid ja seda, mis on teada nende 
osavõtust vandenõust. Kahtlust ei tekitanud 20-aastase lõunariiklaste armee sõduri Lewis 
Payne'i süü (tema õige nimi oli Lewis Thornton Powell). Just see sünge, vaikiv, atleetlik 
Florida veel hõlvamata territooriumi elanik oli 

tunginud riigisekretär Sewardi majja, löönud talle noaga hirmsa haava, mis vaid 
juhuslikult ei osutunud surmavaks, tulistanud Sewardi poega, keda päästis vaid see, et püstol 
andis tõrke, ja lõpuks raskesti vigastanud teisi majaelanikke. Payne oli murdnud ustavusvande 
Ühendriikidele, mille ta oli andnud, et pääseda sõjavangide laagrist. Kahtlematult oli ta 
vandenõust osa võtnud, aidanud Boothi ettevalmistustes Lincolni tapmiseks ja haavanud viit 
inimest Sewardi majas. Kõiki neid fakte (aga neid ei eitanud ka süüdistatav) võis advokaat 
pareerida üksnes viidetega sellele, et tema kaitsealune olevat olnud ajutiselt süüdimatu ja teda 
vaevanud tapmismaania. Ainus «tõend», mille kaitse seejuures esitas, oli see, et Payne 
kannatavat seedehäirete all! Ühe kaasaegse sarkastilise märkuse järgi võis kohtunikel olla ka 
isiklikke motiive, et mitte tunnistada seost seedetrakti häirete ja psüühilise ebanormaalsuse 
vahel. Teisi süüd pehmendavaid asjaolusid kaitse ei leidnud. 

Teine süüdistatav, apteekriõpilane David Herold, mängis kohtus kohtlase alaealise osa. 
Seejuures aga oli ta olnud üks toimekamaid ja aktiivsemaid Boothi abilisi. Herold väitis, et sel 
õhtul, kui Fordi teatris kõlas saatuslik lask, polevatki ta viibinud Washingtonis. Kaks 
tunnistajat, tallipoiss Fletcher ja seersant Cobb ütlesid, et olid sel päeval Heroldit näinud. Ent 
Heroldi viibimine Washingtonis 14. aprillil ei olnud peaküsimus. Ta ei saanud eitada, et oli 


ühinenud Washingtonist põgeneva Boothiga ning saatnud ta farmini, kus sõdurid mõrtsuka 
tabasid. Heroldi tunnistused kujutasid endast osavat põimingut pooltõest ja valest, mille 
eesmärk oli juurdlust valejälgedele juhtida ning muidugi päästa ennast, kui kinnita“ et ta 
olevat tegutsenud Boothi sunnil. Heroldi kinnituse järgi olevat Booth lubanud ta vabaks lasta 
siis, kui nendega on liitunud 35 teist vandeseltslast Washingtonist. Kes olid need 35 inimest, 
kas nad tegelikkuses eksisteerisid või olid nad Heroldi kujutlusvili? Ta nimetas vaid ühte — 
kedagi Ed Hansonit, kes kuulus lõunariiklasest kolonel Mosby lendsalka, kes jätkas veel 
partisanisõda mõnekümne miili kaugusel Washingtonist. Kohtualune väitis, et ta teiste 
nimesid ei mäletavat. Ilmselt lootis ta lollikest mängida ja, maskeerides võimaluse piirides 
oma osa, loopida paremale ning vasakule vihjeid, nagu teaks ta teiste, tähtsamate 
vandenõulaste nimesid. Ent need vihjed jäid õhku rippuma ja tekitasid uurijates ning 
prokuröris kõige loiumat huvi. Tribunalile oli vaja kurjategija D. Heroldit. Tema karistamine 
pidi näitama, et seadus on roimareid karmilt nuhelnud. Herold ei saanud ilmselt sellest aru ja 
see tagas talle koha võllas. 

Kolmas kohtualune, spioon ja salakaubavedaja George Andrew Atzeroth oli juba 
eeluurimisel tunnistanud, et ta on kaasosaline vandenõus, millest osavõtjad kavatsesid 
Lincolni röövida (tapmisplaan tekkis alles hiljem). Nagu Atzeroth» ütles, polevat ta 
nõustunud osa võtma presidendi tapmisest. Ent faktid kõnelesid 

muust. Süüdistus tõestas, et Atzeroth oli võtnud toa «Kirkwoodi» hotellis, kus elas 
Johnson. Selles numbritoas oli tal terve salajane relvaladu. Tehti kindlaks, et Atzeroth oli 
tundnud .huvi selle vastu, millistes ruumides elab asepresident. Ka 14. aprillil oli Atzeroth 
rutanud just «Kirkwoodi» hotelli. Tõsi, fakt oli ka see, et Atzeroth asepresidenti ei tapnud ega 
teinud selleks ka katset. Saatuslikul õhtul jõi vandeseltslane ennast lihtsalt purju. Kaitse poolt 
väljakutsutud tunnistajad tõendasid, et oma tuttavate hulgas oli Atzerothil argpüksi kuulsus, 
kes poleks kunagi julgenud teostada atentaati, mis on seotud surmaohuga talle endale. 

Ent Atzerothi ei süüdistatud katses tappa Johnsonit, vaid eelkõige selles, et ta oli osa 
võtnud Abraham Lincolni tapmisest. Selles, et ta varem vähemalt teadis atentaadist, ei saanud 
olla mingit kahtlust. Ja kuna jutt oli kohtuotsusest, siis otsustas see asja. Huvitav, et vastavalt 
Atzerothi ülestunnistusele, mille ta tegi pärast areteerimist, olevat vandenõulaste grupi juhiks 
olnud Boothi kõrval lõunariiklaste spioon Surratt, kes oli põgenenud välismaale. Selle 
vandenõulase saatuse juurde, mis heidab täiendavat valgust kogu Lincolni tapmise loole, tuleb 
meil edaspidi veel tagasi tulla. 

Esialgu aga läheme neljanda süüdistatava — viimatinimetatud vandenõulase ema Mary 
Surratti juurde. Praegugi äratab ajaloolaste hulgas vaidlusi küsimus, millisel määral oli ta 
vandenõust osa võtnud. Pole kahtlust, et pansion, mida ta pidas, oli kohtumispaik 
vandenõulastele Boothile, Payne'ile ja teistele, nende hulgas loomulikult ka oma pojale 
Johnile. Tõendid, mis kõnelesid sellest, et ta oli teadnud väga hästi tapmisplaanist või koguni 
selle teostamisest osa võtnud ning püüdnud aidata Boothi põgenemisel, seati kaitse 
tunnistajate poolt kahtluse alla. Kindlasti tundis Mary Surratt palavat sümpaatiat 
lõunariiklaste vastu ja vaevalt võis talle jääda mõistmatuks poja ning selle kaaslaste tegevuse 
mõte. M. Surratt oli tihedalt seotud lõunariiklaste spiooni Howelliga ja kulleriga, kes kelleltki 
missis Slaterilt luu-reettekandeid Lõunasse toimetas. Mõlemad luurajad peatusid M. Surratti 
pansionis. Faktiliselt mõisteti ta süüdi Surratswille'i asula joodikust trahteripidaja Lloydi 
tunnistuste põhjal, kes väitis, et lesk olevat talle andnud vandenõulaste instruktsioonid tema 
juurde peidetud relvade kohta. Võib-olla luges valitsus olemasolevaid tõendeid M. Surratti 
osavõtu kohta vandenõust küllaldas-teks ega pidanud seetõttu vajalikuks tuua avalikkuse ette 
põhjariiklaste vastuluure poolt hangitud informatsiooni pansioni-perenaise spioonitegevuse 
kohta. Ja ikkagi jääb arusaamatuks põhjus, mille pärast nii visalt taotleti selle naise 
süüdimõistmist. 


Ülejäänud neli süüdistatavat etendasid vandenõus ilmselt teisejärgulist ning abistavat osa. 
Samuel Bland Arnold võttis osa vandenõust, mille eesmärk oli Lincolni röövimine, ent oli 
keeldunud heaks kiitmast tapmisplaani, tõsi küll, mitte lõplikult, 

vaid kuni sobivama ajani, mis tema arvates pidi peatselt saabuma. Kõik see sisaldus 
Arnoldi kirjas Boothile 27. märtsist (mis sattus võimude kätte). Arnoldit ei olnud 
Washingtonis 21. märtsist kuni 17. aprillini 1865. a. 

Ka doktor Samuel Muddi süüdistati selles, et ta oli osa võtnud vandenõust ja tundis hästi 
peavandenõulasi. Muddil oli mitu orja; mõned naabrid kinnitasid, tõenäoliselt mitte alusetult, 
et ta tundis lõunariiklastele kaasa, teised eitasid seda. Mudd ise tunnistas, et oli olnud 
Boothiga tuttav, kuid kinnitas, et ta ei olevat näitlejat Washingtonis näinud alates 1864. a. 
novembrist või detsembrist. Süüdistuse ja kaitse tunnistajate vasturääkivatest seletustest 
ilmnes vaid niipalju, et Mudd oli pärast Lincolni tapmist pealinnast põgenenud Boothile 
arstiabi andnud. Presidendiloožist lavale hüpates oli mõrtsukas jalga vigastanud. Võib-olla 
ainult seepärast ta otsustaski peatuda Muddi majas. Lõpuni jäi ähmaseks see, kas Mudd teadis 
Boothile peavarju andes, et tal on tegemist presidendi mõrvariga, kuna ametlik teade näitleja 
tagaotsimise kohta ilmus hiljem. Kokkuvõttes lubab Muddi käitumine oletada, et ta oli seotud 
lõunariiklaste põrandaalustega, ent võimudel kas puudusid selle kohta kindlamad tõendid või 
ei pidanud nad otstarbekaks anda kohtule põhjariiklaste vastuluure poolt kogutud 
informatsiooni. On huvitav, et D. Herold, kes oma tunnistustes püüdis mainida kõiki peale 
vandenõulaste, möödus hoolikalt abist, mida Boothile Washingtonist põgenemisel osutati. 

Lüheldane iirlane Michael O'Laughlyn, endine Konföderatsiooni sõdur, oli kahtlematult 
tuttav Boothiga. O'Laughlyn väitis, et oli 14. aprillil käinud Boothi juures võlga kätte 
nõudmas. Ent tõestati, et rrrlane oli saabunud Washingtoni Boothi telegrammi peale. 
Tõenäoliselt kasutas mõrvar 0'Laughlyni mingite ülesannete täitmiseks, ent missuguste, jäi 
välja selgitamata. Süüdistus, et O'Laughlyn oli ööl vastu 14. aprilli kavatsenud tappa kindral 
Ulysses Granti, ei leidnud tõestust. 

13. aprilli õhtul oli Grant külas sõjaminister Stantonil, kelle maja ette kogunes rahvahulk 
populaarset väejuhti tervitama. Orkester mängis marssi «Appomatoxi kangelane» (koht, kus 
lõunariiklaste peaväed alistusid Granti armeele). Kell pool kümme koputas uksele keegi 
tundmatu, kes ütles, et sooviks näha Stantonit. Ministri poeg David ja major K. Knox ei 
lasknud külastajat sisse, ehkki see kinnitas, et ta on advokaat ja Stantoni vana sõber. David ja 
major märkasid, et tundmatu pole kaine, see kinnitas veelgi nende otsustavust joodikule ust 
näidata. Mõne aja pärast ilmus tundmatu uuesti ja teatas, et soovib näha Granti. Seersant 
Hutter saatis ta uksest välja. David Stanton, Knox ja Hutter kaldusid arvama, et see oli 
O'Laughlyn, kuid täie kindlusega ei võinud nad seda väita. Ent kui see isegi oli süüdistatav, oli 
tema käitumine seletatav ka muuga kui kavatsusega Granti tappa. Stanton ja Grant olid 
kuulsused, kellega paljud tahtsid kasvõi paar sõna vahetada. Huvitav on märkida, et tundmatu 
oli tahtnud kõigepealt 

näha Stantonit — see ei sobinud just hästi katsega tappa nimelt Ulysses Granti. Aga mis 
peamine — kaitse kutsus välja kaks iirlase topsisõpra (üks neist oli mereväeohvitser), kellega 
ta olevat olnud koos kogu 13. aprilli õhtu. Järgmisel päeval aga sõitis Grant pealinnast ära. 
Lühidalt — kuigi O'Laughlyn oli seotud vandenõulastega, ei suutnud süüdistus tõestada 
temax kavatsust sopritada atentaat Ühendriikide armee juhatajale. 

Ja lõpuks viimane kohtualustest — Edward Spangler. See oli lavatööline Fordi teatris, kes 
meeleldi täitis Boothi teenri kohuseid, kuna viimane mõnikord vestles temaga familiaarselt 
või jõi koos klaasikese veini nagu vana sõbraga. Ühes teiste lavatöölistega oli Spangler 
koristanud presidendilooži. Juuresviibijad olid kuulnud, kuidas ta tegi märkusi Lincolni 


aadressil, kes väärivat mahalaskmist nende ohvrite eest, mis tema süü läbi on sõjas toodud. 
Kahtlustati, et just tänu Spanglerile oli presidendilooži lukk rikutud. 

Tunnistuse järgi, mille süüdistatav oli andnud eeluurimisel, olevat Booth palunud teda 
hobust hoida. Ent Spangleril tuli minna kiiresti lavale järgmist vaatust ette valmistama. Ta 
andis hobuse abitöölise Joseph Barrow' hoida. Kui Booth teatrist põgenes, hüüdis üks laval 
viibinud puuseppadest: «See oli Booth.» Spangler lõi teda näkku. Kellegi abivalmis käsi lõi 
kõige nobedama tagaajaja ees kirmi lavalt viiva ukse. Süüdistus tuletas meelde ka 80 jala 
pikkust nööri, mis leiti Spangleri kotist. Ent pole selge, kuidas see oli ühenduses presidendi 
tapmisega. Kõik Spangleri vastu kogutud tunnistused tõestasid vaid tema häid suhteid 
Boothiga, kellel oli aga palju sõpru. Keegi polnud Spanglerit näinud loožiukse lukku 
lõhkumas. Spangler ei võinud üheaegselt lüüa puuseppa ning jõuda sulgeda lavaust. Tõsi, ta 
oli presidendist halvasti rääkinud, kuid selles võidi süüdistada isegi paljusid Vabariiklikku 
Parteisse kuuluvaid poliitikuid. 

Niisiis, kaheksa süüdistatavat. Kõik, ühe-kahe erandiga, olid nii või teisiti seotud 
lõunariiklaste luurega, osa neist olid selle aktiivsed agendid, üldiselt aga olid nad võõraste 
plaanide täideviijad (nagu Lewis Payne) või siis ainult peamiste täideviijate teisejärgulised 
abilised. Polnud mitte ühtki vandenõu kulisside-tagustest organiseerijatest. 

Aga ehk valas protsess valgust kohtualuste (kui nad ka olid keerulises mängus ainult 
etturid) sidemetele organisatsiooni tegelike ninameeste, innustajate ja juhtidega? Oli ju 
süüdistus-kokkuvõtteski mainitud vajadust välja selgitada suhted süüdistatavate ja nende 
kaasosaliste — Jefferson Davise, lõunariiklaste Kanadas viibivate diversantide ja teiste 
tundmatuks jäänud isikute vahel. Süüdistus püüdis tõestada purustatud Konföderatsiooni ja 
selle luure osavõttu vandenõust. Süüdistuse tunnistajana esines Richard Montgomery — 
Kanadas tegutsev luuraja. Tõsi küll, Montgomery oli saanud raha nii Washingtonist kui ka 
Richmondist. Ent ta oli põhjariiklaste agent, kes oli (James 

Thompsoni nime all) tunginud lõunariiklaste salateenistusse, mida varustas 
desinformatsiooniga, ja mille abil tutvus Konföderatsiooni saladustega, mis pakkusid 
Washingtoni valitsusele suurt huvi. Montgomery teatas, et lõunariiklaste agent Jacob Thomp- 
son olevat temaga 1864. a. suvel ja 1865. a. jaanuaris Montrealis kohtudes rääkinud, et tal on 
inimesi, kes on valmis kõrvaldama Lincolni, Štantonit, Granti ja teisi Põhja liidreid. 
Thompson ise kiitis seda plaani ning ootas vaid Richmondi sanktsiooni. Montgomery olevat, 
nagu ta väitis, Kanadas korduvalt kohanud Payne'i. 1864. a. teisel poolel käis Booth kaks 
korda Montrealis ja pidas nõu Konföderatsiooni liidritega Montgomery märkis aga, et ta ei 
teadvat, kas Jefferson Davis Jacob Thompsoni plaani heaks kiitis, ehkki arvavat, et vastav 
nõusolek saadi. 

Märgime siinkohal muuseas ka teist momenti. Alates hiljemalt 1865. a. jaanuarist pidi 
sõjaministeerium Montgomery ettekannete põhjal teadma ettevalmistatavast atentaadist ning 
võtma kasutusele vajalikud ettevaatusabinõud. Me näeme veel, kuidas ta tegelikult toimis. 

Teine tähtis süüdistuse tunnistaja oli Henry von Steinecker. Oma sõnade järgi olevat ta 
1863. a. läinud Lõunasse ja astunud kuulsa kindral Jackson Stonewalli («Kivimüüri») 
rügementi. 1863. a., kui rügement asus Virginias, olevat laagrisse ilmunud Booth, kes 
arutanud Jacksoniga Lincolni tapmise plaane. Teised tunnistajad esitasid vähemolulisi 
andmeid. Ameerika arst James Merritt, kes riigi kulul kiiruga Kanadast kohale saabus, teatas, 
et olevat kuulnud lõunariiklaste agentide kõnelusi eelseisvast presidendi tapmisest ning teinud 
1865. a. 10. aprillil isegi vasta-'a avalduse rahukohtunikule Healthis (Kanada võimud 
lükkasid selle väite kategooriliselt tagasi). Sanford Conower, kes oli teeninud konföderaatide 
armees ning hiljem põgenenud Põhja, teatas, et radikaalse ajalehe «New York Tribune» 
kirjasaatjana olevat ta kohtunud rea lõunariiklaste agentide ja diversantidega. Conoweri 
sõnade järgi olevat ta tapmiskavatsu-sest kuulnud 1865. a. veebruaris ja saatnud sellest teate 


oma ajalehele. Kui asi Oli tõepoolest nii, siis on raske uskuda, et «Tribune'i» toimetus ei 
teatanud niisugusest hoiatusest vastavatele võimudele, eelkõige sõjaministeeriumile. 

Ülejäänud tunnistajad, samuti süüdistuse poolt esitatud dokumendid (neist mõne ehtsus 
äratab kahtlusi) lisasid teadaolevale vähe. Parimal juhul tõestasid nad vandenõu olemasolu 
(kes selles kahtles?) ja samuti seda, millisel määral kohtualused olid sellest osa võtnud. 

30. juunil langetas sõjatribunal otsuse. Kõik kohtualused tunnistati süüdi. Spangler 
mõisteti kuueks aastaks vanglasse; 0'Laughlyn, Mudd ja Arnold eluaegsesse vangistusse; 
Payne, G. Atzeroth, Herold ja M. Surratt surma poomise läbi. Visad katsed saavutada Mary 
Surratti saatuse leevendamist ei kandnud vilja. (Hiljem kinnitas president Andrew Johnson, et 

talle ei olevat antud armuandmispalvet edasi, ülemkohtunik Holt aga vaidles sellele 
väitele vastu.) 

1865. a. 7. juulil püstitati föderaalvangla õuele võllas, mille ümber rivistati sõdurid. 
Tapalavale veeti Mary Surratt (teadvusetult); oigav Atzeroth, värisev ja nuttev Herold ning 
süngelt vaikiv Payne. Kindral Heartrenft luges ette kohtuotsuse. Vaimulikud pomisesid 
palveid. Redelid kukkusid ja neli musta riietatud käsist ja jalust seotud inimest, kelle nägu 
varjasid peakotid, väänles surmakrampides. Mõne hetke pärast oli kõik lõppenud ... Valged 
sidemed, mis katsid hukatute nägusid, oleksid nagu sümboliseerinud vaikimise pitserit, mis 
oli vajutatud vandenõulaste huultele ja saladustele, mis nad endaga hauda kaasa viisid. Neli 
ülejäänud kohtualust aga viidi üle vanglasse, mis asus Dry-Tortugasel — päikesest kõrbenud 
saarel, 100 miili kaugusel Florida rannikust. Jeffersoni forti, kuhu vangid paigutati, piiras 
sügav veekraav; kraavis asus kümmekond agarat valvurit — haid —, kellele oli tuttav 
inimliha maitse. 

Miks muudeti ära president Johnsoni esialgne käsk pidada kõik neli vangi Albany linna 
vanglas? Võib-olla julgeoleku kaalutlustel? Vangidel oli palju kaasatundjaid nii Lõunas kui 
Põhjas, Jeffersoni fordist aga polnud veel mitte kellelgi läinud korda põgeneda. Aga mõeldav 
on seegi, et sooviti talitada nii, et süüdimõistetud ei saaks midagi vabadusse teatada. 

Kui arvestada viimast hüpoteesi (mida mitmed ameerika autorid on tihti esitanud), tuleb 
silmas pidada, et peale 0'Laughlyni, kes saarel kollapalavikku suri, said teised kolm 1869. a. 
veebruaris, üks kuu enne Johnsoni presidendivolituste lõppemist, armu ja lasti vabadusse. 
Mitte ükski neist ei teinud mingeid uusi avaldusi. Enne surma jätsid Spangler (1879. a.) ja 
Mudd (1882. a.) maha vande all tehtud avaldused oma süütuse kohta kaalukate tõendite 
kiuste, mis kõnelesid nende osavõtust vandenõust. 

Niisiis, õigusemõistmine oli toimunud, riik võis olla rahulik: koletislik kuritegu ei jäänud 
karistamata. Ent ometi valdas paljusid tolleaegseid mingi ähmane ja ärev rahulolematus 
seoses sellega, et karistus oli tabanud üksnes vandenõu lihtsaid täidesaatjaid ning 
peasüüdlased olid jäänud vabadusse. Algul peegeldus see päevikutes, erakirjavahetuses tehtud 
vihjetes. Peatselt tungisid kahtlused ajakirjanduse veergudele, kõlasid Kongressi tribüünilt. 

Näis ju, et tahta pole enam midagi. Tribunal oli süüdistatavate üle mõistnud kohut 
Lincolni Ja teiste kõrgete ametiisikute tapmise ettevalmistamise eest, sobingu eest 
konföderaatide presidendi Davise, lõunariiklaste salateenistuse juhtide ja isegi teiste 
«tundmatute isikutega». 

Tundmatud jäid esialgu tundmatuteks. Kõigile tuntud Jeffer-son Davis aga viibis 
föderaalvõimude käes Monroe kindluses. Pool aastat pärast vandenõulaste protsessi lõppemist 
asus 

Ühendriikide Kongressi Esindajatekoja juriidiline komisjon uurima tõendeid Jefferson 
Davise (ning samuti lõunariiklaste luureteenistuse ühe juhi Clement Clay) vastu. Selleks ajaks 
oli poliitiline olukord riigis tunduvalt muutunud. President Andrew Johnson, kes oli võtnud 


kursi plantaatoritega leppimisele, oli meelestanud radikaalid enda vastu. Sel kombel sihtisid 
radikaalsed vabariiklased, alustades Davise osa uurimist, eelkõige Andrew Johnsoni pihta. 

Ent radikaalide vastased suutsid anda vastulöögi. Süüdistuse tunnistajate ristküsitluse ajal 
ilmnesid asjaolud, mis õõnestasid usaldust nende tunnistuste vastu. Selgus, et Richard 
Montgomery oli minevikus olnud varas-retsidivist, keda tundis hästi New Yorgi politsei, 
inimene, kes oli võimeline valet tunnistama. Tuli välja, et Henry von Steinecker (tema õige 
nimi oli Hans von Winkelstein) polnud põgenenud mitte ainult lõunariiklaste armeest, vaid oli 
jõudnud deserteeruda ka põhjariiklaste vägedest, ning pealegi süüdistati teda riigivarguses! 
Nagu näitas Kanada kindralkuberneri käsul teostatud juurdlus, oli doktor Merritt tumedate 
mahhinatsioonidega tegelev šarlatan. Parem polnud lugu ka teiste tunnistajate, eriti S. 
Conoweriga (tema õige nimi oli Charles Danham), keda ei paljastatud mitte ainult 
valetunnistuste andmises, vaid ka katses õhutada selleks teisi isikuid. Kõige järgi otsustades 
oli Conower loonud hotellis «National» omamoodi valetunnistajate kooli, kus ta instrueeris 
algajaid ning jagas neile heldelt raha, mis ta oli selleks prokurörilt saanud. Conower põgenes 
Kanadasse. Ameerika võimud ilmutasid antud juhul operatiivsust ega lasknud tal pääseda 
(muide, von Winkelsteinil õnnestus kaduda). Saavutati Conoweri väljaandmine, ning seejärel 
mõisteti ta kümneks aastaks vanglasse. Võib-olla tahtsid prokurör ja sõjaministeerium 
niisuguse aktiivsusega kaitsta mundriau ning ühtlasi liiga palju teadval ja lobiseval sulil suu 
sulgeda. Tegelikult tegi kohus Conoweri üle üldtuntuks need valetunnistused, mis olid varem 
olnud teada üksnes kitsale Washingtoni poliitikute ringile. 

Esindajatekoja juriidilise komisjoni radikaalne enamus kuulutas Jefferson Davise siiski 
kaasosaliseks vandenõus, mis oli viinud Lincolni tapmisele. Ent süüdistus orjandusliku 
Konföderatsiooni endise presidendi vastu oli tugevasti kompromiteeritud prokuratuuri poolt 
esitatud tunnistajate valedega. 

Samas aga pole mingit põhjust kahelda Jefferson Davise süüs (mitte selles mõttes, kas ta 
isiklikult andis korralduse Lincolni tapmiseks): Booth ja teised vandenõulased olid ju 
lõunariiklaste luureagendid ning tegutsesid tema näpunäitel. Sellega rahuldumata püüdis 
prokuratuur leida tõendeid, et Davis oli isiklikult juhtinud vandenõulasi. Kui asi olekski nii 
olnud, võis niisuguste tõendite leidmine olla vaid õnnelik juhus. Sellist juhust ei tulnud ja tuli 
leppida valetunnistajate teenetega. 

Huvitav on teine asi: kasutades nii kahtlase väärtusega tee- 

neid, pidasid võimud kinni mingist kummalisest joonest selle inimese suhtes, kes oleks 
võinud vandenõu salavedrude kohta kõige selgemaid teateid anda. 


35. John Surratt ja kuritöö Fordi teatris 


Jutt on John Surrattist, kes oli Boothi kõrval olnud vandenõulaste hulgas keskne kuju. 
Missis Surratti pojast on teada vähe usaldusväärset. Olles innukas orjapidajate poolehoidja, 
andis John Surratt ometi kõhklematult Washingtoni föderaalvalitsusele ustavusvande, mis oli 
nõutav ametnikuks määramisel postiametisse. Tõenäoliselt tegi ta seda lõunariiklaste luure 
ülesandel. Väikelinna postimeistri koht oli mugav luureandmete kogumiseks ja 
edasisaatmiseks. Peatselt äratas Surratt kahtlusi, ta lasti kohalt lahti ning temast sai 
elukutseline luuraja. Kursseerides Richmondi, Washingtoni ja Montreali vahel, toimetas ta 
korduvalt edasi ettekandeid ja instruktsioone. 1864. a. lõpul tutvus Surratt Boothiga, kes tegi 
talle ettepaneku võtta osa Lincolni röövimisest. Pole kahtlust, et Surratt võis selle plaani ning 
hilisema tapmisplaani ettevalmistamisse lülituda aktiivselt alles siis, kui ta oli selleks saanud 
Richmondist oma ülemuste nõusoleku. 

Kui Washingtoni politsei Surratti majja tungis, polnud vandenõulast kohal. Kuulutati välja 
25 tuhat dollarit autasu sellele, kes Surratti kinni võtab. Sel ajal läks see aga rahulikult üle 
Kanada piiri (mingi kummalise eksituse tõttu oli detektiividele, kes pidid teda jälitama, antud 


Atzerothi tundemärgid). Washingtoni politseiülem A. Richards saatis Kanadasse oma 
agendid, nende hulgas inimese, kes tundis Surratti nägupidi, ent sai ootamatult 
sõjaministeeriumilt niisuguse initsiatiivi eest noomituse. See ei takistanud ministeeriumi 
hiljem väitmast, et Surratti jälitati sõjaminister Stantoni käsul [173, 200]. 

Vaevalt võib kahelda selles, et Stanton vaatas mingitel põhjustel Surratti põgenemisele 
läbi sõrmede. Selle asemel, et otsida Surratti Kanadas, hakkas kolonel Lafayette Baker 
organiseerima Surratti püüdmist Pennsylvania mägedes. 1865. a. septembris sõitis Surratt 
Kanadast Liverpooli, Ameerika asekonsul selles 
Inglise sadamas sai laevaarstilt andmed Surratti kohta ning saalis 30. septembril Washingtoni 
ettekande, paludes volitusi vandenõulase väljaandmise taotlemiseks. Vastuseks teatas 
riigisekretäri asetäitja W. Hunter 13. oktoobril asekonsulile, et pärast konsultatsiooni 
sõjaministri ja peaprokuröriga «peeti otstarbekaks oletatava John Surratti areteerimiseks 
käesoleval ajal mitte mingeid samme astuda». 

Laevaarst, kes ikka veel lootis saada lubatud 25 tuhat dollarit, 

külastas oktoobri lõpul Ameerika konsulit Montrealis ning teatas täiendavaid üksikasju 
Surratti kavatsustest, muuhulgas tema plaanist sõita Rooma. Konsul hakkas 
Riigidepartemangu telegrammidega pommitama. Vastused saabusid aeglaselt, mõnikord 
kahenädalaste vaheaegadega. Selgus, et Riigidepartemang arutab Surratti küsimust 
sõjaministeeriumiga. Lõppkokkuvõttes Riigidepartemang ei nõudnudki Boothi kaasosalist 
välja. Kuna energiline laevaarst aga jätkas Ameerika diplomaatide häirimist ettepanekutega 
Surratti tabamise kohta, otsustati Washingtonis lõpuks tegutseda, ent hoopis ootamatus 
suunas. 24. novembril andis sõjaminister Stanton välja korralduse nr. 164, milles võeti tagasi 
25 tuhande dollari suurune autasu Surratti tabamise eest. Hiljem teatas Stanton tema suhtes 
sõbralikult meelestatud kongressikomisjoni ees selle korralduse kohta seletusi andes, et autasu 
väljakuulutamisest oli möödunud juba liiga palju kuid. Aga just sel ajal olid väljavaated 
Surratti tabamiseks järsult kasvanud ja tegelikult ei tõestanud seletus mitte midagi. 

Kasutades USA võimude tegevusetust, sõitis Surratt Rooma ja astus John «Watsoni nime 
all ühte paavsti armee palgasõdurite rügementi. Roomas kohtas põgenik endist koolikaaslast 
Saint-Maryt. Viimane nähtavasti veel ei teadnud autasu tühistamisest ning ruttas Ühendriikide 
saadikule teatama Surratti asukohast. 1866. a. 23. aprillil saatis saadik selle kohta teate 
Washingtoni. Peaaegu kuu aega hiljem, 17, mail, saatis Stanton, kelle seisukoha 
Riigidepartemang oli välja selgitanud, järelepärimise edasi oma sõbrale — peaprokurörile, see 
aga nõudis omakorda, et Saint-Mary teataks andmed enda kohta ning saadaks Surratti asfas 
vande all tehtud avalduse. 28. mail tegi Seward Stantonile ettepaneku saata Rooma eriagent 
nõudma Surratti ,väljaandmist. Sõjaministrilt vastust ei tulnud. 20. juulil saabusid R,oomast 
väljanõutud paberid. Peale selle kandis Ameerika saadik ette, et vastava palve saamisel 
Washingtonist annavad paavstivõimud kurjategija meelsasti välja. 28. augustil tegi 
Riigidepartemang sõjaministeeriumile taas järelepärimise antud küsimuses ega saanud jällegi 
vastust. Oktoobris tegi Seward ettepaneku veenduda, kas Surratt on tõepoolest Roomas, ning 
saata selleks Ameerika saatkonnale Roomas tagaotsitava spiooni foto. 

Sel ajal oli Rooma paavsti kantsler kardinal Antonelli, ootamata ära Washingtoni palvet, 
1866. a. novembris andnud ise korralduse Surratti areteerimiseks. Surratt võetigi kinni, kuid ta 
suutis põgeneda algul Napoli, sealt aga aurikul Egiptusse. Alles pärast tema põgenemist 
saabus Rooma lõpuks Surratti foto. Ent sellel oli luuraja nii vähe enda moodi, et see võis 
otsinguid ainult takistada ja politseid eksiteele juhtida. Egiptuses suutis USA peakonsul 
saavutada Surratti vangistamise ja 1867. a. jaanuari algul toimetas USA sõjalaev kurjategija 
Ameerikasse. Võeti kasutusele eriabinõud, et takistada vandenõulase 

kokkupuuteid «kõrvaliste isikutega»: Ent veidi aega enne protsessi külastas Surratti 
Stantoni lähedane sõber, kongresmen Ashley Ohiost. Tõenäoliselt oli see visiit seotud 
katsetega saada vangilt mingisuguseid kompromiteerivaid materjale president Andrew 
Johnsoni kohta, keda radikaalsed vabariiklased olid otsustanud anda Senati kohtu alla. 

Ameerika poliitikud polnud harjunud ära põlgama ühtki abinõu. Rünnates Johnsoni 
«vasakult» selle eest, et ta mahitab Lõuna plantaatoreid, haarasid mõned kongresmenid 
valmilt kinni lõunariiklaste süüdistusest, et ta oli keeldunud kohtunike endi palvele vaatamata 
missis Surrattile armu andmast. Johnson vastas, et. kongresmenid valetavat, nad ei olevat 
esitanud talle kohtunike taotlust. Presidendi vastased omakorda väitsid, et Johnson püüab oma 
kätelt maha pesta hukatud missis Surratti verd, koondamaks enese ümber lõunariiklasi ja 
Põhja «vask-päid». Niisuguses õhkkonnas võis John Surratti protsess muutuda üpris tülikaks 
paljudele Washingtoni poliitikuile — nii Andrew Johnsoni vaenlastele kui tema sõpradele. 

Viis kuud valmistus Surratt kohtuks. Süüdistuse koostamine oli tehtud ülesandeks 
sõjaministrile lähedalseisvaile inimestele. Vähemalt kaheksa inimest teatas, et 1865. a. 14. 
aprillil olid nad näinud Surratti Washingtonis. Teised tunnistajad kinnitasid, et nad olevat teda 
kohanud järgmisel hommikul, 15. aprillil, New Yorgis. Tolleaegse liikumiskiiruse ja rongide 
sõiduplaani juures välistas üks teise. 1867. a. sügisel lasti Surratt 25 tuhande dollari suuruse 
kautsjoni vastu vabadusse. Protsessi jätkamisel selgus, et vastavalt seadusele tuleb 
süüdistusakt esitada mitte hiljem kui kaks aastat pärast kohtualusele inkrimineeritava kuriteo 
toimepanemist. Erand tehakse üksnes sel juhul, kui süüdistusakti on märgitud, et seda polnud 
võimalik varem esitada, kuna kurjategija «varjas ennast õigusemõistmise eest». Surratti 
kohtuasja süüdistuskokkuvõttes niisugust klauslit ei olnud. Kaitse kasutas silmapilkselt ära 
selle kummalise möödalaskmise, mis võis ka tahtlik olla. Protsess lõpetati, Surratt lasti 
vabaks. Peatselt esines ta isegi avaliku loenguga vandenõust ja. Lincolni röövimise plaanist, 
ent ta käitus väga ettevaatlikult ega teatanud midagi oluliselt uut. Ta elas kaua ning suri 1916. 
a. Vähesed Baltimore'i elanikud teadsid, et elatunud laevakompanii ametnik oli olnud üks 
selle vandenõu juhtidest, mis tõi kaasa Lincolni tapmise. Kogu selle aja oli Surratt visalt 
vaikinud ega andnud välja ühtki teadaolevat saladust. 

Milles siis seisnesid sõjaministeeriumi veidra käitumise põhjused Surratti asjas? Miks 
varjati teda õigusemõistmise eest ning talle anti hiljem võimalus karistusest pääseda? Kas 
tõesti kardeti tema seletusi? Vastus neile küsimustele jäigi saamata. 

Erinevalt John Surrattist, kelle põgenemine ja sellele järgnenud protsess äratasid kõige 
laialdasemat tähelepanu, jäi John 

F. Parkeri nimi täiesti varju. Samas aga oli tema kõige otsesemalt seotud presidendi 
tapmisega, ehkki ta sugugi ei kuulunud vandenõulaste hulka. 


36. Politseinik Parkeri ebatavaline karjäär 


Presidendi looži kaitsmine saatuslikul 14. aprilli õhtul oli tehtud ülesandeks politseinik 
John Parkerile. Ajaloolaste visad otsingud arhiivides lubasid taastada Parkeri «teenistuslehe». 
Ta ei olnud kaugeltki laitmatu vana rivimees ning teda ei saanud pidada pealinna politsei 
ehteks. Olles teenistuses alates 1861. a., oli Parker jõudnud ära teenida lugematu hulga 
märkusi ja noomitusi distsipliinirikkumise, ebaväärika käitumise, logelemise, purjutamise ja 
altkäemaksuvõtmise eest. Kord oli Parkeri tähelepanu juhitud liiga krõbedate väljenduste 
pruukimisele, kord oli teda noomitud mürtsutegemise eest avalikus majas, kord postil 
magamise eest. Muidugi ei kuulunud Washingtoni politseiametnikud õilsate rüütlite hulka. 
Ent isegi sellel foonil polnud Parkeri «kunsttükid» tavaliseks käitumisnormiks. 

Parker oli valves ajal, mil looži tungis mõrvar. Ent teda ei olnud kohal. Miks? Presidendi 
kutsari Francis Burnsi tunnistuse järgi lihtsalt sellepärast, et Parker oli sel ajal lahkunud, et 
Lincolni teenri seltskonnas paar napsi võtta. Nad võtsid kaasa ka Burnsi. Kuidas John Parkeri 


käitumist ka hinnata, iga juhul oli see vähemalt tõsine teenistuskohuste rikkumine — just nii 
iseloomustas Parkeri teguviisi pealinna politseiülem A. Richards. Parker anti kohtu alla, kuid 
Washingtoni politseiarhiivi säilinud dokumendid ei näita, kas tema üle tegelikult kohut 
mõisteti. Igal juhul võeti süüdistus, mis Parkerile mai algul oli esitatud, kuu aega hiljem 
tagasi. Miks ei antud Parkerit sõjakohtu alla, mis mõistis surma palju kergemate üleastumiste 
eest? Veel enam, Parkeri suhtes ei rakendatud mitte mingisuguseid distsiplinaarabinõusid, 
teda ei koristatud isegi Valge Maja kaitsemeeskonnast. Võimude niisugune arusaamatu, 
õigemini hämmastav positsioon ei äratanud tollal tähelepanu ja jäi veel üheks saatusliku 14. 
aprilli paljudest mõistatustest. 

Tõsi, ühe seletuse võib võimude käitumisele anda. Valge Maja kaitsemeeskonda 
komandeeriti Parker (sellega seoses vabastati ta isegi armeeteenistusest) kõigest kümme 
päeva enne traagilist sündmust Fordi teatris presidendi abikaasa Mary Lincolni palvel. See 
lubab mõista, kuidas Parkeri reputatsiooniga inimene sai Abraham Lincolni ihukaitsjaks. Kuid 
ühe mõistatuse lahendamine tekitab kohe uue — millest juhindus Mary Lincoln ja kes kostis 
politseinikumundris joodiku eest? Kujutavad ju paljud tolleaegsed oma mälestustes riigi 
«esimest leedit» äkilise, 

isegi tujuka naisena, kes oma meest korduvalt piinlikku olukorda asetas. Ta kõneles 
põlastavalt Andrew Johnsonist, nimetas Granti lihunikuks, polnud rahul riigisekretär 
Sewardiga. Tema pahameel laienes ministritele ja kindralitele, kes olid tihti väga erinevate 
poliitiliste vaadetega. Kuulduste järgi, mis ei liikunud mitte üksi presidendi vastaste hulgas, 
oli Mary Lincoln süüdi isegi luureandmete andmises lõunariiklastele (oma sugulaste kaudu, 
kes teenisid ohvitseridena . konföderaatide armees). 

Ent vaevalt võib missis Lincolni soosinguga seletada võimude, leebust pärast 14. aprilli. 
Pärast mehe tapmist pidas Mary Lincoln Parkerit vandenõust osavõtjaks. Mõni päev hiljem 
heitis ta selle süüdistuse näkku politseinikule, kes oli ilmunud oma valvepostile valvama 
tühjaksjäänud Valget Maja. Võib-olla siis, kui Mary Lincoln külvas Parkeri üle ärateenitud 
etteheidete rahega, süvendas tema raevu ja meeleheidet sisemine teadmine, et ta ise oli 
vandenõulaste plaanidele kaasa aidanud. Tähendab, Abraham Lincolni naine polnud see, kes 
takistas õigusemõistmisel John Parkerit vastutusele võtta? Nii kaldusid arvama paljud uurijad. 
Ja siiski võib oletada, et kadunud presidendi võitluskaaslased tahtsid vältida Mary Lincolni 
teguviisi avalikku arutamist, kelle käitumine oli pahatahtlikele juttudele selletagi rikkalikku 
ainet pakkunud. Tõenäoliselt tahtsid Lincolni sõbrad säästa niigi murest murtud leske uuest 
vapustusest ja leidsid, et seda nõuab ka mälestus Abraham Lincolnist. Taas lubab ülesanne 
kaht lahendust! Ent millistest tegelikest motiividest ka ei juhindunud isikud, kes päästsid John 
Parkeri karistusest, takistasid nad sellega temalt teada saamast paljutki, mis oleks võinud 
valgustada draamat Fordi teatris. Säilinud dokumendid näitavad, et Parkerilt ei võetud üldse 
tunnistusi, vähemalt mitte kohtuvõimude poolt. Kas see tähendas, et tema tunnistused oleksid 
võinud kedagi segada? Ei kuulatud üle inimest, kes pidi presidenti kaitsma ja keda polnud 
kohal just kuriteo toimepanemise hetkel. Parkerit ei mainitud ametlikus presidendi tapmise 
kirjelduses, teda ei kutsutud tunnistajaks vandenõulaste protsessile. 

Huvipakkuv on Parkeri edasine karjäär. 1865. a. novembris sai ta taas märkuse kohatu 
käitumise eest ning jälle jäi see tagajärgedeta. Teisiti lõppes asi, kui ta 1868. a. 27. juulil leiti 
postil magamas, — juba kahe nädala pärast vallandati Parker politseist «teenistuskohuste 
jämeda hooletussejätmise» eest. Kas tähendab see, et antud juhul polnud seda kätt, mis oli 
Parkerit minevikus palju keerulisemates situatsioonides toetanud? Ameerika ajaloolane O. 
Eisenschiml niärgib, et mõni kuu enne Parkeri vallandamist oli läinud erru sõjaminister 
Stanton. Ent ka Eisenschiml tunnistab, et puuduvad andmed, mis tõendaksid seost nende kahe 
nii erineva sündmuse vahel. 


Parkeri edasisest saatusest pole lihtsalt mitte midagi teada. Pole mingisuguseid tõendeid 
tema osavõtu kohta vandenõust. 

Veel enam — Parkeri-suguse inimese kaasatõmbamine vandenõusse ei ole kuigi 
tõenäoline. 

Seda ei saa öelda rea teiste isikute kohta, kelle käitumine oli vähemalt kahtlane ja kes 
arvatavasti võtsid vandenõust osa samal määral kui need, kes sõjatribunali alla anti. 
Põgenemisel Washingtonist tegi Booth peatusi tuttavate juures. Need inimesed (kolonel S. 
Cox, T. Johns jt.), kes andsid mõrvarile peavarju, vedasid ta üle Potomaci jõe, olid ilmselt 
tema kaasosalised ja igal juhul kuulusid nad lõunariiklastest põrandaaluste hulka. Ent neid 
kohtu alla ei antud. Kolm konföderaatide armee ohvitseri — kapten Jett, leitnant Ruggles ja 
leitnant Baynbridge — kellele Booth ütles oma nime, aitasid tedai Garretti farmi peita. Veelgi 
enam — näinud Boothi tabamiseks väljasaadetud väesalka, ratsutasid Baynbridge ja Ruggles 
farmi, et mõrvarit ohu eest hoiatada. Kui Booth oleks nende nõu kuulda võtnud, oleks tal 
arvatavasti jälle õnnestunud tagaajajata eest pääseda. Kõik kolm ohvitseri areteeriti ja 
toimetati Washingtoni, kuid ühtki neist ei võetud vastutusele, Jettile aga anti isegi võimalus 
esineda süüdistuse tunnistajana. Kõik nad olid kas Lõunast või lõunariiklaste poolehoidjad. 
Nende süüd oleks saanud hõlpsasti tõestada ja ka kõige karmim kohtuotsus oleks võetud vastu 
rahuldusega ühiskondliku arvamuse poolt, mis nõudis kättemaksu mõrvari kaasosalistele ja 
innustajatele. Süüdistuse tunnistajatena lubati esineda (ehkki nende osavõtt vandenõust ei 
äratanud kahtlust ja prokuröril poleks raske olnud kohtus süüdimõistvat otsust, saavutada) 
esiteks John Lloydil, trahteripidajal pealinna lähedalt, kes oli osa võtnud Boothi vandenõust, 
mille eesmärk oli Lincolni röövimine, hiljem aga peitnud vandenõulaste relvi ja juhtinud 
mõrvarit jälitava politsei valejälgedele; teiseks, missis Surratti pansioni elanikul Luiz 
Wichmanil, kes teadis Boothi kavatsustest tõenäoliselt palju rohkem kui keegi teine kaheksast 
süüdistatavast protsessil. Miks neil lubati vastutusest pääseda, on jäänud ebaselgeks. 

Asjade loogika järgi oleks tulnud vastutusele võtta ka Garrett ja tema perekond: nende 
farmis mõrvar varjas ennast. 

Seoses presidendi tapmisega areteeriti lõunariiklaste luurajaid, nende hulgas abielupaar 
Thomas ja Nanny Green. Just nende majas Washingtonis oli juba 1863. a. tärganud Lincolni 
röövimise plaan, mille autor oli (tema enda hilisema ülestunnistuse järgi) lõunariiklaste 
spioon Thomas N. Conrad. Plaanis oli organiseerida varitsus teel ja president ära viia. Ent sel 
korral oli Lincoln sõitnud sõjaväeeskordi saatel. Pärast ebaõnnestumist loobus Conrad oma 
plaanist, pidades seda liiga riskantseks. Tõenäoliselt kordas lõunariiklaste põrandaalustega 
ühenduses oleva Boothi plaan Conradi oma. See seletab abielupaar Greeni osavõttu Boothi 
kavadest. On kaudseid andmeid, mis seovad Greenide perekonda ka John Surratti ja tema 
emaga. Sellele 

vaatamata vabastati Greenid pärast lühiajalist vangistust 1865. a. mais vahi alt. Vabaks 
lasti karikas Baltimore'i kaupmees A. Preston Parr, kes oli vastu tahtmist omaks võtnud, et 
tundis John Surratti, kes oli toimetanud edasi tema kirju pojale, lõunariiklaste armee 
ohvitserile, ja et missis Parr oli hästi tundnud Greenide abielupaari. Lafayette Bakeri agendid 
areteerisid veel palju isikuid, kes olid tema arvates vandenõusse segatud. 

Politsei pidas kinni ja laskis peatselt vabaks rea suurekaliibrilisi lõunariiklaste luurajaid, 
kelle sidemeid vandenõulastega ei suudetud tõestada (õigemini — seda ei püütudki tõsiselt 
teha). Nende hulka kuulus näiteks B. F. Ficklyn, kes peale spioneerimise vedas Lõunast ka 
salakaubana puuvilla. Ficklyn ajas missis Helmi, Lõunaarmee kindrali lese asju. Missis Helm 
oli aga Mary Lincolni lihane õde. Pealinn kubises niisugustest pool-ärimeestest- 
poolspioonidest (aga täiesti võimalik, et spioonidest ja diversantidest), keda oli saadetud 
lõunaosariikidest või värvatud «vaskpeade» hulgast. Kas nad olid ühenduses Boothiga, mil- 


lised olid nende kontaktid Washingtoni mõjukate isikutega? Olemasolevaid tõendusi ei 
uurinud ei politsei ega sõjaväevõimud, kes uurisid Lincolni tapmise asjaolusid. 

Juba ammu on ajaloolased murdnud pead selle üle, miks real vandenõulastest läks korda 
võimude ilmsel kaasabil õigusemõistmise eest ära lipsata, miks ei tehtud pingutusi, välja 
selgitamaks nende inimeste osa, keda kahtlustati kuritegelikes sidemetes vandenõulastega, 
miks eelistasid võimud lasta karistusel langeda vaid osale vandenõulastest, eeskätt 
tähtsusetutele ja tühistele isikutele. Kas niisuguses jaotuses, mille puhul ühtesid jälitati, 
pidades täielikult kinni seaduslikkusest, teistele aga anti võimalus pääseda karistusest, peitus 
mingi süsteem? 

Sellele küsimusele pole kerge vastata, kuid O. Eisenschiml on esitanud hüpoteesi, mis 
väärib tähelepanu. Kui lähtuda sellest, et Boothil olid mingid võimsad liitlased ja soosijad, siis 
võis ta nendest rääkida üksnes neile, keda ta usaldas või neile, kes võisid põgenemisel talle 
abi osutada. Nende inimeste hulka ei saanud kuuluda ei joodik trahteripidaja Lloyd ega L. 
Wichman, kes polnud näitlejale kunagi meeldinud, ja veelgi vähem inimesed, kes polnud 
Boothiga pikemat aega kohtunud. Ent otse Lincolni tapmise päeval oli vandenõulane nelja 
silma all vestelnud missis Surrattiga. Jutustusega oma vägevatest sõpradest võis Booth 
innustada oma käealuseid Payne'i, Heroldit, Amnoldit, Atzerothi ja 0'Laughlynit. Vaevalt oleks 
mõrvar julgenud teatada konföderaatide armee ohvitseridele, et ta on seotud mõjukate 
inimestega Põhjast: see võis lõunariiklasi ainult eemale peletada. Teine lugu on doktor 
Muddiga, kes näitlejat ammu tundis ning talle põgenemisel abi osutas. Muidugi, presidendi 
mõrvari kõige aktiivsemate kaasosalistena pidid Payne'i ja Heroldi tüüpi inimesed süüpinki 
sattuma. Näitleja salajaste abiliste või tema plaanidesse pühendatute ring võinuks olla märksa 

laiem, kui oli välja selgitanud juurdlus. Näiteks päevil, mil näitlejat jahtisid terved 
armeeüksused, saabus sõjaministeeriumile erinevaist paigust — New Yorgist, Kanadast — 
iroonilisi kirju, mis kandsid allkirja: «J. W. Booth». Jäi teadmata, kas oli see rumal nali või 
teadlik katse ajada segadusse kurjategijat otsivaid võimusid. Veelgi huvitavam on teine fakt 
— reas kohtutes saadi presidendi tapmisest teada veel enne teate saamist Washingtonist. 
Saint-Josephis (Minnesota osariik), väikelinnas, kus sel ajal puudus telegraaf, levis juba 14. 
aprillil teade, et Lincoln olevat tapetud. Ajaleht «Whig», mida anti välja Middletownis (New 
Yorgi osariik), teatas juba 14. aprilli pärastlõunal, et Lincoln on langenud mõrtsuka käe läbi. 
Meenutagem, et John Boothi lask kõlas hilisõhtul, umbes 22.30. Mitte kellelegi võimude 
esindajatest aga ei tulnud pähegi küsitleda «Whigi» toimetajat nii salapärase asjaolu kohta. 
Vähemalt arhiivid vaikivad sellest. Ent nad teatavad palju teisi tähelepanuväärseid fakte, mis 
on seotud tragöödiaga Fordi teatris, presidendi mõrvari põgenemise ja tagaotsimisega. 


37. Mõrv, millest oldi varem teadlikud! 


Niisiis — Booth oli vandenõulaste peamees, teised osavõtjad tema käsilased. Tõsi, juba 
kohtuprotsess selgitas välja, et neil inimestel olid eriülesanded — atentaadi organiseerimine 
Sewardile ja teistele riigitegelastele. Antud vandenõu valgustati väga üksikasjalikult (ehkki 
mõned tähtsamad momendid jäid siingi varju). Täiesti varjatuks olevat jäänud teine vandenõu, 
mille eksisteerimise tõttu ehk õnnestunudki esimene. Ainuüksi seepärast, et olevat 
eksisteerinud see teine vandenõu, saanud Booth takistamatult siseneda presidendi looži ning 
tulistada saatuslik lask. Niisugune on suure grupi ajaloolaste arvamus. «Rahvuslik täidesaatev 
politsei», mida juhatas edukas luuraja kolonel Lafayette Baker6, kes allus sõjaminister 
Stantonile, ja teised organid, kes vastutasid presidendi kaitsmise eest, ei teinud mitte midagi 


6 L. Bakeri spioöhikarjääri kohta vt. näit. H. T. Kane. Spies for the Blue and Grey, New York, 1954. 


atentaadi vältimiseks. Kas tuli see kõik hooletusest, eksitusest või kurjast tahtest, kas oli see 
käsu täitmatajätmine või polnud üldse käsku presidenti kaitsta? 

See, et presidendi elu oli juba ammu ohus, polnud saladuseks ei L. Bakerile ega E. 
Stantonile. Nad olid sellest koguni Lincolnile endale ette kandnud. Oma töölaua sahtlis hoidis 
president üle 80 kirja tapmisähvardusega. Kaugeltki mitte kõik neist anonüümsetest läkitustest 
ei olnud saadetud verejanuliste maniakkide 

poolt. 1861. a. valmistasid vandenõulased ette atentaati Lincolnile Baltimore'is. Kuuldusi 
kavatsusest tappa president liikus ka järgmisel, 1862. a. Richmondis tegutsevad põhjariiklaste 
luurajad teatasid, et mitu rikast Virginia orjapidajat on loonud Lincolni mõrvari 
autasustamiseks erifondi. Samal ajal tegi Bakeri vastuluure kindlaks, et mõnedes «vaskpeade» 
gruppides oli verega kirjutatud alla tõotusele tappa president. 

1864. a. 10. märtsil avaldas põhjariiklaste juhtiv ajaleht «New York Tribune» Lõunast 
saadetud kirja, milles oli esitatud plarttaatorite poolt väljatöötatud plaan Lincolni röövimiseks. 
150 relvastatud meest pidi saabuma salaja Washingtoni ning presidendi kinni võtma kas 
Valges Majas või tõllasõidu ajal. Valmistati ette salajasi jaamu, kus röövijad oleksid saanud 
hobuseid vahetada. Analoogilisi teateid jõudis ajakirjandusse sageli. 1864. a. augustis tulistati 
Lincolni pihta — kuul läbistas presidendi kübara, laskjal õnnestus põgeneda. 1864. a. 
novembris teatas põhjariiklaste luuraja Kanadast, et sealviibivad lõunariiklaste salateenistuse 
juhid, kes pidasid tihedat sidet Richmondiga ning oma meestega Washingtonis, on hakanud 
tegema ettevalmistusi uueks, atentaadiks. Veel kuu aega hiljem ilmus ühes lõunariiklaste 
ajalehes kuulutus, mis pakkus Lincolni, Johnsoni ja Sewardi tapjale miljon dollarit. 
Sõjaministeeriumil Washingtonis oli andmeid, et teist korda tehakse katset Lincolni tappa 
presidendiametisse astumise päeval — 1865. a. 4. märtsil. Tõepoolest, 20. märtsil presidendi 
tõlda varitseti ja tõenäoliselt päästis Lincolni elu tookord vaid õnnelik juhus. 

Ühe sõnaga, hoiatusi ja ähvardavaid signaale oli enam kui piisavalt (eespool on neist 
esitatud ainult mõned), ning muretuseks polnud mingit alust. Vastupidiselt tihti avaldatud 
arvamusele ei olnud sõda faktiliselt veel lõppenud. Ehkki lõunariiklaste peaarmee R. Lee 
juhtimisel oli kapituleerunud, jätkasid konfö-deraadid sõjategevust Texases, Alabamas, 
Tennessees, nende lendsalgad tegutsesid kõigest 30 miili kaugusel Washingtonist -Lowdoni 
krahvkonnas Virginias. Ja lõpuks oli sõjaministeeriumil kaalukaid tõendeid, mis ei lubanud 
teateid tapmisplaanidest arvata kontrollimata kuulduste hulka. Ta oli informeeritud sellest, kes 
nimelt valmistab ette 'atentaati presidendile, sellest, et vandenõulaste hulka kuulub ka tuntud 
näitleja Booth! 

Mõnede tolleaegsete suure hilinemisega — mitu aastakümmet — tehtud ülestunnistused, 
samuti ka palju hiljem leitud arhiividokumendid viivad väga tähtsale järeldusele. Ilmneb, et L. 
Wichman (M. Surratti pansioni elanik) oli juba 1865. a. 20. veebruaril teatanud kapten J. 
Gleasonile ja veel ühele ohvitserile, McDewittile, oma kahtlustustest, mis tal olid tekkinud 
seoses näitleja Boothi külaskäikudega lesk Surratti tagasihoidlikku majja ning salajaste öiste 
nõupidamistega, millest võtsid osa perenaine, tema poeg ning teised isikud, nende hulgas ka 
lõunariiklaste agent, kes nimetas ennast August Howelliks. 

Samal ajal oli Wichman teatanud Gleasonile plaanist röövida Lincoln sel päeval, mil ta 
ametlikult alustab oma teist presidendiaega. Gleason tegi selle teatavaks sõjaminister 
Stantönile. Rohkemgi, 24. märtsil areteeriti lõunariiklaste spioon Hõwell, es külastas Mary 
Surratti pansioni. Sõjaministeerium ei teinud rangeid järeldusi sellest, et Howelli areteerimine 
sisuliselt kinnitas Wichmani andmeid. L. Baker, kes oskas vajaduse korral vaenlase 
areteeritud agentidelt tõe kätte saada, ei võtnud sel korral tarvitusele mitte mingeid abinõusid, 
et Howelli põhjalikult üle kuulata. Miks ei võetud midagi ette Boothi ja teiste vandenõulaste 


jälgimiseks? Lõpuks — miks neid ei areteeritud ajal, mil võimud vahistasid sadu 
vähemtõsistes kuritegudes kahtlustatavaid inimesi? 

Lõpuks tuli 5. aprilli hommikul veel üks hoiatus. Lincoln viibis sõjalaeva «Malverne» 
pardal lõunariiklaste pealinna Richmondi lähedal, mis oli iga hetk põhjariiklaste kätte 
langemas. «Malverne'i» pardale saabus brigaadikindral Edward Ripley, kes palus 
kokkusaamist presidendiga edasilükkamatus asjas. Ripley tõi kaasa sõduri, kes oli töötanud 
konföderaatide salateenistuses. Näinud, et Konföderatsiooni ootab krahh, eelistas ülejooksik 
peremeest vahetada ja selleks, et näidata ennast vaenlaste leeris heast küljest, otsustas 
teatavaks teha tähtsa uudise. Ta oli teeninud lõunariiklaste luure eribüroos D. Raynesi juhti- 
misel. Nagu Põhjas hästi teati, usaldati Raynesile eriti tähtsaid eriülesandeid. Sõdur kinnitas, 
et Raynes oli saatnud Richmondist erigrupi sooritama atentaati valitsusjuhtidele 
Washingtonis. 

Näib, et Lincoln oli keeldunud ülejooksikuga kohtumast. Me ütleme «näib», kuna on 
teada arvukalt anekdoote, mis peavad kinnitama presidendi täielikku ükskõiksust isikliku 
julgeoleku suhtes. L. Baker jutustas, et kui ta oli toonud Lincolnile kaks tapmisähvardusega 
anonüümkirja, olevat president irooniliselt naeratanud ning märkinud: «Mister Baker, aga 
miks nad tahavad mind tappa? Kui mind tapetakse, riskivad nad sellega, et neil tuleb tegemist 
teha veel viletsama inimesega kui mina.» Tihti korratakse lauset, mille olevat öelnud Lincoln: 
«Ma ei suuda ennast hoida kõigi ohtude eest, kui ma ei sulge end raudkirstu.» Need ja teised 
analoogilised presidendi arvele pandavad sõnad pole eelkõige kuigi usutavad, kuna nad nagu 
õigustaksid juba ette võimusid, kes Lincolni kaitsmiseks abinõusid tarvitusele ei võtnud. Kas 
ei püüdnud nende lugude autorid veeretada vastutust atentaadi traagiliste tagajärgede eest 
presidendi enda õlgadele? Juba see visadus, millega neid lauseid esitati, tunnistas seda, kui 
väga vajasid sõjaministeerium ja politsei niisuguseid argumente, ehkki lonkavaid. Ja kui isegi 
oletada, et Lincoln oli tõepoolest niisugune inimene, kes hädaohtu täielikult ignoreeris, ei 
vabanda see sugugi oma kohustuste hooletussejätmist nende isikute poolt, kes pidid riigipead 
kaitsma. 

Tegelikkuses leidub aga dokumentaalseid tõendeid selle 

kohta, et kainelt mõtleva poliitikuna Lincoln atentaadivõimalusega arvestas ning võttis 
kasutusele ettevaatusabinõud, ehkki ta tõepoolest ei talunud uhket paraadmundrit kandvate 
arvukate valvurite juuresolekut. Veelgi enam, kui uskuda William Crooki, üht Valge Maja 
valvureist, oli president 14. aprillil päeval sõjaministeeriumi sõites ilmutanud süngeid 
eelaimusi. «Crook,» öelnud Lincoln, «te teate, et on inimesi, kes soovivad minu surma. Ma ei 
kahtle, et nad saavutavad oma tahtmise.» Crooki tunnistusi kinnitab see, et sõjaministrit 
külastades kavatses Lincoln paluda usaldusväärset saatjat Fordi teatrisse, kus ta pidi viibima 
komöödia «Meie Ameerika nõo» etendusel. Naljatlevalt, nagu tavaliselt, palus Lincoln saata 
üht kaastöölistest, major Thomas Eckertit: «Ma nägin, kuidas ta käte vahel ahjuroope 
painutas, viis tükki üksteise järel. Mulle tundub, et see on just selline inimene, keda, on tarvis 
täna õhtul endaga kaasa võtta. Kas ma võin ta saada?» Stanton keeldus otsustavalt, viidates 
sellele, et Eckertil olevat ministeeriumis palju tähtsaid asjatoimetusi. Sellesse, pehmelt öeldes, 
ebaviisakasse äraütlemisse suhtus Lincoln heasüdamlikult nagu ikka. Siiski astus president 
sisse telegraafi šifreerimistuppa, mis asus sõjaministeeriumi hoones ning kuulus Eckerti 
juhtimise alla, ja palus isiklikult, et major teda saadaks. Sõjaministri keeldumist arvestades ei 
tahtnud ohvitser nähtavasti esile kutsuda oma karmi ja sapise iseloomuga otsese ülemuse 
meelepaha ja vabandas, et ta olevat õhtul väga kinni. Seepeale ütles Lincoln vastu tahtmist, et 
võtab major Ratburni, ehkki eelistaks Eckertit. 

Kuidas seletada seda episoodi, mille Stanton maha vaikis, kui ta jutustas oma viimasest 
kohtumisest presidendiga, ja mis kerkis päevavalgele ligi poolsada aastat hiljem, kui 1907. a. 
ilmusid sõjaministeeriumi töötaja D. Batesi mälestused «Lincoln telegraafis» [182]? Meile 


juba tuttav ajaloolane O. Eisenschiml uuris sõjaministeeriumi säilinud korrespondentsi 14. 
aprilli õhtust ning tõestas veenvalt, et Eckert ei võtnud vastu ega saatnud mingeid tähtsaid 
telegramme. Lühemalt öeldes, sõjaväetelegraafi ülemal ei olnud eriti kiireid toimetusi. Eckert 
lahkus töölt õhtusöögi ajaks ning jättis telegraafivalvesse Batesi, kes oli tollal veel noor 
ametnik. Kell 10 õhtul, mil tragöödia aset leidis, viibis major kodus. Stanton mitte ainult ei 
andnud Eckertit, vaid keeldus ka ise kaasa minemast, põhjendades seda taas kiireloomulise 
tööga. On tõendeid selle kohta, et neil tundidel ei teinud ta midagi tõsist. Töö oli vaid 
ettekääne äraütlemiseks. 

D. Bates, suur Stantoni austaja, seletab ministri keeldumist sellega, et viimane olevat 
olnud üldse selle teatrissemineku vastu. On teada, et Stanton oli presidenti korduvalt 
ähvardava hädaohu eest hoiatanud, peaaegu vägisi pannud välja sõjaväe-eskordi. Bates oletab, 
et võib-olla ta ei tahtnud teatrikülastusele kaasa aidata. Atentaadiohust teadlik, oleks aga 
Stanton pidanud kasutusele võtma erilisi ettevaatusabinõusid. Lincoln ei saanud 

jätta etendusele minemata, kuna sellest oli varem ajalehtedes teatatud. 

Sõjaminister nõustus kaasa andma major Henry Ratbumni. See noor keigar ilmus looži 
koos pruudiga, nähtavasti relvastatult, ja mõtles kõige vähem sellele, et tema kohustustesse 
kuulub presidendi kaitsmine. 

Samas aga oli üks asjaolu, mis justkui oleks nõudnud presidendi kaitsmise küsimuse 
veelkordset arutamist. Presidendi poolt utsutud kindral Grant oli kavatsenud külastada Fordi 
teatrit. Sellest teatati ajalehtedes ning palju inimesi oli ostnud piletid, lootuses näha võidukat 
väejuhti, kes oli äsja võtnud vastu vaen-ase peamise armee kapitulatsiooni. Ent mõni päev 
enne seda oli Mary Lincoln ühe oma põhjusetu ärritushoo ajal korraldanud solvava stseeni 
Granti naisele. Pärast seda oli raske loota, et missis Grant tuleks koos oma mehega «Meie 
Ameerika nõo» etendusele. Kindral nähtavasti kõhkles, kas tal maksab minna üksinda või 
riskida olla ebaviisakas ning leida viimasel hetkel obiv ettekääne äraütlemiseks. Granti 
kõhklused lõppesid siis, kui ta sõjaministeeriumis kuulis Stantonilt, et mõlemate — pre- 
sidendi ja armee ülemjuhataja — kohalviibimine suurendavat atentaadi tõenäosust. Pärast 
seda läks Grant Lincolni juurde ja teatas, et peab õhtul Washingtonist lahkuma. Ettekäändeks 
oli valitud vajadus kohtuda lastega. Granti äraütlemine kurvastas presidenti silmanähtavalt, 
ent ta leidis, et publik, kes lootis näha kindralit, ei pea lõplikult pettuma. Tema, Lincoln, läheb 
teatrisse tingimata. 

Ei Stantonile ega Grantile tulnud nähtavasti pähe mõte, et kindrali puudumine ei vähenda 
sugugi ohtu presidendi elule. Vastupidi, Granti kohalviibimine oleks vandenõulaste ülesande 
keerulisemaks muutnud. Kindraliga oleks tulnud kaasa sõjaväelastest saatjaskond, looži 
juurde oleks pandud tunnimehed ja vaevalt oleks kõrvaline inimene saanud sinna siseneda ja 
läheneda presidendile, ilma et Granti adjutandid poleks teda kinni pidanud. Ent kindral sõitis 
ära ja looži kaitsmine pandi John Parkerile. Booth kohtas tõlda, mis Granti raudteejaama viis. 
Kähku kogutud andmed veensid vandenõulast, et kindral oli koos naisega tõepoolest New 
Jersey osariiki sõitnud. Pole teada, kas Booth varem teadis sellest ärasõidust. Võib-olla 
näitleja kavatsus teostada atentaat isegi tugevnes pärast seda, kui oli ära langenud nii tõsine 
takistus. 


38. Mõrvar kirjutab asepresidendile 


Lincolni mõrvar John Wilkes Booth sündis tuntud näitleja perekonnas, kes varsti end 
täielikult põhja jõi. John oli kümnest lapsest üheksas ja ema lemmik. Järgnedes isa ja vanema 
venna 

eeskujule, astus Booth 1856. a. näitlejaks Baltimore'i teatritruppi. Tõeliselt andekat 
näitlejat temast ei saanud, ehkki ta võitis traagilistes osades esinedes kärarikka populaarsuse. 


Kodusõja päevil oli ta juba kuulsus, täht, kes sai oma aja kohta muinasjutulisi honorare. 
Samal ajal tegeles ta mingite kommerts-spekulatsioonidega. Ilus kõrk treenitud aristokraatlike 
maneeridega Booth sai naiste ebajumalaks. Ei seganud isegi see, et publiku pailapsest sai üha 
enam ehtne joomar. Bodth ühines lõunariiklastega, kuigi tema vanemad vennad olid Põhja 
poolehoidjad, ning temast sai konföderaatide luuraja. 

Tema peas oli segi melodraama võltsromantika ja plantaatoritest kõnemeeste õõnes 
retoorika, ülespuhutud ebajumalad ning valelike ideaalide šlakk, millega lõunariiklased 
püüdsid oma poliitilise programmi alasti künismi varjata. Harjunud silmakirjalikkusega, 
kujutasid nad endid ilukõneliselt rafineeritud aristokraatliku eliidina, kes kaitseb kõrgemaid 
väärtusi tuima ja harimatu pööbli — omakasupüüdlike kaubitsejate ja Põhja matside 
kallalekippumise eest, nad drapeerisid end Vana-Rooma vabariiklaste toogasse, mõnikord aga 
püüdsid peitu pugeda isegi Washingtoni ja Jeffersoni pärijate maski varju, kuna nad kaitsvat 
Lõunat jänkidest vallutajate vastu. Teatrikuulsusest ja veelgi enam alkoholiaurudest 
uimastatud Booth nägi ennast juba antiiktragöödia kangelasena maailmakuulsuse oreoolis: 
muidugi ootab see õilsat kättemaksjat, kes päästab Lõuna despoodist — «kuningas Abe'ist», 
nagu Lincolni nimetasid õelalt konföderaadid ja «vaskpead». 

Terve 1864. a. sügise jooksul oli näitleja toimekalt valmistunud Lincolni röövimiseks, mis 
Boothi meelest oleks andnud surmahoobi põhjariiklastele ning lisanud uut jõudu juba meelt- 
lieitvatele lõunariiklastele. Tema kavatsused polnud sugugi mitte fanaatiku või, hullumeelse 
sonimine, vaid-asjalik plaan, mille lõunariiklaste luure heaks kiitis ja mida süstemaatiliselt, 
peaaegu maniakaalse visadusega ellu viidi. 

Plaani polnud võimalik teostada ilma suure hulga inimesteta. Oli tarvis inimesi ründama 
detektiive, kes tavaliselt (ehkki mitte alati) presidenti kaitsesid. Booth oli Lincolni 
röövimiseks ette näinud erinevaid variante: tänaval, sõidu või jalutuskäigu ajal, samuti ka 
teatri külastamisel (kavatseti kustutada tuled, lukustada vaatesaali uksed ja seotud president 
aukülaliste loožist ära viia). Oli tarvis organiseerida punkte, kus röövijaid pidid ootama 
värsked hobused ja paadid üle Potomaci pääsemiseks. Pole kahtlust, et ettevalmistused olid 
põhjalikud. Booth püüdis koguni Potomaci lähedal üürida ühe maja keldrit, mis oleks võinud 
röövitud presidendile ajutiseks vanglaks olla. Atzeroth tegeles paadi üürimisega Port Tabacco 
— Washingtonist lõuna pool paikneva asula lähedal. John Surratt pidas läbirääkimisi Lõuna 
diversantide juhtidega Marylandis ja Virginias. 

Booth oli nende hulgas, kes kuulasid Lincolni kõnet, mille ta 

pidas 1865. a. 4. märtsil, kui ta asus teist korda presidendikohuseid täitma. Sõjateated 
nõudsid kiiret tegutsemist: Konföderatsioon elas oma viimaseid nädalaid. Booth kutsus oma 
meeskonna kiiresti kokku. On säilinud telegramm, mille ta oli saatnud ,13. märtsil M. 
O'Laughlynile Baltimorel: «Ärge kartke, et teie asi on unustatud; sõitke parem kohe siia.» 

Lõppkokkuvõttes ei tehtud katset viia ellu kas või ühtki nendest projektidest: segasid 
mitmed asjaolud. Isegi Boothi ustavad käealused hakkasid ilmutama kahtlust ja soovi 
mängust lahkuda. Uudised Lõunast muutsid röövimise mõttetuks — Lincolni polnud kuhugi 
viia. 

Näitleja sõbrad olid valmis kõiges süüdistama alkoholi. Pärast .seda, kui oli tulnud teade 
kindral Lee armee kapituleerumisest 9. aprillil, jõi Booth murest mõõdutundetult. Valitsuse 
versioon oli vasturääkiv. Ühest küljest püüdsid võimud tõestada, et Booth oli tegutsenud 
Jefferson Davise ja teiste Konföderatsiooni juhtide otsese korralduse järgi. Ent siis kerkis üles 
ebameeldiv küsimus: mil viisil olid põhjariiklaste salateenistus ja sõjaministeerium maha 
maganud nii laialdaselt toimunud ettevalmistused? Tekkis teine, varuversioon — polevat 
olnud võimalik ette näha niisuguse inimese käitumist, kes oli olnud peaaegu et deliiriumis. 

On andmeid, mis tõendavad, et eelnevate kuude jooksul oli Booth korduvalt teinud juttu 
Lincolni tapmisest. On võimalik, et näitleja tegi koguni Payne'ile ülesandeks varitseda 


presidenti, kui see jalutama läheb, ning katsuda ta tappa sealsamas, Valge Maja väravate 
juures. 

11. aprillil, kui ametlikult tähistati Granti armee võitu Lee vägede üle, tuli juubeldav 
rahvahulk Valge Maja juurde. Kokkutulnuile peetud kõnes rääkis Lincoln sellest, et pärast 
sõja lõppemist peavad neegrid hääleõiguse saama. Rahvasummas seisvad Booth ja Payne 
kuulasid raevunult neid presidendi sõnu. Näitleja pani oma käealusele ette president otsekohe 
revolvrist maha lasta. Payne keeldus: väljavaated eduks olid liiga väikesed. Lahkudes kiristas 
Booth õelalt: «See on viimane kõne, mille ta peab!» 

Kogu 14. aprilli lonkis näitleja nähtavasti sihitult mööda Washingtoni: hiljem jutustasid 
paljud inimesed üksikasjaliselt oma kohtumisest Boothiga mõned tunnid enne mõrva. 
Pärastpoole tegi juurdlus kindlaks Boothi liikumistee, sealhulgas ka salajase käigu Fordi 
teatrisse, — näitleja jõudis põhjalikult üle vaadata valitsuse looži ja uksesse augu puurida. Ta 
pani valmis puuliistu, mille võis koridoriukse lingi vahele torgata. Nüüd võis Booth arvestada 
sellega, et kedagi ei ole koridoris, kui ta läbi puuritud augu piiludes hakkab ootama sobivat 
hetke, et looži siseneda ja lähedalt tulistada... Juurdlus tegi kindlaks Boothi käitumise tunni- 
ajalise täpsusega. Tunnistajate seletuste ahelas oli vaid kaks lünka, mille tagajärjel Booth 
kadus vaateväljast umbes kaheks tunniks. Tõenäoliselt olid need tunnid kõige tähtsamad: 
võib-olla andis Booth sel ajal viimaseid instruktsioone Payne'ile Sewardi 

tapmiseks ja Atzerothile asepresident Johnsonile kallaletungi- 
miseks. 

Muide, kas Atzeroth saigi üldse niisuguse käsu ning kas ta kavatseski Andrew Johnsoni 
elu kallale kippuda? Kell 14,30 tegi Booth kõige seletamatuma teo kogu päeva jooksul. Ta 
ilmus hotelli «Kirkwood» ning küsis portjeelt, kas mister Atzeroth on kodus. «Ei, teda ei ole». 
Booth pöördus lahkuma, ent tuli siis tagasi 
ja küsis, kas asepresident Johnson on kodus. Saanud vastuse, et Johnsonit ei ole, palus Booth 
paberit ja kirjutas mõned sõnad: «Ei soovi Teid tülitada. Kas olete kodus?» Jätnud kirja ka 
Atzerothile, lahkus Booth kiiresti hotellist. 

Mida varjas see salapärane Andrew Johnsonile saadetud kiri? Mõned on arvanud, et Booth 
tahtis asepresidenti tappa. See on absurdne oletus, kuna Johnsoni tapmine oleks vandenõu 
ilmsiks teinud ning takistanud atentaati Lincolnile? Teised on kaldunud arvama, et Booth 
kavatses uurida plaanitsetavat Johnsoni tapmise kohta, et Atzerothile instruktsioone anda. 
Seegi on kahtlase väärtusega oletus: koha oleks kahtlusi äratamata võinud hõlpsasti ära 
vaadata hotellis elav Atzeroth ise. Kolmandad ütlevad, et võib-olla oli Booth otsustanud teha 
Johnsoni tapmise ülesandeks mitte Atzerothile yaid kellelegi teisele ja tahtis seepärast eelseis- 
vat tegevusvälja üle vaadata. See hüpotees, mida ei toeta mingid andmed, on väheveenev. On 
avaldatud arvamust, et Booth lootis saada viisakat vastust, milles oleks öeldud, et Johnson on 
nõus teda vastu võtma. Lincolni mõrvari juurest leituna oleks niisugune asepresidendi kiri 
kahtlematult pidanud tekitama suuri kahtlustusi Johnsoni vastu, sundima teda erru minema, 
suurendama peataolekut ja kaost valitsusringkondades. Niisugune käik oli täielikult 
teatrivandenõude vaimus, mis Boothile oli hästi tuttav. Võib-olla see kõik oligi nõnda, ent 
miks planeeris Booth niisugusel juhul Johnsoni tapmist? Kas oli see vaid müstifikatsioon või 
oli kiri varuvariant atentaadi ebaõnnestumise puhuks? Need on küsimused, mis on jäänud 
vastuseta ning muutuvad eriti tähtsaks siis, kui võtta arvesse Johnsoni enda seletamatut 
käitumist Lincolni tapmise õhtul ning ööl vastu 15. aprilli. 

Asepresidendi reputatsioon oli selleks ajaks tugevasti kannatada saanud. 1865. a. 4. 
märtsil, ametisseastumise päeval, oli Johnson tugevasti ületanud tema poolt joodava brändi 
tavalise normi ja uue asepresidendi kõne sarnanes suuresti vintis mehe, lobisemisega. Seda 
episoodi kirjeldasid loomulikult kõigis värvides «väskpead», kes vihkasid Johnsonit — 


«valget kehvikut» Lõunast, keda tollal peeti radikaaliks. Talle omase suuremeelsusega püüdis 
Lincoln ebameeldivat vahejuhtumit summutada. 

Kirja Johnsonile jättis Booth «Kirkwoodi» portjee R. Johnsi kätte. Portjee andis selle 
asepresidendi sekretäri Browningule. Jäi välja selgitamata, kas Browning omakorda andis 
kirja Johnsonile 14. aprillil või unustas selle ning kiri sattus — kui üldse sattus — adressaadi 
kätte alles järgmisel päeval. Mingi 

arusaamatuse tõttu (jälle arusaamatus!) sattus paber, nagu hiljem kinnitati, lõppude lõpuks 
Johnsoni kõrval elava Visconsini osariigi endise kuberneri Edward Solomoni postkasti. Pole 
teada, kas Johnson Boothi kirja ülepea nägigi. 

14. aprilli õhtul võttis Johnson enda juures vastu Leonhard Farwelli, teist endist 
Visconsini kuberneri, kellele ta ütles, et olevat väga väsinud ja kavatsevat varem magama 
heita. Johnson heitis tõepoolest magama ebatavaliselt vara — kella 9 paiku. Kaks tundi hiljem 
äratas teda seesama Farwell, kes tõi teate Lincolni hukkumisest. Keskööks saatfus Johnson 
valvemeeskonna saatel Peterseni, võõrastemai ja, kus lamas Lincoln. Ent «Andy» ei jäänud 
surija voodi juurde kauaks — kõigest pooleks tunniks (teistel andmetel paariks minutiks) ja 
ruttas tagasi «Kirkwoodi». Niisugune ükskõiksus ja tundetus oli juba ilmne poliitiline möö- 
dalask, kuna see andis Johnsoni vaenlastele rünnakuteks rikkalikult materjali. Sõbrad seletasid 
tema käitumist liialt ränga närvivapustusega ja sellega, et ta ei olevat suutnud taluda Lincolni 
läheneva surma kohutavat vaatepilti. Teised väitsid, et ta olevat rutanud läbi arutama oma 
sekretäriga ettevalmistusi eelseisvaks presidendiametisse astumiseks. Kõige veidram on see, 
et öösel lahkus Johnson ootamatult «Kirkwoodist», ta kadus, nähtavasti ühegi saatjata, 
vihmasesse pimedusse ja jõudis tagasi alles koidikul: 15. aprilli hommikul tuli tema juurde W. 
Stuart, senaator Nevada osariigist. Ta väitis hiljem, et Johnson oli olnud täiesti purjus, riided 
korratud, sassis juuksed porised. Läks tarvis arsti ja juuksuri abi, et Johnsonile kiiresti anda 
viisakas välimus peatselt järgnevaks presidendiametisse astumise tseremooniaks. 

See tegudeahel on raskesti seletatav, kui pidada silmas, et Johnson polnud sugugi ei 
lollpea ega joodik. Arvestades, et tolleaegsed ei maini Johnsoni naise viibimist Washingtonis, 
kalduvad mõned uurijad kahtlustama mingit armulugu. Veel vähem mõistetav on Johnsoni 
keeldumine anda mingeid seletusi Boothi kirja kohta. Ainus põhjus võis olla, et Johnson 
näitlejat tõepoolest tundis ja kartis seda otseselt eitada, et teda ei paljastataks vales. 
Detektiivid, kes püüdsid küsimust uurida, kinnitasid, et Johnson oli Boothiga tutvunud 
Nashvillis, olles Tennessee osariigi kuberner. 

Nagu väitsid asepresidendi vaenlased, oli Lincolni surm Johnsonile kordumatu võimalus 
presidendiks saada. Pärast juhtunut oli Johnsonil raske loota oma kandidatuuri esitamisele 
järgmistel valimistel. Mõni aasta hiljem, kui Kongress arutas Johnsoni asja, kerkis korduvalt 
üles küsimus tema käitumisest Lincolni tapmise päeval. Kongresmen B. Loan ütles: «Mõrvari 
kuul, mille sihtis ja saatis teele mässaja käsi, tegi Andrew Johnsoni presidendiks . .. Tasuks 
selle tõusu eest oli vabariiklaste reetmine ning ustavus reetmise ja mässu parteile». Teine 
kongresmen, J. Ashley, lausus, et Johnson «tuli presidendikohale läbi 

tapmisevärava» [177, 26].7 Andrew Johnsoni poolehoidjad lükkasid selle kui jämeda ja 
mitte millegagi põhjendatud laimu nördimusega tagasi. Nii presidendi süüdistajad kui ka tema 
kaitsjad on korduvalt ähvardanud oma argumentide kasuks tõendeid esitada! Ent ei üks ega 
teine pool pole oma lubadusi täitnud. Tõenäoliselt kartsid Johnsoni vastased, et neil ei õnnestu 
kummutamatuid tõendeid koguda, tema poolehoidjad aga, et kerkivad välja asjaolud, mis- 
kahtlustusi veelgi süvendavad. 

Ent tulgem tagasi Boothi juurde, kelle me jätsime «Kirkwoodist» lahkuma. Tal õnnestus 
mingi vaevata tungida Fordi teatri valitsuse looži ja Lincoln läheda maa pealt maha lasta. 


7 1865. a. suvel seletasid asja analoogiliselt lõunariiklased [175, 387— 388]. 


Läbi etenduse müra kuulis lasku esimesena loožis viibiv major Ratburn. Tema selja taga 
kõlas kähisev hüüatus, midagi nagu: «. .. vabadus! Hukkugu türannid!» Ratburn sööstis 
loožis viibiva tundmatu juurde ja haaras temast kinni. Tundmatu tõmbas välja pistoda. 
Ratbumn polnud niisugune jõumees nagu major Eckert, kes käte vahel rauast ahjuroope 
painutas. Booth rabeles lahti, lüües ohvitseri kätte pistodaga sügava haava. Ratburn põrkas 
tagasi ja tormas hetk hiljem uuesti mõrvari kallale. Ent Ratbumnile, kes oli pealegi haavatud, 
käis üle jõu toime tulla atleetliku Boothiga. Paisanud Ratbumni kõrvale, trügis see loožiserva 
juurde, kargas üle rinnatise, jäi kätel rippu lava kohale ning hüppas alla. Hiljem tõendas 
Ratbumn: «Aeg, mis kulus püstolilasust hetkeni, mil mõrvar loožist välja hüppas, ei ületanud 
kolmekümmet sekundit.» Alla hüpates takerdus Booth kannusega lipu külge, mis ehtis 
presidendilooži, riie ei pidanud vastu ja Booth kukkus lavale koos mitmevärviliste kärisenud 
riidetükkidega. Kukkudes vigastas ta jala, kuid põgenemisähmis ei pannud seda tähelegi. 
Alles nüüd vaikis vaatesaalis naer, mille olid esile kutsunud lõbusa komöödia tegelaste 
repliigid, ja publik hakkas juhtunut tajuma. Noolena sööstis Booth hämmastusest tardunud 
näitlejate vahelt läbi, tõukas kõrvale teda peatada katsunud dirigendi, haavates teda pistodaga. 
Washingtoni advokaat major J. Stuart, kes esimesena taipas, mis on toimumas, tormas 
Boothile järgi hüüdega: «Seisa!» Ent lavauks, mille taha Booth oli kadunud, oli kellegi 
hoolitseva käega, kinni löödud. Mõrvar, keda enam keegi ei peatanud, hüppas-hobuse selga 
ning kadus pimedusse ... 

Järgnes uskumatu paanika, meeleheitlikud karjed, naised langesid minestusse. Mitu 
inimest püüdis lavalt valitsuse looži ronida, et presidendile abi anda, teised tormasid mõrvarit 
jälitama. Täägid õieli, sööstsid saali marruläinud sõdurid presidendi kaitsemeeskonnast. Nad 
lõid vaatesaali publikust tühjaks. Sel ajal aga lubasid presidendi loožis arstid, kes olid kohe 
kindlaks teinud haava surmava iseloomu, viia teadvuseta Lincolni üle tee Peterseni 
võõrastemajja — Valge Maja oli liiga kaugel. Tänaval tõrjus 

ratsavägi vaevaga tagasi erutatud rahvahulka, vabastades teed, kust kanti läbi surevat 
Lincolni. 

Varsti pärast seda, kui valitsuse loožis oli kõlanud lask, saabus linna serval asuva silla 
juurde, mis oli Fordi teatrist umbes kolme miili kaugusel, ratsanik. See oli tagaajajatest 
kaugele ette jõudnud Booth. Sillal peatasid teda tunnimehed, täägid püssidel. Kaks sõdurit ja 
nende ülemus seersant Siias Cobb ei kahtlustanud midagi, lihtsalt oli veel sõjaaeg ning 
tarvitusel olid tavalised ettevaatusabinõud. 

«Kes te niisugune olete?» järgnes Cobbi küsimus. 

«Booth,» vastas mõrvar jultunud avameelsusega. «Ma elan Beantowni lähedal Charles'i 
krahvkonnas.» 

Seersant päris, miks Booth sõidab nii hilja ja kas ta ei tea, et pärast kella 9 õhtul kehtib 
komandanditund. Ent kurjategija — ega ta siis muidu kutseline näitleja olnud — seletas 
rahulikult: ta olevat lihtsalt oodanud kuud, mille valgus hõlbustaks tema teed. Seersant Cobb 
leidis, et ei maksa olla formalist. Muidugi eksisteeris käsk, kuid sõda oli ju tegelikult 
lõppenud. Ta lubas Boothil edasi sõita ja see kihutas peatselt minema mööda pikka Marylandi 
maanteed. 

Kümme minutit hiljem jõudis silla juurde mingisugune nooruk. 

«Perekonnanimi?» nõudis Cobb rangelt. «Smith.» 

«Küllap vist John?» märkis seersant pilkavalt, aidates pikatoimelisel poisil välja mõelda 
nime, mis oli niisama laialt levinud nagu tema poolt nimetatud perekonnanimigi. 

Ennast Smithiks nimetanu vaatas kõrvale ja pomises tusaselt: 

«Minu nimi on Thomas.» 

«Hüva, olgu Thomas,» nõustus Siias Cobb heasüdamlikult. «Kuhu tee viib?» 


Noormees seletas, et oli sõpradega istuma jäänud ja ruttavat nüüd koju White Plainsi. 
Seersant teadis seda kohta ega näinud põhjust pidada kinni noort elupõletajat, kelle õige nimi 
oli David Herold. Noormees mängis selle stseeni suurepäraselt. Peagi jõudis Herold oma 
šefile järele. 

Umbes pool tundi hiljem ilmus silla juurde kolmas ratsanik. See oli tallipoiss John 
Fletcher, kellelt Herold oli hobuse «ära ajanud». Nüüd oli Cobbi kord vastata küsimustele 
riisuja kohta: jah, hiljaaegu olevat üle silla sõitnud noormees, kes nimetanud ennast Smithiks. 
Cobb ei vaielnud vastu, et tallipoiss jätkaks hobuse varastanud nooruki tagaajamist, ent 
hoiatas, et ta ei või Fletcherit linna tagasi lasta. Veidi aega kõhelnud, pöördus Fletcher tagasi. 

Silas Cobb oli ainuke võimude esindaja, kel oli täielik võimalus presidendi mõrvar kinni 
võtta. Ta laskis selle võimaluse käest. Kas tema teguviis oli täiesti vabandatav sellega, et ta ei 
teadnud toimunud tragöödiast või oli see vandenõulaste kaasosalise 

seaduspärane tegevus? Muidugi, Cobb polnud käsku täitnud, ent tõenäoliselt peeti sellest 
käsust pärast Lee armee kapituleerumist üldse nõrgalt kinni. Võimalik, et need üleastumised 
polnud omakasupüüdmatud: iga kord rändas tunnimeeste taskusse paar dollarit. Aga see, et 
niisugune muretus võimaldas lõunariiklaste agentidel pealinnast välja lipsata, tegi 
tunnimeestele vähe peavalu. Cobbile tehti selle eest hiljem etteheiteid, ent ülemused ei leid- 
nud seersandi teguviisis midagi laiduväärset. 

Palju huvipakkuvam on teine asi. Vahtkond vahetati välja keskööl. Selleks ajaks ei 
teadnud Cobb ikka veel Lincolni tapmisest. Vähemalt ta ei teatanud siis kellelegi, et Booth oli 
üle silla sõitnud. Kindral Auger, vägede juhataja pealinnas, ei vaevunudki või ei pidanud 
vajalikuks saata oma mehi silla juurde teada saama, kas tunnimehed pole näinud põgenenud 
mõrvarit... Oma seletusi andis Cobb alles palju hiljem, esinedes tunnistajana kohtus 
vandenõulaste üle. 

Tõsi, pärast linna tagasijõudmist oli John Fletcher politseile teatanud Heroldi' 
hobusevargusest. Fletcher toimetati viivitamatult Augeri juurde, ent mingeid edasisi abinõusid 
tarvitusele ei võetud. Vastuluure ülem L. Baker, kes tuli pealinna alles kaks ööpäeva hiljem, 
seletas võimude käitumist nii: nad ei olevat uskunud, et mõrvar võis vahtkonnale öelda oma 
õige nime. Ent kui see oligi nõnda, siis kas poleks maksnud üles otsida mõrvari «teisikut», kes 
oli kõige pinevamal hetkel tema maski alla pugenud? 

... Sel ajal aga ootasid Booth ja Herold mõnd aega oma kaasosalisi. Ent Atzeroth ei 
riskinud talle antud ülesannet täita. Võtnud julgustuseks korraliku koguse kangemat kraami, 
pages ta pärast asjatuid kindla pelgupaiga otsinguid pealinnas majja, kus oli möödunud tema 
lapsepõlv, kahekümne kahe kilomeetri kaugusele Washingtonist. Ta püüdis koguni ühe 
naabripiigaga romaani alustada. Möödus neli päeva — Atzerothi jälgedele saadetud 
detektiividele jätkus sellest täiesti talle järele jõudmiseks. Payne hulkus pärast atentaati kaua 
Washingtoni ümbruses, ööbis jäärakuis ja lootis asjatult teiste vandenõulastega kohtuda. Nii 
kestis see esmaspäevani, 17. aprillini, mil Boothi juhatuse kaotanud pika mõtlemisega 
hiiglane ise lõksu läks. Hilisõhtul ilmus ta missis Surratti majja, kus sel ajal toimus 
läbiotsimine, ja langes politsei kätte, kel esialgu polnud veel selget ettekujutust inimesest, kes 
oli püüdnud tappa riigisekretäri. Selleks ajaks olid juba areteeritud Mary Surratt, Michael 
O'Laughlyn, Samuel Arnold. 

Tõsi, Booth ja Herold viibisid vabaduses. Saanud doktor Muddi majas ajutiselt peavarju ja 
arstiabi, läks Booth edasi. Paar päeva oli ta varjul kolonel S. Coxi farmis. (Hiljem õnnestus 
sellel suure altkäemaksu abil asjast puhtalt välja tulla.) Alles hiljaaegu vangist vabastatud 
lõunariiklaste armee ohvitseride abiga, keda nad teel kohtasid, leidsid mõrvar ja tema käsilane 
pelgupaiga lõunariiklaste ägeda poolehoidja Garretti farmis. 

Me jätame nad mõneks ajaks sinna, et naasta Washingtoni ja vaadata, kuidas organiseeriti 
presidendi tapja ja teiste vandenõulaste tagaotsimist. , 


39. Kaotatud niit 


Valitsevates ringkondades tekitas Lincolni ootamatu tapmine peataoleku. Andrew 
Johnson, presidendi järel teine mees riigis, kõrvaldas end ise võimude tegevuse juhtimisest 
ööl vastu 15. aprilli. Järgmine — riigisekretär Seward — lamas raskesti (või, nagu arvati, 
surmavalt) haavatuna. Täidesaatva võimu faktiliseks peaks osutus neil tundidel ja päevadel 
sõjaminister Stanton. Just tema hakkas sureva Lincolni voodi juures viibides käske jagama. 
Stantonile allusid armee ja luure, salapolitsei ja sõjaväetsensuur. Ta teostas kontrolli 
telegraafiside üle. Kurjategija tabamisel oli suurim kaal kohahke võimude ja elanikkonna 
informeerimisel toimunud tragöödiast. Igasugune viivitus võis vandeseltslastele anda 
võimaluse pääseda jälitusest, pugeda kindlasse pelgupaika või põgeneda välismaale. 

Eelpoolmainitud ajaloolane O. Eisenschiml ja teised tema teed läinud uurijad on 
tähelepanelikult uurinud kõiki telegramme, mis sõjaminister saatis esimestel tundidel ja 
päevadel pärast lasku Fordi teatris. Esimese depešši kirjutas Stanton mitte varem kui kell 
1.30, enam kui kolm tundi pärast mõrva; Washingtonist aga saadeti me teele kell 2.15. See oli 
üpris oluline viivitus, mis takistas teate sattumist hommikulehtedesse, mida hakati trükkima 
just kella kahe paiku. Enamikul ajalehtedest ei olnud Washingtonis oma kirjasaatjaid, need 
aga, kellel nad olid, oleksid kartnud ilma ametliku kinnituseta nii sensatsioonilist uudist 
teatada. 

Sellise hilinemisega saadetud Stantoni telegrammist oli välja jäetud kõige tähtsam detail 
— Boothi perekonnanimi, ehkki mõrvar oli ära tuntud kohapeal, Fordi teatris. Mõrvari nime 
teadmine oleks igal juhul hõlbustanud tema leidmist, eriti aga siis, kui tegemist oli tuntud 
näitlejaga. Esmakordselt mainiti Boothi alles depešis, mis saadeti välja kaks tundi pärast 
esimest. Seejuures seisab täielikult väljaspool kahtlust, et sõjaminister oli juba märksa varem 
jõudnud mitmetelt isikutelt saada andmeid selle kohta, et mõrvar oli Booth. Suur hulk 
järgnevaid telegramme (ühe erandiga), mis nimetasid Boothi, ei teatanud mõrvari tundemärke, 
ehkki need olid võimudele suurepäraselt teada. On huvitav, et Boothi ei nimetanud kell 11 
õhtul saadetud telegrammis ka Associated Pressi kirjasaatja A. Hobright. Kurjategija nime 
polnud ka põhjalikumas telegrammis, mille ta saatis kell 1.30. Rohkemgi — teine telegramm 
oli sisult, hoopis arusaamatu. See ilmus «New York Tribune'i» hommikuses väljaandes 1865. 
a. 

15. aprillil järgmisel kujul: «Meie Washingtoni esindaja käskis peatada telegrammi 
presidendi kohta, kusjuures ei räägita midagi selle kohta, kas eelmine telegramm räägib õigust 
või valetab.» Oma 1868. a. kirjutatud mälestustes, mis avaldati järgmisel aastal, eelistab 
Hobright rääkida kõigest peale arusaamatu «teise telegrammi». Võib-olla sellepärast, et 
inimesed, kes olid olnud võimul 1865. a., olid oma kohtadel ka sel ajal, kui memuaare trükiks 
valmistati? 

Muuseas, varsti pärast tapmist tungisid politseinikud hotelli «National» numbrituppa, kus 
Booth oli elanud, ning leidsid tema: asjade hulgast ümberlükkamatuid tõendeid selle kohta, et 
näitleja oli olnud lõunariiklaste luuraja. 

Veelgi, seletamatum on Heroldi juhtum. Üks detektiividest,, Roche, tegi juba 14. aprilli 
keskööks kindlaks, et Herold oli Boothi kaasosaline. 20. aprillil aga nimetas sõjaministeerium 
teda oma telegrammides ja ametlikes avaldustes mitut moodi, kuid alati valesti: Harold, 
Harrold, Herod, Harrod või Herrod, mis tagaotsimist äärmiselt raskendas. 

Ööl vastu 15. aprilli, mil tõesti juhtus palju raskesti seletatavaid sündmusi, leidis aset veel 
üks kummaline tõik. Mingi rikke tõttu katkestas kaheks tunniks töö sõjaväetelegraaf. 


Ajakirjanduses avaldati kahtlust, kas mitte vandeseltslased ei olnud juhtmeid läbi lõiganud. 
Kui see oli nii, siis oli vandenõulaste arv märksa suurem, kui kohtus näis. Ei sidehäirete 
põhjustest ega faktist endast ei tulnud mingit ametlikku teadet. Esinedes tunnistajana 
Esindajatekoja juriidilise komisjoni ees, viitas telegraafi ülem major Eckert tehnilistele 
põhjustele ülekandejaamades ning väitis, et side oli katkenud kõigest mõnel liinil. Sellele 
tuleb lisada, et see sidekatkestus leidis aset veel enne seda, kui Stanton oli kavatsenud saata 
oma esimest telegrammi presidendi tapmise kohta. 

Võimud ilmutasid teatavat operatiivsust, blokeerides 15. aprilli hommikuks peaaegu kõik 
Washingtonist erinevates suundades väljuvad maanteed ja ka kõik raudteed: mõrvar ja tema 
kaasosalised oleksid võinud neid kasutada. Muide, need abinõud jäid siiski hiljaks. Lähtuti 
eeldusest, et mõrvar viibib pealinnas, kuna tegelikult aga olid Booth ja Herold 30 miili 
kaugusel Washingtonist. Pealegi gji tihedas ahelikus, mida väejuhatus vähehaaval lõi, üks 
tühik. See oli tee, mis viis Washingtonist otse Port Tabacco asulasse 36 miili kaugusel 
pealinnast, teiste sõnadega — peamine tee lõunaosariikidesse" kus Booth võis leida 
igakülgset abi ja toetust. Kuni 15. aprilli kella 7-ni oli valveta just see tee, mida mööda Booth 
oli läinud ja mis peamine — mille ta kõige tõenäolisemalt olekski pidanud valima ... 
Arusaamatu möödalaskmine! See oli ju tee, mida lõunariiklaste spioonid ja sala- 
kaubavedajad olid korduvalt kasutanud. Ümberringi oli väheasustatud soine maa-ala viletsate 
külavaheteedega. Ega siis Booth, poleks muidu saanud sinna jääda terveks nädalaks, ilma et 
taga- 

ajajad oleksid teda eriti tülitanud. On tarvis veel lisada, et Washingtonis teati väga hästi 
nii neid Marylandi osariigi lõunaosa iseärasusi kui ka seda, et sealne elanikkond tundis kaasa 
lõuna-riiklastele ja varjas vaenlase piilureid. Mööda seda teed olid vandenõulased esialgu 
kavatsenud ära viia ka nende poolt röövitud presidendi. Muidugi, kui Booth poleks vigastanud 
jalga ning oleks suutnud ellu viia esialgse plaani — jõuda 15. aprilli hommikul kell 4-ks Port 
Tabaccosse, siis oleks ta hommikul olnud juba Virginia territooriumil, tagaajajatest kaugel 
ees. Niisugusel juhul poleks Port Tabaccosse viiva tee hilinenud blokeerimine suutnud midagi 
muuta. 

Enamgi, Washingtoni politseiülem Richards, kuulnud tallipoiss Fletcheri avaldusest ning 
nähtavasti kõrvutanud seda teiste temal olevate andmetega, otsustas, et mõrvarid on 
põgenenud Marylandi lõunaossa. Teinud selle täiesti õige järelduse, pöördus Richards varsti 
pärast 14. aprilli keskööd kindral Augeri poole palvega anda politseile hobuseid, et kiiresti 
formeerida salk ning saata see värsketele jälgedele. Politseišefile öeldi kategooriliselt ära, tal 
soovitati mitte toppida oma nina võõrastesse asjadesse. On raske mõista niisuguse keeldumise 
põhjusi. Kõige süütum motiiv võis olla sõjaväevõimude püüd kontsentreerida oma kätesse 
otsingute organiseerimine ja kuulutada kurjategijate tabamine oma teeneks. Pole teada, kas 
Auger konsulteeris Stantoniga, kui ta Richardsile hobuseid ei andnud, ent pole kahtlust, et see 
keeldumine võttis võimudelt väljavaate enne koitu Boothile ja Heroldile järele jõuda ning nad 
kinni võtta. 

Veel kummalisem episood leidis aset ööl vastu 22. aprilli, kui major O'Byrn oli juhuslikult 
sattunud Boothi ja Heroldi jälgedele, kes olid lahkunud doktor Muddi majast ning sõitnud üle 
Potomaci jõe Marylandist Virginia osariiki. Major saatis Washingtoni telegrammi palvega 
jätkata jälitamist Virginia territooriumil. Luba ta ei saanud. 

Sel korral võis äraütlemise põhjus olla üks — vabastati tegevusvälja neile isikutele, kellele 
sõjaminister oli usaldanud Boothi otsimise. Nende hulgas oli kõige tähtsam vastuluure ülem 
kolonel Lafayette Baker. 15. aprillil kutsus Stanton ta kiiresti Washingtoni. Tuleb silmas, 
pidada, et 20. aprillil kuulutas sõjaministeerium välja tasu 50 tuhat dollarit Boothi tabamise ja 
25 tuhat dollarit Heroldi ja John Surratti tabamise eest. Võib-olla taheti kõrvaldada võistlejat, 
kes oleks võinud nii soliidse noosi ära napsata. Ent siingi on palju arusaamatut. Raamatus, 


mille Baker hiljem kirjutas, väideti, et kui ta Washingtoni oli saabunud, tehtud talle teatavaks 
ainult üldtuntud fakt, et presidendi mõrvar on näitleja John Wilkes Booth. Ent pühapäeval, 16. 
aprillil, teadis sõjaministeerium rohkem kui ainult mõrvari nime. Tema käsutuses olid Boothi 
paberid ja asjad, mis saadi kätte Hotellist «National» (ja ka Atzerothi kompsud, mis leiti 
hotellist «Kirkwood»). Ta oli 

saanud Fletcheri tunnistused kahe ratsaniku — ilmselt Boothi ja Heroldi — põgenemisest, 
ja teadis, kuhu viivad nende jäljed; oli saanud ohvitser Roche'i aruande Heroldi kohta; teadis, 
et Boothi kaasosaline oli lõunariiklaste luuraja John Surratt ning viimase ema maja oli 
äärmiselt kahtlane, tõenäoliselt Konföderatsiooni spioonide konspiratiivkorter, ja palju muud. 
On raske öelda, miks kõiki neid andmeid ei teatatud L. Bakerile (kui mitte ainult tema ise — 
kaugeltki mitte harras tõearmastaja — antud juhul ei luisanud). Baker kinnitab, et kindral 
Auger oli hoopis keeldunud talle abi ja vajalikku informatsiooni andmast. 

Samas juhtus huvitav lugu 20. aprillil välja antud plakatiga, milles lubati Boothi tabajale 
autasu (esimene niisugune plakat Boothi ja Heroldi tundemärkide kirjeldusega anti välja juba 
17. aprillil). Sellel on mõrvari portree kõrvale paigutatud Heroldi foto, mis pärines veel tema 
kooliajast, ja foto tundmatust isikust, kes olevat John Surratt (võib-olla oli see tema vanem 
vend). See oli enam kui kummaline eksitus, kui võtta arvesse, et John Surratti tundsid paljud 
nägupidi ja oli kerge kindlaks teha, kas see on tõepoolest tema foto. Pole ime, et niisugune 
kuulutus aitas otsinguil vähe. Huvitav on veel teine asi — palju hiljem fabritseeriti võltsing 
publiku jaoks, kes valdavas enamuses polnud plakatit näinudki. Ka see oli dateeritud 1865. a. 
20. aprilliga ja: meenutas väliselt õiget plakatit. Ent kõik fotod olid ümber vahetatud: Boothi 
uus, parem foto, foto Heroldist, mis oli tehtud juba pärast tema tabamist Garretti farmis ja 
lõpuks Surratti foto, mis kuulub tunduvalt hilisemasse aega (tõenäoliselt juba 1867. aastasse). 
Nii õige kui ka võltsitud plakat on arhiivis säilinud ja pettuses veendumiseks piisab ainsast 
pilgust. 

Selleks ajaks kui L. Baker (keda tihti nimetati «Ameerikas Fouche'ks») töö kallale asus, 
oli üks väesalk põgenikega peaaegu silm-silma vastu kokku põrganud. Väesalka juhatas 
leitnant J. Dunna, sõjaministri asetäitja vend, keda ilmselt poleks ilma eriti tähtsa ülesandeta 
Washingtonist välja saadetud. Dunna teguviis (sealhulgas ka, kirjaliku käsu rikkumine rea 
Boothi võimalike põgenemisteede jälgimise kohta) hämmastab veel praegugi ajaloolasi, kes 
leiavad, et vaevalt oleks ta võinud toimida nii, omamata oma ülemuse kindral Augeri suulist 
mitteametlikku heakskiitu. Vaid leitnant Dunna seletamatud eksisammud aitasid kurjategijail 
ka sel korral minema lipsata. 

Me ei hakka jutustama, kuidas Bakeril ja tema meestel õnnestus lõpuks Boothi jälgedele 
sattuda, kuidas näitleja ja Herold tabati Garretti farmis ööl vastu 26. aprilli. Märksa huvitavam 
on muu. Tabalukuga suletud küün, kus Booth ja Herold end varjasid, piirati sisse väesalga 
poolt, mida juhtisid leitnant Edward Dougherty ja luurajad kolonelleitnant Everton Conger 
ning salateenistuse šefi nõbu leitnant Luther Baker. Booth keeldus alla andmast, ent Herold 
ruttas, küünist välja ja võeti otsekohe sõdu- 

rite poolt kinni. Näitleja jäi kangekaelseks ning küün pandi põlema. Ootamatult kõlas lask 
— surmavalt sai haavata Booth. Sõdurid murdsid ukse maha jakandsid ta põlevast hoonest 
välja ... 


40. Lask ja kadunud lehed 


Stanton oli käskinud Boothi võimaluse korral elusalt kinni võtta. Ent kummaline — üks 
mõrvari otsimist juhtinud ohvitsere oli andnud vastupidise käsu: tulistada kurjategijat kohe, 
kui teda märgatakse. Niisuguse käsu said detektiivid, kes sattusid näitleja jälgedele varsti 
pärast seda, kui see oli lahkunud Muddi majast, ja jäid sinna varitsema lootuses, et igast 


küljest sissepiiratud mõrvar püüab tuttava arsti juures jälle pelgupaika otsida. Ohvitser, kes 
andis tulistamiskäsu ja viibis detektiivide juures, oli kolonel William P. Wood, Old Capitali 
vangla ülem ning kahtlematult sõjaministri käsilane [183, 191—192]. 

Pole kahtlust, et Booth lasti maha ilma mingi nähtava vajaduseta. Kes laskis kuuli, mis 
Boothi surmavalt haavas? Seersant Boston Corbett teatas, et seda teinud tema (tegelikult ei 
kinnita seda ükski tunnistaja). Tõsi, kakskümmend kaks aastat hiljem kinnitab farmeri poeg 
Robert Garrett, et nägi Boston Corbetti Boothi tulistamas. Ent 1865. a. oli Robert Garrett 
kõigest 12-aastane. Corbett ise oli aga äärmiselt tasakaalutu inimene, kes hiljem hoopis 
hulluks läks. Mõned sündmuse pealtnägijad kalduvad arvama, et Booth tappis end ise. On ju 
arusaamatu, kuidas Corbett võis läbi küüniseina eksimatult Boothi tabada. Kolonelleitnant 
Conger väitis, et näinud, kuidas seersant Corbett tulistas. Ent teiste isikute tunnistuste järgi ei 
võinud Conger sellelt kohalt, kus ta lasu hetkel seisis, mitte kuidagi Corbetti näha. Leitnant 
Bakerile oli tundunud, et tulistanud oli Conger ise! Hiljem seletas ta oma tunnistustes: «Ma 
arvasin siis, et Conger tulistas, ja küsisin temalt: «Miks te ta maha lasksite?» Ta vastas: «Ma 
ei tulistanud teda.» Siis kargas mulle pähe, et kui ta oligi tulistanud, siis on parem, kui seda ei 
teata.» Kui Stantonile kanti ette ametlik.versioon, et Corbett olevat käsku rikkudes Boothi 
maha lasknud, hüüdis ta: «Mässaja on surnud — patrioot elab. Ta päästis meid alalisest 
erutusest, venitamisest ja kulutustest. Patrioot tuleb vabaks lasta!» 

Hiljem levitati kuuldust, et peale peaukse olnud küünil veel varuval j apääs, mille kaudu 
kurjategija ehk põgenema pääses. Ta võis põgeneda kas enne sõdurite saabumist või isegi 
hiljem, kui need polnud seda tagaust märganud. Booth — või Boothiks peetu — elas veel 
mõne aja pärast lasku ja oli täie teadvuse juures. Ent mitte keegi kohalviibijaist ei taibanud 
temalt küsida, 

kas ta oli ennast ise tulistanud. Boothi taskutest leiti pudi-padi: sõdurinuga, piip, 
taskukompass jms. Seal oli mingisugune Kanada veksel, armukeste fotod... Ja peamine — 
väike punane taskupäevik. Kolonelleitnant Congeri poolt huupi avatud leheküljed kubisesid 
hooplevast eneseimetlusest, Brutuse ja Wilhelm Telli nime kordamistest ja kõrgelennulistest 
tiraadidest, mis olid pärit kunagistest Boothi osadest. 

Ette rutates märgime, et teatades oma tunnistustes põhjalikult mitmesugustest Boothi 
juures leitud asjadest, ei lausunud Conger veidral kombel sõnakestki kõige tähtsamast — 
näitleja päevikust. Selle dokumendi olemasolu fakt ise kerkis üles alles pärast kohut 
vandenõulaste üle. 1866. a. erru lastud Baker avaldas «Ühendriikide salateenistuse ajaloo», 
milles teatas päeviku eksisteerimisest. Lincolni tapmise asjaolusid uuriv juriidiline komisjon 
palus Bakerit korrata oma teadet päeviku kohta vande all. Baker tegi seda ja lisas, et siis, kui 
võimud päeviku leidsid, olevat sellest mõned lehed juba välja rebitud. 

Küsimus Boothi päevikust kerkis uuesti üles 1867. a., kui Kongress uuris Johnsoni 
tegevust ja süüdistatavate hulka oli sattunud ka tema sõjaminister Stanton. L. Bakeri avaldus, 
et päevikust oli välja rebitud kaheksateist lehte, mida ta enne olevat näinud, tekitas tõelise 
sensatsiooni. Baker väitis koguni, et Stan-toni detektiivid olid teinud neist lehtedest koopiad, 
kuid saanud käsu anda need ministrile. Conger ütles, et tema ei teadvat, kas päevik oli 
areteerimishetkel Boothi juures. Stanton eitas kategooriliselt, et päevikus oli olnud lehti, mis 
hiljem kaduma oleksid läinud. 

Tuleb arvesse võtta, et selleks ajaks oli Baker äärmiselt tigestunud, leides, et truu 
teenistuse eest autasude jagamisel on temast mööda mindud. Kolonel oli solvunud, et 
vaatamata lubadusele ei andnud Stanton talle võimalust lülitada päeviku sisu oma raamatusse 
«Ühendriikide salateenistuse ajalugu». Ent just see sunnib kahtlema, kas kadunud 
lehekülgedel oli olnud midagi ministrit kompromiteerivat, vastasel korral poleks sellisest 
lubadusest saanud juttugi olla. Tõsi, seal võis olla märkmeid, mille mõte Bakeri eest varjule 
jäi, ent mida ettevaatlik Stanton siiski oli otsustanud hävitada. . . Baker tunnistas hiljem, et ta 


ei ole päevikut lugenud ja on selle sisust ainult kuulnud teiste inimeste käest, kes on seda 
dokumenti peos hoidnud. Erruläinud vastu-luuraja kinnitas, et kadumaläinud lehekülgedel 
olevat Booth kirjeldanud, kuidas ta oli maganud, soojendades ennast vastu tema poolt äsja 
tapetud hobuse laipa. See ei ole kuigi tõenäoline: kadunud lehtedel olid enne atentaati tehtud 
sissekanded ja on arusaamatu, miks pidi Booth neil kirjeldama sündmust, mis leidis aset juba 
pärast näitleja põgenemist pealinnast, pealegi oli päevikus veel puhtaid lehti. 

Juurdluse ajal äratas erilist tähelepanu üks lause päevikust: «Kaldun peaaegu Washingtoni 
tagasi minema ja... Õigustust 

otsima, mida ma suudan leida, nagu mulle tundub.» Mil kombel sai Booth õigustust otsida 
— avaldades oma kõrgelseisvate kaasosaliste nimed? Või lihtsalt kuulutades kõuehäälselt, et 
ta tappis presidendi patriootilistel motiividel? 

Pärast Bakeri sensatsioonilist avaldust päeviku kohta ruttas armee peaprokurör Holt samal 
päeval vande all kuulutama, et päevik on terve ja puutumatu. Ent Holt ei võinud teada päeviku 
esialgset seisukorda, kuna ta oli selle saanud oma ülemuselt sõjaministeeriumis. Hiljem väitis 
Holt, püüdes Stantonilt kahtlusi kõrvale juhtida, et võib-olla oli Booth ise lehed välja rebinud, 
et varjata võimude eest mingeid andmeid oma kaasosaliste kohta. Tunnistusi andes toetas seda 
versiooni Stanton. Baker jäi endale kindlaks. Pöörduti kolonelleitnant Congeri tunnistuste 
poole — see ei suutnud midagi kindlat meenutada: talle olevat vaid tundunud, et päevikust oli 
lehti välja rebitud. Sellele järgnenud ülekuulamisel teatas Baker — ja seda kinnitas 
kolonelleitnant Conger —, et Stanton oli päeviku vastu võtnud ilma igasuguste küsimusteta. 
Tundes Stantoni iseloomu on raske uskuda, et ta oleks nii toiminud siis, kui päevikust oleks 
lehti juba välja rebitud. Leitnant Luther Bakeri tunnistused selle kohta, et ta olevat paar päeva 
pärast Boothi tabamist leidnud ühe kadunud lehtedest, mis oli väikesteks tükkideks rebitud 
(see olevat olnud kiri kellelegi doktor Stuartile palvega anda varjupaika), muutsid pildi veelgi 
segasemaks. .. 

Kaks päeva pärast Boothi surma teatas Washingtoni tagasi jõudnud Conger kõigest 
Lafayette Bakerile. Nad tormasid ülepeakaela Stantoni juurde, kelle leidsid kušetil puhkamas. 

«Me võtsime Boothi kinni!» hüüdis Baker tuppa tormates valjusti. 

Sõjaminister surus käed silmadele ja oli mõni hetk vait. Siis näitas Baker mõrvarile 
kuulunud esemeid: kaht püstolit, nuga, kompassi, piipu ja päevikut — väikest punases 
nahkköites vihikut. (183, 141]. 

Boothi laip toimetati sõjalaeva pardale. Washingtonis näidati laipa mõnedele isikutele, kes 
olid kurjategijat tundnud. Nende hulgas oli doktor J. May, kes oli kahe aasta eest näitleja 
kaelalt opereerinud paise. Operatsiooniarm oli täiendav tõend selle kohta, et tegemist on 
Boothi laibaga. Hiljem uuriti seda protokolli korduvalt kriitilise pilguga: selles leiti üksikuid 
vasturääkivusi ja kahtlasi kohti nagu May märkus, et laip olevat tugevasti moondunud ja et 
vigastatud on parem jalg (kuid 14. aprillil oli Booth vigastanud vasaku jala). Millegipärast ei 
toodud kohale Boothi vanemat venda Edwinit, kes oli vanglasse heidetud. On arusaadav, et 
lõunariiklaste poolehoidjad ja ka lihtsalt sensatsioonihimulised lasksid kohe lahti kuulduse, et 
Garretti farmis tapetu ei olnud Booth; et ümbervahetus on tehtud eesmärgil saada lubatud 
autasu ja ühtlasi päästa valitsust piinlikust 

olukorrast, kuna ta polnud suutnud organiseerida mõrvari edukat jälitamist. 

Tuntud lõunariiklaste luuraja Loretta Velasguez, kes leitnant Harry Buffordi nime all 
sõjaväemundris, külgekleebitud vurrude ja põskhabemega kaua ning edukalt spionaažiga 
tegeles, avaldas 1876. a. oma mälestused («Naised sõjas»). Neis ta kinnitab, nagu oleks ta 
juba tavalistes naiseriietes külastanud Bakerit just sel hetkel, kui tuli teade Boothi tabamisest. 
Baker tähendanud sel puhul: «Ma kavatsesin ta (Boothi) tabada elavalt või surnult ehk leida 
talle küllalt hea asendaja.» Tuleb silmas pidada, et «Ameerika Fouche» oli surnud mõni aasta 


enne Velasguezi memuaaride avaldamist ning viimasel polnud tarvis karta endise vastuluure 
šefi õiendust. 

Palju hiljem avaldati kahtlust, kas ei lasknud mõned mõjukad isikud Boothil meelega 
jälitajate käest pääseda. 

1869. a. lubas president Johnson kurjategija omastel tema laip kalmistule ümber matta. 
Ent ka sellesse tseremooniasse suhtuvad paljud kui lavastusse, seda enam, et uutel matustel ei 
heitnud Edwin Booth laibale pilkugi ega saanud seda järelikult ära tunda. Seda tegid teised 
matustest osavõtjad, nende hulgas Boothi teine vend Joseph. Aga kui nad isegi veendusid, et 
matavad võõrast inimest, nad tõenäoliselt vaikisid sellest. 


41. Boothi ülestõusmine 


Isehakanutest puudust ei olnud. Kõige tuntum neist on David George. See üksik inimene, 
kes tappis enda 1903. a. Enide'is, Oklahomas, oli alkohoolik ja narkomaan. Keegi mister 
Harper ruttas teatama, et George olevat talle 1900. a. tunnistanud, et ta on John Wilkes Booth. 
Memphises leidus advokaat Phineas Bates, kes väitis, et ta oli juba 1870. a. Texases saanud 
sõbraks kadunuga, kes kandnud tollal nime Saint-Allen. See oli kord raskesti haigeks jäänud. 
Arvates, et ta varsti sureb, teatanud ta Batesile, et tema õige nimi on Booth, ja palunud oma 
surmast teatada vend Edwinile New Yorki. Pärast tervenemist jutustas Saint-Allen Batesile, et 
Lincolni olevat ta tapnud asepresident Johnsoni ässitusel, kellega ta olevat 14. aprilli päeval 
nõu pidanud. Johnson olevat talle öelnud, et Grant lahkub pealinnast ning Boothile antakse 
võimalus Washingtonist põgeneda. 

Bates püüdis koguni välja nõuda autasu, mis 1865. a. oli Boothi tabajale lubatud, ja kui 
see ei Õnnestunud, avaldas raamatu Lincolni mõrvari pääsemisest [184]. Bates katsus George'i 
balsamee-ritud laipa maha müüa autokuningas Henry Fordile ümmarguse summa, 100 
tuhande dollari eest, kui aga seegi korda ei läinud, müüs ta «Boothi muumia» laatadel 
näitamiseks. Nii alustas muumia oma mitu aastakümmet kestnud reisi mööda osariike. 

Kokkuvõttes polnud Batesi jutustatud loos tõevarjugi. Kui ta oleks 1903. a. püüdnud tõde 
välja selgitada, oleks see lihtne olnud — veel olid elus vandenõust osavõtnud Sam Arnolds ja 
John Surratt ning näitlejad, kes olid koos Boothiga laval esinenud. 

20-ndatel aastatel kerkis esile Boothi vennatütre lugu: kord olevat tema uksele koputanud 
salapärane külaline, kes oli ennast .nimetanud tema onuks. Aeg-ajalt leiti ka Boothi «haudu», 
mis pidid tõendama, et tal oli õnnestunud pääseda Garretti farmist enne, kui sinna saabusid 
teda jälitavad sõdurid. Kirjanduses on palju tõendamata tunnistusi, mis kuuluvad 1865. a. 
sündmustest osavõtjaile. Keegi Jung kinnitab, et tema sõber Robert Todd Lincoln, presidendi 
poeg, olevat enne surma 1926. a. põletanud palju dokumente ja tunnistanud, et need olevat 
sisaldanud tõendeid isa ühe kabinetiliikme reetlikkusest. 

1922. a. 31. märtsil teatasid kaks endist ratsaväelast Joseph Zigan ja Wilson D. Kenzie, 
kes olid võtnud osa Boothi kinnivõtmisest farmis, vande all, et haavatu, kes küünist välja 
kanti, kandnud lõunariiklaste armee sõdurivormi ja et tal olevat olnud jalas tolmused kollased 
sõdurisaapad. Zigan ja Kenzie teatasid, et neilt oli võetud tõotus nähtut sügavas saladuses 
pidada. 

1937. a. väitis kirjanik Izola Laura Forrester (kes kinnitas, et ta olevat Boothi 
lapselapselaps), et 30 aasta eest olevat ta vestelnud kindral James 0'Byrniga, kes oli tollal 
kohtunik New Yorgis. Nagu teame, oli 0'Byrn üks Boothi jälitamise organiseerijatest. «Ma 
ütlen teile midagi, mida te iialgi ühestki aruandest ei leia,» öelnud ta. Siis vandusime seda 
salajas hoida. Teil pole nüüd seda võimalik kasutada, kuid kuulake. Küünis oli kolm inimest, 
ja üks neist põgenes». O'Byrn, kes olevat seda miss Forresterile teatanud, soovitanud tal endal 
põgenenud inimese nimi ära arvata. 


Kõik need «tõendid» ei tõenda midagi, kuna nad toetuvad vaid kinnitamata väidetele 
kõnelustest, mis olevat toimunud sündmuste kaasaegsetega, vestlustele, mis leidsid aset pool 
sajandit või hiljem pärast neid sündmusi ja avaldati veelgi hiljem. Neid tunnistusi võiks 
arvesse võtta siis, kui nad oleksid seotud mingite teiste veenvate tõenditega ... 

Lincolni tapmise loos on palju arusaamatut: nii võimude veider hooletus kui takistused 
mõrvari tabamisel, tunnistajate ütluste fabritseerimine, vandenõust osavõtnute vabastamine ja 
palju muud, millest eelpool üldjoontes juttu oli. Ent kõik need faktid tervikuna ja igaüks eraldi 
lubavad end mitmeti seletada. Mitmeid kahtlasi samme võib seletada poliitilise võitlusega 
pärast Lincolni surma, ja sugugi mitte hirmuga selle ees, et paljastatakse mõned vandenõu 
saladused [175, 189—190, 224— 225]. Lõpuks seletab paljutki võistlus Bakeri ja teiste 
tagaajamisest osavõtnute vahel, jaht auhinnale. 

Ja ometi jääb üht-teist seletamatuks. Kaua aega oli Stantonil poliitiku ja äraostmatu 
sõjaministrina hea reputatsioon. Viimaste 

aastakümnete jooksul on mitmed ameerika ajaloolased püüdnud kindlaks teha, kuivõrd 
teenitud see kuulsus oli [186, 118 jt.; 187, 236 jt.]. Kriitika tuleb seejuures tihti «paremalt», 
plantaatoritesse heasoovliku suhtumise positsioonilt. On avaldatud rida fakte, mis näitavad 
Stantonit auahne inimesena, kes ei valinud vahendeid, kui asi puutus tema tõusu. Ent see oli 
iseloomulik peaaegu kõigile ameerika kodanlikele poliitikutele, kaasa arvatud ka Vabariikliku 
Partei üpris kirevale radikaalsele tiivale. Samal ajal kostab ka teisi hääli, mis lükkavad kriitika 
tagasi ja hindavad kõrgelt Stantonit, muu hulgas kui «totaalse sõja tänapäeva 
kontseptsioonide» esiisa [178,. XIII]. 

Eisenschimli ja tema mõttekaaslaste arvates olevat Stanton eeldanud,- et Lincoln annab 
võidetud lõunaosariikidele õiguse saata oma esindajad Kongressi ning seal võib taas tekkida 
enamus «vaskpeadest» ja lõunariiklastest, Vabariiklik Partei kaotaks võimu ja kodusõda 
osutuks asjatuks. Aga ilma Lincolnita, arvanud Stanton, võiks ta hakata juhtima Johnsoni 
kaudu, keda peeti siis veel radikaaliks ja kes teab, võib-olla ka Lincolni kõrvaldamiseks 
mõeldud vandenõust osavõtjaks. Nagu teada, kujunesid sündmused teisiti: Andrew Johnson 
katkestas suhted radikaalidega, ent kuni 1868. a. ei julgenud ta Stantonit erru saata, ehkki 
viimane oli uue presidendi poliitilise kursi äge vaenlane (seda loeb Eisenschiml tõenduseks, et 
Johnson kartnud paljastusi, mida Stanton teha võis). 

Kas oli veel mingeid täiendavaid motiive selleks, et võimud ka pärast Stantoni 
erruminekut oleksid pidanud otsi vette peitma? Kahtlemata oli, vastavad Eisenschimli 
pooldajad. Vahetasid ju presidenditoolil üksteist pika aja vältel välja kodusõjas silmapaistnud 
Põhja kindralid (Grant, Hayes, Garfield) ja sõjaministri prestiiži toetamine oli nende 
poliitilisele karjäärile eriti tähtis. Selle fakti ilmsikssaamine, et sõjaväeametkond on kätte- 
maksust päästnud presidendi surma peasüüdlased, oleks neile kindralitele olnud 
parandamatuks hoobiks. 

Niisugune on Eisenschimli ja tema pooldajate hüpotees tervikuna. Viimastel aastatel on 
see esile kerkinud üha uutes variantides. 

Kuna paljudes ajaloolaste töödes on kohus vandenõulaste üle juba ammu muudetud 
kohtuks Erwin Stantoni üle, siis püüame veel kord summaarselt vaadelda ja kaaluda tema 
vastu kogutud süütõendeid. 

Esiteks, kas Stantoni minevikus oli midagi, mis kahtlusi kinnitaks? Nagu juba öeldud, on 
uusimad uurimused hajutanud palju sellest, mida olid kirjutanud tema ülistajad. Nüüd kerkib 
raamatute lehekülgedelt meie ette tihti reetlik, halastamatu, mitte ühtki vahendit põlgav 
auahne inimene, kes oskas võistlejaile osavalt jalga taha panna ja kes vaevalt et tundis 
Lincolni vastu seda kiindumust, mida ta väliselt püüdis demonstreerida. See oli võimukas, 


vastuvaidlemist mittetaluv iseloom. Stanton oli korduvalt 

keeldunud Lincolni korraldusi täitmast; räägiti, et ta teinud kõike, mis tahtis. See pole 
õige. Tähtsatel juhtudel oskas Lincoln oma tahtmist saavutada, sundida tõrksat Stantonit järele 
andma. Ent väga sageli läks president kompromissile ja pööras koguni talle omase tahumatu 
huumoriga kogu vaidluse naljaks. 

Lincoln hindas äärmiselt kõrgelt endise advokaadi organisaatorivõimeid, mis sõjaministri 
vastutusrikkal kohal õitsele puhkesid. Kui Lincoln pärast uueks tähtajaks tagasivalimist kuulis 
räägitavat tema kavatsusest Stanton välja vahetada, kummutas ta need kuuldused resoluutselt. 
1865. a. 9. aprillil, viis päeva enne lasku Fordi teatris, andis Stanton kirjaliku avalduse 
erruminekuks, teades väga hästi, et seda ei võeta vastu. Tõepoolest, Lincoln rebis paberi katki, 
öeldes: «Te ei tohi erru minna... Te olete meie peamine tugi» [183, 237]. Sel kombel ei 
ähvardanud Stantoni poliitilist tulevikku miski, kui mitte oletada, et ta püüdis kuriteo abil 
jõuda esimesele kohale riigis ja vabastada käed sellele poliitikale lõunaosariikide suhtes, mida 
ta otstarbekaks pidas. Täpselt samuti võib kaksipidi seletada kõiki tema vastu kogutud 
kaudseid süütõendeid. Pealegi võib ju siis, kui heita kõrvale oletus tema osavõtust vandenõus, 
arvata, et esimestel tundidel pärast Lincolni tapmist tegutses ta nagu palavikus, erutatuna 
vastutusest ja oodates iga hetk vandenõulase kuuli, mis oli juba tapnud presidendi ja, nagu siis 
arvati, ka riigisekretäri. Kas mitte see ei seleta Stantoni viltulaskmisi, millele tema vastased 
nii kurjakuulutava mõtte omistasid? Ent teisest küljest ei mahu kaugeltki mitte kõik Stantoni 
teod nii lihtsasse skeemi, nagu pakuvad tema kaitsjad. 

Stanton teadis vandenõu ettevalmistamisest ja sellest, et konspiraatorid kohtuvad lesk 
Surratti majas. Niisugune veendumus tugineb sellel, et Luiz Wichman teatas sellest võimudele 
ja, nagu näitavad dokumendid, saadeti vastavad andmed sõjaministeeriumi. Tõsi, meil pole 
andmeid sellest, kas Stanton nägi isiklikult 
Wichmani ettekannet, aga teisest küljest on raske oletada, et ametnikud oleksid julgenud oma 
tujuka, võimuka ja kõigesse ise süveneda tahtva ülemuse eest nii tähtsat informatsiooni 
varjata. Sõjaaja tingimustes oli Stantonil õigus ka kõige nõrgemate kahtlustuste korral 
areteerida ükskõik keda ja ta kasutas seda õigust 
ulatuslikult. Tõsi küll, detektiivid kinnitasid hiljem, et Mary Surratti maja olevat võetud 
jälgimise alla, kuid vaevalt vastas see tõele. Detektiivid ei suutnud esitada mingeid tõendeid, 
et majaelanike liikumine oleks neil päev-päevalt ja tund-tunnilt 
teada olnud. Need kõik on tõsised argumendid, kuid neidki võib seletada teisiti. Lõppude 
lõpuks said võimud enam kui küllalt igasuguseid teateid vandenõude kohta ja üks neist, 
Wichmani tunnistus, võis sõjaministri tähelepanu mitte äratada ka siis, kui see talle silma 
puutuski. 

Tõsi, eksisteerib kaudne tõend, et Stanton teadis Wichmani ettekandest. 15. aprilli 
hommikul kell 4.44 saatis ta telegrammi 

New Yorki kindralmajor Dixile. Selles oli öeldud: Boothi asjade hulgast leitud kirjast 
ilmneb, et vandenõu oli ette valmistatud juba enne 4. märtsi. Ent Boothi kohvrist leiti üksnes 
Amoldi kiri 27. märtsist, millest seda mitte kuidagi ei saa järeldada. 15. aprilli hommikul 
kella 5 paiku võis Stanton seda teada ainult Wichmani ettekandest. Ent ometi jääb ebaselgeks, 
kas ta sai seda teada enne mõrva või pärast asetleidnud tragöödiat oma alluvate käest, kes 
ruttasid ette kandma varemsaadud informatsioonist. Lõpuks võis Stanton selle lause lisada ka 
sellepärast, et kahtlemata olid temani jõudnud kuuldused mingisugustest vandenõudest, mille 
teokstegemine oli määratud 4. märtsile, mil Lincoln teist korda presidendikohale asus. 

Asume järgmise süütõendi juurde. Stanton soovitas Grantil teatrisse mitte minna. Ent 
esiteks tahtis Grant tõepoolest Washingtonist varem ära sõita, et talle jääks rohkem aega 
lastega koos viibida. Teiseks olid suhted missis Granti.ja missis Lincolni vahel presidendi 
abikaasa süü läbi üpris teravaks kujunenud. . Granti naine ilmselt ei tahtnud minna teatrisse, 
looži, kus viibis tõre «esimene leedi», kes oli talle hiljuti mõttetu armukadedusstseeni 


korraldanud. Lõpuks polnud ka Grant ise nähtavasti suur teatri ja seltskondlike vastuvõttude 
austaja. Pärast ülemjuhatajaks määramist, 1864. a. märtsis oli ta kord juba keeldunud 
samasugusest ühisest teatrikülastusest koos presidendiga. Tõsi, Stanton oli Grantile teatrisse 
mineku maha laitnud kahel korral. Aga selliseid soovitusi oli ta korduvalt ka presidendile 
andnud. Ja üldse ei pidanud Stanton, kes vähemalt väliselt oli harras puritaanlane ja alatasa 
piiblit luges, suuremat lugu niisugustest kiusatuse ja patu pesadest. 

Stanton oli sisuliselt keelanud major Eckertil Lincolni saata. Ent see keeld võis olla 
tingitud ärritushoost (sõjaministril oli üpris raske iseloom), järjekordsest tülist, see võis olla 
ka žest, mis pidi näitama, et Stanton laidab kavatsust teatrisse minna ning ei soovi sedavõrd 
mõtlematu teoga midagi ühist omada. Pealegi oli Stanton Lincolnilt korduvalt suuremat 
ettevaatust nõudnud, ent viimane oli need hoiatused peaaegu alati kõrvust mööda lasknud. 
Lõppude lõpuks võis Stanton lihtsalt tüdineda Lincolni julgeoleku pärast hoolitsemast, seda 
enam, et siiani oli presidendi ettevaatamatu käitumine ikka õnnelikult lõppenud. Nüüd aga oli 
sõda ju sisuliselt lõppenud. Koguni see kõige kahtlasem asjaolu, et vastupidiselt Stantoni 
sõnadele polnud Eckertil 14. aprilli õhtul mingit kiireloomulist tööd, laseb end mitmeti 
seletada. Kui ettevaatlik Stanton oleks tõesti vandenõu organisaator olnud, oleks ta 
tõenäoliselt Eckertile igaks juhuks mingi tegevuse leidnud, mis oleks õigustanud majori 
teatrisse mittelubamist. 

Suur hulk süütõendeid on seotud telegrammidega, mis Stanton saatis esimestel tundidel 
pärast mõrva. Ent see, mis eriti kahtlane näib, võis olla peataoleku tulemus, mida süvendas 
Stantoni hirm oma elu pärast ja ka veendumus, et Boothi ja Payne'i lasud on k 

konföderaatide vandenõust, kes kavatsevad pealinna hõivata, Samas olid kuuldused sellest 
vandenõust Stantonile isegi kasulikud, kuna just tema kerkis rahva ette inimesena, kes on 
suutnud enlase agentuuri sepitsustele otsustavate abinõudega lõpu teha. Stantoni vastaste 
arvates olevat ta siis, kui talle selgeks sai, et avatud Boothil ei lähe korda tagaajajate eest 
pääseda, andnud käsu näitleja areteerimisel tappa. Sellise korralduse saanud usaldusväärsed 
mehed — kolonel W. Wood, kes korraldas varitsust doktor Muddi majas, ja tõenäoliselt 
Lafayette Bakeri mehed. Meenutagem,, et teistel salkadel takistati näitlejat kinni võtta. 

Üpris kummalised on näitleja tapmise asjaolud. Kas langes ta tõepoolest tasakaalutu 
seersant Corbetti kuulist või laskis tema maha kolonelleitnant Conger, nagu oli tundunud 
leitnant Bakerile. Ehk oli laskja Baker? (Mõned arvasid, et Booth tappis enda ise.) Muuseas, 
kurjategija tabamise eest lubatud autasust sai Conger lõviosa — 15 tuhat dollarit, leitnant 
Baker aga kõigest tuhat. Seda aga võib seletada ka erinevusega auastmes. Mingit juurdlust 
Boothi surma asjaolude kohta kohapeal ei teostatud, ehkki seda oleks olnud kerge teha. 
Boothi matuseid ümbritsenud saladuslikkus andis tuge kuuldustele, et tapetud ja maetud 
olevat õpis keegi teine. See on väga tõsine kaudsete tõendite ahel, ent neidki võib seletada 
mitmeti. Kõik võis tulla ähmist, kiirustamisest, võistlusest nende vahel, kes juhtisid Boothi 
tagaajamist ja ovisid kõik lubatud autasu saada ning varjasid hangitud andmeid, kui nad teisi 
jälitajaid koguni valejälgedele ei juhtinud. Matuste saladuslikkust on hõlbus seletada sooviga 
vältida Boothi haua muutumist palverännakukohaks konföderaatidele ja nende 
mõttekaaslastele Põhjas. 

Stantoni süü tõestuseks peetakse sedagi, kuidas ta oli võtnud vastu teate Boothi 
tabamisest, kui ta veel ei teadnud, et näitleja surnud on. Ta oli varjanud näo kätega ja vaikinud 
mõne hetke — kas see pole mitte tõendiks tavaliselt oma tundeid varjata suutva ministri 
hirmust või vähemalt suurest erutusest? Ent millest see erutus oli tingitud? Kas just hirmust? 
Ja lõpuks on see stseen meile tuttav üksnes L. Bakeri sõnade kaudu, täpsemalt — tema 
raamatust «Ühendriikide salateenistuse ajalugu», mis oli kirjutatud siis, kui kolonel oli 
sõjaministriga lõplikult tülli läinud, pealegi oli L. Baker alati valmis tõe ohverdama kasvõi 
selle nimel, et lülitada oma raamatusse nii dramaatiline efekt (nende vastu tundis ta üldse 


nõrkust). Aga endisel vastuluure šefil võis ilmselt olla teisigi, ja märksa kaalukamaid põhjusi, 
et kogu see pisood välja mõelda. 

Ka küsimust Boothi päevikust kadunud lehtede kohta saab mitmeti seletada. Võib-olla 
hävitas need Stanton, kui nad tõesti sisaldasid teda kompromiteerivat materjali. Ent sama 
tõenäoline on, et need oli välja rebinud Booth ise, kes saatis, nagu tõestati, Heroldit kirjadega 
paljude inimeste juurde, kellelt ta lootis pel 

gupaika ja abi. Leitnant Baker kinnitas, et oli leidnud ühe kadunud lehtedest, kui ta 
Virginias käis. 

Tõsi, jääb mõistatuslikuks tõik, et kohtupidamise ajal vandenõulaste üle päevikut ei 
mainitud. Ent mõeldav, on oletada, et päevik ei sisaldanud midagi niisugust, mis oleks võinud 
kohtualuste poolt vandenõus etendatud osale täiendavat valgust heita. Kongressi poolt 
teostatud juurdluse käigus juhiti tähelepanu päevikus sisalduvale lausele selle kohta, et Booth 
kavatsenud Washingtoni naasta ja «oma nime puhtaks pesta». Aga need sõnad võisid 
tähendada mitte üksnes näitleja kavatsust anda välja teda ässitanud kaasosalised, vaid ka seda, 
et auahne mõrvar oli valmis kuulsuse nimel oma teo «õilsaid» motiive kõigile kuulutama. 

Stantonile heidetakse ette sedagi, et tema, kes polnud kunagi olnud ülemäära leebe, ei 
taotlenud politseinik Parkeri süüdimõistmist. Ent sõjaministril võis selleks olla palju põhjusi, 
näiteks võis talle olla vastumeelt koondada üldsuse tähelepanu talle alluva 
julgeolekuteenistuse nii ilmsele möödalaskmisele, nagu seda oli joodiku komandeerimine 
presidenti kaitsma. 

Mingil ebaselgel põhjusel põikles Stanton ilmselt kõrvale selle eest, et taotleda välismaal 
John Surratti areteerimist. On täiesti võimalik, et ta toimis nii hirmust avalduste ees, mida see 
vandenõulane võis teha. Kuid faktiks jääb seegi, et Surratt neid ei teinud, vaatamata kõigile 
Johnsoni vastaste jõupingutustele. Surratt vaikis kogu elu, isegi kui tal polnudki enam põhjust 
mõne endise vandenõulase kättemaksu karta. Kui Stanton oleks tõesti Surratti tunnistusi 
kartnud, püüdnuks ta pigem tülikast tunnistajast vabaneda. Surratti oleks ju võidud areteerida 
või siis ta oleks võinud lihtsalt kõigest jutustada välismaa ajakirjanikele. 

Peale hirmu, et Surratt rääkima hakkab, võib leida teisigi motiive, mis määrasid Stantoni 
positsiooni. Tal oli alust karta, et Surratti protsessil tulevad ilmsiks võltsingud, mida 
vandenõulaste protsessil oli palju kasutatud, või et kerkib taas päevakorda süütõendite nappus 
John Surratti ema vastu, keda valitsuse vastased olid juba rutanud kohtumõrva süütuks 
ohvriks kuulutama. 

Nii on lugu sellegi argumendiga, et Stanton ei olevat jälitanud paljusid isikuid, kes polnud 
Boothile vähem teeneid osutanud kui mõned kohtu alla antud vandenõulased. Jutustus palju- 
dest jälitajate vigadest oleks ju rikkunud pildi kellavärgi täpsusega töötavast hästi 
organiseeritud masinast, millisena Stanton tahtis kujutada sõjaministeeriumi, et näidata 
soodsas valguses oma osa presidendi mõrvari tabamisel. Mis puutub aga kahte isikusse, kes 
olid vandenõulastele väga lähedal seisnud — trahteripidaja Lloydisse ja Luiz Wichmanisse, 
siis nende vastu ei alustatud kohtuasja ühel põhjusel: nad olid nõustunud olema kohtus 
tähtsaimateks süüdistuse tunnistajateks ja ka said nendeks. 

Katsed fabritseerida valetunnistajäte abiga süütõendeid Davise ja teiste Lõuna liidrite 
vastu võis tähendada aga seda, et Stantonil ehtsaid tõendeid lihtsalt ei olnud. 

Aga nelja ellujäänud vandenõulase üleviimine vanglasse üksikul saarel ja käsk hoida 
neid seal teistest vangidest isoleerivalt? Selliseid ettevaatusabinõusid võidi kasutada selleks, 
et teha täiesti võimatuks süüdimõistetute põgenemine, kel oli vabaduses palju kaasatundjaid 
ja sõpru. Vastasel korral oleks Washingtoni võimud saanud tunda teravat kriitikat nii 
ajakirjanduse kui ka Kongressi poolt. Pärast vabanemist ei teinud mitte ükski süüdimõistetud 
vandenõulastest mingeid avaldusi. 


Lõpuks viimane argument — Boothi kiri asepresident Johnsonile. Eisenschimli pooldajad 
on valmis selles nägema Stantoni «makjavellistlikku käiku: Lincolni ja Sewardi tapmine 
koos Johnsoni kompromiteerimisega oleks avanud talle tee võimu juurde. Ent võib oletada, et 
Booth tegi ise katset niisuguse sammuga valitsusringkondades veelgi suuremat segadust 
tekitada, seda enam, et näitlejal polnud suuremat usku Atzerothi plaanitsetud atentaadi 
kordaminekusse Johnsoni vastu. Ja lõpuks võis see kiri tunnistada ka sidemetest Johnsoni ja 
Boothi vahel. 


42. Leiud Philadelphias 


Niisiis, suur hulk erinevat tõlgendamist võimaldavaid tõendeid. Palju hüpoteese ja mitte 
ühtki kummutamatut tõendit [183, 182—209]. Niisugune oli vähelohutav tulemus enam kui 
90 aastat kestnud katsetel heita uut valgust Fordi teatris toimu-nud tragöödiale. Ja vaid veidi 
aega enne saja aasta möödumist Lincolni surmast ilmusid välja uued faktid. Seekord olid need 
kõige tõelisemad asjaosalise käest saadud tõendid, mille ehtsus pandi, tõsi küll, esiotsa 
kahtluse alla. Veelgi hämmastavam on see, et nad avastati puhtjuhuslikult. 

. .. Kord astus New Jerseys elav kutseline keemik E. Neff, kes oli asjaarmastaja 
ajaloolane, Philadelphia antikvariaati ning ostis poole dollari eest köidetud raamatu — 
ajakirja «Colburn's United Services Magazine» numbri 1864. a. teisest poolest. Mõni kuu 
hiljem sai see juhuslikult ostetud ajakirjakomplekt aluseks täiesti ootamatule tõendile, et 
Stanton oli olnud Lincolni mõrva organiseerija ning Lafayette Baker mürgitati sõjaministri 
käsul andenõu saladuse hoidmiseks. 

Kuidas niisugune avastus siis tehti? Kui Neff ostetud raamatut kord lehitses, märkas ta 
suurt hulka numbreid ja tähti, mis olid kirjutatud pliiatsiga lehekülgede vasakule servale. 
Spetsialisti abiga õnnestus Neffil välja selgitada, et need märkmed kujutavad endast kaht 
šifreeritud läkitust. Sifr oli kaunis keeruline 

247 

ja, mis peamine, muutus igal leheküljel. Esimene läkitus, mis paiknes lehekülgedel 181, 
183, 185—211 ja oli dateeritud 1868. a. 2. maiga, kõlas nii: «Mind jälgitakse pidevalt. Need 
on elukutselised. Mul ei õnnestu neid alt vedada. Uues Roomas elasid kord kolm meest — 
Juudas, Brutus ja spioon. Igaüks neist arvas, et saab kuningaks, kui Aabram sureb. Nad ei 
usaldanud üksteist, kuid (nii) lähenesid nad sellele päevale, oodates otsustavat hetke, mil üks 
Brutuse poegadest suudaks, püstol käes, lipsata selle hukkumisele määratud inimese selja 
taha, kihutada talle kuul pähe ja ta kohmakas keha kõrvale paisata. Kui langenu oli suremas, 
saabus Juudas, ilmutades austust selle vastu, keda ta vihkas; ja kui ta lõpuks nägi teda hinge 
heitmas, ütles ta: «Nüüd kuulub tema ajaloole, rahvas aga kuulub mulle». Ent kahjuks tahtis 
saatus nii, et Juudas langes vähehaaval ebasoosingusse ja koos temaga paisati põrmu Brutus. 
Ent kui keegi tahab teada, mis juhtus spiooniga, võin Teile kindlasti öelda, et see olin mina». 
See kõik kannab allkirja: «Lafayette C. Baker». 

Teine läkitus, mis oli kirjutatud lehekülgedele 106—120, 126, 127 ja 245; oli šifreeritud 
esimesest märksa lihtsamini: vajalike tähtede alla tekstis olid lihtsalt punktid pandud: 
«Kuuekümne viienda 10. aprillil kuulsin esmakordselt, et plaan teostatakse. Eckert loob kõik 
sidemed, asi saadetakse korda neljateistkümnendal. Ma ei teadnud mõrvari nime, ent teadsin 
suurt osa kõigest muust, kui ma E. S-ga sellest juttu tegin. Ta ilmutas korraga nii üllatust kui 
umbusku. Siis ta lausus: «Ka teie võtate sellest osa. Ootame ära ja vaatame, mis sellest välja 
tuleb, siis teame paremini, kuidas meil tuleb antud juhul toimida». Ma avastasin varsti, mida 
ta mõtleb selle all, et mina asjast osa võtan, kui mulle näidati järgmisel päeval dokumenti, 
mis, nagu ma teadsin, oli võltsitud, kuid see oli hea võltsing. Sellest ilmnes, et mulle on 
tehtud ülesandeks juhtida vandenõu, mille eesmärk on röövida president ja asepresident kui 


õhutaja. Nii sai minust asjast osavõtja, ehkki mul polnud niisugust kavatsust.» (Lause viimast 
osa võib dešifreerida ka teisiti: «Sellest ilmnes, et mulle on tehtud ülesandeks juhtida 
vandenõu, mille eesmärk on röövida president ja asepresident. Kui õhutaja sai minust asjast 
osavõtja, ehkki mul polnud niisugust kavatsust». Selline dešifree-ring on vähemusutav: ta 
nõuab lause muutmist ja temas on vähem mõtet.) Edasi on läkituses öeldud: 
«Kolmeteistkümnendal sai ta teada, et president on andnud käsu Virginia osariigi seadusand- 
liku kogu istungjärgu avamiseks, et otsustada küsimus osariigi vägede sõjategevuse 
lõpetamisest USA vastu. Silmapilkselt sai ta maha erutatud meeletu tiraadiga. Siis tajusin ma 
esmakordselt tema psüühilist tasakaalutust ja tema meeletut, fanaatilist vihkamist presidendi 
vastu. Vähesed sõjaministrid peavad lugu 

presidendist või tema strateegiast, ent pole palju neid, kes tühistad presidendi antud käsu. 
Ent niisugusel meeletushetkel saatis tema kindral Weitzelile telegrammi, milles muutis 
presidendi käsu kaheteistkümnendast kuupäevast. Siis naeris ta nii, et külmavärin üle selja 
käis, ja sõnas: «Kui ta soovib teada saada, annulleeris (tekstis «recinded» õige «rescinded» 
asemel) tema käsu, laseme Luciferil talle seda öelda. Mine, Tom, ja jälgi .evalmistusi. Siin ei 
tohi vigu lubada». Siis sain ma esmakordselt teada, et ta oli üks neist, kes vastutas vandenõu 
organiseerimise eest. Varem olin alati mõelnud, et ta kas ei usalda mind, kuna ta ei usalda 
kedagi, või soosib kedagi, kuni tal on kasulik teda reeta. Ent nüüd tean ma tõtt ja see teeb 
mulle lõputult hirmu. Ma kardan, et võin mingil kombel patuoinaks muutuda. 

Vandenõusse oli kaasa tõmmatud vähemalt üksteist Kongressi liiget, vähemalt kaksteist 
armeeohvitseri, kolm laevastikuohvitseri ja vähemalt 24 eraisikut, kellest üks oli lojaalse 
osariigi8 kuberner. Viis olid suurpankurid, kolm kogu riigis tuntud ajakirjanikud, ja üksteist 
— mõjukad ja rikkad töösturid. Tõenäoliselt oli ka neid, kes mulle tundmatuks jäid. 

Nende tuntud vandenõulaste nimed on ilma šifri ja kommentaarideta näidatud selle seeria 
esimeses köites. Nimetatud isikud andsid asja heaks kaheksakümmend viis tuhat dollarit. 
Ainult kaheksa inimest teadsid vandenõu detaile ja ülejäänute nimesid. Ma kardan oma elu 
pärast. L. C. B.» 

On kerge mõista, et nii sensatsioonilist avastust võeti esialgu peaaegu üksmeelselt 
müstifikatsioonina. Niisuguse kirja oleks võinud hõlpsasti kirjutada iga naljahammas, kes 
teadis midagi USA ajaloost Kahtlustati ka Neffi ennast. Ent vähehaaval hakkasid skeptilised 
hääled vaibuma, eriti pärast seda, kui Neff oli 1961. a. — kodusõja sajandal juubeliaastal — 
avaldanud ajakirjas «Civil War Times» oma uurimistöö mõned tulemused. Esimene samm 
umbusu kõrvaldamisel pidi olema selle tõestamine, et tema poolt ostetud vana ajakirja köide 
on tõepoolest kuulunud Ühendriikide Vastuluure kunagisele šefile. Luitunud lehekülgede 
töötlemisel mitmesuguste kemikaalidega õnnestus Netffil taastada allkiri «L. C. Baker», mis 
oli kirjutatud niisuguse nähtamatu tindiga, millist kasutasid luurajad kodusõja aastail. Võrrel- 
nud seda Bakeri teadaolevate allkirjadega, tunnistas tuntud ekspert Stanley Smith selle 
ametlikult vaieldamatult ehtsaks. Ent see veenis väheseid, kogemused olid õpetanud võtma 
ettevaatlikult ka kõige kohusetundlikumate ja autoriteetsemate spetsialistide niisuguseid 
järeldusi. 

Neffil õnnestus leida uusi dokumente, mis avaldasid muljet ka kõige ägedamatele 
skeptikutele. Ta hakkas uurima Bakeri viimaseid eluaastaid. Nagu öeldud, oli vastuluure šeff 
erru las- 

tud 1866. a. veebruaris, mil president Johnson avastas, et ülemäära püüdlik ja 
uudishimulik Baker on salajase jälgimise alla seadnud Valge Maja. Teenistusest lahkunud 
Baker sõitis Philadelphiasse, kus ta 1868. a. 3. juulil ka suri. Neff otsustas alustada otsinguid 
hiiglaslikus Philadelphia Linnaarhiivis, lootes leida mõistatuse võtit. Tal läks korda üles 


8 Nii nimetati osariike, mis olid kodusõja aastail jäänud ustavaks seaduslikule valitsusele Washingtonis. 


otsida L. Bakeri testament, milles kindral määras oma pärijateks naise, kolm venda ja kolm 
õde. Edasi tuli lagedale tunnistus selle kohta, et Baker on surnud meningiiti, kusjuures 
ajalehed olid teatanud, et vastuluure endine šeff suri kõhutüüfusse (see erinevus diagnoosides 
oli juba ammu teada). Bakeri testamendi täitjateks määrati leitnant Luther Baker, kes sellest 
osast keeldus, ja keegi Joseph Steedfall, kes teatas, et ta polevat leidnud mingit lahkunule 
kuulunud vara. See oli juba kummaline. 

Esimesel leiul peatumata kontrollis E. Neff nelja tunnistaja toimikuid, kes olid Bakeri 
testamendi kinnitanud. Nendest ühe paberitest leidis ta Bakeri testamendi lisa, mille kohaselt 
kõik tema raamatud, päevikud ja mitterahalised paberid anti kellelegi Laura Duvalile 
Washingtonis. Lisa kandis märkust, et see on tühistatud 1879. a. 6. jaanuaril. Tähendab, 
toimus vormikohane kohtuistung, kus see otsus langetati. Algasid uued otsingud. Ilmnes, et 
selle asja esimene kuulamine oli toimunud juba 1872. a. 14. ja 15. oktoobril. Leiti ka 
protokoll. Selle istungi ajal oli tunnistajate ütluste varal kindlaks tehtud, et veidi aega enne 
Bakeri surma oli talle tehtud mitu atentaati (teda oli tulistatud, püütud tappa pistodaga) ja et ta 
oli olnud terve mõistuse juures ning tal puudus kalduvus mõelda välja olematuid hädaohtusid. 

On huvitav, et sõjaministeeriumi esindajana oli kohtusaalis viibinud keegi mister 
Smallwood, kes oli püüdnud neid tunnistusi kahtluse alla seada. 

Edasi selgus, et Bakerit ravinud arst ei olnud sugugi kindel selles, kas kindral suri 
meningiiti, võimatu polnud ka arseeni mürgitus, ehkki tunnistaja leidis, et salateenistuse 
endise juhi kodakondsed seisavad kõik väljaspool kahtlust. Üks tunnistajatest, Bakeri endine 
alluv William Carter, oli mõned päevad enne šefi surma näinud, kuidas see mingisse 
raamatusse šifreeritud märkmeid oli teinud. Baker olevat öelnud, et kirjutab memuaare. 
Koodidega tuttav tunnistaja polnud aru saanud šifrist, millega Baker oma märkmeid tegi. 
Carter oli pärast vaadanud raamatut, kuhu märkused olid tehtud — see oli inglise 
sõjaväeajakiri. Bakeri loal oli Carter raamatu lugeda võtnud. See jäigi Carteri kätte. Paaril 
korral oli ta püüdnud šifrit lahendada, kuid tagajärjetult. Hiljem tehti kindlaks, et paberid, 
raamatud ja muud asjad olid läinud Mary Bakeri, Bakeri naabruses elava onupoja naise kätte, 
kes asja läbivaatamise ajaks oli juba surnud. 

Sõjaministeeriumi esindaja Smallwood segas uuesti vahele ja 

nõudis valitsuse nimel, et talle antaks üle dokumendid, mida Washingtonis oleks 
eelistatud saladuses hoida. 

Kohtu soovitusel võttis Smallwood selle palve hiljem tagasi. 

Kindrali väljaselgitatud varandus jagati 1879. a. testamendis nimetatud isikute ja Mary 
Bakeri pärijate vahel. Paberite saatus jäigi teadmatuks. On võimalik, et nad asuvad 
Philadelphia Linnaarhiivis teiste dokumentide lasu hulgas, aga võib-olla õnnestus mister 
Smallwoodil oma eesmärk saavutada kaudsel teel. On säilinud L. Barkerist mahajäänud 
raamatute nimistu. Selles figureerivad ka «Colburn's United Services Magazine'i» köidetud 
komplektid 1860. a. kuni 1865. a. Puudub üksnes 1864. a. esimese poole köide — just see, 
kus Baker oli loetlenud vandenõulaste nimed ja mille ta oli andnud Carterile lugeda, kui 
uskuda šifreetitud läkitust. Võib-olla röövis keegi 1864. a. teise poole komplekti ja see sattus 
sel kombel peaaegu sada aastat hiljem antikvariaati. Katseid leida Carteri laenatud köidet ei 
krooninud edu. 

Neff püüdis leida Bakeri hauda, et teha laiba keemilist analüüsi ja välja uurida, kas kindral 
on mürgitatud. See osutus võimatuks: see osa kalmistust, kus tema põrm oli puhanud, oli 
1922. a. määratud muuks otstarbeks ja sellega seoses olid laibad ümber maetud. 

Neffi leitud protokoll sisaldas palju mõistatusi. Üks neist oli 1872. a. kindlaks tehtud fakt, 
et kindrali isiklik varandus oli ulatunud 250 tuhande dollarini. On raskesti mõistetav, mil 
viisil oli Baker kogunud selle aja kohta nii suure summa. 


Suure tõenäosusega võib eeldada, e£ šifreeritud läkitused on tõepoolest Lafayette Bakeri 
kirjutatud. Erilisi küsimusi ei tekita ka nende sisu. Juudas on ilmselt Edward Stanton, mitte 
ilmaaegu pole läkituses ära toodud ministri kuulsad sõnad presidendi surivoodi juures: 
«Nüüd kuulub ta ajaloole». Brutus on kahtlemata Booth, aga spioon on, nagu tekst ise otse 
ütleb, Baker. Mainitud intsident Lincolni käsu tühistamisega Virginia osariigi seadusandliku 
kogu kokkukutsumise kohta leidis aset mitte 12. aprillil, vaid 6. aprillil. Käsu oli tühistanud 
Lincoln ise, tõsi küll, Stantoni ja tema mõttekaaslaste pealekäimisel, kes ei soovinud mitte 
mingisugust, ka mitte kaudset mässuliste osariikide parlamentide seaduslikuks tunnistamist. 
Pealegi ei olnud Bakerit 13. aprillil Washingtonis ja ta ei saanud Stantoniga kõnelda. 

See kõik aga ei kummuta seda võimalust, et Bakeri šifreeritud märkmed kajastavad 
tegelikke fakte. Ent oletada võib ka müstifikatsiooni, ainult mitte mõne naljahamba, vaid 
Bakeri enda poolt — ükskõik, kas ta tegi niisama nalja (sellele mõttele nagu viiksid riimid, 
millega ta on oma esimese läkituse üksikuid ridu ilmselt meelega ühendanud) või alustas 
mingit intriigi Stantoni hirmutamiseks, kelle vastu ta oli avalikult välja astunud juba siis, kui 
Kongress Lincolni tapmise asjaolusid uuris. Ja kui Baker tõesti mürgitati, võisid kuriteo toime 
panna ka teised 

inimesed kõige erinevamatel põhjustel. «Ameerika Fouchel» olnud vaenlastest puudu. 

Sel kombel jäävad ka pärast Neffi uurimusi tõestatuteks vaid Stantoni möödalaskmised 
presidendi valve organiseerimisel, vead kurjategijate jälitamisel ja faktide moonutamine 
publiku informeerimisel. Ent seda kõike võib seletada ka Stantoni sooviga lõigata Lincolni 
juba aset leidnud tapmisest maksimaalset poliitilist kasu. Niisugune soov ei pea aga 
ilmtingimata tähendama, et sõjaminister selle kuriteo organiseeris või seda teadlikul mahitas. 


43. Läbitungimatu «reetmise mask» 


Järjekordseks katseks saladust lahendada oli V. Sheltoni raamat «Reetmise mask. Lincolni 
tapmisest osavõtnute protsess» [150], mille autor pühendas O. Eisenschimli mälestusele. 

Shelton märgib õigesti, et Lincolni surmast möödunud 100 aasta jooksul on tehtud 
tohutuid pingutusi, avastamaks täielikult kuriteo põhjusi ja kõiki osavõtjaid. Ent need 
jõupingutused on andnud üpris tühiseid tulemusi, veel praegugi teame, vandenõu 
initsiaatoritest ja juhtidest niisama vähe, kui publik Fordi teatris sel hetkel, mil Booth 
püstolipäästikule vajutas. On leitud sadu nõrku kohti, vasturääkivusi, teadlikke mahavaikimist 
ja moonutusi, mis õõnestavad usaldust ametliku versiooni vastu. Saladus on sellest veelgi 
läbitungimatumaks muutunud, mõistatuse lahendamisest oleme veel kaugemal kui enne. 

Lincolni tapmiseks organiseeritud vandenõust osavõtnute protsessil, jätkab Shelton, rikuti 
õigusemõistmise traditsioonilisi norme — kohtunikud olid huvitatud mitte tõe 
väljaselgitamisest, vaid süüdimõistmisest. Oma otsuse langetasid nad üpris puudulike 
andmete alusel. Seepärast tulevat läbi vaadata kõik olemasolevad dokumendid, iga kord 
rangelt kontrollides, mida üks või teine tunnistaja võis teada ja milline on järelikult tema 
tunnistuste väärtus. 

Lincolni mõrvarite protsessil tõestati kummutamatult üksnes ühe kohtualuse — Lewis 
Payne'i, sellesama verejanulise ja poolhullu hiiglase süü, nagu oli öeldud 
süüdistuskokkuvõttes; Payne'i, kes oli sooritanud rea jõledaid kuritegusid riigisekretär 
Sewardi majas ja kes koputas hiljem, 1865.a. 17. aprilli õhtul lesk Surratti maja uksele, kus 
Bakeri detektiivid ta kinni nabisid. Sheltoni teooria järgi olevat Payne olnud kõigist 
kohtualustest kõige vähem süüdi, täpsemalt, ta polnudki süüdi ja sattunud süüpinki ning 
hiljem võlla ainult tänu asjaolude õnnetule kokkusattumisele. Ta olevat olnud sama vandenõu 
juhuslik ohver, mis oli viinud Lincolni tapmisele, vandenõu, mille olemasolu 

püüdsid võimud varjata, seades selle asemele teise, väljamõeldud vandenõu. Taolised 
katsed süüdistada tapmises erinevaid isikuid olid tol ajal poliitilise võitluse relvana üsna 
sagedased. 

1865. a. tahtsid Stanton ja tema kohtunikud kuulutada mõrva eest vastutavaks 
lõunariiklaste luuret. Aga juba mõne kuu pärast hakkas president A. Johnson vihjama oma 
vaenlaste, radikaalsete vabariiklaste süüle. Kõnes, mille ta pidas 1866. a. veebruaris Valge 
Maja trepil, ütles ta: «Kas neile, kes püüavad hävitada meie ühiskondlikke institutsioone ja 
muuta valitsemise iseloomu, ei piisa juba valatud verest? Kas neile ei jätku ühest märtrist?» 
(Sel kombel tuli Johnson tervelt 70 aastat enne Eisenschimli välja selle teooriaga.) Lisame 
omalt poolt, et on teisigi versioone, mida kirjanduses on hiljem edasi arendatud, näiteks olevat 
Booth olnud Lõuna kasuks meelestatud Ameerika katoliiklaste organisatsiooni agent jms. 

Sheltoni meelest oli Eisenschinl täiesti õigesti märganud fakti, et eksisteeris teine 
vandenõu — hoopiski mitte see, millest räägiti kohtus, — ja kindlaks teinud, et sellest 
vandenõust võttis osa Stanton. Ent Eisenschiml polevat lahti harutanud kõiki selle 
kuritegeliku ürituse niite, ei olnud kindlaks teinud kõiki vedrusid ja peategelasi. Sheltoni 
arvates on kõike seda võimalik teha, kui analüüsida Payne'i osa, mis oli tundunud kõigile 
kõige selgemana ja polnud seetõttu erilist tähelepanu äratanud. Kohtunike veendumus, et 
Payne'i õige nimi on Powell, olevat täiesti ekslik. Need olnud kaks erinevat inimest. Shelton 
püüab toestada, et eksisteeris kaks teineteisega sarnanevat nõbu Lewis Payne ja Lewis Powell, 
lõunariiklaste armee sõdur Floridast, ning esimene pandi süüpinki teise poolt toimepandud 
tegude eest. 

Nagu Eisenschimlgi arvab Shelton, et Stanton oli huvitatud Lincolni tapmisest, kuna 
olevat lootnud selles peataoleku õhkkonnas, mis pidi järgnema presidendi kõrvaldamisele 
(presidendi järglast siis veel tõsiselt ei arvestatud), saada faktiliselt diktaatorlikud volitused, et 
hiljem ühel või teisel viisil saavutada nende kinnitamist pikemaks ajaks. Neid plaane pidanuks 
toetama L. Baker, kuna uue diktaatori ajal võis ta saada salapolitsei juhiks. Tõenäoliselt olevat 
Baker kõhklevat Stantonit, kes oli loomult oportunist, isegi tagant tõuganud. 

Mis on aga kõige sellega tegemist «vaikival hiiglasel», täpsemalt — «teisikutel» Payne'il 
ja Powellil? Sheltoni arvates on siin kõige otsesem seos. 

Stanton külastas Sewardi maja varsti pärast seda, kui tundmatu kurjategija oli 
riigisekretäri raskelt haavanud. Ilmselt kuulas sõjaminister kas või pinnapealselt üle isikud, 
kes olid kurjategijat näinud. Siiski nähtub Stantoni esimestest telegrammidest, et ta pidas 
atentaati Sewardile Boothi kätetööks. Ent näitleja oli ju keskmist kasvu (umbes 170 cm), tal 
olid iseloomulikud mustad vurrud. Kurjategijana otsiti taga veel lüheldast kõhna 
kitsehabemega noorukit. Hiiglaslikku kasvu Payne aga ei 

kandnud ei habet ega vurre. Ent kas niisugusel jahul saab uskuda Sewardi kodakondsetest 
tunnistajate seletusi, kes hiljem väitsid, et nad olevat kurjategijat hästi näinud ja tundnud ta 
ära kohtualuses Payne'is? Pealegi olid samad isikud öelnud, et riigisekretäri maja esikut 
valgustanud gaasilambid jätsid esiku poolhämaraks. Payne'i välimuse kirjeldus ilmus alles 
esimeses Bakeri käsul trükitud plakatis, mis lubas autasu presidendi mõrvari ning selle 
kaasosaliste tabajale. Rea kaudsete andmete, sealhulgas Bakeri memuaaride põhjal kaldub 
Shelton arvama, et see plakat riputati välja alles teisipäeval, 18. aprillil, aga mitte päev varem, 
nagu kirjanduses oli seni väidetud. See on väga oluline vahe. L. Payne areteeriti 17. aprillil, 
veidi enne keskööd, ja kui plakat ilmus järgmisel päeval, siis on täiesti mõeldav, et Baker 
andis edasi selle isiku tundemärgid, kes oli areteeritud lesk Surratti majas. (Shelton püüab 
kõrvale jätta Payne'i areteerinud detektiivide seletused, mille kohaselt nad olevat näinud 
plakatit autasu lubamise kohta enne läbiotsimise algust.) Ent kui see oletus on õige, kas siis 
oli see tõesti Payne, kes haavas raskesti Sewardit ja teisi tema maja elanikke? 


Raamatu «Reetmise mask» autor näeb palju vaeva, veenmaks lugejat, et Payne'i näinud 
kolme tunnistaja seletused on vasturääkivad, ehkki jääb selgusetuks, millised põhjused võisid 
vähemalt üht neist, major Sewardit, sundida veeretama süüd süütule inimesele ja varjama 
tõelist kurjategijat. 

Millised on siis teised argumendid, mis tõestavad, et Sewardi majja tunginud inimene ei 
olnud Payne? Washingtonist kirde pool leti hall vereplekkidega palitu. Selle taskus olid 
võltsvur-rud ja kindad. See oli tähtis süütõend, mida kohtule millegipärast ei esitatud. Kas 
mitte sellepärast, oletab Shelton, et hiigelkasvu Payne'il olid väikesed käed ja kindad võisid 
silmnähtavalt talle mitte sobida? Palitu taskus oli ka kellegi Mary Gardeneri nime-kaart, ent 
ilmselt ei soovitud uurimisel seda naist üles otsida. Nähtavasti oleks ta võinud kohtule teatada 
midagi niisugust, mis poleks ametliku versiooniga sobinud. 

Protsessil samastati Payne'i kogu aeg kellegi Woodiga, kes oli korduvalt külastanud 
Surratti maja ja Boothiga kohtunud. Ent oli tõendeid (mida kohtule ei esitatud), et Woodi ja 
näitleja mõnede kohtumiste ajal oli Payne viibinud Baltimore'is. Missis Surratt eitas 
kategooriliselt Payne'i tundmist. Võimud teesklesid, nagu kardaksid nad väga, et Payne 
vanglas endalt elu võtab, ja lubasid samas tal taskus suurt taskunuga hoida. Muide, Payne ei 
reetnudki oma saladust. On andmeid, et esimese paari tunni jooksul peale areteerimist oli ta 
mingeid tunnistusi andnud, ent peatselt vait jäänud: võib-olla ta mõistis, et on asjatu katsuda 
võimusid oma süütuses veenda. Payne keeldus andmast advokaadile mingit materjali enda 
kaitsmiseks — see on kummaline positsioon niisuguse paadunud mõrtsuka kohta, millisena 
teda protsessil kujutati. 

Shelton püüab tõestada, et Payne teadis oma teisiku Lewis Powelli eluloost palju. Ent üht- 
teist Payne ei teadnud, ta vassis, ilmutades, et ta pole see, kellena esineb. See fakt oli teada 
mõnele tunnistajale, näiteks Margaret Brensonile ja tema õele Maryle (viimast isegi ei 
kutsutud kohtusse ning tema olemasolugi varjati Payne'i advokaadi eest). Tunnistused, mis 
õed olid andnud eeluurimisel, kadusid arusaamatul kombel; Margareti poolt kohtus antud 
tunnistus aga oli juba võimude poolt avaldatud surve ja väljapressimise tulemus. Shelton 
arvab, et tal on õnnestunud leida jäljed, ehkki ähmased, Powellist, tema sõitudest, 
kohtumistest mitmesuguste inimestega (sel ajal istus Payne juba vanglas), hilisemast 
põgenemisest Kanadasse, elust valenimede all Floridas. Sheltoni raamatus on kõrvuti ära 
toodud Payne'i ja Powelli elulood. 

Shelton peab Powelli Lincolni tappa otsustanud kõrgelseisvate vandenõulaste peamiseks 
agendiks. Just Powell olevat ässitanud auahne näitleja Boothi (kes, muide, 1864. a. lõpul ja 
päris 1865. a. algul polnud veel Lõuna vastu sümpaatiat ilmutanud) presidendile atentaati 
sooritama. Kas seegi polnud mitte tema, kes Boothi Johnsonile adresseeritud kirjaga oli teinud 
demonstratiivse visiidi «Kirkwoodi» hotelli? See, et Booth seal isiklikult käis, olevat ju 
kõigest tõestamata oletus. Sheltoni arvates oli apteekriõpilane Herold saanud Powellilt 
korralduse kohe pärast Lincolni tapmist ohtlikust tunnistajast vabanemiseks Booth mürgitada. 
Kasutades ära näitleja kire viski vastu, raputanud Herold sellesse mürki. Ta täitis ülesande, 
ent mitte kuigi õnnestunult, ehkki näitleja tundis end teel haigena ja jõudis doktor Muddi 
majja juba peaaegu täielikus prostratsiooniseisundis. Vaatamata viivitusest tingitud tohutule 
riskile, vedeles ta kuus päeva kolonel Coxi farmis. Muidugi polevat see olnud juhus, et Booth 
tabamisel surmavalt haavata sai: näitleja elusalt tabamine oli ohtlik. Teda tulistanud seersant 
Corbett, kellel salajast käsku tõenäoliselt ei olnud. Ent kui ta ka poleks seda teinud, oleks lask 
kõlanud teisest püssist siiski. Ühelgi juhul ei oleks Boothi elusalt Washingtoni toodud. 

Shelton ei nõustu meile tuttava versiooniga Boothi pääsemisest. Presidendi mõrvari 
matuste salapärasust, mida võimud põhjendasid sooviga vältida näitleja haua muutumist 
lõunariiklaste palverännaku kohaks, pääsmisversiooni pooldajad aga sellega, et maeti teise 
inimese laip, seletab Shelton omamoodi. Tapetu kehal olevat olnud lihtsalt nähtavaid 


mürgitusjälgi, sellest ka äratundmisel viibinute hämmastus «tugevasti muutunud» laiba 
suhtes. 

Miks aga Herold oli oma osast vaikinud ka pärast surmaotsuse langetamist? Miks oli 
vaikinud missis Surratt, see (Sheltoni arvates) Heroldi kaasosaline? Võimalik, et nad ei 
tahtnud Bopthi tapmist kohtus üles tunnistada, eelistades mängida süütuid ohvreid? L. Baker 
võis neile kuni viimse hetkeni armuand- 

mist lubada, ähvardada nende omastega arveid õiendada, isegi narkootikume kasutada — 
see oleks vastanud «Ameerika Fouche» stiilile. Herold ja missis Surratt saanud pettusest aru. 
alles siis, kui nad tihedas detektiivide, politseinike ja sõdurite rõngas tapalavale astusid. Ent 
oli juba hilja ... 

Aktiivseks vandenõulaseks peab Shelton John Surratti, kes tema arvates oli olnud 
topeltspioon, teenides üheaegselt nii Bakerit kui ka lõunariiklasi. Selle versiooni kinnituseks 
esitab Shelton varem tundmatu dokumendi — kellegi R. Watsoni kirja New Yorgist, mis on 
dateeritud 1865. a. 19. märtsiga, milles kirja autor palub John Surratti temaga kohtuda. 
Grafoloogilise uurimuse põhjal väidab Shelton, et selle kirja on kirjutanud Lafayette Baker. 
Stantoni kõrval, kes olevat provotseerinud Lincolni teatrisse minema, peab Shelton vandenõu 
organiseerijaks ka major Eckertit. Tõenäoliselt võtnud vandenõust osa ka asepresident 
Johnson. 

Niisugune on Sheltoni teooria, mis on tema raamatus põhiliselt deklareeritud, ent mitte 
tõestatud. See sundis mõningaid kriitikuid arvama «Reetmise maski» mitte ajaloouurimuste, 
vaid pigem detektiivromaanide hulka. 

On märgatav, et paljusid Eisenschimli mõttekaaslasi tõukab tagant sümpaatia Lõuna 
vastu,, soov konföderaate puhtaks pesta ja veeretada vastutust mõrva eest mõnedele 
radikaalsete vabariiklaste liidreist, püüd tõestada, et Lincoln valmistus võidetud orjapidajatega 
leppima. Otseseid tõendeid Eisenschimli teooria kasuks, nagu ta ka ise on tunnistanud, ei 
eksisteerinud ei selle loomise ajal ega ole neid ka praegu. 

Ei ole aga sugugi välistatud, et tapma ässitasid Boothi ning seda plaani aitasid teostada 
mingid mõjuvõimsad jõud. Käesoleval ajal ei ole teadusel lihtsalt veel piisavalt andmeid, et 
vastata küsimusele: kes suunas mõrtsuka kätt, mis võttis ameeriklastelt nende suure 
presidendi? 


44. Kohus presidendi üle 


Kui asepresident Andrew Johnson oli pärast Abraham Lincolni tapmist asunud tema 
kohale Valges Majas, näis uus riigipea paljudele garantiina, et purustatud plantaatorite 
vastupanu täieliku mahasurumise poliitika pääseb lõplikult võidule. Lahkulöömise otsustava 
vastasena oli «valge kehvik» ära teeninud Lõuna aristokraatide ja Põhja suurkodanluse 
vihkamise ja pilked. «Vaskpeade» häälekandjas, ajalehes «World», meenutati Rooma keiser 
Caligulat, kes oli käskinud oma täku senaatoriks teha, ja lisati, et Johnson olevat «... häbitu 
purjus lojus. Temaga võrreldes . tundub isegi Caligula hobune täiesti respektaablina» (188, 
430]. 

Ent peatselt muutus plantaatorite ja nende Põhjas elavate mõttekaaslaste arvamus 
«Tennessee purjus rätsepast» järsult. Johnson astus välja selle poolt, et lõpetada Lõunas 
sõjaseisukord; selle poolt, et võidetud orjanduslikele osariikidele antaks — kui nad on 
puhtformaalselt äsjast mässu tauninud — tagasi õigus valida oma valitsusorganeid ning 
läkitada saadikuid föderaal-kongressi Washingtonis. Praktikas oli see võrdne Lõuna uuesti 
orjapidajate kontrolli alla andmisega. Seal, kus taolisi abinõusid hakati ellu viima, võtsid 
osariikide seadusandlikud kogud plantaatorite etteütlemisel vastu kurikuulsad «mustad 
koodeksid», mis sisuliselt taastasid orjuse. Üle kogu Lõuna veeres arveteõienduse laine 


neegrite ja nende valgetega, kes olid föderaalvõimudega koostöös olnud. Eriti julm pogromm 
leidis aset 1866. a. juulis New Orleans'is. Lõunalastest politseinikud tapsid umbes 200 neegrit 
ja rassivõrdsust pooldavat valget. Valge Maja käskudest halvatud föderaalväed ei takistanud 
verise vägivalla lokkamist. 

Kõigest aasta tagasi oli lõppenud sadu tuhandeid ohvreid nõudnud kodusõda. Haavad 
polnud veel armistunud. Kogu Põhi oli haaratud nördimusest, kui sai teatavaks katse tõmmata 
kriips peale võidule, mille Ameerika rahvas oli saavutanud orjapidajate üle kalli hinna eest. 
Kongress võttis vastu otsused Lõuna rekonstrueerimise kohta, mis kehtestasid endise 
Konföderatsiooni territooriumi üle sõjaväelise kontrolli. Lõunaosariikide põhiliselt äsjastest 
mässajatest koosnevad seadusandlikud kogud saadeti laiali, reas kohtades said neegrid 
valgetega võrdsed poliitilised õigused, ja seda mitte üksnes paberil. 

Kõiki neid seadusandlikke abinõusid saatis alati presidendi veto. Ainuüksi seetõttu, et 
Vabariiklikul Parteil oli föderaal-kongressi mõlemas kojas valdav enamus, suutis ta vastavalt 
konstitutsioonile need seadused läbi viia Johnsoni vastuseisule vaatamata. Ent piirdumata 
vetoõiguse kasutamisega, jätkas Johnson juba vastuvõetud seaduste visa saboteerimist ning 
takistas nende ellurakendamist. President toimis nii, viidates demagoogiliselt sellele, et olevat 
ebaseaduslik võtta endise Konföderatsiooni osariikidelt neile konstitutsiooniga antud õigused. 
Johnsoni kasuistliku «lõunalaste loogika» järgi tuli välja, et mässust osavõtmine polnud 
sugugi puudutanud osariikide õigusi ja vastupidi, polnud andnud föderaalvõimudele õigust 
sekkuda plantaatorite «siseasjadesse». Eriti kasulik oli reaktsioonile see, et Johnson püüdis 
pealekauba teha nägu, nagu teeksid talle kõige enam muret Lõuna valgete kehvikute huvid. 
Neile võivat taoline «föderaalne usurpeerimine» liiga teha. Pole mõtet rääkidagi, et asi on 
hoopis teisiti: valged kehvikud olid huvitatud nende abinõude elluviimisest, mis likvideeriksid 
plantaatorite ülevõimu. 

Radikaalsed vabariiklased — see osa valitsevast parteist, kes väljendas tööstuskodanluse 
meeleolusid, kes ei soovinud Lõunas 

endiste orjapidajate valitsemise taastamist, ja kes neil aastai tugines rahva toetusele, — 
taunisid teravalt Johnsoni poliitikat: Ent radikaalsed vabariiklased ei olnud ise kaugeltki 
üksmeelsed. Siiraste revolutsiooniliste demokraatide kõrval polnud nend liidrite hulgas vähe 
kodanlikke karjeriste ja politikaane. Mõned neist kavatsesid rikastuda, asudes kõrgetele 
kohtadele Lõuna rekonstrueerimiseks loodavas juhtimisaparaadis (ja peab ütlema, et nad tulid 
sellega üpris edukalt toime). 

... Suhted, presidendi, keda hakkas aktiivselt toetama opositsiooniline Demokraatlik 
Partei, ja Kongressi vahel muutusid üha keerulisemaks. Just sel ajal kostsid radikaalsete 
vabariiklaste, hulgast meile juba tuttavad kahtlused — kas Johnson pole ehk seotud Lincolni 
tapmisega. Ja samaaegselt (võitluses on kõik vahendid head) süüdistasid Johnsoni vastased 
teda (ja hiljem ka presidendi poolele asunud sõjatribunali esimeest Binghami, kes oli 
mõistnud kohut Boothi kaasosaliste üle) selles, et ta polnud andnud armu Mary Surrattile. Uks 
radikaalsete vabariiklaste liidreist, kindral Ben Butler, teatas näiteks, et süüdi olevat mõistetud 
süütu naine ning Bingham olevat teadnud Boothi päeviku olemasolust, millest ta oli koguni 
lubanud tähtsaid lehti välja rebida (189, 359—360]. 

Esindajatekojas ja Senatis tõsteti üles küsimus, kas ei tuleks kasutada seda ainsat vahendit, 
mida konstitutsioon võimaldab presidendi tagandamiseks. 

Selleks oli tarvis anda president Esindajatekoja otsusega Senati kohtu alla ja saavutada 
esitatud süüdistuste heakskiitmine kahe kolmandikuga häältest. Esialgu ei leidnud niisugune 
äärmuslik ettepanek kuigi palju pooldajaid. Selle asemel võeti vastu seadused, mille 
eesmärgiks oli piirata presidendi võimalust ajada poliitikat, mis on vastuolus seadusandliku 
võimu soovidega. Kinnitati «Akt riigiametite jaotamisest», mis keelab presidendil kohale 
määrata ning tagandada ametiisikuid Senati nõusolekuta. Vastuseks võttis Johnson kohalt 


maha sõjaminister Stantoni, kes oli juhtinud kogu administratiivmasinat, mis tegeles Lõuna 
rekonstrueerimisega. Stanton keeldus presidendi käsku täitmast ja kohta ajutiselt 
ministrikohale määratud kindral Thomasele loovutamast. See intsident pani Kongressi 
vabariikliku enamuse kannatusekarika lõplikult üle ääre voolama. 

Äärmises erutusseisundis hakkas Esindajatekoda laupäeval, 1868. a. 22. veebruaril, — 
George Washingtoni sünnipäeval — arutama impeachment'l küsimust, s. t. presidendi 
süüasja, millega president oleks ametialaste kuritegude eest antud Senati kohtu alla. 
Esindajatekoja lõunaosariikide rekonstrueerimise komisjon oli ette valmistanud ettekande, 
mille luges pidulikult ette T. Stevens. Ettekanne sisaldas ettepaneku süüdistada Andrew 
Johnsonit rasketes kuritegudes ja üleastumistes. Vähemus — Demokraatliku Partei saadikud 
— nõudis läbirääkimisi ning 

istungite edasilükkamist. Diskussioon viidi üle esmaspäevale, ert vastavalt koja 
põhimäärusele pidi asja arutlemise käik protokollidesse kantama 22. veebruari kuupäevaga. 
Just Ühendriikide esimese presidendi sünnipäeval, mis oli saanud rahvuspühaks, oli 
otsustatud süüdi mõista George Washingtoni vääritu järglane. 

Pühapäeval täitsid pealinna ärevad kuuldused. Levitati teateid, nagu liiguksid 
Konföderatsiooni sõdurite mundreid kandvad Johnsoni poolehoidjad Marylandi osariigist 
pealinna, et jõuga sundida Kongressi presidendile alluma. Esmaspäeva hommikul jätkusid 
läbirääkimised, mille järel esines lõppsõnaga Stevens. Üksnes tohutu tahtepingutusega suutis 
see tõvest vaevatud, juba surmavalt haige inimene end sundida pidama esimest osa oma 
hiilgavast kõnest. Selle keskel vajus ta täiesti jõuetuna tugitooli ja laskis oma kõne lõpu ette 
lugeda ametnikul. Pärast Stevensi kõnet algas hääletamine. 126 vabariiklast oli 
impeachment'i poolt, 47 — vastu. Järgmisel päeval ilmus Stevens ühe kolleegi õlale toetudes 
Senatisse, kus teatas, et presidendikohäl toimepandud ränkade kuritegude eest on 
Ühendriikide rahvas Andrew Johnsoni süüdi mõistnud. Edasi järgnesid juriidilised 
formaalsused — senatikomisjoni määramine, mis pidi ette valmistama protseduurireeglid ning 
pidama läbirääkimisi Ülemkohtu esimehe Chase'iga, kes tol ajal ilmselt ei jaganud radikaal- 
sete vabariiklaste vaateid. Need üksikud impeachment'i kasutamise juhtumid, mida oleks 
võinud vaadelda pretsedendina, puudutasid kõigest teisejärgulisi ametnikke ning sobisid 
halvasti kohtupidamiseks presidendi üle. Vastavalt juriidilise komisjoni soovitustele kiitis 
Senat vabariikliku enamuse häältega heaks 25 protseduurireeglit, mis reguleerisid kõiki 
protsessi käigus ette tulla võivaid situatsioone. Siin aga sekkus vahele Chase, kes saatis 
Senatile kirja, milles väideti, et sel polevat õigust pidada istungeid kohtuinstantsina enne, kui 
pole saadud süüdistusakti — Esindajatekojas koostatavaid impeachment'i punkte. Ent olemata 
kohtuorgan, puuduvat Senatil õigus otsustada ka protsessi puudutavaid protseduuriküsimusi. 
See polnud kaugeltki mitte viimane katse pidurdada Johnsoni protsessi alustamist. 

Seal ajal arutas Esindajatekoda impeachment'i punkte. Esimesed projektid langesid terava 
kriitika alla. Vaidlus käis selle ümber, kas piirata süüdistuste ringi üksnes nende faktidega, 
mis on puhtjuriidiliselt kõige hõlpsamini tõestatavad (peamiselt Stantoni ebaseaduslik 
tagandamine) või vastupidi — laiendada seda ringi Johnsoni nende tegude taunimise arvel, 
mis olid ilmselt suunatud rahva huvide vastu, ehkki neid oli raskem kvalifitseerida ametialase 
kuriteona, see tähendab presidendikohustuste otsese rikkumisena. Ent ka laiemalt 
formuleeritud süüdistuste hulgas ei leidunud kohta peamisele — nende ideaalide küünilisele 
reetmisele Valge Maja peremehe poolt, mille 

eest rahvas oli kodusõjas võidelnud, Johnsoni valmisolekul anda plantaatoritele tagasi 
nende poolt kaotatud kontroll lõunaosariikide üle, säilitada neegrid poolorjadena, võtta kõik 
tõkked Ku Klux Klani terrorilt. See kõik ei mahtunud mitte kuidag impeachment'i kitsastesse 
juriidilistesse raamidesse ja leidsid üksnes nõrka kajastust. Ilmnes, et Johnsonit sai 


süüdistada vaid riigiametite täitmise seaduse ühe või teise sätte rikkumises, aga mitte selles, et 
ta oli mahitanud andekssaanud konföderaatide metsikusi, veriseid neegripogromme. Miljonite 
inimeste saatustl puudutav küsimus taandati vaidluseks üksikute administratiiv-reeglite 
ümber, mis lõi uksed valla Johnsoni kaitsjate sofistika ees. Katse pidada Lõuna plantaatorite 
vastu «konstitutsioonilist» sõda oleks Põhjalt äärepealt võidu võtnud. Katse lahendada 
konstitutsiooniliselt küsimust rahva tahte jalge alla tallamisest presidendi poolt, küsimust 
nende lubaduste mittetäitmisest, tänu millele ta oli koos Abraham Lincolniga saanud valijatelt 
usaldusvootumi, nõrgendas algusest peale radikaalsete vabariiklaste positsioone. Nad kartsid 
apelleerida rahvahulkadele. Pealegi andis radikaalsete vabariiklaste parem tiib nähtavalt 
järele konservatiivsete ringkondade, demokraatide ja Johnsoni poolehoidjate survele, kes 
demagoogiliselt nõudsid, et kohus presidendi üle ei kannaks poliitilise tagakiusamise 
iseloomu. 

Stevens ja mõned teised radikaalsete vabariiklaste liidrid mõistsid, millist ohtu kujutas 
endast niisugune süüdistuse piiride ahendamine, ning nad püüdsid neid raame avardada kahel 
viisil. Esiteks lisasid nad kümnele juba välja töötatud sisult kitsamale punktile 
üheteistkümnenda, mis kordas eelnevaid üldisemalt, summaarselt. Täiendav paragrahv andis 
suurema kaalu kogu impeachment'ile ja aitas samas võita kõhklejate hääli, kes nägid 
kohtupidamises Johnsoni üle puhtjuriidilist protseduuri ning pidasid ebapiisavalt tõestatuks 
üht või teist süüdistusaktis mainitud konkreetset seaduserikkumist. Teine tee oli protsessi 
poliitilise mõtte rõhutamine kõnedes, mis põhjendasid süüdistuse üksikuid punkte. Ent see 
taktika ei takistanud presidendi advokaatidel sugugi taandada kõike sellele, et üks või teine 
Kongressi õiguste arvatav rikkumine ja oma volituste ületamine Johnsoni poolt, mis 
moodustas impeachment'i peamise sisu, polevat tõestatav. Samas aga seisiski asja mõte just 
selles, et Johnson oli presidendivolitusi kasutanud kuritegelikult, rahva huvide vastaselt. Ent 
see peamine jäi väljapoole impeachment'! piire ja figureeris ainult üksikute saadikute kõnedes 
(neid oli seitse, Stevens kaasa arvatud), kellele Esindajatekoda oli teinud ülesandeks toetada 
süüdistust Senatis. 

Kogu koda eesotsas spiiker Callfaxiga saabus. Senatisse, et viibida kohal, kui 
Esindajatekoja saadikud loevad ette presidendi vastu tõstetud impeachment'! punkte. 7. mail 
teatas kohtuorganiks muudetud Senat Valgele Majale, et president peab vastama neile 
süüdistustele nädala pärast. 13. märtsil astusid presidendi 

asemel Senati ette tema advokaadid (nende hulgas kohtuminister, kes oli eelnevalt erru 
läinud, et pääseda süüdistusest, nagu kaitseksid Johnsonit inimesed, kes riigilt palka saavad). 
Kõigepealt nõudsid advokaadid kaitse ettevalmistamiseks 40 päeva, pärast tuliseid vaidlusi 
lühendas Senat selle tähtaja 10 päevale. 

23. märtsil esitasid advokaadid süüdistusele vastuse. Juba järgmisel päeval andsid 
Esindajatekoja volinikud, kes olid esimeheks valinud Stevensi, vastuse kohta oma repliigi. 30. 
märtsil alustasid nad tõenduste esitamist Johnsoni süü kohta. Pika kõnega esines üks 
volinikest, kindral Butler. Ta püüdis Senatit veenda, et tegevus, mis käib risti vastu rahva 
huvidele, on juba üksi seetõttu konstitutsiooni ja presidendi kohustuste rikkumine. Isegi juhul, 
kui Johnson poleks seadusetähte rikkunud, oleks niisugune täidesaatva võimu kasutamine, 
mis «on dikteeritud, vääradest motiividest ning järgib vääraid eesmärke», kuritegu. Püüdes 
mõjutada neid senaatoreid, kes vaatlesid impeachmenfi ainult juriidilises plaanis, ütles Butler: 
«Teie ise olete seadus, mida seovad üksnes võrdsuse ja õigluse loomulikud printsiibid. Rahva 
julgeolek on kõrgeim seadus» [190, 547]. Ühtlasi analüüsis Butler Johnsonile 
inkrimineeritavaid seaduserikkumisi. Ta kummutas presidendi advokaatide väite, mille 
kohaselt need seadused olevat konstitutsioonivastased. Olevat ju presidendi kohus täita kõiki 
seadusi peale nende, mille Ülemkohus kuulutab konstitutsiooniga vastuolus olevaiks. Suur 


hulk volinike esitatud dokumente pidi kinnitama fakti, et president on rikkunud Kongressi 
poolt vastuvõetud seadusi. 

Advokaatide vastus tugines tervenisti püüdele taandada kogu küsimus juriidilisele 
aspektile ning paragrahviväänamise teel näidata Johnsoni tegevust seaduslikuna. Näiteks 
põhjendas üks advokaatidest, Curtis, Stantoni tagandamist niiviisi. 

Sõjaminister oli määratud president Lincolni poolt 1862. a. Kui Lincoln asus 1865. a. teist 
korda presidendikohuseid täitma, ei kinnitanud Stantonit uuesti ministri kohale ei riigipea ega 
Senat, ta lihtsalt jätkas oma kohustuste täitmist. Järelikult olid Stantoni volitused juriidiliselt 
lõppenud üheaegselt Lincolni esimese presidendiksoleku aja lõppemisega ning seepärast 
hiljem vastuvõetud «Akt riigiametite jaotamisest» sõjaministrit ei puudutavatki. Pealegi ei 
olevat Stantonit faktiliselt vallandatud: ta ju keeldus allumast presidendi käsule ega lahkunud 
sõjaministeeriumi hoonest. Teiste sõnadega: ei leidnud aset mitte tagandamine, vaid 
tagandamiskatse, mille eest seadus ei näe ette mingit karistust. Peale selle tulevat Johnsoni 
tegude karistatavateks muutmiseks tõestada, et tal oli tahtlik kavatsus mitte alluda «Aktile 
riigiametite jaotamisest», aga seda olevat võimatu teha. Vastupidi, olevat tunnistusi, et 
Johnson on tegutsenud oma ministrite ja konstitutsiooni tundvate nõuandjate soovitusel. 
Need aga olevat leidnud, et Stantoni tagandamine on täiesti legaalne samm. 

Samalaadsed argumendid ja riukad sisaldusid advokaatide esinemistes ka siis, kui nad 
püüdsid kummutada impeachment'i ülejäänud punkte. Päev päeva järel möödus lõputute 
asjast kaugel seisvate juriidiliste peensuste arutamises. Kaitse püüdis aega võita ning kasutas 
ettekäändena ära isegi advokaat Stanbury haigestumise. Siis tuletas Butler kõigile meelde, et 
kaardile on pandud väärtused, mille eest 300 tuhat põhjariiklaste armee sõdurit andsid oma 
elu ja et protsessi tulemusest sõltub orjuse vastaste — nii neegrite kui valgete — julgeolek 
Lõunas. Vastuseks järgnes advokaat W. Ewarti jultunud märkus, et kaitset süüdistatakse 
protsessi venitamises, kohtul tuli aga 20 minutit kuulda auväärsete volinike loba Ku Klux 
Klanist. (Kui Johnson sellest väljaastumisest kuulda sai, leidis ta, et Ewart olevat kasutanud 
«veel ebapiisavalt tugevaid väljendusi»!) [190, 567—568]. 

Esindajatekoja volinikud nõudsid oma avaldustes süüdimõistmist. Stevensi kõne oli 
ustava rõhutud neegrite kodanikuõiguste eest võitleja viimane avalik esinemine. Ta tuli 
kanderaamil istungisaali tuua ning ta suutis lausuda vaid mõned sõnad, kõne teksti luges ette 
Ben Butler. Stevens nõudis, et Johnson — «see mõrva sünnitis» — ei pääseks seaduse 
karistava käe eest. Lõppsõnas lasksid advokaadid taas käiku kogu oma «konstitutsioonilise» 
seaduseväänamise raskesuurtükiväe ja hirmutasid ohuga, mille toob kaasa niisugune 
pretsedent nagu presidendi tagandamine. Terve selliste «argumentide» arsenal arvestas Senati 
kõhklevate liikmete nn. sooga, kes püüdsid ennast kujutada kõige erapooletumate ja 
äraostmatute konstitutsiooni kaitsjatena. 

Senati koosseisus oli 54 inimest. Üheksa neist olid Demokraatliku Partei liikmed, kolm — 
Johnsoni poolehoidjad. Need 12 senaatorit oleksid igal juhul hääletanud õigeksmõistmise 
poolt. Jäi üle 42 vabariiklast. Presidendi süüdimõistmiseks oli vaja koguda vähemalt kaks 
kolmandikku häältest, teisiti öeldes pidi selle poolt olema minimaalselt 36 senaatorit, s. t. 
märksa vähem kui Senatis oli vabariiklasi. Ent vabariiklik enamus oli lõhestatud. Ainult 30 
senaatorit olid juba ette otsustanud vastata jaatavalt küsimusele presidendi süü kohta. Oli 
teadmata, kuidas hääletavad 12 «mõõdukat» vabariiklast. Tarvitses vaid pisut enam kui 
pooltel neist süüdistus tagasi lükata, et see ei saaks vajalikku häälteenamust. Kumbki pooltest 
ei säästnud jõudu, võitmaks «soo» hääli, lastes käiku meelitusi, ähvardusi ja lubadusi. 

Kas tunnetatud või tunnetamata variserluse tõttu etendas osa kõhklevaid senaatoreid 
otsustaval hääletamisel 1868. a. 26. mail «konstitutsiooni kaitsjate» rolli. Süüdimõistmise 
poolt oli 35 senaatorit, vastu 19, kahest kolmandikust jäi puudu üks hääl... 


Johnson jäi veel terveks aastaks Valgesse Majja. 1869. a. kevadel vahetati ta sealt välja 
radikaalsete vabariiklaste kandidaadi, kindral Ulysses Granti poolt, keda valiti tagasi 1872. a. 

Granti ajal hakkasid radikaalsed vabariiklased, kelle progresaivne osa oli selleks ajaks 
juba etendatud, kiiresti üksteisest eemalduma. Paljud nende liidrid võtsid koguni osa 
tumedatest finantsafääridest. 

Neis tegelastes polnud midagi säilinud sellest õilsast tulest, mis oli kunagi põlenud 
Tadeusz Stevensis, kes maeti tema soovi kohaselt tagasihoidlikule neegrikalmistule (isegi 
oma surma tahtis ta muuta demonstratsiooniks rassilise diskrimineerimise vastu, millega 
võitlemisele oli ta pühendanud oma elu). Möödusid aastad. Põhja kodanlusel oli üha vähem 
põhjust ja tahtmist tülitseda Lõuna plantaatoritega. Kui vabariiklane Hayes oli 1887. a. asunud 
Valgesse Majja Granti kohale, oli Lõuna rekonstrueerimisel lõpp. Vabariiklik Partei oli 
neegrid reetnud, lõunaosariikides pääses valitsema kõige julmem rassilise rõhumise süsteem. 
Niisugune oli USA ajaloo ainukese presidendi üle peetud protsessi epiloog. 


45. Äraostetud Themis 


Suurriikide hulgas oli Prantsusmaa riik, kus uue ja uusima aja jooksul kasutati 
kohtuprotsesse poliitilise võitluse relvana kõige sagedamini. Tänu seisundile, mis 
Prantsusmaal oli rahvusvahelisel areenil, oli neil protsessidel ülemaailmne resonants, mis oli 
eriti tugev Euroopas. 

Juriidilise relva kasutamine polnud kaugeltki juhuslik. Teatud osa etendasid siin 
traditsioonid, Pariisi Parlamendi roll absolutistliku monarhia päevil ja sellega seotud 
poliitiliste konfliktide kohtulik vorm. Ent peamine oli see, et Prantsusmaal olid klassi- 
vastuolud saavutanud erilise teravuse, et riik oli pärast Suurt kodanlikku revolutsiooni elanud 
XIX sajandil üle veel mitu revolutsioonilist kriisi. Sel kombel oli kodanlik pööre toimunud 
rea revolutsioonilainete tulemusena, millest igaüks pühkis minema mingi osa vanast. Võim 
läks üle valitsevate klasside järjekordsele fraktsioonile (maa-aadel, finantsaristokraatia, 
tööstuskodanlus jne.), kes püüdis oma eelkäijaid rahva silmis poliitiliselt kompromiteerida. 
Paljud kohtuprotsessid just seda eesmärki teenisidki. 

Ent sageli olid need üksnes lõiv rahva meeleoludele. Revolutsioonipäevil oli ju 
barrikaadidel võitlev rahvas kõige vähem taotlenud võimu üleminekut ühelt peremeeste 
grupilt teisele (millega asi oli korduvalt lõppenud). Niisugustes tingimustes oli poliitiliste 
protsesside eesmärk tõestada, et uuel režiimil pole mitte midagi ühist revolutsiooni poolt 
kukutatud vihatud korraga. Niisugune iseloom oli näiteks Charles X ministrite protsessil 
pärast 1830. a. Juulirevolutsiooni, mis kukutas Bourbonide võimu. Pärast 

Kolmanda vabariigi kindlustumist organiseeriti poliitilisi protsesse mitmesugustel 
eesmärkidel: monarhistide ja klerikaalid võimuhaaramise katsete puhul ning vabariikliku 
seaduslikkuse kaitseks, šovinismi õhutamiseks ja lüüasaamise pooldajate taga: kiusamiseks 
Imperialistliku sõja ajal või selleks, et rahustad finantsskandaalidest nördinud avalikku 
arvamast. Ühtedel juhtudel oli tegemist valitseva klassi huvide kaitsmisega, teistel — 
sõjardite ja mitmesuguste klikkide kastihuvidega. 

Üks feodaalsete ja hiljem kodanlike valitsuste vanadest võtetest on poliitiliste protsesside 
maskeerimine kriminaal- või lihtsalt tsiviilasjadeks ja vastupidi, nagu see antud olukorras 
soodsam oli. Kui vaadelda XIX sajandit, siis on vist raske leida eredamat näidet, kui Inglise 
valitsevate ringkondade katsed rakendada niisugust võtet parlamendi Liri fraktsiooni liidri 
Charles Parnelli vastu. See oli 80-ndate aastate teisel poolel, kui täheldati vabastusliikumise 
uut tõusu Iirimaal — Inglismaa vanimas koloonias. Sagenesid agraarrahutused: puupaljad 
maata iiri talupojad astusid välja briti mõisnike-landlordide vastu. Inglise kodanlus ei 


tegutsenud Iirimaal sellistes valgetes kinnastes, milliseid ta tavatses kanda kodus. Seal, «John 
Bulli teisel saarel», kestis juba aastaid sõjaseisukord, julmad repressioonid tabasid 
agraarliikumisest osavõtjaid, revolutsionääre-feene. Neid ootas sunnitöö ja sageli timuka köis. 
Ent õiendada samal viisil arveid Parnelliga — ametliku parlamendiopositsiooni liidri, Hiri 
saadikute juhiga — tundus võimatuna, pealegi olid temaga tihedais sidemeis Gladstone ja 
teised liberaalide partei juhid. Nad olid valmis andma Iirimaale piiratud omavalitsuse — 
homerule'i, millega võimulolev konservatiivide valitsus mitte mingil tingimusel 

nõus ei olnud. 

... 1887. a. 18. aprillil avaldas mõjukas kodanlik ajaleht «Times» faksiimile Parnelli 
kirjast, mille ta olevat viie aasta eest saatnud feenidele, kes olid tapnud Inglise asevalitseja 
Lirimaal Cavendishi ja selle abi Borki. Parnell, kes oli korduvalt tauninud poliitilisi mõrvu, 
kuulutas samal päeval parlamendis, et «Times» on avaldanud võltsingu. Parnelli nõudmisel 
moodustati asja uurimiseks Kuningapingi kohtu liikmeist komisjon. Juurdlust teostati 
aeglaselt ja see venis enam kui aasta (1888. a. oktoobrist kuni 1889. a. novembrini), sel ajal 
märatses konservatiivne ajakirjandus, kujutades iirlaste liidrit mõrtsukate soosijana. Lõpuks 
tehti kindlaks, et «Times» oli saanud kirja oma Dublini kirjasaatjalt Hustonilt, see aga 
omakorda väikesekaliibriliselt reporterilt Piggottilt. See suurest perekonnast ja puudusest 
vaevatud ajalehe-moonakas oli raha eest valmis täitma palkajate kõiki ülesandeid. Talle oli 
tehtud ülesandeks «leida» Parnelli kirjad feenidele, ja Piggott «otsis nad üles» oma kinnitust 
mööda kas siis Lausanne'is või Pariisis. Muide, sellest rääkis ta ainult kohtus ja sealgi ta jutt ei 
klappinud. 1890. a. veebruaris aga ilmus Piggott liberaalse ajakirjaniku Laboucher' juurde ja 
kirjutas mitme isiku 

juuresolekul paberi, milles tunnistas üles, et oli kirjad võltsinud ja saanud selle eest 
«Times'ilt» 10 000 naela suuruse ümmarguse summa. Ootamatu ülestunnistusega tõi Piggott 
võltsijad «Times'ist» päevavalgele. Piggott põgenes Hispaaniasse ja laskis seal endale kuuli 
pähe. Kuidas tal oli õnnestunud petta detektiivide valvsust, kes jälgisid Londonis iga tema 
sammu? Kust hankis Piggott raha Madriidi sõitmiseks? Miks põgenik enda tappis? Teda ju ei 
ähvardanud oht sattuda Briti võimude kätte, kuna Inglismaa ja Hispaania vahel puudus leping 
kurjategijate väljaandmise kohta (191, 354). Neile küsimustele vastust ei leitudki. Igal juhul 
andis miin, mida oli püütud seada Pamnelli alla, märgatava hoobi «Times'i» reputatsioonile. 

Ent liri liidri vastased ei taltunud. Oodanud ära, kuni oli vaibunud Piggotti tunnistustest 
tingitud skandaal, kiirustas konservatiivne ajakirjandus otsima 1890. aastal rünnakuks uut 
ettekäänet. Seekord lasti käiku kurikuulus inglise silmakirjalikkus. Kirbule võeti Parnelli 
vahekord Cathrin 0'Sheaga, keda ta oli armastanud hulk aastaid; nad ei teinud oma suhetest 
saladust. Cathrini mees alustas lahutusprotsessi, mis kutsus Briti pealinna ajakirjanduses ja 
poliitilistes ringkondades esile terve silmakirjatseva nördimustormi. Esimest viiulit selles 
laimukampaanias mängis taas «Times», klaperjahiga ühines ka katoliku kiriku ladvik Iirimaal. 
See tõi kaasa suure käärimise parlamendi Iiri fraktsiooni ridades ning oli suuresti kasuks briti 
moraaliapostleile. 

Parnell suri järgmisel, 1891. aastal. Kogu Inglismaa oli siis tulvil kuuldusi, et ta kas tapeti 
või tappis end ise [192, 95]. Peaminister Salisbury teatas varjamatu rahuldustundega, et Cath- 
rin O'Shea lahutusprotsess ja selle tulemus on «inglise moraali kõigutamatuse triumf ja 
tunnistus». 

See inglise kodanluse «moraal» ei tundunud end sugugi riivatuna, kui ajaleht «Pall-Mall» 
tõi avalikkuse ette kõige ilgemaid pahesid, mis lokkasid Londoni aristokraatlikes 
ringkondades. Piisavalt laialdaselt oli teada, et just 1887., 1888. ja 1889. a. oli politseil 
andmeid selle kohta, et kõige madalama ja räpasema kõlvatusega seotud kõrgaadli esindajad 
on segatud ränkadesse kriminaalkuritegudesse. «Moraalset» kodanlust ei pannud nördima 
isegi see, et kurjategijad jäid loomulikult karistamata. 


1888. a. sooritati Londonis lühikese aja jooksul mitu oma julmuselt koletislikku noorte 
naiste mõrva; nende sadistlikult moonutatud, purustatud ja tükeldatud laipu leiti kord ühes, 
kord teises pealinna osas. Kurjategija «käekiri» oli kõikjal ühesugune. See andis alust oletada, 
et kõik mõrvad on sooritatud ühe ja sama isiku poolt. Rahvasuu ristis ta juba siis «Jack 
Kõhulõikajaks», mis paljudes keeltes muutus üldnimeks. Politsei oli jõuetu kurjategijat 
avastama. Sellest ajast peale on ilmunud palju raamatuid, mille autorid teevad oletusi selle 
kohta, kes oli mõrvar ja mil viisil tal õnnestus pääseda teda jälitavate Scotland Yardi 
detektiivide käest. 

Möödus üle kaheksa aastakümne. «Jack Kõhulõikaja» kuriteod olid muutunud juba 
kaugeks ajalooks. Ja siis ilmus 1970. a. inglise juriidilises ajakirjas «Criminologist» tuntud 
meediku T. Stowelli artikkel, milles väidetakse, et Scotland Yard olevat väga hästi teadnud 
mõrvari nime ja tema asupaika. Stowell oli nooruses olnud teise suure briti meediku, sir 
William Gelli (kes oli 1837. a. — 1901. a. valitsenud kuninganna Victoria ihuarst) õpilane. 
Stowell kinnitab, et Gelli patsient olevat olnud ka «Jack Kõhulõikaja». Artiklis kurjategija 
nime ei nimetata. Seda tähistab kõikjal täht «S». Stowell annab aga piisavalt andmeid, mis 
lubavad inimestel, kes on tuttavad XIX sajandi lõpu Inglismaa ajalooga, kindlaks teha, keda 
on silmas peetud. 

Stowelli sõnade järgi oli «S» juba alaealisena sattunud kõikmõeldavate pahede kütkeisse, 
hiljem muutus ta silmnähtavalt vastutusvõimetuks ja paigutati hullumajja. Sealt «S» põgenes 
ja pani toime järjekordse, kõige jubedama mõrva — tappis kellegi Jane Kelly. Oma 
pahaendelise «kunsti» oli kurjategija ilmselt ära õppinud ühes mõisas Šotimaal, kus ta oli 
tähelepanelikult jälginud, kuidas lahati ja tükeldati hirvi — suurilma jahisaaki. 
Vaimmuhaigusest pisut paranenuna sõitis «S» viieks kuuks välismaale. Naasnud Inglismaale, 
suri ta oma isakodus kopsupõletikku. Politsei teadis suurepäraselt, kes «S» on, ent varjas 
mõrvarit. Scotland Yardi šeff sir Charles Warren käskis, kui ta oli ühe «Kõhulõikaja» poolt 
sooritatud kuriteo paigale saabunud, kustutada seinalt kriidikirja, mis võis olla jäänud 
poolhullust mõrvarist... 

Nagu juba öeldud, ei nimeta Stowell «S-i» nime. Seda tegi aga pikema tseremooniata 
otsekohe ameerika ajakiri «Time», seletades, et jutt on Albertist, hertsog Clarence'ist, 
kuninganna Victoria lapselapsest, tema poja Edwardi (hilisema kuningas Edward VII) 
vanemast pojast [193]. Järelikult oli Albert Inglismaa kroonprints. Ta suri 28-aastasena gripist 
põhjustatud kopsupõletikku. (Pärast teda sai troonipärijaks Alberti noorem vend, hilisem 
kuningas George V, kes valitses aastail 1910 —1935.) Nii oli Scotland Yardil kurjategija 
varjamiseks kaalukaid poliitilisi põhjusi. Pärast artikli ilmumist «Time'is» tuli loomulikult 
kubinal õiendusi. Ajaleht «Time» avaldas Stowelli kirja, milles see ettevaatlikult märkis, et ta 
olevat silmas pidanud ainult üht «suursuguse perekonna võsu». Täielik sensatsioon oli selle 
kirja avaldamine üks päev pärast autori äkilist surma. Arvestades Stowelli kõrget iga, ei 
võinud teade tema surmast olla ootamatu. 

See-eest andis juttudeks ainet E. Stowelli — surnud arsti poja avaldus, kes ruttas teatama, 
et oli hävitanud toimiku materjalidega «Jack Kõhulõikaja» kohta, mis leiti kadunu paberite 
hulgast. Seejuures kinnitas E. Stowell, et ta ei olevat tutvunud nende dokumentidega, samas 
aga lisas: «Ma lugesin piisavalt palju, veendumaks, et seal pole midagi tähtsat. Perekond 
otsustas, et need tuleb hävitada. Ma ei pea vajalikuks arutada motiive, mis tõukasid meid 
sellele sammule» [194, 12]. Kas see samm astuti 

vastutasuks mingite lubaduste eest või kellegi ähvarduste mõjul? Vaikimise ring on 
esialgu — kes teab, kui kauaks — uuesti sulgunud. 

Kuidas see ka poleks, kuid kõrgelseisvate kurjategijate varjamine, mis on saanud suure 
poliitika küsimuseks, pole kodanliku õigusemõistmise praktikas harv nähtus. Suure hulga 


katkestatud või kinnimätsitud kriminaalasjade ja erapoolikult läbi viidud kriminaalprotsesside 
poliitiline tagapõhi kuulub kahtlematult kodanliku kohtu ajaloo veel läbilugemata lehekülgede 
hulka. Paljud protsessid olid seotud altkäemaksuga, mis oli võtnud niisuguse ulatuse, et sai 
poliitilise tähenduse. Korruptsioon on lahutamatult seotud ekspluataatorliku ja eriti 
kapitalistliku ühiskonna kogu ajalooga. See õitses isegi kodanluse tõusuaastail, mil tema ees- 
rindlikud esindajad siiralt uskusid, et nende klassi huvid langevad kokku kogu rahva 
huvidega. Inglismaal, kus XVIII sajandil pääsesid esmakordselt võidule kodanliku 
parlamentarismi põhimõtted, oli korruptsioon muutunud mitteametlikuks, ent tunnustatud ja 
vältimatuks valitsemisvahendiks. Üksnes korruptsiooni abil võis Ministrite Kabinet 
manipuleerida enamusega Alam- ja Lordidekojas, mida ta vajas riigivõimu juures püsimiseks. 
R. Chalpole'i arvele, kes oli Inglise peaminister XVIII sajandi esimesel poolel, kantakse 
kuulsad sõnad, et parlamendis «on igal inimesel oma hind». 

USA-s aga võttis korruptsioon juba tema iseseisva riigina eksisteerimise esimestel aastatel 
sellise ulatuse, et ajaloolased on mõnikord sunnitud tegelema müüdavuse mitmesuguste 
esinemisvormide süstematiseerimisega, et välja selgitada iga niisuguse «alaliigi» sotsiaalseid 
ja poliitilisi tagajärgi [195, 29—30]. Kujutlus USA senaatorite ja Esindajatekoja liikmete 
müüdavusest oli levinud niisugusel määral, et üks osav avantürist tegi selle arvel ilusat äri. Ta 
pakkus (asi toimus varsti pärast 1860.—1865. a. kodusõda) ükskõik millise senaatori häält 
ükskõik millise billi kasuks, küsides 500 dollarit «tükist». Maksmine toimus pärast 
hääletamist. Kuna salakokkulepped olid sõlmitud erinevate klientide, nii seaduseelnõu 
pooldajate kui ka vastastega, sai lobbist võitnud poole käest igal juhul oma noosi kätte ning 
vabandas viisakalt kaotajate ees, et asi sel korral välja ei kukkunud. Kogenud suli võttis 
seejuures võitnud poolelt 250 dollarit ka iga erapooletuks jäänud senaatori eest ja tegi selgeks, 
et kuigi need ei hääletanud poolt, ei hääletanud nad (otsekui lobbisti mõjutusel) ka vastu... 

Korruptsiooniga parlamendis kaasnes valimistulemuste võltsimine ja valijate äraostmine. 
Samadel aastatel varastas Demokraatliku Partei boss New Yorgi osariigis, kurikuulus Tweed, 
oma meestega üle 50 miljoni dollari. Just Tweedile kuulub hooplev lause: «Mida te saate teha, 
kui valimisbülletääne loen kokku mina?» Kui viimaks läks korda Tweedi kohtu alla anda, 
seletas ta: «Mitte ükski vandemeeste kohus ei langeta mulle süüdimõistvat otsust». Tõsi küll, 
siin ta eksis. Tweedi viibimine mugavas 

vanglakambris (1873. a.) osutus üpris lühiajaliseks, kuigi selle New Yorgi politikaanil tuli 
selle lühendamiseks siiski välismaale; põgeneda. 

Ühendriigid, kes poliitilise korruptsiooni ja riigivara otsese riisumise (või riigiaparaadi 
abil riisumise) ulatuse poolest kiiresti esikoha olid võitnud, ei loovutanud enam kellelegi oma 
kurvalt kuulsaid rekordeid sellel alal. Just XIX sajandi viimasesse veerandisse jääb hiiglaslik 
ühiskondliku maa riisumine raudteekompaniide poolt, kes olid ära ostnud kõige kõrgemaid 
ametiisikuid Washingtonis. Ameerika Themis kasutas seejuures oma kahest atribuudist 
ainult sidet silmadel, mis kindlalt varjas tema eest börsitegelaste räpaseid mahhinatsioone. 
Õigusekaalude järgi aga polnud lihtsalt vajadust: suurkapital oli ära õppinud mitte ainult talle 
vajalikke seadusi ja valitsuse korraldusi läbi suruma, vaid koos sellega ka aeg-ajalt puhkevaid 
kärarikkaid skandaale summutama. Nagu miljonäridest pistiseandjad, nii oskasid ka seda 
võtvad ametnikud suurepäraselt kuiva nahaga veest välja tulla. 

Muide, ka kapitalistlik Euroopa progresseerus kiiresti. Kõige kärarikkam finantsskandaal 
puhkes Pariisis. Jutt on kuulsast «Panamast», mis paljudes keeltes sai üldnimeks. 


46. «Panama» 


XIX sajandi 70-ndate aastate lõpuks oli Prantsusmaal vabariik (järjekorralt kolmas) 
kindlustunud: oli saanud selgeks, et mitte ükski fraktsioonidest — ei monarhistid- 
legitimistid, orjeanistid ega bonapartistid — ei suuda saavutada seda, et troonil taastataks 
mõni riiki varem valitsenud dünastiatest. Kümme aastat hiljem kandis uus vabariiklikku 
korda, ja parlamentarismi ähvardav hädaoht bulanžismi nime. See oli tuletatud Boulanger' — 
kindrali ja omaaegse sõjaministri nimest. Ta oli rahvahulkadega vastutustundetult mehkeldav 
demagoog, kes demonstreeris oma antimonarhismi ja vabariiklust ning õhutas šovinistlikke 
instinkte, meelitades pööblit võiduka tasusõjaga Saksamaa vastu. Need kindralimundrit 
kandva andetu karjeristi üleskutsed ähvardasid tõugata Prantsusmaad üksi, ilma liitlasteta 
sõtta võimsa Saksa keisririigi vastu, kes omakorda ootas ainult sobivat juhust võistlejale 
purustava löögi andmiseks. «Demokraatliku» diktaatori kohale pretendeeriva enesega 
rahuloleva ning rumala inimese laialdane, kuigi pinnapealne ja üürike populaarsus, tema 
teeseldud jakobiinlus (mille tõttu Boulanger'd kutsuti pisikeseks Robespierre'iks), tema ohtlik 
kurss viivitamatule sõjale tugevama vastase vastu tekitasid rahutust kodanluse mõjukates 
ringkondades ja eriti peamiste kodanlike parteide — oportunistide ja radikaalide juhtide 
hulgas. 

1889. a. 27. jaanuaril valiti Boulanger valdava häälteenamusega saadikuks Pariisi poolt — 
see oli liikumise kõrgpunkt, milled järgnes kiire langus. Auahne kindral, kes passis pähe 
Napoleoni kolmnurkset kübarat, polnud senini ilmutanud muud talenti kui kirge hobuste ja 
narkootikumide vastu ning valitsuse juht Floguet märkis sellele vihjates irooniliselt: 

«Teie eas oli Napoleon juba surnud, härra kindral Boulanger!» 

Siseminister Constand, osav intrigant, päästis valla kuulduse Boulanger' oodatavast 
areteerimisest. Boulanger, kes kartis sattuda trellide taha ning elas raskelt üle lahkumist 
välismaale sõitnud armukesest Marguerite de Bonnemande'ist, põgenes 1889. a. 1. aprillil 
Brüsselisse. Seal Marguerite de Bonnemande peatselt suri ja lohutamatu armastaja tappis enda 
tema haual. «Caesar osutus garnisoni Romeoks!» — konstateeriti Pariisi valitsevates 
ringkondades kergendusega. Ent ka pärast kindrali surma püüdis bulanžistide partei jätkata 
vabariikliku korra alustugede õõnestamist. «Panama» oli õnnelik leid kõigile monarhistlikult 
meelestatud vabariigi vaenlastele. 

-.. 1879. a. oli Prantsusmaal loodud kompanii ookeanidevahelise kanali kaevamiseks läbi 
Panama maakitsuse, mis vormistati lõplikult 1881. a. kapitaliga 900 miljonit franki. Kompanii 
eesotsas seisis F. Lesseps, kes oli juhtinud Suessi kanali kaevamistöid. Sel korral oli projekt 
koostatud ebarahuldavalt, kulude eelarve oli äärmiselt vähendatud. Aastatel 1881—1884 oli 
eemaldatud kõigest 7 milj. m3 pinnast 120 miljonist, ent kulutatud oli juba üle poole tagatud 
kapitalist ja rohkem, kui sularaha üldse oli saadud. Võlgadesse sattunud kompanii, kes seisis 
finantskrahhi äärel, otsustas asja parandada võidulaenu, faktiliselt loteriiobli-gatsioonide 
väljalaskmisega. Selleks aga oli nõutav valitsuse luba, kuid valitsus oli niisuguse ettevõtmise 
suhtes vaenulikult meelestatud. Siis organiseerisid kompanii ninamehed ajakirjanduse ula- 
tusliku äraostmise ning ajakirjandus hakkas valitsust ründama hea tahte puudumise eest nii 
tähtsa ja perspektiivika ettevõtte suhtes. Pigistada kompaniilt välja pistist «tasuna kuulutuste 
eest» ei nõudnud sel ajal erilist vaeva. Üks juristidest, kellele hiljem tehti ülesandeks Panama 
kompanii asjade likvideerimine, teatas: «Ma arvan, et teatud ajal piisas ilmumisest kompanii 
ruumidesse ajalehetoimetaja nimekaardiga või mulje jätmisest, et sül on mõju mõnele 
ajalehele, et raha saada». Selleks kulus lugematuid miljoneid. 

Parlamendi ja valitsuse liikmed ei tahtnud lehemeestest maha jääda. Ühiskondlike tööde 
minister Baigot küsis oma abi eest loteriid lubava seaduse läbisurumisel ei rohkem ega vähem 
kui miljon franki. Saanud avansiks 375 tuhat, andis minister asja kohta soodsa arvamuse; juba 


varem oli seda teinud parlamendikomisjon, kes põhjendas oma järeldusi ainuüksi kompaniilt 
saadud 

materjalidega. Sellest hoolimata läks esimene rünnak luhta nagu kaks järgmistki — 1887. 
a. novembris ja 1888. a. jaanuaris. 

Sedamööda, kuidas kompanii asjad käisid aina halvemini, kasvas üha enam ajakirjanduse 
äraostmise ulatus — raha said kõigi poliitiliste suundade poliitilised ajalehed. Kullavihma 
sadas saadikutele ja ministritele —äühtede andmete järgi osteti ära veidi enam kui 100, teistel 
andmetel üle 150 «rahva esindaja». Kõike seda saatis varguste, vastastikuste väljapressimiste, 
võltsimiste ja igasugu pettuste bakhanaal. Märtsis alustas Rahvuskogu komisjon 
loteriiküsimuse arutamist. 11 komisjoniliikmest olid kuus vastu ja viis poolt. Vajaliku 
enamuse saavutamiseks osteti 200 tuhande frangi eest ära üks kuuest — saadik Saint Leroy. 
Komisjon esitas soodsa ettekande ja 28. aprillil kiitis Rahvuskogu 281. häälega 120 vastu 
heaks seaduseelnõu võidulaenu kohta. 4. juulil kinnitati see 158 senaatori poolt (50 hääletas 
vastu). Enneolematust reklaamist ligimeelitatud väikehoiustajad maksid sisse üle 300 miljoni 
frangi. Ent see ei päästnud kompaniid krahhist — juba 11. detsembril peatas ta väljamaksed. 
Selgus, et kogutud 1434 miljonist frangist on otseselt töödele kulutatud 579 miljonit ja 
sellestki sattus suurem osa ettevõtjate taskutesse. Ülejäänud hiiglaslik summa — üle 850 
miljoni — oli kadunud teadmata kuhu (196, 58—59]. 

Sadade tuhandete petetud osanike kisa ei pannini põrmugi kohmetama iga masti 
pistisevõtjaid. Ent poliitikud, kes polnud «Panama» porisse segatud (või olid lihtsalt teistest 
vähem segatud), püüdsid oma kriitika arvel otsekohe poliitilist kapitali lõigata. 

Kolm mõjuvõimsat gruppi, kel olid paljuski vastupidised huvid, püüdsid avaldada mõju 
Panama afääri põhjuste uurimise käigule. Esiteks Panama kompanii juhid eesotsas Ferdinand 
Lessepsiga, kelle peaeesmärk oli tõestada oma tegevuse täielikku seaduslikkust ning 
mõningaid kahtlasi samme seletada sooviga päästa iga hinna eest ettevõtet, mis oli nii tähtis 
mitte üksi sadadele tuhandetele osanikele, vaid ka riigi rahvuslikele huvidele. See olevat 
tinginud, seletasid nad, ka sunnitud kompromisse: tavalisest rohkem olevat tulnud kulutada 
reklaamile ajakirjanduses ning koguni rahuldada mõne poliitiku rahahimu; ilma nende abita ei 
saanud jätkata kanali ehitamist. Kui Panama kompanii omakasupüüdmatud direktorid sel 
kombel olevat läinudki mõnikord üle piiri, siis sündinud see oma kõrge kohuse tunnetamisest 
aktsionäride ja Prantsusmaa ees. Nii või umbes nii õigustasid end Lesseps ja tema kolleegid, 
keda nimetati «finants-Panamaks», mõeldes selle all seda, et nende peremehetsemine oli 
kompanii pankrotini viinud. 

Teise grupi moodustasid kahe kodanlik-vabariikliku partei — oportunistide ja radikaalide 
juhid ning silmapaistvad tegelased, altkäemaksuvõtjad ja nende sõbrad, kes tundsid hirmu 
poliitiliste tagajärgede ees, mille tooks kaasa parlamendikorruptsiooni kisenduvate 

faktide pinnnalekerkimine. Selle «poliitilise Panama» soov oli takistada 
altkäemaksuvõtmise, faktide uurimist ning juhtida osanike raev «finants-Panama» kui 
tumedate börsimahhinatsioonide, võltsingute ja pettuste keskuse vastu. Lõpuks kolmas grupp, 
kuhu kuulusid mitmesugused parempoolsed opositsiooniparteid, nende hulgas 
kõikvõimalikud monarhistid ja bulanžistid. Võimust eemal seisvatena olid nende gruppide 
liidrid kompanii käest heldeid noose saanud pisut vähemal määral. Muide, seda «vähemal 
määral» oleks tarvis veel tõestada. Igal juhul oli pististe taevamannat rikkalikult sadanud ka 
paljudele opositsiooni-pinkidel istunud poliitikuile. On teada, et Lesseps ja rida teisi «finants- 
Panama» kangelasi oli olnud sidemetes kindral Boulan-ger'ga. Sensatsiooniliste valimiste ajal 
Pariisis, mis kindralile edu tõid, olid kompanii poolehoidjad levitanud loosungit: «Tema hää- 
letas meie poolt, hääletagem tema poolt!» See ei takistanud opositsiooni põrmugi teha katset 
kasutada Panama afääri ära oma eesmärkidel. 


Oportunistid ja radikaalid püüdsid Panama skandaali igati summutada, varjata selle seost 
kapitalistliku korra alustega. Monarhistid ja bulanžistid, kes samuti sellest hoolikalt vaikisid, 
kasutasid samas «Panamat» ettekäändena vabariikliku korra kritiseerimiseks paremalt. 
Prantsusmaa troonile pretendeeriv Pariisi krahv kuulutas: «Asutused laostavad inimesi 
kõlbeliselt». Vürst Victor väitis: «Impeerium lõi Suessi, vabariik «Panama»» (teisest 
impeeriumi loomingust — Sedanist — võis ka vaikida!). Bulanžist Milvoix karjus: «... 
parlamendirežiim on tervikuna süüdi mõistetud» (197, 240). Õige hinnangu «Panamale» 
andsid üksnes sotsialistlik ajakirjandus ja sotsialistlikud saadikud oma esinemistes, mida 
ühesuguse usinusega püüdsid mitte märgata nii valitsus kui ka monarhistlik opositsioon. 

Enam kui kaks aastat pärast Panama kompanii krahhi kestis tema asjaajamise 
likvideerimine valitsuse poolt määratud isikute kontrolli all. Parlamendis kostis korduvalt 
populaarsust taotlevate saadikute nõudmisi võtta vastutusele kompanii direktorid, kes olid 
süüdi sadade tuhandete osanike laostumises. See kõik ärritas direktoreid äärmiselt, ja üks 
neist (isa ja poeg Lessepside järel tähtsuselt järgmine), keegi parun Cottut, andis siseminister 
Constand'ile, absoluutselt põhimõttelagedale poliitilisele karjeristile, kättemaksuks 
äraostetud parlamendiliikmete nimekirja. Constand tegi tähtsast dokumendist kiiresti 
fotokoopiad. Ja kui Constand järjekordse valitsuskriisi ajal president Carnot' vaenulikkuse 
tõttu kabineti koosseisu ei sattunud, esitas ta uuele peaministrile Loubet'*le pistisesaajate 
nimekirja, kus enamuses figureerisid valitsuse juhi parteikaaslased. Loubet tegi südame 
kõvaks ja andis nimekirja kohtuminister Ricardile. See halli põskhabemega ülespuhutud jurist 
Rouenist, keda tunti Imeilusa Fatme nime all (selle oli ta saanud sarnasuse tõttu tantsijannaga, 
kes koloniaalnäitusel kõhutantsu esitas), oli kehastunud keskpärasus. 

Ricard ei ilmutanud oskust ei katsetes asi summutada ega püüdes näidata end 
kompronissitu tõe eest võitlejana. Ajakirjandusse imbunud paljastused sundisid Ricard'i 
1892 novembri alguses nõustuma pankuri parun Reynaci ülekuulamisega 


47. Hertzi Šantaaž 


Parun Jacgues de Reynac oli sündikaadi juht, mis tegeles kompanii aktsiate ja hiljem 
võidulaenu obligatsioonide väljalaskmisega. See oli tuntud pankur, kelle kapital oli mahutatud 
kõige erinevamatesse ettevõtetesse mitte ainult Prantsusmaal, vaid ka kõige kaugemates 
riikides. Näiteks oli Reynac osanik Venetsueela raudteekompaniides ja Malaia rikkuste 
ekspluateerimise ühingus. Tema vennapoeg Joseph Reynac juhatas tuntud poliitikategelase 
Gambetta kantseleid (kui see oli peaministri kohal), ta oli valitud saadikuks ning oli mõjuka 
ajalehe «La Republigue Frangaise» peatoimetaja ja omainimene oportunistide-vabariiklaste 
liidrite hulgas. Mõlema Reynaci tugevad sidemed finants- ja poliitilistes ringkondades aitasid 
kaasa nende sattumisele Prantsusmaa pealinna kõige mõjukamate rahatuusade hulka. Tõsi 
küll, selleks ajaks, kui pankur Reynac hakkas Panama kompanii asju ajama, oli tema varandus 
õige tugevasti kannatada saanud. Pankurit oli hakanud maha jätma eksimatu vaist, mis oli teda 
mitmesugustes finantsspekulatsioonides nii palju aidanud. Reynac oleks nagu kaotanud 
oskuse lasta käiku kogenud börsihundi surmahaaret, ta hakkas ilmutama kergemeelsust mitte 
ainult pisiasjades, vaid ka tõsistes küsimustes. Veel enam, ta langes ise süstemaatilise välja- 
pressimise ohvriks teise, talle üpris paljus sarnaneva paadunud tegelase poolt, kes Panama 
skandaalis samuti suurt osa etendas. 

Praegu on Cornflius Hertzi nimi isegi Prantsusmaal tuntud ainult vähestele peale 
kutseliste ajaloolaste. Aga möödunud sajandi lõpul kirjutas sellest väiksekasvu-lisest 
jässakast, lihava nina, kavalate silmade ja sündinud näitleja libitseva kõnemaneeriga inimesest 
kogu prantsuse ja välismaa ajakirjandus. Iga tema sammu tõlgendati kõige mõeldamatumail 


viisidel, sidemeist temaga olenes kodanlike parteide kõige mõjukamate juhtide, par- 
lamendiliikmete ja ministrite poliitiline karjäär. Kui palju on olnud katseid kujutada teda — 
seda tüüpilist jultunud kiskjat, täpset koopiat teda sünnitanud kasuahnuse ühiskonnast — 
mingi põrgusigitisena, mingi kurjusedeemonina, keda tavalisest korralikust kodanlasest olevat 
lahutanud terve kuristik! 

Hertzi, kes oli sündinud 1845. a. emigrandi perekonnas Besan-gonis, viisid vanemad 
viieaastasena USA-sse, kus ta sai mingid algteadmised meditsiini alal. Kodumaale naasis ta 
juba Ühendriikide kodanikuna, võttis rügemendiarstina osa sõjast Preisimaa 

vastu, teda autasustati Auleegioni ordeniga. Pärast sõda läks Hertz tagasi USA-sse, 
lõpetas meditsiinikolledži Chicagos (või HhiJalt ostis arstidiplomi — kolledži kassa 
täitmiseks oli niisugune äri tollal tavaline) ja abiellus vabrikandi tütrega. Meditsiinipraksisega 
tegelema hakanud Hertz ilmutas end aga varsti hoopis teises valdkonnas — petturluses. 
Vältides vastuse andmist nende «kunsttükkide» eest ja veel enam arvete klaarimist arvukate 
võlausaldajatega, kadus ta vaateväljalt ja ilmus mõne aja pärast välja Pariisis. Ilma erilise 
varanduseta ameerika arsti debüüt leiutaja ja ettevõtjana osutus väheedukaks, ehkki ta oli ära 
aimanud tulusaimad sfäärid kapitalimahutuseks: tol ajal tehtud tähtsaimate leiutiste — 
telefoni ja elektrivalguse ekspluateerimine. Esimesed ebaõnnestumised ei jahutanud Hertzi 
indu, kes rajas endale visalt teed suurte rahade juurde. Ebaedu üks põhjus oli piisavate 
poliitiliste sidemete puudumine, mis oleksid taganud administratsiooni toetuse, ja mille 
konkurendid ära kasutasid. 

Kibedatest kogemustest õppust võtnud Hertz muretses endale mõjukaid sõpru; nende 
hulgas oli radikaalide liider Georges Clemenceau. Tema ajalehe «La Justice» («Õiglus») 
finantseerimisest võttis Hertz innukalt osa lähedase inimese ja mõttekaaslasena: see oli ju 
hulga parem kui labane altkäemaks, mille Clemenceau oleks tagasi lükanud. Ja ka Hertzi 
ennast — seda otsekui Balzaci romaani lehekülgedelt mahaastunud saamahimu rüütlit — 
oleks lihtsustamine pidada lihtsalt edukaks börsisuliks. Ei, see oli teistsuguse kaliibriga lurjus, 
laia haardega avantürist, kes oli loodud materjalist, millest tehakse pankade ja börsi ninamehi. 
Ärimehe apluse ning halastamatusega kaasnes temas aeg-ajalt poliitiline auahnus ja oskus 
panna teisi uskuma oma radikaalsete veendumuste surusse. Hertzile oli üpris omane kirg 
pilgata, irvitada oma väärikate, kaasvõitlejate üle sõjakäigus hoiustajate tasku vastu, röövlitest 
finantsistide ja müüdavate politikaanide üle. Hertz oskas usaldust võita. Vahepeal uskusid 
teda siiralt isegi Clemenceau (keda polnud kaugeltki kerge alt vedada) ja Paul Deroulede, kes 
hiljem süüdistas Clemenceau'd sidemetes Hertziga. Ta oskas ka printsipiaalset mängida, 
näiteks keeldus ta osa võtmast bulan-žistide poliitilisest kampaaniast, millega teenis ära nende 
ägeda vihkamise. 

80-ndate aastate teisel poolel tundis Hertzi juba poliitikute ja parlamendiliikmete «kogu 
Pariis» [198, 127]. Kui lähedast inimest võeti teda vastu president Gršvy juures, kelle väimees 
kauples ordenitega. Ühe kaasaegse jutustuse järgi oli Hertz ostnud ära saadikuid, et ebasoodsa 
vootumi ähvardusega sundida sõjaminister Freycinet'd sõlmima verivärske miljonäriga 
lepingut tulusatele hangetele armee jaoks [199, 307]. On selge, et niisugusele inimesele ei 
valmistanud raskusi saada Auleegionis üha kõrgemaid auastmeid. Kui 1886. a. oli asi jõudnud 
kõige kõrgemate auastmeteni, meenutasid ookeanitagused ajalehed sapiselt Hertzi 

sulitempe USA-s. Ameerika ajakirjanduse kirjutised leidsid aga Pariisis üpris väikest 
vastukaja; ja vaevalt maksis jänkidel suurt lärmi tõsta — kas nende hiljutises minevikus 
polnud juhuseid, kus kõige räpasemates afäärides paljastatud isikud säilitasid oma 
asepresidendi koha või ministritooli, rääkimata juba vähemtähtsatest ametikohtadest? 

Tasapisi Hertz muudkui laiendas oma mõjusfääri. Ta seadis reegliks säilitada kontakte 
mitmesuguste vaenujalal olevate parteide liidritega: nii kirjutas kindral Boulanger ajal, mil ta 


sõjaminister oli, kirja, milles palavalt õnnitles Hertzi kui lähedast sõpra kerkimise puhul 
mööda Auleegioni kuulsuseredelit. (Hiljem oli see kiri pinnuks silmas bulanžistidele ja nende 
liitlastele, kes püüdsid kogu süüd Hertzi edusammude eest Pariisis veeretada oportunistide ja 
radikaalide õlgadele.) Kallid kingitused ministrite ja saadikute naistele (väärtasjad või 
luksuslik sisustus uue korteri jaoks) oli tavaline meetod, mida Hertz kasutas, et vajalike 
inimestega suhteid luua ja neid edasi arendada. Vanu sidemeid kasutati uute sõlmimiseks. 
Paljudel juhtudel laskis Hertz käiku kõige fantastilisemaid ettepanekuid, mis pidid nähtavasti 
rabama niisuguse inimese kujutlusvõimet, keda kuidagi ei õnnestunud «taltsutada» teisel 
viisil. Henri Rochefort, minevikus tuntud pahempoolne ajakirjanik, kes oli neil aastail juba 
järsult lähenenud reaktsioonileerile, kinnitab, nagu oleks sm jultunud ärimees püüdnud teda 
veenda selles, et ta olevat võimeline purustama Prantsusmaa vaenlaste — Saksamaa, Austria- 
Ungari ja Itaalia kolmikliitu ja et ta taotlevat «inimkonna heategija» rolli. Rocheforfi juures, 
Hertzil edu ei olnud. Kuid see oli erand reeglist. 

Tulevase «inimkonna heategija», kes tundis «kogu Pariisi», rahaasjad õitsesid, see aga 
omakorda laiendas Cornelius Hertzi «sõprade» ringi. Poliitiline intriig käis käsikäes 
finantsspekulatsioonidega. Ja vist polnud enam Hertzile endalegi alati selge, mis oli talle 
vahend, mis eesmärk — millal ta taotles kapitali ümmarguseks muutmist ja millal oma alalise 
kire rahuldamist poliitilise mängu, reklaami vastu, võimaluse vastu anda väljapääsu neile 
tegelikele tunnetele, mida temas äratasid kõik need tema poolt ostetud «selle maailma 
vägevad». 

Hoopis isesugused olid doktor Hertzi ja pankur Reynaci suhted. Viimast peeti selleks 
kiusajaks maoks, kes oli võrgutanud süütuid hingi nii paljudes ministrikabinettides, 
parlamendipinkidel ja prantsuse juhtivate ajalehtede toimetajätoolidel. Jacgues de Reynaci ja 
Cornelius Hertzi esimesed ühised ettevõtmised langesid umbes aastaisse 1879 —1880. Veidi 
hiljem hakkas Reynac saama temalt suuri summasid Panama kompanii aktsiate levitamiseks; 
see raha kulus reklaamiks ajakirjanduses, pististeks ja paruni enda töövaeva tasumiseks. 
Kokku ületasid need summad 7,5 miljonit franki. 

Cornelius Hertz ilmutas ka omalt poolt kõige elavamat huvi 

Panama kompanii teenimise vastu. Kui Brissoni valitsus oli 1885. a. äraütlevalt vastanud 
kompanii palvele võidulaenu obligatsioonide väljalaskmise suhtes, pani Hertz Charles de 
Lessepsile (kompanii juhi pojale) ette saavutada valitsuse selle otsuse muutmine ja soodne 
hääletamine Parlamendis. Seda «kõigest» 10 miljoni frangi eest. Ettepanekul oli ilmne 
avantüüri või lihtsalt pettuse iseloom. Sellele vaatamata avaldas Charles de Lesseps 
nõusolekut seda raha maksta, juhul kui Hertz lubatu tõepoolest saavutaks. Põhjus võis olla ja 
oli ainult üks — Hertzi käendaja oli parun Reynac. 

Hertz, kel polnud midagi parlamendiliikmete äraostmise vastu, otsustas nähtavasti, et 
kõigepealt tuleb kompanii rahakotti tugevasti raputada oma isiklikes huvides. 1885. a. jooksul 
saavutas ta seda, et talle assigneeriti kahes osas 600 tuhat franki, mille eest kompanii ei 
saanud lihtsalt mitte midagi. Valitsuse otsuse muutmise ja Parlamendi vootumi saavutas aga 
Reynac ja hoopiski mitte Hertz. Tekkis küsimus: miks oli nii kogenud ning tolleaegsete 
mõõdupuude järgi korralikul pankuril nagu Reynac tarvis oma garantiiga katta ilmset afääri? 
Vastus on lihtne: ainuüksi selle hiigelsuure mõju tõttu, mis Hertzil oli Reynacile. Milles pei- 
tusid siis selle mõju põhjused, mida nii püüdlikult on katsunud ära mõistatada politseinikud ja 
kohtunikud, ajakirjanikud ja ajaloolased? 

Hertzi ja Reynaci kirjavahetuse säilinud katkete põhjal, mis kuuluvad 1886. ja 1887. a. on 
silmanähtav, et doktoril oli alust kõnelda paruniga ähvardavas toonis. Näiteks kirjutas Hertz 
1887. a. augustis: «Te kas täidate oma kohustused minu vastu või seate mu kurva 
paratamatuse ette ohverdada Teid ja Teie lähedasi nii, nagu Teie ise olite halastamatu minu ja 


minu lähedaste vastu». Hertz ähvardas alatasa, et parun hakkavat tal veel «tantsima» ning 
nõudis pidevalt raha, sealhulgas miljoneid selle eest, et Parlament võidulaenu obligatsioonide 
väljalaskmise seaduse vastu võttis, ehkki ta ise selle «läbisurumisest» osa ei võtnud ja oli 
viibinud peale kõige muu sel ajal välismaal. Ja ometi ei kohanud Hertz vastuseisu; ta jätkas 
oma väljapressimist suuliselt, kui Pariisis viibis, ning šifreeritud ja šifreerimata kirjade ning 
telegrammidega oma välisreiside ajal. Pärast Reynaci surma leiti tema paberite hulgast arve, 
mis kandis pealkirja «Hertzi šantaaž». Sellest ilmneb, et doktor oli pankurilt saanud tohutu 
summa — 9 382 175 franki —, ja nõudis üha uute summade maksmist. Huvitav on märkida, 
et Clemenceau ja peaminister Floguet palusid 1888. a. Lessepsi mõjutada Reynaci, et see 
rahuldaks Cornelius Hertzi nõudmised. 

Väljapressimise käigus püüdis Reynac asjatult Hertzi veenda selles, et tal pole enam 
midagi alles neist summadest, mille Panama kompanii oli andnud parlamendiliikmete ja 
ministrite äraostmiseks. Et asi aga veenvam oleks, saatis parun 1889. a. märtsis või aprillis 
väljapressijale pistist saanud isikute nimekirja, 

kuhu oli märgitud summa, mis igale väärikale seaduseandjale oli osaks langenud. Reynac 
pidi mõistma, missuguse relva annab Hertzi kätte, jä astus sellele vaatamata nii meeleheitlik 
sammu. Ja taas tekib küsimus: miks? 

On teada,,et parun tegi katset vabaneda väljapressijast palgamõrvari abiga. Reynac tegi 
ettepaneku kellelegi Amielle'ile, teenistusest minemakihutatud endisele politseiagendile, 
suure summ eest Hertz mürgitada. Amielle eelistas, võib-olla pärast avansi saai mist, sõita 
Brasiiliasse ning saata sealt Hertzile hoiatus ted ähvardava ohu kohta. Oma advokaadi 
Andrieux' kaudu pani Hertz Amielle'ile ette teatud summa eest oma palkaja siiski maha 
müüa. Tehing leidis aset ja doktor sai Reynaci kirja Amielle'ile. Täiesti seletamatust 
kergemeelsusest polnud parun vaevunud isegi oma allkirja muutma. Seletuste järgi, mis 
Andrieux hiljem andis, olevat Hertz teatanud Reynacile, et Amielle'ile saadetud kirjad on 
tema käes. Reynac püüdnud algul kõike naljaks pöörata, siis öelnud, et olevat ainult tahtnud 
sundida doktorit Pariisist lahkuma, ja lõpetanud ettepanekuga jätta tülitsemine, unustada 
vanad asjad ning palunud koguni oma poja jaoks Hertzi tütre kätt. Umbes pool aastat pärast 
«leppimist», mis; läks parunile nähtavasti kalliks maksma, suri Amielle ootamatult. Ühed 
vihjasid, et ta olevat langenud selle «leppimise» ohvriks, teistel andmetel olevat surma 
põhjustanud astmahoog. Ent selge on see, et Reynac oli palunud Amielle'i teeneid siis, kui; 
Hertz oli ta üha uute nõudmistega endast välja viinud. 

Kaasaegsed nägid vaeva, et ära mõistatada Reynaci saladus, mis oli Hertzile teada. Võib- 
olla oli Reynac tapnud mõne pangaametniku, nagu Hertz hiljem kinnitas? Võib-olla olid need 
teod, mis võrdusid riigireetmisega, näiteks spionaaž mõne välisriigi kasuks? Osavõtt mõnest 
erakordselt tähtsast salajasest riigiasjast? Igal juhul hakkas valitsus Reynaci pidevast 
väljapressimisest päästmisse suhtuma nagu tõepoolest riikliku tähtsusega küsimusse. 

Hertz ei jätnud väljapressimist ka pärast Panama kompanii krahhi, mil Reynaci süüdistati 
osavõtus administratsiooni kuritegelikust tegevusest, kellele inkrimineeriti petmist ja usalduse 
kuritarvitamist. Niisugune süüdistus ei takistanud Reynaci äriasju jätkamast. 

Ent 1892. a. novembris oli juba õhus tunda Panamaga seotud uue skandaali lähenemist. 
Oli käimas rangelt salajane juurdlus (sellest allpool). Kui üks uurijaist ilmus 8. novembril 
paruni majja Murillo tänaval nr. 20, teatati talle, et majaperemees reisivat mööda lõuna 
kuurorte. Teise dekaadi lõpuks imbusid kuuldused eelseisvatest paljastustest ajakirjandusse. 
Hakati nimetama Reynaci nime. Kõige huvitavam oli see, et parun oli mõnda ajalehte ise 
varustanud sensatsioonilise informatsiooniga tingimusel, et nad isiklikult tema rahule jätavad. 
Pististe abil püüdis parun takistada süüdistavaid sõnavõtte Parlamendis. 18. novembril 

süüdistas bulanžistide ajaleht «Cocarde» Rahvuskogu esimeest Floguet*d selles, et see oli 
1888. a. saanud Panama kompaniilt 300-tuhat franki oma poolehoidjate kulutuste katmiseks 
valimiskampaania käigus. Järgmisel päeval algas Rahvuskogus selle süüdistuse arutamine... 

19. novembri varahommikul sõitis ärevil Reynac rahandusminister Rouvier' korterisse. 
Pankur näis väga erutatuna ja teatas, et ajalehekampaania lõpetamine olevat tema jaoks 
eluküsimus ning et Cornelius Hertz võivat seda vabalt teha. Rouvier vastas, et ta on valmis 
Hertzi vastu võtma ja järelikult paluma teda parunit aidata. Reynac tormas Hertzi järele, ent 
tuli peagi tagasi: doktor oli öelnud enda haige olevat. (See kõik sai toimuda ainult enne kella 
11 hommikul, mil algas Ministrite Nõukogu istung, millest Rouvier osa võttis.) Hiljem 
nõustus Rouvier Reynaci pealekäimisel tulema koos pankuriga Hertzi juurde, nagu 
rahandusminister hiljem seletas — ainuüksi inimarmastusest. Selle filantroopilise käigu 
tingimuseks aga seadis Rouvier, et kohtumisel viibiks veel üks tunnistaja. Lepiti kokku 
Clemenceau kandidatuuri suhtes. Radikaalide liider leiti parlamendihoonest, ka tema oli nõus 
Hertzi juurde tulema. 

Pärast Rahvuskogu istungit sõitis Reynac koos Rouvier'ga Henri Martine'i tänavale, kus 
elas Hertz. Veidi aega enne seda saabunud Clemenceau võtnud nende sisenemisel alles 
esikus palitut seljast. Nii vähemalt väitis hiljem Clemenceau ise, ent võib-olla oli ta juba 
jõudnud Hertziga rääkida (255, 217]. Äärmiselt erutatud Reynac palus Hertzi kaasa aidata 
ajakirjanduse kallaletungide lõpetamisele. Hertz keeldus: nüüd olevat liiga hilja, oleks 
pidanud talle varem sellest teatama. Uued tingivad palved põrkusid endiselt keeldumisele. 
Hertzi juurest lahkudes palus Reynac Clemenceau'd tulla koos temaga endise siseministri 
Constand'i juurde, kellele ta avalikult väljendas oma kahtlust, et viimane olevatki 
inspireerinud kogu kampaania ajakirjanduses. Constand eitas seda nördinult, tal polevat nende 
ajaleheartiklitega mingit tegemist olnud, ja teatas, et ta ei saavat millegagi aidata. Jättes pärast 
seda visiiti Clemenceau'ga hüvasti, lausus Reynac: «Ma olen kadunud!» 

Siinkohal on tarvis peatuda ja ära märkida, et kogu see episood — visiit Hertzi ja 
Constand'i juurde — on meile teada ainult Clemenceau ja Rouvier' sõnade järgi. Kas nende 
tunnistused väärivad usaldust? Prantsuse ajaloolase A. Dansette'i (tema uurimuste tulemusi 
oleme kasutanud «Panamast» jutustades) arvates nad seda ei väärivat. Rouvier' ja Clemenceau 
endi osast on nende versioonis nii vähe juttu, kui saab üldse olla, et mitte rikkuda kogu loo 
tõepärasust. (197, 113]. Kõigepealt muidugi ilmutasid nii Rouvier kui Clemenceau 
«ligimesearmastust», millest oli juttu, selleks, et ennast kindlustada: mõlema huvides oli 
takistada skandaali suurenemist, seda nii poliitilistel kui puhtisiklikel põhjustel. (Seda ka sel 
juhul, kui uskuda mõnd Clemenceau elulookirjutajat, 

247 

et juba siis oli radikaalide liider tundnud muret üksnes skandaali vältimise pärast.) [200, 
169]. Ainuüksi see võiski sundida kaugeltki mitte sentimentaalseid poliitikuid käega lööma 
riskile, mida endast kujutas ühine käik uurimise all oleva Reynaciiga Hertzi juurde, hiljem aga 
Clemenceau sõit Constand'i, väga ohtliku ja salakavala politikaani juurde. 

... Järgmisel hommikul kell 7 koputas pankuri teener nagu tavaliselt Reynaci toa uksele. 
Üks ruumis viibinud perekonnaiige teatas kammerteenrile, et tema teeneid ei vajata, kuna 
parun surnud. Pankuri vennapoeg ruttas uudisega sellest ootamatust surmast Ministrite 
Nõukogu esimehe Loubet' juurde, jutustades ühtlasi kõigest A. Ebrard'ile, ajalehe «Temps» 
peatoimetajale, Cornelius Hertzile. Mõnedel andmetel sõitnud Hertz samal pä vai Londoni 
(teistel teadetel jäänud doktor veel nädalaks Pariisi. Nagu konstateeriti, oli Reynaci surma 
põhjustanud verevalang ajju. Lahkunu paberid pitseeriti alles kolm päeva hiljem. Seejuures 
märgiti, et puuduvad koopiad tervest reast kirjadest, mis pidid olema pankuri isiklikus 
arhiivis. 


48. Cheguard*'ide kindlus 


Juba mitu päeva oli liikunud kuuldusi, et on oooüata uusi sensatsioonilisi avastusi. 1892. 
a. 21. novembril puhkes Rahvuskogu niisugune skandaal, millist paljugagi harjunud 
parlamendiliikme polnud enam ammu näinud. Kõige kõrgemad ametiisikud, nag Rahvuskogu 
esimees Floguet, lükkasid hästi etendatud nördimusega tagasi laimu nende osavõtu kohta 
Panama afäärist. 

Ja siis tõusis tribüünile Jules Delaillet — jultunud kisakõri, kes oli võimeline igasugusteks 
tegudeks, lärmitseja ja skandalist,, keda tema pöörasuse tõttu isegi poliitilised, mõttekaaslased 
ei julgenud tervitada ja kelle üle oli kuuel või seitsmel korral laimamise eest kohut mõistetud. 
Ent sel korral oli Delaillet'l võimalus teha mürtsu kõigi mängureeglite järgi, möllata täie 
teadmisega, et trumbid on tema käes. Pidevad vahelehüüded kohtadelt ainult õhutasid vägeva 
kõriga demagoogi, kes üksikasjaliselt jutustas ümber kõik Panama afääri etapid ja aina 
kordas, et koos petturitega administratsioonist tegutsesid nende poolt äraostetud saadikud. 
«Nimed, öelge nimed!» kostis vastuseks igast küljest metsik kisa. Ent Delaillet ei mõelnudki 
nimesid nimetada, ta ainult kordas ikka ja jälle, et teatavat need vaid ühel juhul — kui Rah- 
vuskogu määrab juurdluskomisjoni, mis aga polnud põrmugi meeltmööda ei ministeeriumile 
ega valitsevale enamusele. Delaillet aga luges taas üles saadikute, ministrite ja 
ajalehetoimetajate äraostmise juhtumeid, nimetas nende poolt saadud pististe suuruse ning 
jälle, vaatamata pöörastele karjetele nõudmisega nimetada nimesid, vastas üht ja sama: 

«Määrake juurdluskomisjoni» 

Jtelaillet võis rahule jääda. Skandaal õnnestus suurepäraselt — vastu tahtmist nõustus 
Rahvuskogu moodustama komisjoni 33 inimesest. Äärmiselt parempoolse natsionalisti 
Barr€si sapise märkuse järgi pidid 13 neist mõtlema, kuidas ise asjast puhtalt välja tulla, 
ülejäänud olid kõhklevad inimesed või lihtsalt võhikud. Komisjoni etteotsa pandi 
karmiloomuline radikaal, endine peaminister Henri Brisson. («Paraadmunder ja sees tühjus», 
— tähendas tema kohta Gambetta.) Mõne päeva pärast algas järjekordne valitsuskriis. Saksa 
saadik Pariisis krahv Münster kirjutas oma ülemustele: «Panama kanalisse uppunud Loubet' 
— Ribot' valitsus ärkas silmapilkselt ellu Ribot' — Loubet' valitsusena» [201, 313—314]. 
Loubet asus siseministri kohale. Ricard, kes oli end kompromiteerinud visa keeldumisega 
anda luba Reynaci surnukeha lahkamiseks, uue valitsuse koosseisu ei sattunud. Uus 
kohtuminister Leon Bourgeois käskis teostada pankuri laiba kohtumeditsiinilist uurimist. 
Tulemus oli ebamäärane — polnud võimalik ei kinnitada ega eitada järeldust, et surma oli 
põhjustanud mürk. 

1892. a. 12. detsembril ilmus ajalehes «Figaro» artikkel Reynaci surmaeelsest visiidist 
Hertzi juurde. Clemenceau oli sunnitud andma ebameeldivaid seletusi, rahandusminister 
Rouvier aga väitis, nagu ei olevat tal olnud aimugi sellest, et Reynac oli kompromiteeritud. 
Siiski oli Rouvier sunnitud erru minema, mis tekitas börsil ärevust. 

Pankur Thierret, kellele oli üle läinud ühe Reynaci panga juhtimine, algul eitas, hiljem aga 
tunnistas üles, et tema käes on tšekiraamatu konts, kuhu on märgitud pistist saanud 
parlamendiliikmete nimed. On võimalik, et Thierret tegi selle ülestunnistuse Constand'i 
survel, kes oli raevunud sellest, et valitsuse moodustamine polnud tehteid ülesandeks talle ja 
ta ei saanud ministrikohta. 20. detsembril otsustas Rahvuskogu võtta parlamendiliikme 
isikupuutumatus viielt saadikult, nende hulgas kahelt endiselt ministrilt — Jules Roche'ilt ja 
Rouvier'lt. Rouvier teatas enda kaitseks, et kui ta oli 1887, a. asunud peaministri kohale, 
olevat ta leidnud salajase fondi täiesti tühjana, nii et seda tuli täiendada laenudega eraisikute 
— valitsuse juhi tuttavate käest (seda kõike loomulikult vabariigi kaitseks!). Rouvier teatas 
veel uhkusega, et sel ajal, kui ta rahandusministeeriumi juhtis, polevat tema isiklik varandus 
kasvanud ebanormaalselt kiiresti. Ta kõneles kaunisõnaliselt oma kristalsest puhtusest, ning 


pöördudes järjekorras Rahvuskogu, ajakirjanduse esindajate ja oma sõprade poole, lubas, et 
saavat võidukalt üle selle hetke piinavast erutusest ning lisas, kõneldes oma valijatest: 
«Nemad tunnevad mind ja mina tunnen neid, sellest piisab». (Tõepoolest, «selle hetke erutus» 
ei takistanud Rouvier'1, küll alles kümmekond aastat hiljem, taas sattuda algul ministri, 
seejärel valitsuse juhi kohale.) Mis puutub sellesse viisikusse sattunud saadikusse Arenasse, 

siis märkis see paadunud küüniku huumoriga valjusti: «Esimest korda olen sattunud 
ministrite nimekirja». Ja kui kaastunnet otsiv Rouvier talle kurtis: «Missugune koletislik 
olukord, ma võtsin ju alles naise ning mul on kuuekuune poegp», siis kehitas terava keelega 
Arena ainult õlgu: «Vaene laps... ärge talle sellest rääkige.» Tribüünilt aga päris Arena 
saadikute käest, mis ajast peale on märkus tšekikontsul juriidiliseks tõendiks. Veel üks viiest, 
minister Roche käratas, möödudes valitsuse pingist, kus istusi tema hiljutised kolleegid: 
«Kõik te olete sulid!» Ühe sõnaga — cheguarä"id, nagu hakati nimetama neid, kes olid parun 
Reynacilt tšeki saanud, polnud suu peale kukkunud ega olnud oma tuleviku pärast sugugi 
ahastuses. 

Samal ajal võttis Rahvuskogu parlamendiliikme isikupuutumatuse viielt cheguard'ilt, 
nende hulgas endiselt kohtuministril Deviers'lt, kes oli kuulunud kolme kabineti koosseisu. 
Ent seegi polnud veel sündmustest küllastatud päeva lõpp. Pärast cheguard'ide kõnesid 
esines Rahvuskogus parempoolsete nimel Deroulede, kes formaalselt nõudis Cornelius 
Hertzi nime kustatamist Auleegioni liikmete nimekirjast, sisuliselt aga ründas Clemenceau'd 
raevuka demagoogiaga. Deroulede kinnitas, et Hertz olevat spioon, Clemenceau aga püüdvat 
radikaalina rajatagust ässituste mõjul Prantsusmaad hukutada. Täiesti põhjendatult nimetas 
Clemenceau Deroulede'i valelikuks, ent radikaalide liidril tuli siiski anda seletusi oma 
suhetest Hertziga. Sõnalahingule järgnes varsti tõeline duell Clemenceau ja Deroulede'i vahel, 
mis lõppes tagajärjetult. Järgnevatel kuudel süüdistas äärmiselt parempoolne ajakirjandus 
Hertzi selles, et ta olevat kas Saksa või Itaalia spioon. Siis jäädi pidama Inglismaa juurde ning 
kuulutati, et Clemenceau olevat end inglastele maha müünud. 

23. detsembril püüdis bulanžistide saadik Milvoix tõsta lärmi selle ümber, et kaks endist 
peaministrit — Rouvier Rahvuskogus ja Flouget (kes enne oli kõike pateetiliselt, eitanud) — 
olid sunnitud parlamendikomisjoni ees üles tunnistama, et nad on Panama kompaniilt raha 
saanud. Rouvier ja Flouguet vihjasid oma vastustes «vabariigi huvidele». 

Iseloomustades poliitilist kriisi Prantsusmaal 1892. a. lõpul sündmuste värskete jälgede 
põhjal, kirjutas Engels: «Panama lugu muutub iga päevaga üha suurepärasemaks. Nagu 
Prantsusmaal ikka, kulgeb see asi teravalt dramaatilisel kujul. Iga hetk tundub, et püüdeid 
seda asja summutada kroonib kohe edu, ent äkki murrab see taas läbi kõige ootamatumas 
kohas ja tugevamini kui kunagi varem ning nüüd on olukord selline, et ükski kinnimätsimine 
enam ei aita. Algul kavatseti asja summutada kohtu abil, ent siis sundisid uued paljastused 
uurimiskomisjoni moodustama; siis püüti halvata seda komisjoni, ent see katse läks ainult 
poolenisti korda ning üksnes sellepärast, et alustati uut, põhjalikumat kohtulikku juurdlust» [1, 
38. k. 471]. 

1893. a. 7. jaanuaril algas kohus Panama kompanii direktorite — kahe Lessepsi, 

parun Cottut' ja M. Fontand'i üle, keda süüdistati usalduse kuritarvitamises. Tuntud 
advokaat Barboux, kes ülistas kompanii plaane kui tsivilisatsiooni nimel peetavat ristiretke, 
seletas, et sellise ettevõtte juures olevat pististe jagamine parlamendiliikmeile sama vältimatu 
nagu andam, mida kaupmehed olid keskajal sunnitud maksma piraatidele ja teeröövlitele. 
Tihti tülitas Barboux ka mineviku suurvaime, tsiteerides kord Catot, kord Voltaire'i, kord 
Humboldti ja Goethet. Võis näida, nagu oleksid nad peaaegu isiklikult õnnistanud kohtualuste 
finantsmahhinatsioone. (Samas väitis advokaat hiljem, nagu ei oleks andmeid, et Reynac oli 
jaganud altkäemakse Panama kompanii direktsiooni ülesandel...) 9. veebruaril mõisteti 


Lessepsid viieks aastaks, Cottut ja Fontand kaheks aastaks vangi ning kummalegi 3 tuhat 
franki trahvi. Veel üks süüdistatavatest, kuulsa torni ehitaja insener Eiffel, mõisteti kaheks 
aastaks vangi ja ta sai 20 tuhat franki trahvi. Kõik kohtualused kaebasid edasi. 15. juunil 
tühistas kassatsioonikohus kohtuotsuse ja kohustas areteeritud vabaks laskma. 

1893.a. 8. märtsil algas kohus «poliitilise Panama» — korruptsioonis süüdistatute üle. 
Taas figureerisid nende hulgas Charles Lesseps, Fontand, samuti endine ühiskondlike tööde 
minister Bai-got, endine saadik Saint Leroy ja veel mõned inimesed (suurem osa süüdlastest 
oli osanud juba eeluurimise ajal asjast puhtalt välja tulla). Nagu mäletame, oli Baigot nõudnud 
kompaniilt miljonit oma abi eest võidulaenu obligatsioonide väljalaskmist lubava seaduse 
vastuvõtmisel, ja saanud 375 tuhat franki. Baigot, kes oli kõik üles tunnistanud, kaitses end 
viidetega mingile ajutisele meeltesegadusele, «hullusehetkele», mis olevat sundinud teda 
unustama oma kohuse ja selle, et ta ei ole lihtsalt insener, kes võib oma teenete eest igasugust 
tasu nõuda, vaid ühiskondlike tööde minister. Kui Baigot oligi olnud meeltesegaduses, siis 
ainult sel «hullusehetkel», mil ta oli otsustanud siirast kahetsust mängida. Kogu mõjukas 
chdguard'ide jõuk ei varjanud kergendustunnet: lõpuks oli leitud neile nii vajalik patuoinas. 
Teine kindlakstehtud pistisevõtja Saint Leroy teatas jultunult, et tema seisukoha 
muutumine loterii väljalaske küsimuses ei olevat olnud tingitud altkäemaksust, ootamatult 
tema arvele kantud 200 tuhat franki aga olevat saadud naise kaasavara müümise eest jms. See- 
juures vihjas Saint Leroy ähvardavalt, et polevat võimalik teda süüdi mõista ja teisi 
karistamata jätta ning parlamendikomisjoni protokolle ei võivat uskuda. Ehkki kõigile oli 
selge, et ta valetab, mõisteti ta õigeks nagu kõik teisedki süüdistatavad peale Baigot'. Endine 
minister mõisteti viieks aastaks vanglasse ja teda kohustati maksma 375 tuhat franki trahvi; 
Charles Lassepsile määrati üks aasta ja kellelegi Blondinile, kelle kaudu oli ära ostetud Baigot 
— kaks aastat vanglakaristust. Samuti pandi neile vastutus selle eest, et Baigot talle määratud 
trahvi ära maksaks. Ferdinand Lesseps, kes oli nende protsesside ajal 88 aastane, suri varsti. 

Charles Lesseps, kes oli end vahepeal Inglismaal varjanud, maksis lõpuks Baigot' eest osa 
trahvist. Pärast Prantsusmaale naasmist sai temast jälle üks Panama kompanii ninameestest. 

Protsesside ajal jätkasid monarhistid ja bulanžistid katsel kasutada «Panamat» ära oma 
poliitilistel eesmärkidel. 1893. 22. juunil luges koos Deroulede'iga tegutsev bulanžist Milvoi 
ette kirjad, mis Inglise välisministeerium olevat saatnud oma saatkonnale Pariisis ja millest 
nähtus, nagu oleks London 2 tuhande naelsterlingi eest ära ostnud rea juhtivaid Prantsuse aja 
lehti ja ajakirjanikke, muu hulgas ka Clemenceau. Välisminister Develle, kellele neid 
pabereid oli juba varem näidatud ja kes oli sihilikult vaikinud, seletas nüüd, et dokumendid 
olevat ilmne võltsing (need oli fabritseerinud petistejõuk kellegi Ducret' ja Northoni 
osavõtul). Selle tulemusena tuli Milvoix'1 ja Deroulede'il loobuda oma saadikumandaatidest. 


49. «Politseioperett» 


Reynac oli surnud, Hertz Inglismaale sõitnud. Loomulik, et üldine tähelepanu koondus 
surnud pankuri peamisele agendile — maakler Artond'ile, kelle kaudu oli tehtud suurem osa 
mustast tööst parlamendiliikmete äraostmisel. Ajakirjandus kubises teadetest, et ta varjavat 
end kas oma armukese venna juures või mõnes oma valdustest, teda olevat nähtud üheaegselt 
nii Pariisis kui ka tublis pooles tosinas provintsilinnas. Tegelikult oli ka Artond paos 
välismaal. Tema arvel oli süüdistus puhtkriminaalsetes mahhinatsioonides. Müünud 
Dünamiidi Tootmise Ühingu nimel ikka sellele samale Panama kompaniile suure koguse rik- 
nenud püssirohtu kõigest 259 tuhat franki odavamalt kui tavalise hinna eest, sai Artond oma 
peremeeste palava tänu osaliseks ja kõrge palga — 12 tuhat franki aastas. 

Ent hiljem selgus, et see eeskujulik teenistuja oli Dünamiidi Tootmise Ühingult sisse 
vehkinud ümmarguselt 4600 tuhat franki (202, 382]. Seepärast võis hõlpsasti saavutada 


Artond'i areteerimise igas riigis, millega Prantsusmaal oli sõlmitud leping krimi- 
naalkurjategijate väljaandmise kohta. Ent Artond ei olnud nõnda lihtsameelne, et nii lihtsasse 
lõksu sattuda. Elukutselise börsisulina oli ta küllalt kiire taibuga ja mõistis, kui paljud 
mõjukad isikud ei soovi tema tabamist. Ta tugevdas seda nende nii kiiduväärset soovi 
kuuldusega, et tal olevat paberid, mis kompromiteerivad erinevatesse parteidesse kuuluvaid 
parlamendiliikmeid. Bulanžistid tegid Artond'ile ettepaneku kogu kaup korraga maha 
müüa. Ent see poleks ärimehelik olnud: vähe sellest, et kaotad tugevasti hinnas ja jääd ilma 
lisatulust, mille võib saada üksikult müües, pealekauba võid ka iseenda löögi alla seada. 

«Järgmisel päeval pärast paberite üleandmist,» seletas Artond, «oleksin ma ohtlikku 
olukorda sattunud». 

Samas aga andis Artond asjahuvilistele mõista, et on valmis kaaluma kõiki tõeliselt 
asjalikke ettepanekuid. Pärast seda pöördus tema poolt palgatud advokaat Rouaert' poole 
keegi härra Lemoine. Ilmselt pidas Artond teenistuses kvalifitseeritud inimesi — nii või 
teisiti, kuid Rouaert tegi otsekohe kindlaks, et Lemoine'i nime all varjab ennast Dupos, 
kriminaalpolitsei šefi Soinoury sekretär, millest advokaat ruttas oma kliendile teatama. 
Seetõttu otsustas Artond kujutada oma keeldumist müüa kompromiteerivad paberid 
bulanžistidele mingi kodanikujulguse eeskujuna, ennast aga peaaegu et vabariigi päästjana. 
Oma 1892. a. 6. detsembri kirjas andiski maakler Rouaertile niisuguse instruktsiooni: 
selgitagu valitsusele, et tema keelduvat osa võtmast manöövritest, mis on suunatud 
vabariikliku korra vastu. 

Veidi hiljem, 24. detsembril, kirjutas parun Reynaci endine usaldusmees, et mitte keegi 
polevat temalt saanud cheguard'ide nimekirja, kõik paljastused toetuvat üksnes kuuldustele, 
lobisemisele ja ettevaatamatutele ülestunnistustele, süüdistajad polevat tegelikult 
süüdistatavatest paremad ning tõelisi dokumente võivat leida ainult tema, Artond'i juures. Suli 
oli armulikult nõus kohtuma ka valitsuse esindajatega. Just neil päevil oli valitsuse juht Ribot 
teatanud, et vabariigi väärikus nõuab süüdlaste täielikku väljaselgitamist, 1892. a. 26. 
detsembril aga kuulutas siseministri kohal asuv Loubet Rahvuskogu tribüünilt, et valitsusel ei 
olevat midagi varjata ja ta ei kavatsevat mitte kedagi süüdlastest õigeks mõista. Selsamal 
päeval andis Loubet enda juures ministeeriumis Dupos'le korralduse Artond'iga 
läbirääkimisi pidada. Selle käsu täitmiseks sõitis Dupos koos Rouaertiga Veneetsiasse. Seal 
ei raisanud väärikas kolmik asjatult aega ning lõbutses kord teatris, kus mängiti «Madam 
Angot' tütart», kord külastas endise Püha Markuse vabariigi keskaegseid vanglaid, mille vastu 
Artond muide ei ilmutanud suuremat huvi kui tavaline turist. Kõik kolm lasksid end koguni 
üheskoos pildistada — foto on nad jäädvustanud ühel Veneetsia väljakul muretult tuvisid 
söötmas. Dupos telegrafeeris oma otsesele ülemusele Soi-noury'le, et tasapisi asjad edenevat. 
1893. a. 3. jaanuaril sai ta Pariisist järjekordse vastuse: «Meie sõbrad ootavad kannatamatult 
põhjalikke andmeid noore neiu kohta». Ent andmete eest piiga kohta (teiste sõnadega, pistist 
saanud bulanžistide nimekirja eest) nõudis Artond korralikku hinda. Esiteks oli ta nõus seda 
nimekirja andma ainult vabariigi presidendile, teiseks nõudis ta garantiid, et teda Pariisi 
saabumisel kohtulikult ei jälitataks, kolmandaks palus ta abi raha laenamisel, mis tal tuli 
maksta kriminaalvastutusest vabanemiseks Dünamiidi Tootmise Ühingule. 

Asi ei seisnud isegi mitte ainult rahas: niisugune kokkulepe Artond'iga oleks valitsuse 
täielikult selle kelmi voli alla andnud. Dupos oli sunnitud tühjade kätega Pariisi naasma. On 
selge, et 

siseministeerium oli algusest peale andnud lubaduse, et Arton välismaal ei jäljtata. 
Rohkemagi, Artond'i salajased kohtunus, Dupos'ga, mis ei jäänud saladuseks, näitasid 
välisriikidele, Pariisi loiuvõitu palveid kurjategija tabamise ja väljaand-mise kohta ei tule, 


tõsiselt võtta. Nagu rea isikute hilisemate tunnistustega on täpselt kindlaks tehtud, ei olnud 
Dupos'1 ju kaasas Artond'i areteerimiskäsku, mis kriminaalpolitseišefi sekretär oleks muidugi 
pidanud olema, kui Loubet oleks tõesti tahtnud parun Reynaci endist usaldusagenti kinni 
võtta. 

Ent 1893 a. 12. jaanuaril asendas siseministri kohal Loubet' peaminister Ribot. Ta andis 
käsu alustada Artond'i jälitamis Kas tähendas see tõepoolest soovi suli kinni püüda või oli se 
järjekordne taktikaline samm, mis oli osaliselt tingitud hirmus et Artond'i kohtumised 
Dupos'ga saavad teatavaks? 

18. jaanuaril sõitis Dupos koos teise politseiagendi Soudet*ga Budapesti, kuhu Artond oli 
naasnud Veneetsia-reisilt. Viimane esines inglise insenerina ja pidas Ungari valitsusega 
läbirääkimisi raudtee-ehituse kontsessiooni saamiseks. Politseiagentid saabumine ei olnud 
Artond'ile saladus, ta oli hoolitseval Rouaertilt juba viie päeva eest saanud šifreeritud 
telegrammi,; milles teatati ähvardavast ohust. Budapestist sõitis Artond Bukaresti, kus ta aga 
sai kuulda — seekord Reuteri agentuuri teatest, — et politseinikud olid tema kannul 
Rumeenia pealinna saabunud. Siis sõitis Artond lärmakast Bukarestist provintslikku lasi, ent 
veel enne, kui sinna olid saabunud Dupos ja Soudet, kes reisisid loomulikult väljamõeldud 
nimede all, sõitis ta eriliselt kiirustamata Nürnbergi. Seal kordus sama lugu: päev enne Pariisi 
politseiagentide saabumist sellesse Lõuna-Saksa linna sõitis Artond Prahase. Tema kannul 
sinna jõudnud politseinikud said teada, et Artond oli hiljuti sõitnud Magdeburgi, sealt 
Hannoveri, Kölni, ja siis otse Londoni, kuhu ta jõudis 4. veebruari õhtul. Peab ütlema, et 
ajakirjandus teatas igast politseinike sammust põhjalikult ja Artond'iie ei valmistanud ohutu 
marsruudi valimine raskusi. Loomulikult oli see farss, kuid tingitud sugugi mitte mingist 
erakordsest detektiivide juhmusest, vaid lihtsalt Soinoury kirjalikust käsust, mille nad olid 
saanud ja mis ei lubanud neil mitte mingil juhul Artond'i kogemata kinni püüda. Tuli vaid 
teha nägu, et Artond'i otsitakse, ja Pariisist pikemat aega eemale hoida, et publik ikka veel 
säilitaks lootuse avantüristi tabamisele. Ribot mõistis, et kogu tema kabineti eksisteerimine 
oleneb sellest, kas puhkeb uus skandaal — seekord seoses Artond'i «otsimisega». Seepärast 
saadeti Londonisse silmakirjaks uus ekspeditsioon. Prantsuse politseinikud hoidsid silma peal 
kellegi Zahlbergi, Artond'i agendi kontoril, kes oli koos Artond'iga sooritanud turnee 
Euroopas, kui see end tagaajajate eest «varjas». Millegipärast ei tulnud politseinuhkidele pähe 
mitte eriti kavalat mõtet: tunda huvi, kes elab Zahlbergi majas ja kus peatub Artond. See-eest 
aga oli kohus, mida peeti ilma süüaluseta, ülimalt erapooletu. 

1893. a. 23. mail mõisteti Artond'ile petturlike operatsioonide eest Dünamiidi Tootmise 
Ühingu paberitega 20 aastat sulitööd ning lisaks veel viis aastat vanglat ja 400 tuhat franki 
tranvi (rääkimata kodanikuõiguste äravõtmisest) saadik Saint Leroy äraostmise eest, kes, nagu 
mäletame, tunnistati altkäemaksu võtmises süütuks! Muide, need olid vaid üksikud konarused 
Prantsuse keeruka kodanliku kohtumasina töös. 

Kõige huvitavam aga oli alles ees. Peaaegu kolm aastat pärast Londoni saabumist Artond 
siiski areteeriti Zahlbergi endise ametniku pealekaebusel. Sel ajal võimul olev Leon 
Bourgeois' kabinet ruttas seda areteerimist oma kontosse kirjutama. Inglise võimud andsid 
Artond'i välja tingimusel, et ta võetaks vastutusele ainult kriminaalkuritegude eest (pistised 
parlamendiliikmeile sellesse kategooriasse ei kuulunud). Artond'il oli õigus keelduda seletusi 
andmast Panama afääri kohta. Lõppkokkuvõttes mõistsid tema üle kohut erinevate instantside 
kohtud. 1896. a. novembris langetatud lõplik kohtuotsus mõistis petise 8 aastaks vangi. Kerge 
on ette kujutada Artond'i nördimust, kes nähtavasti pidas seda kohtuotsust kuulmatuks 
viisakusnormide jalge alla tallamiseks. Raevunud suli otsustas kätte maksta ja teatas, et 
loobub vabatahtlikult oma õigusest mitte vastutada oma tegude eest Panama afääris. 
Poliitilistes ringides mõeldi ängistusega, et kõik algab otsast peale. 


Artond hakkas teatama uusi üksikasju selle kohta, kui palju oli Reynacil olnud raha, kui 
palju oli kulunud pististeks, kui palju ta oli saanud komisjonitasu. Oma osa esitas petis kõige 
õilsamas valguses: ta ei olevat mitte kedagi ära ostnud, vaid sõbralikult meelestatud isikuile 
lihtsalt kingitusi jaganud ning palunud neid propageerida Panama kanali ehitamise tähtsust ja 
kasulikkust. Sel eesmärgil oli ta koguni loonud omamoodi konsultatiivkomitee, kuhu kuulusid 
Le Gually (kes oli muide nagu Artond'gi juba süüdi mõistetud mahhinatsioonide eest 
Dünamiidi Tootmise Ühingu paberitega) ja teised parlamendiliikmed. Oma sõnu kinnitas 
Artond rea dokumentidega. 

1897. a. märtsis tuli Rahvuskogul ja Senatil võtta parlamendiliikme isikupuutumatus uuelt 
parlamendiliikmete grupilt, vastutusele võeti ka viis endist saadikut. Muide, 26-st parlamendi- 
liikmest, kellest Artond oli rääkinud, anti kohtu alla vaid kuus. 1897. a. detsembris tunnistati 
nad kõik süütuks (igaks juhuks tunnistati selle süüdistuse osas süütuks ka Artond). Ühe 
sõnaga, kodanliku õigusemõistmise triumf oli liialt laada moodi. Moodustati uus 
parlamendikomisjon. Selle juhiks määrati saadik Valley, kes oli juba 1892. a. komisjoni 
liikmena oma ettekandes öelnud, et süüdistused parlamendikorrup-tsioonis on «nõrgalt 
põhjendatud». 

1892. a. Inglismaale asunud doktor Hertz oli juba varem kindlalt teatanud, et ta on raskesti 
haige — kannatab suhkurtõve, südametegevuse puudulikkuse, külmetuse tagajärgede ja 

veel rea haiguste all. Seda kinnitasid nii prantsuse kui inglise meedikud. Seetõttu ei 
saanud Londonis asuv Inglise kohus Prantsuse valitsuse palvet petise väljaandmise kohta isegi 
läbi vaadata, kuna Hertz oli asunud elama Bornemouthi ja tervisliku seisundi tõtru ei peetud 
teda võimeliseks sõitma Inglismaa pealinna. Lõpuks tuli uute Prantsuse demaršide survel 
vastavat seadust muuta ja lubada asja arutamist väljaspool Londonit. Loomulikult kulus 
selleks aastaid ja asjaarutuse tulemused kujunesid doktorile kõige soodsamaks. Kohus luges 
tõestatuks vaid seda, et ühes oma kirjas oli Reynac tunnistanud end Hertzi võlglaseks; 
järelikult võivat kõne alla tulla mitte doktori väljaandmine, vaid temale kuuluva summa 
väljamaksmine.. ..Selle tagajärjel häirisid Prantsuse kohtu kõik eelmised otsused tema süü- 
dimõistmise kohta väljapressimises Hertzi sama vähe, kui tema kustutamine Auleegioni 
nimekirjadest. Enamgi, doktor oskas Prantsuse kõrgemate võmude üle isu täis irvitada. 1897. 
a., kuulnud uue parlamendikomisjoni moodustamisest, pani Hertz komisjonile ette tulla 
Bornemouthi, kui see tahab tõde teada saada. 

Soovides kõigepealt veenduda, kas kiri on tõepoolest Hertzi käest, saatis komisjon tema 
juurde kahest saadikust koostleva delegatsiooni. Avantürist soostus armulikult neid vastu 
võtma, märkides seejuures irooniliselt, et poleks olnud raske tema allkirja ehtsuses veenduda: 
seda oleks võinud hõlgsasti tõestada välisminister või vabariigi president. . . Hertz kinnitas, et 
ta teadvat palju koletislikke asju, mis on veel välja selgitamata, ja kavatsevat nüüd kõik öelda. 
Komisjoni erutus tõusis ülima astmeni ning ta telegrafeeris Hertzile kiiresti, et on valmis 22. 
juulil Bornemouthi saabuma ja tema seletused ära kuulama. 20. juuliga dateeritud Hertzi kiri 
oli hoopis teistsugune: doktor lükkas oma avalduste tegemise edasi, palus talle tuua kõigi 
kohtuprotsesside protokollid, kus teda oli puudutatud, ja selgitas, et pärast seda, kui komisjon 
on tema, Hertzi ära kuulanud, olevat komisjoni kohus avalikult tunnistada tema süütust ja 
märterlust, mida tal on tulnud taluda... See oli juba avalik pilamine ja võib-olla oli kogu 
Hertzi mäng järjekordne Šantaaž valitsuse suhtes, kus endistviisi istusid «panamalased». 
Liikus kuuldusi, et pärast komisjoniliikmete visiiti Hertzi juurde ja enne tema 20. juuli 
irvitavat kirja suutis valitsus temaga kokkuleppele jõuda... 

Ka.järgnevatel kuudel ei jätnud Hertz klounaadiga segatud väljapressimist. Näiteks nõudis 
ta Prantsuse valitsuselt 5 miljonit dollarit kahjutasu selle eest, et ta oli vahepeal Pariisi palvel 
Bornemouthis politsei valve alla võetud. See kõik kestis kuni avantüristi surmani 1898. a. See 
oleks nagu «Panama» lõpp olnud. Aga kogenud kiskjate kurgust varastatud sadu miljoneid 


kätte saada oli niisama lootusetu, kui otsida neid selle süvendi põhjast, mis Panama 
maakitsusele oli siiski jõutud kaevata. 

Kui Floguet ja Rouvier Rahvuskogus kinnitasid, et nad polevat 

pistist võtnud mitte endale, vaid olid kasutanud seda raha oma pooldajate valimiskulude 
katteks, tõid endised peaministrid tahtmatult päevavalgele selle, millises lahutamatus seoses 
on lliitiline korruptsioon kodanliku riigi alustugedega. On üpris iseloomulik, et ühel ajal 
prantsuse «Panamaga» lõi 1892. a. lõpul laineid itaalia «Panama», millesse olid samuti 
segatud kolm üksteisele järgnenud peaministrit — Crispi, Rudini ja Giolitti. «Täpselt nagu 
Prantsusmaal,» kirjutas siis Engels. «Ka seal tõid Rouvier, Floguet, Freycinet ja Co ohvriks 
needsamad Lessepsi ja Fontand'i, kellele nemad ja nende käsilased olid nii sageli, Charles 
Lessepsi väljenduse järgi, «noa kõrile pannud», et «Panamast» oma poliitilisteks 
eesmärkideks vahendeid välja pigistada. Täpselt niisamuti ohverdasid Giolitti ja Grimaldi 
oma südamesõbra Tanlongo, kellelt nemad ja nende eelkäijad olid enne oma 
valimiseesmärkideks ja oma ajakirjanduse jaoks välja pressinud panga raha... Giolitti võib 
oma 150 saadikule hüüda vaid seda, mida Rouvier oma 104 hüüdis: «Kui meie poleks seda 
raha võtnud, ei istuks teie siin!»» (1, 22. k., 376, 378]. 

Prantsusmaal oli «Panama» monarhistidele veel kaua mugav vahend, mille abil 
väikekodanlikes ringkondades vabariigivastast propagandat teha. Peaaegu pool sajandit hiljem 
püüdsid samasugust taktikat kasutada prantsuse fašistid. Kasutanud ettekäändeks Stavinsky 
afääri ilmsikstulemist, millesse oli segatud kõrgemaid kohtu- ja politseiametnikke, püüdsid 
reaktsionäärid 1934. a. 6. veebruaril võimu haarata. Saanud rahvahulkadelt võimsa vastulöögi, 
kukkus fašistlik mäss läbi. 

Ent tulgem tagasi möödunud sajandi lõpuaastaisse. 


50. Kindral Mercier' võltsingud 


1899. a. ebatavaliselt palava augusti algusest peale muutus Rennes'i linn — Bretagne* 
vaikne ja unine keskus — ajutiselt kärarikka Pariisi sarnaseks. Kogu maailmast kohalesõitnud 
ajakirjanike armee hõivas rünnakuga vähesed hotellid. Kõikjal kõlas võõraid keeli, siin-seal 
vilksatas Prantsuse poliitika-, ajakirjandus- ja kirjandusringkondade kõigile hästi tuntud esin- 
dajaid, kohal oli palju kuulsusi välismaalt. Veidi hiljem, 6. septembril, kirjutas ajaleht 
«Temps»: «Rennes on muutunud maailma keskpunktiks». 7. augustil avati Rennes'is 
sõjatribunali istungid. Need olid lahtised, ent üksnes tänu keerukatele formaalsustele võis 
pääseda väljavalitute — paljude riikide juhtivate ajalehtede sadade kirjasaatjate ja lihtsalt 
mõjukate isikute hulka, keda lubati kohaliku lütseumi hoonesse, millest oli saanud 
kohtupidamispaik. 

Ja see polnud ometi esimene kohus süüdistatava üle. Juba nii 

tema poolehoidjad kui ka vastased olid jõudnud kohtu ette astuda. Ent see üksnes 
süvendas põletavat huvi kohtuasja vastu mis oli muutunud teravaks probleemiks, jaganud 
kogu Prantsu maa kahte leeri, kütnud poliitilised kired viimse võimaluse üles, mis võia 
põhjustada sügavaid sotsiaalseid vapustusi. 

Jutt on loomulikult kuulsast Dreyfusi süüasjast. Algus oli sellele pandud juba viis aastat 
tagasi. 

Dreyfusi protsessil oli täiesti silmanähtav mõte monarhistliku ja klerikaalse reaktsiooni 
püüd kukutada vabariik, vältida liberaalseid ümberkujundusi riigis. Lisagem, et esialgu 
tundus, nagu oleks reaktsioonil õnnestunud oma eesmärk saavutada. Šovinistlik inimsumm 


tänavail hüüdis armeed ülistavaid loosungeid ning oli valmis lintsima kõiki, kes vastasid: 
«Elagu vabariik!». Oli ka salaplaane panna toime riigipööre... 

Süüasi sai alguse 1894. a. septembris suurtükiväekapteni Alfred Dreyfusi, rahvuselt juudi 
süüdistamisest salakuulamises Saksamaa kasuks. Elsassi — peale 1871. a. Saksa keisririigigal 
ühendatud Prantsusmaa provintsi rikka vabrikandi pojana ei erinenud Dreyfus ei oma vaadete 
ega meeleolude poolest millegagi teda ümbritsevatest sõjaväelastest. Üksnes tema päritolu, 
mis lubas läita natsionalistlikku kampaaniat ja süüdistada vabariiki selles, et see «võõras» on 
tunginud monarhistliku ohvitserkonna pühapaika — kindralstaapi, sundis valima hoopiski 
silmapaistmatu ja ilmetu kapteni juba varem läbimõeldud ulatusliku poliitilise provokatsiooni 
objektiks. Prantsuse ajaloolane H. Guillemin tõestas veenvalt, et sõjaminister Mercier ja 
kindralstaabi ninamehed teadsid algusest peale, et Dreyfus on süütu, ent varjasid sihilikult 
seda kinnitavaid dokumente [203, 78 jt.] Nii dešifreeriti Prantsuse välisministeeriumis Itaalia 
sõjaväeatašee Panizzardi (kes töötas tihedas kontaktis oma Saksa kolleegi Schwarzkoppeniga) 
telegramm. 2. novembril saadetud telegrammist nähtus, et itaallane polnud areteeritud kapten 
Dreyfusiga mitte kuidagi seotud. See oli kahtlematult täpselt teada Mercierle ja kindralstaabi 
juhtidele (ehkki nad oma valesse takerdudes püüdsid hiljem tõestada, et Panizzardi 
telegramni esialgne dešifreering olevat olnud teistsuguse varjundiga ning nad polevat 
teadnud, et parandatud variant on õige). Kindralid varjasid täiesti teadlikult Panizzardi 
telegrammi sisu sõjatribunali liikmete eest [203, 78-492; 204, 51—33 jt.]. 

Kindral Mercier oli ilmselt kogu asja initsiaator. See kortsulise näo ja tinaraskete laugude 
alt vaatavate väikeste mustade silmadega mees meenutas tema kaasaegse tunnistuse järgi väga 
vaha pantrit, kes teeskleb magajat, kuid tegelikult ei lase saaki silmist. Jesuiidi maneeridega 
kogenud intrigant teeskles oskuslikult heasüdamlikku vana sõjameest, kes muretseb üksnes 
riigi huvide pärast, ja varjas osavalt oma auahneid plaane. Olles ise äge reaktsionäär ja 
klerikaal, oli ta karjääri teinud peaaegu et «vabariikliku» kindralina, kes «ei käi missal». 1894. 
a. lõpul oli 

Mercierl Dreyfusi süüasja lavastamiseks tõsiseid isiklikke põhjusi. Sõjaminister kandis 
vabariiklase maski nii hästi, et monarhistlikes ja kiriklikes ringkondades äratas ta koguni 
rahulolematust (pealegi oli Mercier' naine protestant!). Pärast teadet Dreyfusi areteerimisest 
kadus see kõik tühipalja kahe nädala jooksul 1894. a. detsembris nagu võlukepi viipel; 
natsionalistlikud ajalehed hakkasid Mercier'd, keda nad alles paari päeva eest olid poriga 
loopinud, ülistama kui isamaa päästjat [203, 78—92; 204, 51—33 jt ]. 

Selle varem läbimõeldud provokatsiooni eellugu on järgmine. 1894. ai 20. juulil ilmus 
keegi major Esterhazy — tema juurde tuleme veel tagasi — Saksa sõjaväeatašee juurde 
Pariisis, kelleks oli ooberst Schwarzkoppen, ja pakkus oma teeneid palgalise luurajana. 
Teatanud sellest ettepanekust Berliini, sai ooberst 26. juulil käsu läbirääkimisi jätkata. Juba 
13. augustil maksti Esterhazyle uuel kohal esimene palk — 1000 franki väärtuslike doku- 
mentide eest... [205, 5—15]. 

Provokatsioon sündis otseselt Prantsuse kindralstaabi vastuluureosakonna 
«statistikasektsioonis» (nii nimetati sõjaväeluuret). Seda osakonda juhatas sel ajal major 
Henry — toores, harimatu ohvitser, ent see-eest käsutäitja ja hoolimatu rivimees, endine 
politseinik. «Statistikasektsiooni» ülem oli kolonelleitnant Sandherr, kes allus kindralstaabi 
ülema asetäitjale kindral Gonse'ile. 

Prantsuse luure ostis ära kellegi madam Bastiani, kes teenis toatüdrukuna Saksa saadiku 
abikaasa juures Pariisis. Soliidse tasu eest tgi madam Bastian saatkonnast prügikasti visatud 
ametlike paberite tükke. 1894. a. septembri lõpul sai «statistika-sektsioon» või täpsemalt 
öeldes, väitis, et olevat saanud (niisugusel teel) dokumendi, mis hiljem ristiti bordereau'ks — 
nimekirja luureettekannete loeteluga, mis selle (kuupäeva ja allkirjata) nimistu autor oli 


saatnud ooberst Schwarzkoppenile. Bordereau lõpus teatati, et selle kirjutanud isik peab varsti 
manöövritele minema. 

Kõige vähem on salapärast selles, et bordereau'l puudus allkiri: spioonid ei armasta jätta 
visiitkaarte. Ent tuleb lisada, et sama vähe on neil kombeks niisuguseid nimekirju koostada 
(seda enam käsitsi, aga mitte kirjutusmasinal!), spionaaži juhid aga ei tavatse visata 
prügikorvi nii salajasi dokumente. Nii kogenud inimene nagu ooberst Schwarzkoppen polnud 
isegi vaevunud bordereau'd korralikult tükikesteks rebima ning see sattus «sta- 
tistikasektsiooni» vaid kergelt vigastatuna. Schwarzkoppeni selline arusaamatu kergemeelsus 
on seda seletamatum, et bordereau ilmus pärast niinimetatud Millecampi asja. Keegi 
Millecamp (tema õige nimi oli Marie Foret), madarn Bastianiga «töö kaudu» seotud Prantsuse 
luuraja Brueckeri armuke, läks 1893. a. lõpul oma kallimaga tülli ning otsustas kätte maksta. 
Ta teatas Prantsuse võimudele, et Bruecker ei väärivat usaldust, Saksa saatkon- 

nale aga, et Bruecker võtab osa Saksa diplomaatide salajasi jälgimisest. Selle tagajärjel 
Millecamp areteeriti ning mõiste 1894. a. jaanuaris viieks aastaks vangi. Järelikult teadis 
Schwarzkoppen juba aasta enne bordereau saamist väga hästi, et ted jälgitakse, nmg ta ei või 
olla ettevaatamatu. Seetõttu peab rida ajaloolasi Schwarzkoppeni hilisemaid kinnitusi tema 
memuaarides, et ta ei olevat bordereau'd kunagi näinud ega seda paberikorvi visanud, 
vaieldamatuks tõeks [206, 364; 207, 35]. 

Ent neile uurijaile vastu vaieldes esitavad teised materjale mida Prantsuse agendid olid 
Saksa ooberstilt röövinud ja mid nüüd Rahvusarhiivis hoitakse, ning see tunnistab atašee 
ilmse muretust ametlike paberite hoidmisel [2Ö4, 35—36], Eksisteerib isegi selline teooria, et 
bordereau on kirjutatud Schwarzkoppeni enda poolt Prantsuse vastuluure narrimiseks [208]. 
Kindralstaap ise päästnud valla kuulduse, et Bruecker, kes pärast Millecampi asja püüdis oma 
reputatsiooni päästa, olevat võtnud madam Bastianilt bordereau veel enne, kui dokument 
ooberst Schwarzkoppeni kätte oli sattunud. Niisiis, kas bordereau oli Saksa saatkonnas või 
toimetati see kindluse mõttes sinna ning saadi madam, Bastiani kaudu kohe tagasi? See 
küsimus esitati juba Dreyfusi protsessi esimeses staadiumis. Kuidas asi poleks ka olnud, 
ometi peitus siin mõistatus, millele esialgu ei pööratud tähelepanu, ent millel oli ülisuur 
tähtsus, kuna ta näitas kogu protsessi veidras valguses. 

Varsti pärast seda, kui bordereau oli Prantsuse armee juhtide kätte sattunud, teatas üks 
silmapaistvatest kindralstaabi ohvitseridest, kolonelleitnant d'Aboville, et käekiri olevat talle 
tuttav. Kirja olevat kirjutanud kindralstaabis stažeeriv kapten Dreyfus. Algul, 9. oktoobril, 
pöörduti parima eksperdi — Prantsuse Panga töötaja Goberfi poole palvega võrrelda 
bordereau'd Dreyfusi poolt kirjutatud paberitega. Nagu Gobert hiljem Rennes'i protsessil 
teatas, olid teda vastu võtnud kindral Gonse, Sandherr,. Henry ja teised juba ette kindlad 
Dreyfusi süüs. 1894. a. 13. oktoobril teatas Gobert, et tema arvates olevat kiri Schwarz- 
koppenile kirjutatud kellegi teise poolt. Gobert uuris alles bordereau fotokoopiat, kui 
kindralstaap, kus aimati eitavat vastust, leidis igaks juhuks järeleandlikuma eksperdi — Pariisi 
politsei töötaja Bertilloni, keda selle ajani polnud keegi tõsiseks spetsialistiks pidanud, kuid 
kelle järeleandlikkusele võis täiesti kindel olla. Bertillon andis mõne tunni pärast nõutud 
vastuse: bordereau on ilma igasuguse kahtluseta Dreyfusi kirjutatud. Hiljem, kui kõik need 
faktid olid päevavalgele kerkinud, püüdsid kindralid õigustada oma absurdset trikki viidetega 
sellele, et Gobert olevat võinud ära tunda Dreyfusi käekirja, kuna viimane oli Prantsuse Panga 
klient, ja olla seetõttu erapoolik [209, 50] — pole aga selge, mis põhjusel. Ega siis A. Francel 
romaanis «Pingviinide saar» Greatauki nime all kujutatud Mercier muidu ütle: «Tõendusena 
on võltsitud paberid üldse ehtsatest väärtuslikumad, 

eelkõige sellepärast, et nad on antud asja jaoks spetsiaalselt tehtud — nii-öelda tellimuse 
peale ja mõõdu järgi» [256, 177]. 

Kindralitel oli asja (nii sõna otseses kui ülekantud tähenduses) kallale asumisega nii kiire, 
et kindralstaabi ülem kindral Boisdeffre kutsus ekspertide otsust ära ootamata 12. oktoobri 
õhtul välta major Paty de Clami ja tegi sellele teatavaks, et sõjaminister Mercier on teinud 
otsuse Dreyfusi areteerimise kohta ning temale, Patyle tehakse ülesandeks juurdluse 
teostamine. 

Mercier käskis Dreyfusi 15. oktoobril kindral Boisdeffre'i juurde kutsuda ning seal 
areteerida. Seejuures pani üks ohvitser ette teha katse — panna mitte midagi kahtlustav 
kapten etteütluse järgi bordereau teksti kirjutama. Kui Dreyfus erutust ilmutab, oleks see 
tunnistuseks tema süü kohta. Mercier ei vaielnud sellele ettepanekule vastu, kuid käskis katse 
tulemustest olenemata kapteni siiski türmi heita. 

15. oktoobri hommikul kutsuti Dreyfus kindralstaabi ülema kantseleisse, kus vigastatud 
sõrmele viitav Paty palus tal kirjutada paar rida — see oli varem ette valmistatud «etteütlus». 
Paty jutustas hiljem korduvalt, et reetur, kes olevat olnud algul rahulik, oli pärast teksti 
äratundmist muutunud ärevaks, mis olevat kajastunud ka tema käekirjas. 

«Mis teiega on?» küsinud Paty de Clam. «Te värisete?» 

«Mul külmetavad käed,» olevat kapten vastanud. Ent on olemas fotokoopia «etteütlusest», 
mis sisaldab bordereau täieliku teksti. Nagu mõned ajaloolased rõhutavad, ei ole mingeid jälgi 
sellest, et seda teksti kirjutanud käsi oleks värisenud [203, 15]. Pole teada, kas ülalkirjeldatud 
stseen oli Paty de Clami ja tema kahe katse juures viibinud kolleegi väljamõeldis või leidis 
see tõepoolest aset. Faktiks jääb, et Dreyfus ei andnud oma käitumisega niisugusteks 
juttudeks mingit põhjust. Nagu Paty de Clam hiljem Rennes'is ettevaatamatult, tunnistas, oli 
ette nähtud ka teine variant juhuks, kui Dreyfus ei ilmutaks mingit erutust — seda oleks 
loetud lihtsalt tõenduseks, et teda on ohu eest hoiatatud. Mingil põhjusel valiti kahest 
variandist esimene, ehkki Dreyfus oli areteerimisel säilitanud täieliku enesevalitsuse. Ta eitas 
ägedalt oma süüd, tehes seda ohvitseride meelest niisuguse inimese teatraalsete žestidega, kes 
on juba ammu arvestanud vangistamise võimalusega ning on oma käitumist ette harjutanud. 
Palju silmanähtavam oli areteerimisest osa võtnud isikute tegude ja tunnistuste viimistletus. 

Veel mõni aasta hiljem, 1906. a., jutustas Paty de Clam, et Dreyfusile anti laetud revolver 
ja ta jäeti lühikeseks ajaks tuppa üksi. Mercier' ja kindralite arvestus oli lihtne — surnu ei 
hakka vastu vaidlema. Dreyfus keeldus endalt elu võtmast, mis aga tema vaenlastele oleks nii 
meeltmööda olnud. 

Tuli kiiresti ette valmistada kohtuprotsess ja mõistagi (kuna tegemist oli ohvitseriga) 
kinniste uste taga istungeid pidav sõja- 

tribunal. Sõjaministeeriumi poolt valitud spetsialistid viisid läbi bordereau uue ekspertiisi. 
Ent siingi tekkis tõrge: vaid kaks neist tunnistasid käekirja Dreyfusi omaks, kolmas eitas seda. 
Pealegi ei õnnestunud leida mitte ainsatki kuriteo motiivi: Dreyfus oli rikas inimene ega 
vajanud almust. Kaptenil ei olnud võlgu, ' ei mänginud kaarte, kodanlikes ringkondades ja 
ohvitserikorpuses valitsevate normide järgi polnud temar käitumises olnud mitte midagi 
laiduväärset. (Et see tõepoolest nii oli, seda kinnitasid Dreyfusi vastaste kõik järgnevad katsed 
leida tõendeid selle kohta, nagu oleks ta rääkinud Prantsusmaast vaenulikult, vaimustunud 
Saksamaast ja keisrist, ning teised silmnähtaval pahatahtlikud väljamõeldised ja 
valetunnistused, mida keegi ei püüdnudki tõsiselt võtta.) Pole ime, et araks tehtud Paty de 
Clam teatas 29. oktoobril ülemustele, et tõendid olevat äärmisel ebakindlad, see võib aga 
kaasa tuua kohtualuse õigeksmõistmise, ja pani ette kohtulikust jälitusest loobuda. Uus 
juurdlus novembris ei lisanud midagi peale tühiste väljamõeldiste ning mitt millegagi 
tõestatud oletuste, tõi aga ilmsiks koguni ebameeldiv asjaolu — oli väheusutav, et mõned 


bordereau's mainitud andmed oleksid Dreyfusile teada olnud. Ilmnes teisigi 
kokkusobimatusi, kui «nimekirja» autor oleks olnud Dreyfus. 

Ent Mercier ja teised kindralid, kes olid reaktsioonilises ajakirjanduses juba avaldanud 
teate reeturi areteerimisest, eikavat senud loobuda nii edukalt alanud kohtuasjast. Kõigi 
reeglite kiuste teatas Mercier ajalehes «Figaro» 28. novembril avaldatud intervjuus, et tal 
olevat Dreyfusi reetmise kohta vaieldamatuid tõendeid: seda oli raske hinnata teisiti kui 
faktilise käsuna ohvitseridel — sõjakohtu liikmetel süüdimõistva otsuse langetamisel mitte 
kõhelda. 

19. kuni 22. detsembrini toimusid sõjakohtu kinnised istungid. Ei olnud mingeid tõendeid. 
Vaatamata sellele, et sõjakohtu istungid olid salajased, teatas tunnistajana välja kutsutud 
major Henry, et luureohvitseri peas on andmeid, mis peavad jääma teadmatuiks isegi tema 
mütsile. Mercier tundis, et sellistes tingimustes ei saa ka sõjaväekohtunikele päris kindel olla. 
Seepärast anti 22. detsembril, tribunali istungite viimasel päeval, tema liikmetele ootamatult 
kolm dokumenti: kaks oli kirjutanud ooberst Schwarzkoppen, ühe Itaalia .sõjaväeatašee 
Panizzardi (Itaalia oli tollal Saksamaa liitlane). Ühes Saksa oobersti ettekandes, õigemini selle 
katkendis oli seoses spionaažiga mainitud kedagi «suli D-d» (ce canaille de D), teises depešis 
«üht Prantsuse ohvitseri»; Panizzardi kirjas Schwarzkoppenile «teie sõpra». Millegagi 
tõendamata kuulutati see kõik Dreyfusi kohta käivaks. Jämedalt seadust rikkudes käskis 
Mercier, et dokumendid tehtaks teatavaks üksnes kohtunikele. Süüdistatavale ega tema 
advokaadile neist täiendavatest materjalidest ei teatatud. 

22. detsembril tunnistas sõjakohus Dreyfusi süüdi ning mõistis ta eluaegsele sunnitööle. 5. 
jaanuaril toimus Dreyfusi degradeerimise 

avalik tseremoonia, mille ajal ta mitu korda hüüdis murduva häälega: «Ma pole süüdi! 
Elagu Prantsusmaa!» 

Samal päeval (reaktsioonilise ajakirjanduse hilisemate kinnituste jälgi) olevat 
süüdimõistetu teinud ootamatu ülestunnistuse sandarmikapten Lebrun-Renaultle, et ta olevat 
sakslastele andnud tähtsusetuid materjale selleks, et neilt väärtuslikumaid andmeid välja 
õngitseda. Palju aastaid oli see natsionalistlike ajalehtede trump, ehkki ta haises võltsingu 
järgi kaugele. Raske on ette kujutada midagi ebatõenäolisemat kui niisugust patukahetsust, 
mis järgneb otsekohe pärast avaliku süü eitamist! Kapten Lebrun-Renault kutsuti välja 
vabariigi presidendi Casimir-Perier' juurde. Kui mõni aasta hiljem endist riigipead selle 
kohtumise kohta küsitleti, vastas Casimir-Perier järsult: «Ta valetas» [210, 78—79]. Võib-olla 
oli asi teisiti. Kõige järgi otsustades Lebrun-Renault mitte lihtsalt ei valetanud, vaid moonutas 
(või ei mõistnud) Dreyfusi sõnu, kes jutustas ettepanekust, mille talle oli Mercier' ülesandel 
teinud Paty de Clam ja mille eesmärk oli saavutada, et süüdimõistetu oma süü üles tunnistaks 
[204, 56—57]. Sandherri tunnistus selle kohta avaldati 1899. a. 31. juulil ajalehes «Figaro», 
ent veel praegugi kordavad reaktsioonilised autorid Lebrun-Renault' väljamõeldisi (ja 
toetavad neid teiste isikute avaldustega, keda ei olnud siis enam eluski, kui nende 
«tunnistused» esile kerkisid). [209, 70 jt.]. 

18. veebruaril saadeti Dreyfus Kuradisaarele Cayenne'i lähedal, kus ebaterve kliima ja 
raske sunnitöö pidid Mercier' ja tema kolleegide arvestuste kohaselt lähemas või kaugemas 
tulevikus sõjaministeeriumi ebasoovitavast inimesest vabastama. Mõnda aega näis, et 
Dreyfusi asjas on kindralstaap saavutanud täieliku võidu. 

1895. a. 16. jaanuaril leidis aset järjekordne valitsuskriis. Koos Dupuy valitsusega, milles 
Mercier oli olnud sõjaministri kohal, läks ootamatult erru ka vabariigi president Casimir- 
Perier. Mercier lootis, et ta valitakse presidendiks. Kuid need lootused luhtusid. Rahvuskogu 
ja Senat hääletasid Felix Faure'i poolt. Sõjaministriks sai kindral Zurlinden. Ei tema ega ta 


järglased muutnud midagi positsioonis, millele sõjaministeerium oli Dreyfusi asjas asunud 
Mercier' ajal. 

Süüdimõistetu Alfred Dreyfusi vend Mathieu, kes püüdis leida teid kohtuotsuse 
tühistamiseks, hakkas omal käel ettevaatlikult otsima bordereau tõelist autorit. Dreyfusi 
perekonna teguviis äratas kindralstaabis rahulolematust ja kahtlustusi. Mathieu'd hakati 
jälgima, ilmselt provokatsioonilisel eesmärgil püüti teda tõmmata läbirääkimistesse kellegi 
madam Bernard'iga, kes oli talle pakkunud vajalikke dokumente müüa. Niiviisi püüti ka 
Mathieu'le süüks panna spionaažimaterjalide kogumist. Ta ei sattunud lõksu ja tegi madam 
Bernard'ile ettepaneku dokumentide eest maksta juhul, kui see annab nad enda valikul 
ükskõik millise notari käsutusse. Pärast seda kadus madam Bernard 

silmapiirilt. Ent katsed leida bordereau autorit, olid edutud täielikus meeleheites pöördus 
asjasse kainelt suhtuv Mathie koguni ennustaja poole (204, 59, 63]. 

... 1895. . a. juulis lahkus Sandherr «statistikasektsiooni ülema kohall. Teda asendas 
major (alates 1896. a. aprillist kolonelleitnant) Picguart. Hiljem polnud puudust väidetest, et 
luure büroosse sokutatud Picguart Dreyfusi soosijate poolt; et ta oli nagu süüdimõistetugi 
pärit Elsassist ja seetõttu olevat neil mingeid ühiseid tuttavaid; et Picguart*i olevat hästi vastu 
võtnud Saksa ohvitserid, kes võtsid osa manöövritest Elsassis jms [209, 88]. (Meile tuttav 
kogum valetunnistusi, mida oli kasutatud juba Dreyfusi vastu!). Kuid see kõik leidis aset 
hiljem, esialgu aga ei erinenud Picguart millegagi teistest kindralstaabi ohvitseridest. Muide, 
üks erinevus siiski oli — Picguart oli aus inimene ja nagu asjaolud näitasid, ei tahtnud ta 
astuda tehingusse südametunnistusega, mida tema kolleegid tegid suuremate raskusteta. 

Vastuluureosakonna ülemaks jäi major Henry. 1896. a. märtsis sai ta madam Bastianilt 
järjekordse portsjoni Saksa saatkonna paberikorvidest väljaõngitsetud depešše. 
Perekonnaasjadest hõivatud Henry tegi tema kohta andestamatu vea — vaatas saadud 
materjalid pealiskaudselt läbi (major ruttas puhkusele) ja andis nad üle oma asetäitjale kapten 
Lauth'ile. Saagi hulgas olid ka mõned väikesed tükid paberit, millele Pariisis trükiti tavaliselt 
postitelegraafi planke. Kiri kleebiti tükkidest uuesti kokku. See oli kirjutatud ühe 
Schwarzkoppeni sõbra poolt, kellele Saksa atašee usaldas selliste kirjade kirjutamise, mis 
oleksid atašeed ennast võinud kompromiteerida. Tänu madam Bastiani pingutustele oli tema 
käekiri Prantsuse luurele suurepäraselt tuntud. Kiri kõlas nii: «Pariis, Bienfaisance'i tänav, 
maja 27, major Esterhazyle. Armuline härra! Kõigepealt loodan Teilt saada põhjalikumat 
informatsiooni, kui oli see, mis Te kõnealuse küsimuse kohta mulle hiljuti andsite. Seepärast 
palun see mulle teatada kirjalikult, et mul oleks võimalus otsustada, kas ma võin edaspidi 
jätkata suhteid R. firmaga. 

Cc... t». 

Kiri-telegramme saadeti tavaliselt ilma ümbrikuta. Ent sellel kirjal puudus postitempel: 
nähtavasti oli Schwarzkoppen ümber mõelnud ja adressaadile saatmise asemel kirja 
väikesteks tükkideks rebinud ning paberikorvi visanud, kust see Prantsuse vastuluuresse 
rändas. Kui palju tinti on prantsuse reaktsionäärid 
kulutanud selle kirja ehtsuse eitamiseks; sellest ülesandest pole loobunud nad ka praegu, 
ehkki Saksa atašee ise on oma postuumselt avaldatud memuaarides tunnistanud dokumendi 
autentsust! 

Picguart hakkas Esterhazy isiku vastu huvi tundma. Selgus, et too oli pärit Ungarist, oli 
omastanud krahvitiitli, teeninud Prantsuse Võõrleegionis, siis teistes väeosades, vahepeal oli 
ta 

komandeeritud kindralstaabi juurde. Kahtlematult töötas Esterhazy Prantsuse luure heaks 
ja täitis ka vastuluurealaseid ülesandeid — jälgis teisi ohvitsere. Samas kuulus tema tuttavate 
hulka isikuid, keda kahtlustati spionaažis Saksamaa ja tema liitlaste kasuks. 


Esterhazy, suurilma elupõletaja, kes oli jätnud maha naise ja kaks last, polnud harjunud 
raha hankimiseks vahendeid valima: ta pressis seda välja oma armukestelt, juhuslikelt 
tuttavatelt, võis kord ähvardada Šantaažiga, kord pakkuda oma teeneid parun Rotschildile, 
mängida börsil, teha kaastööd reaktsioonilistele väljaannetele, saada tulu luksusliku avaliku 
maja pidamisest Gäre Lazare'i lähedal... Kui kõigest sellest ei piisanud, hakkas krahv 
sõjasaladusi müüma. Nagu Schwarzkoppen oma mälestustes jutustab, oli aristokraatlik 
kaabakas olnud tema teenistuses 1894. a. juuli keskpaigast kuni 1897. a. oktoobrini, saades 
iga kuu 2000 marka. Viimast fakti ei võinud Picguart loomulikult teada, kuid ta muutus 
tähelepanelikuks, kui oli saanud Berliinist ühelt sakslasest agendilt andmeid, et Prantsuse 
sõjasaladusi annab välja keegi ohvitser, kes on viimased 15 aastat juhtinud pataljoni. 

Andmed klappisid Esterhazyga selleks liiga hästi, et mitte Picguart'ile silma torgata, ehkki 
ta teadis üksnes väikest osa hiilgava majori elu teisest, varjatud küljest. Muu hulgas sai 
Picguart teada, et Esterhazyt koormab suur hulk võlgu, ent luure valitsuse ülem ei teadnud, et 
ühel juhul oli see pillaja esinenud ka võlausaldaja osas. Nagu selgus, oli major Henry lae- 
nanud tema käest juba ammu 6000 franki, ent polnud veel leidnud mahti nii soliidse võla 
tagasimaksmiseks. Otsemaid teatas Henry oma suuremeelsele sõbrale, et tollele on langenud 
Picguarti kahtlustused. Esterhazy teeskles, et ta ei tea alanud juurdlusest midagi, ning ruttas 
jälgi segama. Teda nähti Saksa saatkonnas — ta seletas, et olevat sõitnud sinna selleks, et oma 
rügemendiülema naisele viisat nõutada. Veel enam, juuli lõpul jätkus Esterhazyl jultumust 
nõuda, et ta viidaks üle tööle ministeeriumi, soovitav luuresse. 

Picguart hankis Esterhazy käekirja näidiseid. Tutvunud 1896. a. augustis Dreyfusi 
kohtuasjaga, oli kolonelleitnant rabatud süütõendite täielikust puudumisest. Veel suuremaks 
üllatuseks oli Esterhazy käekirja sarnasus bordereau autori omaga. Picguart näitas Esterhazy 
kirja (ütlemata, kellele see kuulub) Bertillonile, kes oli 1894. a. kõiki nii kindlalt veennud 
Dreyfusi süüs. 

«See on bordereau käekiri!» hüüdis üllatunud ekspert [203, 21]. Ta ei aimanudki, millise 
karuteene ta selle avaldusega osutab oma klientidele sõjaministeeriumist. 

Kuni augusti alguseni teostas Picguart juurdlust isiklikul riisikol: see oli ametialane 
üleastumine, ent muide ainult see võiski tagada uurimise edukust. 1. septembril andis kolonel 

leitnant kindralstaabi ülemale Boisdeffre'ile üle ettekande, mis faktiliselt ei lubanud enam 
kahelda selles, et Esterhazy teenib Saksa luuret ning see oli olnud tema, kes 1894. a. kirjutas 
bor dereau (raportis hoidus Picguart tõstmast küsimust Dreyfusi protsessist, mille mainimistki 
peeti lubamatuks vabaduseks). Picguart'i ettekandest rabatud kindral Boisdeffre saatis 
ülemäära püüdliku ohvitseri oma asetäitja Gonse'i juurde. See tegi südame kõvaks ja lubas 
Picguart'il jätkata major Esterhazy tegevuse uurimist, ent väljaspool igasugu seost Dreyfusi 
asjaga. 

Selle omapärase käsu andis Gonse 1896. a. 3. septembril. Samal päeval sai teatavaks 
sensatsiooniline uudis: «Dreyfus on Kuradisaarelt põgenenud!» Sellest teatas oma lugejaile 
Londoni ajaleht «Daily Chronicle». Tema teade avaldati silmapilkselt Pariisi ajalehtedes. 
Teade oli vale: selle avaldamine Inglise ajalehes oli Mathieu Dreyfusi pingutuste tulemus, kes 
ei säästnud ei raha ega jõudu, et taas tõmmata avalikkuse tähelepanu oma ebaõiglaselt 
süüdimõistetud venna saatusele. 

Trikk läks korda. Ehkki teade lükati juba järgmisel päeval ametlikult ümber, täitis 
Dreyfusi kohtuasi taas Prantsuse ajalehtede esimesi lehekülgi. 

Ajatult püüdis Picguart veenda Gonse'i selles, et on parem, kui kindralstaap ise tunnistab 
tehtud viga ning esitab tõendid Esterhazy süü kohta, ootamata, millal asi läheb teiste kätte. 
Erinevalt Picguart'ist mõistis Gonse väga hästi, milleks oli kindralitel vaja Dreyfusi kohtuasja, 
ning kõige vähem tahtis ta tõde kindlaks teha. Dreyfusi loo juurde ei tohtinud tagasi tulla: sel- 


lest olid huvitatud kindral Mercier ja Pariisi sõjakuberner kindral Saussier. 
Grafoloogiaeksperte polnud võimalik kutsuda: see oleks toonud kaasa saladuse paljastamise. 
Et taipamatule Picguart'ile asja veel selgemaks teha, heidab Gonse: 

«Kui te kellelegi midagi ei ütle, ei saagi keegi midagi teada.» 

«See on ilge, mu kindral!» hüüab vapustatud ohvitser. «Ma ei soovi seda saladust hauda 
kaasa viia.» 

Nii vähemalt annab selle kõneluse edasi Picguart. On võimalik, et tegelikult vestlus nii 
dramaatiline ei olnud: väliselt säilisid kolonelleitnandil Gonse'iga head suhted. 

Muidugi see, mis Picguart oli teada saanud, ei olnud kaugeltki võrdne Esterhazy reetmise 
täieliku tõestamisega. Ent siiski muutusid vandenõulased üpris rahutuks. Nõudes Picguart'ilt 
vaikimist, pidasid kindralid ise lubatuks kõiki vahendeid, et Dreyfusi protsessi kohta 
valekuuldusi levitada. Ent siin tegid nad vea. 1896. a. 10. ja 15. septembril ilmus sõjaväeliste 
ringkondadega tihedalt seotud ajalehes «L'Eclair» kaks artiklit pealkirjaga «Äraandja». Neis 
väideti, et Dreyfusi süü kohta olevat ümberlükkamatuid tõendeid. Seejuures toodi ära kiri, 
mille Schwarz-koppen olevat saatnud Panizzardile, kus oli otseselt öeldud: «See lojus Dreyfus 
muutub tõepoolest liiga nõudlikuks». Trükkides, ära selle ilmselt 

sõjaministeeriumist saadud võltsingu, lisas ajaleht suurema veenvuse huvides: kiri olevat 
olnud nii salajane, et see tehtud sõjatribunali liikmeile teatavaks alles nõupidamisruumis, ilma 
advokaadita. Ajaleht, täpsemalt tema informaatorid ei teadnud, mida nad teevad. Kohtunikele 
ei esitatud ju mitte teda võltsingut, vaid ehtsaid dokumente (kus, nagu me teame, Dreyfusi ei 
mainitud ja mis teda üldse ei puudutanud). Siiski lobisesid artikli «Äraandja» anonüümsed 
autorid välja jämedas seaduserikkumise fakti, mis oli Mercier' käsul Dreyfusi protsessi ajal 
aset leidnud. Selle põhjal esitas Dreyfusi naine 18. septembril taotluse asja uueks 
läbivaatamiseks. 

Kindralite häiritud sipelgapesa hakkas palavikulist aktiivsust ilmutama. 

... Pariisi postkontoris peeti juhuslikult kinni kõige süütuma sisuga kiri endisele kapten 
Dreyfusile. Ent ridade vahele oli nähtamatu tindiga kirjutatud hoopis teine tekst: «Võimatu on 
viimast teadet dešifreerida. Kasutage vastuseks endist moodust. Näidake täpselt ära, kus 
asuvad huvipakkuvad dokumendid ja relvade projektid. Näitleja on valmis viivitamatult 
tegutsema». Võltsing oli kirvetöö, nähtamatu tint oli märgatav veel enne seda, kui paberit oli 
tähtede ilmutamiseks soojendatud. Ent polnud ju keegi arvanud, et uus dokument, mis 
tunnistas mitte üksnes Dreyfusi süüd, vaid ka seda, et tal oli kaaslane («näitleja»), võõrastesse 
kätesse satub. Ent seegi polnud veel kõik. 1896. a. oktoobri lõpul esitas üks parempoolne 
saadik järelepärimise: mida võtab valitsus ette lõputegemiseks kuritegelikule kampaaniale 
Dreyfusi kasuks. Major Henry, kes oli fabritseerinud esimese kirja, kasutas arupärimise ära 
ning võltsis kirja 31. oktoobrist, mille Panizzardi olevat saatnud Schwarzkoppenile ja mille all 
oli pseudonüüm «Alexandrine». Selles rõhutas Itaalia sõjaväeatašee, et ta hakkavat 
eitama igasuguseid sidemeid Dreyfusiga, ja palus, et tema Saksa kolleeg samasugusele 
positsioonile asuks. Henry arvestus tugines sellele, et Prantsuse luure oli kinni pidanud 
Panizzardi ehtsad kirjad Schwarzkoppenile 29. oktoobrist ja 7. novembrist. 31. oktoobri 
võltsitud kiri oli koostatud nii, et tekiks mulje, nagu jätkaks see eelmist kirja ning juhataks 
sisse järgmise. Seetõttu ei torganud Dreyfusi nime mainimine ja ilmne eeldamine, et ta oli 
olnud Saksa spioon, nii teravalt silma. . 

1. novembri hommikul ruttas Henry selle dokumendiga, mis pidi kõikidele kahtlustele 
lõpu tegema, kindral Gonse'i juurde ning palus, ettoo ei näitaks uut paberit 
kolonelleitnant Picguartile. See läbipaistev vihje oli täiesti ülearune. Võltsingut fotografeeriti. 
Koopia, mille autentsust kinnitasid Gonse, vastuluureosakonna töötajad Henry, Lauth ja 
arhivaar Gribelin (211, 340 jt.], saadeti sõjaminister Billof le. Ja veel mõni päev hiljem teatas 


juba Billot Picguarfile, taas näitamata võltsingut või fotokoopiat, et eksisteerib dokument, mis 
ilma igasuguse kahtluseta tõestavat Dreyfusi süüd. 

Selleks ajaks olid Boisdeffre ja Gonse otsusele jõudnud, et 

liiga ohtlik on jätta Picguarti kauemaks tema postile. Kiiruga hakati otsima motiive 
kolonelleitnandist vabanemiseks, viidates sellele, et saadav informatsioon ei katvat 
luureteenistusele tehtavaid kulutusi. Ettekäänetest ei ole kunagi puudust. Siis aga sattus ette 
üpris sobiv, ehkki see oleks võinud, kindralite seisukohalt võttes, pigem olemata olla. 

1896. a. 10. novembril avaldas ajaleht «Le Matin» bordereau foto, mis oli saadud ühelt 
1894. a. ekspertiisi teostajalt. Sõjaminister Billot' nõusolekul süüdistasid kindralid salajaste 
materjalide avaldamises Picguarti. Ent ettevaatuse mõttes ei tehtud seda süüdistust talle 
teatavaks, vaid ta saadeti tähtsa ning kiireloomulise iseloomuga komandeeringusse. 16. 
novembril lahkus Picguart Pariisist, kust teda pommitati üha uute ja uute ülesannetega. Ta 
sõitis alles läbi Prantsusmaa erinevates osades paiknevaid üksusi, kui 26. detsembril jõudis 
talle Marseille'sse järele uus käsk — viivitamatult sõita luureteenistuse organiseerimiseks 
Alžeeriasse ja Tuneesiasse. 

Pärast kohalejõudmist määrati Picguart rügemendiülema asetäitjaks, pidama lahinguid 
araabia partisanidega. Pariisis loodeti, et vastase (või nurga tagant tegutseva mõrvari) kuul 
teeb tülikale tunnistajale lõpu. Kuna aga kolonelleitnant Picguart oli alles elus, jäi ta isegi 
Prantsusmaa pealinnast tuhandete kilomeetrite kaugusel viibides väga ohtlikuks. Seepärast 
külvasid kõrgelasuvad «sõbrad», kaasa arvatud Gonse ise, ta kirjadega üle, uinutamaks 
Picguart'is tärkavaid kahtlusi. Sel ajal, kui Picguart eemal viibis, ei istunud tema asetäitja 
major Henry käed rüpes, vaid fabritseeris anonüümkirju, mis oleks tulnud justkui tema 
ülemuselt ning pidid tõestama, et viimane on drefüsaaride poolt ära ostetud ja lobiseb 
sõjasaladusi välja. 

1897. a. märtsis sai nädalaks Pariisi pääsenud Picguart selgesti aru, et kampaania tema 
vastu on ammu käimas. Aprillis koostas ta testamendi, milles kinnitas oma veendumust 
Dreyfusi süütuses ja Esterhazy reetmises. Picguarti surma korral oleks tulnud testament saata 
vabariigi presidendile. Picguart kirjutas Henryle, kellega tal formaalselt olid säilinud 
sõbralikud suhted, ja palus teatada, kas ta on «statistikasektsiooni» juhtimisest kõrvaldatud, 
mainides, et teda jälitavad «vale ja saladused». Vastuses, mis kandis 31. mai kuupäeva, ent 
saadeti kas 3. või 4. juunil (nähtavasti kooskõlastati seda ülemustega), teatas major 
Picguartile, et käimas on temaga seotud «saladuste» uurimine, aga «valest» ei teadvat tema, 
Henry, mitte midagi. Kirjas peitus nõrgalt maskeeritud ähvardus, mis on täiesti ebatavaline 
alluva kirjavahetuses oma ülemusega. Ja see avas lõplikult Picguarti silmad ähvardava ohu 
suhtes. 

Tundus, et sõjaväelaste klikk oli taas võitnud. Dreyfus oli Kuradisaarel, Picguart kaugel 
Alžeerias; mõlema tülika inimese toimikud olid täis soliidselt valmistatud võltsinguid. Aga 
see oli Pyrrhose võit. 

1897. a. 20. juunil sõitis Picguart jälle Pariisi ja näitas järgmisel päeval oma sõbrale 
advokaat Leblois'le kirju Gonse'iga Dreyfusi ja Esterhazy kohta. Leblois andis need 13. juulil 
Senati (asepresidendile Scheurer-Kestnerile, kes oli Dreyfusi süü suhtes ka varem kahtlust 
avaldanud. Järgmisel päeval, 1897. a. 14. juulil, teatas Scheurer avalikult reale oma 
kolleegidele, et on veendunud Dreyfusi süütuses ja hakkab otsustavalt võitlema tema asja uue 
läbivaatamise eest. 

Kuuldused Dreyfusi süütusest levisid laialt, paijud avaldasid kahtlust kohtuotsuse 
põhjendatuses. Veel polnud avalikult nimetatud ei Picguarfi ega Esterhazy nime, ent 
drefüsaarid teadsid juba, kes on bordereau tõeline autor. See sai neile teatavaks mitte 


Picguarfi uurimustest, vaid selle tõttu, et näinud kirja fotot «Matinis», tundis pankur Castro 
otsekohe ära talle tuttava, majori käekirja. 

Kindralid pingutasid palavikuliselt, et sundida Scheurer-Kestnerit vaikima. Sõjaminister 
Billot (tedagi ei pidanud kindralstaabi mehed eriti kindlaks) pöördus senaatori kui vana sõbra 
poole palvega mitte midagi ette võtta ilma temaga konsulteerimata. Minister saatis «vana 
sõbra» juurde mehe käsuga välja uurida, mida senaator teab; lasti käiku ka läbipaistvaid 
ähvardusi: kui Scheurer-Kestner oma kampaaniat ei lõpeta, võivat ta langeda «hirmsate 
insinuatsioonide ohvriks». Sõjaministeeriumis oli loodud drefüsaaridega võitlemiseks salajane 
staap, kuhu kuulusid Gonse, Henry, Paty de Clam ja Lauth. 18. oktoobril teatas Paty de Clam 
Esterhazyle kirjas, mis kandis allkirja «Esperance», pilvest, mis Picguarfi paljastuste tõttu 
olevat tema kohale kerkinud ja sellest, et drefüsaarid on kogunud majori käekirjast arvukalt 
näidiseid. «Ärge näidake seda kirja kellelegi,» öeldi viimases lauses. «See on määratud ainult 
Teile ja selleks, et Teid ähvardava ohu eest päästa». 

Esterhazy, kes algul hirmust pea kaotas, tormas Saksa saatkonda ja nõudis 
Schwarzkoppenilt: «Andke mulle kirjalik õiend, et olite seotud Dreyfusiga. Vastutasuks 
hakkan teile hankima tähtsaid ja alati täpseid materjale». See oli fantastiline nõudmine — 
tunnistada avalikult, et Saksa saatkond tegeleb spionaa-žŽiga! Pealegi ei kavatsenud ooberst 
sugugi kaasa aidata Prantsusmaal puhkenud poliitilise skandaali vaibumisele. 

«Te olete jultunud lurjus!» hüüdis raevunud ooberst vastuseks (212, 477]. 

Esterhazy käis peale, püüdis sakslast Šantažeerida — ta tundvat väga hästi 
Schwarzkoppeni armukest; haaras siis revolvri ning ähvardas maha lasta enne atašee ja siis 
enda. Ent Schwarzkoppen teadis juba, kui palju arg avantürist väärt on, ning tõukas selle 
lihtsalt ukse taha... 

51. Looriga daam 


Soosijad ei jätnud majorit hätta. Saatkonnast ruttas Esterhazy Montsouris' parki, kus 
absurdselt laia palitu ning ettekleebitud habemega Paty de Clam ja veel üks mustade 
prillidega kindralstaabi mees, Gribelin, tegid kõik, et ergutada hoopis norgu vajunud spiooni 
ja Prantsusmaa reetjat. Enesekindluse tagasi saanud suli läks koguni igaks juhuks 
Schwarzkoppenilt vabandust paluma. Siis hakkas major oma patroonide ässitusel nõudma 
audientsi sõjaministrilt, külvas kirjadega üle tema ja vabariigi presidendi Felix Faure'i, ilmse 
antidrefüsaari, nõudes «põrmutallatud õigluse» jaluleseadmist. 

Esterhazy seletused võib kokku võtta nii: Dreyfus olevat tõenäoliselt oma pankuritest 
sõprade kaudu, kellel oli majori allkirju, saanud tema käekirja näidised ja bordereau sellisel 
teel võltsinud. Jäi arusaama-tuks, miks Dreyfus, kui tal oligi olnud selline eesmärk, polnud 
teinud vähimatki katset ajada protsessil süü laitmatu ohvitseri kaela. Teised Esterhazy 
seletused polnud targemad — Schwarzkoppeni juures olevat ta käinud seetõttu, et Saksa 
atašee tundnud tema isa (kes tegelikult oli surnud nelikümmend aastat enne kirja kirjutamist!) 
jms. Sõjaministeeriumis ja presidendipalees suhtuti sellesse absurdisse täieliku osavõtuga. Ent 
isegi Faure ei riskinud ilmse suli kirjale vastata. 

Ajal, mil Esterhazy tegutses, ei tukkunud ka tema innustajad. Peamine süütõend oli 
Schwarzkoppeni kiri majorile, mis oli kogu asja uurimisele tõuke andnud. Henry, nüüd juba 
kolonelleitnant, kel võltskirjade vorpimine käe sees oli, asus võltsima ehtsat kirja. Äärmiseks 
juhuks, kui uurimine peaks minema kindralite klikile mitte alluvate inimeste kätte, anti sellele 
dokumendile teine välimus. Nüüd oli näha, et adressaadi — major Esterhazy nimi oli ilmselt 
kirjutatud teise asemele, moonutatud oli ka majanumber; nüüd võis kindlastf väita, et Picguart 
oli Esterhazy süüdistamiseks kuritahtlikult ümber teinud mingi täiesti süütu kirja. Ka sün ei 
pääsenud Henry ja tema kolleegid vigadest, lastes silmist, et Picguart oli juba algul käskinud 


teha kirjast fotokoopiad. Henry ei piirdunud selle võltsinguga ja teostas veel ühe 
«operatsiooni» — sedapuhku 1894. a. märtsis Schwarzkoppenile kirjutatud Panizzardi 
kirjaga. Selles oli muu hulgas juttu kellestki R-ist, kes «hangib palju väga huvitavaid 
andmeid». Henry nühkis R-i kummiga ja lisas siis veel ühe joonekese. R muutus D-ks. Sellele 
lisati meile juba tuttav Lebrun-Renault' valetunnistus. Kui varem oli võltsinguid ajalehtedele 
sokutatud, siis nüüd kubises neist «reeturi» toimik. 

1897. a novembri esimesel poolel meisterdas Henry lisaks materjalidele, mis olid juba 
Picguartfi vastu fabritseeritud, veel kaks telegrammi, mis olevat saadetud kolonelleitnandile 
ning oleksid võinud olla süütõenditeks, kui ta riiklike saladuste kuritegeliku avaldamise eest 
oleks kohtu alla antud. Neist depeššidest 

pidi samuti ilmnema, et Schwarzkoppeni kirja Esterhazyle on võltsinud Picguart ise. 11. 
novembril tegi sõjaminister Billot Gonse'ile ülesandeks alustada salajast juurdlust neljanda 
küti-rügemendi kolonelleitnant Picguart'i asjas. 

Veidi hiljem sai Henry hakkama veel ühe võltsinguga. Tal oli Panizzardi kiri, mis teatas, 
et itaallane oli saanud Prantsusmaa raudteekorralduse kohta andmeid, mis võisid olla ka 
Dreyfusi käsutuses. Suurepärane tõend. Ainult õnnetuseks seisis kirjal kuupäev: 28. märts, 
1895. a. Henry rebis ülalt vasakult ära tükikese paberit kuupäevaga ja kirjutas alla punase 
tindiga: «aprill 1894». 

... Palavikuline sekeldus sõjaministeeriumis polnud alanud ilmaaegu. Kindralid teadsid, et 
senaator Scheurer-Kestner oli 30. oktoobril lubanud oma «sõbrale» Billot'le veel kaks nädalat 
oodata. Scheurer-Kestneril oli juba piisavalt andmeid, et esineda ajakirjanduses, kasutamata 
seejuures Picguart'i materjale ja nimetamata tema nime. 14. novembri õhtul ilmus ajalehes 
«Le Temps» (mis kandis 15. novembri kuupäeva) senaatori avalik kiri, kus oli öeldud, et 
bordereau pole kirjutatud mitte Dreyfusi, vaid teise inimese poolt ning tema, Scheurer- 
Kestner, on hoiatanud sõjaministrit . usaldamast esilekerkinud uusi «tõendusi», mida võis 
vabalt fabritseerida tõeline süüdlane. Nagu näeme, seisis Scheurer-Kestner tõele õige lähedal. 
15. novembril ilmus ajalehtedes M. Dreyfusi kiri sõjaministrile. Selles oli otse välja öeldud, et 
bordereau on kirjutanud Esterhazy, ja seal sisaldus nõue 1894. a. kohtuotsus uuesti läbi 
vaadata. 

Vastuseks nõudis Billot M. Dreyfusilt tõendeid ja andis korralduse teatada 
natsionalistlikule ajakirjandusele, et sõjaministeeriumi käsutuses olevat dokumente, milles 
sisalduvad kummutamatud faktid tõestavad Dreyfusi tegelemist spionaažiga. Ajalehtedesse 
«imbunud» «erakõnelustes» teatasid kindralid ja vastuluure, et neil olevat veelgi tapvamaid 
materjale. 1897. a. novembris väitis Henry, et nende käes olevat Wilhelm II enda kiri krahv 
Münsterile, mis tõendavat keisri sidemeid Dreyfusiga (210, 250j. Tavaline oli väide, et kõige 
tähtsamaid dokumente ei tohtivat mainida, et mitte esile kutsuda sõda. Reaktsioonilised aja- 
kirjanikud valetasid usaldavaile lugejaile, nagu oleksid nad ise näinud Saksa keisri kirju, mida 
neile olid näidanud Boisdeffre ja teised kindralid (203, 248—252]. 15. aprillil avaldas 
parempoolne, ajaleht «L'Intransigeant», mida andis välja Henri Rochefort — kunagine 
progressiivne ajakirjanik, nüüd aga äge reaktsionäär-antidrefüsaar, — artikli «Dreyfus ja 
Wilhelm 11». Selles väideti, et Dreyfus, kes põlvnes Elsassist, mis alates 1871. a. kuulus Sak- 
samaale, olevat otsustanud astuda Saksa kodakondsusse ja arvatud keisri isiklikul käsul Saksa 
kindralstaabi koossseisu jne. Need absurdsed väljamõeldised olid määratud vaid mahajäänud 
töntsile väikekodanlasele. Ägedate antidrefüsaaride katsed taolisi 

muinasjutte töölismiitingutel ette kanda kutsusid esile vaid pilkeid (213, 278]. 
Taas jultunuks muutunud Esterhazy jagas igale poole intervjuusid, lükates nördimusega 
tagasi «tema vastu tõstetud laimu». 


Paadunud spipon ja väljapressija sai Pariisi salongide, kiriku 
ning reaktsiooniliste ajalehtede lemmikuks, kes innukalt kaitsesid seda salakavala vandenõu 
süütut ohvrit. 

17. novembril tegi kindral Saussier Pariisi sõjaväekomandandile kindral Pellieux'le 
ülesandeks alustada juurdlust Esterhazy asjas. Haruldase operatiivsusega tegutsenud Pellieux 
kandis juba kolme päeva pärast ette, et major Esterhazy süütus olevat väljaspool igasugust 
kahtlust. Hoopis teisiti suhtuti Picguart*isse, kes oli samuti juurdluse alla sattunud. Kindral 
Pellieu'x käsul otsiti läbi Picguart*i korter, kuulati üle silmapaistvaid drefüsaare. 
Sõjaväeuurija major Rivary oli aga pidanud ülearuseks Esterhazy ruumide läbivaatamist. 
Nendes võttis major vastu salapärast «looriga daami». Kiusteks prantsuse vanasõnale 
«Cherchez la femme» («Otsige naist!») osutus maskeeritud isik lähemal uurimisel kolo- 
nelleitnant du Paty de Clamiks, kes juhtis Esterhazy tegevust. (See episood sattus 
ajakirjandusse ja sai karikaturistide meelisteemaks.) 28. novembril avaldas 
sensatsioonihimuline bulvarileht «Figaro» Esterhazy vanad kirjad ühele tema armukestest. 
Kindralstaap ei suutnud seda takistada, kuid Esterhazy ähvardas (Henry kaudu), et kui teda 
selles asjas ei aidata, põgenevat ta välismaale ja jutustavat seal Dreyfusi loost kõik. Kirjades 
teotas tulevane natsionalistide ja klerikaalide kangelane prantsuse rahvast ja Prantsuse armeed 
ning kirjutas, millise vaimustusega tapaks ta Saksa ulaanide eesotsas sada tuhat prantslast ja 
annaks Pariisi laastata ning paljaks riisuda. 

Taas tormas paanikasse sattunud Esterhazy kindral SauSsier" juurde, palus kaitset ja 
kuulutas kirjad võltsinguks. Siis avaldas «Figaro» 30. novembril «ulaanikirja» fotokoopia, 
selle kõrval aga ülesvõtte bordereatfst — käekirjade rabav 'sarnasus osutas veel kord 
«nimekirja» autorile. (See muidugi ei takistanud sama ajalehte pärast seda, kui talle oli survet 
avaldatud, tehtud paljastust «unustada».) [214, 113—114]. Major Rivary pidas üldse oma vää- 
rikusele ebasobivaks «ulaanikirjadele» tähelepanu pöörata. 30. detsembril esitas uurija 
aruande, milles süüdistuskokkuvõtte asemel Esterhazy vastu sisaldus ülistuslaul sellele süütult 
laimatud voorusele ja vihje Picguarfi süüle. Pellieux' poolt ergutatud Esterhazy nõudis ise 
kohut, et puhastada oma nimi süüdistustest. See sobis täielikult kindralitele, kes otsustasid 
Esterhazy õigeksmõistmisega luua aluse nüüd Pariisi kutsutud Picguarfi ja Dreyfusi asja uue 
läbivaatamise kõige aktiivsemate pooldajate kohtulikuks jälitamiseks. 

1898. a. 10. jaanuaril algas kohus Esterhazy üle. Kohtualune oli saanud täpsed 
instruktsioonid. Sama hoolikalt olid selgeks õpitud ka kinniste uste taga ära kuulatud 
tunnistajate — kindralite 

ja ohvitseride ütlused. Mis puutus aga drefüsaaridest tunnistajatesse, siis katkestas kohtu 
esimees neid jõhkralt, isegi siis, kui oli tegemist senaator Scheurer-Kestneriga. Taltsutatud 
eksperdid «i suutnud loomulikult bordereau's tunda ära süüdistatava käe-:irja. Nende otsus 
kõlas, et kiri ei või olla kirjutatud majori iäega (209, 114]. Järgmisel päeval, 11. jaanuaril, 
kulus kohtunikel kõigest kolm minutit selleks, et viibida nõupidamisruumis ja siis üksmeelselt 
langetada õigeksmõistev otsus. See võeti vastu kokkutulnud rahvasumma vaimustatud 
röökimisega. Veel üks päev — ja 13. jaanuaril mürises üle kogu Prantsusmaa, üle kogu 
maailma Zola kuulus artikkel «Ma süüdistan», mis avaldati radikaalses ajalehes «L'Aurore». 
Zola kirjutas, et Dreyfusi süüdimõistmise foonil õõtsus reaktsiooni, klerikalismi ja paadunud 
sõjardite vari. Suur kirjanik süüdistas otseselt sõjaminister Billot*d, kindral Boisdeffre'i ja 
tema asetäitjat Gonse'i kahtlastes mahhinatsioonides, mis olid toonud kaasa mitte milleski 
süüdi oleva inimese süüdimõistmise ning süüdlase puhtakspesemise. 

Üldise erutuse, natsionalistlike ajalehtede pöörase drefüsaari-devastase kampaania 
õhkkonnas hakkasid põhimõttelagedad poliitikud aru pidama, kuidas situatsioonist oma 
auahnetele plaanidele kasu lõigata. Rahvuskogus nõudis endine sõjaminister Cavaignac — 
peagi asus ta taas sellele postile — valitsuselt, et see esitaks publiku eest varjatud kindlad 


tõendid Dreyfusi süü kohta. Süüdistades Meline'i valitsust kõhklemises, lootis Cavaignac 
poliitilise kriisi teravnemisel asuda Felix Faure'i kohale presidenditoolil €204, 120]. 

Pärast mõningaid kõhklusi otsustavad Zola artiklist marru aetud kindralid valitsuse 
nõusolekul Zola vastutusele võtta, kartes aga seejuures kõige enam, et kohtusaalis saavad 
toimepandud seaduserikkumised veelgi selgemaks. Seepärast taotlevad sõjardid kartlikult 
nagu kurjategijad, kes ei taha kuriteopaigale tulla, Dreyfusi protsessi arutamise vältimiseks 
Zola süüdistamist vaid mõne sõna eest tema ulatuslikus artiklis. Võetakse kinni lausest, et 
kohtunikud (Esteharzy protsessil) olevat tegutsenud käsu järgi. Kirjalikku käsku ju keegi 
loomulikult ei andnud, tõestada ei olnud siin võimalik midagi, kindlasti oleks kirjanik 
laimamise pärast süüdi mõistetud. 

Poliitiline kriis riigis süvenes, natsionalistlik ajakirjandus küttis icirgesid üles, kutsus 
pogrommidele ja arveteõiendusele, nimetas drefüsaare ilgeteks kodumaareetjateks, kodumaa 
verivaen-laste palgasulasteks. Antidrefüsaarid kirjutasid miljoneid omavast «juudi 
sündikaadist». Tegelikult astus juudi suur- ja keskkodanlus, nagu muuhulgas tunnistab L. 
Blum, oma egoistlikel eesmärkidel välja Dreyfusi kohtuasja uue läbivaatamise vastu (215, 
120]. Rotschildid aga jäid vahele antisemiitliku ajakirjanduse finantseerimisega. Asja 
poliitiline sisu oli hoopis teistsugune. 

Monarhistid ja teised reaktsionäärid ühinesid õelaks kooriks, püüdes maha karjuda ning 
summutada iga mõistlikku häält. Vii- 

dati koguni sellele, et Zola esivanemate hulgas on olnud itaallasi, ajaleht «La Libre 
Parole» nimetas kuulsat kirjanikku «Veneetsia pornograafiameistriks». Reaktsioonilist 
ajakirjandust "toetasid, aktiivselt Vatikan ja jesuiitide ordu (214, 123]. Antidrefüsaaridega 
ühines suur asa parempoolsetest vabariiklastest ja vabariiklikust tsentrumist. Drefüsaaride 
poolel oli osa liberaalseid vabariiklasi, enamik radikaale eesotsas Clemenceau'ga ja sotsialiste 
eesotsas; Jean Jaures'iga. Teine osa sotsialistidest järgnes J. Guesde'ile; mõistes hukka teiste 
sotsialistlike gruppide oportunistlikke vigu, asus see sektantlikule positsioonile: kuulutas välja 
neutraliteedi, kuna töölisklassil polevat asja pursui Dreyfusi saatusega. Nagu -oleks asi olnud 
ainult Dreyfusis! Guesde'i niisugune positsioon takistas sotsialistidel kasutada kohtuasjast 
tingitud poliitilist kriisi töölisliikumise tugevdamiseks. 

Kindralitest vandenõulased jätkasid rinnaga murdmist. Enam kui kaks nädalat, 7. kuni 23. 
veebruarini, kestis kohus Zola üle. Protsessi organiseerijad tegid kõik, mis võimalik, 
vältimaks Dreyfusi loo arutamist. See aga osutus võimatuks. Jutt oli ju kindralstaabi 
«solvamisest» just seoses kohtuasjaga. Zola advokaat Labori teatas: «Sõjaminister on 
kitsendanud kohtulikku uurimisi, ahendades süüdistuse piire: selleks oli tal täielik õigus. Meil 
on omakorda õigus küsida, miks ta nii toimis, ja ma loodan, et tal ei õnnestu vastuse eest 
kõrvale puigelda» [216, 77]. Zola ise ütles vandemeeste poole pöördudes: «Minu kirjast on 
võetud vaid üks rida, et rajada sellele minu süüdimõistmine. Niisugune võte ei kujuta endast 
midagi muud kui paragrahviväänamise manöövrit, mis, ma kordan uuesti, ei ole tõelise 
õigusemõistmise vääriline» (216, 82]. 

Zola protsessil andis esmakordselt avalikult tunnistusi Picguart; rida sõltumatuid eksperte 
tegi kindlaks, et bordereau on kirjutanud Esterhazy. 

Üksteise järel esitas Labori «ebameeldivaid» küsimusi. Tõsi, niipea, kui kindralid 
Mercier, Boisdeffre ja Gonse tundsid, et neil hakkab pind jalge alt kaduma, taganesid nad 
päästva lause «See on sõjasaladus» kaitse alla. Nad kõik, nende alluvad, samuti ka 
teenistusvalmis ekspert Bertillon väitsid paljasõnaliselt, et Dreyfusi süüs polevat mingeid 
kahtlusi. Henry, tema järel aga kindral Pellieux, kinnitas vande all, et salajane toimik, mis 
sisaldas materjale Dreyfusi reetmise kohta, olevat pandud kas 15. või 16. detsembril seifi, 
seepärast ei saanud seda salaja (ja järelikult ka seadust rikkudes) protsessil kohtunikele 


näidata. Pellieux lisas, et sõjaministeeriumil olevat dokument, mis vääramatult tõestab 
Dreyfusi süüd spionaažis. Vaieldes vastu Jean Jaures'ile, kes kõneles seaduserikkumisest 
Dreyfusi protsessil ja skandaalsest kohtust Esterhazy üle, hakkas Pellieux õhutama 
šovinistlikke tundeid: «Imepärases — olen nõus — kõnes seletas Jaures, et kind»alstaap 
valmistab riigile ette uusi lüüasaamisi. Minu sõdurihing ei suuda enam selliseid kõnesid 
taluda! Ma ütlen, et 

võtta armeelt usaldus oma juhtide vastu on kuritegu! Mis jääb sõduritel pärast seda teha 
eelseisvas sõjas? Teie pojad, härrad vandemehed, lähevad sõtta nagu tapalavale, tundmata 
usaldust oma juhtide vastu. Emile Zola võidab uue lahingu, kirjutab uue «Hävingu» ja 
demonstreerib oma võite Euroopale, kust Prantsusmaa on juba välja heidetud». [216, 113]. 

Kindralite demagoogiale vastas advokaat Labori hoiatavalt: «Kõik ju tunnetavad, et see 
inimene on Prantsusmaa au... Löödud Zola — see on Prantsusmaa, kes lööb iseennast!» [217, 
132]. 

Tõsi, Labori kõneosavus ei suutnud protsessi tulemust muuta. Zolale mõisteti 
maksimaalne karistus — 3000 franki trahvi ja kolm aastat vanglat. (Et mitte trellide taha 
sattuda, pidi kirjanik sõitma Inglismaale, kus jätkas võitlust.) Niisiis oli tsiviilkohus sisuliselt 
kinnitanud sõjakohtu otsuse. Peatselt kihutati Picguart välja armee ridadest, juba 1898. a. 
jaanuaris ei valinud Senat Scheurer-Kestnerit tagasi Senati aseesimehe kohale, advokaat 
Leblois (Picguart'i sõber) maksis koha kaotamisega Pariisi linnavalitsuses. 

Parlamendivalimistel 1898. a. mais saavutasid šovinismi sogasest lainest kantud 
antidrefüsaarid suurt edu. G. Cavaignac, auahne sõjaminister uues, 28. juulil loodud Brissoni 
kabinetis, pidas vajalikuks teha lõpp Dreyfusi asjale, mis juba nii palju kuid oli riiki erutanud. 
Erapooletust demonstreeriv Cavaignac kavatses sel kombel vabaneda ka üha tülikamaks 
muutuvast liitlasest — Esterhazyst —, kuna majori «kunsttükid» olid kõigile teada. Ent 
Cavaignac otsustas reeturi vallandada ainuüksi eba-väärika käitumise ja distsipliinirikkumiste 
eest (kirjad presidendile), mida ta käskis viivitamatult uurida. Kindralitelt kaitset nõudev 
Esterhazy ähvardas enesetapu ja, mis peamine, salajaste paberite avaldamisega, mis ta oli 
kindlasse kohta peitnud, lisaks selle fakti teatavakstegemisega, et talle inkrimineeritavad 
kirjad olid kirjutatud Paty de Clami etteütluse järgi. Suli õnnestus taas hirmutada ja ta tõi 
Pellieuxle kiiresti kirjaliku vabanduse. 

Kindralitel oli kangesti vastumeelt oma «vääramatuid tõendeid» päevavalgele tuua. Ent 
siin oli terav kirves leidnud kivi. Just nende dokumentide varal tahtis Cavaignac teha Dreyfusi 
loole ühekorraga lõpu ja kindlustada «isamaa päästjana» oma edaspidist poliitilist karjääri. 1 
1898. a. 7. juulil astus Rahvuskogu liikmete ette kõhn kohmakas tiisikushaige sisselangenud 
rinnaga kitsas kotina istuvas ülikonnas subjekt, kelle žestid ja põletikuline pilk reetsid auahnu- 
sest piinatud inimest; radikaal, kes püüdis meeldida monarhistlikule reaktsioonile; tigestunud 
küüniline maniakk, kes püüdis endast kujutada Prantsusmaa südametunnistust, kes unistas 
voorusliku diktaatori osast.. . See oli sõjaminister Cavaignac, kes oli otsustanud oma Dreyfusi 
kohtuasja analüüsiga Rahvuskogu rabada ja alistada. 

Nimetamata Schwarzkoppeni ja Panizzardi nimesid (nad figu- 

reerisid kui «isikud, kes edukalt tegelevad siponaažiga»), esitas sõjaminister dokumendid, 
mis tema sõnade järgi kinnitasid vääramatult Dreyfusi süüd. Mis dokumendid need olid? 
Esiteks kiri, kus öeldi, et keegi «R» teatavat palju huvitavaid andmeid (me mäletame, et 
Henry tegi «R» ümber «D-ks»); teiseks kiri, mida oli 1894. a. näidatud kohtunikele, milles 
mainiti «seda kaabakat D-d»; kolmandaks luges Cavaignac pateetiliselt ette «Schwarzkoppeni 
kirja» Panizzardile 31. oktoobrist 1896, mille oli fabritseerinud Henry ning kus otseselt oli 
mainitud Dreyfusi, ja lõpuks Lebrun-Renault' tunnistused, mis, nagu see oli teada kui mitte 
Cavaignacile, siis teistele valitsuse liikmetele, näiteks Barthou'le ja Poincarele, kes olid 1895. 


a. olnud ministrid, olid valed ja selleks ka tunnistatud varsti pärast Dreyfusi süüdimõistmist 
[203, 54—55]. Samas teatas Cavaignac, et ehkki ta olevat selle vastu, et Esterhazy 
«asendaks» Dreyfusi, karistatakse krahvi distsipliinirikkumiste eest. Rahvuskogu võttis 
Cavaignaci esinemise vastu tormiliste kiiduavaldustega ja otsustas saata kõne teksti ning 
selles sisalduvad dokumendid kõikidesse provintsidesse. 574 saadikut toetas valitsust, 20 
(peaaegu eranditult sotsialistid) jäid erapooletuks, vastu ei hääletanud keegi. 

Kas Cavaignac teadis, et ta opereerib võltsingutega? Igal juhul mõistis seda suurepäraselt 
luure valitsuse endine ülem Picguart, kes 9. juulil kuulutas avalikus kirjas Ministrite Nõukogu 
esimehele Brissonile Parlamendile esitatud materjalid võltsituks. Vastuseks nõudis Cavaignac 
et kohtuministeerium Picguarfi riikliku saladuse avaldamise eest vastutusele võtaks. Kindral 
Gonse, kolonel Henry ja nende käsilased ruttasid andma tunnistusi, mis kõnelesid salajaste 
materjalide andmisest Picguart'ilt Leblois'le. Ent ühtlasi otsustas Cavaignac selleks, et teha 
lõpp Dreyfusi afäärile, erutatud kindralite nõuannete kiuste tuua ohvriks Esterhazy. 
Natsionalistlik ajakirjandus hakkas sõjaministrit isegi kahtlustama soovis vabaneda kõigist, 
kes ühel või teisel viisil on seotud Dreyfusi looga. 

Saladuskatte all ruttas Henry sõjaministri kantselei ülemale teatama, et Esterhazy teadvat 
liiga palju ning ülemuste käsul on temaga tihti kohtunud Paty de Clam. 25. juulil süüdistas 
Picguart avalikult Paty de Clami koostöös Esterhazyga. On iseloomulik, et samal päeval, 25. 
juulil, lahkus Gonse tervislikule seisundile viidates oma kohalt, Boisdeffre ütles enda haige 
olevat ega ilmunud kindralstaapi. 

Cavaignacil olid sel ajal kaugeleulatuvad plaanid. 11. augustil pani ta ette areteerida 
vandenõus süüdistatuna silmapaistvad drefüsaarid — Mathieu Dreyfusi, Scheurer-Kestneri, 
Zola, Desmanget', Labori ja endise sõjaministri Trarier' [204, 141]. 

Juba 1898. a. aprillis oli Henry saanud käsu koostada toimik, milles oleksid kõik asjasse 
puutuvad dokumendid. Üheks tema abilistest sai kapten Cuignet, kes nagu kõik kindralstaabi 
ohvitserid, oli avaldanud kindlat veendumust Dreyfusi süüs. On jäänud 

selgusetuks, millistel motiividel Cuignet siiski ei pidanud vajalikuks Henry võltsinguid 
varjata. Uurides 13. augusti õhtul elektrivalguses Panizzardi kirja originaali, kus oli mainitud 
Dreyfusi nime, märkas kapten, et see on kokku kleebitud kolmest eri värvi paberist. Katkend, 
mis sisaldas Dreyfusist kõnelevaid ridu, oli kirjutatud teist värvi paberile. Teisiti öeldes: 
Henry oli selle kirja katki lõiganud ja talle vajaliku teksti vahele kleepinud. Nähtavasti polnud 
võltsija pööranud tähelepanu paberi värvi mittevastavusele või, õigemini, arvestas ta sellega, 
et võltsing ei satu iialgi niisuguse inimese kätte, kes on valmis seda avalikuks tegema. (See 
asjaolu, et mitte keegi enne Cuignet'd — või õigemini enne seda kui Cavaignacil seda tarvis 
läks — polnud võltsingut märganud, oli sedavõrd kahtlane, et kaptenil tuli anda pikki seletusi: 
paberi erinevat värvi olevat näha üksnes siis, kui dokumenti vaadata elektrilambi valguses.) 

Cuignet ruttas oma avastusest ette kandma ministriga seotud kindral Roget' kaudu. 
Cavaignac ei lubanud Roget'l ja Cuignet'l esialgu sellest kellelegi rääkida. Vaikimine, mida 
nõudis Cavaignac, on kergesti seletatav: neil päevil oli käimas Picguarti protsess, kes oligi 
öelnud, et Cavaignaci poolt Parlamendis etteloetud dokumendid on võltsitud. Peale selle oli 
tarvis kõige suhtes Mercier” ja teiste kindralitega salaja kokku leppida ning jagada osad 
draama uues vaatuses. 

Pärast Picguarfi süüdimõistmist 20. augustil hakkas sõjaminister tegutsema. Tema poolt 
30. augustil välja kutsutud kolonel Henry püüdis võltsimist ajada algul Picguarti kaela, ent 
tunnistas siis kõik üles. Ta areteeriti ja saadeti Mont-Valerieni kindlusse (aga mitte 
sõjaväevanglasse, nagu seda nõudsid eeskirjad). Ülekuulamisstseen on meile tuntud vaid 
Cavaignaci ja kindralite sõnade kaudu. Pole kahtlust, et minister lisas suurema dramaatilise 
efekti saavutamiseks üht-teist juurde. Ent võib-olla ta varjas midagi, mis oleks viinud niidi 
järgnevate sündmuste juurde. 


Teel vanglasse sõnas Henry teda saatvale kolonel Ferryle: «Missugune õnnetus, et mul tuli 
tegutseda koos nii armetute inimestega. Nemad on mu õnnetuse põhjustajad. Kes siis olid 
need «armetud inimesed?» Endine sõjarninister kindral Zurlinden seletas hiljem, et nähtavasti 
oli jutt Picguart'ist ja Leblois'st, kindral Roget aga arvas, et Henry mõtles Picguarfi, Paty de 
Clami ja Esterhazyt. Need on üpris hädised seletused, eriti siis, kui neid võrrelda kirjaga, 
mille Henry oma naisele kirjutas juba vangikongis. Selles on öeldud: «Ma näen, et kõik peale 
sinu on minust lahti öelnud, ja samas sa tead, kelle huvides ma tegutsesin». Kas mitte mõnede 
«armetute inimeste» huvides? See tundub märksa tõenäolisemana kui kinnitused (nendega 
ühines kä madam Henry, kes ilmselt võõra pilli järgi tantsis), et kolonel olevat pidanud silmas 
rahvuslikke huve. 

Henry enda käest ei olnud enam midagi võimalik küsida: järgmisel päeval leiti ta surnuna, 
kõri habemenoaga läbi lõigatud. 

Kas oli ta endalt elu võtnud või otsustati võltsingute autorist kui ohtlikust tunnistajast 
lavastatud enesetapu abil vabaneda,? On teada, et peale kirja naisele (milles Henry muuhulgas 
väitis, et võltsing olevat koopia mingist ohtlikust dokumendist) oli areteeritu veel enne 
«kirjutanud tunnistajate juuresolekul kirja kindral Gonse'ile palvega teda vanglas külastada. 
Lõpuks oli Henry 31. augustil, veidi aega enne enesetappu, kirjutanud naisele teise kirja. 
Selles oli paar lauset, kirjutatud äärmiselt erutatud inimese poolt. Administratsiooni seletusi ei 
või sugugi tingimusteta uskuda. Pole välistatud, et Henry kirjadest säilitati ainult need, mis 
kinnitasid enesetapu versiooni. 

Kuni lõpuni äärmuslike reaktsionääride ja antidrefüsaaride küda jäänud kapten Cuignet' 
sammu on seletatud tema aususega. On see nii? Tema isikliku arhiivi materjalid, vähemalt sel 
määral nagu neid on kasutanud Cavaignaci tütar oma korduvalt tsiteeritud raamatus, vastust ei 
anna [209]9. 

Ja siiski võib kujutleda ka teistsugust seletust. Asi oli taktika muutmises, mis riigis 
süveneva rahutuse tingimustes oli hädavajalik. Otsustati tuua ohvriks Henry nagu 
Esterhazygi, peagi ka errulastud Paty de Clam ja lõpuks Cuignet, kes erru «lükati». Kõige 
enam kompromiteeritud kindralid — algul Gonse, siis Boisdeffre ja Pellieux — suruti varju. 
Varem olid kindralid nõudnud, et neid usutaks sõna peale (riiklikke huve kaitstes ei saavat 
nad teha teatavaks Dreyfusi süüd tõestavate salajaste dokumentide sisu). Nüüdsest peale sai 
nende peamiseks argumendiks kinnitus, et ei tohi kahelda Dreyfusi süüs, kuna selles olevat 
veendunud need, kes tegid võltsingud teatavaks. Teisiti öeldes: võltsingud, mis iga hetk 
oleksid päevavalgele toodud ka kindralstaabi osavõtuta, muudeti tõenduseks selle kohta, et 
sõjaväevõimudel on mingeid teisi, tõepoolest ülisalajasi ja vääramatuid tõendeid 1894. a. 
kohtuotsuse õigustamiseks. Taunides seda manöövrit, hüüdis Jean Jaures nördimusega: «Ja 
neil bandiitidel, kelle arvel ainuüksi Dreyfusi asjas on kaheksa kindlaks tehtud vaieldamatut 
võltsingut, jätkub jultumust meilt usaldust nõuda!» [213, 289]. 

Niisugusele taktika muutmisele võisid sõjardeid tõugata mitmed asjaolud. Üha rohkem 
liikus kuuldusi Esterhazy tumedatest tegudest. Hiljem, 1898. a. 5. detsembril, teatas kindral 
Galliffet, esinedes tunnistajana kassatsioonikohtus, et tema vana tuttav Inglise kindral Talbot, 
kes oli olnud kuus aastat sõjaväeatašee Prantsusmaal, olevat öelnud talle (1898. a. mais): 
«Kindral, ma ei tea Dreyfusi loost mitte midagi. Kogu selle aja jooksul, mil ma olen 
Prantsusmaal viibinud, ei olnud ma temaga tuttav. Ent ma olin üllatatud, nähes vabaduses 
major Esterhazyt, kuna meie kõik, sõjaväeatašeed Prantsusmaal, teadsime, et ühe või kahe 

tuhandefrangilise eest võis major Esterhazy hankida meile andmeid, mida ministeeriumist 
oli võimatu saada» [218, 541—542]. 


9 Ka Cuignet ise avaldas memuaarid (L. Cuignet. Souvenirs de l'affaire Dreyfus, Pans, 1911). 


Kuni selle ajani olid Saksa ametlikud õiendused, et Dreyfusil pole mitte kunagi olnud 
sidemeid mitte ühegagi Saksamaa esindajatest, olnud liiga formaalsed selleks, et olla veenvad. 
See polnud juhuslik, kuna Saksa valitsevates ringkondades peeti kasulikuks Dreyfusi afääri 
jätkumist, mis ilmselt nõrgestas Prantsusmaa rahvusvahelist prestiiži. Saksa valitsus oli 
huvitatud, et kokkupõrganud grupeeringute vahel säiliks tasakaal. 1898. a. septembris avaldas 
riigisekretär Bülow lootust, et «asi läheb veelgi keerulisemaks, armee laguneb ja Euroopa 
saab olema šokeeritud» [219, 220, 240]. Tõsi, kantsler Hohenlohe kaldus arvama, et anti- 
drefüsaaride mäng on soovitav avalikuks teha [220, 351]. Saksa ajakirjanduses, näiteks 
«Vossische Zeitungis» kirjutati 1898. a. 2. septembril otse, et Cavaignac tõi lagedale Henry 
võltsingu, kuna kartis võltsingu ilmsikstulemist Saksa valitsuse avalduse läbi. Selles on 
kahtlemata suur osa tõtt, kui mitte kogu tõde. Võisid ju Schwarzkoppen ja Panizzardi juhul, 
kui nende valitsused seda kasulikuks peavad, prantsuse «patriootide» mängu iga hetk 
avalikuks teha. Just selle hirmul püüdsid antidrefüsaarid tagajärjetult šantažeerida Panizzardit 
ja Schwarzkoppenit kuni nende lahkumiseni Pariisist. Schwarzkoppeni suhtes hakkas 
väljapressimisega juba 1897. a. sügisel tegelema aferist Lemercier-Picard. Ta oli aidanud 
Henryl dokumente võltsida ja ähvardas viimase ülesandel Saksa ooberstit pidevalt sellega, et 
avaldatakse mitmed võltsingud ja Schwarzkoppeni kirjad armukesele (1898. a. 3. märtsil 
leiti Lemercier-Picard oma toast pooduna; jäi teadmatuks, kas see oli mõrv või enesetapp) 
[221, 442—443, 450—451, 485—492]. 

Seda, et kindralid opereerivad võltsingutega, oli avalikult öelnud Picguart, ja teda ei 
läinud korda vaikima sundida. Täielik alus oli oodata kõikvõimalikke ootamatusi Esterhazy 
poolt. Pealegi anti major veel kord kohtu alla, seekord tsiviilkohtusse. Natsionalistide 
kangelast süüdistati nüüd lihtsalt selles, et ta oli varastanud suure summa raha, mille tema 
vennapoeg oli palunud panka panna [212, 490—500]. Major taipas, et Henry oli patuoinaks 
valitud ning nüüd tuleb kord tema, Esterhazy kätte. «Minul on aga ohvri osa vastu 
loomupärane ja ületamatu vastikus,» kirjutas paljukogenud suli hiljem... «Minu ärasõit oli 
otsustatud» ,[222, 70]. Märganud, et asi on halb, ei hakanud Esterhazy viivitama. Ilma 
kraamita, otsekui jalutuskäigule minnes, astus ta suvitusrongi, istus siis ümber teise, ületas 
Belgia piiri ja oli peatselt Londonis. See juhtus 1. septembril, üks ööpäev pärast seda, kui 
Henry oli leitud oma kongist surnuna. 

Esimestel päevadel pärast Henry võltsingu ilmsikstulekut olid reaktsioonilised ajalehed 
sambaks tardunud. Ent varsti alustasid nad» uue innuga kampaaniat Dreyfusi kohtuasja uue 
läbivaatamise vastu. Monarhistide ideoloog Charles Maurras kirjutas Henry 

varju poole pöördudes ajalehes «La Gazette de France» 1898. 7. septembril: «Teie õnnetut 
võltsingut hakatakse pidama üheks Teie kuulsamatest vägitegudest». Maurras tõotas, et 
tänulik rahvas püstitab kolonelile kogu riigis ausambad, ja ründas loomulikult oma kangelase 
«timukaid», «reetmise sündikaadi liikmeid».. Parempoolsed ajalehed väitsid, et ehtsate 
dokumentide hulgas; olevat olnud ainuke võltsing, see olevat kujutanud endast suuliste 
luureandmete üleskirjutust või originaali pähe esitatud koopiat Panizzardi ehtsast kirjast. Ja 
lõpuks — võltsing olevat; fabritseeritud siis, kui Dreyfusile oli otsus juba langetatud ning; 
järelikult ei saavat see sõjakohtu otsusele varju heita. Reaktsionääridele ruttasid appi Vatikan 
ja jesuiidid. Võib-olla päästis kindralitele kõige ohtlikum tunnistaja Picguart oma elu, kui 
kuulutas: kui ta leitakse kongist läbilõigatud kõriga nagu Henry, ärgu peetagu seda 
enesetapuks. 

Palju muret valmistas reaktsionääride leerile ka nende endine lemmik Esterhazy. 
Londonisse saabunud major otsustas oma ülestunnistused — Dreyfusi asja saladused — 
ajalehtedele võimalikult kallilt maha müüa. Sel eesmärgil eelistas Esterhazy seda teha osade 
kaupa, lisades juba tuntud faktidele iga kord pikantset materjali. Raudset haaret 
demonstreerides alustas ta hooplevatest kinnitustest: «Ma ei kavatse kaubelda riiklike 


saladustega, jätan selle Dreyfusile ja Picguart*ile» [222, 4]. See tähendas, et nagu üks Balzaci 
kangelastest, ei kavatsenud ka Esterhazy oma surematut hinge vahetada tühja-tähja vastu. Ta 
tahtis saada korralikku hinda. Seepärast oli tarvis eelkõige lahti saada mitte «riiklikest 
saladustest», vaid seismajäänud kaubast, Dreyfusi kohtuasja ajaloo ümberjutustusest oma 
interpretatsioonis, esialgu ilma uute paljastusteta. Selles Esterhazy loos said paljud pihta —, 
alates vennapojast, kellelt memuaaride autor oli raha varastanud, ja lõpetades Cavaignaciga, 
kes oli otsustanud majorist lahti saada, kui see suli oli antidrefüsaaridele ilmseks koormaks 
muutunud. 

Pärast seda, kui oli lõigatud honoraride esimene lõikus, läksid käiku tõsisemad asjad. Juba 
oma intervjuus Inglise ajalehele «Observer» oli Esterhazy teatanud, et ta olevat kirjutanud 
bordereau kolonel Sandherri ülesandel; seda teadnud ka Henry, kuid kahjuks on nad mõlemad 
surnud ega saa tema sõnu kinnitada. Bordereau olevat koostatud Dreyfusi 
kompromiteerimiseks. Kindralstaabil ei olevat olnud tema vastu asitõendeid, ehkki Prantsuse 
luurajate kaudu olevat olnud teada, et Berliin saab andmeid, mida üksnes Dreyfus võis 
teatada, seepärast olevatki nad bordereau's üles loetud [224; tsit. 225, 191—192]. 

See oli ilmne vale, pealegi nähtavate traagelniitidega. Arvestades lugejate täieliku 
teadmatusega, püüdis Esterhazy tõestada ilmset mõttetust, nagu oleksid võinud Saksa 
võimude poolt saadud andmed pärineda üksnes kapten Dreyfusilt, kes oli kindralstaabis 
stažeerimas. Saanud maigu suhu, ei hoidnud avantürist 

1 Maurrasi artikkel on avaldatud Kedwardi teoses [223, 41—43]. 

oma endiste patroonide arvel kokku krõbedaid epiteete ega nimetanud neid teisiti kui 
eesliteks, kretiinideks, silmakirjatsejateks (kasutati ka vängemaid väljendusi). Esterhazy väitis 
(seekord rääkis ta tõtt), et kindralitele oli Dreyfusi süütus algusest peale teada ja nad polnud 
hoopiski mitte oma kohusetundetute alluvate pettuse ohvrid. 

Prantsuse natsionalistlikud ajalehed loopisid oma hiljutist ebajumalat poriga ja püüdsid 
omakorda tõestada, et «lurjus Esterhazy» on drefüsaaride poolt ära ostetud (reaktsioonilised 
ajaloolased teevad seda veel praegugi). Tuleb vaid lisada, et ka drefüsaarid, enamuses 
kodanlikud liberaalid, ei püüdnud eriti avalikkuse ette tuua kindralstaabi poolt 1894. a. 
alustatud provokatsiooni juuri [221, 483—493, 587—595; 206]. Tegelikult nad toetasid oma 
vastaseid, kes karjusid, et ei tohi uskuda Esterhazyt, kui see aeg-ajalt müüs Londonist 
ajalehtedele kalli raha eest andmeid Esterhazy kohtuasja tõeliste innustajate kohta. Korrates 
tuhandeid kordi lugusid petis Esterhazyst, võltsijast Henryst, karikatuursest «looriga daamist» 
Paty de Clamist, soodustasid drefüsaarid sisuliselt provokatsiooni peamiste organiseerijate osa 
kinnimätsimist. 

Selles olukorras võis kapten Cuignet õigluse ja avameelsuse maski varjus hakata teostama 
kindralite uut plaani. Ta väitis, nagu oleks Henry fabritseerinud võltsingu, nõrgestamaks 
Picguarti mõju kindral Gonse'ile, ja et Paty de Clam teostas oma mahhinatsioone Esterhazyga 
ülemuste teadmata. Henry ei saanud enam midagi öelda, Paty de Clam aga oli, nagu Cuignet 
väga hästi teadis, saanud kõik korraldused suuliselt (ja pidas üldse keelt hammaste taga, kartes 
kindralite kättemaksu). 

Spekuleerides sellega, et just tema on paljastanud Henry võltsingu, lootis Cavaignac 
takistada Dreyfusi kohtuasja uut läbivaatamist. Ent tema lootused ei täitunud. Cavaignac läks 
erru. Palve asja uue läbivaatamise kohta, mille oli saatnud Dreyfusi naine, rahuldas Prantsuse 
Kassatsioonikohtu Kriminaalkoda. Kindralstaap omakorda alustas uut keerulist mängu. 
Picguarfi osa väljaselgitamiseks määrati täiendav juurdlus, mille tulemusena esitati nõudmine 
anda ta sõjakohtu alla... kuna ta olevat võltsinud Schwarzkoppeni kirja Esterhazyle. 
Omakorda seletas kindral Roget* sanktsioonil tegutsev kapten Cuignet, et Paty de Clam 
polevat olnud mitte üksnes «looriga daam», kellest Esterhazy Londonis jutustas, vaid ta olevat 
õhutanud ka kadunud Henryt võltsinguid fabritseerima. Koos nende «paljastustega» esitasid 


Cuignet ja tema ülemus major Rollain, kes oli saanud Henry asemel vastuluure šefiks, uue — 
ja nagu hiljem selgus, vale — tõendi Dreyfusi süü kohta. 

1894. a. Dreyfusilt konfiskeeritud paberite hulgas oli Sõjaaka-deemias loetud salajase 
kursuse eksemplar. Sellest puudusid mõned lehed. Tuli välja, et just need lehed leiti 
dokumentide hulgast, mille üks Prantsuse agent oli röövinud Saksa saatkonna 

esimeselt sekretärilt. Sellest liinist pidas Dreyfusi toimiku eest vastutav Cuignet kinni ka 
Kriminaalkoja istungil. Heites kõrvale ilmsed võltsingud, mööndes, et võib-olla ei käi kiri 
fraasiga «see kaabakas D» Dreyfusi kohta, rõhutas kapten eriti oma avastuse olemust ja 
püüdis oma versiooni kasuks tõlgendada rida teisi dokumente. Lebrun-Renault kordas oma 
valetunnistust ja kinnitas, et drefüsaarid olevat talle tunnistustest loobumise eest pakkunud 
600 tuhat franki [209, 231]. Leidus ka uusi isikuid nagu brigadiir Deperre, kes kinnitasid, et 
nad olid teadnud Dreyfusi ülestunnistusest (millest nad millegipärast olid viie aasta jooksul 
visalt vaikinud). 

Ja siiski sai üha ilmsemaks, eriti pärast seda, kui oli ära kuu-latud Picguart'i tunnistus, et 
Kassatsioonikohtu Kriminaalkoda langetab otsuse asja uuesti läbivaatamise kasuks. 
Reaktsiooniline ajakirjandus märatses, needes «müüdavaid kohtunikke». Katsudes takistada 
otsuse vastuvõtmist, surusid antidrefüsaarid läbi Rahvuskogus ja Senatis resolutsiooni, mille 
põhjal asja arutamine võeti Kriminaalkojalt ja anti Kassatsioonikohtu kõikidele kodadele 
ühiseks arutamiseks. 

1899. a. 3. juunil andis Esterhazy Londonis intervjuu «Matini» kirjasaatjale. Ta kinnitas 
uuesti, et on bordereau autor ning Sandherr, Billot, Boisdeffre ja Gonse olid seda algusest 
peale teadnud. Samal päeval, 1899. a. 3. juunil, määras Kassatsiooni-kohus üksmeelselt, 
vaatamata sellele, et tema koosseisus oli neid, kes olid veendunud Dreyfusi süüs, 
ilmsikstulnud fakte arvesse võttes tühistada 1894. a. kohtuotsus ja — järeleandmisena natsio- 
nalistidele — anda asi uueks läbivaatamiseks sõjatribunalile [226]. Sisuliselt mõistis 
Kassatsioonikohtu otsus hukka Mercier' ja Boisdeffre'i ebaseadusliku teguviisi 1894. a. Osa 
drefüsaaride kõhklevaid katseid saavutada Parlamendis nende kindralite vastutuselevõt-mist 
nõudva resolutsiooni vastuvõtmist ei krooninud edu. Ent hääletuse tulemused (277 vastu, 228 
poolt) kõnelesid paljustki. Vaatamata palavikulisele agitatsioonile, manifestatsioonidele ja 
«reeturite» vastu korraldatud pogrommidele oli antidrefüsaaride seisund muutunud üpris 
ebakindlaks. Esialgu olid kõikides parteides muutunud tugevamaks äärmuslikud, ekstre- 
mistlikud elemendid [227, 157—159], ent hiljem mõistsid isegi paljud Poincar€ ja Barthou' 
tüüpi parempoolsed tegelased, et sõjaväelise kliki kompromiteeritud ninameeste 
mahhinatsioonide edasine tingimusteta kaitsmine võib kahjustada nende endi poliitilist 
tulevikku, ja nad muutsid oma esinemistes järsult tooni [228, 86—87]. 

Ka kiriklikes ringkondades, muuhulgas jesuiitide keskel, hakati muret tundma, et Dreyfusi 
kohtuasi võib muutuda bumerangiks, mis võib anda hoobi klerikalismile, seepärast püüti leida 
pinda kokkuleppeks drefüsaaridega [229, 271—272]. Drefüsaaride ja antidrefüsaaride 
erinevate gruppide vahel algasid kõikõimalikud ümberkolimised ning salajased tehingud. 
Põhimõttelageduse 

312 

ja karjerismi poolest olid paljud neist tegelastest täiesti ühesugused. 1899. a. 25. juunil 
moodustati Waldeck-Rousseau kabinet, kes nimetas end vabariigi kaitsmise valitsuseks. Koos 
sõjaminister Galliffefga — ühega Pariisi Kommuuni timukaist — pääses selle koosseisu 
esmakordselt reformistlikult meelestatud sotsialist Mitterand. Teatavasti kutsus «Mitterand'i 
kaasus» välja terava diskussiooni mitte üksnes prantsuse, vaid ka rahvusvahelises 
töölisliikumises. 


52. Kohus ja «süüasi» 


Ja siis lõpuks algasid 1899. a. 7. augustil sõjakohtu istungid Rennes'is, kuhu Dreyfus oli 
Kuradisaarelt kohale toimetatud. «Ta näeb välja vanamehena, 39-aastase vanamehena,» 
kirjutas «Times'i» kirjasaatja. 

Protsessi eel oli natsionalistlik ajakirjandus Mercier' abiga jätkanud vale levitamist, et 
kindralstaabil olevat Dreyfusi vastu vääramatuid tõendeid, ent nende esitamine ähvardavat 
sõjaga Euroopas; Dreyfusi kirjutatud bordereau'1 olevat olnud Wilhelm II käega tehtud 
märkused ja seepärast olevat tulnud dokument pärast fotokoopia tegemist tagastada Saksa 
saadikule ning hiljem — tõenäoliselt Esterhazy abiga — teha sellest veel üks koopia, mis 
1894. a. kohtule esitati. (Julgemata avalikult korrata seda temalt pärinevat absurdi, ei eitanud 
Mercier hiljem niisuguse «hüpoteesi» võimalikkust.) [221, 622—625, 645]. Vana tõendite 
süsteem oli koost lagunemas — vähehaaval loodi uut, mis samuti tugines võltsingutele ja 
valele. 

Protsess toimus avalikult erapoolikult. Tunnistajatena esinevad kindralid ja ohvitserid 
pidasid iga päev omavahel nõu ning jaotasid ülesandeid. Teised ohvitserid — sõjatribunali 
liikmed — kulutasid palju jõudu nende plaanide teostamiseks. Kohus tegi kaitsele 
kõikvõimalikke takistusi. Seitse kohtunikku, kelle peale kindralid peaaegu et kärkisid, 
pakkusid armetut pilti. Üks Vene vaatleja kirjutas protsessilt: «Mind rabas üksnes nende 
sõjaväelaste banaalsus, mis käis vastu erakordsele vastutusele, mis selles asjas nende osaks on 
langenud. Nagu läbi udu vilksatavad kogu selle koomilisuseni ähvardava sõjakohtu 
masinavärgi keskel — kõigi nende kiivrite, tääkide ja mõõkade, «õlale võtt!» ja «valvel!» 
keskel — suurt kalkunit meenutava prokuröri veider pea, kohtu esimehe hirmuäratavad hallid 
vuntsid...» [230, 485]. Prokurör major Carriere näis lihtsalt «tunnistaja» kindral Mercier' 
tentsikuna. 

«Carriere!» kostis äkki kindrali hirmuäratav käratus. 

«Mu kindral...» 

«Miks te lubate kaitsel nii käituda?» 

«Aga ma ei saa vahele segada ...» 

«Alati on tarvis vahele segada!» [231, 135]. . 

Alistudes kindralite taktikepile, rääkis rida ohvitseridest tunnistajaid hoopis midagi muud 
kui varem [231, 221]. Sõjaväelased püüdsid heita varju kõikidele Picguart'i tegudele, süüdis- 
tades teda võltsingutes, mida kindralstaap nii rikkalikult oli fabritseerinud. Mercier' paremal 
käel istuv kindral Roget, kuuekümne aastane hoolitsetud välimusega elumees, püüdis kord 
kaitse tunnistajaid hirmutada ja segadusse ajada, kord ise valmis punuda uut valedevõrku, 
millesse süüdistatavat mässida. Või veel üks kindralitest, Deloy — kohmakas, kõhn, lühikeste 
jalgade ja redisekujulise kiilaspeaga mees — püüdis kohtunikega semutsedes veenda neid 
selles, et bordereau saladusi võis välja anda ainult suurtükiväelane Dreyfus. 

Juba enne protsessi algust oli Mercier kõuehäälselt kuulutanud, et sel korral ütleb ta 
absoluutselt kõik. See «kõik» osutus tegelikkuses enam kui kergekaaluliseks. Kindral polnud 
osanud leiutada midagi teravmeelsemat, kui kuulutada võltsituks kõik dokumendid, mille 
võrdlemine bordereauga oli näidanud, ,et viimase autor on Esterhazy. Kiri fraasiga «see 
kaabakas D.» käivat loomulikult Dreyfusi kohta. Endine sõjaminister läks välja niisugusele 
valele, millega polnud riskinud mitte ükski tema kolleegidest. Ta teatas, et olevat 1894. a. 
Dreyfusi süüs lõplikult veendunud pärast seda, kui oli lugenud raudteid puudutavat 
dokumenti. Vale oli eriti jäme, kuna see paber oli kirjutatud 1895. a. märtsis, mil Dreyfus 
viibis juba Kuradisaarel, ning üksnes tänu Henry võltsimisele oli kiri dateeritud 1894. a. 
kevadega. Mercier väitis, et Saksamaa olevat Dreyfusi süüd näitavate saladokumentide tõttu 
ähvardanud 1895. a. kevadel sõjaga (Casimir-Perier, kes oli 1895. a. president, kummutas 


selle väite ja paljastas kindrali vale). Isegi äärmiselt parempoolne ajaleht «Autorite» kirjutas 
15. augustil kibedusega: «Kui puudub parem varustus, ei maksa selliseid protsesse lavastada.» 
[221, 635]. 

Parem ei näinud välja ka Lebrun-Renault' tunnistustele viitav kindral Boisdeffre. 

Saanud kõrvetada kirjalike võltsingutega, tegid kindralid teise käigu, lootuses, et seda on 
raskem pareerida. Oli ette valmistatud terve tahtlike ja tahtmatute valetunnistajate paraad. 
Ühed kinnitasid, et Dreyfus oli kahtlaselt kauaks tööle jäänud — kas see ei tõendavat, et ta 
tegi Schwarzkoppenile saladokumentidest koopiaid? Ebaselgeks olid jäänud motiivid, mis 
sundisid rikast kaptenit sõjasaladustega kauplema. Leiti tunnistajaid, kes olevat näinud 
Dreyfusi kaarte mängimas (hiljem tõestati, et teda oli segi aetud samanimelistega). Muidugi, 
see ei kummutanud fakti, et 1894. a. oli tal endiselt suur varandus, aga siiski... Otsiti välja 
isikud, kes väitsid, nagu olevat Dreyfus ilmutanud rahvusele vaenulikke tundeid ja rääkinud, 
et Saksa valitsuse all on elsaslastel parem kui Prantsuse valitsuse all. Nii suure vaevaga 

kogutud «tunnistused» kõnelesid pigem Dreyfusi süütuse kasuks. Oleks kapten tõepoolest 
Saksa spioon olnud, siis oleks ta ju loomulikult hoidunud prantsusevastaseid meeleolusid 
avalikult väljendamast. (Isegi Esterhazy oli niisuguse vea teinud vaid ühel korral ja sedagi 
kaua enne Schwarzkoppeni teenistusse astumist.) Dreyfusi olevat nähtud Saksa ohvitseride 
seltskonnas kas Brüsselis, või Elsassis või siis mõlemal pool. Muuhulgas kulutasid Mercier ja 
Cavaignac palju jõudu tõestamaks, nagu oleksid bordereau's loetletud andmed Dreyfusile 
teada olnud, Esterhazy aga, kes polnud kindralstaabi ohvitser, ei olevat neid võinud teada 
[209, 270—295]. Need argumendid ei tõestanud midagi, kui võtta arvesse Esterhazy sidemeid 
kindralstaabis ja seda, et ta võis tegutseda kellegi abiga (nagu ta seda ka ise tunnistas). Selle 
suhtes, kes on bordereau autor, olid eksperdid endiselt lahkarvamusel. 

Kaitse suutis süüdistuse argumendid efektiivselt purustada. Nii osutusid ühelt sõbralikult 
välismaa diplomaadilt (Val Carlo-selt) saadud andmed selle kohta, et Prantsuse kindralstaabis 
viibivat Saksa spioon, mitteusaldatavaks, kui selgus, et see diplomaat oli ise spioon, tõsi küll, 
Prantsuse oma. Väide, et bordereau võis kirjutada ainult suurtükiväelane, kummutati teiste 
sõjaväelaste — kaitse tunnistajate poolt. (Vastuseks püüdsid antidrefüsaarid neid ohvitsere 
kõigiti mustata, öeldes, et üks neist olevat hädavaresest leiutaja, teine aga drefüsaar G. 
Clemenceau sõber jne.). 

Raskem oli ümber lükata süüdistuse tunnistaja, endise Austria ohvitseri Cernusky 
sensatsioonilist avaldust. Ta kinnitas, nagu kuulnud ta veel teenistuses viibimise ajal oma 
sõbralt, kõrgemalt sõjaväelaselt, et Dreyfus on olnud tähtsaim agent Prantsusmaal. Cernusky 
kinnitas koguni, et talle olevat näidatud Dreyfusilt saadud informatsiooni. Tookord Rennes'is 
polnud võimalik tõestada, et Cernusky valetab. Ent tekkis tõsine kahtlus, et tema tunnistused 
on kinni maksnud kindralstaabi «statistikaosakond». Hilisem kontrollimine — juba 1904. a. 
— näitas, et teadmata eesmärgil oli tõepoolest kulutusi tehtud. 1904. a. mais areteeriti 
arhivaar Dautriche, ent tõestada raha kulutamist tunnistajate äraostmiseks ei läinud korda ja 
asi lõpetati. Rennes'is aga olid Cernusky paljasõnalised kinnitused nõrga argu-mentidevaliku 
tõttu süüdistuse peamine trump. 

Vastuluure ülem major Rollain oli protsessi alguseks juba taibanud, et ka Cuignet' poolt 
leitud uus asitõend Dreyfusi vastu on võltsitud. Selgus, et esiteks olid Dreyfusilt äravõetud 
salajase kursuse eksemplaril kõik lehed alles, teiseks aga oli seda kursust loetud aastatel 
1890—1892, kuna Saksa saatkonna esimese, sekretäri paberite hulgast leitud lehed olid välja 
rebitud kursusest, mida loeti aastail 1892—1894. Ent Rollain hoidus seda fakti sõja-kohtule 
teatamast... 

Prokurör Carriere'i esinemine toetus väitele, et süütõendid 

Esterhazy vastu polevat absoluutselt veenvad ning et ekspertide 
arvamused lähevad lahku käekirjade ja ka mitmesuguste doku- 
mentide ehtsuse hindamisel. Siit järgnes ootamatu, järeldus: 
kõige selle põhjal tulevat Dreyfusile 1894. a. langetatud kohtu- 
otsus kinnitada. 

Dreyfusi kaitsesid kaks advokaati, mõlemad suurepärased oraatorid, Desmanget ja Labori, 
kes olid esinenud ka Zola protsessil. Desmanget püüdis protsessil käituda nii, nagu oleks tege- 
mist tavalise kriminaalasjaga. Analüüsides põhjalikult süütõendite alusetust, püüdis ta 
saavutada, et sõjaväekohtunikud mõistaksid tema positsiooni (nagu oleksid tema ees olnud 
erapooletud kohtunikud!) ja langetaksid õigeksmõistva otsuse. Oma hiilgava esinemisega oli 
Labori ära teeninud klerikaalide ja sõjardite meeletu vihkamise. Tema pihta isegi tulistati ja 
haava tõttu ei saanud ta kümme päeva istungitest osa võtta. Asjatuks jäi samuti kindralite 
katse liiga mürgist, teravmeelset ja kõneosavat advokaati šantažeerida. Kohus loopis talle igati 
kaikaid kodaraisse. «Ma konstateerin,» ütles Labori kibedusega, «et minult võetakse iga kord 
sõna, kui ma olen viinud vastase niisugusele pinnale, kus ta on võimetu mulle vastupanu 
osutama» [232, 131]. Erinevalt oma kolleegist ei kaldunud Labori varjama asja poliitilist 
külge. Ent ta ei olnud see gigant, Mercier' leppimatu vastane, millisena ta näis paljudele 
tolleaegsetest (ja arvatavasti ka endale). 

Mõned päevad enne sõjatribunali istungite algust väitis katoliiklik ajaleht «Croix» 
provokatsiooniliselt: «Enam ei küsita, kas Dreyfus on süüdi või süütu. Küsitakse, kes saab ta 
oma võimusse — armee vaenlased või sõbrad» [233; tsit. 225, 211]. Enne protsessi heitis 
kindral Mercier jultunud väljakutse. .1809. a. 3. augustil ilmus ajalehes «L'Intrasigeant» tema 
avaldus: «Selles asjas.on keegi kahtlematult süüdlane, ja see keegi on kas tema või mina. Kui 
see ei ole mina, siis on see järelikult Dreyfus». Oli teada, et juba 5. juunil oli kohtuminister 
Lebrun teinud ettepaneku Mercier vastutusele võtta. Ent advokaadid Rennes'is ei võtnud 
sisuliselt kindrali väljakutset vastu. Desmanget teatas koguni, et ei maksaks arvata, nagu oleks 
jutt valiku tegemisest Mercier' ja Dreyfusi vahel. Mercier jäi aga enda juurde kindlaks [234, 2. 
k., 24, 207; 3. k., 31, 541]. 

Kaitse püstitas küsimuse Prantsuse õigusemõistmise aust, mahatallatud õigluse 
taastamisest (drefüsaaride ajalehed aga vabariiki ähvardavast ohust, kindralite — kelle jaoks 
vahel ka krõbedamaid sõnu ei säästetud — positsiooni alusetusest). Veidi aega enne protsessi 
algust kirjutas G. Clemenceau: «Ma loodan, et kõik vabariiklased vaatamata varjundile 
lõppude lõpuks veenduvad selles, et eksisteerib seos Dreyfusi kohtuasja ja nende ideede 
vahel, millele tugineb vabariik» [235; tsit. 225, 205]. Ent ka antud juhul ju varjati fakti, et 
Dreyfusi kohtuasi oli plaanitsetud suure ulatusega poliitilise provokatsioonina. Ka Labori 

hoidus kõrvale iseenesest tekkivast järeldusest. Nagu teisedki drefüsaarid, oli ta valmis 
võtma Dreyfusi süüdimõistmist kui eksituse tagajärge. Vastasel korral oleks kogu Prantsuse 
kind-ralkonna eliiti tulnud süüdistada küünilises võltsimises. Kindralstaabi ülem, tema 
asetäitja — ja äkki dokumentide võltsijad, valetunnistajad, kriminaalkuritegude kaasosalised? 
Võimatu! 

Vajaduse ees seda valjusti kuulutada ja tõestada lõi Labori taganema. Faktiliselt ta juhtiski 
asja sinnapoole, et saavutada oma kaitsealuse õigeksmõistmist, tõstmata küsimust kindralite 
vastutusest ja puudutades vaid Esterhazy, Henry ning Paty de Clami süüd. Sellest oli tingitud 
ka kaitse tunnistajate valik. Ja kui palju kordi laskis Labori käest võimaluse näidata süüdistuse 
tunnistajat Mercier'd peamise kurjategijana, kuigi advokaat varjas oma taganemist 
habemenoana teravate märkuste ja polee-miliste rünnakute tulevärgiga. Kukkus välja nii, et 
Dreyfusi hülgavad advokaadid objektiivselt kaitsesid kenasti ja päästsid ka tõelisi 
kurjategijaid, 1894. a. kohtufarsi organiseerijaid. 


Kaitsekõne pidas ainult Desmanget. Mathieu Dreyfus, Jau-res ja rida teisi isikuid veensid 
Laborit oma esinemisest loobuma, et sõjaväemundrites kohtunikke mitte ärritada. Muide, 
vaevalt võis see kohtuotsust muuta [221, 654—667]. Erakõnelustes selgitasid kohtunikud, et 
ehkki ametlik süüdistusmaterjal ei sisalda tõendeid Dreyfusi reetmise kohta, olevat teisi 
andmeid, mis kinnitavat veendumust tema süüs [236, 250]. Tribunali liik- -med (viie häälega 
kahe vastu) kuulutasid Dreyfusi süüdi, ent pehmendavatel asjaoludel, ja mõistsid ta kümneks 
aastaks vangi... Sisuliselt soovis ka Waldeck-Rousseau valitsus just eelmise otsuse 
pehmendanist, aga mitte tühistamist, et tal oleks ettekäänet teist korda süüdimõistetud 
kaptenile armu anda. Niisugune kompromiss rahuldas kabinetti palju rohkem kui reha- 
biliteerimine, mis oleks võinud tõsta esiplaanile ebameeldiva küsimuse kindralite vastutusest. 
Sõjaminister Galliffet oli ilmselt otsustanud Mercier'd kaitsta, see oleks aga toonud kaasa uue 
valitsuskriisi [206, 300—301]. Valitsus oli drefüsaaridele kinnitanud, et võib loota 
õigeksmõistvat otsust, ja võttis sellega kaitselt relvad [237, 413]. Waldeck-Rousseau ja 
sõjaminister Galliffet püüdsid lepitada vaenulikke leere valitseva klassi ridades. 

Juba 1899. a. veebruaris, mõni kuu enne Dreyfusi asja teistkordset läbivaatamist, oli 
ootamatult surnud president Faure. Ta leiti mitte kõige rangemate elukommetega näitsiku 
embuses surnuna. Nagu Vene saadik Urussov Peterburi teatas, oli Faure hommikul juhtinud 
Ministrite Nõukogu istungit, aga õhtul kell 10 surnud «võluva madam Steinheili kätel». 
(Tema matusepäeval tegi Patriootide Liiga ninamees Deroulede ebaõnnestunud 
rjigipöördekatse.) Šovinistid kisasid kõikidel tänavanurkadel, et v president Faure langes 
Dreyfusi asja uue läbivaatamise pooldajate ohvriks, kuid seda tõestada oli kaunis raske... 
Radikaalide 

liider Clemenceau aga, vastupidi, teatas oma ajalehes järgmisel päeval üpris 
kategooriliselt: «Prantsusmaal ei jäänud isegi üht meest vähemaks ... Mina olen Loubet' 
poolt». 

Uus president oli kogenud politikaan. Minevikus oli ta segatud Panama afääri. Tänaval 
tervitati presidenti irooniliste hüüetega: «Elagu Panama! Elagu Artond!» Kompromissimeister 
Loubet andis süüdimõistetule armu ja vabastas ta ülejäänud karistusaja kandmisest. Juba 
varem oli vanglast vabastatud Picguart-Mõõdukad kodanlikud poliitikud, kes moodustasid 
drefüsaaride leeris enamuse, ruttasid kergendatult kuulutama asja lõpetatuks ja õõnestatud 
rahvuslik ühtsus taastatuks. Selgus aga, et Drey-fysi asi polnud veel kaugeltki lõpetatud. Mitte 
ilmaaegu ei karjunud parempoolsed, et käimas olevat drefüsaarlik revolutsioon. 

Üksikud kodanlikud poliitikud taipasid, et katoliiklike, monarhistlike ja šovinistlike 
ajalehtede meeletud rünnakud drefüsaaride vastu ei too sugugi kaasa viimaste poliitilise mõju. 
kahanemist, pigem isegi vastupidi. Õppetund omandati ja antiklerikaalsete seaduste 
vastuvõtmisel võeti seda arvesse. Peaminister radikaal E. Combes märgib oma 
«Memuaarides» ilmse rahuloluga, meenutades kirikumeeste ägedaid kallaletunge, ' mille 
ohvriks ta oli langenud ngnde seaduste läbiviimise eest, et temast, kirjutati kui kõige 
metsikumast ristiusu tagakiusajast, kui Nerost, Diocletianusest, Julianus Taganejast. «Nad 
nägid mirfius,» lisas Combes, «enam kui põrgusulast, enam kui saatanat ennast. Ma olin 
antikristus» (238, 136 —137]. 

Dreyfusi kohtuasja inspireerinud jõudude, muuhulgas klerikaalide, diskrediteerimine lubas 
kodanlikel radikaalidel viia läbi. rea tähtsaid üritusi, mis õõnestasid kiriku mõju, seda eriti 
hariduse valdkonnas. 1902. ja eriti 1906. a. parlamendivalimised lõppesid parempoolsete 
parteide ränga lüüasaamisega. 

1903. a. nõudis Jean Jauržs Rahvuskogus amnesteeritud, kuid mitte rehabiliteeritud 
Dreyfusi kohtuasja uut läbivaatamist. Combes'i ministeerium toetas teda. Sõjaminister kindral 
Andre käskis Dreyfusi toimikut uuesti uurida. Selgitati välja need Henry võltsingud, mida 


enne ei teatud: R parandamine D-ks lauses «see kaabakas D» (leiti kirja masinal kirjutatud 
koopia, kus seisis R); 1895. a. märtsi muutmine 1894. a. aprilliks kirjas, mis puudutas 
raudteid (seda püüdis nüüd kummutada ei keegi muu kui Cuignet [209, 380—381], samuti ei 
leidnud kinnitust versioon salaeksemplarist väljarebitud lehtedest. Ikka veel Dreyfusi 
rehabiliteerimist takistada püüdvate kindralitest valetun-nistajate rivi lõpul esines spioon 
madam Bastian, kes kinnitas, et ta olevat näinud endist kaptenit Saksa saatkonnas [209, 283]. 
Ent seekord ilmusid välja ka tõeline ekspertüs ja varem vaikinud poliitikute tunnistused, mis 
pildi veelgi selgemaks muutsid. 

1904. a. märtsis tegi Kassatsioonikohtu Kriminaalkoda otsuse võtta arutusele küsimus asja 
uue läbivaatamise kohta. Otsus 

tehti Kassatsioonikohtu kõikide kodade ühisel istungil, kus tühistati Rennes'i sõjakohtu 
Otsus. 

Parlamendi heakskiidul võeti Dreyfus taas tagasi armeesse, komandeeriti majori aukraadis 
jälle kindralstaabi juurde ning autasustati Auleegioni ordeniga, ent ta läks otsekohe erru. 
Picguart võeti sõjaväkke tagasi brigaadikindrali auastmes. Emile Zola, veel üks Dreyfusi loo 
kangelane, oli selleks ajaks surnud. 1908. a. juunis toodi tema põrm Pantheoni. 

12 aastat väldanud Dreyfusi afäär oli nüüd lõppenud, ehkki seegi kord üksnes formaalselt. 
Prantsuse kodanlus oli pidanud kasulikuks anda võim ajutiselt radikaalide ja pahempoolse 
tsentrumi kätte. See oli manööver, mis oli paljuski seotud uute, efektiivsemate abinõude 
otsimisega töölisliikumise vastu. Ent just võitluses sotsialismi vastu leidsid iga masti 
kodanlikud poliitikud kiiresti ühise keele. Dreyfusi afääri organiseerijad jäid karistamata. Ja 
kas ei ole iseloomulik ühe peamise drefüsaaride liidri, radikaal Georges Clemenceau saatus? 
«Tiiger» Clemenceau, parempoolsete kabinettide kukutaja, kes oli nimetanud Mercier'd 
bandiitide pealikuks ja sõjaministeeriumi röövlikoopaks, surus mõni aasta hiljem siseministri 
ja hiljem peaministrina halastamatult maha tööliste streike. Aga sõjaministriks sai 
Clemenceau kabinetis Picguart. Esimese maailmasõja ajal, aastail 1914—1918 muutus 
radikaal Clemenceau Prantsuse imperialismi elavaks kehastuseks. 

Kohtuasja ajaloos pole mingit ebaselgust Dreyfusi enda suhtes. Oma elu järgnevatel 
aastatel ilmutas ta end sellena, kes ta alati oli olnud — kohusetruu, tavalise ohvitserina, kes 
keskmise kodanlase silmaringiga inimesena täielikult jagas oma kasti eelarvamusi. Räägitakse 
tema järsust keeldumisest tõsta häält revolutsionääride Sacco ja Vanzetti kaitseks, kelle 
Ühendriikide kohus oli surma mõistnud fabritseeritud süüdistuse põhjal. Veidi aega enne oma 
surma, 1935. a., mängis Dreyfus kord kaarte. Tema partner teatas muuseas ühe spionaažis 
süüdistatud isiku areteerimisest ning ruttas samas, mõistnud oma sõnade kohatust, lisama, et 
tema arvates polevat kinnipeetu süüdi. Dreyfus teinud külmavereliselt järjekordse käigu ja 
lausunud: 

«Oo, ma ei tea... Kus suitsu, seal tuld ...» [206, 356]. 

Kohtuasja poliitiline sisu on samuti täiesti selge. Sellest hoolimata on tema ajalukku 
jäänud küllalt palju «valgeid laike». Kuni elu lõpuni avaldas Jean Jauržs veendumust, et palju 
jäi välja selgitamata, palju jäi arusaamatuks. Ja veel üks näide: kolonel Henry lesk mainis teda 
intervjueerivale ajakirjanikule, et ajaloolastel ei õnnestu jõuda tõeni vajalike dokumentide 
puudumise tõttu. 

Tõepoolest, üksteisele järgnenud Dreyfusi enda, Emile Zola, Esterhazy ja rea 
luureohvitseride korduvad protsessid ei toonud selgust tähtsatesse detailidesse, ei avanud 
paljude sündmuste omavahelist seost. Loomulikena näivad küsimused jäid esita- 

mata, kõige vastutavamatel hetkedel ilmutasid pooled arusaamatut terve mõistuse 
puudumist. Isegi edasikestvad otsingud Prantsuse arhiivides toovad kaasa üksnes uusi 


arusaamatusi. Nii on kellegi hoolitsev käsi kustutanud kindral Gonše'i ja draama teiste 
peategelaste kirjutatud pabereis üksikuid sõnu ja isegi terveid lauseid. Mõnda arhiivinimistus 
olevat dokumenti aga pole üldse võimalik leida [204, 5]. 

Mõned Lääne ajaloolased kirjutavad, et kaks leeri — antidrefüsaarid ja drefüsaarid — on 
paljus fašistliku okupatsiooni ajal Hitleriga koostööd teinud višiilaste Prantsusmaa ja Vastu- 
panuliikumise Prantsusmaa eelkäijad [239, 289]. . Nagu kõik võrdlused, on ka see tinglik. Ja 
siiski on võitlus Dreyfusi afääri ümber, mis pole kunagi katkenud, nüüd ajalookirjanduses 
puhkenud uue jõuga. Konservatüvsed ajaloolased spekuleerivad sellega, et drefüsaarid kartsid 
asja lõpuni viia, ei ilmutanud kõiki salavedrusid, ei näidanud, et kindralid polnud mitte Henry 
ja Esterhazy pettuse ohvrid, vaid poliitilise provokatsiooni organiseerijad. Ebaselgeks oli 
jäänud ka see, kust Esterhazy hankis andmeid, millega ta Schwarzkoppenit varustas (see oli 
kõige; nõrgem koht Dreyfusi poolehoidjate argumentatsioonis — miks kirjutas ooberst 
avalikult oma agendi nime, kui kavatses talle posti teel saata kuulsat kirja sinakal paberil"). 

1955. a. anti välja varem avaldamata osad kuulsa diplomaadi Maurice Paleologue'i 
päevikust. Selles väidetakse, et Esterhazy olnud kõigest agent X ühe kõrgema sõjaväelase 
juures, kes ajal, mil päevikusse sissekanne tehti (1899. a.) veel vägesid juhatas. Haarates kinni 
Paleologue'i sõnadest, püüdsid konservatiivsed autorid Prantsuse kindraleid puhtaks pesta. 
Iseloomulikuks näiteks Võib olla H. Giscard d'Estaing'i raamat «Esterhazyst. Dreyfusini» 
[240]. Autor teeb keerukaid kõrvutusi ja väidab, et Mercier olevat olnud X ning Esterhazy 
kaksikagent, kes tema käsul sakslasi ninapidi vedanud. Henry ja kapten Lauth olevat olnud 
samuti «mängu» pühendatud. Dreyfus aga tuli ohvriks tuua tõeliselt patriootlikel eesmärkidel, 
pealegi ei teadnud keegi kindraleist, peale sõjaministri tõtt ja seepärast olevat nad olnud siiralt 
veendunud Dreyfusi süüs. Mingeid dokumentaalseid kinnitusi sellel versioonil ei ole, teesi 
kindralite mitteteadmisest kummutavad aga faktid. 1964. a. avaldas mahuka raamatu 
Cavaignaci tütar, kes oma isa ja major Cuignet' isiklike arhiivide varal püüdis tõestada 
niisuguseid reaktsiooniliste ajalehtede vanu teese nagu seda, et Picguart olevat olnud agent- 
provokaator, kelle drefüsaaride «sündikaat» poetanud kindralstaapi jms. Need on vaid 
üksikud võimalikest näidetest. 

1 Pole välistatud, et drefüsaarid pakkusid Esterhazyle tema tunnistuste eest raha; seda 
püüdis omakorda ära kasutada natsionalistlik ajakirjandus, praegu aga parempoolsed 
ajaloolased. Võõra nime all Inglismaal elanud Esterhazy suri 1923. a. 1934. a. lubas üks 
prantsuse uurija avaldada tema dokumendid. Raamat on jäänudki ilmumata. 

On ka hulgaliselt väärtuslikke uurimusi, mis taastavad sündmuste tegeliku pildi. Kust sai 
Esterhazy Schwarzkoppeni jaoks andmeid? Ühed ajaloolased peavad neid andmeid 
tähtsusetuks. Esterhazy võis neid pealt kuulda ühes neist kohtadest, kus teda südamlikult 
vastu võeti [211, 58]. Teised eitavad seda. H. Guillemin oletab raamatus «Esterhazy saladus», 
et major sai informatsiooni kindral Saussierlt, kelle armuke oli kas Saksa spioon või Saksa 
spiooni Weili naine [203, 213]. Schwarzkoppen kinnitas, et ta pole kunagi bordereau'd 
näinud. 24. septembrist kuni 9. oktoobrini 1894. a., mil madam Bastian selle dokumendi 
varastas, ei olnud ooberstit Pariisiski. Ent kas Esterhazy tõi selle tõepoolest Saksa saatkonda 
ja madam Bastian sealt hiljem Prantsuse luuresse? Või on see veel üks võltsijate legend? Ja 
kui bordereau oligi «kindluse mõttes» saatkonnas olnud, siis ehk mitte Berliini ninapidi 
vedamiseks, vaid selleks, et kaksikagent Esterhazy abiga luua Dreyfusi kohtuasi? 

Ehkki Dreyfusi loosse jääb veel hulk mõistatusi, kinnitavad kõik tõsised uusimad 
uurimused täielikult tema poliitilist mõtet, mis oli selge juba tolleaegseile. Dreyfusi protsess 
jättis märgatava pitseri kogu Prantsusmaa poliitilisele elule enne I maailmasõda. 

Esimese maailmasõja ajal tabas kohturelv paljusid kodanlikke tegelasi, kes olid esile 
kutsunud imperialistide rahulolematuse. Niisugune iseloom oli väheses patriootilises innus 
süüdistatud radikaalidest ministrite Malvy' ja Caillaux' protsessidel. 1916. a. augustis poodi 


üks. Iiri rahvusliku liikumise liidritest Roger Casement, keda Inglise võimud olid süüdistanud 
riigireetmises ja vaenlasega ühenduses olemises. Alles pärast sõda toimus Villaini, prantsuse 
sotsialistide liidri Jean Jauresi mõrvari protsess. Villain astus kohtu ette neli ja pool aastat 
pärast kuritegu, mille ta oli sooritanud 1914. a. 31. juulil. Advokaadid kutsusid üles mõrvarit 
õigeks mõistma «kõigi prantslaste lepitamise» nimel [241, 398—399, 411—412]. Ja mõrvar 
mõistetigi õigeks. Ent veel praegugi on jäänud vaieldavaks, kas Villain oli üksi või tegutses 
mõjukate ringkondade — Action frangaise'i reaktsionääride ässitusel. Miks lükati tema 
protsessi nii kaua edasi? Kas oli õigus neil, kes osutasid «valgetele laikudele», mida juurdlus 
polnud likvideerinud [242, 8], Nendele küsimustele pole ikka veel vastust. 

Muidugi suunas kodanlik õigusemõistmine neil aastail nagu alati pealöögi imperialistlike 
tapatalgute otsustavate vastaste proletaarsete revolutsionääride pihta. Ent see on juba hoopis 
teise raamatu teema. 

53. Ebainimlikkuse teenistuses 


Imperialismiajastul kasvas tunduvalt kohtuprotsessi vormi saanud poliitilise tagakiusamise 
ulatus. See oli esile kutsutud tervest reast põhjustest, millest on tarvis ära märkida vaid 
mõned, peamised. Eelkõige olid need ennenägematu klassivastuolude teravnemine 
kapitalimaades, töölisliikumise enneolematu tõus ja rõhutud rahvaste vabastusvõitluse 
tugevnemine. Finantskapital, püüdes säilitada oma võimu aluseid, mis olid vastuolus kõikide 
riikide elanikkonna valdava enamuse huvidega, kasutas kõige erinevamaid repressiivse 
poliitika meetodeid, mille hulgas oli muutumatult tähtis koht jäetud kohtuorganite tegevusele. 
Ulatuslik kohtuliku arveteõienduse meetodi kasutamine on seletatav sellega, et see lubab 
reaktsioonijõududel teataval määral repressioonide klassiiseloomu ja -sisu varjata. 

Imperialistlike riikide poliitilisele korraldusele on iseloomulik, seda eriti kapitalismi 
purunemise ajastul, järsk pööre tugevneva poliitilise reaktsiooni suunas.: Ühtlasi tuli kõikide 
riikide kodanlusel võitluses rahvahulkade vastu oma võimu säilitamiseks vältimatult kasutada 
kaht meetodit, mis sageli asendasid teineteist ja põimusid tihedalt teineteisega — avaliku 
vägivalla, terrori ja reformide (vt. II, 20, k., 67), töötajate poliitiliste õiguste mõningase 
laiendamise, sotsiaalseadusandluse jms. meetodit. Ühest küljest arenes kiires tempos 
monopolide kõikvõimsuse kasvu protsess, kodanliku demokraatia kriis, vähenes parlamentide 
osatähtsus ja suurenesid täidesaatva võimu volitused, seda eelkõige niisugustes rahvahulkade 
mahasurumise organites nagu armee, politsei, luure jne. Teisest küljest aga oli finantskapital 
sunnitud välja minema sellistele abinõudele nagu töötajate mõningate kitsenduste tühistamine 
valimisseaduses, ametiühingute tunnustamine, säilinud seisusliku juriidilise ebavõrdsuse 
likvideerimine. Samaaegselt pöörasid valitsevad klassid üha suuremat tähelepanu 
ideoloogilise sunni osatähtsusele, luues miljonüiste tiraažidega ajakirjandust ja kasutusele 
võttes teisi massiinformatsiooni vahendeid, mille kontrollimine oli koondatud finantsoligarhia 
kätte. 

Kasutades neis tingimustes ulatuslikult kohtuterrorit, püüdsid valitsevad ringkonnad 
näidata seda õiglasena, mingi klassidest kõrgemal seisva seaduse ja korra, rahvuslike huvide 
kaitsmisena, teiste sõnadega — varjata terrori tõelist sisu ja koguni kasutada seda oma 
propagandamasina abil ka poliitilise vastase maksimaalseks diskrediteerimiseks. Veel enam, 
selliseid kohtulavastusi kasutasid korduvalt avalikult terroristlikku tüüpi reaktsioonilised 
režiimid, sealhulgas natsism, kes poliitilise opositsiooniga arveteõiendusel ja selle 
mahasurumisel eelistasid kasutada kohtuväliseid meetodeid. Piisab, kui meenutada, et 
hitlerliku võimutsemise algust Saksamaal tähistas tuntud provokatsioon — Riigipäevahoone 
süütamine — ja niisama tuntud 

provokatsiooniline Leipzigi protsess, mille abil natsid püüdsid süüd oma kuriteo eest 
veeretada kommunistidele ning õigustada metsikut terroriorgiat verise fašistliku režiimi kõigi 
vastaste suhtes. Kolmanda Riigi eksisteerimise viimastel kuudel aga toimus kohus 1944. a. 
20. juuli vandenõust osavõtnute üle, mille organiseerimisega püüdis hitlerlik klikk maha 
suruda igasugust vastupanu oma sõja jätkamise poliitikale. Nende kurjakuulutavate 
propagandistlike kohtulävastuste vaheajal ja nendega üheaegselt toimusid sadade tuhandete 
ning hiljem miljonite inimeste arestid, tagakiusamised, piinamised ja hukkamised, millele 
natslikud inimsööjad läksid ilma igasuguse kohtu ning juurdluseta. 

Sel kombel olid poliitilised protsessid kohtulike repressioonide vorm, mida finantskapital 
kasutas nii oma võimu kodanlik-demokraatliku vormi säilitamiseks kui ka üleminekuks 
avaliku terroristliku diktatuuri meetodeile. Poliitilised protsessid olid kodanliku 
seaduslikkuse toetamise üks vahend ja samuti ka selle likvideerimise meetod valitseva 
oligarhia poolt, kui tema enda poolt loodud õiguskorra normid olid muutunud koormavaiks. 
Otseselt sellega.on seotud nii täidesaatva kui ka kohtuvõimu ametlikult tunnustatud volituste 
tohutu laienemine, mis neile olid antud erakorralise seadusandluse põhjal tavaliselt sõja ajaks, 
ent mis suuremal või vähemal määral maskeerituna säilitasid kehtivuse ka rahupäevil. 
Tänapäeval on reaktsioonilise kodanluse poliitika iseloomulik joon - repressioonide 
kohtulike ja kohtuväliste vormide ühendamine. See Tcehastub nende institutsioonide 
lähenemises ja ühtesulamises, mis teostavad mitmepalgelist rahvavastast poliitilist terrorit. 
Tavaline on järgneva kohtuliku arveteõienduse ettevalmistamine kohtuväliste organite poolt. 
Piisab, kui ameerika praktikast meenutada süüdistuste fabritseerimist, suvalisi areste, 
«süütõendite» hankimist «kolmanda astme ülekuulamise» abil, s. t. piinamise muutmist 
peamiseks juurdluse vahendiks. Mitte vähem iseloomulik pole ka kohtunike ja vandemeeste 
väljavalimine, mida sageli tehakse otseselt seadust rikkudes, ning teised analoogilised võtted 
kohtuprotsessi vajaliku käigu ja tulemuse tagamiseks. Kohtuorganite süvenev allutamine 
kesksele täidesaatvale võimule — monopolistliku kapitali peamisele volinikule — toob kaasa 
arveteõienduse kohtulike ja administratiivsete meetodite veelgi tihedama ühtepõimumise. 
Suuresti soodustab seda ka kohtu- ja politseiaparaadi üksikute lülide vahetu allutamine 
ühele või teisele finantsgrupeeringule, mis mõnikord kontrollib riigis suuri alasid, näiteks 
USA-s terveid osariike. 

Loomulikult pole õige arvata, et kõik või peaaegu kõik poliitilised protsessid olid 
rahvavastaste terroristlike aktsioonide tulemus. Vastupidi, nad peegeldasid mitte üksnes 
põhilisi, vaid ka kõiki neist tulenevaid arvukaid kodanliku ühiskonna 'vastuolusid, muuhulgas 
ka teravat võitlust valitseva klassi erinevate kihtide ja poliitiliste grupeeringute vahel. 
Ennenägematult 

on avardunud poliitiliste protsesside «geograafia» (selles seoses nimetame arvukaid 
protsesse, mille imperialistid organiseerisid, takistamaks koloniaalsüsteemi kokkuvarisemist), 
nende läbiviimiseks on tekkinud üha uusi motiive, mis omapäraselt peegeldavad ajastu 
ideoloogilist kliimat. 

Paljude kohtuprotsesside eesmärk on olnud imperialismi poolt kahekümnendal sajandil 
esile kutsutud kahe maailmasõja vallapäästmise ja pidamise ning kolmanda maailmasõja 
ettevalmistamise poliitika toetamine. Poliitilised protsessid olid vahend, mida paljudes 
kapitalistlikes riikides lasti korduvalt käiku, murdmaks opositsiooni koloniaalsõdade ja 
kontrrevolutsiooniliste interventsioonide vastu. Mitte kunagi varem ajaloos polnud poliitiliste 
protsesside relva pandud teenima niivõrd ebainimlikku poliitikat, mis oli sügavas vastuolus 
kõigi rahvaste huvidega, nagu seda tehti imperialismiajastul. 

Imperialistlik kodanlus võtab oma relvastusse need progressi vastu võitlemise vahendid, 
mida reaktsioonijõud on kasutanud kogu inimkonna ajaloo kestel. Üpris sümboolne on 
pealtnäha erandlik fakt, mis esimesel pilgul näib peaaegu anekdoodina —, Darwini 


evolutsiooniteooria jälitamine USA-s, tähtsaimas kapitalistlikus riigis. Jutt on kogu maailmas 
kurva kuulsuse võitnud « ahviprotsessist». 

20-ndatel aastatel püüdis reaktsioon USA-s säilitada religiooni ja kiriku traditsioonilist 
kohta ühiskondlikus elus. Otsustava ateismivastase võitluse pooldajate hulgas olid eriti 
lärmakad fundamentalistid — piibli sõna-sõnalt mõistmise eest võitlejad. Nad astusid 
otsustavalt välja igasuguste katsete vastu seletada piiblit «mõistukõneliselt», mida harrastasid 
liberaalid, kes püüdsid kuidagi pehmendada pühakirja mittevastavust teaduse andmeile. Üks 
tuntuim fundamentalismi jutlustaja oli William Jennings Bryan, kes oli olnud Ühendriikide 
riigisekretär ning oli mitu korda kandideerinud presidendikohale. 

Õpetaja T. Scopef oli rikkunud Tennessee osarügi seadust, mis keelas darvinismi 
õpetamise koolides, ning anti kohtu alla. Protsessil valitsenud atmosfäärist võivad anda 
ettekujutuse tuntud advokaadi Darrow küsimused, mis ta esitas Bryanile, kes esines nii 
prokurörina kui ka pühakirja seletamise eksperdina. Oma küsimustega jõudis Darrow Aadama 
ja Eevani ning Eeva võrgutamiseni mao poolt. Advokaat luges ette katkendi Moosese 
raamatust: «Ja Jehova Jummal ütles mao vasto: «Et sa sedda teinud, siis olled sinna ärranetud 
keikide lojuste seast, mis välja peal; omma köhho peal pead sa käima, ja põrmo söma, keik 
omma ello aia»». Tsiteerinud selle koha piiblist, küsis Darrow Bryanilt: 

«Kas te arvate, et just seepärast on madu sunnitud käima oma kõhu peal?» 

«Ma usun seda,» vastas fundamentalistide juht. 

«Kas te kujutate ette, mil viisil siis madu enne seda liikus?» järgnes uus küsimus. 

«EI, Sir.» 

«Ega te ei tea, kas ta käis saba peal?» 

Kohtunik Rowlstone oli sunnitud istungi katkestama. Ta keelas Bryani edasise 
ülekuulamise ning käskis kõik tema eelnevad ütlused protokollist kõrvaldada. 

Fundamentalistid ja nende liitlased ei öelnud oma positsioonidest ka edaspidi lahti ja 
püüdsid «evolutsioonivastast seadust» läbi suruda Kalifornias, Arizonas ja Texases. Seadus, 
mis keelab Darwini teooria õpetamise, kehtib Tennessees formaalselt veel tänagi. 
Samasugune seadus eksisteerib ka Mississipi osariigis. 1966. a. mais — nelikümmend üks 
aastat pärast «ahviprotsessi» — võeti analoogiline bill vastu ka Arkansases, ent see ei 
hakanud kehtima, kuna ta tunnistati konstitutsioonivastaseks [243, 271, 277]. Kuid ka 1968. a. 
lõpul jätkas Arkansase Ülemkohus küsimuse uurimist, kas osariigi territooriumidel asuvates 
koolides on lubatav lastele darvinismi tutvustamine (244]. 

Ja kaugeltki mitte juhuslikult ei saanud USA-s niinimetatud külma sõja aastail 
progressiivsete vaadetega isikute jälitamine keskaegse «nõiajahi» nimetuse. See andis tabavalt 
edasi makkartismi olemuse, mis 40-ndate aastate lõpul ja 50-ndate aastate algul kasutas 
relvana poliitilisi protsesse ning samuti inkvisiitorlikke ülekuulamisi Ameerika-vastase 
Tegevuse Uurimise Komisjonis ja teistes sellesarnastes «kohtutes» (riigiametnike, kõrgemate 
koolide õppejõudude lojaalsuse kontrollimise komisjonid). 

Paljud protsessid, ehkki nad toimusid mingi konkreetse riigi kohtus, said tõeliselt 
rahvusvahelise tähtsusega faktoriteks (näiteks kohus Sacco ja Vanzetti üle USA-s, Leipzigi 
protsess). Iseloomulik on seegi, et niisuguse rahvusvahelise tähtsuse omandasid nad vastu 
nende protsesside organiseerijate tahet. 

Sõjajärgsete poliitiliste protsesside kroonika avatakse tähtsamate Saksa sõjaroimarite 
protsessiga. Nürnbergi protsess elab veel vanema põlvkonna inimeste mälestustes, sellega 
tutvutakse koolipingis ning meie raamatus pole mõtet lühidalt ümber jutustada seda, mis on 
lugejale juba teada ja mida võib hõlpsasti leida paljudes spetsiaalselt sellele protsessile 
pühendatud õnnestunud teostes [245; 246]. Esmakordselt ajaloos mõistis kurjategijate üle 
kohut Rahvusvaheline Sõjatribunal, mis koosnes antifašistliku koalitsiooni nelja liikme — 


NSV Liidu, USA, Inglismaa ja Prantsusmaa esindajatest, kes väljendasid rahvaste tahet ning 
tegutsesid kogu inimkonna südametunnistuse volitusel'. Kohut mõis- 

1 Pärast Esimest maailmasõda nõudis võitnud Inglismaa Saksa sõja- 
roimarite karistamist. Nimekirjas nr. 1 olid 896 inimest. Saksa valitsus 
nõustus 45 inimese karistamisega, neist anti Leipzigi Ülemkohtule faktiliselt 12 isikut. Ent 
karistuseks määrati vaid ühele — 10 aastat, kahele — kummalegi 4 aastat, ühele - 1 aasta, ja 
veel ühele — 6 kuud vangla karistust. 

teti oma ulatuselt tõesti rahvusvaheliste kuritegude eest, agressiooni eest, kümnete 
miljonite inimeste hukkumise eest, genotsiidi — tervete rahvaste füüsilise hävitamise poliitika 
eest. Üksnes natslikes surmalaagrites hävitati 12 miljonit inimest. Nõukogude Liidu 
territooriumil põletasid hitlerlikud barbarid 1710 linna ja üle 70 tuhande muu asustatud 
punkti, «saatsid piinarikkasse surma umbes 10 miljonit inimest. Nürnbergi protsessil, mis 
kestis 20. novembrist 1945. a. kuni 1. oktoobrini 1946. a., selgitati 403 istungil välja, millist 
vastutust kandsid kõigi nende kuritegude eest Göring, Ribbentrop, Rosenberg, Keitel, 
Kaltenbrunner ja teised natslikud liidrid. 1946. a. 16. oktoobril hukati hitlerliku Saksamaa 
surmamõistetud ninamehed. Osale kohtualustest mõistis tribunal pikaajalise või eluaegse 
vanglakaristuse. Nürnbergi protsessil paljastati fašismi verise poliitika tõeline iseloom, 
tõestati natsliku partei, Gestapö, SS-laste ja rünnakrühmlaste kuritegelikkus. Isegi nende 
organisatsioonide liikmeks olemine kuulutati Rahvusvahelise Sõjatribunali otsusega 
kuriteoks, mille eest karistamine on iga riigi kohtuorganite õiguseks ja kohustuseks. 

Kohus tähtsamate Jaapani sõjaroimarite üle, mis toimus pärast Teise maailmasõja 
lõppemist, oli Nürnbergi protsessi otsene jätk. 

Pole juhuslik, et rahvusvaheline reaktsioon, eelkõige USA-s, Lääne-Saksa revanšistid ja 
neonatsid on juba pafju aastaid õhutanud laimukampaaniat Rahvusvahelise Sõjatribunali 
otsuste vastu, püüdes külvata kahtlusi nende põhjendatuse suhtes.Praegu tuleb selle 
revanšistliku propaganda vastastel Läänes spetsiaalselt tõestada, et Nürnbergi protsess ei 
olnud lihtsalt võitjate seaduseks muudetud tahe [248, 19], et tribunali otsused kajastasid 
rahvaste põhilisi huve. Kampaania Nürnbergi protsessi otsuste vastu on ja jääb Saksa FV 
reaktsiooni j õudude selle poliitika osaks, mis taotleb natslike kurjategijate päästmist 
karistusest nende poolt sooritatud kuritegude eest. 

Sõjajärgsetel aastatel on toimunud kohtud kodumaa reetjate, kollaboratsionistide — 
fašistlike okupantide käsilaste ning anastajate poolt toime pandud veristest kuritegudest 
osavõtjate üle. Kohtud reeturite üle toimusid peaaegu kõigis fašistlikust okupatsioonist 
vabastatud Lääne-Euroopa riikides. Sisepoliitiline olukord, mis oli neis riikides pärast 
vabastamist välja kujunenud, jättis oma pitseri nende protsesside käigule ja enamikus ka 
tulemustele. 

Kodumaa reetjate üle peetavad protsessid olid üheks neist sammudest, mille kodanlus 
astus, andes järele rahvahulkade survele. Tõsi, seejuures päästis reaktsioon valdava osa 
kurjategijaist, kes olid olnud kaasosalised hitlerlike okupantide roimades. Prantsusmaal ning 
teistes Lääne-Euroopa riikides likvideeriti Vastupanuliikumise poolt loodud tribunalid, 
volitused anti tagasi paljudele kohtunikest kollaboratsionistidele. Prantsusmaa 

kohtuministeerium tühistas 80% Vichy timukaile langenud surmaotsustest [249, 46—47]. 
Nõustudes rahvusliku reetmise poliitika kõige vihatumate esindajate kohtu alla andmisega, 
püüdsid konservatiivsed jõud neid protsesse läbi viia nii, et takistada 
kollaboratsionismipoliitika klassiolemuse avamist, mis oleks vältimatult muutunud 
süüdimõistvaks otsuseks kogu suurkodanlusele. Just seepärast oli tähtsamate 
kollaboratsionistide protsessidele iseloomulik mitte see, millest neil räägiti, vaid see, millest 


vaikiti — mitte kohtualuste reetmise tõestamine ja süüdistuse ning kaitse kokkupõrked, vaid 
nende ühised jõupingutused «libedatest» küsimustest möödahiilimisel. 

Kollaboratsionistide protsessid on näide, kuidas kohus oli vaid maskeering reaktsiooni 
kuritegudele ning tihti kohtuvälise arveteõienduse otsene varjaja. 

Teiseks näiteks võivad olla ajaliselt üpris lähedased protsessid USA-s J. Ray ja S. Sirhani 
üle, keda süüdistati neegrite liidri Martin Luther Kingi ja senaator R. Kennedy mõrvamises, 
— protsessid, mille peamine eesmärk oli päästa vastutusest nende kuritegude tõelisi 
organiseerijaid ja innustajaid, varjata nende kuritegude orgaanilist seost kogu kurikuulsa 
ameerika elulaadiga. 

Öeldu põhjal on kerge mõista, kui mitmekesised olid põhjused, mis õhutasid kapitalistlike 
riikide valitsevaid ringkondi organiseerima poliitilisi protsesse; kui erinevad olid seejuures 
taotletavad eesmärgid. Me ei räägi siinkohal noortes arengumaades toimuvatest poliitilistest 
protsessidest, milles peegeldub progressiivsete ja reaktsiooniliste jõudude keerukas võitlus 
ning rahvusliku sõltumatuse kaitsmine. 

Meie töö raamidesse ei mahu kapitalimaade poliitiliste protsesside ajalugu uusimal ajal, 
mil need on muutunud eelkõige sõjaka antikommunismi tööriistaks. Vaadelda lähemalt 
tänapäeva imperialistliku reaktsiooni «kohtukäekirja», selle sarnasust ja erinevust valitsevate 
kodanlike ringkondade taktikaga minevikus — see on tähtis ülesanne, mille lahendamisele 
tuleks pühendada omaette uurimus. 


54. Kokkuvõtte asemel 


Idamaa despoodid ei kasutanud isegi täiesti kuulekate kohtunike teeneid. Veneetsiat 
valitsenud oligarhia eelistas pikki aastaid oma vastastega arveid õiendada salaja. Saates 
tapalavale tuhandeid ja tuhandeid antifašiste või organiseerides tülikaks muutunud endiste 
poolehoidjate hävitamiseks «pikkade nugade ööd», ei kasutanud Hitler isegi natsliku 
kohtumasina abi. Selle poole pöördus ta Leipzigi protsessi ajal, samuti ka oma kindralite — 
1944. a. juulivandenõust osavõtnute süüdimõistmiseks. Kuid mõlemal korral olid selleks 
omad põhjused. 

Poliitilise protsessi relva kasutamine poliitiliste vastaste mahasurumise vahendina jaotub 
riikide ja ajastute lõikes väga ebaühtlaselt. See nõudis teatud tingimusi, sugugi mitte ainult 
poliitiliste konfliktide teravust, mis erinevatel aegadel oli vaenlase karistamiseks sundinud 
«kasutama ka erinevaid meetodeid. Poliitilist protsessi kasutati juhul, kui võimud tunnetasid 
vajadust tagada endale ühiskondliku arvamuse toetust või kui poliitilise allasurumise kohtulik 
vorm oli lõpuks muutunud omamoodi kindlaks tavaks, mille rikkumine poleks valitsusele 
soodne olnud, Tavaliselt ei kasutatud poliitilist protsessi sugugi mitte sellepärast, et polnud 
teisi vahendeid vastasega arveid õiendada, vaid seepärast, et see osutus kõige mugavamaks 
viisiks. 

Nagu olid mitmekesised sisemised ja välised põhjused, mis tingisid poliitiliste vastaste 
jälitamise kohtuteel, nii võisid ka need protsessid saada erineva tähenduse neid 
organiseerivate režiimide ja valitsuste iseloomustamisel. Isegi seal, kus nad olid poliitilise 
võitluse traditsiooniline ja seetõttu kõige mugavam seaduslik vorm (näiteks reas arenenud 
kodanlik-demokraatliku riigikorraldusega riikides), kasutati poliitilise protsessi relva pigem 
erandina: siis, kui polnud käepärast teist vahendit või kui kohtupidamisega sai vastast kergesti 
kompromiteerida. Tavaliselt aga leidus valitsusel teisi vahendeid, kui mitte vastase otseseks 
hävitamiseks, siis ühel või teisel viisil tema väljalülitamiseks poliitilisest elust. 

Kui jutt on autoritaarsetest ja fašistlikest režiimidest, siis need korraldasid või õigemini 
lavastasid poliitilisi protsesse kas valitsemise algperioodil või läheneva krahhi eel (hitlerlik 
Saksamaa jt.). Muul ajal õiendati režiimi vastastega arveid otseselt 

või neid püüti moraalselt ja poliitiliselt diskrediteerida tavaliselt teisel teel. 

Ent peale nende kõige levinumate poliitiliste protsesside liikide tunneb ajalugu palju teisi. 
On tuntud protsessid, mis kujutasid endast vanaga lõputegemise vormi (Charles 1, Louis XVI 
protsessid); protsessid osana poliitilisest terrorist (varaste kodanlike revolutsioonide ajal); 
protsessid kui kohtuorganeis «sisse-kaevunud>» poliitilise grupeeringu võitlusvahend oma 
võistlejate vastu riigiaparaadi teistes organites (Parlament fronde'i ajal). Oli protsesse, mis 
tõid päevavalgele tõelisi või olematuid vandenõusid (protsessid XVI—XVII sajandi 
Inglismaal), oli protsesse, mis sisuliselt olid poliitiline vandenõu (Dreyfusi kohtuasi). 
Organiseeriti protsesse poliitilise mõrva eest karistamiseks ja vastupidi, nende päästmiseks 
karistusest, kes olid suunanud mõrvari kätt (A. Lincolni ja J. Kennedy tapmisega seotud prot- 
sessid USA-s). Sageli kasutati poliitilise protsessi relva revolutsioonilise ühiskondliku mõtte 
ja vana maailmavaadet õõnestavate teaduslike doktriinide vastu; reaktsioonilisele valitsevale 
klassile meelepärase üksmeele ja vaimse konformismi vägivaldseks juurutamiseks. Ja veel 
sagedamini rassilise ning rahvusliku vaenu õhutamiseks, iganenud eelarvamuste 
konserveerimiseks, agressiivsete plaanide õigustamiseks naaberriikide suhtes, trükivabaduse 
lämmatamiseks, kontrrevolutsiooniliste interventsioonide põhjendamiseks ja paljudel teistel 
sarnastel eesmärkidel. 

Eksisteeris palju üksikuid erinevusi feodaalse ja kodanliku kohtu vahel. Ent palju enam oli 
samast, seda isegi neil perioodidel, mil feodaalne kohus õiendas arveid vastastega 
«pahemalt», kodanluse esindajatega, ja kodanlik kohus ründas omakorda vaenlasi «paremalt», 
feodaalse reaktsiooni leerist, eriti aga siis, kui mõlemad olid töötavate hulkade mahasurumise 
tööriistad. Ainus erand oli kohus varaste kodanlike revolutsioonide ajal, mil ta teatud määral 
väljendas üldrahvalikke huve. 

Ühel juhul võib protsess teha kokkuvõtte poliitilisest võitlusest, teisel aga (kui see võitlus 
pole veel kaugeltki lõppenud) olla relvaks selle grupeeringu käes, kellel on võim, mida talt 
püütakse võtta. 

Poliitilistel protsessidel inkrimineeritakse süüdistatavaile kehtivate seaduste rikkumist 
(isegi siis, kui tegelikult tegutseti nende raamides); selle elanikkonna grupi rahvuslike, 
klassiliste, moraalsete ja eetiliste väärtuste ründamist, kelle huve võim kaitseb või kellele see 
võim püüab oma kohtumasina abil ideoloogilist mõju avaldada. Poliitilised protsessid olid 
seetõttu sageli valitsevate ringkondade eesmärkidele vastavalt hiljutise mineviku sündmuste 
interpreteerimise peamised tööriistad. On loomulik, et see interpretatsioon (sagedamini 
võltsimine) võis puudutada kodanlike valitsejate kitsa kliki teatud partei, klassi osa, kogu 
klassi või terve riigi ajalugu. 

Poliitilised protsessid mitte ainult ei fikseerinud poliitiliste jõudude väljakujunenud suhet. 
Nad olid vahend, mis muutis seda suhet protsessi organiseerijate kasuks (täpsemalt öeldes, 
nende kasuks, kes kohtulahinguist võitjaina väljusid; ja mõnikord polnud need mitte 
kohtunikud vaid kohtualused). 

Enamikus uue ja uusima aia sõlmsündmuste» etendasid protsessid suurt, ehkki alluvat osa 
feodaalse killustatuse likvideerimisel ja tsentraliseeritud absolutistlike riikide tekkimisel; 
absolutismi katsetel takistada revolutsiooni võitu ja võitnud kodanluse heitluses oma 
vastastega «paremalt» — feodaalidega, — ja «vasakult» — töötavate massidega ning eelkõige 
proletariaadiga; kodanlik-demokraatliku korra kindlustamisel ning selle asendamisel reas 
riikides fašistlike, diktaatorlike režiimidega. Poliitilised protsessid saatsid kapitalismi 
koloniaalsüsteemi loomist, arenemist ja lagunemist. Nad kaasnesid militarismiga, kontrre- 
volutsiooniliste interventsioonidega ja katsega valitseda maailma. Muidugi, erinevatel aegadel 
ja erinevates riikides on polü-tiliste protsesside erikaal poliitilise võitluse teiste meetodite ning 
vahendite hulgas olnud väga erinev, olenedes klassijõudude, konkreetsest paigutusest, 
ajaloolistest traditsioonidest, võitluse eesmärkidest ühel või teisel perioodil. 


Iga protsessi puhul on tähtis kindlaks teha, kes oli otseselt selle innustaja ja organiseerija. 
Selleks võis olla mi seadusandlik, täidesaatev kui ka kohtuvõim. Juhul, kui initsiatiiv ei tulnud 
viimase poolt, on tarvis selgusele jõuda, millisel määral protsessi organiseerijad (monarh, 
parlament, valitsus) kontrollisid kohtuvõimu, kuna sellest olenes tihti protsessi käik ja tule- 
mus. 

Igä protsessi juures on vaja eristada: a) formaalset süüdistust, mille tema organiseerijad 
esitavad kohtualusele; b) tegelikku süüdistust (s. 0. seda, mille eest kohtualust tegelikult jäli- 
tatakse); c) eesmärke (eesmärki), mida protsessi organiseerijad on endale seadnud (antud 
klassifikatsioonis me ei võta arvesse, et sageli jagunesid need eesmärgid sise- ja 
välispoliitilisteks). On. selge, et mõnikord võis kohtu ülesanne piirduda üksnes kohtualuse 
karistamisega. Ajaloos on esinenud kõikmõeldavad formaalse süüdistuse, tegeliku süüdistuse 
ja poliitilise eesmärgi ühtelangemised ning lahkuminekud. 

Valides relvana poliitilise protsessi ja loobudes mitmesugustel põhjustel (võimatus, 
tülikus, propagandistliku iseloomuga kaalutlused) kohtuvälise arveteõienduse meetoditest 
antud vastasega, ei olnud valitsus kaugeltki mitte alati meelestatud mängima lahtiste 
kaartidega. Mõnikord koguni eitati, et tegemist on poliitilise protsessiga, seda kujutati tavalise 
kriminaalasjana. Muide, esines ka vastupidiseid olukordi, kus tavalisi kriminaalasju 
tendentslikult kujutati poliitiliste kuritegudena. Me ei räägigi neist erijuhtudest, kus 
poliitiline protsess oli vahend, 

mille abil püüti ühtesid või teisi isikuid päästa vastutusest sooritatud kuritegude eest. 

Poliitilise, protsessi käigule on avaldanud suurt, sageli otsustavat mõju ka teised faktorid, 
s. 0. kas kohtuvõimud on vaevunud kinni pidama (kasvõi formaalselt) kehtiva seaduslikkuse 
nõuetest, või need on kõrvale heidetud, kui nad hakkavad segama protsessi eesmärgi 
saavutamist. Teiste sõnadega — kas jutt on tõelisest protsessist või ainult kohtuliku 
asjaarutamise lavastusest? Kas riigis (või välismaal) eksisteeris avalik või salajane 
opositsioon, mis võis protsessi organiseerijate kaardid segi lüüa? Sellega oli tavaliselt seotud 
ka teine ülitähtis asjaolu: kas kohtualune oli juba varem murtud ohver, kes kohtus kuulekalt 
talle antud osa mängis, või oli ta aktiivne vastane, kes ühel või teisel määral püüdis takistada 
niisugust kohtuliku asjaarutuse käiku, mis oli soovitav vastastele või, õigemini, süüdistuse 
poolt ette nähtud; kui informeeritud, sõltumatud ja ausad olid tunnistajad, kellel oli lubatud 
kohtus seletusi anda. Üksnes kõigi nende faktorite kombinatsioon, millele andis värvingu 
ajastu ideoloogia ning väljakujunenud olukorra eripära, lõi protsessi üldilme, määras selle 
peamised kontuurid, ühiskondliku sisu, poliitilised ja kõlbelised resultaadid. 

Poliitiliste protsesside korraldamise motiivide mitmekesisus kasvas sedamööda, kuidas 
kapitalistlikes riikides ja rahvusvahelisel areenil suurenes poliitilise võitluse vormide, 
meetodite, varjundite ning keerukate muudatuste kirevus. Piisab, kui meenutada selliseid 
protsesse, kus, valitsus kirjutas süüdistatavate arvele oma kuriteod (Leipzigi protsess 1933. 
a.); kus kohtupidamisega mitmesuguste, tavaliselt teisejärguliste vandenõulaste üle varjati 
soovi hoiduda tõelisest võitlusest välismaise agentuuriga (fašistliku «viienda kolonni» 
protsessid Prantsusmaal ja teistes riikides Teise maailmasõja eel). Uusim ajalugu tunneb 
samuti valitsevate klasside üksikute fraktsioonide soovi veeretada kohtuprotsesside abil ühele 
neist või üksikisikuile süü koos toimepandud reetmise eest (Riomi protsess 1940. a.) [257], 
ning katseid sel kombel tõestada lahkulöömist fašistlikust minevikust, mida tegelikult ei toi- 
munud, et päästa seejuures vastutusest peamisi kurjategijaid (natside protsessid Saksa FV-s), 
ning püüda kohtu kaudu oma kasuks ümber kirjutada hiljutist ajalugu ja põhjendada imperia- 
listlikku poliitikat ühe või teise riigi suhtes jne. Ajalugu tunneb arvukalt katseid maskeerida 
poliitilise protsessi tõelist olemust või koguni eitada selle poliitilist iseloomu, kujutades seda 
kriminaalasjana (poliitiliste mõrvadega seotud protsessid USA-s alates 1963. a.). On olnud 
propagandistlikel eesmärkidel lavastatud protsesse, protsesse, mille käigus püüti varjata 


süüdistatavate sidemeid välismaaga, protsesse, kus sellised sidemed välja mõeldi. Sageli 
põimusid protsessi käigus paljud eesmärgid ühte. 

Õpetlik on võrrelda niisuguseid näiliselt kõiges erinevaid ja kõrvutamatuid protsesse nagu 
Lincolni tapmise, Saksa Riigipäevahoone 

süütamise ja president J. Kennedy tapmisega ühenduses olevad protsessid. Kõigil neil 
juhtudel püüdsid teatud mõjukad ringkonnad kirjutada toimepandud kuriteo 
provokatsiooniliselt oma vastaste arvele. Kui sellised plaanid olid läbi kukkunud, püüdsid 
needsamad ringkonnad näidata iga hinna eest neid kuritegusid üksikute maniakkide 
väljaastumisena, et varjata roimade tõelisi organiseerijaid ja innustajaid. 

Need on vaid mõned näitea sellest, kui mitmekesised on Läänes poliitiliste protsesside 
organiseerijate motiivid ja nende taktika. Ent kõikidel juhtudel pidi protsess kas suuremal või 
vähemal määral mitte tõde kindlaks tegema, vaid vastupidi ,, — takistama selle avamist ja 
tunnetamist rahva poolt. Seda tunnistab poliitiliste protsesside kui valitsevate 
ekspluataatorlike klasside ühe valitsemisabinõu ajalugu feodaalses ja kapitalistlikus 
ühiskonnas. 

